
Paa P. G. Philipsens Forlag udkommer om kort Tid: å 
"Redskabs- og Maskinlære 


Brug for Landmænd 


af 
J.. S. Greve, 
Landbrugskandidat. 


(Omarbejdelse efter Reitlechner's »Lehrbuch der landwirthschaftliehen 
Maschinenlehre«). 


Med 257 i Texten indtrykte tildeels større Afbildninger og et Titelbillede: ,, Howards 
Dampplov i Arbeide paa Nerrefælled£. 


PROSPEKTUS. 


Der danske Agerbrug har i de sidste Decennier gjort saa store 
Fremskridt, at det nu i mange Retninger staaer paa næsten lige 
Trin med Agerbruget i de Lande, der i mange Aar have været 
vore Læremestre. I en vigtig Retning, Benyttelsen af for- 
bedrede og tidssvarende Redskaber og Maskiner, have 
Fremskridtene imidlertid neppe været saa store som de burde, men 
skal vort Agerbrug fremdeles gaa rask fremad, skal det kunne hævde 
sin Plads ved den stedse vofende Konkurrence paa Verdens- 
markedet, saa maa de danske Jordbrugere ogsaa skynde 
sig at opgive mange af de forældede og mindre hen- 
sigtsmæssigeRedskaber og Maskiner og benytte de vig- 
tige Opfindelser og store Fremskridt, baade i Henseende 
til Materialet og Konstruktionen, som væsenlig skyldes Ud- 
landets, navnlig Englands, fortrinlige Fabrikanter.  Stillestaaen 
ved Agerbruget er i Virkeligheden Tilbagegang, og lige saa sikkert 
som det svarer god Regning for Landmanden, at han anskaffer 
sig udmærkede Kreaturer, nyt og godt Sædekorn, kunstig Gjødning 
0. S. V., lige saa sikkert faaer han ved Nutidens forbedrede 
Landbrugsredskaber nye Midler ihænde til at arbeide bil- 
ligt og godt, til at opnaae et større Udbytte af sit Ar- 
beide og til at blive mere uafhængig af uheldige Kon- 
junkturer. Gode og hensigtsmæssige Redskaber ere der-. 
for en nødvendig Betingelse for, at de allerede udførte Forbed- 
ringer ret kunne bære Frugter. , 

Vi have hidtil i vor Literatur savnet et Skrift, der gav Land 
manden tilstrækkelig udførlige og paalidelige Oplysninger 
om de af Nutidens bedste Landbrugsredskaber og Ma 
skiner, der særlig passe sig for vore Forhold og derfor 

SE 6.2 my 
De saakaldte Glas-Koraller eller Glaås-Svampe. 


(Foredraget i den naturhistoriske Forening i Vinteren 1868—69). 
Af Chr. Lutken. 


De er nu netop en Trediedel af et Aarhundrede siden, 
at. det gaadefulde. Havets Barn, som i Almindelighed 
benævnes »Glasplanten« eller »Glaskorallen« — i 
den systematiske Zoologi Hyalonema”) — blev anmeldt 
for Evropas naturkyndige ved en kort Beskrivelse, som Be- 
styreren af »British Museum«, Dr. J. E. Gray, meddelte det 
zoologiske Selskab iLondon efter et ham af en i China boende 
Englænder tilsendt Exemplar. Den har hjemme i Japan, 
hvor den ikke synes at være sjelden, idetmindste paa et 
Sted, i Havet ved Øen Enosima i Nærheden af Yokohama; 
Fiskerne paa denne Ø falbyde den til dem, som besøge 
Templet sammesteds, og derfra "kommer den da i Han- 
delen i Japan og China, hvor den formodenlig anvendes 
til Pryd i Husene mellem andre »Nipssager«. Det er dog først 
i de senere Aar, at den er kommen til Evropa i større 
Mængde — Gray fortæller, at han har havt mellem 
tre- og firehundrede i sine Hænder — efter at den i saa 
høj Grad havde tildraget sig de evropæiske Naturforskeres 
. Opmærksomhed, og de fleste større og mange mindre 
Museer besidde den derfor allerede; vort Museum er det 
først for kort Tid siden lykkedes at komme i Besiddelse 
af den, hvilket dog tildels hidrører fra, at det ikke 
vilde ofre altfor meget paa at komme i Besiddelse af 


”) walos, Glas, og vyua, Traad. 
Fjerde Række. III. i 

en Gjenstand, om hvilken det til for ikke længe siden 
endnu var tvivlsomt, om den i Ordets egenligste Betyd- 
ning var en Naturgjenstand, eller om den ikke snarere 
hørte” hjemme i et Kunstkammer eller paa en Industri- 
udstilling. -Thi til megen Strid har denne »Glasplante« 
givet Anledning, og er denne Strid (som desværre mange 
andre af ringere Betydning) endog til sine Tider bleven 
ført med adskillig unødig Bitterhed, har dette dog havt 
den gode Følge at skærpe Iveren for at faa Sagen fuld- 
stændig oplyst. Striden er i adskillige Henseender lære- 
rig; der er maaske paa den ene Side noget mistrøstende 
i, at det paa Grund af forudfattede Meninger har været 
saa overordenlig vånskeligt at komme paa det rene med 
Sandheden i en Sag, hvis Undersøgelse ingenlunde kan 
siges at have været forbunden med særdeles store, end 
sige med uovervindelige Vanskeligheder, og at Meninger, 
der nu tilsidst have vist sig urigtige, saa længe og haard- 
nakket ere blevne hævdede af nogle af de berømteste Navne 
i Videnskaben; paa den anden Side er der ogsaa noget 
morsomt i, at de; højst agtværdige Videnskabsmænd, som 
allerbittrest have bekæmpet hinandens Meninger om denne 
Sag, have faaet Uret begge to! Men allerhelst ville vi dog 
glæde os over Sandhedens, den dygtige Forsknings og det 
geniale Bliks endelige Sejr, samt over at vi leve i en 
Tid, hvor Forbindelsesmidlernes store Udvikling 'og den 
levende Interesse for videnskabelige Bestræbelser gjør 
det muligt at bringe slige Spørgsmaal til em heldig og 
hurtig Løsning; og slutter der sig dertil en vis Følelse 
at Tilfredsstillelse ved Tanken om, at en nordisk Natur- 
forsker har håvt den større Del af Fortjenesten ved at 
»slaa Hovedet paa Sømmet«, vil vel heller ingen fortænke 
os deri. — Jeg skal nu — efter med et saa kritisk Blik, 

som jeg har formaaet, at have fulgt med den nyere Hya- 
lonema-Literatur — forsøge at give Dem — ikke just 
en Fremstilling af dette lille Afsnit af Zoologiens nyere 
Historie, thi det vilde blive altfor vidtløftigt og trættende 
"— men en kort Fremstilling af de forskjellige Opfattelser”), 
som have gjort sig gjældende, ledsaget af de vigtigste 
Grunde, der tale for og imod hver af disse, eller som 
tilsidst have bragt Vægtskaalen til at synke til en be- 
stemt Side. 

I sin simpleste Skikkelse fremstiller den japanske » Glas- 
plante« (Hyalonema Sieboldii) (se Fig. 1, næste Side) 
sig som en indtil 4 Linier tyk og 1 Alen lang Snor. af glas- 
agtige Traade, omtrent af en tynd Strikkepinds Tyk- 
kelse, nogle lidt tykkere, andre noget tyndere. Den kemiske 
Undersøgelse viser, at disse »Glas«-Traade bestaa af Kisel, 
Mikroskopet, at de have Svampenaalenes karakteristiske 
Bygning”). Jeg bruger med Forsæt Udtrykket »Snor«, thi 
disse Traade ligge ikke lige udstrakte ved Siden af hin- 
anden, men ere snoede nogle Omgange om hinanden, 
som om det var et Bundt Bomuldstraade, hvoraf De 


") Ved at gjengive disse forskjellige Opfattelser har jeg maaske 
undertiden udtrykt mig paa en Maade, som disses Ophavsmænd 
ikke ville vedkjende sig som en aldeles korrekt Gjengivelse af deres 
Ord. Til disse har jeg nemlig ikke altid kunnet holde mig i en 
populær Fremstilling, hvor det gjaldt om saa skarpt og saas fatte- 
ligt som muligt at udtrykke Hovedtanken i de forskjellige An- 
skuelser, dreven til sine yderste Konsekvenser. — Det havde 
været mit Ønske at offenliggjøre denne ,lille Skitse tidligere, men 
jeg har troet det rigtigst at oppebie Offenliggjørelsen af- forskjel- 
lige manglende Oplysninger. 

Det karakteristiske ved Kiselsvampenaale er, at de ere sammen- 
-satte af tynde Lag, der ligge udenom hinanden og om den fine 
Aksekanal i Midten. Denne lagdelte Bygning bliver især tydelig, 
naar man gløder dem; Naalenes tynde Kisellag skifte nemlig med 
tynde Lag af det samme organiske Stof, søm danner Svampens 
Slimvæv, og dette bliver forkullet ved Heden. 


& 

Fit. 1. 


relse. 


Hyalonema Sieboldii 
(efter M. Schultze); !|3 naturlig Stør- 


Svampen forneden opskaaren. 


t 


vilde danne en Væge, og som 
De derfor havde snoet løselig 
mellem Fingrene. Da det Punkt, 
hvor Traadene ere tykkest, ikke 
falder lige i Midten, men nær- 
mere ved den ene Ende, gjøre 
de Indtrykket af at være tyk- 
kere i denne end i den mod» 
satte, uagtet de løbe spidst og 
tyndt ud mod dem begge. Især 
ende de fint som de fineste 
Haar i den tyndere og spidsere 
Ende af Snoren, som vi fore- 
løbig ville kalde den nedre, 
mindre, synes det, i den øvre, 
hvor Traadene vige ud frå hin- 
anden og danne en Slags Kvast; 
men rimeligvis ere de her næ- 
sten altid noget afstødte, saa at 
man ikke let faaer deres natur- 
lige Spidser at se. I denne 
deres øvre Hælvte ere de des- 
uden noget rue, og betragter 
man dem under Mikroskopet, 
vil det vise sig, at denne Ru- 
hed skyldes fine Spidser, der 
vende nedad som Gjenhager og 
udgaa fra ophøjede Halvringe 
eller Spirallinier. Har man Tid 
og Raad til at pille dette Knippe 
af 230 til 300 glasagtige Traade 
fra hinanden, Traad for Traad, 

vil man finde, at alt som man kommer dybere ind i 
Bundtet, blive Traadene tyndere og mere lige, indtil man 
allerinderst kommer til et Filt af bomulds- eller asbest- 
agtige Traade, som kun have to Trediedele eller det halve 
af den normalé Længde, ja man kan endog finde enkelte, 
som kun ere 1 eller i” lange. I frisk Tilstand sammen- 
holdes disse Traade maaske af et tyndt slimet Stof som 
det, der danner Vaskesvampens halvflydende Kjød eller 
Slimvæv (Sarkode), hvilket formodenlig ikke alene be- 
klæder den hele Snor udvendig som med en fælles 
Hinde, men ogsaa folder sig ind som et tyndt Lag mel- 
lem de enkelte Traade; i den tørrede Tilstand, hvori 
»Glasplanten« kommer til Evropa, er der dogi alt Fald ikke 
meget at se af dette indtørrede Slimvæv, hvad enten nu 
de kunstfærdige Japanesere skrabe og børste det af, eller 
"det har opløst sig i Havet, efter at Organismens egenlige 
Liv var tilende. Thi Japaneserne gjøre adskillige Kun- 
ster ved dem, binde dem sammen med Traade, brogede 
Baand eller Strimler af Guldpapir, stikke dem ind i 
Huller ry Stene, f. Ex. i dem, som Boremuslinger (Pho- 
lader) have dannet, eller sætte flere sammen, saa at de 
danne et helt »Glastræ« osv., for at gjøre dem mere til- 
talende for deres Kunder. 

Men en saadan »Glasplante» er ikke fuldstændig, 
naar den — som man undertiden seer den i Samlingerne 
— kun bestaaer af denne Snor. af Kiseltraade. Dens 
nederste Del — dens »Rod« for at blive i Billedet — 
skal være fæstet i og omgiven af -en bægerdannet Hav- 
svamp, ikke ulig i Form en almindelig lille Vaske- 
svamp, og paa hvis Overflade man uden Vanskelighed 
erkjender de for Svampene karakteristiske Aabninger, ad 


hvilke Vandstrømmene føres ud af og ind i disse lavt- 

staaende Organismer; vi erkjende endvidere let, at denne 
Svamp er en Kiselsvamp, hvis Slimvæv støttes af et 
Kiselskelet eller rettere af et Net af fine Kiseltraade; 


Fig. 2. Et Stykke af Kiselsvampen, seet i Mikroskopet (efter Bowerbank)). 


men da ingen af disse Naale er mere end en Linie 
lang, faa vi først ved at anvende Mikroskopet en Fore- 
stilling om dette Nets egenlige Beskaffenhed og om dets 
Kiselnaales mangfoldige, høist ejendommelige og tildels me- 
get smukke Former (Fig. 2). — Men der er endnu et tredie, 
som vel ikke altid, men dog i Reglen er tilstede, nem- 
lig en brun, læderagtig, sandet Bark, som, naar 
den forekommer i større Udstrækning, beklæder Snoren 
fra det Punkt, hvor Svampen hører op, og indtil halvt 
op paa den (se Fig. 1); ofte er der kun Smaapletter tilbage 
af denne »Bark«, men der kunde være Grund til at for- 
mode, at dette skyldes et eller andet Tilfælde, og at naar den 
å mangler ganske, hidrører dette i Reglen fra Japanesernes 


Forsøg paa at forbedre Naturen. Sjeldnere forlænger den 

signed over hele »Glassnorens« »Rod« lige til dennes Spidse. 
Svampen mangler da selvfølgelig, »Barken« har ligesom for- 
trængt denne og indtaget dens ledige Plads; men altid træffer 
man paa denne »Bark« en Mængde smaa runde »Knapper« 
af det samme læderagtige Stof med en' straaleformig foldet 
Flade og en lille Aabning midt paa denne. Da ingen 
endnu har undersøgt den japanesiske »Glasplante« i frisk 
Tilstand, kjende vi egenlig disse »Knapper« kun i den 
beskrevne indskrumpede og sammensnmørede Tilstand"); men 
ved at bløde dem forsigtig op har man dog kunnet paa- 
vise Tilstedeværelsen af talrige kegledannede Fangearme i 
flere Kredse omkring Munden saavelsom den før alle 
Koralpolyper ejendommelige foldede Mave og de mellem 
denne og den ydre Kropvæg udspilede Straalevægge. Ved 
Mikroskopets Hjælp kan man endelig paavise, at disse 
»Knapper« overalt ere fulde af de mikroskopiske Organer, 
der bevirke den stikkende Svie, som Sø-Anemoner, Koraldyr 
og Gropler ofte foraarsage den, der rører ved dem, og som der- 
for have faaet Navn af »Neldeblærer« eller »Neldeceller«. 

Hvorledes er nu denne tredelelige, men tillige tre- 
enige »Glasplante« med tilhørende Svamp og Polypbark 
at tyde? »Barken« smed dens polypagtige Smaadyr maa 
nødvendigvis lede Tanken hen paa Polyper og Koral- 
dyr, medens Svampen og Kiseltraadene pege ligesaa 
bestemt hen paa Havsvampene. Har da denne Orga- 
nisme noget af begges Væsen? Eller er der her to Or- 
ganismer af forskjellig Natur, som altid forekomme sam- 
j men, og saa at sige ere uundværlige før hinanden, saa at 
den ene ikke træder op uden den anden? At de skulde 
have indgaaet et saa inderligt Fostbroderskab, at de paa 


”) At man senere har havt Lejlighed til at se disse »Knapper« i levende 
” Live paa andre Hyalonemer, vil senere blive -omtalt. 

en Maade smeltede sammen til et, behøve vi dog ikke 
at antage. Den ene er vel snårest en Snylter paa den 
anden, men hvem er Gjæsten og hvem er Værten, og 
hvor er Grændsen mellem dem? Thi det skulde da ikke 
gaa os her som med de »Havfruer«, Hælvten Abe og 
Hælvten Fisk, som de snilde Japanesere ogsaa have Ord 
for at fabrikere? Det skulde da ikke være lykkedes dem 
at strø Sand i Øjnene ikke blot paa »den gemene Hob«, 
men paa de allerlærdeste, mest erfarne og i visse Hen- 
seender skarpsindigste Museumsmænd? 

J. E. Gray, der, som sagt, først gjorde den lærde 
Verden bekjendt med disse Skabninger, antog, at »Bar- 
ken« med Polyperne og »Glassnoren« hørte sam- 
men og udgjorde een Organisme, der altsaa var at hen- 
føre til Koralpolypernes Klasse; at Svampen (hvilken 
han senere gav Navnet Carteria efter en engelsk Natur- 
forsker, som har Fortjenester af Ferskvandssvampenes 
Naturhistorie) derimod var noget »Glaskorallen« fremmed 
og uvedkommende. == Rigtignok indrømmer han paa de 
fleste Steder i sine mange Smaaskrifter om denne Gjen- 
stand, at Svampen altid eller i det mindste i Reglen 
ledsager :»Glassnoren«, og det er fra anden Side bevist, 
at selv om Svampen tilsyneladende mangler, og Polyp- 
barken derfor beklæder »Snoren« lige til dennes nederste 
Ende, vil man dog altid paa denne finde Spor til »Carterien« 
under Barken: Svampen har følgelig altid været til- 
stede og er, naar den mangler; bleven fjernet ved natur- 
lig eller kunstig Vold. I lang Tid hyldede Gray ogsaa 
den Anskuelse, at Svampen med sin bredere Ende sad fast 
paa Havbunden og saaledes, da »Glaskorallen« atter er 
fæstet i den, bar den hele Dannelse i lodret Stilling op 
fra Havbunden; og deri har han visselig Ret, at den 

maa have indtaget en lodret Stilling, thi ellers maatte 
»Polyperne« være udviklede mere paa den ene end paa 
den anden Side af Snoren, men dette er aldrig Tilfældet. 
Han antog da, at »Glaskorallen« som ganske spæd har 
sat sig fast ovenpaa Svampen og derfra er vokset ud i 
begge Retninger, dels frit, opad i Vandet, dels nedad i 
»Carterien«, dybere og dybere for at faa bedre Fodfæste, 
altsom den skød højere op i den modsatte Retning. 
Men i den senere Tid synes han at hælde mere til den 
Brandtske Anskuelse, at det er Svampen, som er 
Snylteren, at det er den, som sætter sig fast paa Glas- 
korallens ene Ende og efterhaanden vokser længere opad 
denne, hvad enten den nu kun sætter sig paa den Del 
af Korallen, som allerede er død, eller den maaske 
dræber denne, alt som den rykker frem i sin Vækst”). 
Denne Theori, som i Øjeblikket vil synes Dem noget 
besynderlig, vil maaske paa et senere Trin af denne 
Undersøgelse forekomme Dem noget mindre urimelig; dermed 
skal dog ikke være sagt, at den fortjener vort Bifald — 
tvertimod! dog derom mere siden. 

Grays Opfattelse af Glaskorallen er altsaa den, at 
den bestaaer af to Dele: en Akse, sammensat af nogle 
hundrede spiralvredne Kiseltraade, og et Hudlag, en 
»Bark«, som man plejer at udtrykke sig, der er det 
fælles Grundlag for og Bindemidlet imellem den hele 


+) Man finder ofte Stjernekoraller saaledes nedsænkede i eller over- 
voksne af Havsvampe, at det ikke er en let Sag at se, om det 
kun er den døde Del af Koralstokken, som overvokses af Svam- 
pen, eller om det er denne, der kvæler Korallen i sit Favntag. 
Det vilde da være en »Kamp for Tilværelsen«, som førtes, uden 
at det er let at se, om det er den hæslige Svamp eller den 
favre »Havets Mø« (1007 a20g), som skal sejre; dette berøoer maa- 
ske endog paa tilfældige Omstændigheder. 

»Koloni« af Polyper eller Smaadyr, og som tillige skulde have 
dannet (afsat) den indre Kiselakse. De ville derfor ganske 
naturlig spørge, om man da kjender Koraller, som — i 
det mindste til en vis Grad — have en lignende Byg- 
ning? Ja ville vi nøjes med »en vis Grad« af Lighed, 
kunne vi svare ja til Spørgsmaalet. Alle Søfjer, Horn- 
koraller og Ædelkoraller besidde en haard og: fast 
(horn- eller kalkagtig) Akse, som er beklædt med det 
Kjød- eller Barklag, der er det fælles Grundlag for 
disse Korallers Smaadyr, hvilke jo i de store Hovedtræk 
have den samme Bygning som Glaskorallens »Polyper«”). 
Hos Horn- og Ædelkorallerne er Aksen i Reglen grenet, 
og man maatte derfor helst vælge til Sammenligning enten 
en af de faa ugrenede Hornkoralformer””), hvor Aksen dan- 
ner en sig lodret fra Havbunden hævende lang tynd Stok 
eller Stængel, eller endnu bedre en af Søfjerene, fordi 
Aksen hos dem er »nøgen« (d. v.'s. uden Polyper) for- 


") Vil man fordre en endnu større Overensstemmelse og rejse den 
Indvending, at Søfjerene og de andre her nævnte Koraldyr 
høre til en anden Afdeling af Korallerne, nemlig til de otte- 
armede med kun otte flade, randtakkede "Fangearme om- 
kring Munden og otte indre Straalevægge mellem Maven og 
Huden, hvorimod Glaskorallerne i ethvert Tilfælde maåaate hen- 
føres til de mangearmede med talrige kegledannede Fange- 
arme og indre Straalevægge i tilsvarende Antal, den samme Af- 
deling, hvortil f. Ex. Sø-Anemonerne (Aktinierne) og alle Stjerne- 
koraller høre, — kunde man henvise til de saakaldte Sortkoraller 
(Antipathes), som danne et med Hornkorallerne aldeles analogt 
Led af de mangearmede Koraldyrs Gruppe, d. v. s. de have lige- 
som disse en hornagtig »Aksew«, fæstet forneden til Havbunden 
og beklædt med en »Bark«, hvis Smaadyr ere byggede efter Ak- 
tiniernes. Typus.…. 

”) Slægten Juncella f. Ex. Det analoge Led blandt Sortkorallerne 
er Girripåthes. (De Læsere, der have Lejlighed til at besøge 
Universitetets zoologiske Museum, ville finde de her nævnte For- 
mer af Sort- og Hornkoraller og Søfjer opstillede i Værelset 7 
Skabene D og E). 


i] 


neden og med denne nøgne Del (Fjerens »Pose«, for at 
blive i Sammenligningen) stikker ned i den bløde Hav- 
bund og saaledes holder den stundom flere Alen lange 
Dyrestat i lodret Stilling op i Vandet; der blev, som De 
ville se, fra dette Synspunkt kun den Forskjel tilbage, 
at Søfjerens »Pose« sidder i Sandet eller Dyndet, Glas- 
korallens derimod i en Svamp og kun middelbart, 
igjennem denne, staaer i Forbindelse med Havbunden”). 
— Men mød hele denne Betragtning kan der med Ret 
gjøres gjældende, at vi kjende ingen andreKoraller 
med Kiselakse ellerKiselafsondringer! Afsondres 
der uorganiske Stoffer i en Koral, saa er det Kalk! Ki- 
sel afsondres kun i Planternes Cellevæv og i de aller- 
laveste Dyreformer, d. v. s. hos Svampene og andre lige- 
saa lavt staaende Organismer. En Koral med Kiselakse 
er derfor noget uhørt, ja noget ligesaa utænkeligt som 
en Fugl eller et Pattedyr med Kisel i sine Knogler iste- 
denfor Kalk, — end sige da en Koral, hvis Akse bestod 
af Svampenaale! Gray svarer hertil, at Kisel kan 
paavises kemisk som Spor i Hornkorallernes Akse og 
som 9—23 pCt. i forskjellige Stjernekorallers faste Efter- 
ladenskaber — hvorfor da ikke ogsaa som 100 pCt. af 
"disse? Vi have, bemærker han meget snildt, Horn- 
svampe, Kalksvampe og Kiselsvampe; fremdeles 
Hornkoraller og Kalkkoraller — hvorfor skulde 
det tredie analoge Led i Rækken, Kiselkorallen, 
ikke ogsaa kunne tænkes, ja er det ikke næsten en 
logisk Nødvendighed, at der maa være slige Skabninger 
til? — Gray har fastholdt sin Opfattelse lige til den 


”) Gray betegnede derfor Glaskorallerne som Spongicolæ, Sø- 
fjerene som Sabulicolæ og Ædel- og Hornkørallerne som Ru- 
picolæ, 2: som Svampe-, Såand- og Klippebeboere 

seneste Tid og har, som De ville se af disse Prøver, 
værget den med meget Talent”), men uden at kunne 


”) Til den meget grundede Indvending, at det ikke er om Paavis- 
ningen af Kisel i Koraller ad kemisk Vej, at:det gjælder, men 
om at paavise den mikroskopisk, d. v. s. med andre Ord, at 
Kiselnaale (ikke at forveksle med Kiselkrystallerne i Planterne) 
ikke ere paaviste hos nogen Koral, svarer Gray: »Ja, men de findes 
jo her i stor Mængde baade i Barken og i de enkelte Smaadyr, 
og kan Koralkjødet afsætte Kiselvæv der, hvor det ellers afsætter 
tilsvarende »Spicula« eller »Scleriter« af Kalk, maa det ogsaa 
kunne afsætte dem der, hvor det ellers danner en »Akse« af Kalk«. 
— Hertil er da at svare, at vel findes der Svampenaale af Kisel 
i »Glaskorallens« Bark, men kun i dennes og Smaadyrenes ydre 
Hudlag — derom ere i det mindste de bedste Undersøgere enige 
— og disse Svampenaale, der forekomme ved Siden af Sand- 
korn, Skaller af Kiselalger og Rhizopoder osv., have aldeles Præ- 
get af en fremmed Indblanding. (Naar det undertiden paastaaes, 
at Kiselnaalene ogsaa findes i Barkens dybere Lag, da hidrører 
dette formodenlig fra, at de findes i en Hinde af Svampeslim, 
som beklæder »Glassnoren«, bvilken Hinde det paa det døde og 
indtørrede Objekt neppe er muligt at skjelne fra Polypbarken). 
»Og hvad er saa, naar alt kommer til alt, det karakteristiske for 
Svampenaalen? Har ikke Hornkorallens Akse den samme lagdelte. 
Bygning?« Men for ikke at tale om, at det da er den hele Akse 
hos den ene Form, som sammenlignes med. et af Aksens Ele- " 
menter hos den anden, kan man ikke nægte, at nu beviser Dr. 
Gray altfor meget, hvilket som bekjendt er ligesaa galt som at 
bevise for lidt; thi, som det spydig er bleven bemærket, man 
kunde paa denne Maade bevise, at Glasnaalene havde samme 
Bygning som en Laarknogle eller Træstamme. 

Medens jeg nedskriver dette, modtager jeg et Nr. af et engelsk 
Tidsskrift (»Science Gossip«), hvori den bekjendte Aktinieforsker 
Gosse beretter, at han fra Dr. Stolizka (en i Indien virkende 
østerrigsk Naturforsker) har modtaget Underretning om, at han i 
»the Sunderbunds« (Ganges-Deltaet) har opdaget en Aktinie (Sagartia 
Schilleriana), i hvis indre Hudlag der er et Lag af Kalk- og Kisel- 
dele! Kiseldelene beskrives som »tynde flade, rektangulære Plader 
af forskjellig Form«, Kalkdelene som »lange cylindriske Naale 
med korte Sidegrene«. Saa udviklet er dette Skelet, at det bliver 
tilbage som et »uregelmæssigt Net af faste hvide Traade«, naar 
Dyret .forkulles i en Platindigel;. i dette Kalk-Kiselskelet kan 
man opløse Kalken med. Syrer, saa at det tynde Kiselskelet 


13 


trænge igjennem med den eller vinde almindelig Tilslut- 
ning; denne har han egenlig kun fundet hos den russiske 
Akademiker Brandt, som har undersøgt en Del Exem- 
plarer, hvilke en russisk Søofficeer, Poissiet, havde 
hjembragt fra Japan”). 

En anden Opfattelse, der vandt mere Bifald og 
i Virkeligheden ogsaa er den rette, blev tidlig udtalt 
af afdøde Professor Valenciennes i Paris, men fik 
først videnskabelig Begrundelse 25 Aar efter »Glas- 
korallens« Indførelse i Videnskaben ved Prof. Max 
Schultze”) i Bonn, hvem vi skylde en meget grundig 
og omhyggelig Undersøgelse, støttet paa den store Række 
af Exemplarer, som han forefandt i det berømte Rigs- 
museum i Leyden. Efter ham høre Svampen og Ki- 
selsnoren sammen til een Organisme, eller med 
andre Ord: Glaskvasten er selv en Del af Svampen; det 
fremmede, Snyltegjæsten, er den Polyp-Koloni, som har 
sat sig fast paa »Glassnoren«. Det vil ikke være muligt 
at gjendrive den Række Betragtninger, hvorved denne 
udmærkede Mikroskopist har bevist sin Anskuelses Rig- 
tighed. For det første have, som allerede er omtalt, 


Kiseltraadene i Snoren aldeles den for Kiselnaale i Hav- 


bliver ene tilbage. Det er vel første Gang, at man træffer en Aktinie 
i Vand, der er mere fersk end salt, første Gang, at man træffer 
Kalk- eller Kiseldele i en Aktinie, og vel ogsaa første Gang, at man 
træffer begge disse Stoffer som organiske Skeletdannelser ved Siden 
af hinanden i samme Organisme, og hvis ikke den hele anatomiske 
Beskrivelse var saa udførlig, at der intet Holdepunkt bliver for 
Kritiken, vilde det hele lyde utroligt; jeg har dog ikke villet und- 
lade at omtale denne Opdagelse ved denne Lejlighed, hvor det 
netop drøftes, om et Koraldyr kan danne Kiseldele eller ikke; 
paa Tydningen af Glaskorallen som Koral eller Svamp vil den 
imidlertid, som vi ville faa at se, ikke have nogen Indflydelse. 
”) Brandt: Symbolæ ad Polypos hyalochætides spectantes. 1859. 
”) Die Hyalonemen. 1860. 

svampe karakteristiske Bygning; de maa nødvendigvis 
være dannede i en Svamp og af en Svamp; vel ere 
Svampenaale af en saa. kolossal Størrelse sjeldne, men. vi 
kjende dog meget lignende hos de saakaldte Euplekteller 
(Fig. 8, S. 29), til hvilke jeg senere skal komme tilbage; 
og undersøger man de mange mærkelige Former af Kisel- 
maale i »Carterien« (Fig. 2) — mellem hvilke der, skjøndt de 
idet hele have hver sin bestemte Plads og Rolle i Svampe- 
skelettet, findes næsten alle mulige Overgange.— vil man 
finde, at de fine Naale og de lange »Traade« have visse Ejen- 
dommeligheder tilfælles, og at der gives, om ikke. lige- 
frem alle Overgange mellem begge, saa dog saa betyde- 
lige Tilnærmelser fra begge Sider, at Grændsen. mellem 
dem næsten udviskes. Hvis man ikke vidste, at der 
er en Forbindelse mellem »Carteria« og »Glassnoren«, 
maatte man dog sige: disse Glastraade maae være dan 
nede af og. paa en eller. anden Maade have været an- 
bragte i en Kiselsvamp af Carteria-Slægten; og da vi 
nu vide, at denne Svamp" aldeles normalt: omfatter 
en bestemt Ende af Glassnoren, kan intet være unatur- 
ligere end at betragte dem som to hinanden uvedkom- 
mende Dannelser, som Dele af to forskjellige Organismer. 
Men dertil kommer, at der er den inderligste og fuld- 
stændigste organiske Forbindelse og Sammenhæng mellem 
Svampen og Glassnoren; Svampevævet og dettes Naale 
slutte sig umiddelbart om den nedre Ende af Snoren, ja 
trænge fra alle Sider saadan ind i denne, at man kun. 
med Vold og paa en meget: plump og ufuldkommen Maade 
kan skille dem ad; det fine Pulver, som man altid kan 
banke ud af »Glassnoren«, vil derfor ved mikroskopisk 
Undersøgelse vise sig at bestaa af de samme Kisel- 


kors, som vi kjende saa godt fra Carteria-Svampens Væv. 

Sandt nok, vi finde de samme Korsnaale indleirede i 
Polypbarken, især i den Del af denne, som støder nær- 
mest op til Svampen, og kunde derfor et Øjeblik fristes 
til ogsaa at anse den for en Del af det samme orga- 
niske hele; men ved nærmere Undersøgelse overbevise 
vi os om, at det kun er i Polypbarkens ydre Lag at vi 
finde dem, og at de kun findes der som tilfældige frem- 
mede Indblandinger sammen med Sandkorn, Kalkkorn, 
Rhizopodskaller, Kiselalger, Naaie af andre Svampe osv. 
Hin Polyp hører nemlig til en : 
Slægt, som har den Vane (maa- 
ske fordi den ikke kan undgaa 
det, maaske til en Slags Be- 
skyttelse) at optage mange saa- 
danne Ting i sin slimede Hud; det 
er en velbekjendt Slægt, de saa- 
kaldte Læderkoraller (Zoan- 
thus), der nærmest ere at betragte 
som sammensatte Smaa-Aktinier; 
de brede sig som et mangehovedet 
dyrisk Overtræk over Stene, Snegle- 
huse osv. især i de varmere Have, 


men mangle heller ikke i de kol- 


dere. Den allernærmeste Analogi 


med  Glasplantens Læderkoral rig. 3. En Svamp (Axinella) med sine 
Snylte-Polyper. . (Efter 0. Schmidt). 


frembyde selvfølgelig de Zoanthus- ql3 naturlig ”Støfrelse: 

Arter, som andetsteds ere fundne paa Svampe, kun paa 
Svampe, ja tildels endog kun paa bestemte Svampearter, 
hvilke aldrig ere fundne uden dem”). Og skulde det derfor 


").Z. Axinellæ forekommer saaledes kun paa to middelhavske Hav- 
svampe (Axinella verrucosa og cinnamomea), men savnes heller 
ikke «nogensinde paa dem; mellem. Z. sulcatus og Esperia 


16 


fremdeles stadfæste sig, naar vi blive bedre bekjendte med 
det japanesiske Havdyreliv, at Hyalonema-Svampen saa- 
godtsom altid bærer paa denne lille Aktiniekoloni, og at 
denne Aktinieform omvendt kun trives paa dette bestemte 
Sted, saa vil det tilsyneladende gaadefulde deri i alt Fald 
være belyst ved meget nærliggende Analogier andet=- 
stedsfra”). — Man har ogsaa forsøgt at skaffe'den her 
udviklede Opfattelse af »Glasplanten« Indgang ved at 
udpege Svampeformer, som besad en lignende Kvast af 
langt fremragende Kisel- eller Kalknaale; men heri har 
man tildels været mindre heldig. Vel 
frembyder f. Ex. den her afbildede 
Kalksvamp noget til en vis Grad ligt; 


AAU |) 


men Ligheden taaler ikke en nærmere 
Undersøgelse; thi de lange Kalknaale 
hos denne og lignende Svampeformer 
tjene til at støtte de store Aabninger 
— de saakaldte »Kloaker« eller »Ka- 


miner« — hvoraf — Vandstrømmene 


ir BER Ra (SLEOE skulle ledes ud af Svampen, og denne 


iliat . (Efter O. Schmidt). 7 
ne 5] RÅ Ganze, ” Bestemmelse kan Glassnoren, der jo 


er solid, uden indre Hulhed og tæt omsluttet af Svampe- 
massen, aabenbart ikke have. Hvad Glassnoren skal 


Jeffreysii ved de nordbrittiske Kyster finder det samme Forhold 
Sted; ligeledes mellem Z. Bertholletii og Spongia dichotoma i det 
røde Hav osv. Paa vestindiske Havsvampe er Zoanthus para- 
siticus. meget hyppig. == 

Var man sikret mod alle japanesiske Fiffigheder, kunde. man 
ogsåa med v. Martens, som påa den preussiske Expedition til 
China og Japan for nogle Aar siden undersøgte temmelig friske 
Exemplarer i Japan, anføre til bedste for den her forfægtede 
Theori, at man undertiden finder Snore af Hajfiskeæg under 
Læderkorallen, mellem den og Kiselsnoren, og denne Erfaring 
vinder Betydning, naar man, som Wyville Thomson beretter, 


se 


id 


sammenlignes med hos andre Svampe, vil først senere 
gaa op for os. 

Hvor forskjellige disse to Opfattelser (Grays og 
Schultzes) end ere, er der dog noget, hvori de ligne 
hinanden, en Ting, som de have tilfælles. De løse begge 
Spørgsmaalet ved at dele Stridens Æble i to Organismer, 
som, skjøndt tilhørende forskjellige Dyreklasser og altsaa 
forsaavidt uafhængige af hinanden, stadig skulle led- 
sage hinanden og ikke synes at kunne undvære hinanden, 
nemlig en Svamp og en Koral. De ere kun uenige 
om, hvor Grændsen skal drages imellem dem, og tildels, 
om det er Svampen, der boer tilhuse hos Korallen, eller 
omvendt; og da baade Svampe og Koraller have en vis 
Tilbøjelighed til at overvokse de forskjelligste Gjenstande 
paa Havbunden, er det i begge Tilfælde let at finde 
Analogier at paaberaabe sig. Men simplere vilde det 
unægtelig være, om det hele kunde tydes som een Or- 
oganisme. Nødvendigt er det ikke; vi kjende Exempler 
nok paa, at to forskjelligartede Organismer følges trofast 
gjennem Livet, uden at den ene ligefrem lever af den 
anden, er Snyltegjæst paa eller i den. Jeg kan her — 
foruden om de ovenfor nævnte svampeboende Læder- 
koraller — minde om Eremitkrebsene og Akti- 


nierne”) eller om de forskjellige Slægter af Langhalse 


seer Læderkorallen forlænge sig ganske. naturlig hen over hine 
Snore, som den vilde have gjort det henover enhver anden frem- 
med Ting; thi det -viser jo noksom, at »Kiselaksen« og disse 
Snore forholde sig påa samme Maade til Læderkorallen, d. v. s. 
ere Legemer, som i Grunden ere den fremmede, mén sem den 
benytter til at fæste sig paa. Tillige faaer man af saadanne 
Exemplarer den Overbevisning, at Læderkorallen her ikke ved Kunst 
kan være anbragt paa Kiselsnoren. 

”) Saaledes lever Adamsia palliata paa de af Pagurus Prideauxi be- 
boede Sneglehuse i Middelhavet; en anden Aktinie og en anden 
Fjerde Række. III. 2 

ogBalaner (fastsiddende Krebsdyr), som bebo henholds- 
vis Hvaler, Havskildpadder, Havslanger, Hajer, forskjellige 
Krebsdyr, Gopler, Svampe og Koraller”) uden egenlig at i 
kunne kaldes Snyltedyr paa disse; man fangede endnu aldrig, 
saavidt jeg ved, en Pukkelhval (Krepokak) uden »Hvalkop- 
per«,og aldrig fandt man et Exemplar af »Coronula Diadema« 
uden paa Arter af denne Hvalslægt. Uagtet der altsaa ikke i 
og for sig er nogensomhelst Vanskelighed i dette Fostbroder- 
skab mellem en Svamp og en Polyp, har Usikkerheden 
om, hvordan dette Forhold her nærmere skulde udredes, 
maaske dog været den nærmeste Anledning til, at der 
er blevet fremsat to ganske andre Forklaringer, som vel 
ere hinanden saa diametralt modsatte som muligt, - men 
dog ogsaa have en meget anbefalende Egenskab tilfælles, 
nemlig deres større Simpelhed; de forudsætte nemlig ikke 
noget Samliv mellem to forskjellige Organismer. Skjøndt 
begge disse Theoriers Tid er forbi, vil jeg dog omtale 
dem her i al Korthed, for at De kunne se, hvor indviklet 


det hele Spørgsmaal efterhaanden var bleven. 
Pagur have indgaaet den tilsvarende Forbindelse i Vestindien, 
et tredie Par i Ostindien osv. Den almindelige P, Bernhardus 
bærer enten en Aktinie (Sagartia parasitica) eller en lille Gople- 
polyp (Hydractinia echinataj om med sig. Ogsaa Zoanthus-Arter 
indgaa lignende Forbindelser, eg if. J. E. Gray kjender man slige 
Forbindelser fra de forskjelligste Have: Norge, Nordamerika, 
England, Guinea, Avstralien — hvert Sted mellem bestemte, men 
forskjellige - Arter af begge Slægter. Til andre Tider .er det 
Svampe, som associere sig med Pagurer, f. Ex. Suberites domun- 
culus med Pagurus callidus, Halichondria suberea med P. For- 
besii eller P. lævis; i den førstnævnte Svamp finder man altid 
tillige en lille Amphipod i stort Antal, som har indrettet sig et 
fast Opholdsstea i Svampen. Om Zoanthus-Arter påa Svampe er 
talt ovenfor. 

Paa Hvaler og Delfiner: Coronula, Diadema, Tubicinella, Xeno- 
balanus; paa Skildpadder Chelonobia; paa Koraller Creusia og Pyr- 
goma; påa Gopler Alepas; paa Svampe Acaste; paa Hajer Anelasma; 
paa Krebsdyr Poecilasma og Dichelaspis; Platylepas paa Havslanger 
og Havskildpadder. 


x 
mør 

Englænderen Bowerbank, der er vel anseet som 
Mikroskopiker og især berømt ved sine Undersøgelser over 
Havsvampenes fineste Bygning og altsaa at betragte som 
særlig sagkyndig i det foreliggende Spørgsmaal, forfægter 
den Anskuelse, at vi her ikke have med en Svamp og en 
Koral at gjøre, men kun med en Svamp 
alene. Det hele er en Svamp, de 
formentlige »Polyper« kun dennes Porer 
(oscula) ligesaavel som de, der optræde 
mere eller mindre tydelig påa den egeu- 
lige Svamp (»Carterien«); »Barken« 
med dens Kiselnaale kun en Fortsæt- 
telseaf den ydre Svampehud osv. For at 
skaffe denne Opfattelse lettere Indgang 
har han henvist til, at der gives Svampe- 
former, hvis Aabninger have en straale- 
formig Bygning(Fig.5), og det skulde da 
være denne, som havde givet Anledning 
til, at de hos Hyalonemerne vare blevne 


opfattede som selvstændige Organismer 


og særlig som Polyper.”)  Saalænge 


man kun havde tørrede Exemplarer Fig: 5. Axinella polypoides, 


en Havsvamp med straalefor- 


. . z i »O lat. d: 
at holde sig til, var det undskyldeligt, Sermidt.) '/, natur. GErisrs ok 


”) Man maa lægge Mærke til, at de paa Svampe snyltende Læder- 
koraller og lignende Skabninger kunne være saa dybt nedsænkede 
i Svampen og tilsyneladende saa inderlig forbundne med denne, 
saa opfyldte med dens Naale og desl., at man ikke let aner, at der 
er fremmede Gjæster tilstede. En saadan Gjæst findes ogsaa oite 
i Hyalonema-Svampens (den saakaldte Carterias) talrige Mundinger; 
det er sandsynligvis en anden Art, maaske endog en anden 
Slægt end den, der beboer »Glassnoren«, men nærmere Oplys- 
ninger om den savnes endnu. Nævnes burde den imidlertid her 
for at vise, hvor forviklede Forhold Naturen her havde skabt og 
givet Undersøgerne at udrede. 

Dx 

at man blev ved at være i Uvished, om ikke denne Forklaring. 
var den rette: »thi pro og contra i den Sag sig lader meget 
sige«; men efterat man nu, som De snart skulle erfare, 
har havt Lejlighed til at iagttage »Glasplanten« levende 
og seet dens smaa Gjæster bevæge deres Fangearme, kan 
der ikke længere være Tale om den. Man seer her For- 
skjellen påa at studere i Museer og i den levende Natur: 
det første er ofte som at famle i Mørket; først ved at 
iagttage og undersøge Naturgjenstandene levende, ud- 
sætter man dem for det fulde Dagslys, og Spørgsmaal, 
som have været drøftede i aarevis, løses da ofte ved et 
eneste Øjekast! 

I en ganske anden Retning, men ikke mindre radi- 
kalt, udtalte den berømte alderstegne Forsker i den 
mikroskopiske Verden, Ehrenberg i Berlin, sig gjen- 
tagne Gange paa Stridens forskjellige Trin. Efter hans 
Mening have hverken Svampen, Glassnøren eller Læder- 
korallen noget med hinanden at gjøre! »Det hele er kun 
et japanesisk Kunststykke!  Japaneserne samle 
Svampenaalene, der formøodenlig tilhøre en eller anden 
stor ubekjendt Svamp, blege, børste og rense dem, binde 
dem sammen til et Knippe, overtrække dette med en 
Læderkoral og stikke den ene Ende ned i et Huli en 
Sten eller i en Svamp, et Muslingehul osv.« Denne Me- 
ning fandt Understøttelse hos Stimpson, der selv havde 
været iJapan med den bekjendte nordamerikanske Expe- 
dition under Perry og ligesom Ehrenberg havde fun- 
det Glassnoren. sammenbundet med Traade under Svam- 
pen og Læderkorallen, saaledes at denne skjulte Kunst- 
stykket, naar man ikke »saa den efter i Sømmene«. » Det 
kunde dog ogsaa gjerne være«, mente E., at »Japaneserne 


satte det af naturlige Svampenaale kunstig lavede Ris 

ned i Vandet, og at det der ved Naturens egen Virk- 
" somhed blev beklædt med en Læderkoral; det hele kunde 
da nærmest sammenlignes med de Gudebilleder af Perle- 
mor, som Japaneserne fabrikere ved at stikke smaa Bil- 
leder af Metal, Ben eller Træ ind i Perlemuslinger og 
lade dem sidde der, indtil de ere blevne overtrukne med 
Perlemor«. — Der er i hvad jeg allerede har havt Lejlighed 
til at oplyse om disse Organismer Bevisgrunde nok mod 
denne Theori; Kiseltraadene lade sig desuden aldeles ikke 
sno som Glastraade: forsøger man at gjøre dem bløde, i 
en Lysflamme f. Ex., springe de i tusinde Stykker. Det 
kan ikke nægtes, at Japaneserne gjøre adskillige Kunster 
ved dem og pynte dem paa det bedste, ja de synes 
endog at være snilde nok til foruden de Exemplarer, som 
kun ere beregnede paa det almindelige Publikums Smag 
for det sirlige og kuriøse, at arrangere andre, som skulle 
. tiltale mere kyndige — hvor Barken f. Ex. er limet paa 
i Pletter eller Spiralbaand, undertiden endogsaa fordelt 
som smaa Knopper eller Blomster påa Spidserne af 
Riset; men deraf følger dog ikke, at Glasplanten helt 
og holdent er et Kunstprodukt. Det er ligesaa galt at 
være hyperkritisk som at være altfor lettroende, og man 
seer ikke sjelden den overdrevne Skepticisme tyde som 
et Kunstprodukt eller en »Fantasiskabning« hvad der 
ikke stemmer med Vedkommendes forudfattede Meninger. 
Jeg behøver blot at minde om hin tydske Forsker, som troede 
at ramme Sømmet paa Hovedet ved at tyde den gaadefulde 
Archæopteryx lithographica”) som Skelettet af en 
Øgle, hvor Fjerbeklædningen var tegnet til paa Stenen! 

Saaledes: stod da Sagen endnu for kort Tid siden. 
"Fire forskjellige Anskuelser krydsede hverandre, udrustede 


") Se dette Tidsskrift Zden Række 5te Bd. S. 203. 

med alle Snillets og Lærdommens Vaaben og bekæm- 
pende hverandre af bedste Evne. Hvert Øjeblik kom der i 
et nyt Indlæg og forvirrede idetmindste dem, som ikke af 
Selvsyn havde dannet sig en selvstændig Mening om Sagen. 
Forøget Interesse fik Spørgsmaalet endelig for nogle Aar 
siden ved en uventet Opdagelse, som omplantede det fra 
japansk til evropæisk Grund. Da anmeldte nemlig Be- 
styreren af Museet i Lissabon, Professor Barbosa du 
Bocage, at han af en paalidelig Mand i den lille Sø- 
stad Setubal havde faaet et Exemplar af en »Glaskoral«, 
der var bragt vedkommende af de Fiskere, som beskjæf- 
tige sig med Hajfiskeri ved Portugals Kyst. Det var 
næsten 1 Alen langt (senere har man faaet endnu større, 
over 5 Kvarter lange), altsaa lige saa stort som de største 
japanske, med hvilke det overhovedet havde saa megen Lig- 
hed, at man endog har været uenig, om den evropæiske 
»Glaskoral« (Hyalonema lusitanicum) var en anden Årt . 
end den japanske eller den samme som denne. Da man 
derfor opkastede den Tvivl, om ikke Exemplaret i Virke- 
ligheden skrev sig fra Japan ligesom alle de ældre, blev 
det oplyst, at disse »Søris« (chicotes do mar), som de 
portugisiske Fiskere kalde dem, vare velbekjendte for 
Folk iSetubal, som ofte fik dem i deres Fiskeredskaber 
under Hajfangsten, som nu drives temmelig langt tilsøes 
(30 Sømile fra Land) paa en Dybde af 4—500 Favne i 
en Havdal S. V. f. Setubal. At disse »Søris« først siden 
1863 ere komne rigtig for Dagen, forklares dels deraf, 
at tidligere, da Hajerne vare talrigere, dreves Hajfisket 
nærmere ved Kysten, men nu maa man længere ud for 
at finde dem, og denne nye Fiskeplads er netop »Sø- 
risenes« Voksested — dels deraf, at de portugisiske 


Fiskere, der ere meget overtroiske, tro, at de bringe 

dem Uheld og derfor i Reglen slaa dem meget omhygge- 
lig i Stykker og kaste dem overbord, såasnart de finde 
dem i deres Garn. — Tilfældigvis vare de første Exem- 
plarer, som man fik af det portugisiske »Søris«, uden 
Svamp, men ligesom nogle af de japanske bedækkede 
med Læderkorallen lige til den tynde Spids af Glas- 
snoren; Grays Tydning af disse Skabninger som Kisel- 
koraller fik derved en midlertidig Understøttelse, 
hvorimod enhver Mistanke om kunstig Forvanskning 
maatte falde bort, da man her naturligvis ganske ander- 
ledes kunde kontrollere Forholdene end i det fjerne og 
hemmelighedsfulde Japan. Men senere viste det sig, at 
svampeløse Exemplarer ogsaa her vare Undtagelser — 
Svampen skal her endog have en meget betydelig Stør- 
relse (8" høj, 4” bred) i Forhold til den koralklædte 
Glassnor — men at tvertimod Læderkorallen kunde 
mangle eller erstattes af andre aktinieagtige Dyr. In- 
teressant er det, at Svampen og Læderkorallen dog 
ogsaa her i Reglen følges ad, skjønt begge rimelig- 
vis ere andre Arter end de, der søge hinandens Selskab 
i Japan. — At Vægtskaalen ved disse nye Kjendsgjer- 
ninger kom til at hælde stærkt til den Side, som repræ- 
senteres af Valenciennes og Schultze, vil ikke være 
undgaaet Deres Opmærksomhed. 

Det afgjørende Vendepunkt i Striden ken os nær. 
Det var den ligesaa alsidige som grundige og skarp- 
sindige svenske Naturforsker Sven Lovén, som bragte 
den til Afslutning ved sin Undersøgelse af en lille uan- 
selig Havsvamp, som er funden i betydelig Dybde (200 
Favne) ved Nørges og Finmarkens Kyster”). De se den 


") Det lunefulde Tilfælde vilde, at paa samme Tid som Lovén be- 
kjendtgjorde sin Opdagelse og Undersøgelse, beskrev Prof. Oscar 


Fig. 

her " forstørret en halv Gang: "en 
lille pære- eller kølledannet Svamp 
paa en lang tynd Stilk, som for- 
neden ved rodagtige Forlængelser 
af Svampevævet er fæstet til Hav- 
bunden. Ingen skulde se udenpaa 


den, at den har noget med »Glas- 


re TRU 


korallerne« at gjøre, og dog betragter 
Loven den ligefrem søm en Årt af 
Hyalonema-Slægten (H. boreale)”), 
og Barbosa du Bocage, som om- 
trent. paa samme Tid fandt en 
meget lignende Form ved Portugals 
Kyst, troede endog et Øjeblik, at 
han havde faaet fat paa Ungen 
af H. lusitanicum.… Vi ville der- 
for dvæle lidt. ved denne . lille 
Svampeform. Undersøge. vi da først 
6. ,Hyalonema boreale et lille . Stykke af. Stilkens . eller 


+ Svampen gjennem- 


skaaren ;ved Siden et Stykke 1 71 
RAD BE SDN DELELEL, Svampehovedets Hud, ville vi. finde, 


KE Rosen.) at denne understøttes: af et tæt Filt 


sd 
— 


Schmidt i Gratz, en af Nutidens dygtigste Svampeforskere, en 
tredie lignende Form, som han havde. faaet sendt fra den tydske 
Naturforsker Fritz Muller i Desterro (Brasiliens Østkyst); 
Schmidt benævnede den Tetilla euplocamus og erkjendte lige- 
som Lovén og Bocage dens Betydning for Hyalonema-Spørgs- 
maalet. — Wyville Thomson har senere fundet virkelige Hyalo- 
nemer (»upside down«) paa sine Dybvandsskrabninger i Nordsøen 
mellem Shetland og Færøerne.  Rykke de os saaledes bestandig 
nærmere i Rummet, gaaer Slægten påa den anden Side ogsaa 
meget langt tilbage i Jordklodens Historie. Prof. Suess i Wien 
har nemlig vist, at en Forstening i Kulformationens Kalklag, der 
var bleven beskrevet som et Ormerør (Serpula æparallela), i Virke- 
ligheden er Kiselstilken af en Hyalonema. 

Nu henført til Cometella af Oscar Schmidt; den portugisiske 
Form benævnes Podospongia 

af fine Kiselnaale; det er altsaa en Kiselsvamp vi have 
for os. Ved denne Leilighed blottes den fine Stilks indre 
Skelet, og dette viser sig at være dannet af lange, svagt 
spiralvredne Kiselnaale; i det første Øjeblik kan det synes, 
som om den var bygget ganske paa samme Maade som 
»Glassnoren«.eller »Aksen« hos den japanske eller por- 
tugisiske »Glaskoral«, men ved nærmere Undersøgelse vil 
det vise sig, at Kiselnaalene hos den nordiske Art ere 
forholdsvis meget kortere, højst ”/13 af Stilkens hele 
Længde. Denne Forskjel ville vi dog ikke tillægge alt- 
for stor Betydning; den kan i alt Fald udjevnes enten ved 
at tænke sig Traadene i Glaskorallens. »Akse« delte 
(paa tvers) i flere eller ved at lade Naalene i den nor- 
diske Art vokse sammen efter Længden. Denne »Akse« 
eller »Kiselsnor«, som vi godt kunne kalde den, for- 
længer. sig halvt: op i Svampehovedet og tjener der til 
Støtte for de Grupper eller Knipper af fine Kiselnaale, 
som fra den udstraale til alle Sider i den bløde Svampe- 
masse og give denne Fasthed og Styrke; der er over- 
hovedet her den samme organiske Sammenhæng mellem 
»Aksen« og de fra den udstraalende Naaleknipper som 
hos de ægte Hyalonemer”). 

Sagen er nu forsaavidt moden til at optages til 
Doms, og Dommen vil enhver kunne fælde. I Hoved- 
sagen har Lovén havt Ret, og ham tilkommer derfor 
—= Æreskrandsen. Dog er der vistnok god Grund til ikke at 
stille disse smaa stilkede Køllesvampe i samme Slægt 
som de ægte Hyalonemer, ja de komme maaske endog- 
saa temmelig langt fra disse i Svampesystemet. Heller ikke 


”) Derimod ligner den norske Køllesvamp ikke Hyalonema-Svampen 
(»Carterien«) i mikroskopisk Bygning; den har i alt Fald ikke den 
Rigdom paa interessante Former af Kiselnaale, som udmærker 
den japanske og lusitaniske Hyalonema. 


Fig. 7. To Hyalonemer (aa, 5%) i deres 

naturlige Stilling paa Havbunden; paa 

den ene (ag) er Svampen faldet af, og 

Læderkorallen er derfor vokset ud over 

Snoren lige til dennes Spidse. Over a 

lidt af Polypbarken forstørret. (Efter 
Gray). 

har Lovén faaet Ret i sin 
Formodning, at de ægte Hyalo- 
meners »Glassnor« kun er en Del 
af Svampestilken, og at. denne 
sidder fast ved et Rodvæv paa 
Havbunden ligesom den nordiske 
Køllesvamp, men sønderrives 
ved Opfiskningen, saa at »Ro- 
den« bliver siddende og kun 
det øverste Stykke følger op 
med. Men deri har Loven 
Ret, at Analogien med den 
nordiske Køllesvamp viser, at 
man hidtil havde sat Hya- 
lonemaen paa Hovedet; 
den skal vendes om, saa- 
ledes at Svampen kommer i 
Vejret og den tykke Ende af 
Aksen eller Stilken nedad! Ja 
det er nu let nok at være 
bagklog, men jeg tør dog ikke 
fortie, at dette burde man have 
indseet for længe siden. Man 
begik en betydelig Fejl — og 
den er ikke begaaet fra en 
enkelt Side alene — ved uden 
nogensomhelst Grund at forud- 
sætte, at Svampen sad fast paa 
Havbunden med sin bredere 
Endeflade , uagtet man aldrig 
havde fundet mindste Spor 
til, at denne Flade gjorde slig 

Nytte, og uagtet alt hvad man vidste om dens Beskaf- 
fenhed og om dens store Aabninger, der føre ind til Kanal- 
systemet i Svampens indre, talte afgjort derimod; thi 
at Svampens Ind- og Udførselsaabninger ikke kunne 
ligge paa dens Hæfteflade, er jo en Selvfølge. Man gik 
ogsaa altfor let hen over den Kjendsgjerning, at Læder- 
korallen kun fandtes paa den Del af Stilken, som ligger 
nærmest ved Svampen eller tildels har været omsluttet af 
denne, aldrig paa den (tykkere) Del af den, som tidligere blev 
betragtet som dens øvre Hælvte. Vend det hele (Fig. 1) om, 
og De ville indse, at Grunden dertil er ganske simpelt 
den, at denne Del af Stilken har været skjult i Hav- 
bundens Sand eller Dynd ligesom »Posen« af en Søfjer 
f. Ex., og det er neppe for dristigt at antage, at de fine 
Gjenhager paa denne Del af Stilkens Traade have den 
Bestemmelse at skaffe den et bedre Fæste i Havbunden. 
De ville nu ogsaa indse Grunden til, at naar Svampen 
undertiden mangler, d.v.s. er død og raadnet bort, vil 
"Læderkorallen indtage dens Plads og vokse ud over Stil- 
kens nøgne Endestykke, og der er saaledes nu egenlig 
intet Punkt i Hyalonemens Naturhistorie, som trænger til 
yderligere Belysning. 

Alt hvad der senere er fremkommet, har da ogsaa 
stadfæstet Lovéns Theori. Gray kan nu huske, at 
hans Naturaliehandlere meget vel vidste, at den tykkere 
nøgne Del af Glassnoren stak ned i Dyndet og til Bevis 
derfor allerede for flere Aar siden havde vist ham, at 
naar de fik dem fra Japan, var denne Del af dem endnu 
fuld af Dynd. Og paa samme Tid som Spørgsmaalet 
ved en nordisk Naturforskers skarpe Blik og fine Natur- 
sands blev besvaret paa en mere middelbar Maade, 
begav en yngre engelsk Zoolog, Prof. Perceval 

Wright, sig til Portugal for gjennem Undersøgelser 
paa Stedet selv at komme til umiddelbar Klarhed om et 
Spørgsmaal, som altfor længe havde sysselsat den zoo- 
logiske Verden. Disse Studier førte til en fuldstændig 
Bekræftelse af Lovéns Theori, med de mindre væsen- 
lige Indskrænkninger, som vi ovenfor have troet at burde 
foretage ved den. Det viste sig, »at Kiselaksen kun er 
Svampens Stilk, og at den Ende af Snoren, hvor Traa- 
dene begynde at blive løse, er den, som er nedsænket i 
Dyndet, såa at Svampen, der optræder med meget for- 
skjellige ydre Former, sidder paa dens frie Spids. Naar 
Svampen er skyllet bort eller gaaet tilgrunde, vokser 


den snyltende Læderkoral — som W. iagttog levende og 


med udstrakte Fangearme — op over hele den Del af 


Kiselaksen, som rager frit op af Dyndet; men der gives 
ogsaa mange Exemplarer af Kiselstilken uden noget frem- 


med Overtræk «. 


Til de "selvsamme Resultater med Hensyn til den rette 
Opfattelse af »Glaskorallens« Natur og Væsen kan man 
imidlertid komme ad en ganske anden Vej gjennem en anden 
Række af lærerige Sammenstillinger. Der gives i de østlige 
Have andre Arter af »Glassvampe«, som det ikke har 
kostet. saa meget Besvær at anbringe paa deres rette 
Plads og opfatte som det de ere, men som det dog lig- 
ger meget nær at drage med ind under denne Række af 
Betragtninger, dels paa Grund af deres Skjønhed, regel- 
rette Bygning og hele ejendommelige og tiltalende Ud- 
seende, dels fordi de have bidraget meget til at kaste 
Lys over Hyalonemerne; jo dybere vi ere trængte ind i 
disses Bygning, jo klarere deres Væsen efterhaanden er 


kommet til at staa for os, desto nærmere er Slægt- 


SR FR KURE. ERE NET HR 


skabet bestandig blevet 


mellem dem og Eu- 
plectellerne. Dette 
er nemlig den viden- 
skabelige Benævnelse 
— »den kunstig flet- 
tede« — for de sirlige 
Skabninger, == hvoraf 
De her se en for 
Dem. Det vil ikke 


være let at finde noget: 


bedre at sammenligne 
dem med end et 
»Overflødighedshorn«, 
vævet eller spundet 
af de fineste Glas- 
traade eller forfær- 
diget af det nydeligste 
Filigran - Arbeide. — 
»Hornet« kan have 
en Længde af en halv 
Alen, er gjerne mere 
eller mindre krumt, 
smallere forneden, 
hvor det er fæstet til 
Havbunden — oprin- 
delig blev denne Ende 
opfattet som den øvre, 
ganske som hos Hyalo- 
nemen — noget videre 
foroven, hvor det er 
lukket af et fast Laag, 


Fig. 8. Euplectella aspergillum (,,Venus's Blomster- 
Kurv") fra Philippinerne; "|, naturlig Størrelse 
(Efter Naturen). 


30 


som. ogsaa har en regelmæssig gitret, men fra »Hor- 
nets« noget forskjellig Bygning. Det hele er hult og 
let. Betragte vi lidt nærmere det fine Maskenet, hvoraf 
Naturen har dannet denne sirlige Havsvamp, som ved 
første Beskuelse maaske snarere vil synes Dem at kunne 
være en Kunstgjenstand end en Naturfrembringelse, vil 
det vise sig, at de fine glasagtige Kiseltraade især løbe 
i to Retninger, som danne rette Vinkler med hinanden, 
nogle paa langs, andre paa tvers; men desuden er der . 
endnu et tredie og fjerde Sæt, som løbe paa skraa og i 
Forbindelse med et tæt Væv af kortere Kiseltraade lukke 
hver anden Maske, indskrænke de øvrige til runde Aab- 
ninger - og danne mere eller mindre regelrette ophøjede 
Valke; disse beskrive i det hele temmelig bestemte Spi- 
raler, men ere ofte afbrudte paa kortere eller længere 
Strækninger eller antage en mere eller mindre lovløs 
Retning; den øverste af disse Valke — som kunne være 
ligesaa udprægede hos Svampe af ganske andre Fa- 
milier, f. Ex. hos den i Fig. 9 afbildede Hornsvamp 
— danner den smukke Ringkrave, som adskiller »Laa- 
get« fra »Hornet«. Men der er endnu et femte Sæt 
Kiseltraade, som maa gjøre Fordring paa vor Opmærk- 
somhed, nemlig de lange og tynde, tilsyneladende løse 
»Glastraade«, som, jo mere vi nærme os »Hornets« Fod, 
i desto større Mængde løsne sig ud fra de Traad- 
knipper, som udgjøre Længdelinierne i Maskenettet, og 
danne ligesom en kortere eller længere »Haartot« eller 
»Haarlok«, der rager ud over Hornets Spids og har 
tjent det til Fæste i den bløde Havbund, hvorfor Sand, 
Smaaskaller og deslige ere indblandede deri; stundom, 
naar Haartotten er stærkere udviklet, omklamrer den 


ligefrem fastere Gjenstande paa Havbunden. En mikro- 

skopisk Undersøgelse vil vise, at disse Traade ligesom 
Hyalonemernes Stilktraade ere udstyrede med Gjenhager, 
og at de ende med et lille mangegrenet Ankerhoved, hvilket 
Udstyr (Ankerhovedet vil rimeligvis ogsaa blive paavist 
hos Hyalonemerne) aabenbart har til Hensigt at gjøre 
dem mere skikkede til at fastholde Svampen paa Hav- 
bunden; thi al Bevægelses- 
evne er jo nægtet disse Skab- 
ninger, de ere ikke mere 
Herrer over sig selv end en 
Tangplante f. Ex., og har 
Bølgebevægelsen engang løs- 
revet dem fra Havbunden, 
have de intet Middel til 
atter at komme i det rette 
Forhold til denne. Jeg skal 
endnu tilføje, at, naar man 
sammenligner en større 
Række af Exemplarer af 
den philippinske Euplec- 
tella aspergillum, vil 
man finde en betydelig indi- 
viduel Variation: nogle ere 
næsten lige, andre meget 


krumme, nogle meget lang- 


strakte og regelmæssige, 


ke terkoldsvis« korte. og" VIE S- SENE TISK GES arge (TUBE 
52. labyrinthiformis) til Sammenligning med 


Euplectell sø. 1 i : 
agurkdannede; Valkene og SID "DL letter NED." en 
Kraven kunne være næsten uudviklede,, »Laagets« 


Aabninger faa og store eller mange og smaa; selve 
Laaget synes først at danne sig, naar de ere saa 


godt som udvoksne. — Foruden denne Art kjendes der 

en Art fra Sechelles-Øerne (E. cucumer), udmærket 
ved sin korte regelmæssige Tøndeform og store Haartot, 
som endnu kun er kjendt i et eneste Exemplar”). Om- 
trent det samme gjælder om et Par andre Arter af 
Kurvesvampe (Corbitella) (Fig. 10) fra det indiske Hav, 
som hverken i Formens Skjønhed eller Maskenettets Regel- 
rethed kunne maale sig med de egenlige Euplecteller; 
den nylig opdagede philippinske Semperella har en 
endnu simplere Bygning 
af Kurven, nemlig kun 
Længdetraadene, men en 
meget stor Haartot osv. 
Der er ingen Tvivl om,, 
at Antallet af disse in- 
teressante Glas-Kurve- 
svampe vil stige betyde- 
lig, alt som vi lære 
det dybe Havs Beboere 
bedre .at kjende; thi 
det er kun paa det 
fuldkommen rolige, dybe 
Vand, at disse Skab- 


ninger trives, i Klippe- 


kysternes  Brændinger 


Fig. 10. En Kurvesvamp (Corbitella) fra vilde de 


Molukkerne. 2-2|3 naturlig Størrelse. snart være 


”) Ogsaa Euplectella aspergillum har hørt, til de største 
Sjeldenheder i Samlingerne; det første Exemplar blev beskrevet 
1841, og i lang Tid derefter kom kun ganske enkelte til Ev- 
ropa, hvor de bleve betalte med meget høje Priser.  Sand- 
synligvis holdt de malajiske Fiskere paa. Philippinerne Stedet 
hemmeligt, hvor disse »regaderas« eller »Vandkander« vokse; 
men for nogle Aar siden hændte det, at en Storm blottede en 
Del af Havbunden ved Øen Cebu og ved denne Lejlighed til- 
lige et større Antal af disse Organismer, som siden den Tid ere 

malede til det fineste Pulver. 


To udmærkede engelske 


Naturforskere, Carpenter og WyvilleThomson, have 


i de sidste Somre med Understøttelse af Staten og paa 
et af Admiralitetet til deres Raadighed stillet Dampskib 


undersøgt Dyrelivet paa det 


meget dybe Vand i Nordsøen, 
flere hundrede Favne under 
Vandfladen, Shet- 
land og Færøerne og mellem 
Irland og 
blandt de interessante Op- 


mellem 
og Spanien”); 


dagelser, som de der have 
gjort, skal der være en Mang- 
foldighed 

hvoriblandt 


smukke som » Venus's Blom- 


af Glassvampe, 

flere — ligesaa 
sterkurv« (det noget søgte 
populære Navn, som man i 
England har givet Euplec- 
tella aspergillum). Den pragt- 
fulde Holtenia Carpen- 


Fig. 11. 
lig Størrelse, 


12 natur- 
(Efter Wyville Thomson). 


Holtenia Carpenteri; 


teri (Fig. 11), en af de anseligste Glassvampe, der 


ere fundne ved disse Dybvandsskrabninger, vil give 


komne i Handelen i større Mængde og til billige Priser. 


De 


fiskes paa en Dybde af 130—135 Favne med en Slags Slæbe- 


Tive. 
ført, 


E. cucumer fra Sechelles -Øerne ér, 
endnu kun kjendt i et eneste Exemplar, Semperella 
Schultzii (Philippinerne) ligeledes, saavidt mig bekjendt. 


som ovenfor an- 


Af 


Corbitella corbicula har Parisermuseet 3, af C. speciosa 


1, og andre kjendes ikke; 
(80 Favne) og »Molukkerne«. 


de angivne Lokaliteter ere »Bourbon « 


Pheronema (Holtenia) Annæ 


fra St. Croix er ligeledes kun kjendt i 1 Exemplar (i Museet i 


Philadelphia) (Jfr. S. 39). 


") Se dette Tidsskrift 3die Række 1 Bind S. 232 og flgd. 


Fjerde Række. III. 

Mangfoldighed, som Naturen ud- 
folder selv i sine laveste Livssfærer 
og i sine skjulteste Afgrunde (en 
nærbeslægtet Form fra Havet udfor 
Portugal sammenlignes med et gam- 
| melt Mandehoved med lange Sølv- 
lokker). — Til yderligere Sammen- 
' ligning vil jeg endnu kun meddele 
| en Afbildning (Fig. 12) af en lille 
| brasiliansk Kiselsvamp af en ganske 
| anden Gruppe, der paa lignende 
( Maade er fæstet til Havbunden ved 
| fine »Ankertouge«, d. vis. ved fine 
| Kiseltraade med Ankerhoveder. — 


| Iøvrigt behøver man blot at tænke 


" den i Fig. 10 afbildede, mere 


Fig. 12. Tethilla polyura (efter 


eden ye tæt. og regelløst» for satl.faælglé 
almindelige Flintsvampes Bygning ud deraf — disse 


Flintsvampe, som i tidligere Jordperioder have spillet 
saa stor en Rolle og ved at give Anledning til Dannelsen 
af Kridtformationens Flintlag endog faaet en stor kultur- 
historisk Betydning, og som paa den anden Side gjennem 
en lang Række af Former ere forbundne med Horn- 
svampene, vore velbekjendte Vaskesvampe f. Ex. Den 
her afbildede Dactyocalyx fra Vestindien, der er en 
tæt Glassvamp eller »Koralsvamp« fra Nutidens Have, ligner 
saameget nogle af de i vort Kridt forekommende Flint- 
svampe, at den godt kunde gjælde for en Afbildning af 
en af disse. Analogien mellem Nutidens Glassvampe og 


Fortidens Flintsvampe er ligesaa stor som mellem selve 


Dem et nyt Exempel paa den rige 


(sig Vævet i en Kurvesvamp, som: 


rar anes tat 

Kridtformationen og den Havbund, hvori Glassvampene 
nu have deres rette Hjem. 


Fig. 13. En tæt vestindisk Glassvamp (Dactyocalyx pumicea). 


Vi maa dog endnu engang vende tilbage. til Udgangs- 
punktet for alle disse Betragtninger og Sammenligninger: 
Hyalonemaen. Det vil nu være Dem klart, hvorledes 
den og Euplectella skulle sammenlignes for gjensidig 
at belyse hinanden. »Haartotten« hos en Euplectella eller 
Holtenia med sine Gjenhager og Ankerhoveder er aabenbart 
den selvsamme Dannelse som »Glassnoren» eller «Stilken« 
hos en Hyalonema; vi behøve blot at tænke os .den 
snoet, for at den i alle væsenlige Henseender skal være 
det samme. Fremdeles svare »Svampen« (Carterien) og 
uHornet» (eller »Kurven«) til hinanden +). — Men der 


”) Endnu et Forhold bør finde Omtale her. Det er en mellem 
de philippinske Fiskere velbekjendt Sag, at der' i hver »rega- 
dera« findes et Par Rejer (Han og Hun?) og en Æga (Æ. 
spongiophila) eller saakaldet »Fiskebjørn«, et Krebsdyr af en med 
vore »Skrukketrolde… eller »Bænkebidere« beslægtet Gruppe, som 
ellers plejer at leve som Snyltedyr paa Torsk, Hajer 0. s. v. Jeg 
antager dog ikke, at disse Krebsdyrs i flere Henseender gaade- 
fulde Forekomst i Kurvesvampens indre Hulhed er aldeles konstant, 
men den er i alt Fald saa hyppig, at den har kunnet uddanne den 


7" 

paatrænger sig os nu et andet Spørgsmaal: skulle vi 
betragte en slig Glassvamp som en enlig eller som en 
sammensat Organisme? Man antager nemlig, at der 
blandt Svampene ligesom blandt Korallerne f. Ex. gives 
baade enlige og sammensatte Former, og navnlig be- 
tragter man de Svampe, der som den ovenfor (Fig. 4) 
afbildede Sycon ciliatum kun have een stor Udførsels- 
port, som enligeSvampe, dem med flere som Svampe- 
Kolonier. Det skal dog endnu være tilladt at nære nogen 
Tvivl, om denne Betragtning virkelig kan gjennemføres, 
og om Begrebet «Individ« med større Ret kan anvendes 
paa disse Dyrelivets laveste Aabenbarelser end paa 
deres ligesaa lavtstaaende Navnefæller i Planteriget. — 
Hint ofte omtalte Net af glasagtige Kiseltraade eller, 
hos andre Svampe, af Horntraade er iøvrigt kun Svampens 
Skelet; vi maa tænke os dette overtrukket med en 
tynd, halvflydende Slim, der, naar Svampen tages op af 
Havet, enten tørrer ind og kun efterlader sig meget 


svage Spor, eller, som ved vore Vaskesvampe, flyder 


Forestilling hos Fiskerne, at »Vandkanden« er disse »Insekters « 
»Hus«, som de selv have dannet (en Kaalorm og dens sirlig 
spundne Kokon er vel det Forbillede, der hår foresvævet deres 
ubundne Indbildningskraft). Disse Dyrs Ophold i Svampen er 
som sagt noget gaadefuld; rigtignok kjender man andre Svampe- 
boere blandt Krebsene, baade Rejeformer (Alpheus) og Tang- 
loppeformer (S. 18 Anm.), men de opholde sig i Svampens 
»Skorstene« eller i Fordybninger, som de selv have dannet, men 
som ligesom hine munde frit ud paa Svampens Overflade, medens 
Svampen for de her omhandlede er et livsvarigt Fængsel. Man 
ved ikke, om de leve af Svampen eller af de Smaadele og 
Smaadyr, som Vandstrømmene føre ind og ud gjennem denne; og 
skjøndt de selvfølgelig maa tage Ophold i Svampen, førend denne 
endnu har faaet sit Laag, ved man ikke, om denne Indvandring 
foregaaer, medens de endnu ere ganske smaa, eller først efter at 
de have opnaaet deres fulde Udvikling. 

af og »udvaskes« af Svampen; og denne Svampeslim 
(Sarkode) er den egenlige levende Del af det hele 
Svampedyr. Thi disse Havsvampe ere jo dyriske Orga- 
nismer, om end af de allerlaveste, og med saa tarvelige 
Livsytringer, at man har vanskeligt ved at tænke sig 
ind i et saadant »Plantedyrs» Liv. Kan Benævnelsen 
«Zoophyt« forsvares nogetsteds, maa det være her, ikke fordi 
jeg just troer, at .disse Skabninger staa lige paa Grændsen 
mellem Dyr og Planter eller danne Overgangen mellem 
begge Riger, men fordi den eneste Form, hvorunder man 
kan tænke sig Svampedyrets Livsstandpunkt, er" »Dyrisk- 
heden (Animaliteten), nedstemt til Plantelivets Lavmaal«, 
hvis De ville tillade mig dette, jeg tilstaaer det, noget 
dunkle Udtryk. — Det mangler da heller ikke paa Tals- 
mænd for en hel anden Opfattelse end den ovenfor an- 
tydede; den gaaer ud paa, at Svampeslimens mikro- 
skopiske Celler — mellem hvilke og de laveste Infu- 
sionsdyr der unægtelig er paavist mærkelige Overens- 
stemmelser — ere de egenlige Svampeindivider, hvilken 
Theori dog synes mig at have en ildevarslende Lighed med 
den Opfattelse, som gjør Plantecellen til det egenlige 
Planteindivid ”). Men uafhængig af den ene eller den anden 
Theori kan det vel forsvares at betragte Havsvampene som 
mere eller mindre sammensatte Organismer, alt eftersom de 
ere udstyrede med en eller flere »Skorstene« ; thi for hver 
»Skorsten« maa der dog paa en Maade være en Husholdning. 
Den naturligste Opfattelse af alle her omhandlede Glas- 
svampe, Hyalonema, Euplectella, Corbitella, Sem- 
perella, Holtenia, synes derfor at være den, at de 
alle ere enlige Havsvampe, og de faa da fra dette Synspunkt 
en forøget Interesse som nogle af de største kjendte 


”) Se dette Tidsskrift 1ste Række 2det Bind S. 68. 

Svampeindivider — rene Kæmper i Sammenligning smed 
de smaa enlige Kalksvampe (Fig. 4) ved vore Kyster. 
Der kjendes imidlertid "ogsaa sammensatte Glassvampe 
eller Glassvampe-Kolonier, og den ovenfor kortelig berørte 
Dactyocalyx (Fig. 13) er netop en saadan Glassvampe- 
Koloni, ligesom vor almindelige Vaskesvamp er en Horn- 
svampe - Koloni og den vestindiske Labyrint - Svamp 
(Fig. 9) en enlig Hornsvamp — et Hornsvampeindivid: 


Skjønt denne Afhandling allerede er bleven mere end lang nok 
og dens Anmærkninger (i hvilke jeg har søgt i størst mulig Kort- 
hed at gjøre Rede for alle de Forhold, der have havt Betydning 
under den videnskabelige Drøftelse af Hyalonema-Spørgsmaalet) mere 
end talrige nok, vil jeg dog for de Læseres Skyld, der med Rette 
. ville kræve en dybere Lighed mellem hvad der sammenlignes, tilføje 
nogle sammentrængte Oplysninger om. de Resultater, som den mi- 
kroskopiske Analyse af begge Hovedformers (Hyalonemernes og .Eu- 
plectellernes) Kiselvæv har givet.  Træsnittet S. 6 giver et Billede 
af de forskjellige Former af Kiselnaale, som optræde i en Hyalonema- 
Svamp. Grundformen ér Korsnaalen — en Naaleform som ikke synes 
at optræde udenfor »Glassvampenes« Gruppe — og navnlig det dobbelte 
Kors, d. v..s. 6 Naale, som udstraale fra et fælles Midtpunkt, saaledes 
at. de 4 ligge i et Plan, der danner rette Vinkler med de to andres; 
men disse 6 Grene kunne være udviklede i en meget. forskjellig 
Grad. Snart ere de vandrette, snart de lodrette Grene stærkt til- 
bagetrængte; mangler en af de lodrette, have vi et femgrenet 
Kors, mangle de begge et firgrenet, som ved Hæmning af den 
ene Gren forvandles til et tregrenet o. s. v.; mangle alle de vand- 
rette, fremkommer en simpel mod begge Ender tilspidset Naal. 
Mellem alle disse Naaleformer gives der de utalligste og fuldstændigste 
Overgangs- og Mellemformer, ligeledes i Henseende til Størrelse, 
Førlighed, glat eller kornet Overflade 0. s. v. At Korsformen ligger 
til Grund selv for de simpleste af ;dissse Dannelser, seer man bedst 
deraf, at i dem alle — selv i de lange Traade, der. danne »Snoren« 
eller »Totten« hos Hyalonema og Euplectella — hår den fine Akse- 
kanal i Naalens Midte (hvilket« organiske Midtpunkt iøvrigt ikke er 
Traadens, mathematiske Midtpunkt, men hos. Euplectella endogsaa 
ligger tæt ved »Ankerhovedet«) et enkelt eller dobbelt Kors; det er 
kun undtagelsesvis, at tillige en svag Udbøjning af Naalens Omrids 
påa samme Sted røber den tilbagetrængte Korsform. Selv i Skaftet 


39 =; 
påa de mærkværdige Dobbeltankere (Se Fig, 2), som forekomme hist 
og her i Svampevævet baade hos Hyalonema og Holtenia og maaske 
have den Bestemmelse som et. Slags Murankere at holde Svampe- 
vævets Naaleknipper sammen, vil man finde dette Dobbeltkors. — 
At ogsaa Euplectella er bygget af Korsnaale, seer man straks af 
dens hele Arkitektonik; Kors - Maskerne fremkomme netop derved, 
at det hele er bygget af Korsnaale og Stjernenaale, hvis Grene 
krydse hinanden; den nøje Forbindelse, som der her er mellem 
alle Dele af det smukke Korsvæv, hidrører fra, at de korte og lange, 
simple, stjerne-, kors- eller halvkors- 
dannede Naale ikke alene lægge sig op 
til hinanåen, men ligefrem ere sammen- 
smeltede hist og her ved deres ydre 
Kisellag. Ogsaa her saavelsom hos 
Gorbitella forekomme Kiselstjerner af 
en meget kunstig og smuk Form, der 
kunne sammenlignes: med Hyalone- 
mernes og Holteniernes Dobbeltankere, 
om de end optræde under en lidt anden 
Fig. 14. Kiselstjerne af Euplectella, Skikkelse. Denne hele Gruppe af »Glas- 
stærkt forstørret (efter, Claus). —— svampe«, hvortil der foruden de her 
nærmere beskrevne finere byggede For- 
mer ogsaa, som ovenfor antydet, hører andre med et tættere og 
fastere Væv og med et mindre paafaldende, fra de øvrige Svampes 
mindre afvigende Udseende (Dactyocalyx, Fig. 13, 0. fl.), kunde 
derfor ogsaa med Retie benævnes Korssvampene. Overensstemmelsen 
mellem alle disse Former i Henseende til deres mikroskopiske Bygning 
er saa stor, at f. Ex. et lille Stykke af en Holtenia seet under Mi- 
kroskopet gjør et meget lignende Indtryk som et lille Stykke af en 
Hyalonema-Svamp (Fig. 2j og viser alle'de samme karakteristiske 

Former af Kiselnaale, Kiselkors, Dobbeltankere osv. 

Til de S. 33 i Anm. opregnede Former af herlige Glas-Kurve- 
svampe fra de dybere Dele af de østlige Have kunne endnu føjes to af 
det nye Leydener - Musæums Skatte: Euplectella Orrenii fra 
Japan og Hyalothauma Ludekingii fra Ceram; de høre dog 
endnu til de meget ufuldstændig kjendte Former. Vor hele Kund- 
skåb om denne Side af Naturen er jo endnu meget ny, men inden 
det nu begyndte Tiaar er forløbet, vil den uden Tvivl have taget et 
Opsving, som vi nu ikke kunne forestille os. 


Findes der Dåle med Plantevækst og Rensdyr- 
hjorder i det indre af Grønland? 


ALH: "Rin kø 


De er en bekjendt Sag, at alle rejsende, som fra 
Vestkysten af have forsøgt at trænge ind i det indre af 
Grønland, i en vis -Afstand fra Yderkysten ere stødte 
paa en Rand af Is, som, saavidt Øjet kan overskue fra 
de omliggende Højder, udbreder sig over hele det øvrige 
Land, saa at kun nogle Bjergtoppe rage frem af den 
paa enkelte Steder. Men man hører af og til den For- 
modning udtales, at denne Is muligvis blot er at be- 
tragte som et Slags Vold, hinsides hvilken der findes 


a- RES 


isfrie Strækninger, der mulig endog have et varmere . 


og stadigere Klima end Søkysten, og plejer åt støtte 
denne Formodning paa den i alt Fald i sin Tid rigelige 


”) En Besvarelse af dette Spørgsmaal kunde vel,-som det her ogsaa 
vil sees, udledes af en Artikel, som jeg har meddelt i »Natur- 
historisk Tidsskrift« for 1862, men da denne er mindre be- 
kjendt, og da Spørgsmaalet siden den Tid oftere synes at være 
omtalt som i alt Fald meget tvivlsomt og uafgjort, har jeg ment, 
at en mere ligefrem Drøftelse af det ikke kunde være uden 
Interesse for den samme videre Kreds, som i vor Tid har Op- 
mærksomheden "henvendt paa Opdagelser i Polaregnene i det 
hele, 

Forekomst af Rensdyr samt disses afvekslende Tiltagen 
og Aftagen. Disse Dyr, mene nogle, maa sikkert have 
ubekjendte Tilflugtssteder, hvor de kunne trække sig til- 
bage og i Sikkerhed formere sig. Hertil svares imidler- 
tid, at Erfaringerne med Hensyn til Rensdyrenes Fore- 
komst og- Forsvinden i det større og indtil de seneste 
Aar synes at staa i en ret god Samklang med Jagtens 
svagere eller stærkere Drift. At der kan forekomme 
Uregelmæssigheder i det enkelte efter Stedforholdene 
synes tilstrækkelig at kunne forklares ved Størrelsen af 
Kyst- eller Yderlandet, som ligger udenfor hin Vold, 
Indvaanernes ringe Antal og mulig endnu ubekjendte 
Aarsager til Dyrenes Vandringer mellem Nord og Syd. 
I Hovedsagen ere Forandringerne endte med en almindelig 
og temmelig ensartet Aftagen over hele Kysten i de 
sidste 20 Aar, efterat der i en forudgaaende Aarrække 
havde fundet en ligesaa almindelig tiltagende og derfor 
ødelæggende Jagt Sted, nærmest som en Følge af de 
indfødtes efterhaanden mere udvidede og forbedrede For- 
syning med Skydevaaben. Under alle Omstændigheder 
gives der da fysisk - geografiske Betingelser, som det 
ligger nærmere at undersøge, førend man opstiller saa- 
danne Formodninger om isfrit Land inde i Grønland. 
Det er blevet oplyst, at den omtalte Isvold overalt, 
hvor der har været Lejlighed til at gjøre sig et Begreb 
om dens Højde, i en Afstand af faa Mile fra Yderranden 
naaer en Højde af over 1000 Fod og i Almindelighed vist- 
nok kan siges at have en Højde af over 2000 Fod der, 
hvor den, betragtet fra højere Punkter paa Yderlandet, taber 
sig for Blikket i østlig Retning. Professor Nordenskjåld, 
som med sine Ledsagere hidtil har foretaget den længste 
Vandring ind over Isen, fandt en saadan Højde omtrent 

7+ Mile fra Strandbredden. Paa de fleste Steder sænker 7 
Overfladen sig dog vistnok brattere udefter. .Volden maa 
da saa i alt Fald være 2000 Fod høj og flere Mile bred. i 
Naar man efter at have overskredet denne Vold ventede 
at komme til Dale i det indre, saa er jo Spørgsmaalet 
først: hvor skulde saadanne Dale have deres Afløb? "Da 
Talen jo udtrykkelig er om det indre af Grønland: og 
ikke om Østkysten, hvilken man følgelig . indtil videre 
tænker sig lignende som Vestkysten, maatte jo Dalene ii 
det indre være omgivne enten af Isvolden eller af Bjerge 
og som Følge deraf modtage Tilløb af Vand fra alle 
Sider. Da en ganske almindelig Alpegletscher, som ikke 
kan lignes ved +14 af hin Isvold efter Tværsnittet, vganske 
afspærrer Vandløbene i den Dal, som den, kommende 
fra en Sidekløft, kan skride hen over, kan der selvfølgelig 
ikke være Tale om, at saadanne Dale skulde have deres 
Udløb under Isen uden først selv at være fyldte til 
Randen med Vand. Der stod da altsaa kun tilbage at 
antage, at der et og andet Sted paa Kysten skulde 
være enkelte Afbrydelser i Isvolden, visse hidtil endnu 
ubekjendte Dale, som gik op i Landet og gjennem hvilke 
alt Vandet fra det formodede isfrie indre skulde udgyde 
sig i Davisstrædet. Men saadanne Udløb maatte paa 
Grund af deres Oplands Størrelse og Beskaffenhed være 
mange Gange større end nogensomhelst af de nu be- 
kjendte Elve paa hele Kysten. For ikke at -tale; om, 
at der ikke er nogen rimelig Grund til at antage, at der 
skulde være Afbrydelser i Isvolden i det hele, er det 
umuligt, at saadanne Elve med tilhørende Dale hidtil skulde 
være ganske ubekjendte; thi for det første er det jo 
netop saadanne Steder, som de indfødte opsøge påa deres 
Rensdyrjagter, og for det andet vilde en saadan Elv 

give sig tilkjende ved Strømningen helt ud mellem de 
yderste Øer og Skjær, hvor der hele Vejen ikke gives 
et eneste Punkt, som ikke aarlig er blevet besøgt af 
rejsende. Om der altsaa end findes Strækninger af Fast- 
Jandet, som endnu ikke have været sete af Evropæere, 
saa er Kysten dog altfor bekjendt til, at der skulde 
gaa Dale op i Landet med sejlbare Floder, som hidtil 
vare undgaaede Opmærksomheden. Det synes jo saa- 
ledes, at man allerede af ganske almindelige Grunde kan 
slutte sig til, at man ved at forfølge Vejen over Isen 
ind i Fastlandet ikke kan komme til nogen Fordyb- 
ning, uden at den er opfyldt med Vand, og at Isens 
Overflade. saaledes maa være svagt. stigende eller i det 
højeste vandret, indtil man kommer til et Punkt paa 
Isen eller paa Bjergtoppe, der rage frem af samme, hin- 
sides hvilke Overfladen helder mod Østkysten og derfor 
som: henhørende til denne her foreløbig lades ude af Be- 
tragtning. For imidlertid at komme til en klarere Fore- 
stilling. om det her opstillede Spørgsmaals Betydning, 
maa vi anstille nogle nærmere Betragtninger over Maaden, 
hvorpaa Nedslaget paa hele det store ubekjendte Land, 
efter først at have opdynget sig som Is, fremdeles baner 
sig Vej til Havet og ikke vedbliver at forøge denne Is. 

Hele Grønland med tilliggende Øer fra Sydspidsen 
til den 74de Bredegrad kan vel anslaaes til et Areal af 
16,000 O Mile. Det er jo aabenbart, at det ved en Linje 
fra syd til nord maa kunne deles i 2 Dele, af hvilke 
den ene har hele sit Afløb mod øst til Atlanterhavet, 
den anden mod vest til Davisstrædet og Baffinsbugten. 
Der er Grund til at formode, at dette Vandskjel ligger 
noget længere mod øst end mod vest, og vi ville derfor 
antage, at af hint Areal de 10,000 O Mile have deres 

Afløb mod vest. Af disse falde omtrent 1600 O Mile 
paa Halvøer og Øer, der hver have deres særskilte 


Afløb gjennem lutter Smaaelve, som ere mere eller mindre ” 
bekjendte, hvorimod Resten eller rigelig 8000 O Mile: 


udgjøre det samlede Fastland. Det er netop dette egen- 


FS SEES 


lige Fastland, som begrændses og skjules af den om 


talte Isvold, eftersom denne i Reglen berører den inderste 


Del af Fjordene og saaledes lader alt det Land, som 


gjennemskjæres af disse, altsaa Halvøerne, ligge udenfor. 


I Betragtning af de talrige Elve, som føre Nedslaget paa. 


Halvøerne og Øerne ud i Havet, er det da en mærkelig 


Kjendsgjerning, at man ikke har opdaget nogen Elv, 


kommende fra dette isdækte Indland, som paa nogen 
Maade kunde svare til Størrelsen af det Areal, der ad 
denne Vej skal befries for det aarlige Overskud af Sne 
og Regn, som ikke borttages igjen ved Fordunstning. 
Man finder intetsteds Elve i Grønland, der kunne kaldes 
andet end Bjergstrømme eller Bække. Efter Grønlands 
Størrelse skulde man jo vente lignende Elve som de 
største paa den skandinaviske Halvø, men saadanne 


mangle ganske, og de Steder, hvor man skulde vente at 


finde deres Mundinger, skjules af den omtalte Isvold. I 


en tidligere Afhandling er der udviklet, hvorledes de 
formentlige oprindelige Flodmundinger give sig tilkjende 
derved, at Isvolden paa bestemte Steder af Kysten gaaer 
helt ud til Havet og viser sig at være i en stærkt udad- 
voksende Bevægelse, idet den yderste Del sønderbrydes 


og driver bort som svømmende Isbjerge, men derhos 


stadig fornyes eller skydes frem fra det indre af Landet. . 


Det ligger da nærmest at antage, at den saaåledes.i Havet 
udskudte Is eller Kalvis træder i Stedet for det rindende 


Vand, som skulde udgydes gjennem Floder. Det er 

ogsaa en afgjort Sag, at Kalvisen gjør en saadan Tje- 
neste, men forskjellige Beregninger gjøre det rimeligt, at 
den dertil er langt fra at være tilstrækkelig, og det er 
blevet oplyst ved ligefrem Iagttagelse, at der ogsaa findes 
vandre mere skjulte Afløbsrender for Vandet fra Ind- 
landet. 

Der gives paa Vestkysten af Grønland indtil 749 
n. B. ialt 5 store og 10 mindre saakaldte Isfjorde eller 
Steder, hvor Indlandets Is paa den nævnte Maade skydes 
stærkere eller svagere frem i Havet. Den Mængde Is, 
som hver af dem afgiver, kan anslaaes til et eller flere 
Tusinde Millioner Kubik- Alen. Naar man imidlertid 
efter Forholdene i andre Lande og paa selve de be- 
kjendte Dele af Grønland gjør et meget lavt Overslag 
over den Vandmængde, der kan antages aarlig at skulle 
bortføres fra de 8000 [] Mile Indland, vilde den svare 
til mindst 400,000 Millioner Kubik-Alen, og de større 
JIsfjorde maatte da antages at bortføre over 30,000 
Mill. Kubik-Alen Kalvis. Men uagtet de Overslag, som 
have kunnet gjøres efter ligefrem Iagttagelse ved Mun- 
dinger af Isfjorde over de Ismasser, som aarlig komme 
ud af dem, selvfølgelig ere meget usikre, formenes det 
dog, at de aldeles ikke tilstede en saa høj Ansættelse. 

Der gives ogsaa andre Betragtninger, som stride 
imod den Antagelse, at hele Overskuddet skulde kunne 
bortføres i Form af Is. Enhver Jøkel eller Gletscher 
træder jo i Stedet for en Bjergstrøm eller Elv, og den 
kan betragtes som et saadant Vandløb, hvis øverste Del 
er stivnet til Is, men desuagtet som en halvflydende 
Masse bevæger sig ned efter ad det samme Leje som 
det rindende Vand, der ogsaa endnu stadig ledsager den. 
Paa ethvert Punkt af Jøkelens Leje bevæger Vandet sig 

saaledes dels som Is, dels som rindende Vand. Jo 
længere den kommer ned ad Bjerget, desto meére tager 
det sidste Overhaand, og tilsidst smelter Jøkelen saa 
stærkt af, at den Is, som skydes efter, ikke kan holde 
Skridt dermed; her ender Jøkelen da, og fra dette Punkt 
af bevæger alt Vandet sig ned efter i Form af rindende 
Vand. Men da fra først af heller ikke selve Isen eller 
Jøkelen kan danne sig uden rindende Vand, idet nemlig 
dette samvirker med Sneen, følger deraf, at om man 
end forfølger Isens Udspring nok saa højt tilfjelds, kan 
man dog ikke komme til noget Sted, hvor alt Vandet 
bevæger sig i Form af Is. Tværtimod beløber det rin- 
dende Vand, efter Beregninger foretagne ved Alpeglet- 
scherne, sig altid til flere Gange saameget som den paa 
samme Sted nedglidende Is. Det er ogsaa det rindende 
Vand i Forbindelse med Overfladens Heldning, som er 
Aarsag til Isens mærkværdige Bevægelse som en halv- 
flydende Masses.. Jo mindre Hældningen er, desto mere 
maa den fremadskridende Bevægelse tilskrives det rindende 
Vand, som dels gjennemtrænger, dels underhuler Isen, 
samt derhos afvekslende fryser og tøer. Men paa Grøn- 
lands Fastland, hvor Isen paa denne Maade skal skydes 
hen over Strækninger, som kunne sammenlignes med 
Flodlejerne paa den skandinaviske Halvø, bliver Held- 
ningen jo for intet at regne, og det er især herved, at 
denne Isdannelse adskiller sig fra Jøkelerne eller Glet- 
scherne i alle andre bekjendte Lande. Naar man ende- 
lig anstiller en Sammenligning med selve Grønlands 
Halvøer og Øer, da findes der paa disse talrige Jøkeler, 
som kunne maale sig med de største i andre Lande, og 
som ere dannede nærmest under de samme klimatiske 
Betingelser som Isen paa Indlandet. Men alligevel naa 


de kun paa faa Steder ned til Havet. Forinden de naa 

saa vidt, er Tøningen saa stærk, at omsider ogsaa i 
deres Lejer alt Vandet tilsidst bevæger sig nedefter i 
rindende Tilstand. Der er saaledes al Grund til at an- 
tage, at den Is, som skydes ud af Isfjordene, maa led- 
sages af flere Gange saameget rindende Vand. Den paa 
- denne: Maade opstaaede Formodning om skjulte Floder 
fra Indlandet er bleven bekræftet ved direkte Iagttagelse, 
eftersom det nemlig har vist sig, at der foruden mindre 
Elve, som udspringe paa mange Steder fra Randen af 
"Isen og udaf Hulninger i samme, udstrømmer store Vand- 
masser under Isen netop paa de Steder, hvor denne 
gaaer ned i Havet, saa at man kun kan opdage dem 
derved, at Havfladen foran Iskanten er i Bevægelse som 
af meget store Kildevæld, der komme op fra Bunden. 
Disse Steder af Fjordene ere meget vanskelige og farlige 
at: komme nær, da det netop er der, hvor Isfjeldene løsne 
sig. Dog ere de blevne iagttagne i forskjellige Fjorde 
fra nærliggende Højder. Vandet er ligesom i Kog eller 
bevæget af en Malstrøm, og Sværme af Søfugle svæve 
over disse Pletter og dukke ned efter Føde i det brak- 
kede Vand. Man har ogsaa paa et Par Steder iagttaget - 
større Fordybninger i Indlandsisens Overflade i Nærheden 
af Fjorden. Disse Fordybninger fyldes til visse Tider 
med Vand, som saa atter pludselig kan forsvinde 
gjennem Kanaler, som aabne sig paa deres Bund, idet 
man saa nemlig samtidig bemærker, at Bevægelsen i 
Vandet paa Fjorden bliver stærkere, og at Strømmen 
sætter hastigere udefter. 

Der er saaledes al Grund til at formode, at den 
store Isskorpe, som skjuler Indlandets oprindelige Flod- 
lejer, i Dybden er gjennemskaaren af Kanaler, der vist- 
uok ere idelige Forandringer underkastede, men gjennem 
hvilke det rindende Vand dog tidligere eller senere 

synker ned til de oprindelige Flodlejer og ad disse finder 
en Udgang til Havet, ligesom dengang da Landet endnu 
var isfrit, og det er ved dette samme Vands Virksomhed, 
at den omgivende Is ligeledes trænges frem i samme 
Retning. Der er saameget mindre Grund til at antage, 
at Indlandet oprindelig skulde have været hovedsagelig 
en Højslette, som Halvøerne tvertimod næsten overalt 
sænke sig mod øst og frembyde det laveste Land om- 
kring den inderste Del af Fjordene. Da nu Isen ikke- 
desmindre overalt sees at have udjævnet Indlandet, til en 
vis Højde, er der Grund til at antage, at den paa sine 
Steder har en Tykkelse af 2000 Fod eller mere, hvilket 
bestyrkes ved Størrelsen af de fra den udgaaende Brud- 
stykker. I en saadan Dybde virker maaske endog Jord- 
varmen tøende paa Isens Underflade, men ialt Fald maa i 
en langt ringere Dybde al Forskjel paa Aarstiderne for- . 
svinde og Temperaturen være højere end Aarets Middel- 
temperatur paa Overfladen. Vinterkulden kan kun lang= 
somt trænge ned, og paa den anden Side forbruges al 
Sommervarmen, som Overfladen modtager, til at danne 
rindende Vand, der straks søger ned gjennem Spalter og 
Porer og saaledes hurtig fører Sommervarmen ned i 
Isen. Overalt hvor dette Vand træffer Is paa under 0?, maa 
det, medens det tillige frigjør Varme, stivne og udfylde samt 
udvide AÅabningerne, og det er vel især denne Virksomhed, 
som forklarer den ellers saa gaadefulde Fremtrængen af 
en saa stor tast Masse fra det indre af Landet ud til 
Havet. Men i Dybden maa der være en stadig Vand- 
beholdning, saa stor, at dens Afløb til Havet neppe skulde 
synes at kunne paavirkes synderlig af Aarstidernes Gang. 

Det vil af det foregaaende være indlysende, at vi 
ikke kunne vente at finde noget isfrit Land vest for 
det omtalte Vandskjel, med mindre det skulde være 


49 


" Bjergtoppe, der rage op over en Højde af mindst 2000 
Fod og altsaa efter Rimelighed ere saa godt som golde. 
Det synes ogsåa i og for sig indlysende, at den samme 
Virksomhed, som har skudt hin Isvold frem mod Kysten 
og endnu fremdeles "giver sig Luft ved at skyde den 
ud i Isfjordene, allerførst maa have udfyldt hele det 
indre af Landet, hvorfra den har sit Udspring, enten 
med Is eller med Vand indtil en tilsvarende Højde; og 
at der overalt maa have været Is, derpaa tyder blandt 
andet den Omstændighed, at Forholdene i saa Henseende 
ganske ere de samme i det sydligste som i det nordligste 
Grønland. Netop nær Fastlandets Sydspidse, i Egnen 
af Julianehaab, hår man den bedste Lejlighed til at for- 
skaffe sig en vid Udsigt over Indlandets Is. Der er 

efter Udseendet at dømme ikke deu ringeste Forskjel at 
"bemærke mellem samme paa dette Strøg under 61? og 
under 73? n. B., og vi træffe her ligeledes en Isfjord, 
som, om den end hører til de mindre virksomme, dog er 
af samme Beskaffenhed som de øvrige grønlandske Is- 
fjorde, der alle forudsætte et Opland af en vis Størrelse 
og derfor ikke have noget tilsvarende paa den øvrige 
nordlige Halvkugle. 

Det blev udtrykkelig bemærket, at vi her kun have 
betragtet den Del af indlandet, som ligger vest for 
Vandskjellet. Om Østkysten vide vi kun lidet. Dog er 
det en afgjort Sag, at den frembringer en langt ringere 
Mængde Kalvis end Vestkysten, og det er af denne 
Aarsag at vi have antaget, at Vandskjellet ligger nær- 
mere mod Østkysten. Men paa den anden Side er det 
dog ogsaa afgjort, at Østkysten virkelig har Isfjorde 
ligesom Vestkysten. Man seer endog Isfjelde komme 
derfra omkring Kap Farvel, som i alt Fald maa henregnes 

til de middelstore. Der er derfor al Grund til at an- 
tage, at Indlandet fra Østsiden frembyder den samme 
Beskaffenhed som fra Vestsiden. Man vilde da saaledes 
ved at vandre fra vest til øst ikke naa isfrie Dale før- 
end man nærmede sig den østlige Havkyst. Det er vel 
ikke umuligt, men paa den anden Side dog heller ikke 
rimeligt, at Rensdyrene skulde foretage saadanne Van- 
dringer mellem øst og vest paa visse Strøg. Den seneste 
tydske Nordpolsexpedition har virkelig opdaget en Fjord 
paa Østkysten under 73? nm. B., som den trængte 
15 Mile ind i uden dog at se nogen Ende paa. Man 
maa imidlertid afvente en nærmere Beskrivelse af dens 
Retning, og af det indenfor liggende Land, førend man 
kan gjøre sig en Forestilling om, hvilke Dele af Vest- 
kysten den mest nærmer sig til, og hvorvidt en Van- 
dring over til denne er mulig. Der er imidlertid al 
Grund til at formode, at en Opdagelsesrejse fra Vest- 
kysten over Isen til Østkysten maatte kunne have 
Held med sig og i mange Henseender vilde love in 
teressante Oplysninger. Det vil vel nærmest komme 
an paa Vandskjellets Beskaffenhed, nemlig hvorvidt 
det dannes af mere eller mindre uvejsomme Bjerg- 
rygge, om Rejsen skulde lykkes. Paa en Tid, da der 
atter er vaagnet saa stor Kappelyst med Hensyn til 
polare Opdagelser i det hele, turde et saadant Fore- 
tagende vel nærmest anbefales den danske Regering som det, 
hvilket det i saa Henseende bedst lønnede sig at foranledige 
eller opmuntre. Men det kan ikke noksom tilraades, at 
saadant maatte ske efter en vel overvejet Plan, med 
grundige Forberedelser og Benyttelse af de rige Hjælpe- 
kilder, der haves i Grønland fremfor i andre Polarlande 


paa Grund af de faste evropæiske Etablissementer. 


Om Ædelgranens Forekomst i nogle franske Skove”). 


Ved Cand. P. E. Muller. 


STEAREE tidligere Foredrag er det udviklet her i den 
naturhistoriske Forenings Møder, at der overalt i Naturen 
træffes en Kamp mellem stridende Elementer. Professor 
Johnstrup har fremstillet for Dem, hvorledes en Bryd- 
ning mellem Naturkræfterne fremkalder en Række af de 
Fænomener, som vi daglig bemærke i den uorganiske 
Verden, hvorledes den spiller en Hovedrolle ved Form- 
ningen af Landenes Overflade, Kysternes Udseende etc. 
Cand. Warming har skildret Dem Kampen i den or- 
ganiske Verden”), hår fremhævet, at denne ikke alene 
er en Strid mellem Rovdyret og dets Offer, "men at der 
tillige findes: en Kamp om Existensmidlerne mellem al- 
deles fredelige Væsener, og han har især dvælet ved 
denne Kamp indenfor Planteverdenens Omraade. — Efter 
disse Betragtninger af Kampen fra et almindeligt Stand- 
punkt turde det maaske være af Interesse at betragte et 


enkelt særligt Træk af den noget møiere; det er et saa- 


”) To Foredrag holdte i den naturhistoriske Forenings Søndags- 
møder i Vinteren 1870—71. 


”) «Kampen for. Tilværelsen blandt Planterne», i dette Tidsskrift, 
IV. Række, Zdet Bind. 

dant, jeg i disse Timer skal have den Ære at fremstille 
for Dem ved Meddelelsen af et Par Iagttagelser over 
Ædelgranens Optræden i nogle franske Skovegne. Jeg 
har det Haab, at de efterfølgende Skildringer ville kunne 
tjene til at belyse, hvorledes denne Kamp foregaaer i den 
organiske Verden, og at de ville kunne afgive et Exempel 
paa, at Opfattelsen af Kampens Betydning ikke alene er 
af Vigtighed for vor filosofiske Erkjendelse af Naturen, 
men at den ogsaa kan gribe ind i den videnskabelige 
Forsknings Gang, ja at den endog er af Vigtighed for 
Udøvelsen af de praktiske Erhvervsgrene, der støtte sig 
til en Behandling af den levende Natur, saasom Skov- 
bruget, Agerbruget o. s. v. Man støder ikke alene paa 
denne Kamp overalt, hvor man iagttager Samlivet mel- 
lem organiske Væsener, men jeg haaber, at De ville faa 
Indtrykket af, at man endog idelig maa have for Øje, 
at en saadan Kamp existerer, for at kunne forstaa mange 
af de Fænomener, der møde os i Naturen. 

Hvad Stoffet til denne lille Meddelelse angaaer, da 
er det et Uddrag af en Dagbog, ført paa en Rejse i 
Mellemevropas Skovegne. 


Det vil være Dem bekjendt, hvormeget den nyere 
Plantegeografi skylder den berømte Genfer, Alph. de 
Candolle. Han har i sit fortrinlige Arbejde «Geographie 
botanique raisonnée» opnaaet at give os en fuldstændigere 
Forklaring af Aarsagerne til Planternes geografiske Ud- 
bredning,. end vi tidligere have besiddet, idet han har 
indført en ny Methode for Benyttelsen af de meteorologiske 
Data, anvendte paa Tydningen af plantegeografiske Fæno- 
mener. Men trods det overordenlig store Materiale, paa 
hvilket hans Undersøgelser hvile, trods den Udholdenhed 

og Genialitet, han har formaaet at anvende paa dets Be- 
-arbejdelse, er der dog enkelte Planter, hvis Udbredelse 
hans Undersøgelser ikke formaa at forklare. De Midler, 
som han har anvendt til sine Tydninger, ere saa for- 
trinlig benyttede, at man ikke kan holde den Forestil- 
ling borte, at, hvor de ikke slaa til, der maa der vjøre 
sig et Moment gjældende, som han har overseet eller ikke 
tillagt den fulde Betydning. 

En af de Planter, hvis Udbredelse ikke forklares ved 
den gjennemsnitlige Regnmængde og den «virksomme» 
Varmegrad paa dens Voksesteder, er Ædelgranen. Den 
forekommer i Pyrenæerne, Bjergene i Centralfrankrig, 
Jurabjergene, Vogeserne, Alperne, Schwarzwald, Fichtel- 
"gebirge, Bjergene om det bøhmiske Bækken, Karpaterne, 
Appeninerne samt enkelte Steder i det sydøstlige Ev- 
ropas Bjerge. Men saa lidt formaa de meteorologiske 
Sammenstillinger at forklare dens Begrændsning, at de 
Candolle har maattet henvise de foreliggende Fænomeners 
Forklaring til en eller anden Aarsag, som har ophørt at 
virke allerede for Aartusinder siden. 

De angivne Voksesteder for Ædelgranen kunne nem- 
lig kun sammelignes med Qaser i dens hele Voksezone. 
Efter de Varme- og Fugtighedsgrader, som tiltale den, 
maatte den for Exempel kunne forekomme langt nord- 
ligere end den nu findes, saasom i Danmark og England. 
At den kan trives i Danmark, derpaa kjende De Alle 
Exempler; jeg behøver kun at minde om den skjønne v. 
Langen'ske Plantage af Ædelgraner mellem Jernbane- 
stationen og Klampenborg i Jægersborg Dyrehave; i 
Klosterris-Hegn fandtes for nogle Aar siden to Kæmpe- 
—exemplarer, omgivne af den frodigste Opvækst o. s. fr. 
I England findes der ikke alene mange Exempler paa, 


” 

at den kan vokse nu, men der findes endog Bevis for, 
at den har vokset der i en forhistorisk Tid; thi der 
findes Levninger af den i engelske Tørvemoser, ligesom 
af Fyrren i vore. Alle disse Lokaliteter ere. imidlertid 
langt udenfor dens nuværende Voksesteder, og det Spørgs- 
maal opstaaer derfor naturlig, hvad det da er for en 
Magt, der har trængt den tilbage tra Grændserne for 
dens Zone- eller har forhindret den fra at naa disse 
Grændser. 

Vi ville se, om Exkursioner til Ædelgranens Vokse- 
steder ikke kunne give os Vink til Forstaaelsen af denne 
ubekjendte Aarsag og oplyse os, om det virkelig er en 


forhistorisk Aarsag. 


Den første Exkursion, som jeg skal forsøge at skildre 
Dem, gaaer over Jurabjergene fra Poligny eller Arbois 
i Frankrig til et Punkt noget Syd for Neufchatel i Schweiz. 
Jurakjeden gaaer, som De ville erindre, fra NNO. til SSV., 
skraaner gjennem flere mere eller mindre regelmæssig 
fremtrædende Plateau'er og Hældninger jævnt ned mod 
Frankrig, medens den falder brat af mod Schweiz. Det 
er kun paa Affaldet mod Øst, at vi finde en egenlig malerisk 
Bjergnatur, idet Kjeden under Hævningen op af Havet 
her har slaaet dybe Revner, der fremtræde som maleriske 
vilde Dalstrøg. Paa Skraaningen mod Frankrig derimod 
ere Bjerglinierne kun svagt bølgede og ensformige; de 
danne temmelig regelmæssige Terrasser, hvis Linier 
alle følge Bjergkjedens Retning fra N. til S. Tre 
saadanne Trin eller Etager ere iøjnefaldende; medens 
Floddalen ved Bjergets vestlige Fod ligger omtrent mel- 
lem 6—900' over Havet, hæver allerede den første Etage 
sig pludselig til en Højde af 1800—2000'; den anden 

ligger mellem 253—2600', og den tredie, der er Jurabjer- 
genes Rygning, naaer kun lidt over 5000'; paa det Sted, 
hvor vi ville passere Bjergaasen, er den dog kun 4300". 
Jordbunden er næsten overalt den samme og bestaaer af 
. mægtige Lag af Jurakalk, en som oftest fast og haard 
Kalksten, der veksler med tyndere frugtbare Mergellag. 
Da Merglen i Reglen er særdeles kalkholdig, kunne vi 
kalde den Jordbund, som vi møde paa vor Exkursion, 
en udpræget Kalkbund overalt. 

Naar vi begynde Stigningen op til første Plateau, 
forlade vi ved Arbois den skjønne Saone-Dal eller, som 
den almindelig kaldes, »la vallée de la Bressew med dens " 
" frugtbare Marker og Vinhaver og dens udstrakte Skove, 
hvor Egen og Avnbøgen have sluttet et meget virksomt 
"Forbund mod den indvandrende Bøg. Den første Stig- 
ning, der paa mange Steder er næsten lodret, men ogsaa 
ofte mindre brat, er, hvor Terrænet tillader det, bevokset 
= med Skov, bestaaende hovedsagelig af Bøg og Eg. Den 
Linie, i hvilken Bjerget støder til Sletten, er ikke lige, 
men slangeformig, saa at der herved fremkommer Hæld- 
ninger i forskjellige Retninger, nemlig mod NV. og SV. 
Bevoksningen i disse Skove er ikke meget varierende, 
men man opdager dog, at Bøgen er den fremherskende, 
hvor Svingningen peger mere mod S., Egen der, hvor den 
viser nordlig. 

Naar man undtager enkelte for en dansk rejsende 
ukjendte Planter, frembyder denne første Stigning iøvrigt 
ikke andet interessant end den herlige Udsigt ud over 
Saone-Dalen over til Cåte d”Or's lave Bjergkjede i Hori- 
sonten mod V. Kommer man op paa det første Plateau, 
synes Rejsen at skulle blive endnu mere ensformig; thi 
overalt seer man kun en flad Højslette med Lyngmarker, 


56 


et fattigt Agerbrug hist og her og enkelte daarlige Skove | 
af Eg og Bøg. Man skjelner imidlertid snart, alt som 
man kommer længere mod Øst, tydeligere og tydeligere en 
næsten "sort Stribe i Horisonten hinsides det ensformige, 
flere Mile brede Plateau, og naar man kommer derhen, 
erkjender man, at det er Skraaningen af Jurakjedens an- 
den Stigning, ligesom den første bevokset med Skov. 
Medens vi imidlertid fra Saone-Dalen gik op til første 
Plateau gjennem Skove af Eg og Bøg, saa gaa vi fra 
det første til andet Plateau gjennem Skove udelukkende 
bestaaende af Ædelgran. Disse udstrakte Ædelgranskove 
"— der skal findes paa dette Sted over 10,000 Hectarer — 
høre til de skjønneste og frugtbareste, der existere; Træ- 
erne naa meget almindelig en Højde af 150 Fod, og 
mange kostbare Master til Frankrigs Handelsmarine ud- 
føres herfra og rejse den lange Vej over Lyon, Marseille, 
Bordeaux til la Rochelle, Brest og andre Havne, førend 
de benyttes. — Hverken denne anden Stigning eller det 
andet Plateau ere saa regelmæssige som første Stigning 
og første Plateau; men Overfladen er stærkt bølgeformig, 
og Skovene afløses, navnlig paa Plateau'et, af frugtbare 
Græsgange og rige Landsbyer. Jeg færdedes her i disse 
Egne 3—4 Dage i uafbrudt Regnvejr, og skjøndt Beboerne 
forsikkrede mig, at dette Vejr var særdeles almindeligt 
hele Aaret rundt — Regnhøjden angaves til 1,3 Metre — 
saa ere dog disse Egne til en vis Grad en Edens Have. 
Landmanden saaer og pløjer næsten ikke; de renlige vel- 
havende Bøndergaarde ere ikke Frugterne af flere Slægters 
anstrængte Arbejde, de smukke Kirker med rig gothisk 
Ornamentering — »les cathedrals de village«, som en af 
mine Førere kaldte dem — ere ikke tilvejebragte ved 


Menighedernes møjsommelig opsamlede Sparepenge; al 

denne Rigdom er skjænket af Naturen; Landmanden be- 
høver kun at høste, Ædelgranskovene sørge for Resten. 
Naar nemlig de fra Havet kommende regnsvangre Vesten- 
vinde, efter at have passeret det franske Sletteland med 
dets oftest tørre og varme Atmosfære, omsider naa Jura- 
bjergene, standses Skyhavet af denne Mur af kjølige 
Ædelgranskove, der dække Stigningen til andet Plateau. 
… Herved foranlediges idelige Nedslag, der vande Græs- 
gangene og gjøre disse til en uudtømmelig Indtægtskilde 
for Beboerne. Der drives nemlig Kvægavl her, og disse 
Egne levere en betydelig Andel af den Ost, der føres 
hele den civiliserede Verden rundt under Navn af »fromage 
de Gruyére«. Men foruden denne indirekte Gavn, som 
— Ædelgranskovene gjøre, er der ogsaa en direkte. Hver Kom- 
mune ejer nemlig en Skov, og det er en Sparekasse, som 
giver høje Procenter. Naar man vil bygge en Kirke eller 
en Skole, naar der skal anlægges en Vej eller desl., saa 
vandre kun nogle Leverancer Mastetræ ned ad Saonen 
til Lyon, og Midlerne blive derved bragte tilveje, 

" Fortsætte vi nu vor Gang over andet Plateau, saa 
bemærke vi, at Ædelgranen dog ikke er det eneste Træ 
her. Egen forekommer her ogsaa, og, lægger man 
Mærke til de Steder, hvor den findes, saa vil man snart 
se, at det næsten altid er der, hvor den bølgeformige 
Overflade byder nogle svage Hældninger mod Øst; hvor 
Skraaningen er mod Vest, findes næsten aldrig andet end 
Ædelgran. 

Plateau'et stiger jævnt, og naar vi mellem Skove og 
Græsgange have passeret denne frugtbare Egns Hoved- 
stad, Pont-Arlier, en net og velhavende Kjøbstad i en 
Højde af 2600 Fod over Havet, saa er det ikke læn- 
gere Egen, men Rødgranen, der veksler med Ædelgranen. 

Den bliver mere og mere almindelig, alt som Terrænet 
stiger, uden dog aldeles. at fortrænge Ædelgranen, af 
hvilken enkelte Exemplarer kunne bemærkes hist og her 
i Rødgranskovene, som vi passere under jævn Stigning 
til Mont d'Or, det højeste Punkt, som vi naa, omtrent 
4400' over Havet. ! 

Jeg vil ikke forsøge at skildre Dem det Syn i male- 
risk Henseende, der her paa Jurabjergenes Rygning ud- 
folder sig for os: nedenunder ligger Bernerhøjsletten med 
Neufchatellersøen, Genfersøen etc., lige vis å vis Berner- 
oberland med Jungfrau, Turcha og deres Drabanter, til- 
højre Alpernes Hovedkjede med Mont Blanc og de andre 
majestætiske Toppe. Vi ville derimod straks vende vort 
Blik mod Skovvegetationen; men ogsaa denne maa vække 
vor Forundring. Da vi forlode første Plateau, forlode vi 
ogsaa Bøgen; have vi paa Vejen gjennem Granskovene 
truffet en enkelt Bøg, saa har det været et særdeles 
Træf; thi der findes i Virkeligheden yderst faa. Her 
paa Jurabjergenes Rygning er saavel Ædelgran som Rød- 
gran forsvundne, og, nåar man undtager nogle Rønne 
og Bjergløn, er Bøgen det eneste her almindelig fore- 
kommende Træ. Vel er den forkrøblet og buskagtig, 
men man overbeviser sig snart om, at Grundene hertil 
hovedsagelig ere den rasende Blæst, der hersker i disse 
Højder, og Alpekvægets Bid, der ligesom holder Træet 
under Saksen. Hvor Bøgen nemlig hist og her staaer 
beskyttet mod Vind og Kreaturer, der skyder den for- 
holdsvis ret kraftig op. Men det er ikke alene paa 
Toppen, at Bøgen hersker. Under os, ned mod Schweiz, 


findes en stejl, 600 Fod dyb Bjergskraaning, der er al- F- 


deles bevokset med en smuk og rank ung Bøgeskov, som 
strækker sig lige ned til Bunden af Dalen Valorbes. 


ANE DEER 

Der findes næsten ikke en eneste Ædelgran her mod Øst, 
og man opdager ikke en eneste Bøg, naar man igjen 
— vender sig om og betragter den Vej, ad hvilken man er 
kommen. Lader man endelig Blikket gaa over Valorbes- 
Dalen til den Bjergvæg, der begrændser den paa den 
modsatte Side, den sidste lavere Rygning mod Schweiz, 
saa finder man kun Rødgraner; der er neppe en eneste 
Ædelgran eller Bøg at opdage. Ingen Gartner har kun- 
net fordele Planterne regelmæssigere i deres Bede, end 
Naturen her har fordelt Træsorterne paa Bjergets for- 
skjellige Sider. 

Det vilde føre os for vidt at følge denne Vekslen 
i yderligere Detail, og vi ville desuden overalt møde mere 
eller mindre tydelig udpræget en ganske lignende For- 
deling af Terrænet mellem Træarterne. Vi ville kun, for 
at bringe vor Overfart over Jurabjergene tilende, hastig 
rulle ned gjennem den snævre vilde Bjergdal, som Jern- 
banen følger indtil Neufchatel. Dens Vægge ere de fleste 
Steder som sædvanlig bevoksede mod SO. med Bøg, 
mod NV. med Rødgran; kun et eneste Sted dukker en 
mærkelig lille Skov frem, hvis Mage vi ikke have seet 
" paa vor øvrige Overfart. Dalen er nemlig paa et Sted 
ligesom spærret af en umaadelig Vold, der bestaaer af 
Grus og løse Stene, af hvilke den lille Bjergflod, der har 
banet sig et smalt Gjennemløb gjennem den, aarlig river 
store Partier bort og derved viser øs Voldens Bestand- 
dele. Det er en gammel Moræne fra den saakaldte »Gla- 
cialtid«, eller Istiden, og det løse Grus og Sand, hvoraf 
den bestaaer, er bevokset med en smuk kraftig Fyrreskov. 

Som bekjendt forstaaes ved en Moræne den Vold af 
Grus, Stene og Klippeblokke, som altid findes paa det 
Sted i Dalen, hvor Gletscheren smelter; det er en Op- 

Mobning af alle Stumper af Bjergarter, der have været inde- 
frosne i Gletscherisen, og som ved dennes Optøen danne de - 
omtalte Volde. Selvfølgelig kan en Moræne kun inde- 
holde Dele af den Bjergart, der omgiver Ismassen, og 
den omtalte Vold, hvis Gletscher er forsvunden for Aar- 
tusinder siden, indeholder ogsaa næsten kun Kalksten fra 
Juratiden.  Forsaavidt er altsaa Jordbunden den samme 
som paa Bøgens og Ædelgranens Voksesteder, 9: dens 
kemiske: Sammensætning er den samme. Men De ville 
indse, at i fysisk Henseende er der en stor Forskjel paa 
Grusdyngen, hvor Regnvandet let siver igjennem og ud- 
vasker alle opløselige Bestanddele, og paa den haarde 
uigjennemtrængelige Kalkklippe, som er bedækket af et frugt- 
bart Muldlag. Fyrren formaaer mere end nogen anden Træart 
at drage Fordel af en gruset eller sandet Jordbund, og 
er langt nøjsommere i sine Fordringer til et Muldlag end 
de fleste andre Træer. Dette er sandsynligvis Grunden 
til, at den har kunnet indtage og maaske gjennem Sekler 
haandhæve denne lille isolerede Position, trods de utal- 
lige Angreb i Form af tilført Frø af andre Skovtræer, 
som dem utvivlsomt aarlig maa forsvare sig imod. 

Saasnart Dalen aabner sig ud mod Bernersletten ved 
Neufschatel, have vi Lejlighed til at overbevise os om, 
at Skovene ved Foden af denne Side af Jurabjergene 
ligesom paa fransk Side hovedsagelig bestaa af Eg, Avn- 
bøg og Bøg; de strække sig her som hist lige ned til det 
Sted, hvor Vinhaverne begynde. 

Gjennemgaa vinu i Tanken det Indtryk, som vi have 
faaet af Skovvegetationen paa vor Rejse over Jurabjer- 
gene, saa maa vi med Forundring mindes de næsten skarpe 
Grændser mellem de forskjellige Træsorters Voksesteder; 


saa skarpe synes de at være, at man kunde tro, at 

Forstmanden i Aarhundreder havde tilstræbt denne Ord- 
ning; og dog har han ikke den fjerneste Andel deri. 
Men hvad kan da være Aarsagen hertil?  Jordbuuden 
kan det neppe være, thi den er overalt den samme med 
faa Modifikationer og egner sig fortrinlig baade for 
Bøgen, Egen, Ædelgranen og Rødgranen. Kun paa Fyr- 
rens Voksested frembyder Jordbunden Ejendommeligheder, 
som maa antages at have udøvet en afgjørende Indflydelse 
paa den Vegetation, som her findes, og vi skulle derfor 
lade denne Moræneskov være ude af vore følgende Be- 
tragtninger.  Saalidt som Jordbunden synes at gjemme 
Aarsagen til Fænomerne ved de øvrige Træers Fordeling, 
ligesaalidt synes det at være Højden.  Bøgen forekommer 
jo f. Ex. baade ved Foden og paa Toppen af Jurakjeden, 
” men mangler i hele det mellemste Bælte; kun nogle faa 
hundrede Fod fra Bjergrygningen kan der være Tale om, 
at Højden udelukker Egen og Ædelgranen, thi der 
findes endnu her enkelte Exemplarer af disse Træer. 
Maaske kan Regnmænden være Grunden? Ja det kunde 
vel enkelte Steder synes saa, men det slaaer dog ikke til 
overalt, thi paa det andet Plateau, hvor Ædelgran og Eg 
veksle, og paa Toppen, hvor Rødgranens og Bøgens Di- 
strikter grændse til hinanden, ere Overgangene saa bratte, 
at man ikke kan tænke sig, hvorledes Regnen kan falde 
efter saa bestemte Linier. 

Har man derimod foretaget den hele Udflugt med 
Kompasset i Haanden, og har man fæstet sin Opmærk- 
somhed paa Forandringerne i Terrænet, saa ledes man 
til den Slutning, at overalt, hvor Vestenvinden kan blæse, 
hersker der een Træsort, og hvor Østenvinden blæser, 
hersker der en anden. Østenvindene føre tør Luft med sig, 


Vestenvindene fugtig. Hvor Vestenvindenes Indgriben er 

størst og dermed den atmosfæriske Fugtighed og Ned- ” 
slaget rigeligt, der hersker Ædelgranen; hvor disse Vin-- i 
des Virkninger blive lidt svagere, der træde Rødgranen 
og Egen frem, og hvor Østenvindene - have Overhaand, 
der er Bøgen i uovervindelig Besiddelse af Terrænet. 
Man kunde saaledes tro, at Vestenvindene dræbe Bøgen 
og Østenvindene Ædelgranen; men dette er dog ingen- 
lunde Tilfældet. Paa Bjergryggen, hvor begge Slags Vinde 
have temmelig lige Kraft, hersker nemlig Bøgen, og 
desuden finde vi enkelte Exemplarer af alle Træsorter 
overalt; ofte staaer saaledes en pragtfuld Bøg eller Eg 
midt i en udstrakt Skov af Ædelgran, og hist og her kunne 
vi finde et enkelt Exemplar af denne sidste mellem 
Bøgene. Skjøndt saaledes de meteoriske Kræfter ikke 
formaa alene at frembringe Grændserne mellem de for- 
skjellige Træer, saa udøve de dog utvivlsomt nogen Ind- 
flydelse, men den er mere indirekte. Der synes nemlig 
ingen anden Slutning tilbage, end at det er selve Træ- 
arterne, der begrændse hverandre, alt eftersom deres Na- 
tur tillader dem at drage større eller ringere Nytte af 
Stedets klimatiske Ejendommelighed. Fordelingen af 
Træerne er Resultatet af en Kamp imellem dem, en Kamp 

i hvilken den har sejret, som bedst har været skikket til | 
at benytte alle de forhaandenværende Betingelser for Exi- 
stensen.  Bøgen har en allieret i Østenvinden, Ædel- 
granen i Vestenvinden, og saa lige have disse to Træ- 
arter været istand til at benytte de øvrige Naturforhold 
paa Stedet, at det næsten udelukkende blive disse Ali- 
ancer, der bringe Sejr. Men — vi gjentage det — det 
er Bøgen, der med sin allierede i Ryggen udrydder Ædel- 
granen og omvendt, ikke derimod Østenvinden, der udryd- 


der den, saalidt som Vestenvinden udrydder Bøgen. 

Dersom denne Opfattelse er rigtig, saa maa man 
kunne tænke sig et Sted, hvor begge Træarterne fore- 
komme sammen i regelmæssig Blanding, fordi Natur- 
forholdene ikke ere saa extremt udviklede, at de særlig 
tiltale den ene eller anden Træart. Paa et saadant Sted 
maa Kampen være staaende, og vi ville der finde 
Lejlighed til nøjere at studere dens Gang og Væsen. 
En slig Lejlighed give os i rigeligt Maal en stor Mængde 
Skove i Vogeserne, i hvilke .vi derfor ville foretage 


vor anden Exkursion. 


Vogeserne danne — som De vide —, idet de gaa 
fra S. til N., paa et langt Stykke den venstre Væg af 
den herlige Rhindal. "Denne Bjergkjede er kun lidt be- 
» søgt af fremmede, langt: mindre end dens Sidestykke, 
Schwarzwald, og er dog vistnok ligesaa malerisk som 
denne. Navnlig frembyde de mange skovklædte Forbjerge 
ud mod Rhinsletten, næsten alle kronede af Slotsruiner 
fra Trediveaarskrigens Tid, de skjønneste Landskaber, 
som man overhovedet finder i Mellemevropa. Hele Rhin- 
sletten fra Strasburg til Basel ligger udbredt som et 
Landkort nedenunder, og, er Vejret klart, kan man over 
Rhindalens grønne Marker og Skove se Højalpernes Sne- 
toppe ligesom svæve i Skyerne mod Syd. — Vi træffe 
her ganske andre Formationer end i Jurabjergene. Den syd- 
lige Del af Vogeserne bestaaer nemlig af de ældste Dannelser 
som Granit og Gneis, den nordlige derimod hovedsage- 
lig af Sandstensdannelser, dels Triasperiodens «brogede 
Sandsten», dels den noget ældre « Vogesersandsten». 
Ikke destomindre finde vi her de samme Træarter som i 
Jurabjergene, og vi modtage derved fornyet Indtryk af, 


at den tidligere Forestilling om, at Jordbundens kemiske 

Sammensætning maatte afgive et Hovedmomenitt for Plan- 
terne ved Valget af deres Voksested, ikke er rigtig. 
Vogeserne ere særdeles skovrige, og det ene store Skov- 
komplex støder saaledes op til det andet, at — for at 
anvende en Betegnelse, der fordum er brugt om Jylland — 
Egernet kan vandre. fra Schweiz til Rhinpreussen uden 
at berøre Jorden, naar det lægger Vejen over denne 
Bjergkjede. 


Af de ikke faa interessante Træk af Skovtræernes 


Naturhistorie, som jeg har havt Lejlighed til åt iagttage 
paa en to Maaneders Tour gjennem disse smukke 
Bjergskove, skal jeg tillade mig at meddele, hvad jeg har 
seet i Skovene omkring Hohwald, fordi dette forekommer 
mig mest oplysende for vor Undersøgelse. 

Vi træde ved en lille middelalderlig Kjøbstad, Andelau, 
fra Rhinsletten ind i en snæver Dal, Vallée d'Andelau, 
hvis Hovedretning, bortseet fra de mange mindre Sving- 
ninger, den foretager, gaaer lige fra Øst til Vest, og hvis 
Sidevægge altsaa vende mod N. og S. med Fældninger 
mod NO. og NV., SO. og SV. Straks ved Indtrædelsen 
forundres man over at finde tilvenstre en tæt mørk Ædel- 
granskov; dette Træ gaaer altsaa her helt ned til Slette- 
landet og er ikke, som i Jurabjergene, indskrænket til 
højere liggende Plateauer.  Tilhøjre i Dalens Munding 
findes et Krat af Ege og ægte Kastanier; det er, om 
end ikke plantet af Menneskene, saa dog fremkommet som 
Følge af Menneskenes Færd, og vi skulle derfor udelåde 
det af Betragtningerne over de øvrige Skove, der aldeles 
ere skabte af Naturen. Ege- og Kastanie-Lundene for- 
svinde dog snart, og nu optræder Ædelgranen ogsaa paa 
den højre Side af Dalen. Men, hvad der er højst for- 
underligt, hist og her findes ligesom tilfældigvis henkastet 


65 


en Buket af lyse Bøge mellem de mørke Ædelgraner. 
Man bliver naturligvis straks mistænksom mod Jordbunden; 
men en, Undersøgelse af den viser, at den overalt bestaaer 
af Granit, og de enkelte Gjennembrud gjennem den her- 
skende Bjergart af porfyritiske Gange, som findes hist og 
her, synes ikke af udøve nogen Indflydelse paa Skov- 
vegetationen. Uden altsaa at komme til nogen Forstaa= 
else af denne Fordeling af Terrænet mellem Træarterne 
vandre vi i rask Marsch halvanden Time op igjennem 
den snævre Dalkløft, indtil den til Slutningen aabner sig 
i en bred og. yndig Bjergdal med frodige Græsgange, hvor 
en halv Snes Huse og Saugmøller, der bære Navn af 
»Hohwald«, ligge strøede omkring. 

Samtidig med at Dalen udvider sig, foretager den 
en Svingning til venstre, og vi faa herved lige for os en 
stor skovbevokset Bjerghælde, der vender mod SØ. og 
hæver sig til en Højde af omtr. 1,400 Fod over Dalen 
eller henved 3,200 Fod over Havet. Denne Bjergskraa- 
ning frembyder et højst ejendommeligt Syn, baade i 
malerisk og i plantegeografisk Henseende. Nederst, 
hvor Engene holde op, findes en smal Bræmme af 
mørke Ædelgraner; derefter kommer et meget bredt 
Bælte, hvor Bøg og Ædelgran vokse sammen, og saa 
regelmæssig have de fordelt Arealet imellem sig, at 
det hele seer ud som et storartet Skakbrædt, hvor hver- 
anden Rude dannes af en lysegrøn Bøg, hveranden af en 
næsten sort Ædelgran. Over det hele hvælver sig i en 
bred Bræmme en red Bøgeskov med sine lyse Farver og 
bløde afrundede Former. 

Vore Erfaringer fra Jurabjergene synes her ikke 
mere at slaa til. Paa Vejen herop saa vi jevnlig Bøge- 


grupper indsprængte mellem Ædelgranerne, og nu træffe 
Fjerde Række. III. 5 

vi her begge Træsorter voksende i den mest broderftige 
Forening. Før vi imidlertid hengive os til den Forestil- 
ling, at vi her have naaet en Plet i Verden, hvor Na- 
turen er i Fred og Kampen hviler, ville vi gaa saa 
længe omkring og saa ofte bestige de Højder, fra hvilke 
vi have den videste Udsigt, at det bliver os muligt at 
samle Fænomenerne i Grupper, samle dem efter deres 
ydre Fremtræden og efter deres mulige Aarsager for at 
udfinde, om der dog ikke skulde være en ledende Traad 
ivdenne tilsyneladende Uregelmæssighed. 
Forskjelligheder i Jordbunden kunne saa lidt som 
Højdeforholdene forklare Fordelingen, øg i disse snævre 
krogede Dale, hvis Terrænforhold frembyde saa ringe 
Owverensstemmelse med Jurabjergenes regelmæssige Ter- 
rasser, har man Vanskelighed ved at forstaa, at de her- 
skende Vinde kunne have nogen Indflydelse. Tkke desto- 
mindre er det saa. Overalt, hvor Østenvinden kan trænge 


ind, følger Bøgen med; aabner der sig en lille Sidedal mod 


Øst, eller har den østlige Bjergryg en Indsænkning, fin- 
des en Gruppe Bøge ligesom henblæst paa den medsatte 
Bjergskraaning; aabner Dalen sig som ved Hohwald saa 
meget, at Østenvinden 'trods dækkende Bjergrygge kan 
svøbe derned, aander den Bøg frem mellem Ædelgranerne, 
og disse bevare kun Terrænet uantastet, hvor Dalen er 
saa snæver, at næsten intet Vindpust kan trænge der- 
ned, eller hvor kun 'Vesten- og Nordenvindene blæse. 
Saalænge vi opholdt os i Jurabjergene, kunde vi 
forstaa, at de herskende Vinde kunde frembringe saa 
store klimatiske Forskjelligheder,. at Bøgens Voksested 
havde et fra Ædeløranens forskjelligt Klima, thi de om- 
talte” Vinde kom her med hele deres Styrke, ustandsede 
af andre Bjergmasser. Men kan der her i de snevre 

" Dalé fremkomme en klimatisk Forandring ved en lille 
Svingning i Terrænet? Det er højst usandsynligt; men 
Kampen er ogsaa staaende paa mange Steder, Natur- 

forholdene begunstige ikke særlig hverken den ene eller 
den anden Træart, og ingen af disse har endnu til- 
kæmpet sig noget eget skarpt begrændset Territorium. 
Men saa langt er det fra, at der her hersker en broderlig 
Fredsommelighed mellem Skovtræerne, at Kampen netop 
er mest fortvivlet her, og den mindste Fordel i ”Perrænet 
benyttes straks af den ene eller den anden Træart. Intet Sted 
giver os et bedre Vidnesbyrd om, at Kampen er staa- 
ende, end den store skakbrædtlignende Bjergvæg. Aller- 
nederst ved Bækken, der løber gjennem Dalen, kan Østen- 
vinden ikke virke formedelst de beskyttende Bjergaase lige- 
"overfor. Lidt højere oppe kan den vel svøbe ned, men 
dog først efter at være brudt stærkt ved at gaa .over 
de sydøstlige Højder; kun allerøverst, hvor Bøgen er 
eneherskende, har Østenvinden frit Spillerum. — Vi se 
allerede her, at den Magt, der bringer Ædelgranen til 
at forsvinde mod Øst, ikke er Østenvinden; thi mellem 
Bøgene findes ide blandede Bevoksninger netop de største 
og skjønneste Ædelgraner; det er kun disse, der kunne 
beholde Terrænet i Kampen for Livet, alle de svageres 
Plads have Bøgene indtaget. — Vi faa imidlertid en 
endnu tydeligere Oplysning om, at det er den ene Træ- 
art, der udrydder den anden, naar vi vende os til et 
Parti af den omtalte Bjergvæg, som vi endnu ikke have 
betragtet. 

Overalt, hvor en Skov overlades tilsig selv, forynges 
den derved, at nye Planter skyde op, hvor et gammelt 
Træ er fældet af Storm eller Alderdom.  Forstmanden 
kan imidlertid ikke gaa denne langsomme og uregelmæssige 

Vej, men han hugger hist og her i Skoven de gamle 
Træer bort, og naar der saa af det nedfaldne Frø har 
dannet sig en jevn Opvækst over hele Skovbunden, saa 
fjerner han Resten af de gamle Træer. Denne Operation, 
" der kaldes at stille en Besaaningshugst, modificerer dog 
kun, saaledes som den foretages i Frankrig, i en temme- 
lig ringe Grad Skovens Skyggefuldhed, og selvfølgelig 
falder den samme Regn, og de samme Vinde blæse, efter 
Forstmandens Indgriben som før. Og dog har han frem- 
kaldt en Forandring i Stedets Klima, thi der kan ved 
hans Virksomhed komme lidt mere Luft og Lys ned 
mellem Træerne, navnlig i de tidlige Foraarsmaaneder. 
De ville imidlertid indse, at denne Forandring ikke mær- 
kes ved de meteorologiske Iagttagelser over Stedets 
Vejrforhold; Instrumenterne og Iagttagelsesmaaden give 
langtfra Underretning om saa forsvindende Forandringer, 

Er nu vor Opfattelse af Bøgens og Ædelgranens 
fælles Forekomst paa et givet Sted rigtig, idet vi antage, 
at den beroer paa, at begge Træsorter ere lige stærke i 
Kampen, forstaa lige godt at benytte alle forhaanden- 
værende Livsbetingelser, saa maa selv saa ringe For- 
andringer i Klimaet som de, der fremkomme ved en Be= 
saaninghugst, rimeligvis forstyrre Ligevægten, og derved 
en af de kæmpende Arter faa Overmagt. Dette skeer 
i Virkeligheden ogsaa her og drager forbavsende Resul- 
tater efter sig. 

Paa et Stykke af den skovklædte Bjergskraaning, 
som vi have sammenlignet med et Skakbrædt, have Forst- 
mændene i de sidste 15 Aar aarlig stillet Besaanings- 
hugst i en lille Strimmel af Skoven. Man ér gaaet frem 
med stor Varsomhed, der er fældet forholdsvis meget faa 
Træer, og de tiloversblevne have faaet Lov til at staa 

8—10 Aar endnu; men ikke destomindre er Ligevægten 
forstyrret, og Følgen er en total Forandring af Skovens 
Karakter. — Det første Aar, efter at Hugsten har fun- 
det Sted, myldre smaa Bøge og Ædelgraner frem i den 
frugtbare Jordbund. Begge Slags Planter skyde i Vejret 
med Hurtighed og Kraft, og i de Hugster, der ere to og 
tre Åar gamle, er det endnu umuligt at se, hvem af 
dem der skal gaa af med Sejren. . Men allerede i Hug- 
ster, der ere fire til fem Aar gamle, seer man, at Bø- 
gene rage lidt op over Ædelgranerne, de strække deres 
Grene lidt længere ud til Siderne, kort sagt, de faa et 
lille Forspring: Ligevægten er forstyrret, og Ædelgranen 
har tabt i Kampen for bestandig.  Saasnart det første 
Forspring er naaet, gaaer det nemlig frem med rivende 
Hastighed, og seer man en saadan Hugst, der er 10 til 
15 Aar gammel, aner man ikke, at Moderskoven var en 
ligelig Blanding af Ædelgran og Bøg, og at Opvæksten 
fra Begyndelsen af var en ligesaa regelmæssig Blanding. 
Bøgen er begyndt med at tage lidt Sol og Lys fra sin 
Medbejler; den ender med at dække Jordbunden aldeles og 
at gjennemvæve det hele Areal med sine Rødder; Indi- 
viderne have vundet en Sejr for dem selv og deres 
Slægt. — Men det er haardt saaledes at bukke under 
for den stærkere, især naar Forskjellen i Begyndelsen 
var saa ringe, naar den første Forsinkelse var saa for- 
svindende: Ædelgranen har ikke opgivet Haabet endnu. 
Undersøger man de smukke tilsyneladende ublandede 
unge Bøgebevoksninger, vil man finde, at der paa Skov- 
bunden endnu staaer fuldt af Ædelgraner; de ere over- 
vundne, men ikke tilintetgjorte. De have opgivet at vokse 
i Højden, men de strække Grenene ud til alle Sider for 
at opfange saa meget Lys og Luft, som Bøgene lade 


70 


slippe gjennem deres Løvtag; de haabe endnu, at en 
eller anden heldig Begivenhed skal ødelægge nogle af de 
overmægtige Bøge og skaffe saa megen Luft, at de atter 
kunne rejse Hovedet. Enkelte komme vel i Vejret påa 
denné Maåde, men Slægten har lidt et Nederlag, Terrænet 
tilhører den ikke mere. 

Det Udfald, som Kampen har havt her, har def paa 
mangfoldige Steder i.Vogeserne; den indvandrende Bøg 


løber Storm op ad de østlige Skraaninger, og Ædelgranen 


trækker sig fægtende tilbage til de snevre fugtige Dale 
og til de nordvestlige Hælder. Om den ogsaa vil for- 
drives herfra er uvist, men meget tyder paa, at der 
forestaaer den endnu mange Nederlag, og efter et Par 
Skovgenerationer, 2: om 3—400 Aar, vil der maaske kun 
findes enkelte Grupper tilbage paa de fasteste og uan- 
gribeligste Punkter. — Vi bemærkede før, at Vogesernes 
nordlige Halvdel bestaaer af Sandsten; paa denne Jord- 
bund har Bøgen først sejret; det er imidlertid ikke, fordi 
Jordbundens kemiske Sammensætning her er gunstigere 
for den, men kun fordi en tørrere Atmosfære, Bøgeris 
allierede, her har mere Virkning. Næsten hele Vogesernes 
Sandstensparti er bevokset med Bøg; men Ædelgranens 
Arriére-Garde kæmper dog endnu en sidste fortvivlet 


Kamp langt indenfor denne Jordbundsarts Grændser. 


De ville af denne Kamps Udfald forstaa den store 
praktiske Betydning, som det har at være nøje bekjendt 
med dens Gang og Væsen. Ædelgranen er nemlig i disse 
Egne af langt højere Værd end Bøgen, og naar denne 
paa store Strækninger overvinder hin, da kan det over- 
sættes i Praktikerens Sprog saaledes, at Skovenes Værdi 
forringes betydelig. Men det, der formindsker Indtægten 

for Strasburgs Kommuné, som ejer en stor Del af disse 
Skove, med flere Tusinde Frank om Åaret, det er en 
af Menneskene aldeles- ubemærket Forandring i Stedets 
Klima, maaske kun i nogle Foraarsuger. — Ogsaa fra et 
"theoretisk Standpunkt synes det særdeles interessant, at 
ven saå ringe klimatisk Forandring er tilstrækkelig til åt 
forvandle ex hel Egns Fysiognomi, og at Sejren kan 
vindes méd en saa rivende Hurtighed; i to til tre Åar 
er det nemlig afgjort, hvem der vinder, skjønt den tabende 
søger at forhale Afgjørelsen saa længe som mulig. Men 
en klimatisk Forandring maa der til, nåar iøvrigt alle- 
andre Forhold forblive de samme, og jeg er fuldkommen 
overbevist om, at man fra visse Svingninger i Vegetationen 
i forskjellige Lande kan drage Slutninger om klimatiske 
Forandringer, der ofte ere langt finere end de, som 
Meteorologerne bemærke.:- Da Romerne trængte ind i 
Gallien, vare saaledes efter al Rimelighed Vogeserne al- 
deles dækkede af umåadelige Ædelgranskove; men efter- 
haanden, som Rhindalens Sumpe forvandledes til tørre 
Marker, har Atmosfæren utvivlsomt tabt i Fugtighed paa 
mange Steder, og Bøgene have kunnet vandre ind med 
Held. Denne Forandring fortsættes stadig, og man maa 
antage, at enhver ny Sejr, som Bøgen vinder, er et 
Vidnesbyrd om, at det lokale Klima er blevet tørrere, 
maaske kun saa lidt og paa en saa kort Tid af Aaret, 
at Hygrometer-lagttagelserne ikke give nogen kjendelig 
Oplysning derom; men i ethvert Fald har Forandringen 
været af afgjørende Betydning for Vegetationen. 

Kan den Ædelgranvegetation, som vi nu se svinde 
mere og mere, antages for den oprindelige, som Naturen 
har frembragt her i Vogeserne, da den sidste Glacial- 
periode ophørte, og det nuværende milde evropæiske Klima 

tog sin Begyndelse? Det er ikke rimeligt. Ædelgranen i 
har engang tidligere været den sejrende, og det er saa i 
heldigt, at jeg besidder enkelte — saa vidt jeg ved endnu 
ikke bekjendtgjorte — Data til Oplysning om, hvilken 
Træart det er, som Ædelgranen har overvundet. Ved 
Jarville i Nærheden af Nancy foretoges for nogle Aar 
siden en Gjennemskjæring til en Jernbane. Man kom her 
først gjennem et 6 Fod dybt Diluviallag med Rullestene, 
som Floden Meurthe i en forhistorisk Tid har skyllet ned 
fra Vogeserne; Stenene tydede sikkert paa denne Her- 
komst. Derunder fandtes et Lag af Tørv, halvanden Fod 
tykt, og denne Tørv bestod næsten udelukkende af Naale- 
træstammer og tusinder af Kogler og Naale; disse Lev- 
ninger tilhørte alle Ædelgranen og Lærken. Nu findes 
Lærken aldeles ikke mere i det Bassin, i hvilket Meurthe 
og dens Bifloder løbe, og der findes, saa vidt jeg har 
kunnet oplyse, ingen Data, der tyde paa, at den har 
forekommet der i den historiske Tid; nu maa man gaa 
til Højalperne for at finde den, og det er i en forhistorisk 
Periode, at den fortrængtes af Ædelgranen i Vogeserne. 

Det er imidlertid ikke uden Interesse at sammenligne 
den Kamp, der fordum har bragt Ædelgranen Sejr, med 
den, der nu bringer den til at bukke under. De vide, 
at Lærken er et Træ med et meget fint Løv; de smaa 
Knipper af Naale falde af om Vinteren, og den Livs- 
virksomhed, der foregaaer i Lærkebladene, maa derfor — 
baade fordi de arbejde en saa kort Tid af Aaret, og 
fordi de have en saa lille Overflade — foregaa med en 
høj Grad af Intensitet, for at Træet kan have et kraftigt 
Liv. Man seer derfor ogsaa, at Lærkeskovene altid ere 
meget lyse, og Træerne berøre ikke hverandre med deres 
Kroner uden at lide Skade. Falder der nu i en saadan 

Skov Frø af en Træart, der kan nøjes med mindre Luft 
og Lys, fordi dens Bladflade er større og arbejder længere 
"Tid, som Tilfældet f. Ex. er med den stedsegrønne Ædel- 
gran, saa kan den trives under Lærkerne, den vokser op 
og besejrer den tidligere Ejer af Jorden, fordi, naar 
iøvrigt alle andre Naturforhold tiltale begge Træer lige 
meget, det faaer Overvægten, som forstaaer at benytte 
Lyset bedst. Paa denne Maade have forskjellige Træ- 
arter, blandt hvilke Ædelgranen befinder sig, trængt 
Lærken. tilbage til de Regioner, fra hvilke de selv ere 
udelukkede af andre Grunde, som til Højalperne, hvor 
'et klart og intensivt Lys og let Luft tilsteder dens Blade 
en overordenlig kraftig Virksomhed. Naar man imidlertid 
formaaer at holde dens Medbejlere borte, kan den, som 
De vide, ogsaa trives fortræffelig i Lavlandene, og selv i 
Danmark findes smukke Lærkeskove, naturligvis kun frem- 
:komne og holdte vedlige, fordi Lærken her har den 
mægtigste af alle organiske Væsener til allieret, Mennesket, 

Kampen mellem Ædelgranen og Lærken er ganske 
tilsvarende til den, der er foregaaet i Danmark mellem 
Bøgen og Egen, og som vil være Dem bekjendt fra vor 
udmærkede, for tidligt afdøde Landsmand Vaupell's 
Afhandling om Bøgens Indvandring i Danmark og fra 
hans Foredrag over dette og lignende Emner her i denne 
Sal. Nogle tyske Forfattere, navnlig G. Heyer, have 
udviklet disse Undersøgelser videre, og man har opstillet 
en Rækkefølge mellem de evropæiske Skovtræer efter 
deres Evne til at give og taale Skygge eller, som man 
vistnok rettere kunde udtrykke det, til at benytte Lyset. 
Denne Rækkefølge er for de Træarters Vedkommende, 
som vi have omtalt i disse Timer, følgende: Ædelgran, 
Rødgran, Bøg, Eg, Lærk. Ædelgranen er saaledes af 

de nævnte Træer det, der er mest skyggetaalende, Lærken å 
det, der er mindst, og al Kamp mellem de nævnte Plånter å 
skulde efter denne Skyggetheori énde med, åt den, der 
er højest oppe i Rækken, gaaer af med Sejren. De 
"Iagttagelser, vi have gjort, stemme imidlertid ikke over- 
ens med den opstillede Theori; thi medens Ædelgranens 
Sejr over Lærken vel gaaer i den antagne Retning, saa 
gaaer Bøgens Sejr over Ædelgranen i den modsatte. 
Grunden til denne Uoverensstemmelse ligger utvivlsomt 
deri, at man ved at opstille den nævnte Regel kun 
har grebet en enkelt Side af den store Kamp øg har 
glemt alle de andre. Man burde formentlig have sagt: 
naar to Træer paa en given Plads vide at benytte alle de 
øvrige Livsbetingelser lige godt, saa gaaer det af med 
Sejren, som bedst forstaaer at benytte Lyset. Og ved 
Siden af denne Sætning kunde man da opstille andre 
aldeles analoge om de andre Livsbetingelsér, saaledes: 
naar to Træarter vide lige godt, eller tilnærmelsesvis lige 
godt, at benytte alle andre Livsbetingelser paa et givet 
Sted, saa gaaer den af med Sejren, som bedst formaåer 
at benytte den atmosfæriske Fugtighed 0. s: v. Denne 
sidste Sætnings Rigtighed oplyses nemlig ved den omtalte 
Sejr af Bøgen over Ædelgranen, thi den er skeet imød 
Lysets Rangforordning; det, der derimød har været af- 
gjørende ved Kampen mellem dem, er Bøgens beskednere 
Fordringer til atmosfærisk Fugtighed eller større Evne til 
at benytte en ringere Mængde af denne Vegetationsfaktor. 
Vi have paa vore Exkursioner besøgt Skovegne (Vo- 
geserne), hvor vi maatte tyde det tilsyneladende fredelige 
Samliv mellem Medbejlerne som et Vidnesbyrd om, at 
Kampen imellem dem var staaende, fordi ingen af dem i 
de forhaandenværende Naturforhold fandt en afgjort Støtte 

i Striden med Rivalen. Vi have endvideré seet Natur= 
forholdene forandres paa en saadan Maade, at de særlig 
maatte styrke den ene af Medbejlerne, der som Følge 
heraf vandt Sejr. Vi have endelig i Jurabjergene iagt- 
taget en saadan Fordeling af Træarterne, at vi maatte 
tyde den som Resultatet af sejrrig overstandne Kampe. 
Man kunde herefter fristes til den Anskuelse, at, naar 
Kampen var udkæmpet som i Jurabjergene, saa var Freden 
indtraadt, og den sejrende Slægt i uomtvistet Besiddelse 
af Terrænet, men dette er langtfra Tilfældet. Arten søger 
nemlig idelig at udvide Grændserne for den Plads, påa 
hvilken den vokser. Aarlig drage tusinder af Nybyggere 
i Form af Plantefrø ud fra den mødrene Jordbund for at 
forsøge Kampen paa fremmed Territorium. Bukke de 
hurtig under, saa mærker man ikke engang disse Ud=- 
vandringer, og bestaa de i Kampen, saa er det Tegn til, 
at der er foregaaet en eller anden Forandring i Livs- 
betingelserne, der bevirker, at Nybyggerne kunne hævde 
deres Plads: Kampen bliver herved staaende, eller ere 
Forandringerne større, saa skifte Vegetationerne, og en 
ny Årt fortrænger den gåmle. Imidlertid kan det dog 
hænde, at en Arts Udvandring fra det møoderlige Vokse- 
sted skeer saa regelmæssig, og at de Frø, der saaledes 
spille Nybyggere, stadig udvandre i saa umaadelige 
Mængder, at vi finde Spor af denne Udvandring, selv 
hvor den tilkæmpede Plads umulig kan holdes i Længden 
i Kampen med Medbejlerne, fordi der ingen Forandring 
har fundet Sted i Livsbetingelserne; med andre Ord 
medens tusinder af Nybyggere gaa til Grunde, er der 
dog en og anden, der finder en slet forsvaret Plet, hvor 
den kan holde sig i nogen Tid. — Et højst interessant 
Exempel paa en saadan stadig masseagtig Invasion, der 
vel bliver slaaet tilbage, men som dog efterlader sig 


76 


Spor, afgive de nærliggende Rhinskove. Floden fører 

aarlig Frø af alpine Planter med sig; de strande langs 

Bredderne, spire og udvikle sig.  Umaadelige Mængder 
gaa til Grunde, men enkelte finde dog en og anden heldig 
Plet, som de en Tid lang kunne holde besat, og saaledes 
finde vi langs Rhinbredderne hist og her en Plante, der 
aldeles ikke tilhører denne Flora, men har hjemme i 
Højalperne. Det er dog kun langs Flodens Løb, og kun 
paa den Strækning, der stadig oversvømmes af den, at 
man finder disse Alpeplanter, — et Vidnesbyrd om, at 
det idelig er nye Kolonister, der ankomme hertil, og at 
Planten ikke har fast Bolig i dette fremmede Territorium. 

Ligesom vi i Rhinskovene finde enkelte alpine Planter, 
saaledes have vi i Jurabjergene i de store Ædelgranskove 
fundet en enkelt Bøg og i Bøgeskovene enkelte Ædel- 
graner. Disse Exemplarer, der bleve omtalte for at be- 
vise, at det ikke var Klimaet, der i Bøgens Voksekreds 
dræbte Ædelgranen og omvendt, maa opfattes som 
Nybyggere, de afgive de eneste varige Vidnesbyrd om 
den store Udveksling af Kolonister, der finder Sted mellem 
de Strækninger, hvor en enkelt Træart er Enehersker. Da 
disse Territorier ofte grændse umiddelbart til hinanden, 
er Udvandringen let og foretages i stor Udstrækning, men 
kun enkelte særlig kraftige Exemplarer kunne hævde 
deres Stilling, eller kun saadanne lykkes det at bevare 
déres Plads, som tilfældigvis have truffet en slet benyttet 
Plet i det fremmede Rige. 

De ville forhaabenlig af de givne Meddelelser faa 
Indtrykket af, at man ikke kan bestemme en Træarts 
geografiske Udbredning uden at kjende dens Forhold - 
til dens forskjellige Medbejlere. Uagtet den berømte 
Darwin i sine Undersøgelser over Betydningen af Kampen 
for Livet neppe har berørt dette Punkt, er dog den om- 

talte Slutning kun en videre Udvikling i en enkelt Retning 
afDarwins Anskuelse om Kampen for Tilværelsen. Plante- 
geograferne have imidlertid — saa vidt mig bekjendt — endnu 
ikke draget denne Faktor ind med i deres Undersøgelser, 
og Prof. Någeli i Minchen er maaske den eneste, der 
har udtalt og begrundet beslægtede Anskuelser samt 
bragt dem til Anvendelse ved sine Studier af nogle urte- 
og buskagtige Planters Voksesteder. Ved Undersøgelser 
over Skovtræernes Forekomst indenfor deres Vækstzone 
er denne Kamp neppe anvendt som bestemmende Faktor. 

Ædelgranen findes saaledes paa utallige Steder af 
andre Træarter trængt bort fra Grændserne for dens op» 
rindelige geografiske Udbredning eller fra den Voksekreds, 
" som den kunde indtage, naar den fik Lov til at trives 
i Fred overalt, hvor dens Frø kunde modnes og spire. 
Dette gjælder ikke alene for denne og andre Træarters 
Udbredning i horisontal Retning, men ogsaa for deres 
Højdegrændser paa Bjergene. Et omhyggeligt Studium 
af denne Del af Plautegeografien aabner Blikket for ikke 
faa Uregelmæssigheder, naar man kun antager meteoriske 
Aarsager til at forklare Højdegrændserne; men en stor 
Del af disse Uklarheder forsvinde, naar man drager ind 
med i sin Betragtning, hvilke andre Træer den omhandlede 
"Træart har at kæmpe med paa Grændserne af sit Højdebælte. 

Jeg nærer saaledes ingen Tvivl om, at Kampen 
mellem Ædelgranen og andre Træarter som 'Bøgen i 
. Vogeserne, er den Aarsag, som de Candolle søgte for 
at kunne forklare denne Træarts mærkelige uregelmæssige 
"Voksekreds. De ville imidlertid se, at det ikke er en 
forhistorisk Aarsag, men en Magt, der har virket dengang 
som nu, og som aldrig standser, saa længe der findes organisk 
Liv paa Jorden, nemlig Kampen for Livet. 


Mindre Meddelelser. 


1. Anilinfarvernes Farverigdom. Fra de fysiske Lære- 
bøger vil man kjende mange interessante Exempler paa Ma- 
teriens Delelighed, saasom Rytteren, der tilligemed. sin Hest 
helt kan bedækkes af Guldet fra en udvalset Dukat, den lille 
Guldmønt, som kan trækkes ud til en Traad af mange Miles 
Længde, og det forgyldte Stenkar, der er bedækket med 
saa lidt Guld, at man kan. -kjøbe det i Pottemagerværk- 
stederne i Staffordshire for en Sixpence. 

Et ikke mindre slaaende Bevis for Materiens Delelighed 
give Anilinfarverne. Af de forskjellige Forsøg, der i 
den senere Tid ere anstillede over disses store Farveevne, 
skulle vi anføre følgende. 

Anilinfarverne, der fremstilles af Kultjæren, tilvirkes, som 
maaske er bekjendt, for en stor Del ved Hjælp af Giftstoffer; 
og flere af de mest benyttede Forbindelser ere f. Ex. arseniksure 
Salte. Da Anilinfarverne benyttes i stor Udstrækning til Farv- 
ning af Levnetsmidler, har man anstillet Forsøg over Udstræk= 
ningen af deres farvende Evne, som man vidste var meget stor, 
for deraf at kunne bedømme, hvorvidt de giftige Stoffer, der 
fandtes i Farverne, kunde antages at forekomme i en saadan 
Mængde, at de. kunde blive farlige for Organismen. . Ved 
denne Lejlighed er man kommen til højst interessante 
Erfaringer om Anilinfarvernes store Farvekraft. 

' Sonnenkalb hav saaledes anstillet en Række Forsøg 
for at bestemme den Mængde Anilinfarve, der var nødvendig 
for at give Bonbons, Is, Siruper og Likører en passende 
Farve. Ved sine Undersøgelser benyttede han sig af en 
Fuksinopløsning, der var bestemt, til Silkefarvning og som 
paa. 95 Dele Vædske (Vand og Alkohol) indeholdt 5 Dele 
Fuksin. ” Uagtet Opløsningen saaledes kun var af ringe 
Styrke, var Farven dog meget dyb. Fuksin er den røde, 
velbekjendte Anilinfarve, der ogsaa gaaer i Handelen under 
Navnene Anilinrødt, Magenta, Solferino o. s. v. 

Et halvt Pund smeltet Sukker, saaledes som det bruges 
af Konditorne, blev: rosenfarvet ved Tilsætning af en eneste 

"Draabe af denne Opløsning; to Draaber gjorde det kirsebærrødt, 
og ved tre til fire Draaber antog det en dyb Karminfarve. 
En halv Pot farveløs Vædske, bestaaende af Vand, Al- 
kohol og Sukkersirup, fik af to Draaber af Fuksinopløsningen 
en lignende livlig Rosenfarve, som den, der kjendes fra 
forskjellige Likører f. Ex. Parfait d'amour, Liqueur de Magde- 
bourg, Liqueur de Chemin de fer. Nogle Draaber vare 
"tilstrækkelige til at give en halv Flaske hvid Arraks-Puns- 
Essents Udseende af Rødvins-Puns. To store Draaber vare 
ligeledes tilstrækkelige til at farve et halvt Pund af en 
næsten farveløs Masse, der var bestemt til Is, som Jordbær. 
Tre Unser Tragant, der benyttes af Konditorerne til at lave 
Figurer og Blomster af, og som bestaaer af lige Dele Tragant- 
gummi, Mel og Sukker, antog ved Tilsætning af en Draabe 
Fuksinopløsning Kjødfarve og blev ved to til fire Draaber 
kirsebærrød. Blaa eg violet Anilin gave samme Resultat, 
kun skulde der benyttes lidt mere for at faa en dyb Farve. 
Grøn Anilinfarve i Masse fra en Fabrik i Augsburg benyt- 
tedes til at give en Likøressents Farve efter grønne Pomme- 
rantsskaller, hvilket opnaaedes ved en meget ringe Mængde. 
I det hele vare nogle Draaber af en Opløsning, som endog 
kun indeholdt 5 pCt. fast Farvestof, tilstrækkelige til at give 
en ikke ringe Mængde f. Ex. en halv Pot eller et halvt 
Pund af et flydende eller fast Stof en tydelig Farve. 
| Endnu mere slaaende Exempler paa denne Anilin- 
farvernes Farvekraft anfører den bekjendte tydske Kemiker, 
Professor A. W. Hofmann, der har saa store Fortjenester 
af Anilinfarvernes Kemi, ved sine Forlæsningsforsøg i Berlin. 
En Opløsning af et Fuksinsalt — da her stedse er Tale 
om meget fortyndede Opløsninger, er det ligemeget, hvilket 
Salt man anvender — der er fortyndet saa stærkt med 
Vand, som indeholder nogle Draaber Eddikesyre, at der i 
1 Million Vædskedele indeholdes 1 Del Salt, har endnu en 
dyb karmøoisinrød Farve. En Dusk Silke, der er befugtet 
med fortyndet Eddikesyre, farves øjeblikkelig smukt rød af 
Vædsken. Forøges Vandmængden til 25 Millioner paa 1 Del 
Salt, er den røde Farve endnu meget tydelig, og Silke, som 
nedlægges deri, bliver efter et Kvarters Forløb farvet lyserød. 
Fortynder man endnu mere, viser det sig, at 1 Del Salt 
til 100 Millioner Dele Vand er det Forhold, ved hvilket 
Grændsen er naaet, og hvor Farven endnu er synlig. I tynde 
Lag af denne Vædske er Farven usynlig, og man maa mindst 
have Lag af 1"/2 Fods Tykkelse og betragte Vædskens Over- 
flade i halvt gjennemfaldende, halvt tilbagekastet Lys for 

tydelig at kunne se Farven. Det er meget interessant. at g 
hænge en hvid Silketraad ned i en ikke altfor ringe Mængde 
af denne næsten farveløse Vædske. Efter 24 Timers Forløb 
er Traaden farvet ganske tydelig og endog dybere end 
Vædsken. Ligeoverfor dette Fænomen kan man ikke tvivle 
paa, at der foregaaer Strømninger i den tilsyneladende ube- 
vægelige Vædske, ved hvilke de farvede Vandmolekuler efter= 
haanden føres forbi Traaden, og de her gjorte Iagttagelser 
tyde saaledes hen paa en Bevægelighed af Molekulerne, som 
Naturforskerne ogsaa ad andre Veje ere komne til at antage. 

Ogsaa hos de forskjellige af Fuksinet afledede Farver 
iagttager man en lignende Farveevne. Hofmann har specielt 
anstillet Forsøgene med Æthylviolet og Jodgrønt, to ved" 
Hjælp af de angivne Stoffer fremstillede Anilinfarver. Begge 
Stoffer kunde endnu sees selv ved en Fortynding med 100 Mil- 
lioner Dele Vand og gave efter længere Tids Forløb en Silke- 
traad en svag, men tydelig Farve. De to sidstnævnte Farver 
egne sig imidlertid ikke saa godt som Fuksinsaltene til at 
anstille Forsøg med ved den yderste Grændse, da violet og 
grønt ligge nærmere ved den Farve, Vandet har, naar man 
seer gjennem tykkere Lag af det. (A. B.) 


2. Tukanens Næb. Spørgsmaalet: ,i hvilket Øjemed 
har Tukanen sit ejendommelige Næb", besvarer en Ind- 
sender (R. P. Stevens) i ,,American Naturalist" paa føl- 
gende Maade. ,,Tukanen lever af Insekter, der sidde dybt 
inde i Blomsternes Kroner; især sætter den Pris paa rør-| 
formige Kroner, f. Ex. de prægtige højrøde Fuchsialignende 
Blomsterklaser af ,,Rose de Monta” i Guyana. Disse Klaser 
griber den nær ved Bægeret og saver dem af ved at bevæge 
sine store Kjæber med de savtakkede Rande frem og tilbage; 
ved Hjælp af sin hornagtige, fryndsede Tunge skiller den” 
Insekterne fra Plantedelene og sluger den Del, der til- 
taler dens Gane. At se den hoppe fra Gren til Gren, ud- 
strække sine lange mægtige Kjæber, gribe sin Frokost og. 
save den af, medens de ubenyttede Dele falde til Jorden” 
som en Regn af Blomster, har været et af mine morsomste 
Studier paa mine ornithologiske Udflugter. Jeg har ofte. 
undersøgt dens Indvolde og altid fundet, at Insektlevninger 
udgjorde Hovedmassen af Maveindholdet.” 


fortrinsvis fortjene hans Opmærksomhed. Denne Trang har Hr. 
Landbrugskandidat J. S. Greve søgt at afhjælpe ved forannævnte 
Skrift, der omfatter de mest forskjelligartede Redskaber 
og Maskiner — lige fra den simple Spade til det sammen- 
"satte Damppløinings- Apparat — og paa en klar og for- 
”staaelig Maade, men i en sammentrængt Form, giver en praktisk 
Fremstilling af deres Fortrin og Mangler og udvikler de 
forskjellige Theorier og videnskabelige Grundsætninger 
der ligge til Grund for de forskjellige Konstruktioner. Skriftet vil 
derfor ikke alene være til stor Nytte for den egentlige Jord- 
"bruger, men tillige kunne benyttes som Lærebog ved de unge 
Landmænds Uddannelse, særlig ved de egentlige Landbrugs- 
instituter; men ogsaa ved de Folke-Høiskoler, hvor Undervisning 
1 Landbruget er optaget som Lærefag. 

! Skriftet er inddelt i tre Afsnit, hvoraf det første nærmest 
maa betragtes som Indledning. Her gives en kort Beskrivelse af 
de forskjellige bevægende Kræfter, der ere anvendelige 
i Landbruget; de forskjellige mekaniske og fysiske Love, hvor- 
efter disse Kræfter virke; de mere almindelige enkelte Red- 
skabs- og Maskindele; de Grundsætninger, hvorefter saavel 
disse som.det hele Redskabs eller den hele Maskines Fabrikation 
maa ske 0. s. v. 

—… De to andre Afsnit indeholde Beskrivelsen og Brugen 
af de enkelte Landbrugsredskaber og Maskiner samt en 
Skildring af deres historiske Udvikling. Andet Afsnit omfatte de 
egentlige Landbrugsredskaber: Haandredskaberne, Ploven, 
Harven, Ekstirpatoren, Skarifikatoren, Grubberen, Kul- 
tivatoren og beslægtede Redskaber, Tromlen, Damp- 
dyrkningen og de Redskaber, der benyttes ved samme. I 
tredie Afsnit gjennemgaaes Landbrugsmaskinerne: Hestegangen, 
Lokomobilet og Dampmaskinen, Saamaskinen, Meie- 
maskinen, Høspredemaskinen, Hesteriven, Tærskemaski- 
nen, Kaste-ogRensemaskinen, Hakkelsemaskinen, Rod- 
skæremaskinen, Male- og Knusemaskinen. 

| For at gjøre Skriftet saa anskueligt og nyttigt som muligt, er 
Texten stadig ledsaget af oplysende Tegninger, saa at ikke 
alene de forskjellige Redskaberog Maskiner erefremstillede, 
tildels skilte ad og sete fra forskjellige Sider, men ogsaa den 
historiske Udvikling af vedkommende Redskab eller Maskine er 
anskueliggjort paa den tydeligste Maade. 


".… Paa dette Værks Udstyrelse er anvendt den største Om- 
sorg. Det er trykt i stort Medianformat i Thieles Officin, og 
ledsages af 257 i Texten indtrykte Afbildninger af ældre og 
nyere Landbrugsredskaber og Maskiner samt et smukt Titelbillede 
med Howards Dampplov. 

—…… Det kan bestilles i alle Boglader og hos Forlæggeren heftet i 
elegant Omslag for 2 Rd. 48 Sk. 

Af delte Tidsskrift udkommer aarlig 6 Hefter (30 Ark) til 
en Pris for hele Aaret af 3 Bdl.  Subskriptionen, der 
er bindende for et Bind, modtages 1 alle Boglader og paa de 
"kongelige Postkontoirer uden nogen Prisforhøjelse. Bi- 
drag — af hvilke originale Afhandlinger honoreres med 16 Rdl. 
Arket — bedes sendte til en af Udgiverne eller til Phi- 
lipsens Boglade. 

De ærede Forfattere, som ikke, & Dage efter at et Hefte 
af Tidsskriftet er udkommet, have modtaget en Anvisning paa 
Honoraret, anmodes om at henvende sig 2 Forlæggerens Boglade, 
Højbroplads Nr. 5% 

I alle Redaktionen af dette Tidsskrift vedrørende Anlig- 
gender behage man at henvende sig til Dr. phil. C. F. Litken, 
som træffes i sin Bolig, Nørrebro, Blaagaards Dossering ved 
ore kd Nr. 18, i Stuen, sikkrest fra 5-6 E., eller til 
Overlæger C BET AG) gh, Fælledveien Nr. 5, sikkrest fra 5-7 E… 
eller til Dr. phil. Eug. Warming, Dosseringen Nr. 26 B 
Iste Sal. 


Varmeangivelserne i dette Tidsskrift ere efter det hundrededels Ther- 
mometer, Vægt- og Maalangivelserne ere danske, — forsaavidt andet 
ikke udtrykkelig er bemærket. 

Hverdagslivds Chemi 


efter 
James F. W. Johmstons "The lemistry of common life. 


Andet efter Originalenstyeste Udgave 
omarbeidede og forøtde Oplag. 
. Med i Texten indtrykte opsende Træsnit. 


Uagtet Menneskets Hverdagsliv er fit af chemiske og fysiologiske 
Vidundere, gaa de Fleste. dog gjennem Let uden at lægge Mærke dertil. 
Grunden hertil er navnlig, at Skoleundejisningen tidligere, langtfra at 
gjøre Ungdommen fortrolig med disse Fæmener, langt snarere førte den 
reent bort fra al Eftertanke over slige Gjstande og udelukkende rettede 
dens "Opmærksomhed paa det hele idealeliv: Historien, Literaturen og 
desl. Videnskaber, der vistnok have deré Værdi, men ikke udelukkende 
kunde lægges til Grund for Dannelsen, |den at denne bliver i højeste 
Grad eensidig. Det er først iven senere da, at man har faaet Agtielse og 
Interesse for Naturvidenskaberne og begylt at give Underviisning deri i 
Skolerne. Herved er vistnok udrettet endil, men der er endnu særdeles 
meget tilbage: Deels har den Slægt, dé er opvoxet, inden disse For- 
andringer vare foretagne i Underviisninge, ingen Nytte kunnet høste af 


den bedre Erkjendelse, Pædagogerne ere |mne til, den hår ingen Kund-. 


skaber i Naturvidenskaberne; skal den erkørve sig saadanne, maa der til- 
vejebringes Skrifter, der paa eengang ere |dholdsrige, paalidelige, fattelige 
og interessante. Deels mangler der også endnu for en stor Del gode 
Bøger for dette Øjemed. Begge disse Hejyn har den berømte Forfatter 
haft for Øje, og det kan vist ikke være 'hvl underkastet, at han paa en 
særdeles heldig Maade har løst sin vansllige Opgave, saa hans Arbejde 
vil komme til at indtage en udmærket Pils blandt de populære Vær- 
ker, der have Naturvidenskaberne i Gjenstand. 

Det er imidlertid ikke blot Hensigti at give en populær: chemisk 
Haandbog, men tillige at levere et videnkabeligt Værk, som i alle Hen- 
seender har fulgt med den nyeste Tids møgfoldige værdifulde Arbejder. I 
saa Henseende indeholder Forfatterens bfømte videnskabelige Navn den 


sikkreste Garanti for, at det Meddeelte vikelig er belærende og ikke vild- i 


ledende. 


Denne Prospektus, hvormed Forlæggren for nogle Aar siden indbød ” 

til Subskription paa en dansk Oversæt!lse af Johnstons »Chemistry of 
alle Prøver, Erfaringens, idet 

Publikum ved i kort Tid at udtømme et (tort Oplag har erkjendt, at den 


i 
SÅ 
at fuldkommengjøre Oversættelsen, men flve Grundtexten er i Meget for- 2 
Grund for Oversættelsen i nær- 
værende Oplag er lagt en i England eftej Forfatterens Død udkommen ny 
Udgave, der er besørget af den berømteLewes (hvis »Hverdagslivets Fy- 


siologi« vil være det danske Publikum foreelagtig bekjendt), og fra dennes DÅ 
Haand har modtaget en Mængde mindr( Rettelser og Forbedringer, der Å 


common life«, har bestaaet den bedste 


Værket ydede Roes var velfortjent. Idet ju et nyt Oplag udsendes, hen- 
viser man derfor trøstig til den tidliger Anbefaling, kun med den Be- 
mærkning, at denne anden danske Udgav ikke simpelthen er et Aftryk af 
den tidligere, thi ikke blot har man haft fin Opmærksomhed henvendt påa 


skjellig fra den tidligere, da der nemlig 


forhøje Arbeidets Værd uden at forandre fjlets CharakKteer. 
Priis 3 Rd. 

Jordens Istid. 
ZA gs 6 F AX Af Alexander Braun"). 


bl er er intet nyt under Solen»! dette Ordsprog kan 
maaske være sandt i Henseende til andre Ting, men det 
lader sig ikke anvende paa Naturens Historie og vor 
Kjendskab til den. Her følger nyt paa nyt; ofte har 
man rigtignok søgt og ventet det; men ofte kommer det 
uanet og overraskende, og for at forbinde det nye med 
det gamle maa sidstnævnte gjentagne Gange omdannes. 

Videnskabens Fremskridt ligner det Fremskridt, som 
"Naturen selv har fulgt i sin Gang; men de store Om- 
væltninger i Naturens Udviklingshistorie skride langsomt 
frem, og dette er Grunden til, at de Tidsrum, i hvilke 
de blive forberedte, have Udseende af at staa stille eller 
rettere sagt af et Kredsløb, der bestandig frembringer 
det samme. Indtil Slutningen af forrige Aarhundrede 
kunde Naturvidenskabernes Tilstand-vel tillade den An- 
"skuelse, at Naturen var gaaet fuldendt, saaledes som vi nu 
"se den, ud fra Skaberens Haand og i det væsenlige var 
bleven sig selv lig gjennem alle Tider, fra Begyndelsen 
af et beundringsværdigt fuldkomment Værk uden fremad- 
"Skridende Udvikling. Denne Anskuelse fandt tillige et 


" ") »Die Eiszeit der Erde« i Holtzendorff & Virchows »Sammlung 
gemeinverståndlicher wissenschaftlicher Vortråge. 1870. 
Fjerde Række. III. 6 

Tilknytningspunkt i en af Menneskeslægtens ældste histo- 


riske og religiøse Beretninger, i den mosaiske Skabelses=- 
historie, hvor det hedder: »Og Gud saa alt, hvad han 
havde skabt, og se, det var saare godt.« Men de gamle 
Beretninger, som Naturen selv har opbevaret i Jordens 
Skjød, og som de Naturforskere, vi kalde Geologer og 
Palæontologer, som ivrig have bestræbt sig for at ud- 
tyde for os, berette os noget andet. De have nemlig 
uimodsigelig vist, at den jordiske Natur i det hele 
lige saa vel som den mindste Skabning paa den har sin 
Tilblivelses- og Udviklingshistorie; at Fuldkommenheden 
ikke mindre i Naturen end i Menneskelivet maa efter- 
stræbes og tilkæmpes paa en lang Vej og kun efterhaanden 
kan opnaaes, og at det, som vi kalde Skabelse, saaledes 
ikke blot maa søges og erkjendes i Tingenes første Be- 
gyndelse, men gjennem hele deres Udviklingshistorie. 

Et rigtignok kun flygtigt Blik paa de mægtige Om- 
væltninger, som den levende Natur har været underkastet, 
skal føre os til Gjenstanden for nærværende Betragtning. 

Naar vi forbigaa vor Planets ældste Dannelseshistorie, 
Tidsrummet for de elementære Adskillelser, hvorved den 
faste Grund og Bund blev lagt for den følgende Udvik- 
ling, tilligemed den første dunkle Begyndelse til det 
organiske Liv, da fører Geologien os først til en Tid, i 
hvilken Jordens Overflade var et Hav med talrige flade 
Øer, et Hav, der var befolket med Straaledyr, Bløddyr 
og forunderlig pandsrede Fisk; Landet var bedækket med 
tykke Urskove af træagtige Bregner, Ulvefødder, Skav- 
græs og andre for største Delen blomsterløse Vækster, 
som sluttede sig til disse, men ere fremmede for vor 
nuværende Planteverden., Hine Øer havde overalt paa 


Jorden den samme Vegetation; en tropisk Yppighed 

" fandtes lige til Polerne, men den var mere ensformig 


"og ensfarvet, uden de nuværende Tropeskoves Blomster- 


"pragt, og desuden stille og ensom; thi af Landdyr forekom 
kun nogle faa plumpe Krybdyr foruden nogle Insekter 
og Edderkopper. De fjedrede Sangere og de firbenede 
brølende og skrigende Dyr manglede endnu ganske. Det 
rigeste Billede fra denne Tid have vi faaet af de organiske 
Levninger, som ere indesluttede i Stenkulsformationen. 
Hvis vi nu uden at tage Hensyn til Mellemtrinene 


gjøre et Spring til det andet Tidsrum i Jordens Historie, 


da finde vi, at Fastlandet allerede er mere. sammen- 
hængende og tildels hævet højere over Havet.  Plante- 
verdenen karakteriseres ved Naaletræernes og Cyca- 
deernes fremherskende Mængde, de Blomsterplanter, som 
have den ufuldkomneste Blomsterdannelse. I Dyreriget 
have Krybdyrene opnaaet den største Udvikling, idet 
eventyrlige, tildels kæmpemæssige Skikkelser, sande 
Forbilleder for de fabelagtige Lindorme, befolke Vandene, 
Landet, ja endog Luften paa Fuglenes Vis. Fuglene 
selv, af hvilke de første Spor vise sig her, forraade 
tydelig nok deres oprindelige Forbindelse med det forud- 
gaaende Trin af Krybdyrene; de have firbensagtige, til- 
spidsede Haler, og deres Flyveevne synes endnu kun at 
være svagt udviklet.  Pattedyrene, som kun forekom 
yderst sparsomt, hørte til Pungdyrenes Gruppe, der staa 
de forudgaaende Klasser af æglæggende Dyr nærmest. 
Til de Stenarter, som bleve afsatte af Vandet i denne 
Tid, hører blandt andre den bekjendte lithografiske Sten 
fra Solenhofen i Baiern, der er ligesaa berømt for sin 
Rigdom paa mærkværdige Forsteninger som for den 
udbredte Benyttelse, den har fundet over hele den dan- 


nede Verden. 
6" 

Gjøre vi atter et stort Spring midt ind i den tredie 
store Periode, den saakaldte tertiære Tid, saa finde vi, 
at den ligner den nuværende meget mere, idet Planternes: 
og Dyrenes Slægter og Arter uagtet mange fremmede 
Former dog i det hele taget staa de nulevende nær. 
Planteriget har udviklet sin hele Blomsterpragt, og blan- 
dede Skove, der ere rige paa mangfoldige Arter af Løv- 
træer, ere traadte i Stedet for de ensformigere Naale- 
skove. Alle Afdelinger af Dyreverdenen ere tilstede i 
stor Mængde; af Pattedyr findes saavel Rovdyr som 
planteædende, og af sidstnævnte især de uformelige, tyk- 
hudede Hovdyr, som nu repræsenteres af Elefanten, Næse- 
hornet og Flodhesten, men som dengang vare tilstede 
i langt større Mængde end nutildags. Klimaet og de 
lokale Forhold udøvede allerede en meget tydelig Ind- 
flydelse; dog var Klimaet i det hele varmere end nu, 
saa at f. Ex. flere Arter Palmer, Lavrbær- og Figen- 
træer trivedes i Tydskland og Schweiz og en rig 
Skovvækst kunde bestaa højt oppe i Norden, i Nord- 
grønland og Banksland, paa Spidsbergen og Island, hvor 
Levninger af dem have holdt sig som Brunkul — paa 
Island kaldet Surturbrand. Der voksede der foruden flere 
Årter Fyrre- og Grantræer af en mere nordisk Karakter 
cypresagtige Naaletræer, af hvilke et i høj Grad lignede 
det nuværende Mammuttræ i Kalifornien, endvidere 
mange Årter Løvtræer, som mere eller mindre afvege 
fra de nulevende, saa som Birk, El, Hassel, Eg, Pil, 
Elm, Ahorn, og, hvad der er endnu mærkværdigere, 


Plataner, Tulipantræer, Valnøddetræer og Vinranker7). 


”) Om denne Tertiærtidens Planteverden i Nordpolarlandene se dette 
Tidsskrift, IV Række, 1. Bd., S. 112: »Landene omkring Nord- 
polen i Nutid og Fortid« af Oswald Heer, og S. 322, samt 2. Bd., 
S. 236. 

Sammenligner man de sukcessive Forandringer, som 
Plante- og Dyreriget have undergaaet i Jordhistoriens 
Løb indtil vor Tid, da viser der sig utvivlsomt en gradvis 
Aftagen af Varmen i Forbindelse med en tiltagende For- 
skjellighed i de klimatiske Forhold, hvilket man har for- 
klaret ved Jordskorpens vedvarende Stivnen og For- 
tykkelse, hvorved den indre Jordvarmes Indflydelse 
efterhaanden tabte sig. Hvorledes kan nu en Mellemtid 
af barsk Kulde, en Istid, der skal have afbrudt den 
rolige Gang, forholde sig til denne stadige Aftagen af 
Varmen? "Hvad er det for en forunderlig Lære, som 
Geologerne i Schweiz have bragt frem? For halvtredsinds- 
tyve Aar siden vidste ingen noget derom; for fem og 
fyrgetyve Aar siden kom denne Lære frem paa en beskeden 
og lidet agtet Maade; for otte og tyve Aar siden be- 
gyndte den at vække Opsigt og Modsigelse, og først i 
de sidste faa Åar har den nydt almindelig Anerkjendelse. 
Saa kort Tid have vi havt Kundskab om en af de mest 
storartede Naturbegivenheder, thi om en saadan er her 
virkelig Tale! 

En af de Gaader, som det var forbeholdt Læren 
om Istiden at løse, havde allerede tidligere beskjæftiget 
Geologerne, nenilig Udbredelsen af Vandreblokke (blocs 
erratiques). I Schweiz og andre Bjerglande saa vel som 
i den nordevropæiske Slette finde vi talrige løse Sten- 
blokke langt borte fra deres oprindelige Lejested og 
under Forhold, som gjøre det vanskeligt at begribe, hvor- 
" ledes de ere komne derhen, ofte paa Bjergrygge, hvor 
de ikke kunne høre hjemme, og paa Steder, hvorhen 
de ikke kunne være komne uden ved at springe over 
mellemliggende Bjerge, Dale, Søer, ja selv Have; under- 
tiden som klinede op til stejleSkraaninger og kun beskyttede 

mod Nedstyrtning ved en lille fremspringende Kant. Paa 
Jurabjergenes Skraaninger indtil op paa deres højeste 
Toppe ligge Blokke af Grundfjeldet fra de. Bjergkamme, 
som omgive Wallis, fra St. Bernhards "Nordside,. fra 
Mont Cervin og Monte Rosa, Simplon og Jomfruen : og 
selv fra St. Gotthards Vestside, 20—30 Mil og derover 
fra deres oprindelige Lejesteder og skilte fra dem ved 
Genfer- og Neuenburger-Søen. I Egnen om Ziirich. ligge 
Stene fra Glarneralperne; ved Bodensøen, selv paa 
den badenske Side til tæt foran Porten paa Fæstningen 
Hohentwiel, Alpeblokke fra Graubindens bageste Dale, | 
30—40 Mil fra deres egenlige Hjemsted. 

Mange af disse Blokke vække Forbavselse ved deres 
uhyre Størrelse. Vi ville kun anføre nogle faa af de 
mange, som ere blevne nøjere beskrevne. 

; Pierre-å-bot,i Skoven ved Chaumont ved Neuen- 

burg i Schweiz, en Klippeblok. af finkornet Granit, til 
hvilken Staden Neuenburg paa Agassiz's Opfordring har 
anlagt en Vej for at gjøre den tilgængelig. Den stammer 
fra Egnen om Martigny i Wallis og er 16,2 Mtr. lang, 
5 Mtr. bred, 13 Mtr, høj og har 1370 -Kubikmeter Ind- 
hold. For at naa til det Sted, hvor den nu findes, maatte 
den tilbagelægge en Vej paa 22 Mil og tillige vandre 
hen over Neuenburgersøen. 

Der Pflugstein ob Herliberg, ikke langt fra 
Zurich, er kommet fra Glarneralperne over Zurichersøen 
og rager 60' op over Jorden: dens Rumfang beløber sig 
(efter Heer) til 72,000 Kubikfod, dens Vægt til 90,000 
Centner. 

Pierre-des Marmettes, en Granitblok ved Mon- 
they i Nedre-Wallis, fra Dalen Ferret, 11 Mil fra 

sit Hjem, er nu kronet med en Pavillon. Den er 
20,5 Mtr. lang, 9,7 Mtr. høj, 10,2 Mtr. bred og har 2027 
Kubikmeter Indhold. : 

Pierre-du-trésor, en Granitblok ved Orsiéres i 
Bagniendalen har 3400 Kubikmeter Indhold. 

Bloc-monstre, paa Højen Montet ved Devent, 
en Kalkblok fra Avangondalen, er 17,5 Mtr. lang, 14 
Mtr. bred, 20 Mtr. høj og har 4900 Kubikmeter Indhold. 

Men Vandreblokke ere heller ikke fremmede for vore 
egne Egne. Vi ville som Exempel anføre Kæmpeskaalen 
udenfor Berlins nye Musæum, som er forarbejdet af en 
Vandreblok af rød svensk Granit, hvis anden Halvdel 
endnu ligger ved Firstenwalde. 

Den nordevropæiske Slette er syd for Nordsøen, 
Østersøen, den finske Havbugt og det hvide Hav paa en 
stor Udstrækning bedækket med store og smaa Rullesten, 

som dels findes adspredte, dels sammenhobede til Høje 
"eller Volde, snart ovenpaa snart begravne i Sandet. De 
ere alle komne fra Skandinavien. Grændsen for deres Ud- 
" bredning danner en stor Bue, som begynder i det syd- 
vestlige England, springer over Kanalen og fortsætter sig 
gjennem Holland, det nordlige Westphalen og Sachsen, 
hvor den naaer sit sydligste Punkt paa Valpladsen ved 
Litzen. I Schlesien gaaer den tæt forbi Breslau, i 
Polen en halv Grad syd for Warschau, i Rusland noget 
sydost for Moskva, hvorfra den igjen trækker sig tilbage 
mod nord. Ikke alene Bjergarterne, men ogsaa mange 
Forsteninger, der forekomme som Rullestene i disse Egne, 
bevise deres skandinaviske Oprindelse. 

Hvorledes ere disse fremmede komne til deres nu- 
værende Opholdssted? Hvorledes kunde de over Søer, ja 

selv over Have, naa til de fjerne Bjerge, til de stejle 
Vægge, paa hvilke de ofte sidde fast i de mest truende 
Stillinger? Alle Bestræbelser for at forklare deres Trans- 
port ved rivende Vandstrømme eller mægtige Dyndfloder, 
saaledes som Saussure og andre forsøgte, eller — som 
Deluc — ved voldsomme Gasexplosioner, der skulde 
have slynget Blokkene højt igjennem Luften, eller ved 
Drivis i store Søer, der fyldte Alpernes Dale, som Ven- 
turi først tænkte sig, have vist sig at være ganske 
umulige, og selv de nordiske Blokkes utvivlsomme Ud- 
bredelse ved svømmende Is over Havet fordrer endnu 
andre Forudsætninger. 

En Gemsejæger fra Wallis har først udtalt den 
eneste, tilfredsstillende Forklaring. Johann v. Char- 
pentier, Saltværksdirektør i Bex i Waadt, fortæller 
herom følgende: | . 

Da jeg i Åaret 1815 vendte tilbage fra de herlige 
Gletschere i Bagniendalen, overnattede jeg i Landsbyen 
Lourtier hos en Bjergboer ved Navn Perraudin, en 
lidenskabelig Gemsejæger. Vor Samtale drejede sig om 
Landets Ejendommeligheder, især om Gletscherne, som 
han mange Gange havde gjennemvandret og nøje kjendte. 
» Vore Gletschere,« sagde Perraudin til mig, »have tid- 
ligere havt en meget større. Udstrækning end nutildags. 
Vor hele Dal har været opfyldt af en uhyre Gletscher, 
som strakte sig lige til Martigny, hvilket de Klippeblokke 
bevise, som man finder i Omegnen af denne By, og som 
ere meget for store til, at Vandet kan have ført dem 
derhen.« Charpentier tilføjer i en Anmærkning, at 
Bjergboerne i andre Egne af Schweiz senere have ytret 
noget lignende til ham. 

Da jeg i Aaret 1834, fortæller han videre, kom 
gjennem Haslidalen for at slaa ind paa Vejen over Briinig 
til Luzern til den schweiziske Naturforskerforsamling, mødte 
"jeg en Brændehugger fra Meiringen. Vi gik et Stykke 
sammen, og jeg indlod mig i Samtale med ham. Da 
han saa, at jeg paa Vejen undersøgte en Granitblok, 
som stammede fra Grimsel, sagde han: »Der findes her 
mange saadanne Stene, men de komme alle langt borte 
fra, fra Grimsel; thi det er Geisberger.« (Dette er der 
Navnet paa Granit). Paa mit Spørgsmaal om, hvor- 
ledes han troede, at disse Blokke vare komne derhen, 
svarede han uden at tøve: »Grimselgletscheren har ført 
dem herhen og afsat dem paa begge Sider af Dalen; thi 
denne Gletscher har tidligere strakt sig helt hen til Byen 
Bern. Vandet havde ikke kunnet afsætte disse Blokke 
saa højt over Dalbunden uden at fylde Søerne.» (Han 
mente Brienzer- og Thuner-Sø). — Den gode Mand, 
vedbliver v. Charpentier, havde vel næppe nogen 
Anelse om, at jeg havde et Papir i Lommen, hvorpaa 
netop denne Theori var nærmere udviklet, og at jeg stod 
i Begreb med at foredrage den for Naturforskerforsamlingen 
i Luzern. 

Vi ville forbigaa flere lignende Møder, som v. Char - 
pentier omtaler, og endnu engang vende tilbage til 
Bagniendalen. 

Bagniendalen er en Sidedal af Rhonedalen, som 
gjennemstrømmes af Drance; den har 11 Landsbyer med 
henimod 4000 Indbyggere. I den øverste Del af Dalen 
er der et Pas mellem Bjergene Mont Voisin og Mont 
Pleureur; hen over sidstnævnte strækker en Gletscher 
sig, Glacier de Getroz. Allerede engang, i Aaret 1595, 
havde denne Gletscher bragt den største Fordærvelse 

over Dalen; man var derfor meget bekymret, da den 
som en Følge af de fugtigkolde Aar 1816 og 17 var 
bleven meget større og i April 1818 traadte truende 
frem over Mont Pleureurs Klippevæg. Snart 'paafulgte 
ogsaa et Gletscherfald; uhyre Ismasser styrtede ned i 
Dalen og opfyldte dets snevre Pas med en høj Ismur. 
Derved blev Vandets Afløb standset, og i den "bageste 
Del af Dalen dannede der sig en Sø ligesom i det tid- 
ligere omtalte Aar. Naar Vandet i denne Sø brød 
igjennem, maatte det nødvendigvis oversvømme den nedre 
Del af Dalen. I denne Nød sendte den wallisiske Regering 
Ingeniøren Venetz til Dalen, og her gjøre vi først Be- 
kjendtskab med en Mand, hvis Bidrag til Oprindelsen 
og den videnskabelige Begrundelse af Læren om Blokkenes 
Transport ved Gletscherne er af fremragende Betydning. 
Vi finde ham her praktisk bekjæftiget med Gletscherne. 
Han lod med megen Møje, Fare og Bekostning anlægge 
en Tunnel i det nederste af Ismuren, gjennem hvilken 
Vandet skulde afledes fra den nye Sø. Tunnelen var 
imidlertid ikke ganske færdig, da Gjennembruddet fandt 
Sted og nedrev Isdæmningen med saadan Kraft, at 
Midlet ikke var tilstrækkeligt til at forhindre Ødelæggelsen, 
der rigtignok var mindre, end den vilde have været uden 
disse Anstrængelser, men ikke desto mindre meget be- 
tydelig. 

I Aarene 1815—17 vare Gletscherne ogsaa rykkede 
truende frem paa andre Steder i Schweiz, hvilket. for- 
anledigede det derværende Naturforskerselskab til at 
gjøre Temperaturforandringerne i Alperne til Gjenstand 
for en Prisopgave. Og her er det igjen Ingeniøren 
Venetz, som paatog sig dette Arbejde. Resultatet af 
sine Undersøgelser forelagde han Naturforskerselskabet i 


91 


Schweiz i Aaret 1821 i en Afhandling, som bestaaer af 
to Dele, der tilsyneladende føre til møodsatte Opfattelser. 
I den første Del beviser han nemlig, at Gletscherne i en 
Tid, til hvilken de historiske Efterretninger gaa tilbage, 
have havt en ringere Udstrækning end nutildags, og at 
de først i de sidste 800 Aar efterhaanden have naaet 
deres nuværende Størrelse. 

Han drager denne Slutning af Beretninger i de 
schweiziske Krønniker og de gamle Arkiver, der godtgjøre, 
at der tidligere har været Veje, Alpepasser, Broer, Kapeller, 
Græsgange og Skove paa Steder, som nu ere bedækkede 
med Gletscheris; endvidere af Vinstokkens, Valnødde- 
og. Kirsebærtræets tidligere Udbredning. To og tyve 
herhenhørende bestemte Kjendsgjerninger, "som han an- 
fører, finde desuden endnu en Bekræftelse i Folkesagnene 
og i Betydningen af mange Egnes Stednavne. 

I Modsætning til disse Vidnesbyrd fra den nyere 
historiske-Tid for, at Klimaet tidligere har været varmere, 
og at Gletscherne have havt en mindre Udstrækning, 
viser han i den anden Del af sin Afhandling, at Glet- 
scherne derimod i en endnu tidligere Tid, i en Tid, til 
hvilken Historien ikke gaaer tilbage, have havt en be- 
tydelig større Udstrækning end nu til Dags. Ogsaa herfor 
anfører han Dokumenter, men Dokumenter i Naturen, 
visse Spor, som Gletscherne have efterladt, da de trak 
sig tilbage, og ved Hjælp af hvilke han kommer til den 
Slutning, at Gletscherne tidligere have bestaaet langt neden 
for deres nuværende Grændse. Til disse Spor høre især 
Gletscherslibningerne, Grusvoldene eller Morænerne til- 
ligemed de spredte Blokke, som afsættes i mang- 
foldige ejendommelige Stillinger, naar  Gletscherne 
trække sig hurtig tilbage. Tidspunktet for denne 

Gletschernes. tidligere Udstrækning formaaer Venetz 
ikke nærmere at bestemme; han nøjes med at bemærke, 
at den taber sig i Tidernes Mørke. At det ligger langt 
bag vor Tid fremgaaer af den Omstændighed, at de 
Grushøje, som ere dannede af de gamle Gletschere, 
tildels i Mandsminde have været bedækkede med yppige 
Skove, hvis Fremkomst nødvendigvis maatte medtage et 
langt Tidsrum. 

Fra nu af hviler Udviklingen af den nye Lære til 
Aaret 1829. Kun i Goethes »Wilhelm Meister« finde 
vi fra denne Tid (1828) et Sted, som har Hensyn dertil. 
Forfatteren lader nogle lærde sidde sammen og afhandle 
de forskjellige Theorier om de erratiske Blokkes Trans- 
port. Til Slutning hedder det: »Tilsidst ville to eller 
tre stille Gjæster endog kalde et Tidsrum med frygtelig. 
Kulde tilhjælp og i Aanden se ligesom Rutschbaner, der 
vare dannede af Gletschere, som fra de højeste Bjerg- 
rygge sænkede sig dybt ned i Landet, og paa disse glatte 
Baner skulde svære Urstensmasser være blevne førte 
længere og længere bort. De skulde ved en indtrædende 
Tøperiode synke ned og .for evig være blevne liggende 
paa fremmed Jordbund. 

Man seer heraf, at Venetz's Anskuelser dog havde 
vakt nogen Opsigt i den lærde Verden, og at den store 
Digter paa en eller anden Maade havde faaet Kundskab 
derom. Dette synes i det mindste at være den rime- 
ligste Forklaring af Oprindelsen til dette Sted. 

Venetz stod i nøje Venskabsforbindelse med Char- 
pentier, om hvem der ovenfor har været Tale. Fælles 
Kjærlighed til Bjergene, til Plånte- og Dyreriget havde 
ført dem sammen. Ved et Møde i Foraaret 1829, saa- 


ledes fortæller Charpentier, havde denne hans Ven 

udtalt sin Overbevisning om, at hele Wallis engang 
havde været optaget af en mægtig Gletscher, der strakte 
sig hen til Jura, og som havde bragt de Blokke derhen, 
som stammede fra Alperne. Charpentier tilføjer den 
Bemærkning: »Naar jeg tidligere havde holdt Gemse- 
jægeren Perraudins Forsikring om en Gletscher, der 
strakte sig til Martigny, for utrolig og ikke Eftertanke 
værd, saa syntes mig Forestillingen om en Gletscher, der 
var 60 Mile lang og ikke alene skulde have opfyldt hele. 
Wallis, men ogsaa Rummet mellem Alperne og Jura, at 
være fuldkommen Daarskab. » 

Han var imidlertid nu bleven ansporet til selv at 
undersøge Sagen, og denne Undersøgelse, der blev fore- 
taget i den Hensigt at modbevise, førte ham snart til 
Overbevisningen om Rigtigheden af den Lære, der i Be- 
gyndelsen syntes ham saa forvoven, og som han nu blev 
i Stand til med Sikkerhed at begrunde. Allerede i 
Aaret 1834 meddelte Charpentier Naturforskerfor- 
samlingen i Luzern sine Tanker herom, og i 1841 ud- 
kom hans store Værk: Om Gletscherne og de erratiske 
Dannelser i Rhonedalen (Essai sur les glaciers et le 
terrain erratique du bassin du Rhéåne). Ved dette AÅr- 
bejde blev Charpentier den egenlige Grundlægger af 
den Lære, som var antydet og forberedt af Venetz. 
Da Læren om Vandreblokkenes Transport ved forhen- 
værende Gletschere af uhyre Udstrækning har mødt be- 
stemt Modsigelse, vil det maaske ikke være overflødigt 
at bemærke, at Johann v: Charpentier, en Broder 
til Bjergværksbestyreren Toussaint v. Charpentier, 
der døde i Breslau 1847, var en af de samvittigheds- 
fuldeste Naturforskere, som var fremmed for alt Svær- 
meri, og som nøje støttede sin Lære til hvad han havde 

iagttaget. Han var tillige en sjelden mangesidig Mand, 
som ikke mindre har gjort sig fortjent af Mineralogien, 
Botaniken og Zoologien end af Bjergværksdriften og Salt- 
værksvæsnet i Schweiz; han samlede ivrig paa Planter, 
af hvilke han opdagede mange nye i Schweiz, saavel som 
paa Land- og Ferskvands-Skaldyr, hvoraf han besad en af 
de rigeste Samlinger. Som den fordringsløseste og elsk- 
værdigste Karakter var han agtet og elsket af alle, der 
kjendte ham. Regeringen i Wallis har til Minde om hans 
Fortjenester skjænket ham en af de største erratiske 
Blokke og ladet hans Navn indgrave deri, og Oswald 
Heer helliger ham endogsaa et Digt i sin »Urwelt der 
Schweiz». ' | 

Førend det omtalte andet Værk udkom, havde den 
Venetz-Charpentier'ske Lære dog allerede udbredt 
sig videre. To unge Naturforskere og Venner, Louis 
Agassiz og KarlSchimper, vare i Aaret 1836 blevne 
optagne i Charpentiers gjæstfrie Hus og indviede i de 
nye Undersøgelser. Begge sluttede sig snart til Char- 
pentiers Lære, ja de mente at maatte gaa endnu 
videre, idet de ikke indskrænkede sig til at antage en 
Tid, i hvilken der dannedes mægtige Gletschere paa 
Schweizer-Alperne, men troede paa en Kuldeperiode, en 
Istid i Ordets fuldkomneste Betydning, som håvde be- 
gravet hele Jorden under Sne og Is. De tænkte herved 
paa Vandreblokkene og andre Fremtoninger i det nord- 
lige Evropa og Asien, som sædvanlig tilskrives Synd- 
floden, saavel som især påa de Mammutdyr og Næse- 
horn, som i umindelige Tider have ligget velbeholdne- 
begravede i Sibiriens frosne Dynd. De knyttede deres 
Anskuelse til den Forestilling, som mange tidligere havde 
havt, at Jordhistorien skulde vise en Række skarpt ad- 

skilte Skabelsesperioder, hvis Plante- og Dyreriger efter 
deres Mening vare forgaaede ved den periodisk indtræ- 
dende Kulde; medens et nyt Liv, en forynget Skab- 
ning i gammel og ny Stil, dannede sig, naar Varmen 
kom igjen, og Gletscherne trak sig tilbage. Karl 
Schimper forsikrer, at han har havt denne Tanke, 
allerede før han ved Charpentier fik nærmere Indsigt 
i Gletscherverdenens Forhold, og udviklede den i et 
Digt »Die Eiszeit», som blev trykt i 1837. 

Samme Åar var det schweiziske Naturforskermøde for- 
samlet i Neuenburg, og samtidig med, at et Brev fra K. 
Sehimper blev forelagt Selskabet, udviklede Agassiz 
i en længere Tale Læren om en almindelig Istid, i hvilken 
alle Schweiz”s Dale havde været opfyldte af Gletschere, 
og ved hvilken man fik Forklaring over Vandreblokkenes 
Udbredning. Denne Tale fremkaldte den livligste Dis- 
kussion og mødte Modsigelse fra mange Sider; men Mod- 
sigelsen forøgede Bestræbelsen efter en fastere Begrundelse. 
Dette maatte naturligvis ske ved at undersøge de 
forhaandenværende' og tilgængelige Fremtoninger og 
nøje at udforske Gletscherne, Betingelserne for at de 
opstaa, vokse ag aftage, deres Virkninger 0. s. v.; og 
Agassiz har erhvervet sig en .ikke ringe Fortjeneste 
ved at paatage sig disse Undersøgelser med en sjelden 
Foretagelsesaand og en beundringsværdig Udholdenhed. 
I en- længere Aarrække tilbragte han nemlig Sommer- 
maanederne paa Gletscherne, dels i Grimselhospitiet, 
dels i en Hule, der var indrettet til Beboelse under det 
stolte Navn »Håtel des Neufchåtelois«, under en stor 
Klippeblok paa Aargletscher-Ishavets Midtmoræne, der 
dannes ved Foreningen af Lauter- og Finsteraargletscheren. 


Her blev de mangfoldigste Undersøgelser udførte over 

Gletschernes Forhold ved forskjellig Temperatur og Vejrlig, 
over Isens Konstruktion og Temperatur i de forskjellige 
Dele af Gletscheren, over Bevægelsen i det hele, saa 
vel som i de enkelte Dele o. s. v. Blandt dem, der 
have indlagt sig Fortjeneste herved, maa først anføres 
Ingeniøren Wild og Naturforskerne Desor og C. Vogt, 
med hvilke mange andre fra Tid til anden forenede sig, 
saaledes Coulon, Pourtalés, Nicolet, Keller, 
Collomb, Guyot, Eseher von der Linth o. fl. 

Agassiz har nedlagt Resultatet af disse Under- 
søgelser i to Værker. Det første af dem: Undersøgelser 
over Gletscherne, med et Atlas, udkom i Aaret 1841; 
det andet: Systéme glaciaire, ligeledes med et "Atlas og 
et Kort over Aar-Gletscheren, 1847. 

Til disse Arbejder af Agassiz slutte forskjellige 
Meddelelser af hans Ledsagere sig, navnlig flere af Vogt 
og Desor. Sidstnævnte har i et eget Skrift beskrevet 
sin og Agassiz's Bestigning af Jomfruen i 1841. 

Paa den mest storartede Maade bleve Gletscher- 
studierne endelig optagne og fortsåtte af Dollfus- 
Ausset, hvorom hans Værk: Matériaux pour V'étude 
des glaciers, noksom vidner. Undersøgelserne bleve endog 
udstrakte til om Vinteren; idet Dollfus i forrige Åar 
grundlagde en Observations-Station, der er indrettet til 
at to Personer kunne overvintre i Isregionen paa Col de 
St. Théodule i Wallis, i en Højde af 3350 Mtr. 

Da det her kommer an paa, hvorledes Læren om 
Istiden kan begrundes ved at eftervise Gletschernes 
tidligere Udstrækning ved Hjælp af de Spor, som de 
have efterladt, saa maa vi nødvendigvis i Korthed gaa 
nd påa en nærmere Forklaring af Gletschernes Natur i 
det hele og deres Indvirkning paa deres Omgivelser. 

Hvad man i Almindelighed kalder Sne- og Isbjerge 
bestaaer, naar man betragter dem nøjere, af to væsenlig for- 
skjellige Dele. De Bjerghøjder, som findes ovenfor Grænd- 
sen for den evige Sne, ere, forsaavidt de ikke bestaa af 
stejle Klippemasser, paa hvilke Sneen ikke kan sætte sig 
fast, bedækkede af Sne, som aldrig forsvinder, men som 
ved afvekslende at tø og fryse paa Overfladen gaaer over i en 
kornet Tilstand, som i Schweiz kaldes Firn. Man finder 
den rigeligst i Fordybningerne mellem de højere Bjergrygge, 
de bekjendte Firnhave, og i de Kjedler, med hvilke Høj- 
"dalene for det meste begynde, og som paa Grund af 
deres Form undertiden kaldes Cirkus. I disse Kjedler 
bliver Sneen ligesom sammenfejet og aflejret i store 
Masser af Vinden. Under Trykket af de øverste Lag 
begynde de dybereliggende at give efter og ad den skraa 
Flade at bevæge sig nedad mod Dalen. Her ere Ud- 
gangspunkterne, Gletschernes Kilder; thi de have et lig- 
nende Udspring som Lavinerne, kun styrte de ikke ned 
med Stormens Hastighed, men glide fremad med en Lang- 
somhed, der unddrager sig den umiddelbare lagttagelse. 
Den kornede Firnsne forvandles saaledes ved gjentagne 
Gange at smelte og atter fryse mere og mere til sam- 
menhængende Is, som i Begyndelsen endnu er rig paa 
Luft, blæret og hvid; men i de nederste Dele af Glet- 
scheren bliver mere ensartet og gjennemsigtig som Glas, 
af en uforlignelig Renhed, og i Spalterne og Kløfterne 
viser hin vidunderlige asurblaa Farve, der spiller let 
i grønne, og som er bleven beundret og rost af alle 
Alpevandrere. Ofte udspringe mange Gletschere fra et 
Firnhav, idet de straaleformig løbe ud til forskjellige 
Sider og som lange Arme hænge ned i Dalene, i hvilke 
de ofte stige ned indtil 4000, ja selv 5000 Fod under 

Snegrændsen, og hvor de begrændses af blomsterrige 
Skraaninger eller- Græsmarker eller strække sig ind i 
Skovregionen og tæt hen til beboede Landsbyer, Frugt- 
haver og Kornmarker. 

Gletscherne ere saaledes ikke Isbjerge, men Is- 
strømme, som fylde Dalene; og virkelig er det intet tomt 
Ord at sammenligne Gletscherne med Strømme. En 
Gletscher forholder sig som en Strøm; den bevæger 'sig, 
idet den flyder langsomt og umærkelig, og vilde bestandig 
stige længere ned i Dalen, naar der ikke blev sat en Grændse 
for dens Fremrykken ved at den. smelter ved sin ne- 
derste Ende, I fugtig kolde Aar kan det hændes, at 
Gletscherne virkelig rykke frem i Dalene, ofte 50 Fod 
eller mere i Løbet af en Sommer, medens de omvendt i 
særdeles varme Aar kjendelig vige tilbage, det vil sige 
blive kortere. Dette finder sin Forklaring i den forskjel- 
lige Maade, hvorpaa de Kræfter forholde sig, som frem= 
bringe og ødelægge Gletscherne. Holde de hinanden i 
Ligevægt, synes Gletscheren at staa stille. Paa den 
ene Side blive Gletscherne nemlig nærede ved den Sne, 
som falder i de Firnhaves og Kjedlers Region, fra hvilke 
de udspringe, ved den stadige Fremrykken saavelsom 
ved Ismassens Sammenrykning ovenfra og nedadtil og 
tillige, men mindre betydelig, ved Snefald i de lavere Re- 
gioner. Paa den anden Side virker, skjøndt i ringere Grad, 
Fordampningen ødelæggende og -formindskende paa dem, 
i stærkere Grad derimod Smeltningen, der tiltager, jo 
længere man kommer nedad, og især indvirker paa Over- 
fladen paa Grund af den "varme Lufts Indflydelse, men 
ogsaa paa Underfladen. 

" Hvor stærk Virkningen af denne Smeltning er, be- 

mægtige Isdække ad tunnelagtige Veje, og somikke alene 
samle det Vand, der har dannet sig ved selve Grunden 
af Gletscheren, men ogsaa det, der fra Overfiaden af 
risler ned gjennem Spalter og Kløfter, hvorpaa de til- 
sidst ved Foden af Gletscheren strømme ud gjennem høje, 
hvælvede Udgange, de saakaldte Gletscherporte. Ved 
saaledes at smelte maatte Gletscherne efterhaanden 
trænges tilbage til Grændsen for den evige Sne og ganske 
ødelægges, dersom det Tab, de lide, ikke blev erstattet 
-fra oven." Man kunde let efter det her anførte tro, at 
Gletscherne regelmæssig maatte forstørres om Vinteren 
og formindskes om Sommeren. At dette dog ikke er 
Tilfældet forklares af den Omstændighed, at den Be- 
vægelse i Isen, som bevirker, at den rykker fremad, vel 
ikke ophører ganske om Vinteren, men dog foregaaer 
tre til fire Gange langsommere end om Sommeren. 

Gletscherens Bevægelse følger lignende Love som 
flydende Vands Bevægelse. Den er hurtigere i Gletche- 
rens Midtlinie end i Udkanterne, hvor den bliver lang- 
sommere paa Grund af Gnidningen; ligeledes er den 
hurtigere i Nærheden af Overfladen end ved Grunden, 
hvor Jordbunden lægger den Hindringer ivejen. Den til- 
tager med Underlagets stærkere Hældning, men bliver 
langsommere, naar Dalbunden hæver sig, og ved Forbjerge, 
der springe frem i Dalen. Gletscheren følger herved alle 
Dalens Krumninger og Drejninger ligesom en Flod; 
smaa Gletschere forene sig til større, idet de flyde sam- 
men, ligesom mindre Floder blive til større Strømme. 
" Saaledes opstaaer Aargletscheren ved Foreningen åt Lau- 
teraar- og Finsteraargletscheren; Montblancs store Glet- 

flyde sammen, nemlig Glacier du Taléfre, Gl. de Léchaud 
og Gl. du Géant. 

Man kan lettest overbevise sig om, at en saadan 
umærkelig fremadskridende Bevægelse. virkelig finder 
Sted, i de Tilfælde, i hvilke Gletscheren er i Begreb 
med at rykke fremad ved den nederste Ende. Med 
uimodstaaelig Magt skyder den da den Mur af Grus og 
Klippeblokke, som den selv har dannet ved sin nederste 
Grændse (Endemorænen),- hen foran sig og ødelægger, 
hvad den træffer paa sin Vej; den oproder Jorden, ka- 
ster de kraftigste Træer om, knuser Menneskeboliger og 
fører dem videre med sig. 

Under de sædvanlige Forhold, da Gletscheren til- 
syneladende staaer stille, kan den opmærksomme Iagt- 
tager, der gjentagne Gange og til forskjellige Tider be- 
søger den samme Gletscher, dog ogsaa bemærke Bevæ- 
gelsen, derved at Gjenstande som Stene og Klippeblokke, 
der findes paa Gletscheren, og som tjene ham til Kjende- 
tegn paa Veien, efterhaanden skifte Plads, en Iagttagelse, 
som endog kan gjøres i kortere Tid ved Hjælp af Maale- 
Instrumenter. Nogle mere .bekjendte Exempler paa saa- 
danne Iagttagelser fortjene at omtales her.  Natur- 
forskeren Hugi fra Solothurn beskjæftigede sig i Aaret 
1827 med Undersøgelser over Gletschernes Natur og op- 
holdt sig i den Hensigt paa Unteraargletscheren, paa 
hvis Midtmoræne han havde opført en Hytte af Sten- 
blokke, hvis Beliggenhed han nøje havde angivet. Da 
Agassiz 14 Aar senere undersøgte denne Hyttes Belig- 
genhed, stod den 4884 Pariser Fod længere nede paa 
Gletscheren og havde saaledes i Gjennemsnit tilbagelagt 
3497 om Aaret. 1 Aaret 1789 efterlod Saussure en 
Stige paa Glacier du Geéant; 44 Aar senere fandt 

I. Forbes Resterne af den paa en af Mer de Glace's 
Moræner. Efter Afstanden og Tiden beregnede han Glet- 
scherens aarlige Bevægelse i denne Egn til 375". 

For nøjere at bestemme, hvorledes det forholder sig 
med Gletscherbevægelsen , er der anstillet talrige Maa- 
linger, i Særdeleshed paa Aargletscheren af Agassiz, 
Wild, Dollfus-Ausset, OtzogMartins og paa Mont- 
blanc-Gletscheren af Tyndall og Forbes. Da Hurtig- 
heden imidlertid er afhængig af mangfoldige Omstændig- 
heder, der staa i Forhold til Tid og Sted, saasom af Da- 
lenes Beliggenhed og Form, af Gletscherens egen Hæld- 
ning, Størrelse og Tykkelse, endvidere af Aarstidernes 
og Vejrligets Indflydelse, i Særdeleshed den Snemasse, 
der falder, og da den derfor er fundet at være forskjel- 
lig selv for en og samme Gletscher til forskjellige Tider 
og i de forskjellige Dele af den, saa er det vanskeligt 
at angive en almindelig Regel eller et gjennemsnitligt 
Maal for Bevægelsen. I Oberaargletscheren beløber den 
sig omtrent til 109 Meter om Åaret, i Midten af Aar- 
gletscheren til 71, i den nederste Del af den derimod 
kun til 39, det vil sige (som Gjennemsnit for Sommer- 
og Vinterbevægelsen) 208—197—109 Millimetre om Da- 
gen, eller 12—8—4 Mm. i Timen. Dollfus beregner 
Maximum for Aargletscherens daglige Bevægelse ved Ho- 
tellet til 341 Mm. om Sommeren (14 i Timen), Minimum 
om Vinteren til 1539 Mm. (7 i Timen). Bevægelsen i 
den store Gletscher paa Montblanc viser sig i Alminde- 
lighed kraftigere end i Aargletscheren. Paa Grund af 
de højtliggende Tilløb fra Ishavet tilbagelægger Glacier 
de Léchaud om Sommeren daglig 91 Tomme, Gl. du 
Géant 13”, Ishavet selv i den midterste Del 20”, i den 
nederste 35”. Den hurtigste Bevægelse, som Forbes 

har iagttaget i denne nederste Del (den saakaldte Gl. 
des Bois) i Juli Maaned, beløber sig til 52” om Dagen, 
den langsomste derimod i December og Januar til 11/7, Som 
aarlig Bevægelse angiver Forbes for den midterste Del 
af Ishavet 500', for den øvre (efter Saussure's Stige) 
375'. Beregnet i Timer veksler: Bevægelsen fra mindre 
end ”/2 indtil 27/2 Tomme, og beløber sig i den' mid- 
terste Del af Ishavet i Gjennemsnit omtrent til 3/4 
Tomme. 

Naturforskerne have beskjæftiget sig meget med at 
forklare denne Bevægelse, og det har varet længe, 
før man har opnaaet en i enhver Henseende tilfreds- 
stillende Forklaring deraf. Saussure tænkte sig den 
blot som en Rutschen eller Gliden paa en skraa Flade; 
men dersom Gletscheren var et stivt, ubevægeligt Legeme, 
saaledes som den tilsyneladende er, kunde den ikke re- 
gelmæssig rutsche videre paa en ujævn Bane, der ofte 
endog er opstigende, men maatte bringes til at staa 
stille ved enhver kraftig Hindring. Charpentier og 
ligeledes Agassiz (denne sidste dog kun tildels) søgte 
at forklare Bevægelsen ved Gletschermassens Udvidelse 
paa Grund af det Vand, som trænger ind i Spalterne 
og fryser om Natten, idet de tillige ved at lade farvede 
Vædsker trænge ind i Gletscherisen viste, at ,den for- 
uden de synlige Klofter og Spalter har talrige haarfine 
Ridser, som gjennemkrydse den i alle Retninger. Men 
en saadan vedvarende regelmæssig Afveksling af Tøen 
og Frysen af det i Gletscheren indtrængende Vand kan 
ikke forklares fysikalsk paa den angivne Maade, thi vel 
smelter Overfladen rigtignok om Dagen ved Varmen, men 
denne kan ikke forhøje Temperaturen i det indre, ligesom 

Nattekulden, selv om den er betydelig, ikke kan trænge 
ned i Dybderne. - 

Denne Forklaring lader sig heller ikke anvende paa 
den uafbrudt, selv om Vinteren, vedvarende Bevægelse. 
Rendu, en Gejstlig fra Savoyen (Biskop i Annecy), og 
James Forbes, en Skotte, der ikke alene har under- 
søgt Gletscherne i de. forskjellige Egne af Schweiz og 
Savoyen (Travels through the Alps of Savoy, 1843), men 
ogsaa i Norge (Norway and ist glaciers, 1853), opstille 
i Modsætning til disse Forklaringer den Formodning, at 
Gletscherisen ikke maa betragtes som en fast og stiv 
Masse, men som et -ufuldkomment flydende Legeme, der 
bliver trængt ned ad Skraaninger af en vis Hældning 
formedelst Delenes gjensidige Tryk, Af den større gjensidige 
Sammenhængskraft hos Smaadelene, af Sejgheden (eller, 
som Forbes siger, Klæbrigheden) i et saadant Legeme 
betinges den vanskeligere Fremskydning af dens Dele, 
den langsommere Bevægelse. Gletscherisen kan saaledes 
sammenlignes med en endnu ikke stivnet Gipsvælling, en 
"tyk Grød eller Dejg; den bevæger sig som en saadan 
langsomtflydende og former sig formedelst sin Bøjelighed 
efter de forskjellige lokale Forhold. 

Under denne Forudsætning kan man efter Forbes's 
Fremstilling forklare alle Fremtoninger i Gletscherens 
Bevægelse og Skikkelse efter Mekanikens bekjendte Love, 
i Særdeleshed Bevægelsens forskjellige Hurtighed i de 
forskjellige Dele, dens Afhængighed af Gletscherens 
Masse, den nøje Berøring med Underlaget og andre For- 
andringer i dens Form, der ere afhængige af Omgivel- 
serne, saasom Sammenpresningen ved Gletscherens Ind- 
trædelse i en snæver Dalkløft eller dens vifteformige Ud- 
bredelse ved Overgangen til et rummeligt Dalbækken. 

Men staaer denne Anskuelse ikke i den stærkeste 
Modsætning til- Isens bekjendte Sprødhed? Et Stykke 
Gletschersis springer ligesom anden Is i skarpe, kan- 
tede Splinter for Hammerens Slag, og at Gletscheren er 
skjør ogsaa i det store, bevise de Spalter, som frem- 
bringes ved Forskjellen i Bevægelsens Hastighed i de 
forskjellige Dele, og som optræde i bestemte Retninger, 
navnlig som Tværspalter, der ofte udstrække sig over 
hele Gletscherens Ryg og opstaa overalt, hvor en 
hastigere Bevægelse indtræder paa Grund af Dalbundens 
stærkere Hældning. Disse Revner opstaa først som 
smalle Ridser, men udvide sig ofté til mægtige Svælg, 
som lægge Vandreren store Hindringer ivejen og blive 
ham farligst, naar de ere dækkede og skjulte af nyfal- 
den Sne. Det vilde, sønderrevne og takkede Udseende, 
som mange Gletschere frembyde, især ved deres nederste 
Ende, er ligeledes opstaaet ved Kløfter, der høre til for- 
skjellige Spaltnings-Systemer, i Forbindelse med at de 
enkelte Dele ere smeltede stærkere. Zermattgletscheren 
er et smukt Exempel herpaa. 

Det er ikke lykkedes Forbes at løse de Mod- 
sigelser, som ligge i de anførte Fremtoninger, det vil 
sige  tilfredsstillende at forklare den Bøjelighed og 
Plasticitet, som tiltrods for Gletscherisens Sprødhed 
utvivlsomt viser sig i Gletscherens Bevægelses- og Form- 
forhold. 

Nøglen til Løsningen fik man først ved Englæn- 
deren Tyndalls Undersøgelser over, hvorledes presset 
Is forholder sig, og ved den Oplysning fra Varmelærens 
Side, der omtrent samtidig blev givet af I. Thomson i 
Belfort og Claudius i Zurich, at Vandets Frysepunkt 
bliver noget lavere under et stærkt Tryk, 

Gletscherne ere Ismasser, som gjennemrisles af tyk- 
kere og finere Vandaarer, og derfor holder Temperaturen 
i det indre sig paa Frysepunktet, ligesom i enhver 
Blanding af Is og Vand. Det Tryk, som de højere- 
liggende Lag udøve paa de lavere, har dels tilfølge, at 
der dannes en utallig Mængde haarfine Revner, hvorved 
Isens Sammenhæng bliver svækket, dels at Frysepunktet 
bliver lidt lavere for den Is, der er udsat for Presningen. 
Dette kan kun ske, idet fri Varme bliver bunden, d. e., 
idet noget Is smelter og bliver til Vand. Da Vand har 
mindre Rumfang end Is, bliver der herved vundet Plads, 
og Isens Dele kunne give efter for Trykket og forskyde 
sig. Da Vandet, som omgiver dem, kan vige tilside og 
flyde ned, bliver det ikke udsat for Tryk, og Frysepunk- 
tet bliver derfor ikke lavere; saaledes kommer Vand paa 
0? i Berøring med Is under 0”, hvilket har til Følge, 
at Vandet fryser, og at de Dele, som ere skilte fra hver- 
andre ved Trykket, igjen fryse sammen. Det er denne 
Proces, som stadig gjentager sig i det indre af Gletsche- 
ren, og som -giver Gletscherisen dens Bøjelighed og Be- 
vægelighed. Den bekjendte Fremtoning, at to Stykker 
Is paa 0” kunne fryse sammen, naar de trykkes tæt 
mod hinanden, (Isens saakaldte Regelation), saavel som 
at man kan danne faste Sneboldte ved at knuge Sne 
paa 0? sammen, forklares paa samme Maade og kan 
tjene til Oplysning om, hvad der i det store foregaaer i 
Gletscherne. Endnu mere oplysende ere de Forsøg, som 
Fysikere have anstillet med særegne Apparater, hvilke 
vise, at Isen ved Presning kan antage de forskjelligste 
Former. Det er ikke mulig her at gaa nærmere ind paa 
disse Forhold, der ere saa vigtige for Gletschernes 

Undersøgelser grundede, Fremstilling, som Prof. Helm- 
holtz i Heidelberg har givet i sin, Aar 1865, holdte 
Forelæsning (Popul. wissensch. Vortrage, 1. Heft), hvoraf 
disse Antydninger ere tagne. 

Dersom Gletscheren bevæger sig, saaledes som det 
er bevist, da maa ogsaa alt, hvad den bærer. paa sin 
Ryg eller indeslutter i sit indre, bevæges med den. Hvad 
der styrter eller ruller ned fra de Bjergvægge, som be- 
grændse den, det tager den op og bærer længere ned i 
Dalen, idet den arbejder med paa den storartede, lang- 
somt fremskridende Nedbryden af Højbjergene. I uminde- 
lige Tider arbejde Elementerne nemlig paa at nedrive 
Alpernes høje Toppe og Tinder, der, hvor størartede og | 
faste de end synes os, dog ligesom Ruiner gaa deres 
videre Ødelæggelse imøde ved Forvittring, Frost, Storm, 
Sneens Tryk og Smeltning, ja selv ved den Vegetation, 
som de bære; men det er Gletscherne, som nærmest 
overtage Transporten af hvad der falder ned for atter 
at overgive det til Strømmene, der føre det saa langt 
ned i Sletterne, som de formaa. Saaledes finder man 
da store og smaa Brudstykker af Klipperne, fra fint 
Sand til de mægtigste Klippeblokke, ophobede paa Glet- 
scherne for det meste ved Randen, men ogsaa, især 
større Stykker, adspredte over hele Fladen. . Smaa, især 
mørkt farvede Stene seer man ofte synke ned i tragt- 
formige Fordybninger, idet de, naar de blive opvarmede 
af Solen, smelte den Is, som omgiver dem; store Blokke 
derimod hæve sig lidt efter lidt paa Isstøtter over Glet- 
scherens Flade, fordi de beskytte den Del, de bedække, 
mod at smelte. De fremstille de bekjendte Gletscherborde, 
hvis i Begyndelsen tykke Stilk bestandig bliver tyndere 
ved at smelte, til den endelig sønderbrydes. . En Del 

af Blokkene blive førte til Gletscherens nederste Ende 
og der styrtede ned; andre blive allerede undervejs skudte 
tilside og, naar Pladsen tillader det, kastede over Bord; 
atter andre, for største: Delen mindre Stene og. Sand, 
komme gjennem Spalterne ned i det indre af Gletscheren 
eller til dens Bund. 

De Grus- og Stenvolde, som Gletscheren paa denne 
Maade danner rundt om sig, kaldes Moræner, og man 
skjelner efter deres Beliggenhed mellem Endemoræner og 
Sidemoræner. Hertil komme endnu Midtmorænerne, som 
opstaa ved at to Gletschere flyde sammen og forene 
deres -Sidemoræner, der nu danne en Grændselinie, som 
paa en lang Strækning, ofte til Gletscherens Ende, skiller 
de to forenede Isstrømme fra hinanden. 

Svagere Midtmoræner opstaae ogsaa ved Klipper, der 
som Øer rage op over Gletscheren eller ved Forbjerge, 
der fra Siden gribe ind i den. Ishavet ved Chamouni 
bærer 4 parallele Midtmoræner, af hvilke de to blive 
dannede ved Foreningen af de tre allerede tidligere om- 
talte Gletschere (Taléfre, Léchaud og Géant); en tredie 
(den østligste) udgaaer fra den saakaldte Jardin, en 
Klippeø, der ligger midt i Glacier du Taléfre og har 
faaet sit Navn paa Grund af sin store Rigdom paa Alpe- 
planter; en fjerde (den vestligste) opstaaer ved en Klippe, 
der rager ind i Glacier du Géant. Aargletscheren bærer 
en Hovedmidtmoræne, som dannes ved Foreningen af 
Lauteraar- og Finsteraargletscherens Sidemoræner og er 
den mægtigste af alle bekjendte Midtmoræner, idet den 
paa sine Steder opnaaer en Brede af 37—42 Metre og 
en Højde af 9—18 Metre. Foruden denne . findes der 
paa hver Side af den flere mindre, som senere tildels 
forene sig, tildels tabe sig. 

Til de Arbejder, som Gletscheren foretager sig, og 
som staa i Forbindelse med dens Bevægelse, hører end- 
videre, at den sliber og jævner den Jordbund, som den dra- 
ger hen over. Ved den Gnidning, som udøves, idet den 
rykker fremad, i Forbindelse med det stærke Tryk bliver 
den ujævne Klippebund sleben glat og efter sin minera- 
logiske Beskaffenhed mere eller mindre fuldkommen po- 
leret. Alle Ujevnheder og Kanter, som træde hindrende 
ivejen, blive især paa Siderne af Bjergene blødt afrun- 
dede, hvorved det Dynd og Sand, som er trængt ned til 
Gletscherens Grund eller er dannet her ved selve 
Gnidningen, træder i Stedet for Smergel. Talrige smaa 
haarde Flintestene og Sandkorn, som sidde fast i Glet- 
scher-Isen, ridse den glattede Klippe, som de føres hen 
over, og frembringe især paa de blødere Stenarter saa- 
som Kalk ejendommelige, meget iøjnefaldende” Striber, 
der se ud, som om de vare udførte med Griffel eller Ra- 
dernaal. Lignende Ridser eller Striber erholde ogsaa de 
mindre og større Stene, der føres afsted ved Gletscherens 
Grundflade og tilsidst komme for Dagen som stribede 
Rullesten. 

Endelig maa bemærkes, at Gletscheren ved den 
Gnidning, som dens Bevægelse foraarsager, efterhaanden 
knuser mange Stene, som føres afsted ved dens Grund, 
maler dem "itu tilligemed Overfladen af Klippen, som den 
bevæger sig over, og forvandler dem til det Støv, der 
giver Gletschervandet dets ejendommelige mørke Farve og 
af de nedstrømmende Bække føres langt ned i Dalene, 
indtil det tidligere eller senere afsættes som frugtbart 
Dynd. 

Alle disse Gletschernes Egenskaber øg Virkninger 
ere af den største Betydning, naar det gjælder om at 

eftervise, at de tidligere have havt en større Udstræk- 
ning. Kun ved de Spor, som Gletscherne have efterladt, 
kan man vide, om de engang have været tilstede; kun 
disse Spor give os en Ledetraad i Haanden til at besvare 
Spørgsmaalet om Istiden i det hele taget og især om 
Gletschernes Udstrækning over Jordoverfladen. 

At Gletschere tidligere have været tilstede viser sig 
først og fremmest ved, at Klipperne i Dalbunden og Side- 
væggene ere afslebne og glatte, ved at alle fremragende 
Spidser ere afrundede i Forbindelse med, at alle de glat- 
tede Flader ere furede og ridsede.  Rigtignok ere disse 
Spor i Tidens Løb mange Gange igjen udviskede paa 
Klippevægge, der have været udsatte for Vejrligets Ind- 
flydelse; men paa andre Steder, navnlig hvor Overfladen 
blev bedækket og beskyttet af Gletscherdynd øg Muld- 
jord, have de holdt sig fortræffelig.  sSaadanne afslebne 
Klipper finder man langt nede i Schweizerdalene, ogsaa. 
i dem, hvor der nu ikke mere findes Gletschere, ja end- 
og langt borte fra det nuværende Gletschergebet, f. Ex. 
paa Jura, hvor der ved Jernbanens Anlæggelse paa mange 
Steder, især i Egnen ved Neuenburg, er fremkommet 
Gletscherslibninger af en vidunderlig Friskhed. Paa mange 
Dalvægge kan man skarpt og nøje skjælne den Grændselinie, 
nedenfor hvilken Klipperne ere afrundede og glattede, thi 
ovenfor denne Linie vise de sig pludselig stejle og sønderrevne, 
ujævne og kantede (se Billedet paa foregaaende Side). Naar 
man forfølger denne Grændselinie op gjennem Dalen, seer 
man den tilsidstfalde sammen med den nuværende Gletschers 
Grændselinie, medens den dybere nede i Dalen kan være 
indtil 2000 Fod højere end Gletscherens Niveau nu fortiden, 
hvilket f. Ex. er Tilfældet med Unteraargletscheren. Med 
Slibningen af Klipperne staa de ridsede Kiselstene eller 

— Rullestene i Forbindelse; ogsaa de findes i stor Afstand fra 


de nuværende Gletschere, f. Ex. i stor Mængde paa Jura- 
bjergene, hvor de for det meste ligge aflejrede i en gul, 
finsandet Mergel, der ikke er andet end Gletscherdynd, 
som er blevet afsat i gamle Dage. Stene, som ere af- 
rundede af Vandet, kunne aldrig erholde saadanne Linier 
eller Ridser, ja ridsede Kiselstene. miste endog snart 
deres karakteristiske Tegning, naar de føres bort af en 
Gletscherbæk.  Ridsede Kiselstene bevise derfor, at der 
engang har været Gletschere paa alle de Steder, hvor de 
forefindes. 

De gamle Moræner afgive endnu et Bevis for Glet- 
schernes tidligere Udstrækning. De danne i Reglen lang- 
strakte Højdedrag, som løbe parallelt med Dalens Sider 
(Sidemoræner) eller springe halvmaaneformig frem i Da- 
len (Endemoræner) i større eller ringere Brede og ere 
gjennembrudte i Midten af Dalen. De adskille sig fra 
de Sand- og Grusaflejringer, som ere afsatte af Vand- 
strømme, ved deres Mangel paa Lagdeling.': Store og 
smaa Klippestykker, dels afrundede, afslebne og ridsede, 
dels kantede og skarpe (især de større), findes uden Or- 
den ophobede i dem og blandede med finere Grus og 
Sand, Da de nu for største Delen ere bevoksede vg 
bebyggede, kan man kun erkjende deres sande Natur ved 
at grave i dem. Deres Forekomst i Schweiz er bevist 
paa utallige Steder; nogle Exempler paa Moræner, som 
ligge langt borte fra de nuværende Gletschere, maa være 
tilstrækkelig. 

To høje øg mægtige Endemoræner fra den forhen- 


" værende Aargletscher findes ved Bern, den ene i Byen 

selv, den anden en Mil sydligere, ved Muri; betydelige 


Moræner fra den forhenværende Linthgletscher vise sig 

ved den nederste Ende af Zirichersøen, afbrudte Side- 
moræner paa begge Sider af Søen og en Endemoræne 
nedenfor den, paa hvilken en Del af Byen Zurich ligger; 
en 100 Fod høj, bueformig Moræne omgiver Nordenden 
af Sempachersøen paa den forhenværende Reuszgletschers 
Omraade. En berømt Geolog fra Zurich, Escher von 
der Linth, har især gjort sig fortjent ved Bidrag til Kund- 
skaben om disse gamle Moræner i Schweiz. Morænerne vise 
stedse, at Gletscherne have dvælet i længere Tid i samme 
Udstrækning. Dersom Gletscheren derimod uafbrudt og 
lidt efter lidt trækker sig tilbage, blive Sten- og Grus- 
masserne ikke ophobede til Moræner, men efterladte ad- 
spredte rundt omkring. 

Det er de paa denne Maade omstrøede Vandreblokke 
eller saakaldte erratiske Stene, om hvilke der allerede i 
Begyndelsen var Tale, som give det sikreste Bevis for 
den forbavsende Udstrækning, som Gletscherne have havt 
i en tidligere Periode. Nøjagtig at forklare den Maade, 
paa hvilken de forekomme, de forskjellige Stenarters 
egenlig Hjemsted, den Vej, ad hvilken de ere komne, 
og Grændserne for deres Udbredelse er en stor Opgave, 
af hvis Løsning en Naturforsker fra Neuenburg, Professor 
Arnold Guyot (nu i Princeton i N. Jersey), fortrinsvis 
har gjort sig fortjent, idet han i aarevis er draget om 
paa de fjerneste og utilgængeligste Fjeldørkener i Høj- 
bjergene med Hammer og Højdebarometer for at finde 
de oprindelige Lejesteder for talrige Bjergarter, der i 
lang Tid kun havde været kjendte som Rullesten, men 
som ingen endnu havde seet som faste Klipper. Hans 
Arbejder ere nedlagte i det naturvidenskabelige Selskabs 
Bulletin i Neuenburg fra Aaret 1847 af. Til ham sluttede 
andre Geologer i Schweiz sig, ogEscher von der Linth 

har i 1852 givet os et Kort over Alpevandreblokkenes 
Udbredning. Ved disse Undersøgelser har der vist sig 
Udbredningsforhold, som paa ingen Maade kunne forklares 
ved Vandstrømme, og som aldeles bestemt vise hen paa 
Transport ved Gletschere. Foruden mange Blokkes alle- 
rede omtalte umaadelige Størrelse og de dristige Stillin- 
ger, som de indtage paa Bjergvæggene, deres kantede og 
skarpe Former og deres Forekomst paa Steder, som ved 
Dale og Søer ere skilte fra deres oprindelige Hjemsted 
0. S. VvV., kommer hertil navnlig den almindelige Lov, at 
Rullestenene påa deres Vandring stedse holde sig til den 
Side af Dalen, fra hvilken de stamme, og ikke blande sig 
med Stenene fra den anden Side, hvorimod Vandstrømme 
kaste Stene fra begge Sider mellem hverandre. Saaledes 
finder man i Jurabjergene, at de Rullesten, som stamme 
fra Rhonedalens sydlige Grændsebjerge, ere udbredte hen- 
imod Genf, men de, som stamme fra de nordlige Grændse- 
bjerge, henimod Solothurn. Ogsaa med Hensyn til Høj- 
den viser Udbredningen bestemte Regler. De Stene, som 
stamme fra de højeste Punkter, findes ogsaa i den be- 
— tydeligste Højde paa Jurabjergene, medens de lavere 
Regioners Stenarter kun findes i en tilsvarende ringere 
Højde, hvilket forklares ved, at de lavere Bjerge endnu 
vare dækkede af Is, da Gletscherne vare paa det højeste, 
og altsaa ikke kunde afgive Vandreblokke. I det hele 
taget fremgaaer det af disse Undersøgelser, at i en tid- 
ligere Tid have åd store Gletschere eller Gletschersyste- 
mer bedækket Dalene og Sletterne i Schweiz paa Alper- 
nes Nordside. 

Rhonegletscheren udsprang fra alle de Sidedale, 
som skjære sig ind i begge de parallele Kjeder i 


Wallis, hvor de højeste Bjerge i Schweiz, Monte Rosa, 
Fjerde Række. III. 8 

Mont Cervin, Jomfruen o. s. v. findes; den strakte sig 
vifteformig ud over Genfer-, Neuenburger-, Murtener- og 
Bielersøen, og idet den stødte paa Jurakjeden, steg den 
paa den ene Side ivejret indtil Perte du Rhåne og sæn- 
kede sig paa den anden indtil Egnen omkring Aarau. 
Guyot har bevist, at den, formodenlig paa Mont Sion 
ved Genf, mødtes med to andre Gletschere, der kom fra 
Syd og Sydvest, Arvegletscheren, en Fortsættelse af 
det nuværende Ishav paa Montblanc, og Iséregletsche- 
ren, som, idet den trængte frem. gjennem Søerne ved 
Annecy og Bourget, udmundede i Rhonegletscheren. Efter 
Rhonegletscheren var Rhingletscheren den mægtigste; 
den udsprang i mange Årme i Graubinden, trængte frem 
gjennem Rhindalen, udbredte sig vifteformig over St. 
Gallenlandet og Bodensøen og støttede sig hinsides denne 
til Hågaus vulkanske Høje og de svabiske Molassebjerge. 
Den Strækning, som fandtes mellem disse to Gletschere, 
indtoges af tre andre, Aargletscheren, der trængte 
frem gjennem Brienzer- og Thunersøen og støttede sig 
til Rhonegletscheren; Reuszgletscheren, der opfyldte 
Vierwaldstådter-, Zuger- og Sempachersøen og trængte 
frem til Baden i Schweiz; Linthgletscheren, der trængte 
sig frem gjennem Zirichersøen og kilede sig ind mellem 
Reusz- og Rhingletscheren. Paa Alpernes Sydside stege 
flere Gletschere ned i Sletterne i Piemont og Lombar- 
diet, saaledes Langenseegletscheren, Veltlinglet- 
scheren og Gardagletscheren, paa hvis Moræner 
Slaget ved Solferino stod. 

Det er disse Beviser, paa hvis Grund Læren om Is- 
tiden efterhaanden er fremvokset og sikret; alle Geologer 
i Schweiz have ogsaa sluttet sig til denne i Begyndelsen 
saa utrolige, heftig bekæmpede og betvivlede Lære og 

arbejdet med til endvidere at udvikle den; saaledes 
foruden de allerede anførte den af Videnskaben højt 
fortjente Raadsherre Peter Merian fra Basel, Profes- 
sorerne Studer i Bern, Mousson i Zurich og Oswald 
Heer i Zurich; denne sidste har givet en interessant 
Skildring af Gletschertiden i sin »Urwelt der Schweiz« 
(1865). 

Snart kom der ogsaa Bekræftelse derpaa fra andre 
Lande, og tidligere gjorte Iagttagelser (navnlig i det 
nordlige Evropa) fik deres rigtige Udtydning. En æl- 
… dre Angivelse om, at Gletscherne i Pyrenæerne forhen 
havde havt en betydeligere Udstrækning, blev paany be- 
kræftet og nøjere beskrevet af Professor Martins i 
Montpellier i anden Del af hans interessante Bog: »Fra 
Spitsbergen til Sahara« 1868; i Vogeserne og Schwarz- 
wald; hvor der nu ikke mere findes Gletschere, er der 
med Sikkerhed eftervist Spor af forhenværende Gletschere, 
i førstnævnte af Hogard (Annales d”émulation du Dep. 
des Voges 1847) og Collomb (Glacier des Voges 1847), 
i sidstnævnte af Frommherz, der tydelig beskrev de 
gamle Moræner, men forklarede dem urigtig.  Polerede 
Klipper har Forfatteren selv iagttaget i Bårenthal paa 
Feldberg. Lignende Iagttagelser bleve gjorte i Kar- 
patherne, i Altai, i Kavkasus og paa Libanon (hvor efter 
Dr. Hooker de berømte Cedere staa paa gamle Moræner). 
Om Storbritannien vide vi fra Lyell, at det nordlige 
England tilligemed Skotland og Irland i Istiden for en 
Del var bedækket med Gletschere. Skandinavien laa i 
denne Tid efter Bøhtlingks (1840), Kjerulfs (1860) 
og andre Naturforskeres Undersøgelser omtrent 600 Fod 
lavere end nutildags, og de Dele, som ragede op over 
Havet, vare bedækkede af et Istæppe, hvorfra Gletscherne 

strakte sig ud i Havet, ligesom det nu er Tilfældet i 
Grønland og paa Spitsbergen efter Rinks og Martins 
Skildringer. Gletscherne indvirkede ogsaa under Hav- 
spejlet paa Klipperne, hvilket Landet, som nu har hævet 
sig over Havet, vidner om. Det var de svømmende Is- 
bjerge og Isflager, der reve sig løs fra disse Gletschere, 
som dengang have baaret de skandinaviske Stene over 
Østersøen, de Stene, hvilke vi nu som Vandreblokke 
finde adspredte paa de nordtyske Sletter, der i hin Tid 
ligeledes stode under Vand. 

Ogsaa i de nordlige Dele af den nyere Verden have 
Agassiz, Desor og andre iagttaget Spor af Istiden, og 
her findes de under endnu sydligere Breder end i Evropa. 
Paa den sydligere Halvkugle kjende vi dem navnlig i 
Sydamerika ved Darwin og paa Ny-Seland ved Hoch- 
stetter, efter hvis Undersøgelser der skal være tydelige 
Spor af, at Gletscherne paa disse Øer engang have 
strakt sig helt ud til Havet. Dog er det et Spørgsmaal, 
om Gletschertiden paa den sydlige Halvkugle falder sam- 
men med den nordlige Halvkugles, eller om den tilhører 
en anden Tid. Hvorledes det nu end kan forholde sig 
hermed, saa er det imidlertid vist for den nordlige Halv- 
kugles vedkommende, at der engang har været en, ikke 
alene lokal, men over hele den nordlige og tempererede 
Zone udbredt Istid.  Rigtignok ikke en Istid i den ud- 
strakte Betydning, i hvilken Schrimper og Agassiz 
først tænkte sig den; ikke en Tid, da alt organisk Liv 
paa Jorden maatte bukke under for Kulden, thi en saa- 
dan Udryddelse af den organiske Natur modbevises ved 
den bestemte Sammenhæng i dens Udvikling gjennem 
alle geologiske Epoker; men en koldere Tid, i hvilken 


Gletscherdannelsen i Sammenligning med dens nuværende 

Tilstand, havde en uhyre Udstrækning, en Gletscher- 
periode (Glacialperiode), som vi dog altid kortest 
og simplest kunne betegne som Istid. 

Man kunde tro, at for at forklare en saa overordenlig 
Udstrækning af Gletscherne var det nødvendigt at antage, 
at Klimaet havde været bitterlig koldt; men dette er ikke 
Tilfældet. Vi vide, at vedholdende, streng Vinterkulde 
uden Afvekslen af Tø og Frost hindrer Gletscher- 
dannelsen, hvorimod kjølige Sommere, der ere rige paa 
atmosfæriske Nedslag, begunstige den særdeles. — Efter 
Martins vilde en Middeltemperatur, som kun var 4? 
lavere end den, der haves i Schweiz, være tilstrækkelig til at 
give Gletscherne samme Udstrækning, som de have havt 
i Istiden. Der hersker endnu megen Tvivl om, hvorledes 
man skal forklare en saadan Formindskelse af Varmen, 
der synes saa meget mere paafaldende, som Tiden for den 
slutter sig til den tertiære Tid, hvis Temperaturforhold 
vare højere end de nu stedfindende. Man har kaldet geolo- 
giske, meteorologiske og astronomiske Aarsager til Hjælp. 

Man fremhævede saaledes, at Alperne tidligere havde 
været betydelig højere og derpaa atter havde sænketsig, og at 
der samtidig havde fundet en Sænkning Stedi det nordlige Ev- 
ropa, hvorved Ishavet kunde træde ind i Østersøen; fremdeles 
at der endnu bestod en Forbindelse mellem England og Frank- 
rig, som foreskrev Golfstrømmen en anden Vej; Savnet af 
den snesmeltende Føhnvind, som man søgte at forklare 
ved, at Sahara tidligere var bedækket af Havet, tilligemed 
andre Forandringer i Fordelingen af Land og Vand og 
de dermed sammenhængende Hav- og Luftstrømninger' 
Da alt dette dog ikke syntes at ville strække til, saa 
tænkte man paa en Forrykning af Jordaksens Stilling eller 
paa en Forandring af Jordbanens Excentricitet, som blev 

sat i Forbindelse med  Jævndøgnets Fremrykning; 
ja man gik endog tilbage til Solsystemets Stilling i 
Verdensrummet, idet man antog, at Solen paa sin Vej i 
hin Tid var traadt ind i en koldere Himmelregion. 

Lader os imidlertid overlade det til Fremtiden at 
opklare det Mørke, som hviler herover, og vende os til 
et andet Spørgsmaal. Naar var den Tid, da Gletcherne 
vare saa store, og hvor længe varede den? Ingeniøren 
Venetz kom allerede ved sine Undersøgelser til den 
Anskuelse, at den taber sig i Tidernes Nat, d. v. s., at 
den tilhører en. forhistorisk Tid; men betragtet fra Geo- 
logiens Standpunkt er den ikke desto mindre indtruffet i 
en meget sildig Periode. Den væsenlige Overensstemmelse 
mellem de fleste organiske Levninger, som man har erholdt 
fra Istiden, og det nu bestaaende Plante- og Dyreriges 
Organismer viser, at Istiden, geologisk betragtet, henhører 
til det Tidsrum, i hvis yngste Afsnit Menneskeslægtens 
Historie bevæger sig. Dersom vi kunde sige noget mere 
bestemt om, hvorlænge Istiden har varet, saa vilde vi 
tillige være komne nærmere til Løsningen af Spørgs- 
maalet om Længden af hele det nuværende Tidsrum af 
Jorddannelsen. 

Et er imidlertid vist: Til Dannelsen af hine 
uhyre Gletschere saa vel som til deres Tilbagetog 
behøvedes en meget lang Tid. Dette bliver saa meget 
mere indlysende, naår vi betænke, at ingen af Delene 
fortsattes regelmæssig og stadig, men at de bleve af- 
brudte af lange Tider, i hvilke de stode stille, hvilket, idet- 
mindste med Hensyn til Tilbagegangen, bevises af de 
mange og mægtige Endemoræner, som have holdt sig .til 
vore Tider. Tage vi endvidere Hensyn til den uover- 
skuelige og uudtømmelige Mængde Vandreblokke, som 

ere blevne transporterede af hine gamle Gletschere, og 
som tillige har afgivet Stof til de af Vandet bearbejdede 
og efterhaanden afsatte overordenlig mægtige Sand- og 
Grusmasser i det lagdelte, opskyllede Land, som er be- 
kjendt under Navn af Diluvium; endvidere til den Lang- 
somhed, med hvilken de Stenmasser, der styrte ned paa 
Gletscherne, bevæge sig, saa maa vi faa en meget høj 
Forestilling om Istidens Langvarighed. Efter O. Heers 
Beregning har f. Ex. den i Begyndelsen omtalte Pflug- 
stein behøvet 600 Aar for at tilbagelægge Vejen fra 
Glarneralperne til sit Hvilested ved Zurich, og Pierre å 
bot omtrent 1000 Aar for at tilbagelægge Vejen fra Mont- 
blanckjeden, gjennem Dalen ved Trient over Martinac og 
videre over Genfer- og Neuenburgersøen til dens nuværende 
Opholdssted. Og ligesaa langsomt have utallige Blokke 
tilbagelagt lignende eller endnu længere Veje! Hertil 
kommer endelig, at efter de nyere Undersøgelser har den 
hele Proces med Gletschernes Frem- og Tilbageskriden 
ikke fundet Sted engang, men to Gange; der gaves alt- 
saa egenlig to Istider, som vare skilte fra hinanden ved 
en mellemliggende mildere Periode. 

Lyell har i sit berømte Værk over Menneskeslæg- 
tens Alder (Antiquity of man) beregnet Længden af hele 
den Periode, i hvilken begge Istider indtræffer, til 224,000 
Aar efter de Sænkninger, Hævninger og atter Sænkninger, 
som have fundet Sted i det nordlige Evropa, navnlig i 
Storbritannien, hvorved han som Maalestok for disse 
Niveauforandringer antager 21 Fod for hvert Aarhundrede. 
Men Grundlaget for denne Beregning er meget usikker, 
da Antagelsen af en regelmæssig Vedvaren af disse 
Begivenheder aldeles ikke har bekræftet sig. Gaaer man 
ud fra en Forbindelse mellem Istiderne og Perioden for 

Jævndøgnets Fremrykning, kommer man til et Resul- 
tat, der afviger meget fra den Lyellske Beregning. Hele 
Tidsrummet, indtil Jorden vendte tilbage til den samme 
Stilling ved Jævndøgnstid, beløber sig til 21,500 Aar, og 
der vilde tilfalde et saadant Tidsrum en Istid paa den 
nordlige og (vekslende dermed) en Istid paa den sydlige - 
Halvkugle. To Istider paa vor Halvdel af Jorden vilde 
saaledes tilligemed den mellemliggende mildere Periode 
have lagt Beslag paa et Tidsrum af ikke mere end 
43,000 Aar. Har man Ret til at antage, at den Stilling, 
som Jorden ved Jævndøgn indtager paa sin Bane, har 
Indflydelse paa Temperaturforholdene, da indtraf Højde- 
punktet for den milde Tid i Aaret 1243, og vi befinde os 
siden den Tid igjen i en Periode, da Varmen tager af, hvilket 
stemmer godt overens med de omtalte, historiske Doku- 
menter, som Venetz har bragt for Dagen. Det forud- 
gaaende Højdepunkt for den kolde Tid ligger omtrent 
10850 Aar længere tilbage og indtraf altsaa i Aaret 
9507 før vor Tidsregning, hvorefter Slutningen af den 
sidste Istid næsten maatte berøre den historiske Tid. Det 
er virkelig ikke utænkeligt, at de Sagn, som bleve udbredte 
af de gamle Folkeslag om en Syndflod, sigte til den høje 
Vandstand, der frembragtes ved, at Istidens mægtige 
Gletschere smeltede. »Løss«- Dannelserne i Rhindalen, 
der hæve sig indtil 800 Fod over Rhinens nuværende 
Niveau, og de tilsvarende Dannnelser i andre Flodgebeter 
vidne om. denne høje Vandstand. 

Dog lader os forlade disse uopløste Tvivl og Spørgs- 
maal og fæste Blikket paa, hvad vi allerede have opnaaet. 
Et nyt Afsnit af vor Planets Historie har vist sig for os, 
en Forgangenhed, som ikke ligger os meget fjern, hvis 
besynderlige Afvigelse fra Nutiden opfylder os med For- 

bavselse! Naar det er en storartet Følelse efter en an- 
strængende Vej at naa en Bjergtop og pludselig til alle 
Sider se en vid Udsigt, som man ikke anede, saa maa 
vi gribes af en ikke ringere Følelse, naar vi paa Viden- 
skabens Omraade efter møjsommeligt Arbejde naa et nyt 
Højdepunkt, hvorfra vi til alle Sider se lyse Blink, hvor 
der tidligere kun var dybt Mørke. Og et saadant Udsigts- 
punkt, et Midtpunkt for nye Indblik, har Videnskaben 
virkelig vundet ved Læren om Istiden, navnlig med Hensyn 
til Fordelingen af Plante- og Dyreriget og deres seneste 
Forandringer, ja endog med Hensyn til Menneslægtens 
Urhistorie. Vi have stræbt at betegne den Vej, ad hvil- 
ken Forskningen har naaet til dette Standpunkt, men vi 
maa overlade til andre at berette om hvad der endvidere 
knytter sig hertil som Vidne om Istiden, hvorledes det 
organiske Rige forholdt sig i hin mindeværdige Tid, hvor- 
ledes man som Vidnesbyrd anfører levende og forgaaede 
Planter og Dyr, ja Mennesket selv, hvis Tilværelse paa 
Jorden utvivlsomt mnaaer tilbage idetmindste til den 


yngre Istid. 


Skildringer af Naturen og Plantelivet i det vesten- 
fjeldske Norge”). 
(Af A. Blytt, Konservator ved Museet i Kristiania). 


Med et lithograferet Kort over Sognefjorden. 


N stpés vestlige Kystrand sønden for Throndhjemsfjorden 
beskylles paa den ene Side af det aabne Verdenshav og 
skilles paa den anden ved høje og vidtstrakte Fjeldvidder 
fra Østlandets beboede Dale, saa at den danner en for sig 
selv afsluttet Verden, som er lige saa interessant for 
Naturforskeren som for Turisten. Fra Havet skjære dybe 
Fjorde ind lige til Fjeldmassens højeste Ryg; disse Fjorde 
og de fra dem opgaaende Dale ere rige paa de mest 
storartede Naturscener, og selv de golde Kystegne ude 
ved Havet frembyde saa mange Særegenheder, at de vel 
ere en nærmere Betragtning værd. Nedenfor skulle vi 
levere Skildringer af Naturen og Vegetationen ved Sogne- 
fjorden; men da Naturforholdene langs hele den ovenfor 
nævnte Kyststrækning ere temmelig ensartede, vil det 
meste af hvad der siges om Sogn ogsaa gjælde om de 
øvrige Dele af denne Kyst. 


”) Disse Skildringer ere meddelte efter Anmodning af Redaktionen 
for dette Tidsskrift. Visse Dele af denne Opsats have forhen 
været trykte omtrent i samme Form; men da de turde være 
lidet bekjendte for danske Læsere, har jeg ikke fundet det nød- 
vendigt at omarbejde dem. i 

Sognefjorden trænger under 61?-n. Br. omtrent 
20 geografiske Mile ind i Landet. I sin indre Halvdel 
udsender den til begge Sider temmelig betydelige Arme, 
som sammen med Hovedfjorden udfylde en smal, men 
dyb og grenet Kløft i Fjeldmassen. Denne Fjeldmasses 
Middelhøjde er selv ude ved Havet 1500—2000 Fod, 
men stiger i de østlige Dele af Sogn til mellem 4000 og 
5000 Fod. Fjorden selv har en meget betydelig Dybde. 
Mellem Vig og Værholmen er Dybden i en Strækning af 
6 Mile omtrent 650 Favne. Dens Bredder, som i Regelen 
ere stejle, hæve sig i de østlige Egne mångesteds saa 
godt som lodret fra Søen og op til den evige Sne i 
4—5000 Fods Højde. Med sine inderste Arme, Aardals- 
og Lysterfjorden, trænger Sognefjorden lige ind til Foden 
af Norges højeste Fjeldmasse, Jotunfjeldene, saa at de 
vilde Skagastølstinder, der naa op til 8100 Fod, blot 
ligge 1% Mil i ret Afstand fra Fjorden. Over Fjeldene i 
Nord for Sognefjorden breder Justedalsbræen, det evro- 
pæiske Fastlands største Snebræ, sine skinnende Sne- 
marker, og i de trange Dale, som skjære ind under Bræen, 
nedsender den de pragtfuldeste Jøkler. 

Storartet som Naturen er i disse Egne, er den og- 
saa rig paa Afveksling. Skyerne og Taagen, som drive 
ind fra Havet, støde mod de vældige. Fjeldmure; Juste- 
dalsbræens Snemasser afkjøle dem, saa at de give Slip 
paa største Delen af deres Fugtighed, førend de naa ind til 
det højeste af Fjeldryggen. Medens derfor de vestenfor 
og i Nærheden af Justedalsbræen liggende Egne have et 
udpræget Kystklima, er Klimatet i de indre Fjordegne 
langt mere kontinentalt, og denne Overgang mærkes 
tydelig i ganske korte Afstande. Fra Frugthaverne ved 
Lysterfjorden, hvor Ferskener og Vindruer modnes, seer 

man Justedalsbræens evige Snemarker lige i Nærheden, 
og kun et Par Mile fra denne Fjord ligger Fjærlands- 
fjorden, hvor store Jøkler næsten naa ned til Havets 
Overflade. 

Det er altsaa indlysende, at hvis man vil skildre 
Naturen i Sogn, da kan dette ikke ske ved en almindelig 
Oversigt. Vi ville derfor i det følgende skildre enkelte 
af de mest ejendommelige Dele af Sogn og paa samme 
Tid meddele nogle Bemærkninger om deres Plantevækst. 


De Øer, der ligge paa Nordsiden af Sognefjordens 
Indløb, sammenfattes under Navn af Sulenøerne. For- 
uden et Par større Øer er der mangfoldige mindre Holme 
og Skjær. De østlige Øer have vilde og stejle Toppe af 
1800 Fods Højde; vestover blive de lavere, og Husø og 
Utvær, de vestligste Holme ikke alene i Sulen men i 
hele Norge, rage neppe højere end 50 Fod over Søen, men 
bestaa for en stor Del af Holme og Skjær, som i høj 
Søgang overskylles. Det aabne Hav ruller med frygtelig 
Magt mod disse Sognefjeldenes Forposter og bryder i 
svære Storme undertiden paa 12—15 Favnes Dyb. Tal- 
løse Skarer af skrigende Søfugle omsværme de nøgne 
Holme, og naar Stormen staaer ind fra Havet, indhylles 
de i Søraak og Skum. Paa Utvær, hvor kun et Par 
Fiskerfamilier bo, staa Baadnøstene højt oppe paa Land, 
for at ikke Søen skal skylle Baadene bort, og Beboerne 
ere om Vinteren undertiden i ugevis afskaarne fra Sam- 
kvem med den øvrige Verden. 

Bjergarten i Sulen er for største Delen et meget 
grovkornet Konglomerat. Fjeldene se ud som Stendynger. 
De fast sammenkittede Brudstykker ere dels runde dels 

skarptkantede og bestaa af de forskjelligste Bjergarter, 
saasom Gnejs, Granit, rød Kvarts, Glimmer- og Horn- 
blendeskifere o. fi. Dette Konglomerat hviler paa et 
Underlag af Skifere, som stikker frem i Dagen i Kanterne 
af Feltet. De forskjellige Bjergarters Indflydelse paa 
Plantevæksten viser sig skarpt og tydeligt.  Husø og 
Utvær, som ere skifrige, ere vistnok træløse, men de ere 
dog grønklædte. Anderledes er det paa Konglomeratet, 
som kun med største Vanskelighed forvitrer. Intet Træ, 
ingen Busk, ja neppe saameget som en liden Urt eller 
det spæde Lavs tynde Skorpe dækker det rødlig-lysegraa 
knoldede Konglomeratfjeld; mest iøjnefaldende er For- 
skjellen der, hvor disse nøgne Konglomeratfjelde hvile 
påa en grønklædt Skiferfod. Dersom man i nogen Fra- 
stand betragter en af Konglomeratøerne, seer det næsten 
ud, som om Flora var aldeles banlyst fra dens Strande. 
Men stiger man iland, opdager man skjulte Rifter og 
Indsænkninger mellem Klipperne; i disse, hvor der bydes 
lidt Ly mod de voldsomme Havstorme, og hvor de hef- 
tige Regnskyl ikke have saa let ved at skylle væk, har 
den organiske Natur formaaet at frembringe og opbevare 
nogen Jord, og mellem de lysegraa Fjelde udbreder sig 
den brunlige Tørvemyr, som kun i Lyngarternes Blom- 
stringstid antager en livligere Farve. Her samler ogsaa 
det nedsivende Vand sig til smaa Kulper og Kjern. Men 
disse savne den venlige Ramme af Løvskov og Siv, som 
krandser Søerne i vore østlandske Lavlande. Følger man 
et af disse smaa Dalstrøg ind mellem Fjeldene, saa at 
man taber Havet af Syne, da kunde man tro sig hensat 
til en eller anden Afdal inde i vore Højfjeldsvidder. Alt 
" er saa øde og sørgeligt; den summende Larm af tusinder 


af Insekter, som paa Østlandets varme Sommerdage op- 

fylde Luften, er her en ukjendt Ting; fra Lyngtuerne 
lyder Hejloens klagende Piben, og stundom hører man 
de hæse Skrig af en eller anden Søfugl, som foretager 
Strejftog ind i disse ensomme Smaadale. Over dette i 
og for sig sørgelige Landskab hviler i Regelen en Himmel, 
som er ligesaa trist, med øsende Regn og dryssende 
Taage, og Søfuglenes klagende Skrig overdøves kun stun- 
dom af Stormenes Hvin mellem Fjeldene. Nede ved 
Havet er der mere Afveksling og Liv i Naturen. Her 
rulle Brændingerne som høje skumhvide Mure ind over 
Grundene eller brydes mod de stejle Klipper. Her gynge 
de klukkende Edderfugle med deres dunklædte Unger paa 
Bølgerne, og Maagerne ere ivrig ifærd med at fiske. Og 
inde ved Bugterne ligge de smaa Fiskerhuse og Baad- 
nøstene. 

Ovenfor sagdes, at Naturen i disse Egne lignede 
Højfjeldets. For Botanikeren er denne Lighed endnu 
mere slaaende. Ikke alene i Sulen, men overalt paa Vest- 
kysten langs det aabne Hav, er Plantedækket sammensat 
af omtrent de samme Arter som paa Fjeldene. De 
samme Planter, som paa Østlandet fra de lavere Egne 
stige længst op paa Fjeldene, gaa paa Vestkysten længst 
ud mod Havet, medens største Delen af de Arter, som 
østenfjelds kun findes i Lavlandene, mangle eller høre til 
de største Sjeldenheder i Kystegnene. Hertil kommer 
endvidere, at endel Arter, som i det østlige Norge kun 
tilhøre Fjeldene, i disse Kystegne forekomme lige nede 
ved Havet. Ligesom paa Fjeldene danne visse Lyug- 
arter, saasom den almindelige Lyng (Calluna vul- 
garis), Blaabær, Tytebær og Skindtryter (Vacci- 
nium Myrtillus, vitis idæa og uliginosum), Krækling 


(Empetrum nigrum) samt flere Græs- og Stararter Hoved- 

massen af det fanerogame Plantedække. Og mellem 
disse finder man virkelige Fjeldplanter, saasom Rype- 
bær (Arctostaphylos alpina), Fjeldmarikaabe (Alche- 
milla alpina), Fjeldforglemmigej (Myosotis silvatica) 
og den lille Dvergvidie (Salix herbacea) foruden flere 
andre. 

Hovedmassen af de Planter, der kunne trives paa 
vore golde Havkyster, er saaledes Arter, der ere ligesaa 
fremtrædende i det Plantedække, som klæder vore højere 
Fjeldegne selv ovenfor de større Træers og Buskes 
Grændse eller med andre Ord i 3—4000 Fods Højde her 
i det sydlige Norge, Men til denne langt overvejende 
Bestanddel af Havkystens Plantevækst kommer desuden 
en Samling af Planter, som mangle baade paa Høj- 
fjeldene og i de østlige og mere kontinentale Lavlande. 
Disse Arter, som saaledes ere ejendommelige for Vest- 
kysten, og som for største Delen heller ikke gaa længere 
mod Nord end til Throndhjemsfjorden, ere ikke meget 
talrige; af Blomsterplanter kunne blot omtrent 50 Arter 
regnes herhen. Af disse ville vi som mest karakteristiske 
fremhæve Christtornen (Ilex Aquifolium), en Busk 
med læderagtige, glindsende, i Kanterne tornede og 
stedsegrønne Blade; den ligeledes stedsegrønne Vedbend 
(Hedera Helix), som dog ikke gaaer saa langt mod Nord 
som til Sogn; den giftige Rævebjelde (Digitalis pur- 
purea), vor pragtfuldeste vildtvoksende Plante, som paa 
sin indtil mandshøje Stængel bærer indtil over hundrede 
halvanden Tomme lange pragtfuldt purpurrøde, klokke- 
formede Blomster; den vilde vellugtende Caprifolium 
(Lonicera Periclymenum); Jordnødden (Bunium flexuo- 
sum), en Skjærmplante, hvis knollede Rod er spiselig 
og har en nødagtig Smag; de smukke lyst gulblomstrede 

Primler (Primula acaulis); de tå Lyngarter (Erica 
Tetralix og cinerea), den ene med blegt, den anden med 
mørkt violetrøde Blomster, og endelig den nydelige lille 
moslignendeBregne(Hymenophyllum Wilsonii), som vokser 
i fugtige Klipperevner. Alle disse 50 Arter, hvoraf vi 
ovenfor have fremhævet nogle, trænge i det mindste i det 
nordlige Evropa til et insulært Klima. De høre næsten 
uden Undtagelse til de mest udbredte Planter paa de 
britiske Øer. Enkelte af dem findes inden Skandinaviens 
Grændser blot i det vestlige Norge, men gjenfindes i 
Britannien eller allerede paa Skotland og Færøerne, hvis 
Vegetation har den mest slaaende Lighed med det vest- 
lige Norges. En Del af dem findes i Norge ikke østenfor 
Lindesnæs; kun et Par gaa ind til Christianiafjordens 
Bund, men man finder atter en stor Del af dem nede 
paa Bohuslens, Skaanes og Hallands Kyster samt i 
Danmark, især i Jylland. 

I Sammenligning med de østlige Lavlandes er denne 
Vestkystens Flora ligesom Fjeldenes fattigere paa Arter, 
fordi en stor Del af Østlandets almindelige Arter mangle. 
Den mærkeligste af disse manglende Arter er Granen. 
Granen findes paa Norges Vestkyst fra Lindesnæs til 
Romsdalen, selv i de indre Fjorde, kun yderst sjelden og 
i Regelen enkeltvis; blot paa Voss er der en liden 
Granskov. 


Den vestligste af Sognefjordens større Arme er 
Fjærlandsfjorden. Fra det fra Frithjofs og Ingeborgs 
Tider bekjendte Balestrand trænger den mellem høje 
Fjelde ind til Foden af Justedalsbræen.  Melkefarvet af 
Jøkelelvene ligger dens Vandspejl trangt indesluttet paa 

begze Sider af 4—5000 Fod høje Fjelde. Vakre Birke- 
lier dække disses nedre Skraaninger indtil en Højde af 
omtrent 2800 Fod; kun 'hist og her seer man nøgne Vægge, 
og over Birkegrændsen er der Vidiekrat og lysegrønne 
Skraaninger lige op til den evige Sne. Over Højden af 
alle de Fjelde, som omgive Fjordens indre Dele, breder 
Justedalsbræen sit lysende Snehav, nedentil kantet med 
en Rand af blaagrøn Is, og i de dybe Dale, som fra 
Fjorden skjære sig ind mellem Fjeldene, nedsender den 
de pragtfuldeste Jøkler. Naar Solen paa klare Sommer- 
dage gyder sin Straaleglands over de mørke Fjeldvægge, 
de skummende Snebække og over Sne, Is og grønklædte 
Lier, da er dette Landskab af en Pragt, som søger sin lige. 

Suphelledalen og Bojumsdalen ere to Dalfører, som 
fra Bunden af Fjorden løbe ind mellem Fjeldene. I den 
første. støder man efter en Times Vandring fra Søen paa 
den store Suphellebræ, en lige nede i Dalbunden "liggende 
Jøkel, hvis laveste Rand fandtes at ligge blot 150 Fod 
over Havet. Først i Norges mordligste Dele træffer man 
Bræer, som gaa saa langt ned, og selv her høre de til 
de største Sjeldenheder. Suphellebræen hænger dog ikke 
sammen med selve Justedalsbræen. Over den hæver sig 
en stejl Fjeldvæg af betydelig Højde, .og øverst paa 
denne ser man højt mod Himlen Justedalsbræens Ismur, 
oventil spaltet i Takker og Spidser af de besynderligste, 
næsten naallignende Isdannelser. Af Hovedbræens uud- 
tømmelige Forraad forsynes Suphellebræen stadig ved de 
hyppige Nedstyrtninger med ny Is, eftersom den gamle 
tøer' bort,- og Isskredenes tordnende Brag skal da kunne 
høres: milevidt ud gjennem Fjorden. 

Inderst i Bojumsdalen finder man ogsaa en stor 
Jøkel, Bojumsbræen, hvis laveste Rand ligger 400 Fod 

over Havet. Denne Isbræ hænger sammen med selve 
Storbræen; en brat Fjeldskraaning straaler fra øverst til 
nederst i hele sin- betydelige Højde og Brede af Is og 
Sne, og paa begge Sider hæve sig de vildeste Fjeld= 
styrtninger. 

Med disse Jøkler -stige ogsaa en Mængde Højfjelds- 
planter ned i Dalen. 34 Arter eller over Halvparten af 
de i Fjærland fundne Fjeldplanter gaa ned til 400 Fod 
eller lavere, enkelte lige ned til Søen, og paa Sand- og 
Grusvoldene foran Jøklernes Fod finder man lige nede i 
Bunden af Dalen en fuldstændig Fjeldflora. Hvis man 
nærmere betragter de 27S Arter af Blomsterplanter og 
Bregner, som forekomme i Egnen ved Bunden af Fjær- 
landsfjorden, vil man finde at 240 af dem ere haardføre 
Planter, som i det sydlige Norges Fjeldegne stige op til 
3000 Fod og højere; af de øvrige 35 er der 5 Strand- 
planter, som alle gaa til de nordligste Dele af Skandi- 
navien, og hvoraf en (Carex glareosa) er en arktisk 
Plante, som forhen kun er fundet i det nordlige Norge; 
3 Arter høre til de ovenfor omtalte Kystplanter (der- 
iblandt Digitalis). 

I disse Egne har Plantevæksten følgelig et højnordisk 
Præg; men man maa derfor ikke forestille sig den som 
forkrøblet. Tvertimod, man finder en Frodighed, som 
maatte forbavse, selv om Bræerne ikke vare der. Lige 
i Nærheden af Bojumsbræens Ismasser er den vidtstrakte 
Li under Justedalsbræen i en Længde af henved 1 Mil 
og til mer end 1000 Fod over Dalbunden tæt dækket af 
en mandshøj subalpin Vegetation: store Bregner (Poly- 
stichum Filix mas og Oreopteris, Asplenium Filix femina) 
danne tætte Skove i det smaa; den giftige Stormhat 


(Aconitum septentrionale) med sine smukke blaa Blomster 

voksende sammen med den ligesaa giftige Rævebjelde, 
hvis Selskab den ellers plejer at sky; pragtfulde blaa 
Blomsterduske af den store Bjørnetort (Mulgedium al- 
pinum) vekslende med den store hvidblomstrede Ranunculus 
aconitifolius, Sløkens (Angelica silvestris) rigblomstrede 
Skjærme; den stadselige rødblomstrede Gjederams 
(Chamænerion angustifolium); den store Campanula latifolia 
med mer end tommelange lyseblaa klokkedannede Blom- 
ster; den vakre Cirsium heterophyllum med røde Blomster- 
kurve og store, paa Underfladen sølvfarvede Blade; det 
duftende Skovgræs (Milium effusum) med de sirlige 
Blomstertoppe; — og fra dette kun med Besværlighed 
gjennemtrængelige Vildnis af-mandshøje Planter seer man 
dybt under sig Bojumsbræens evige Vinter. 

Men Bræerne ere ikke Vinterens eneste Sendebud i 
disse Fjærlands Dale. Over de stejle Fjeldlier styrte 
uhyre Sneskred i Løbet af Vinteren og Vaaren, og her- 
ved opdynges paa sine Steder Sneen i saadanne Masser, 
at selv den stærkeste Sommervarme ikke rækker til for 
at smelte den”). Man finder derfor fleresteds ved de 
indre Fjorde selv i Avgust og September saadanne Skred- 
fonder, hvis Fod bogstavelig talt beskylles af Fjordens 
Bølger. En saadan Fond forhindrer naturligvis Vegeta- 
tionen.  Skredet nedbryder i sin frygtelige Vælde alt, 
hvad det møder paa Vejen; gamle Træer knækkes som 
Siv eller rives op med Roden; men naar Sneen efter et 


”) I »den norske Turistforenings« Aarbog for 1870 p. 76 anføres 
følgende: »Et Skred, som lykkeligvis ikke medførte Tab af Men- 
neskeliv, er værd at omtale for sin Størrelse. Det faldt i Fjær- 
landsfjorden fra Fjeldene paa Vestsiden, og Sneen dannede for 
en Tid en flydende Bro over den her næsten 5000 Fod brede 
Fjord, som Folk gik over. Dette hørte jeg af Flere, ellers vilde 


jeg knap have troet det«. 
94 

eller to Aars Forløb er smeltet, begynder atter den or- 
ganiske Natur sin ubetvingelige Virksomhed, nye Skud 
bryde frem fra Roden af de knækkede Stammer, og de 
smaa Geranier og Violer skyde frem igjen af Jordens 
Skjød, som om Vinteren for dem blot havde varet den 
sædvanlige Tid. Omkring en saadan Skredfond kan man 
om Høsten i faa Skridt gjennemvandre de fire Aarstider 
ligefra Fondens Vinter, hvoraf bladløse Træer og Buske 
rage frem, indtil den sildige Høst lige i Nærheden. Nær- 
mest i Kanten af Fonden blomstre Violer og Kjærringrok 
(Equisetum); lidt længere borte møder en broget Blomster- 
flor, saadan som man træffer den ved Sanctehanstid, af 
Geranier, Hundekjeks (Cerefolium silvestre), Smelle- 
blomster (Silene inflata) o. s. v., og nogle Skridt længere 
borte staaer alt i Frø med Undtagelse af Høstens sildige 
Blomster. Og naar endelig Fonden er ganske smeltet, 
finder man dog dens Spor; Botanikeren seer med For- 
undring Planter blomstre, som han troede forlængst af- 
blomstrede; han finder Steder, hvor endnu i Avgust og 
September alt staaer i fuld Flor, som om det var tidlig 
paa Sommeren; spørger han Bonden, vil han faa vide, 
at der har ligget en Skredfond. 

Hvis man undersøger Udbredelsen af de for Vest- 
kysten ejendommelige Planteformer i Sogns indre Dele, 
vil man finde, at de paa Nordsiden af Fjorden gaa langt 
længere ind end paa Sydsiden. I- Vig paa Sydsiden af 
Fjorden og omtrent midtvejs mellem dens Udløb og Bund 
finder man kun to af de vestlige Planteformer (og begge 
i den subalpine Region), og østligere bemærkedes paa 
Sydsiden ikke en eneste. Paa Balestrand, som ligger 
tvers over for Vig og kun en Mils Vej derfra og i de . 
til Justedalsbræen stødende Dalstrøg, som ligge endnu 

østligere (Fjærland, Vejtestranden, Justedalen), findes 
endnu 16 af de vestlige Planteformer, og mange Arter 
af østlig Udbredelse, som endnu findes i Vig, mangle. 
Man skulde. heraf være berettiget til den Slutning, at 
Klimatet i de til Justedalsbræen stødende Egne maa være 
af en mere insulær Karakter, en Slutning, som senere 
ved meteorologiske Observationer er bleven fuldstændig 
bekræftet. 


se 


Jo længere man trænger ind mod Øst, desto højere 
og stejlere blive Fjordenes og Dalenes Sider, og enkelte 
af indre Sogns Egne, saasom Nærøfjorden, Dalene i Ur- 
land og Aardal, fremvise en Natur af en næsten af- 
skrækkende Vildhed. Mangesteds er der saa trangt, at 
man for lange Tider af Aaret ikke seer Solen. Paa Lær- 
dalsøren er den saaledes borte i 27 Uger af Aaret, og 
ved Nærøfjorden fortalte Bønderne endog om et Sted, 
som kaldtes »Solløisa«, fordi Solen her ikke engang paa 
Sanctehansdag formaaede at trænge ned i Dybet. Men 
disse trange Kløfter i de øde Fjeldørkener ere dog om 
Sommeren at ligne med naturlige Drivhuse"), Sommer- 
solen opheder de sorte og graahvide Fjeldmure og frem- 
bringer en næsten tropisk Hede. Mangengang er Fjeldet 
saa brat, at de flere tusinde Fod høje Fjeldvægge ere 
ganske nøgne; men i enhver Rift og paa enhver nok saa 
lille Afsats, hvor Jord kan samles, spirer det frodigste 
Græs, og Bønderne hente mangesteds med Livsfare paa 
svimlende Stier deres Hø, som de afskjære med en kort 
Sigd og styrte ud over Fjeldet, eller de bære det lang 
Vej paa Ryggen, før de kunne faa det i Hus. 


”) I Lærdal hænder det undertiden, at Bygget modnes i 9 Uger. 

Indre Sogn er bekjendt for sine herlige Frugthaver; 
især udmærke Syrstrand og Egnene ved Lysterfjorden sig 
i denne Henseende, og med Undtagelse af Hardanger er 
der vel neppe nogen Egn i Landet, som kan maale sig 
med Sogn i Frugtavl. Ferskener, Aprikoser og Vindruer 
modnes næsten aarlig som Espalier, og Valnødtræet, 
som ogsaa i Regelen bærer moden Frugt, opnaaer en 
Størrelse, hvortil man andensteds i Skandinavien vanskelig 
skal kunne opvise Magen. Sogn er den bedste Egn for 
Kjernefrugt i hele Norge; det er ogsaa den eneste Egn 
i Landet, hvor Moreltræet (Prunus avium) vokser vildt 
i Mængde. Den vilde Trævegetation er, naar den fredes, 
særdeles yppig, og enkelte Træer”) ere viden berømte 
for deres Størrelse og Skjønhed (saasom Hallandsegen, 
Slindebirken, Aspen ved Fimreite). Det vilde Æbletræ 
opnaaer en Tykkelse af indtil 9 Fod i Brysthøjde. Egen, 
Linden, Asken, Asalden og Sølvasalden (Sorbus hybrida 
og Åria) trives fortræffelig, og ved Lysterfjorden findes 
Norges største og maaske eneste Almeskov med Træer 
af betydelig Størrelse, hvoraf enkelte have et Omfang af 
14 Fod ved Roden. Lønnen (Acer platanoides) findes 
ikke vild, men plantes og saaer sig selv.  Granen 
mangler næsten ganske. Furen og Birken ere de hyp- 
pigste Træer; efter dem kommer Graaolderen (Alnus in- 
cana), som ude ved Havet fortrænges af Sortolderen 
(A. glutinosa), der i de østlige Egne hører til Sjelden- 
hederne. 


”) En Ask i Hyllestad har følgende Dimensioner: Højde 100”, Stam- 
mens Højde til Kronen 29”, Omfang i Brysthøjde 14”, Kronens 
Diameter 567. Aspen ved Fimreite: Højde 58”, Omfang i Bryst- 
højde 16", Kronens Diameter 66". Slindebirken holder noget over 
Roden 17' 10” i Omfang, dens Højde er 60" og Kronens rE 
meter 69' (if. Dr. Schubeler). 

Vegetationen i de Dele af indre Sogn, som ikke 
"støde til Justedalsbræen, er forøvrig ganske af samme 
Karakter som Østlandets. Et væsenligt Træk i de indre 
Fjordegnes Natur danne de vældige Stenurer. Langs 
Foden af de lodrette Fjeldvægge har der i Tidernes Løb 
ved Nedstyrtning ophobet sig bratte Urer af skarpt- 
kantede større og mindre Stene, hvoraf enkelte ere store 
som Huse. Disse Urer se .paa Frastand lidet indbydende 
ud, og det er forbundet med adskillige Besværligheder 
at undersøge dem; enkelte endog meget store Stene ligge 
ofte saa løst, at de rokkes selv ved sagte Berørelse, og 
er Uren stejl og smaastenet, bringer ofte et eneste Trin 
hele Massen paa Glid, Men disse Ulemper opvejes for 
Botanikeren fuldstændig ved det Udbytte af sjeldnere 
Planter, som han her kan vente sig. De feldspatholdige 
graahvide Urer ere fattige paa Planter, og det lønner i 
Regelen ikke Umagen at undersøge dem; anderledes for- 
holder det sig med de blaasorte augit- og hornblende- 
agtige Urer, især naar de vende mod Solen. I disse 
tørre og varme Urer raader under de høje Fjeldvægge 
paa klare Sommerdage en glødende Hede; man kan der- 
for heller ikke undre sig over, at en Mængde sydlige 
Planteformer, som trænge til megen Varme, findes her. 
Krat af Lind og Alm krybe op under Bjergvæggene; 
her findes desuden Snebold (Viburnum Opulus), Ask, 
Asald og Sølvasald, Hvidtorn (Cratægus monogyna), 
vild Mispel (Cotoneaster vulgaris), Hassel, Bringe- 
bær (Rubus idæus), vilde Moreller og en rig Afveksling 
af Roseformer. I Krattet finder man en meget afveks- 
lende Flora; et fremtrædende Træk i denne er Hyppig- 
heden af enkelte stærkt lugtende Planter, især hen- 
hørende til de Læbeblomstrede (Origanum vulgare, Clino- 

podium vulgare, Calamintha Acinos, Stachys silvatica, 
Geranium Robertianum, Agrimonia Eupatoria). Det er 
især i disse Urer, at de østlige kontinentale Arter trives, 
thi disse Arter ville have det varmt og tørt. 

I disse samme Egne, som udmærke sig ved et saa 
drivende Klima og en saadan Rigdom paa sydlige Plante- 
former, findes endog lige nede ved Søen ikke saa faa 
Fjeldplanter. Dette er en Følge af de ejendommelige 
Naturforhold. Højfjeldets ringe horisontale Afstand . fra 
Søen begunstiger nemlig i høj Grad de Naturkræfter, 
som bidrage til at føre Fjeldplanterne ned i lavere Egne. 
Elve, Bække, Fjeldskred og de heftige Kastevinde om 
Høsten styrte med et fra Højfjeldet ned i de dybeste 
Dale og medføre Rødder og Frø af Fjeldplanter. I de 
trangeste og vildeste Dale støder man paa de fleste'ned- 
vandrede Fjeldplanter, medens de høre til Sjeldenhederne 
i de mere aabne Dale. Eu af de vakreste Fjeldplanter, 
som gaaer lige ned til Søen, er Saxifraga Cotyledon. 
I Rifterne af de stejle Klipper seer man dens kjødfulde 
Bladrosetter, hvorfra en indtil alenhøj stærkt grenet 
Stilk med hundreder af hvide Blomster udgaaer. " Bøn= 
derne i Valders kalde den »Venegut« oa: den vakre Gut. 
Desuden fortjene paa dette Sted at nævnes Saxifraga 
aizoides, som pryder de fugtige Klipper med store 
Klaser af gule eller rødgule Blomster, Fjeldsyren 
(Oxyria reniformis), Fjeldmarikaaben (Alchemilla al- 
pina), Rhodiola rosea med tykke saftfulde Blade 
foruden mange andre, som vi nødes til at forbigaa med 
Taushed. 

Dalene i de indre Dele af Bergens Stift ere ikke 
som Østlandets Dale. Brusende Elve, som hele Sommeren 
igjennem næres af Fjeldenes uudtømmelige Snemasser, 

gjennemstrømme dem og danne Stryg paa Stryg, Fos 
"paa Fos; kun sjelden sagtne de deres Løb og danne dybe 
" Indsøer. Himmelhøje Fjeldmure med glitrende Bræer paa 
Toppene staa paa begge Sider og trænge sig ofte saa 
nær sammen, at hele Kløften udfyldes af Elven, der 
skummer og larmer, som om hver Vanddraabe stred for 
at bane sig Vej. Over de svimlende bratte Fjeldvægge 
styrte Bække og Smaaelve ned. Man seer ofte Fosse paa 
flere hundrede Fod, ja enkelte angives endog at have et 
lodret Fald af indtil 2000”. Nogle opløses under Faldet 
til et fint Skum, der som et gjennemsigtigt Slør hænger 
ud over Fjeldet og føres af Vinden snart til den ene, 
snart til den anden Side. Under heftig Regn dannes 
nye og atter nye Fosse; smaa Bække svulme op til Elve, 
og Vandenes Larm bliver bogstavelig talt bedøvende. 
Gjennem den vilde Ur, som sjelden mangler under Fjeld- 
siden, fører Vejen eller Stien, om den findes, snart nede 
ved Elven, snoende sig mellem nedrasede Klippestykker 
saa store som Huse, snart højt oppe i Uren under de 
udoverhængende Fjeldmure. Paa sine Steder maa man 
endog for at komme frem rejse mellem Fjeldet og Fossen, 
som.styrter ud over det, og langs Indsøerne er det ofte 
aldeles umuligt at komme frem uden at benytte Baad. 
Der er ikke meget Skov i en saadan bergensk Dal, men 
den, som er, trives desto bedre, at sige, hvis den faaer 
Lov at vokse i Fred. Gaardene ligge spredte, og der er 
ofte 1 Mil ja mere gaardimellem, skjøndt hver dyrkbar 
Plet trolig er benyttet, saa man endog kan finde Ager- 
pletter, der ikke ere synderlig større, end at de kunne 
skjules med en Paraply. 

Efterat have betragtet Naturforholdene i de lavere 
Egne ville vi nu gaa over til at tale om Fjeldene. 

Med Undtagelse af de vilde og forrevne Jotunfjelde 
have Sognefjeldene ikke spidse og ubestigelige Tinder, 
men .de- danne store Vidder med bølgeformede Forhøj- 
ninger og Indsænkninger, spaltede af Fjordenes og 
Hoveddalenes dybe Revner. Selve Vidden har den sæd- 
vanlige øde Højfjeldskarakter. Hvor den ikke dækkes af 
større Bræer, danne de graagule Lavarter, de mørke 
nøgne Klipper med blinkende Snefonder og golde Urer 
paa Siderne og brune Myrstrækninger mellem sig Land- 
skabets væsenligste Elementer. Kommer man op paa en, 
eller anden isoleret liggende Nut, faaer man gjerne: en 
vid Udsigt. Man seer hverken Bygd eller Fjord, kun øde 
Fjelddale, nøgne Vidder, Bræer og Fjeldnuter. - Men 
kommer man hen til Randen af Kløfterne, da seer man i 
Fugleperspektiv Dal og Fjord i Bunden af den svimlende 
Afgrund. ; 

Som bekjendt har Højden over Havet en stor Ind- 
flydelse paa Plantevæksten; den aftager i Rigdom og 
Fylde, eftersom man stiger; man møder Former af set 
mer og mer nordisk Præg, indtil endelig den evige Sne 
sætter en Grændse for Plantelivet. 

Flere af vore Løvtræer findes kun i de laveste Egne. 
Saaledes gaa Asken, Egen, Linden og Almen neppe 
mer end 1000—1500 Fod over Havet. Kornet (d. v. s. 
Bygget) dyrkes indtil omtrent 2000 Fod; enkelte Gaarde 
ligge indtil 2600 Fod over Havet, men i denne Højde 
er Korndyrkningen meget usikker, da Kornet som oftest 
fryser, før det bliver modent. 

I de mindre vilde Dele af Sogn danner Furen 
Skove, som i de østligste Dele naa op til en Højde af 

2600 til 2800 Fod.  Vestover synker Furegrændsen 
ligesom alle andre Vegetationsgrændser lavere ned, saa 
at den i Hyllestad et Par Mile fra Havet kun ligger 
1200 Fod over dette. 

Ovenfor de mørke Fureskove ligger et Belte af lyse 
Birkelier; disse naa i de vestlige Egne (f. Ex. ved 
Vadem) op til 1600 Fod; inde i de inderste Dale naaer 
Birken op lige til 3300—3500 Fod. Sammen med Birken 
og ofte lige til dens Grændse gaa Aspen (Populus tre- 
mula), Rognen (Sorbus Aucuparia), Heggen (Prunus 
Padus) og Graaolderen (ÅAlnus incana). I denne 
Region ligge de fleste Sætre, hvorhen Bønderne om 
Sommeren drive Kvæget for at lade det græsse. Birke- 
lierne have i Regelen en yppig Plantevækst, som især 
langs Bækkene ofte næsten er af Mands Højde. 

Den, som kun har seet vore Lavlandes højstammede 
Birke med de fine, hængende Grene, vil tro at have en 
anden Årt for Øje, naar han betragter Fjeldbirken, og 
det er dog den samme. Paa Fjeldet opnaaer den sjelden 
nogen betydelig Højde; i de øverste Lier bliver den kun 
mandshøj, dens Grene ere knudrede, stive og krogede, 
og de sidste Birke ere kun smaa nedliggende forkrøblede 
Buske. : 

Hvor de sidste Birke krybe langs Marken, begynder 
et nyt Belte, Vidiernes. De fugtige Lier klædes af 
tætte Krat af alenhøje Vidier for største Delen med 
graalodne Blade; hist og her optræde Dvergbirk og 
Ener (Betula nana og Juniperus communis). 'Dverg- 
birken er en anden Art end den almindelige; dens Blade 
ligne Birkens, men ere kun af en Negls Størrelse, og 
hele Busken bliver sjelden over 1—15 Alen høj. Disse 
Buske gaa i de østligste Dele af Sogn op omtrent til 

4500 Fod; ogsaa deres Grændse synker mod Vest. I de 
fugtige Vidielier kan man endnu paa sine Steder vade i 
Græs til op paa Livet, men paa de tørrere Steder 
dækkes Marken af lave lyngagtige Planter. 

Først ved Birkegrændsen begynder den egenlige Fjeld- 
flora. Mange Fjeldplanter gaa rigtignok, som vi ovenfor 
have seet, langt nedenfor Birkegrændsen, men største Delen 
af Fjeldplanterne ere dog hyppigst fra Birkegrændsen og 
opover.  Fjeldplanterne ere alle fleraarige og have for 
det meste en meget stærk, ofte træagtig Rod. Enaarige 
Planter vilde ikke kunne holde sig i Fjeldenes kolde 
Klima; efter en eneste kold Sommer, som hindrede dem 
fra at sætte moden Frugt, vilde de dø ud. Stængelen er 
gjerne lav og mangler undertiden næsten ganske. Mange 
af dem ere indhyllede i en tæt Pels af graa eller brun- 
agtige Haar. Blomsterne ere i Regelen store i Sammen- 
ligning med Planten og have meget rene og smukke 
Farver. De udvikles gjerne i store Masser og sidde ofte 
saa tæt sammen, at de overdrage Marken med et sam- 
menhængende farvet Tæppe. 

Foruden de egenlige Fjeldplanter findes paa Fjeldene 
ogsaa mange Årter, som allerede ere hyppige i Lav- 
landene, og nogle af disse stige op lige til den evige 
Sne. I Vidielierne gjenfinde vi mange gamle bekjendte 
fra lavere Egne, saasom Gyldenriset (Solidago Vir- 
gaurea), Løvetand (Taraxacum officinale), Valeriane 
(Valeriana sambucifolia), Gjederams' (Chamænerion 
angustifolium), Skovlyechmnis (Melandrium silvestre), 
Geranier (Geranium silvaticum) 0. fl. 

Hvor Underlaget er Gnejs, har Vegetationen i Regelen 
et. temmelig ensformigt Præg, idet enkelte Planter, især 
Lyngplanter, Mosser og Lavarter, optræde selskabelig i 

store Masser. Men paa de løse forvitrende Lerglimmer- 
skifere er det anderledes. Fra Gnejsens ensformige 
Lyngmarker træder man her med et ind i en broget Have 
af de forskjelligste Arter. Dryas octopetala, en af 
vore skjønneste Fjeldplanter, med Blade, som paa Under- 
siden ere sølvfarvede, danner sammenhængende Tæpper, 
som ere rigt smykkede med store snehvide Blomster; 
store gule og rødbrune Duske af rigtblomstrende Saxi- 
fraga aizoides veksle med røde faste Tuer af Silene 
acaulis, dejlige blaa Blomsterbuketter af Veronica 
saxatilis og smaa himmelblaa Stjerner af Gentiana 
nivalis foruden mangfoldige andre. 

Fra de øverste Vidier til Snegrændsen er der endnu 
7—800 Fod, og man har kaldt dette Belte Lavbeltet, 
fordi Lavarterne her spille en overvejende Rolle. Ren- 
laven, den islandske Lav og flere andre lignende busk- 
agtige et Par Tommer høje Lavarter dække mangengang 
uoverskuelige Vidder med tætte Tæpper, saa at hele Land- 
skabet faaer et graaligt Farveskjær. Selv de smaa, nøj- 
somme Fjeldplanter aftage i Hyppighed, eftersom man 
nærmer sig den evige Sne. I indre Sogn begynder denne 
i en Højde af lidt over 5000 Fod at danne sammen- 
hængende Snemarker. | 

Lavbeltets øvre Del har et højst ejendommeligt 
Præg. En dødlignende Stilhed raader i disse Højder. 
Træernes Susen og Bækkenes Larm er forstummet, og 
Vandet fra de smeltende Snefonder rinder lydløst mellem 
de endeløse Stenurer. Man seer sjelden fast Fjeld uden 
i lodrette Vægge, da hele Vidden dækkes af løse Stene, 
som det i Sprækkerne frosne Vand har sprængt ud. 
Men mellem disse Stene spirer dog endnu hist og her 
enkelte af Alpefloraens haardføreste Børn. Fremfor alle 

maa nævnes Renblomsten (Ranunculus glacialis), hvis 
saftfulde Blade skulle være Renens kjæreste Føde. »Bleg 
som den smeltende Sne, hvoraf den drikker sin Saft«, 
har dens store Blomst i Begyndelsen en snehvid Farve, 
men de vedvarende Kronblade blive tilsidst smukt purpur- 
røde. Endnu vil jeg nævne som en af de haardføreste 
PlanterDvergvidien (Salix herbacea). Fra dens under- 
jordiske Rodstok opsender den over Jorden :—1 Tomme 
høje Skud, hvert med to smaa Blade; denne Verdens 
mindste Busk indskrænkes i det yderste Norden endog 
til den Grad i Størrelse, at hele Busken med Stængel, 
Blade og Blomster ikke er større end en Negl. 

Men Snegrændsen sætter dog ikke en Grændse for al 
Vegetation. I selve Sneen vokser hyppig en liden mikro- 
skopisk Alge, den saakaldte Blodsne (Protococcus ni= 
valis). Den danner for det ubevæbnede Øje usynlige 
blodrøde Kugler; men den forekommer ofte i saadanne 
Masser, at den farver hele Fonder røde. Og paa de 
stejle Klipper, hvor Sneen ej kan fæstne sig, samt paa 
Steder, hvor Stormen fejer den bort, finder man højt 
over Snegrændsen endog enkelte fuldkomnere Planter. 
Saaledes har jeg seet Renblomsten med moden Frugt 
sammen med to golde Græsarter i en Højde af næsten 
1000 Fod. Men af alle Planter ere dog Lavarterne de 
haardføreste; Dyrhaugtindens nøgne Klippetinder ere 
endnu i 7000 Fods Højde temmelig rigt bevoksede med 
sorte og grøngule Lavarter (Gyrophora, Lecidea geogra- 
phica). Paa de sidste snebare Klipper paa Galdhø- 
piggen voksede endnu i en Højde af omtrent 7800 Fod 
den lille grøngule Lecidea geographica, og det er ganske 
interessant, at netop den samme Årt findes paa enkelte 
af Alpernes højeste Toppe (Jungfrau, Monte Rosa,. 


143 


Finsteraarhorn); den findes paa de sidste snebare Klipper 
paa Chimborazo i Anderne (17200 F. o. H.) og stiger i 
Himalaya op til 18000—20000 Fod. 

Mange Fjeldtoppe rage endnu flere tusinde Fod op 
over Grændsen for den evige Sne. De vildeste af dem 
alle ere Jotunfjeldene. De udfylde en Strækning af om- 
trent 50 norske Kvadratmile; paa alle disse findes nu 
ikke en eneste fast Menneskebolig, og Dalenes Bund 
ligger i Regelen ovenfor Birkens Grændse. Fra de sne- 
dækkede Stenørkener rage lange Rækker af sorte og for 
en stor Del ubestigelige Horn og Tinder op til en Højde 
af 7—8000 Fod. 

Horungtinderne ere de højeste af Sogns Fjelde. 
Sete fra Nordsiden af danne de tydelig tre nogenlunde 
parallele Rækker, der skilles ved dybe, sne- og isfyldte 
Dale. Den nordligste Tinde i den midterste Række, 
Dyrhaugtinden, rager op omtrent til 7000 Fod og er let 
bestigelig. Fra Ryggen af denne Tinderække nyder man 
en Udsigt af en uovertræffelig Vildhed. Selve Ryggen 
er ganske smal, netop bred nok til at skaffe sikkert 
Fodfæste. Til højre (mod Vest) er der en af vilde Urer 
dækket stejl Styrtning paa mer end 2000 Fods Højde 
ned til Ringsbræen, en Isbræ, paa hvis anden Side de 
ubestigelige Ringstinder hæve sig; til venstre er der en 
Styrtning, som ovenfra synes at være aldeles lodret. 
Denne Styrtning har en Højde af henved 2000 Fod, og 
i Bunden af Afgrunden seer man Skagastølsbræens blaa- 
grønne Ismasser og ved Foden af dem et endnu i Sep- 
tember med Isflag bedækket Vand, som ligger i en Højde 
af 4400 Fod. Hinsides denne Bræ staa Skagastøls- 
tinderne i al sin rædselsfulde Vildhed. Deres sorte ube- 


stigelige Vægge have fra Foden af Bræen en Højde af 

3700 Fod. Af de løse Blokke, som dækkede Dyrhaug- 
tindens Ryg, væltede vi Stene paa et Par Kubikalens 
Indhold udover den mod Skagastølsbræen  svendende 
Styrtning, og enkelte af dem styrtede i to Afsatser lige 
ned paa Bræen. - Naar de under disse flere hundrede 
Fod høje Fald tørnede mod fremspringende Kanter, blev 
der ligesom Skodde i Afgrunden af de til Støv knuste 
Klipper, og det drønede som Kanonskud, medens et 
tordnende Eko længe efter rullede mellem Tinderne. 
Dette Sneregionens straalende Rige, hvor de vilde 
Reners Flok farer hen over Fonderne, betrædes kun 
sjelden af Menneskets Fod; den blaa Himmel hvælver 
sig over de blændende Snemarker og sorte Tinder, og 
der raader paa klare Dage en festlig Højtidelighed lige- 


som i en stor Kirke. 

lith.Inst 


Blodsugende Flagermus (»Vampyrer «) =). 


NL; naturhistoriske Haandbøger som i mere spe- 
cielle Skrifter om Flagermusene vil man ofte finde det 
omtalt som en afgjort Sag, at de med Næseblade ud- 
styrede Flagermus ere mere eller mindre Blodsugere, og 
at dette navnlig er Tilfældet med de sydamerikanske 
Bladnæser af Slægterne Phyllostoma og Glosso- 
phaga, og der kan da heller ikke være nogen Tvivl om 
den Kjendsgjerning, at der i Sydamerika gives blad- 
næsede Flagermus, som i det mindste lejlighedsvis suge 
Blod af Pattedyr, stundom ogsaa af Mennesker. Men 
den hele Sag var dog endnu Gjenstand for Uvished og 
Tvivl; disse Tilfælde vare forholdsvis sjeldne, Bladnæserne 
derimod overmaade hypige, og spillede Blodet af varm- 
blodige Dyr en større Rolle i disses Liv, maatte de være 
en Landeplage i langt højere Grad end det virkelig er 
Tilfældet. Nyere Undersøgelser, blandt andet af en af 
vore Landsmænd, have for en stor Del gjort Ende paa 
denne Uvished og have vist, at de ovennævnte Fla- 
germuseslægter ere uskyldige i de Overgreb, som tilskrives 


dem, men at de rette skyldige ere en mindre artrig Gruppe 


”) Ordet »Vampyr« skal komme af det serbiske »Onpyr«, hvorved 
Serberne forstaa en Slags Gjengangere, der skulle udsuge dels 
Lig, dels sovende Mennesker. 

Fjerde Række. Ill. 10 

af Bladnæser (Desmoderne), hvis Bygning ligefrem synes 
beregnet paa at suge Blod. Er denne Levemaade saa- 
ledes end mindre almindelig blandt de sydamerikanske 
Flagermus, end man havde troet, er den maaske til Gjen- 
gjæld mere karakteristisk for den lille Gruppe, hos hvilken 
den findes, end man hidtil har vidst. De Beretninger 
om blodsugende Bladnæser, hvoraf Videnskaben er i Be- 
siddelse, ere ikke flere, end at de her kunne gjengives 
med Forfatternes egne Ord. Ved at vælge denne Frem- 
stillingsform have vi dels til Hensigt at give et fyldigere 
Indtryk af det hele Naturforhold, dels at meddele et 
Exempel paa, hvor vanskeligt det ofte kan være at 
komme til Sandhedens rette Erkjendelse selv i forholdsvis 
simple og lidet indviklede Spørgsmaal, og hvorledes dette 
Maal kun naaes ved manges forenede Bestræbelser og ved 
at den ene Erfaring fremkalder den anden. 

Humboldt siger i sin Beskrivelse af Stepperne ved 


Orinoko: 


"Følger nu efter Dagens brændende Hede den lige 
saa lange Nats Kjølighed, kunne Okser og Heste dog ikke 
nyde Roligheden. Uhyre Flagermus udsuge deres Blod 
som Vampyrer, medens de sove, eller hænge sig fast. paa 
deres Ryg, hvor de frembringe bulnende Saar, hvori Mo- 
skitoer, Bremselarver og en Mængde stikkende Insekter tage 
Bolig." Og i hans Dagbog over Rejsen paa Orinokofloden 
hedder det: "Vor store Dogge blev bidt, eller som de ind- 
fødte sige, ”stukken" paa Snuden af uhyre Flagermus, som 
flagrede om vore Hængekøjer. De havde lange Haler lige- 
som Molosserne, men jeg troer dog, at det var Phyllostomer, 
da disses med Vorter besatte Tunge er et Sugeredskab. som 
de kunne forlænge i en betydelig Grad>). Saaret var lille 


.”) Her er dog nok mere end en Fejltagelse. De allerfleste: Phylio- 
stomer, Glossofager, Desmoder osv. have enten slet ingen Hale 
eller kun en meget ubetydelig, og hos de faa, hvor den maa 
kaldes lang, er den i al Fald helt indesluttet i Flyvehuden og ikke 
som Molossernes fri et kortere eller længere Stykke, -ei heller tyk 
som disses. Phyllostomernes Tunge er tyk og kjødfuld, men 
har dog aldrig Vorter og er ikke meget udstrækkelig; derimod 

og rundt; Hunden hylede ynkelig, saa snart den følte Biddet, 
dog ikke af Smerte, men fordi den blev bange for Flager- 
musene, da de kom frem under vore Hængekøjer.  Slige 
Tilfælde ere langt sjeldnere, end man i Landet selv troer. 
Uagtet vi have sovet saa mangen Nat under aaben Him- 
mel i Lande, hvor Vampyrer og lignende Flagermus ere 
meget hyppige, ere vi dog aldrig blevne bidte af dem. 
Desuden er "Stikket" ingenlunde farligt og Smerten i Al- 
mindelighed saa ubetydelig, at man først vaagner, naar 
Flagermusen allerede har fjernet sig." Et andet Sted om- 
taler Humboldt dog "Tigerne og Jaguarerne" som ,,min- 
dre farlige for Hjordene end Flagermusene." (!) 


Fra den modsatte Ende af det tropiske Amerika beret- 
ter Åzara derimod følgende om Vampyren (»Mormedor»): 


«TIndertiden bide de Hønsene, medens de sove, i 
Kammen eller Hagelapperne for at suge Blod af dem, og 
Hønsene dø i Reglen deraf, saa meget mere som Saarene 
pleje at gaa i Betændelse. Ligeledes bide de Heste, Æsler, 
Muldyr og Køer, i Almindelighed paa Siderne, Skuldrene 
eller Halsen, fordi de der let kunne holde sig fast. Det 
samme gjøre de ogsaa ved Mennesker, som jeg kan bevidne, 
da jeg selv er bleven bidt fire Gange i Tæerne, naar jeg 
sov under aaben Himmel eller i Markhuse.  Saaret, som 
de bibragte mig, uden at jeg følte det, var rundt eller lang- 
agtigt og havde en Linie i Gjennemsnit, men en saa ringe 
Dybde, at det neppe gik gjennem Huden. Det var kjende- 
ligt paa den opsvulmede Rand. Jeg anslaaer det Blod, som 
flød ud efter Biddet, til omtrent 21 Unse. Hos Heste og 
andre Dyr beløber det sig maaske til 3 Unser, og jeg an- 
tager, at Saarene hos dem ere dybere og større paa Grund 
af Hudens større Tykkelse. Blodet kommer hverken fra 
Puls- eller Blodaarerne, men kun fra Hudens Haarkar, af 
hvilke de uden Tvivl indslurfe eller indsuge det.  Biddene 
gjorde rigtignok lidt ondt et Par Dage, men de vare dog 
ikke af megen Betydning, da jeg ikke behøvede at anvende 
noget Middel imod dem og heller ikke blev forhindret i 
at gaa. Da disse Dyr altsaa ikke ere farlige og blot suge Blod, 
naar de mangle anden Føde, er der ingen, som er bange 


ere deres Læber besatte med Vorter. - Glossofagernes Tunge er 

lang, smal og udstrækkelig, og dens Spidse paa hver Side udstyret 

med »lange, fine, bagtil rettede og krummede, noget hornagtige 

Haar«, men sandsynligvis. heller ikke noget Sugeredskab. (M. A.) 
10 

for dem eller tager sig ivare for dem. Man fortæller, at 
de vifte deres Offer med Vingerne paa det Sted, hvor de 
ville suge, for at Dyrene ikke skulle mærke det.” 


Rengger udtaler sig, ligeledes fra Paraguay, paa 
følgende Maade: 


«Jeg har vel hundrede Gange undersøgt Saarene hos 
Mulæsler, Heste og Okser uden at komme til Vished om, 
hvordan de frembringes. Det næsten tragtformige Saar 
har i Almindelighed et Tvermaal af 1”; undertiden no- 
get mere, og en Dybde af 1—2'” efter den Legemsdel, 
hvorpaa det findes. Det naaer aldrig igjennem Huden 
til Musklerne. Man seer ikke noget Mærke af Tænder 
som ved bidte Saar, derimod er Randen altid svullen og 
ligesom opblødt. Jeg: kan derfor ikke tro, at Phyllosto- 
merne og Glossofagerne bibringe Pattedyrene disse Saar 
ligefrem ved Bid, hvorved desuden det sovende Dyr vilde 
vaagne og befri sig for sin Fjende. Jeg formoder snarere, 
at de først ved at suge med Læberne gjøre Huden ufølsom, 
ligesom naar man sætter Blodkopper, og at de derefter, 
naar den er svulmet op, tilvejebringe en lille Aabning med 
Tænderne. Gjennem denne bore de nu sandsynligvis deres 
udvidelige, til Sugning tjenlige Tunge ind i Huden, hvorved 
den tragtformige Hulhed opstaaer. Det umulige i at Fla- 
germusene samtidig skulde suge og bevæge deres Vinger, 
fremgaaer af disses Bygning. Da Vingehuden er forbun- 
den med Bagbenene lige til Fodleddet, vil det være Dyret 
umuligt paa en Gang at holde sig fast med Fødderne og 
bruge Vingerne; det maatte da suge svævende i Luften. 
Men jeg. har i det mindste altid seet Flagermusene sætte 
sig paa Hestene, ved hvilken Lejlighed de nødvendigvis 
maa trække Vingerne ind. Desuden vælge de for bedre at 
kunne holde sig fast de haarede eller flade Dele af Dyrene 
og bibringe derfor Hestene Saarene paa Halsen, paa Krydset 
og ved Haleroden, Mulæslerne paa Halsen og Krydset, Ok- 
serne paa Skulderbladene og Doglapperne. Saarene ere ikke 
farlige, men da undertiden 4, 5, 6 eller flere Flagermus i 
samme Nat suge af det samme Dyr, og dette ofte gjentager 
sig i flere Nætter efter hinanden, svækkes Dyrene meget af 
Blodtabet, saa meget mere som der foruden det Blod, Fla- 
germusene have suget, altid vil flyde 2—3 Unser endnu ud 
af Saaret. Desuden lægge Spyfluerne ikke sjelden deres 
Æg i Saarene, som derved blive til store Bylder. At Blad- 
næserne ogsaa aarelade Mennesker, derpaa kjender jeg ingen 
andre Exempler end dem, Azara anfører af egen Erfaring." 

Fra Peru have vi Tschudis Erfaringer, som lyde 


saaledes: 

»Næsten alle rejsende i Sydamerika have omtalt den 
Fortræd, som Phyllostomerne gjøre ved at suge Blod; de ældre 
have dog i høj Grad overdrevet deres Blodtørst, og deres 
Fortællinger lyde derfor nu helt fabelagtige og ere dels 
blevne gjendrevne, dels berigtigede af de nyere Iagtta- 
gere. De to mod Snudespidserne sammenløbende Rækker 
af smaa Vorter paa deres Underlæbe træde i Stedet for 
Sugeskaale, forøge ved deres Tryk Blodets Tilstrømning og 
bevirke derved, at det lettere flyder ud af de med de fine 
Tænder skaarne Saar. Phyllostomerne suge deres Føde i 
sig, og det er en Vildfarelse, at denne fortrinsvis skulde 
bestaa af Insekter; jeg antager endog, at de kun i den yder- 
ste Sult tage deres Tilflugt dertil; thi hos en stor Mængde 
Individer af forskjellige Arter af denne Slægt har jeg aldrig 
ved at undersøge Maveindholdet fundet det mindste Spor til 
Insekter, men kun Plantestoffer, især Frugter, saasom Ba- 
naner, Guyaver (Psidium pomiferum), Papaya (Carica papaya), 
Chirimoya (Anona tripetala) og Pacay (Prosopis dulcis)"). 
Hver Gang vi hængte en Klase modne Bananer op i 
vor Hytte, samlede der sig om Natten en saadan Mængde 
Phyllostomer, at vi maatte rykke til Felts imod dem med 
Sommerfuglesakse og Haandklæder og ofte vare nødte til 
selv at forlade Hytten; thi de fore altid løs paa Lampen 
og slukkede den og vendte stedse igjen tilbage, selv om vi 
joge dem væk den ene Gang efter den anden og toge Frugterne 
bort. Næsten hver Nat fangede jeg en Bladnæse i mine 
smaa Fælder, naar jeg havde anvendt Frugter som Lokkemad. 
Jeg har oftere iagttaget, hvorledes Phyllostomerne suge Frugter, 
men ogsaa seet dem suge af Dyr. Med halvaabne Vinger 
sætte de sig paa det valgte Sted, sætte Snuden til og gnide 
sagte med den, som om de vilde afskrabe Stedet, indtil 
Tænderne have gjennemboret det ydre Huddække; saasnart 
dette er gjort, trække de Vingerne ind til Kroppen, strække 
sig lidt og anbringe endelig Sugekopperne%%). Jeg kan 
ikke tiltræde visse Iagttageres Antagelse, at Sugeredskabet 
skulde anvendes førend Biddet for at bedøve Legemsdelen 
og gjøre den følesløs; thi jeg har altid seet Tændernes 


”) Det er indlysende, at disse Iagttagelser af Stykker af Frugter, 
der have været store nok til at kunne bestemmes, betydelig ind- 
skrænke det ovenfor ytrede, at Ph, suge deres Føde i sig. (M.A) 

"”) De ovenfor omtalte Underlæbevorter. 

Mærker førend Sugekoppernes, naar jeg bortskræmmede en 
Bladnæse, netop som den var ifærd med at suge sig fast; 
lod jeg den derimod blive siddende, indtil den havde suget 
sig aldeles fast, saa jeg meget tydelig Mærkerne af Suge- 
kopperne. Jeg har lige saa lidt seet den bekjendte Viften 
med Vingerne, under Sugningen, men vil dog ikke bestemt 
benægte den; derimod iagttog jeg en let Bevægelse af hele 
Legemet frem og tilbage, der ikke kunde forveksles med 
Aandebevægelserne, hvorved det bliver løftet og sænket. 
Efter min Mening ere Bladnæserne ikke af Naturen anviste 
til at suge Blod, men til at suge Frugter, og blive kun 
tilfældigvis ved Sult lokkede til at suge Blod, men finde 
Behag deri og blive ved dermed, saalænge der tilbyder 
" sig Lejlighed dertil. Det er bekjendt, at de især udsuge 
visse Husdyr, ja endog Mennesket; Heste og Hornkvæg, 
altsaa Dyr med korte glatte Haar, ere især udsatte for deres 
Angreb. Det er mig ikke bekjendt, at de tappe Blod af 
Hunde, Katte, Svin, Geder eller Faar, hvilket jeg dog ikke 
tilskriver disse Dyrs lettere Søvn, men deres længere Haar. 
Om de ogsaa efterstræbe de vilde Dyr med korte glatte 
Haar, f. Ex. Jaguaren og Kuguaren, maa jeg lade staa 
hen, men jeg betvivler det meget. Jeg havde et Muldyr 
staaende hele to Maaneder ved Siden af min Hytte, hvori 
der hver Aften indfandt sig Bladnæser i Dusinvis, uden at 
disse i al denne Tid forsøgte at komme det for nær, indtil 
endelig en af dem, sandsynligvis drevet dertil af Sult, brød 
Banen, og fra nu af mishandlede de det stakkels Dyr saale- 
des, at det hver Morgen var tæt bedækket med Kager af 
Blod. Vi kunde kun redde det fra at dø af Udtømmelse 
ved at indgnide dets Ryg hver fjerde Dag med en Salve af 
Kamferspiritus, Sæbe og Nafta; dette Middels gjennemtræn- 
gende og ubehagelige Lugt var saa virksom, at ingen Blod- 
suger mere vovede sig til det, og senere prøvede jeg paa 
andre Steder disse Indgnidninger med samme Held. Det 
er let forklarligt, at paa de Plantager, hvor der holdes 
mange Lastdyr eller meget Hornkvæg samlet, og hvor der 
ikke skéer noget Forsøg påa at beskytte dem, kunne Blad- 
næserne, naar de engang have begyndt at suge Blod. blive 
til en sand Landeplage og saaledes retfærdiggjøre Klagerne 
fra de mange rejsende. som kom i den ubehageligste For- 
legenhed ved deres Dyrs Udmattelse. Med Hensyn til det 
Spørgsmaal, om Bladnæserne ogsaa vove sig til Mennesker, 
kan jeg anføre følgende Exempel derpaa, rigtignok det 
eneste, som er mig bekjendt med Sikkerhed. En drukken 


"DA 


Indianer lagde sig en Aften til at sove i Plantagens Gaard, 
og snart blev han omsværmet af en Phyll. erythromos, 
som inden lang Tid satte sig paa den sovendes Næse og be- 
gyndte at tappe Blodet af ham; et Kvarter efter havde den 
suget sig fuld, rullede ned over Indianerens Ansigt og blev 
greben - levende. Jeg har bragt Exemplaret med mig 
til Evropa.” 


Idet eneste Exemplar af Glossophaga peruviana, 
som T. fik fat paa, fandt han Levninger af Fluer. 


Burmeister sammenfatter sine Indtryk fra Bra- 
silien paa følgende Maade: 


»Flagermusene sees lige saa almindelig i den kolde 
som i den varme ÅAarstid. Deres Føde bestaaer især af 
Insekter; nogle, og det ikke just noget ringe Antal, ere 
Blodsugere, men ogsaa de synes at have Insekter til 
Hovedføde. I det hele er dog Antallet af de Husdyr, 
som tappes, ikke saa stort, som man skulde vente efter 
Flagermusenes store Mængde. Flagermus. som udeluk- 
kende leve af Planteføde, gives der ikke i Amerika. Rig- 
tignok fortælles det om mange Arter, at de ynde saftige 
Frugter, Oranger, Guyaver, Bananer osv., ja fortære dem 
lige til Skallen, men af egen Erfaring kan jeg ikke bekræfte 
disse Angivelser; jeg tør forsikre, at dersom der forekom- 
mer saadanne Tilfælde, ere de Undtagelser, og at ingen 
brasiliansk Flagermus fortrinsvis lever af Træfrugter.” — 
Og om Slægten Phyllostoma hedder det: "Til denne 
Slægt høre de berygtede, saa ofte omtalte Blodsugere, 
i det mindste de største af disse, om hvilke man uden Grund 
har sagt saa meget ondt. De ere hjemme overalt i Brasi- 
lien og røbe næsten daglig deres Nærværelse ved at bide 
Ride- og Lastdyrene, men foraarsage kun yderst sjelden 
Tab eller Skade derved, da den Blodmængde, som de be- 
røve Dyrene, kun er meget ringe. Især i den kolde Aars- 
tid, hvor der er Mangel paa Insekter, seer man disse Bid, 
næsten altid paa bestemte Steder, især hvor Haarene danne 
Hvirvler og Flagermusene derfor let kunne komme til den 
nøgne Hud. Jeg fandt de fleste Bidsaar paa Krydset. især 
paa de Dyr, som ved Slid havde faaet nøgne eller blodige 
Steder der. Et andet Yndlingssted er Laarfolden tæt ved 
Bækkenet, hvor Haarene vige fra hinanden; ogsaa nede 
paa Benet bide de gjerne, sjeldnere paa Halsen. Paa Ho- 
vedet, Næsen og Læberne forekommer der kun undtagelses- 

vis Saar. Saalænge Hesten eller Æslet er vaagent, lader 
det ikke Flagermusen komme til; det bliver uroligt, stam- 
per, ryster sig og skræmmer den omsusende Fjende bort; 
kun sovende Dyr lade sig rolig tappe. At Bladnæsen ved 
denne Lejlighed vifter med Vingerne, er en Fabel. Under- 
tiden gribes de sugende Flagermus af Tropaens Vægtere, 
som en Gang imellem se til Dyrene; saa ivrige og sorg- 
løse ere de ved deres Forretning. Jeg kjender intet Ex- 
empel paa, at Mennesker ere blevne bidte. Hvorledes Fla- 
germusen bider, lader sig ikke angive aldeles sikkert; man 
ved kun, at den sætter sig med halvaabne Vinger, skyder 
Haarene lidt fra hinanden, trykker den vortede Hage tæt 
til og begynder at suge; Saaret er en lille rund flad Grube, 
der ikke seer ud som et skarpt Bidsaar. Jeg troer, at Aab- 
ningen først dannes, efter at Flagermusen har suget et lille 
Stykke Hud noget i Vejret, derved at den afbider Spidsen 
eller bider Hul i denne med de to spidse mellemste For- 
tænder i Overmunden, ikke med Hjørnetænderne, hvis Form 
og Stilling ikke gjøre dem skikkede dertil; snarere tjene de 
det hvilende Hoved til en Slags Støtte. Har Flagermusen 
suget tilbørlig, falder Stedet sammen og danner som Følge 
af Slappelsen den lille Grube, som man seer. Efterblød- 
ningen er aldrig meget stærk; en smal tør Blodstribe er 
alt, hvad man seer. Jeg har aldrig hørt, at Dyr ere døde 
af Blodtabet; de blive nok svækkede noget, naar dette gjen- 
tages flere Dage, især fordi der i den kolde Aarstid ingen- 
steds er rigeligt Græsfoder at faa. Men Døden indtræder 
dog kun ved Overlæsselse, for hvilket Dyret sandsynligvis 
ogsaa vilde være bukket under uden Blodtab, — Efter 
Tschudis Angivelse maa de blodsugende Flagermus være 
meget hyppigere i Peru end i Brasilien. Jeg har aldrig i 
Brasilien hørt tale om eller seet Phyllostomer, der vare saa 
struttende. fulde af Blod; lige saa lidt ved man der noget 
om deres Begjærlighed efter kjødfulde Træfrugter, som, efter 
hvad T. angiver, i Peru er saa stor, at de bide Hul paa 
de modne Bananer og Guyaver, ja endogsaa flagre om de 
afskaarne og i Værelset ophængte Frugtklaser. Noget 
saadant forefalder ikke i Brasilien; man kan der ikke fange 
Phyllostomer med Sommerfugletænger og har Nød nok med 
overhovedet at faa fat paa enkelte Exemplarer af dem.” 


Vi skulle endnu tilføje, at Burmeister ogsaa om- 
taler saavel Glossofagerne som Desmoderne som 
Blodsugere, men uden nærmere at begrunde det ved po- 


sitive Erfaringer. 


153 


Af andre rejsendes Beretninger kunne vi endnu an- 
føre Watertons, at han var Vidne til, at hans Ledsager 
i sim Hængekøje om Natten blev aareladt paa sine store 
Tæer; Blodtabet beløb sig til 10—12 Unser, da Efterblød- 
ningen var meget stærk”). Ogsaa Cassel skal berette om 
en unævnt rejsende, som lod en Vampyr suge af sit 
Bryst for at iagttage den. Waterton siger endvidere: 


$T det klare Maaneskin kunde jeg se Vampyren 
flyve hen til de af modne Frugter betyngede Træer og 
æde disse Frugter. Fra Skoven bragte den af og til en 
rund Frugt af en Muskatnøds Størrelse, som lignede den 
vilde Guyava, og da Sararrinus-Træet blomstrede, sværmede 
den om det. I en maaneklar Nat saa jeg flere Vampyrer 
flagre om disse Træers Top og lagde Mærke til, at en 
Blomst af og til faldt i Vandet. Uden Anledning skete 
dette neppe, thi alle Blomsterne vare friske. Jeg sluttede 
deraf, at Vampyrerne plukkede dem enten for at fortære 
Frugtknuden eller for at faa fat paa Insekter, som mu- 
ligvis havde taget Bolig i Blomsten." 


Mærkeligt er det, at man ogsaa har Mistanke til de 
evropæiske Bladnæser i denne Retning. Koch anfører, 
at han har seet »den lille Hesteskonæse» (Rhinolophus 
hippocrepis) suge Blodet af andre Flagermus (Myotus 
murinus,Synotus barbastellus), og Kolenati mener 


") »For nogle Aar siden kom jeg med en Skotte ved Navn J. til 
Floden P. Vi ophængte vore Hængekøjer i en Plantages straa- 
takte Hus. Næste Morgen hørte jeg denne Herre mumle i sin 
Køje og af og til udstøde en Forbandelse paa den Tid, da han 
burde sagt sin Morgenbøn. »Hvad er der paafærde?« spurgte 
jeg sagte. »Aa de forbandede Vampyrer have suget mig til- 
døde!« svarede han ærgerlig. Saasnart det blev lyst nok, gik 
jeg til hans Køje og fandt den meget blodig. »Der«, sagde han 
og strakte sine Fødder, »se hvor de djævelske Trolde have 
tappet mig for mit Hjerteblod.« Jeg undersøgte hans Fødder og 
fandt, at Vampyren havde tappet hans store Tæer; det var kun 
et lille Saar som af en Igle, men Blodet flød bestandig, og jeg 
antager, at han kan have mistet 10—12 Unser ialt,«  (Wa- 
tertons »Wanderings in South-America«). 

at have gjort den samme Iagttagelse; men maaske kan 
denne stilles i Klasse med den Erfaring, at Flagermus i 
Hungersnød angribe og opæde hinanden, hvilket efter den 
sidstnævnte. Forfatter hændte de samme HesteskQnæser 
ved de Myotus”'er, som de selv havde udsuget. Efter 
andre Iagttagelser skal den samme Hesteskonæse udsuge 
Høns og Duer”), og om den større Art (Rh. ferrum 
equinum) siger Kolenati, at den »om Natten .flagrer 
om i Kløfterne i Nærheden af Raadyr og Gemser, og at 
den ligeledes omsværmer Egernrederne«. Men disse for= 
mentlige Iagttagelser trænge vistnok i en ikke ringe Grad 
til Stadfæstelse. At (ifølge Koch) visse Bladnæser skulle 
sætte sig paa Kvæget og pille Bræmselarverne af dem, 
bør ogsaa anføres her, da det jo kunde tænkes, at 
dette havde givet dem Smag for at suge Blod. 

Saavidt de ældre Beretninger. Den Ilte April1865 med- 
delte Prof. Huxley det zoologiske Selskab i London nogle 
Undersøgelser, som han havde anstillet over Mavens Bygning 
hos de forskjellige større Grupper af Flagermus. De egen- 
lige frugtædende Flagermus (Flyvehundene) have en meget 
lang, tarmformig Mave; hos de insektædende har den 
enten den fra Rovdyrene bekjendte Form eller er kugle- 
rund med Mavemunden og Maveporten liggende tæt ved 
hinanden. Men en tredie højst ejendommelig Form har 
den hos en lille Gruppe af mindre Bladnæser (Des- 
modus), som ogsaa i andre Henseender afviger betydelig 
fra de sædvanlige, navnlig ved at Næsebladet kun er 


lidet udviklet, ved at .de have to meget store mejseldan- 


”) Den lagttagelse, som ligger til Grund derfor, er formodenlig føl- 
gende: »En Grusier, som boede i en Klippedal ved Floden Chram, 
beklagede sig i 1845 for mig over, at hans Duer oftere om Natten 
fik smaa Saar med opsvulmede Rande.« Phyllorhina vittata 
(paa Øen Ibo ved Mozambik) omflagrer Palmetræerne og skal 
drikke Palmevinen. 

nede Fortænder i Overmunden og kun have meget faa 
Kindtænder .(2), der tilmed ere lidet udviklede og 
istedenfor de sædvanlige spidse Takker kun have en 
skarp Eg. Hos disse Flagermus, der, som vi skulle se, 
ere de egenlige Blodsugere i denne Orden, er den 
egenlige Mave overordenlig lille og kort, men forlænget 
påa den ene Side til en lang Blindsæk, om hvis Størrelse 
i Forhold til den egenlige Mave man kan danne sig en 
Forestilling, naar man hører, at den er dobbelt saa lang 
som selve Flagermusen og næsten Z af hele Tarmens 
Længde. At der til en saa ejendommelig Bygning af 
Fordøjelseskanalen maa være knyttet en ejendommelig Le- 
vemaade, er vistnok mere end sandsynlig. — Prof. Rein - 
hardts Undersøgelser ere desværre kun meddelte i Udtog 
og paa et Sted, hvor de let kunne oversees, nemlig i 
»Oversigt over Forhandlingerne i den naturhistoriske For- 
ening for 1865«, og vi skulle derfor tillade os at aftrykke 
dem her, for at Læseren kan være istand til. ved deres 
Hjælp at gjennemgaa de ældre Beretninger kritisk, hvad 
de, som man vil se, i høj Grad trænge til. Vi forud- 
skikke kun den Bemærkning, at af Slægten Desmodus 
kjendes kun faa Arter: D. fuscus, der omtales som hyppig 
i Hulerne i Minas-Geraes, D. rufus, fanget nord for Rio 
Parahyba, D. dOrbignyi fra Bolivia og Chile og D. mu- 
rinus fra Mexiko. At D.d'Orbignyi aarelader Hestene, 
bevidner allerede Darwin. 


Prof. :Reinhardts Meddelelse lyder (med nogle 
Forkortelser) saaledes: 


»R. meddelte nogle Bemærkninger om de blodsugende 
Flagermus i. Amerika,. som nærmest vare foranledigede ved 
Opdagelsen af en meget ejendommelig Bygning: af Maven 
hos Desmodus rufus, som Prof. T. H. Huxley havdé 
meddelt i et Møde i det zoologiske Selskab i London 
den I1lte April dette Aar.  Meddeleren havde endnu ikke 

selv seet H.s Afhandling; af en velvillig Beretning paa 
anden Haand vidste han imidlertid, at den ovennævnte ud- 
mærkede Anatom havde fundet Maven forsynet med en 

meget lang tarmformig Blindsæk. Denne Beretning maatte 
saa meget mere overraske, som der i Owens Odontografi 
foreligger en Notis om Tarmkanalen hos den nævnte Fla- 
germus-Slægt, der slet ikke omtaler nogen særegen Bygning 
af Maven, men kun siger, at Tarmkanalen strækker sig i 
en næsten lige Linie fra Maven til Anus. Denne tilsyne- 
ladende Uoverensstemmelse mellem Angivelserne havde for- 
anlediget Meddeleren til at undersøge Maven og Tarmka- 
nalen hos Desmodus fuscus, en Art, som er meget al- 
mindelig i Brasilien og navnlig i Hulerne omkring Lagoa 
Santa, og hvoraf han havde hjembragt nogle Exemplarer. 
Han foreviste et Præparat, som beviste, at den af Huxley 
opdagede forunderlige Form af Mave ogsaa fandtes hos 
denne Desmodus-Art. Det snevre Spiserør aabner sig i 
en meget lille Mave, .der til højre gaaer over i Tyndtarmen, 
uden at der er nogen anden udvendig synlig Grændse mel- 
lem Maven og Tarmen end den, der betegnes ved Galde- 
gangens Indmunding neppe 11 Linie fra Mundingen af 
Spiserøret. Til venstre fortsætter Maven sig i en aldeles 
kolossal tarmformig Blindsæk, der har fuldkommen den dob- 
belte Vidde af Tarmen, og som først løber mod venstre, 
men i Midten af sin Længde pludselig danner et Knæ og 
bøjer om i modsat Retning, saa at den sidste Halvdel løber 
langs med og ovenover den første, løst hæftet til den ved 
Bindevæv, og ender blindt tæt ved dens eget Udspring fra 
Maven. Paa Grund af den omtalte Bøjning kan dette 
mærkværdige Vedhæng ikke strækkes ud i en fuldkommen 
lige Linie, men naar man strækker det saa meget, som man 
kan, viser det sig at have den overraskende Længde af 
5 Tm. 7 Lin, eller med andre Ord: Mavens tarmformige Ved- 
hæng er omtrent dobbelt saa langt som selve Flagermusen. 
Tarmen, der ligger viklet op i meget talrige og tætte 
Bugter. har overalt samme Vidde og maaler udstrakt om- 
trent 11 Tommer. Prof. Peters i Berlin havde skriftlig 
underrettet Meddeleren om, at en i alt væsenligt lignende 
Form af Maven fremdeles findes hos den ogsaa i den øv- 
rige Bygning og navnlig i Tandforholdet Desmodus saa 
nærstaaende Slægt Diphylla, og han var ved denne Med- 
delelse bleven yderligere bestyrket i den Anskuelse, som 
hans i Brasilien gjorte Erfaringer havde ført ham til, at 
kun Desmodus og den lignende Diphylla, men in- 
gen andre brasilianske Bladnæser, suge Blod, saa 

at altsaa den særegne Levemaade finder sit Udtryk i den 
særegne Bygning af Fordøjelsesredskaberne, der maaske 
endog udelukker Muligheden af nogen anden Næring. — 
Hvad navnlig de saakaldte Stenodermer angaaer, der ere saa 
talrige i den af Meddeleren berejste Del af Brasilien, og 
som høre til de Bladnæser, der jævnlig, selv i meget nye 
og højt ansete Værker, beskyldes for Blodsugning, da havde 
han i Maven af de mangfoldige Exemplarer, han havde 
undersøgt af de forskjellige der forekommende Arter,- ikke 
fundet andet end Levninger af forskjellige Frugter, dels 
vildtvoksende, dels indførte; end ikke Insekter havde han 
nogensinde fundet Spor til. I Maven af Glossofagerne, 
der jo endnu mere end Stenodermerne staa i Vanrygte for 
Blodsugning, havde han aldrig fundet Blod, men kun In- 
sekter, og naar man har ment, at disse Flagermuses ejen- 
dommelige Tunge netop skulde være dem givet paa Grund 
af deres Blodsugen, saa forekom det ham, at Tungens Bygning 
just viste, at de ikke kunde være anviste paa at suge Blod. 
Deres lange, tynde, næsten ormformige, udstrækkelige Tunge, 
som langs Siderne er tæt besat med fine, krumme, bagtil 
vendte, hornagtige Børster, kunde sikkerlig ikke bjælpe til 
ved Sugningen, hvorimod dens særegne Form og Bygning 
aabenbart gjør den til et fortrinligt Redskab til Fangst af 
Insekter. — Det kunde synes, at der fra to Sider kunde 
gjøres Indvendinger mod den Opfatning, som R. søgte at 
gjøre gjældende; der kunde nemlig imod den dels anføres 
den Omstændighed, at der gives i alt Fald et Land (Paraguay), 
hvor Dyr og Mennesker stadig lide af blodsugende Flager- 
muses Angreb, skjøndt hverken Desmodus eller Diphylla 
vides at forekomme der; dels at der foreligger i det mind- 
ste et bestemt Udsagn om, at en Stenoderm er bleven 
greben in flagranti, medens den tappede Blod af et Men- 
neske. Med Hensyn til den første Indvending maatte Med- 
deleren imidlertid bemærke, at selv om saa var, at man 
endnu ikke kjendte nogen Desmodus fra Paraguay, saa 
kunde Slægten derfor dog gjerne findes der; men Indven- 
dingen taber desuden enhver Betydning ved en Oplysning, 
som han skyldte Prof. Peters, den nemlig, at Prof. Behn 
havde gjort sidstnævnte opmærksom paa, at den af Azara 
under Navn af "Chauvesouris brune" beskrevne Flagermus 
(Phyllostoma rotundum Geoffr.) rimeligvis er en Desmodus, 
en meget skarpsindig Gisning, hvis Rigtighed Meddeleren 
efter nøje at have gjennemgaaet Azaras Beskrivelse ikke 
nærede ringeste Tvivl om. Hvad den anden Indvending 
angaaer, da er det Tschudi, som i sit store Værk ,,Un- 

tersuchungen iber die Fauna Peruana" (S. 67) fortæller, at han 
havde medbragt fra sin Rejse et Exemplar af den af ham op- 
stillede Phyllost. erythromos (= Ph. lilium Geffr.), en 
Stenoderm, som var greben, ligesom den efter at have su- 
get sig fuld af Blod paa Næsen af en drukken sovende 
Indianer var trillet ned over hans Ansigt. TT. siger imid- 
lertid ikke, at han selv har været tilstede ved denne Scene, 
og lige saa lidt synes han at have forsikret sig om, at der 
ogsaa virkelig var Blod i Flagermusens Mave. — Under 
disse Omstændigheder er det dog maaske tilladeligt at be- 
tvivle, at T. har anvendt en tilstrækkelig skarp Kritik ved 
denne Lejlighed. At en Flagermus skulde suge sig tyk-og 
fuld som en svullen Igle og falde af som en slig, lyder 
tilvisse ikke troligt og stemmer ikke med de Beretninger, 
man har fra andre Sider om Tilfælde, i hvilke Mennesker 
ere blevne bidte og sugede af Flagermus.” 


En senere rejsende Zoolog, Dr. Reinhold Hensel, 
ytrer sig — tilsyneladende uden at kjende noget til 
Huxleys og Reinhardts Undersøgelser — saaledes 
(Der zoologische Garten 1869): 


»I det store plejer man at inddele Flagermusene i 
tre Grupper: de frugtædende (Flyvehundene), de in- 
sektædende (Glatnæserne) og de blodsugende (Blad- 
næserne).. Denne Betegnelsesmaade er neppe engang rig- 
tig i Almindelighed og lider i alt Fald i det enkelte mange 
væsenlige Undtagelser; i Sydamerika er der ogsaa blandt 
de egenlige Flagermus (Flyvehunde findes der nemlig 
slet ikke) Former, som fortære saftige Frugter.  Skjøndt 
man. ofte hører tale derom, er det desværre aldrig lykkedes 
mig. at fange disse Dyr eller selv at iagttage dem, medens 
de fortærede Frugter. I Rio de Janeiro fortalte en tysk Kjøb- 
mand, der interesserede sig for naturhistoriske Iagttagelser og 
forekom mig at være aldeles troværdig, at han selv havde havt 
ondt ved at beskytte sin Haves Frugttræer mod Flagermusene. 
Ved Porto Alegre (i Provindsen Rio Grande do Sul) havde 
en tysk Haandværker staaende ved sit Hus et af de vilde 
Figentræer, hvis Figener ikke pleje at være større end 
Hasselnødder; paa den Tid, da de modnedes, skulde, efter 
hvad denne Mand berettede, talrige Flagermus besøge Træet 
og fortære Figenerne."  s,,Ogsaa den Antagelse, at alle 
Bladnæser ere Blodsugere, maa lide en væsenlig Berigti- 
gelse. Man har i Brasilien ofte Lejlighed til paa Heste 
og Muldyr at se de Saar, som de blodsugende Flagermuses 

Bid have bibragt dem; og i Rio de Janeiro, hvor alle 
Hestestalde ere aabne paa Grund af Heden, maa man om 
Natten tænde Lamper i dem og ophænge viftende Tøjer for 
at fordrive Blodsugerne. Jeg har selv undersøgt mange 
saadanne Saar paa mine egne og andres Ride- og Lastdyr 
og fundet, at de alle ere af samme Beskaffenhed. De ligne 
nemlig aldeles ikke de Saar, der bides af et Rovdyr med 
smaa Fortænder og store spidse Hjørnetænder, hvor man i 
Almindelighed seer fire Huller, som hidrøre fra Hjørnetæn- 
derne. Ved slige af et Rovdyr bibragte Saar finder der i 
Keglen intet Substanstab Sted, og en Blødning indtræder 
kun, naar Hjørnetænderne ere trængte altfor dybt ind og 
have beskadiget de større Kar. Efter Biddet af mindre 
Rovdyr f. Ex. Væselen flyder der saaledes kun meget lidt 
Blod, og Saarrandene lukke sig snart. — De fleste Blad- 
næsers Tandbesætning ligner nu ved Fortændernes Lidenhed 
og Hjørnetændernes betydelige Udvikling aldeles Rovdyre- 
nes, og de Saar, som hidrøre fra dem, have derfor ganske 
den ovenfor skildrede Beskaffenhed, noget som man har 
god Lejlighed til at overbevise sig om, naar man fanger et 
af disse meget bidske Dyr. Derimod ere de Saar, som 
man seer paa de af Blodsugerne bidte Heste og Muldyr, af 
en ganske anden Beskaffenhed. De danne en lille aflang, 
svagt fordybet Flade: Snitfladen er ikke lodret paa Over- 
fladen af det bidte Sted, som ved Saar efter lange Hjørne- 
tænder, men temmelig parallel dermed. Man kunde frem- 
bringe et lignende Saar, naar man med en lille Tang vilde 
løfte Huden lidt i Vejret og skjære den rask af med en 
Barberkniv. Ved et saadant Snit eller Bid, hvormed der 
altid er forbundet et Substanstab, gjennemskjæres en stor 
Mængde fine Hudkar og der indtræder straks en stærk og 
vedvarende Blødning. Ere Heste blevne bidte om Aftenen 
eller om Natten af Blodsugere, vil ikke sjelden endnu næ- 
ste Morgen Blodet flyde som en smal Stribe ned ad deres 
Hals eller ned ad Skuldrene og Forbenene lige til Jorden. 
Slige Saar kunne kun frembringes af store skovldannede og 
meget skarpe Fortænder; men en saadan Tandbesætning 
findes kun hos de to nærstaaende Slægter Desmodus og 
Diphylla, og jeg er derfor aldeles overbevist om, at de ere 
de. to eneste blodsugende Slægter blandt alle Flagermusene, 
og. at alle Fortællinger om andre blodsugende Flagermus 
bero paa Fejltagelser eller Misforstaaelser. Slægten Di- 
phylla er jeg ikke stødt paa, men Desmodus rufus har 
jeg samlet i stor Mængde; den lever i Almindelighed i 
stort Selskab i Klippehuler, men undertiden træffer man 

den ogsaa i store hule Træer. Ved at fange disse Dyr 
har jeg ofte havt Lejlighed til at se de Saar, som de bi- 
bragte mine Hunde paa Næsen, naar disse vilde gribe dem, 
eller mig selv paa Hænderne, og fundet at de ganske lig- 
nede dem paa de af Blodsugere bidte Heste. Biddet fore- 
gaaer med Lynets Hurtighed; selv om de kun synes at 
berøre Huden, mangler der straks et Stykke af den.  Der- 
for kunne de heller ikke bide sig fast, som alle andre 
Bladnæser gjøre, naar de blive fangne og i deres Vrede 
gribe en eller anden Gjenstand, som de kunne faa fat i 
med deres Tænder, og bolde den fast en lang Tid. — 
Sammen med denne Desmodus forekomme ogsaa andre 
Bladnæser, f. Ex. den store Vampyrus auritus, Sturnira 
lilium og to Glossophaga-Arter, men aldrig saa jeg paa 
Egnens Heste andre Saar end dem, de havde faaet af 
Desmoderne. Der er alligevel meget dunkelt i denne Blod- 
sugers Levevis; thi Antallet af de Saar, man træffer hos 
Heste og Muldyr, er meget ringe i Forhold til Antallet af 
Individer af D. rufus. Jeg har aldrig seet disse Saar paa 
Hornkvæget, hvis Hud synes at være for tyk dertil, men det 
er vel muligt, at ogsaa de angribes af Blodsugere i Mangel 
af Heste. Ved den tyske Koloni S. Cruz (i Prov. Rio Grande 
do Sul) var en Sandstenshule beboet af mindst 200 Individer af 
Desm. rufus, og tæt derved var der en omgjærdet Plads, 
hvor de næmest boende Kolonisters Heste og Okser græssede 
Dag og Nat. Uagtet jeg ofte gik over denne Plads, lagde 
jeg aldrig Mærke til, at disse Dyr havde paafaldende mange 
Saar efter Blodsugere. Dersom alle hin Hules Beboere 
efterstræbte disse Heste, vilde det været aldeles umuligt at 
holde Heste der. Heller ikke er det sandsynligt, at flere 
Desmoder suge efter hinanden af det samme Saar, da de 
alle forlade deres Skjul omtrent paa samme Tid. Da Hesten 
ikke har hjemme i Amerika, følger allerede deraf, at der 
oprindelig maa have været dem anvist en anden Kilde til 
Føde. De større Skovdyr, Hjorte, Tapirer, Kapivarer, ere 
sikkert beskyttede mod Blodsugernes Bid ved deres Ophold 
i det næsten uigjennemtrængelige Skovkrat eller i Vandet, 
og Aberne ved deres Behændighed. Der staaer da kun 
den Udvej aaben at antage, at de i Almindelighed fange 
mindre varmblodige Dyr (Mus, Fugle) for at suge Blodet af 
dem og kun undtagelsesvis forgribe sig paa Heste eller 
Muldyr. At de kun leve af Blod og ikke tillige af In- 
sekter, fremgaaer allerede af deres hæmmede, til Tygning 
aldeles uskikkede Kindtænder. Desuden finder man altid 
deres Indvolde fyldte med en sort begagtig Masse. det for- 

døjede Blod; ogsaa deres Spildning er sort og tykflydende. 
Den udtømmes rimeligvis hver Aften, førend de flyve ud af 
Hulen. Naar det begynder at blive mørkt, forlade Flager- 
musene, der hidtil have holdt sig skjulte i Klipperevnerne, 
allerbagest i den mørke Hule, disse deres Smuthuller; dog 
begive de sig ikke straks ud i det frie, men samle sig 
- først ved Hulens Munding paa et passende Sted for at 
vente paa, at det skal blive aldeles mørkt, og imidlertid 
skille sig ved deres flydende Udtømmelser; man finder der- 
for Hulens Gulv paa dette Sted dækket med et vel en 
halv Alen tykt Lag af en begagtig Masse med den vel- 
bekjendte Flagermuselugt. En stor Hund, som havde traadt 
deri, saa ud, som om den havde trukket sorte Støvler paa. 
Men dersom Desmodus og Diphylla ere de eneste 
Blodsugere blandt Flagermusene, hvoraf leve da alle andre 
Bladnæser? Uden Tvivl ere disse i denne Henseende ikke 
forskjellige fra Glatnæserne; i det mindste lader der sig 
ikke paavise nogen fysiologisk Sammenhæng mellem Til- 
stedeværelsen af et Næseblad og Blodsugning; eller rimelig- 
vis lade de større Arter, de saakaldte Vampyrer f. Ex., 
sig ikke nøje med Insekter, men gjøre Jagt paa varmblo- 
dige Dyr. En tysk Læge og Insektsamler i Blumenau 
(Provindsen St. Catharina) saa en Aften en stor Flager- 
mus flyve ind ad hans aabne Kammervindue og fange og 
dræbe en Svale, som vilde anlægge sin Rede i Kammeret 
og derfor overnattede der.” 


Resultatet af alle disse Beretninger og Overvejelser 
vilde da altsaa blive dette, at de ægte Bladnæser (Phyl- 
lostomer) dels ere Insektædere ligesom Glatnæserne, dels 
ligefrem frugtædende i lige saa høj Grad som de egen- 
lig frugtædende Flagermus, de saakaldte Flyvehunde; 
Blodsugere derimod ere kun en mindre Gruppe af syd- 
amerikanske Bladnæser (Desmoderne), som ved Tand- og 
Mavebygning synes at være særlig indrettede til denne 
Levemaade, og hvis eneste Føde, saavidt man hidtil har 
kunnet bringe i Erfaring, bestaaer af Blod. For saa vidt 
vilde det være rigtigt at overføre Benævnelsen » Vampyr« 
fra Phyllostomerne til Desmoderne, 


Fjerde Række. III. ii 


Mindre Meddelelser. 


1. John Ericssons Solmaskine. I et af de seneste Hef- 
ter af Tidsskriftet ,,Engineering" har John Ericsson med- 
delt forskjellige nye Oplysninger om sin Solmaskince. 
Man vil erindre, at siden' den første Efterretning om Sol- 
maskinens Opfindelse for et Par Aar siden vakte Forbav- 
selse over hele Verden, er den kun bleven omtalt i Ny og 
Næ, netop tilstrækkelig til at vedligeholde Interessen for 
den, uden at man i Grunden har erfaret andet, end åt Op- 
finderen havde forfærdiget Modeller, der vare stærke nok 
til at kunne arbejde, medens man derimod ikke fik nærmere 
Oplysninger om Maskinens Enkeltheder. For at berigtige fejl- 
agtige Forestillinger har Opfinderen dog nu fundet sig for- 
anlediget til i Korthed at fremstille Hovedtrækkene ved sin 
Opfindelse, skjøndt dette er skeet med stor Forbeholdenhed. 
Man seer deraf, at Maskinen maa bestaa af to Hoveddele: 
en Indretning, der samler Solens Straalevarme, og en 
Dampavler, hvori denne Varme benyttes til Udvikling af 
Damp; men en nærmere Beskrivelse af disse Dele vil Op- 
finderen for Tiden ikke. offenliggjøre, for at ikke altfor 
driftige Personer skulle forhindre ham i den videre Ud- 
førelse af hans Planer og Ideer ved at tage Patenter paa 
»Forbedringer." Derimod fremhæver Ericsson, at Gnidnin- 
gen er bragt ned til et Minimum — i det mindste paa Mo- 
dellerne — hvad der tillader at benytte Maskinen til at maale 
det Rumfang Damp, der frembringes ved at samle Varmen 
af em Solstraale af et givet Gjennemsnit. Endelig medde- 
ler Ericsson endnu den Oplysning, at Solmaskinen slet 
ikke ér bestemt til at konkurrere med Dampmaskinen paa 
de Steder, hvor man kan faa Stenkul, og at det overhove- 
det ikke er Meningen at benytte den undtagen paa saa- 
danne Steder, hvor der findes stadigt Solskin. Vi skulle 
derefter give Opfinderen selv Ordet for at udtale sig om 
Solmaskinens Fortjenester. 

»De mangfoldige Forsøg, der ere blevne foretagne, vise, 
at i en Gjennemsnitstid af 9 Timer om Dagen opsamler 
den Mekanisme, som er bleven udtænkt for at samle So- 
lens Straalevarme, paa alle Bredegrader mellem Ækvator 
og 45? fulde 3,5 Varmeenheder i Minutten for hver Kva- 
dratfod, som udsættes for Solens lodrette Straaler. Da en 
Varmeenhed£) er lig med 1350,9 Fodpunds Tryk, sees det, 
at Straalevarmen fremkalder en mekanisk Kraft af 4728,15 
Fodpund i Minutten paa hver Kvadratfod, altsaa 472815 
paa 100 Kvadratfod. Divideres dette Tal med 28800=+), 
finde vi, at 100 Kvadratfod Overflade, udsat for Solstraa- 
lerne, i Løbet af 9 Timer uafbrudt udvikler 16,4 Hestes 
Kraft indenfor de nævnte Bredegrader. Ingeniørerne vide 
imidlertid, at ingen Maskine eller mekanisk Opfindelse er i 
Stand til at give den fulde Nyttevirkning af Varmens me- 
kaniske Kraft, ja ikke engang nærmer sig dertil; derfor har 
jeg for ikke at overvurdere det nye Systems Kraft antaget, 
at en Solmaskine paa 1 Hests Kraft udfordrer Solvarmens 
Koncentrering fra en Overflade af 10 Kvadratfod. Paa 
Grundlag heraf skal jeg nu vise, at de Egne af Jorden, 
der lide af Overskud af Solvarme, ville nyde Fordele af 
deres ubegrændsede Raadighed over denne Bevægkraft, som 
langt ville opveje alle de Ulemper, de for Øjeblikket lide 
af. " Forinden jeg gaaer over hertil, turde det imidlertid 
være rigtigst åt betragte de mekaniske Indretninger, ved 
Hjælp af hvilke vi uden Bekostning eller Transport komme 
i Besiddelse af det Brændsel, som findes i dette store Ma- 
gasin. Solmaskinen bestaaer af tre forskjellige Dele: Ma- 
skinen, Dampavleren og den Mekanisme, véd hvilken S$ol- 
straalernes Intensitet forøges i en saadån Grad, at den 
frembragte Varmegrad overstiger Varmegraden for det la- 
veste Damptryk, som kan anvendes ved en arbejdende Ma- 
skine. Hvad Bevægemaskinen selv angaaer, bestaaer den i det 
væsenlige af en moderne Dampmaskine, som i fuldeste 
Maal benytter den mekaniske Kraft af den Damp, der 
frembringes ved Solstraalernes Koncentrering. Da Damp- 
avleren ikke udsættes for Ild, Sod eller Aske, vil dens 


") En Varmeenhed er den Mængde Varme, der udfordres for at op- 
varme 1 Pd. Vand 1 Grad. Omsat i mekanisk Kraft løfter 1 Var- 
meenhed 1350,9 Pund 1 Fod i Vejret. 

”) En Hests Kraft er lig med 480 Fodpund — den Kraft, der kan 
løfte 480 Pund 1 Fod i Vejret i 1 Sekund — altsaa 28800 Fod- 
pund i Minutten. 

Varighed være større end en sædvanlig Dampmaskines, idet 
den kun angribes ved Rustdannelsen.% 

»Vi skulle endelig betragte Beskaffenheden af den Me- 
kanisme, ved Hjælp af hvilken Solvarmen koncentreres. 
Med Hensyn til denne Mekanisme kunde man opstille de 
Spørgsmaal: Er den kostbar? Er den tung og stor, saa 
at: Transporten bliver vanskelig? Og til Slutning kan man 
spørge: Kommer den let i Uorden, og er den dyr at holde 
vedlige? Jeg skal besvare disse Spørgsmaal i samme Or- 
den, hvori de ere blevne fremsatte.” 

»Bekostningen er middelmaadig. Vægten er kun ringe; 
thi Koncentreringsapparatets mest fremtrædende Egenskab 
er netop dets ringe Tyngde. Hvad Størrelsen angaaer, da 
bestaaer Apparatet af lutter smaa Dele, der let kunne sam- 
mensættes. Angaaende Varigheden behøver det blot at 
paapeges, at selv. tynde Metaller ktinne, naar de holdes 
tørre, udsættes i ubegrændset Tid for Solens Straaler uden 
at angribes videre; følgelig kan Koncentreringsapparatet, 
der beskyttes af tynde Metalplader, i Modsætning til Damp- 
kjedlerne, der hurtig ødelægges, ikke gjøres ubrugeligt af 
Sølstraalernes Indvirkning. Et andet Spørgsmaal, som ri- 
meligvis vil blive gjort, er, om Solmaskinen vil være lige 
anvendelig i stor og i lille Maalestok? Det er imidlertid 
ikke nødvendigt, og det er heller ikke Meningen at gjøre 
Omfanget af det Apparat, ved hvilket Solens Kraft kon- 
centreres og Varmegraden forhøjes tilstrækkelig til at frem- 
bringe Damp til Maskinen, større. Maximum af den ved- 
tagne Størrelse har været tilstrækkelig til at benytte Var- 
men fra en Solstraale af 35 Kvadratfods Gjennemsnit. 
Naar en større Kraft udfordres, bliver man nødt til at an- 
vende et forøget Antal Apparater, ligesom vi forøge An- 
tallet af Arbejdere, naar vi ønske at udføre et større AÅr- 
beide.  Bevægelsesmaskinen selv, Dampcylinderen og lig- 
nende Dele kunne naturligvis ligesom ved Dampmaski- 
nen ændres efter det anvendte Damptryk og det Arbejde, 
som skal udrettes.” 

»I Overensstemmelse med vore indledende Bemærk- 
ninger fremhæve vi, at det ingenlunde er Meningen 
at benytte Solmaskiner paa de Steder, hvor der ikke 
findes stadigt Solskin. Da de Egne paa Jorden, hvor 
der findes et Overmaal af Solvarme, ere ret talrige, til- 
lader Pladsen os kun at kaste et flygtigt Blik paa de hede 
Kontinenter; men det vil være tilstrækkeligt til at vise 

os, at Solmaskinens Omraade, selv med den antagne Ind- 
skrænkning, ikke er saa ganske ringe. En regnløs Egn 
strækker sig fra den nordvestlige Kyst af Afrika til Mon- 
goliet, omtrent 9000) Mile lang og henved 1000 Mile bred. 
Foruden Ørkenerne i det nordlige Afrika indbefatter denne 
Region Middelhavets sydlige Kyst, øst for Kabesbugten, 
og en Del af det røde Havs vestlige Kyst, en Del af Sy- 
rien, den østlige Del af de Lande, som vandes af Eufrat 
og Tigris, det østlige Arabien, største Delen af Persien, 
den vestlige Del af Kina og Tibet, samt endelig Mon- 
goliet. Paa den vestlige Halvkugle ere Nedre - Kalifor- 
nien, Mexiko og Guatimala samt Sydamerikas vestlige 
Kyst paa en Strækning af mere end 2000 Mile stadig ud- 
satte for en stærk Straalevarme.” 

»Beregninger over den Solkraft, som gaaer tilspilde 
paa den beskrevne uhyre Overflade, give et Beløb af me- 
kanisk Kraft, der næsten er ufatteligt. Lad os derfor blot 
beregne den mekaniske Kraft, der kan frembringes ved at 
opsamle Solvarmen paa en Strækning af omtrent 1 Mils 
Brede langs .den regnløse vestlige Kyst af Amerika, Mid- 
delhavets sydlige Kyst, begge Sider af Nilens Alluvialslette 
i Øvre- Ægypten, begge Sider af Eufrat og Tigris indtil en 
Afstand af 400 Mile ovenfor den persiske Bugt, samt ende- 
lig en Strækning paa en Mils Brede ud mod de regnløse 
Dele af det røde Hav. Den samlede Længde af disse 
Jordstrækninger, der ere valgte, fordi Vandet tilsteder en 
fri. Kommunikation med dem, er langt over 8000 Mile. 
Lægges denne Længde og en Brede af 1 Mil til Grund 
for Beregningen, finder man, at det nævnte smalle Bælte 
indeholder 223.000 Millioner Kvadratfod.  Divideres dette 
Tal med det Areal, som udfordres for at frembringe en 
Hests Kraft, se vi, at 22,300,000 Solmaskiner, hver paa 
100 Hestes Kraft, kunne uafbrudt holdes i Gang 9 Timer 
i Døgnet for at benytte den Varme, som nu gaaer tilspilde 
paa en forholdsvis liden Landstrækning. Man kunde paa- 
staa, at disse Tal savne praktisk Betydning. Men en 
nøjere Overvejelse vil vise os, at den stadige Udtømmelse 
… af Stenkulsgruberne nødvendigvis maa frembringe betyde- 
lige Forandringer i de internationale Forbindelser til For- 
del for de Lande, der ere i Besiddelse af stadigt Solskin. 
Øvre-Ægypten vil saaledes i Tidernes Løb drage betydelig 


+) Talen er her og i det følgende om engelske Mil. (R. A.) 

Fordel og komme til at indtage en fremragende politisk 
Stilling paa Grund af sit udbredte Solskin og den deraf 
følgende Tilgang af Bevægkraft. Den Tid vil komme, da 
Evropas Fabriker maa standse deres Virksomhed af Mangel 
paa Stenkul; da vil Øvre- Ægypten indbyde de evropæiske 
industridrivende til at flytte deres Maskiner og opføre 
deres Fabriker paa den faste Grund langs med Nilens 
Alluvialslette, hvor man kan raade over en Kraft, der vil 
være tilstrækkelig til at sætte langt flere Væverstole igang 
end selv hundreder af Manchesterfabriker eje. 

»Jeg opsætter til en anden Gang at besvare det vig- 
tige Spørgsmaal: Hvorledes kan Evropas uregelmæssige Sol- 
skin benyttes til regelmæssig Bevægelse af Maskiner, idet 
man opsamler den og anvender de sammenpressede Kraft?” 


(A. B.) 


2. Formodede Grundstoffer. Ved det svenske Viden- 
skabs Akademies Aarsfest meddelte Professoren i Minera- 
logi Nordenskiøld i den sædvanlige Oversigt over hans 
Videnskabs Fremskridt i det forløbne Aar følgende Oplys- 
ninger om nogle formodede nye Grundstoffer, af hvilke det 
ene er en gammel Bekjendt, hvis Ægthed har været endel 
omstridt, medens det andet nu dukker op for første Gang. 

Den i Nærheden af Støkholm værende Bjergart, der 
gaaer under Navnet Stokholms-Granit, adskiller sig fra den . 
sædvanlige Granit og Gneus ikke blot derved, at en bety- 
delig Del af den almindelige Granits Kali-Feldspath er om- 
byttet med Natron-Feldspath eller Oligoklas, et i teknisk 
Henseende vigtigt Mineral, der i 1824 opdagedes af Ber- 
zelius, men tillige derved, at. denne Bjergart er rig paa 
Orthit og forskjellige andre Mineralier, der indholde sjeldne, 
i Jordskorpen kun sparsomt forekommende Grundstoffer. 
Blandt andet har man i Granitbruddene ved Skeppsholmen 
fundet smaa uanseelige Krystaller af et Mineral, 'der 
forøvrigt næsten savnes i Sverige, men forekommer i 
større Mængde ved Brevig og Arendal i Norge, ved Ilmen- 
bjerget i Ural, ved Expailly i Frankrig, i de ædelstenfø- 
rende Sandlag paa Ceylon og paa flere Steder. Dette Mi- 
nerals rene, i deres naturlige Tilstand røde, men efter en 
Glødning farveløse Varietetéer udgjøre en smuk rubin- eller 
diamantlignende Ædelsten, der allerede længe har været 
kjendt af Juvelererne, som paa Grund af dens i Forhold 
til Diamanten ringe Værdi have givet den Navnet Jargon; 
Jargonen eller, som den senere kaldtes, Zirkonen er af 

megen Betydning, fordi den omtrent er det eneste Raa- 
materiale, man kjender til Fremstilling af Zirkonilte (Zir- 
konjord) og dets Salte. Allerede i 1845 troede Professor 
Svanberg i Upsala at have iagttaget, at Zirkonet iste- 
denfor at være et enkelt Stof indeholdt endnu et Grund- 
stof, for hvilket han foreslog Navnet Norium. Denne Op- 
dagelse blev imidlertid ikke videre forfulgt, og Følgen deraf 
var, at de yngere Kemikere betragtede den med en Del 
Mistro, og at Norium i mange Lærebøger blev strøget af 
Grundstoffernes Række. Nylig har dog Svanbergs Opda- 
gelse fundet Bekræftelse ad spektralanalytisk Vej, idet en 
engelsk Kemiker Sorby har iagttaget, at adskillige ceylon- 
ske Zirkoner, men derimod ikke Zirkoner fra. Norge og 
Ural, give et ejendommeligt Absorptionsspektrum, der frem- 
træder endnu tydeligere, naar man benytter de af de nævnte 
Mineraliers Jordarter fremstillede Salte. De i den Anled- 
ning af Sorby og Forbes anstillede Undersøgelser ere vel 
endnu ikke afsluttede, men synes dog at vise, at Zirkon- 
jorden bestaaer af en Blanding af Ilterne af tre Grundstoffer: 
Zirkonium, Norium og et nyt Metal, der netop udmærker 
sig ved de ovenfor omtalte Absorptionslinier, og for hvilket 
Undersøgerne foreslaa Navnet Jargonium. Saa sparsomt 
forekomme dog disse nye Metaller i Naturen, at man vilde 
have megen Vanskelighed ved blot at fremstille et eneste 
Pund af hver af dem, og de ere saaledes en ny Forøgelse 
af Rækken af de sjeldent forekommende Grundstoffer, hvis 
Betydning i Naturens Husholdning Forskerne hidtil for- 
gjæves have søgt at forklare. Uden en saadan ere de dog 
sikkerlig ikke, og de ville vistnok ogsaa alle, tidligere eller 
senere, vise sig at være til Nytte for Menneskene. Et Ex- 
empel derpaa har man i den i dette Tidsskrift tidligere 
omtalte Anvendelse af Zirkonen til det Drummondske Lys. 


(A. B.) 


3. »Blind som en Muldvarp." I Almindelighed seer man 
ikke noget til Muldvarpens Øjne; det lille Øjeæble, af Stør- 
relse som et Senopskorn eller et Knappenaalshoved, ligger 
nemlig mere eller mindre skjult under Huden, der enten, 
som hos den sydevropæiske Muldvarp (Talpa coeca), gaaer 
hen over det uden at efterlade nogen Øjespalte eller, som 
hos vor almindelige Muldvarp (T. europæa), ,danner en 
tydelig Øjespalte, hvis tykkere Rande som Øjelaag træde 
frem over den omgivende Hud,” Der er ingen Tvivl, siger 
Blasius, om at den sidst nævnte Art virkelig kan se, 

uagtet Øjnene i Almindelighed ere aldeles skjulte af Haa- 
rene; saa snart'en Muldvarp bliver kastet i Vand og tvunget til 
at svømme, vige Haarene omkring dens Øjne straaleformig 
fra hinanden, et Par glindsende Øjne komme tilsyne, og man 
overbeviser sig om, at Muldvarpen bestemmer sin. Kurs 
efter Lysindtryk."… Om, den sydevropæiske ,, blinde" Muld- 
varp. hedder det derimod, at ,,Øinene ere skjulte af den fine, 
halv gjennemsigtige og rundt omkring dem nøgne Krophud, 
som kun er gjennembrudt af en yderst fin i skraa Retning 
løbende Kanal, hvorigjennem Øjet ikke kan blive synligt.” 
Blandt de mange hundrede Muldvarpe, som Blasius har 
undersøgt fra forskjellige Steder i Tydskland, fandt han ikke 
en eneste ,,blind.” — Imidlertid har en engelsk Anatom Lee 
meddelt det kgl, engelske Videnskabernes Selskab en Under- 
søgelse, hvoraf det synes at fremgaa, at hos den voksne 
almindelige Muldvarp er Synsevnen aldeles udslukt; Øjet er 
tilstede, men dets indre Dele aldeles destruerede øg Syns- 
nerven forvandlet til, en Bindevævstrevl; til yderligere 
Bevis kan tjene, at den Aabning paa Hjerneskallen, hvor- 
igjennem Synsnerven træder ud, hos den voksne Muldvarp 
altid er fuldstændig lukket. (Paa et af Cranierne i det 
zootomiske Museum fandt han Spor til ,,foramen opticum" 
paa den ene Side). Hos 11” lange Fostre af samme Art 
fandtes derimod Øjet og alle dets indre Dele i fuldkommen 
normal Tilstand, Synsnerven kunde forfølges som en virke- 
lig Nervestræng lige til Hjernen, Synsnervehullet var selv- 
følgelig tilstede osv, Heraf vilde det da fremgaa, at Muld- 
varpen rimeligvis fødes seende, men at Øjet derefter under- 
gaaer en tilbageskridende Omdannelse, hvorved dets Sekraft 
udslukkes. — Da Hr. Lees Undersøgelser, der selvfølgelig 
ere af en meget minutiøs og vanskelig Karakter, kun 
ere anstillede paa et mindre Materiale, vilde det være øn- 
skeligt, om andre dygtige Anatomer vilde øve deres Behæn- 
dighed paa Løsningen af dette Spørgsmaal. 


Ø 

Hverdagslivets Fysiologi 
| efter 
G. H. Lewes "Physiology of common life", 
Et tilsvarende Værk til James F. W. Johnston: 
Hverdagslivets Chemi. 


Ingen Videnskab kan være saa vigtig for Mennesket som den, der be=- 
skjæftiger sig med dets eget Liv. Der er ingen Kundskab, som det daglige 
Livs Hændelser såa uopbørlig gjøre Krav paa, som Kundskaben om de 
Processer, hvorved Mennesket lever og virker. Hvert Øieblik er man i 
Fare for at handle imod Love, der hævne sig ved aarelang Lidelse, Svæk- 
kelse af Kræfterne, tidlig Død. Forkjæmperne for sanitære Reformer præ- 
dike forgjæves, fordi de prædike for et Publikum, der ikke forstaaer Livets 
Love, Love, der ere ligesaa strænge som Tyngde- eller Bevægelseslovene. 
Endog. Andres sørgelige Erfaring yde os ingen Lærdom, naar vi ikke for- 
staae de deri indeholdte Principer. Seer man En blive syg af fordærvet 
Luft, seer man en Anden udsat for det samme uden at lide nogen synlig 
Skade; en Tredie drager. den Slutning: Det er altsammen et Lykketræf, og 
slaaer sin Lid til dette Lykketræf; havde han forstaaet det tii Grund lig- 
gende Princip, vilde han ikke være bleven et Bytte for Slumpelykken, vilde 
hans første Kursus i Svømning ikke have været et Skibbrud. 

Ønsket om videnskabelig Kundskab voxer daglig. Videnskaben forlader 
sine Laboratorier og træder frem paa Alfarvei, Men skjøndt Tusinde nu 
med Iver bestræbe sig for at sætte sig ind i de vigtigste fysiologiske Love, 
kan Fleerheden dog ikke faae Bugt med sin uovervindelige Utilbøielighed 
for anatomiske DBetailler. Mange ville hellere forblive uvidende end er- 
hverve Kundskab ad saadanne Veie. Forfatteren af nærværende Værk har 
troet, at det lod sig gjøre at give en klar og nøiagtig, for det daglige Liv 
og almindelig videnskabelig Dannelse tilstrækkelig Fremstilling af de vig- 
tigste fysiologiske Love uden at forudsætte nogen Kundskab om Anato- 
mien. Det vil være hans Formaal mere at udvikle Grundsætninger end 
at docere en Videnskab, og disse Grundsætninger ville blive oplyste med 
de mest overraskende hidtil bekjendte Kjendsgjerninger. Han forestiller 
sig, han holder en Forelæsning for en blandet Tilhørerkreds, han vil an- 
tage, at der ved Siden af den medicinske Student sidder en intelligent 
Haandværker, ved Siden af Videnskabsmanden en Familiemoder, og han 
vil gjøre sig Umage for at være forstaaelig og interessant for Alle, idet 
han gjengiver andre Forskeres nyeste Opdagelser og Udbyttet af sine egne 
Undersøgelser. 

Undersøgelsen vil omfatte Hunger og Tørst, de første Drivfjedre til 
Virksomhed; Mad og Drikke, de forskjellige Arter deraf og deres Forhold 
til os. Fordøielse og Indigestion med de deraf betingede simple Regler 
for Diæten; Blodets Sammensætning og Anvendelse som det Stof, hvoraf 
Legemet bygges; Historien om Opdagelsen af Blodets Kredsløb og de Veie, 
Blodet gaaer; de vigtige Fænomener Aandedræt og Kvælning; de mærk- 
værdige Processer, der indeholdes i Spørgsmaalet, Hvorfor vi ere varme, 
og hvorledes vi holde os varme; de mange Opgaver for Nervefysiologien, 
der vedrøre Følelse og Tænkning — Sjælen og Hjernen — og Vore Sand- 
sers og Sandsningers eiendommelige Sfærer; de hemmelighedsfulde og dog 
saa vel bekjendte Tilstande Søvn og Drømme; de Anlæg, Vaner, Talenter, 
Egenheder, Træk og Sygdomme, der indesluttes i de Egenskaber, vi arve 
fra vore Forældre; og tilsidst de ophøjede Gjenstande Liv og Død. 

Priis 4 ØRd. 40 Sk. 

en Pris for hele Aaret af 3 Rdl.  Subskriptionen, der 
er bindende for et Bind, modtages i alle Boglader og paa de 
kongelige Postkontoirer uden nogen Prisforhøjelse. Bi- 

De ærede Forfattere, som ikke, & Dage efter at et Hefte 
af Tidsskriftet er udkommet, have modtaget en Anvisning paa 
Honoraret, anmodes om at henvende sig i: Forlæggerens Boglade, 
Højbroplads Nr. 5 ) 

"I alle Redaktionen af dette Tidsskrift vedrørende Anlig- 
gender behage man at henvende sig til Dr. phil. C. F. Liiken, 
som træffes 1 sin Bolig, Nørrebro, Blaagaards Dossering ved 
"Peblingesøen Nr. 18, i Stuen, sikkrest fra 5-6 E., eller til 
Overlærer C. Fogh, Fælledveien. Nr. 5, sikkrest fra 5-7 E., 
eller til Dr. phil. Eug. WSSEr dg renere Nr. 26 B 
Iste Sal. i 


Varmeangivelserne i dette Tidsskrift ere efter det hundrededels Ther- 
mometer, Vægt- og Maalangivelserne ere danske, — forsaavidt andet 
ikke udtrykkelig er bemærket. 

Skibsdampmaskinen. 

Haandbog for Søfarende og Skibsrhedere. 


En populair Fremstilling af den danske Søret af Vilhelm Arntzen. 

Bidrag til Opfattelsen af Filosofiens 
historiske Udvikling. 


Af Dr. H. Brøchner, Professor i Filosofi. 
Priis 1 Rdl. 56 Sk. 


Om det Religieuse i dets Eenhed 


med det Humane. 
Et positivt Supplement til »Problemet om Tro og Viden«. Af Dr. H, Brøchner. 

Mine Herrer! 


Naar jeg som Gjenstand for det Foredrag, jeg her skal 
"have den Ære at holde, har valgt det danske og specielt 
det limfjordske Østersfiskeri, da er dette Valg skeet med 
"særligt Hensyn til det Overgangstrin, hvorpaa den nævnte 
"Industrigren for Øjeblikket befinder sig her i Landet. 
Det vil udentvivl være de fleste af Dem bekjendt, at 
Østersfiskeriet i Limfjorden er et Regale, der — om det 
end er af temmelig ny Datum — dog allerede nu har 
"vundet et saadant Omfang og en saådan Betydning, at 
dets Organisation fordrer en hel ny Omordning, der 
"staaer i bedre Samklang med dets Dimensioner og med 
Statens berettigede Krav. Det vil ogsaa være Dem be- 
kjendt, at Interessen for Østersfiskeriet og Østerskulturen 
her. i Danmark i den seneste Tid har faaet sit Udtryk 
ikke alene i literære ÅArbeider, men tillige i praktiske 
Forsøg, og at Regeringen med paaskjønnelsesværdig 
Redebonhed har ydet sin Bistand til disse Forsøgs 
Fremme. Hvorvidt Resultaterne deraf ville svare 

til Forventningerne, kan naturligvis endnu ikke afgjøres, 
men jeg troer, at man, som saa ofte, naar en ny Ind- 
tægtskilde aabner sig, ogsaa her er strømmet for stærkt 
til for at øse deraf, og at man i sin Iver har undladt 
at se efter, om der ogsaa virkelig var Bund i det Kar, 
man benyttede. 

Forsaavidt De heri ville se udtalt en Ængstelighed 
for at tage fat paa slige Forsøg, er jeg dog bleven mis- 
forstaaet. Jeg har kun villet betone Nødvendigheden af 
at gaa frem med en vis Forsigtighed og af at tage til- 
børligt Hensyn til de valgte Lokaliteters Naturforhold 
for derefter at prøve sig frem, begynde smaat og lempe 
sig efter de Vanskeligheder, der stille sig hindrende ivejen. 
Det kunde synes, at dette var noget, der fulgte af sig 
selv, og dog viser Erfaringen os, i hvor ringe Grad disse 
Fordringer ere blevne fyldestgjorte, hvorledes store Ka- 
pitaler ere gaaede tilgrunde, rige Kræfter bortødslede, 
fordi man i sin Begejstring for Sagen har grebet den an 
med en Voldsomhed og Blindhed, der kun under de 
allerheldigste Forhold kunde have ført til et lykkeligt 
Resultat. Det er vel sandt, at de Forsøg, som for Øje- 
blikket ere paabegyndte elleri alt Fald indledte her hjemme 
i Retning af Østersfiskeri og Østerskultur, ere forsvin- 
dende i Sammenligning med de storartede Foretagender 
navnlig paa de franske Kyster, men denne kyantitative 
Forskjel kan dog ikke siges at udøve nogen væsenlig 
Indflydelse paa Spørgsmaalet. 

Det er ikke min Hensigt at dvæle ved Skildringen 
af disse mislykkede Projekter, eller at gaa nærmere ind 
paa en Omtale af de antydede, nys paabegyndte Forsøg - 
i de danske Farvande. Til Belysning af dette sidste 
Punkt mangler jeg endnu saa godt som alt Materiale, 

men hvad det første angaaer, da troer jeg, at et flygtigt 
Blik derpaa vil have sin Interesse og muligvis kaste" Lys 
over et og andet Punkt i dette Foredrags egenlige Gjen- 
stand: Østersfiskeriet i Limfjorden. 

Den baade som Embryolog og navnlig som Forkæm- 
per for den kunstige Fiskeavl berømte Professor Coste 
havde ved Fusaro-Søen i Omegnen af Neapel gjort sig 
bekjendt med den kunstige Østersavl, som allerede i 
Oldtiden spillede en Rolle i Syditalien. Hans livlige, 
modtagelige Sind lod ham straks ane Muligheden af at 
ophjælpe de franske Østersfiskerier ad denne Vej, og 
med en ægte Franskmands Tillid til Skjæbnen greb han 
Sagen an med en Voldsomhed og Iver, der blev alt 
andet end heldbringende for hans Foretagende. Han 
forstod at vinde den franske Regjerings og Kejserens 
personlige Interesse for sine vidtgaaende Planer, og i 
Foraaret 1858 udlagdes der i Bugten ved St. Brieuc en 
saa umaadelig Mængde forplantningsdygtige Østers, at 
man dermed bedækkede et Areal af henimod 200 Tår. 
Land. I Begyndelsen gik alt godt.  Risknipperne, som 
man havde nedsænket for at opfange Yngelen, viste sig 
om Efteraaret fuldt besatte med Smaa-Østers, alle de 
Gjenstande, man fiskede op fra Bunden, vare bedækkede 
af dem, og Foretagendet syntes at skulle lykkes over al 
Forventning. De Beretninger, som Coste indsendte derom 
til Kejseren, vidne ogsaa ved deres overstrømmende Ud- 
talelser om den store Betydning for Frankrigs Fremtid, 
som han selv tillagde dem; jeg skal tillade mig at citere 
nogle faa Punkter af en Beretning, som han indsendte 
den 12te Januar 1859: »Aldrig have Cancale og 
Granville, selv i deres frodigste Blomstrings- 
periode, frembudtSynet af en saadanOverflod« 

hedder det saaledes et Sted, og faa Linier nedenfor siger 
han: »For at tro paa et saadant Vidunder vilde 
det være nødvendigt, at man selv havde været 
Vidne til det«. Der gives dernæst et med stærke 
Farver udsmykket Billede af Foretagendets Fremtid, og 
der henvises til, hvorledes denne Industri vil blive en 
uudtømmelig Indtægtskilde, idet man kan nedsænke et 
lige saa stort Antal Apparater til Yngelens Opsamling, 
som man vil, da enhver voksen Østers ikke frembringer 
mindre end 2 å 3 Millioner Unger. Efter at have frem- 
stillet Forsøgets lykkelige Udfald som et afgjørende Be- 
vis for, at det endelige Resultat maatte blive over al 
Maade glimrende, tager Coste ikke i Betænkning at op- 
fordre Regjeringen til at udvide Østerskulturen efter den 
størst mulige Maalestok og anlægge kunstige Banker 
langs alle Frankrigs Kyster, baade ved Atlanterhavet og 
Middelhavet, ja endog langs Algiers Nordkyst. Coste 
havde glemt, at Forsøget ved St. Brieuc kun. havde 
gjennemgaaet det første Stadium, og at det, der stod 
tilbage, var det afgjørende og tillige det, der vilde møde 
de fleste og største Vanskeligheder.. Han havde glemt 
eller i alt Fald ikke taget tilbørligt Hensyn til, at der vilde 
medgaa 4 å 5 Aar, førend Ungerne kunde blive forplant- 
ningsdygtige, og — hvad jeg maa bede Dem lægge sær- 
lig Mærke til — han havde forsømt at gjøre sig saa nøje 
bekjendt med de naturlige Østersbanker, at han med 
nogenlunde Sikkerhed kunde sige:  SDisse og disse ere 
de Betingelser, der ere absolut nødvendige for Østers- 
livet gjennem flere Generationer. Havde han havt Øjet 
aabent for de Farer, der fra alle Kanter true den spæde 
Østersyngel, — og for den Sags Skyld ogsaa de voksne 
Østers — saa havde han forud underkastet de lokale 

Forhold ved St. Brieuce en langt omhyggeligere Under- 
søgelse og ventet med at afsige sin Kjendelse, indtil 
Forsøget var afsluttet. — De betydelige Omkostninger, 
der havde været forbundne med Anlæggene, de store Ud- 
gifter, som Vedligeholdelsen og Tilsynet krævede, viste 
sig efter nogle Aars Forløb spildte.  Yngelen, hvis Frem- 
komst var bleven hilset med saa megen Jubel, og hvor- 
til saa uhyre Forhaabninger vare blevne knyttede, gik 
tilgrunde, førend den kunde frembringe en ny Generation; 
de voksne Østers, der vare blevne udlagte, fandt lige 
saa lidt de Betingelser, der vare nødvendige til Livets 
Ophold, først og fremmest passende Bundforhold, og om- 
kom: Der findes nu kun døde Skaller og tilfældige 
Rester af hele det storartede Anlæg, talende Vidnesbyrd 
om Farerne ved uoverlagt at paabegynde Arbejder af 
denne Natur efter en saa storartet Maalestok. 

I Baie de la Seyne ved Toulon indrettede man, op- 
muntret af det tilsyneladende glimrende Udfald af For- 
søget ved. St. Brieuc, lignende Anlæg.. Moderøsterserne, 
der bragtes dertil dels fra Middelhavet, dels fra Atlanter- 
havet, afsatte rigelig Yngel paa Risknipperne (man talte 
3000 Unger paa en Faskine), men derved blev det og- 
saa. Ungerne naaede aldrig Kjønsmodenheden. Bunden, 
der bestaaer af Ler med lidt indblandet Sand, og som 
er stærkt overgroet med Tang, var uskikket for Østers- 
livet, og der findes nu kun tomme Skaller. 

I Etang de Thau i Nærheden af Cette lykkedes det 
end ikke at faa de indbragte Østers til at forplante sig; 
de voksede godt, men man fik aldrig Yngel, og Forsøget 
opgaves. 

I April Maaned 1863 bleve 50,000 Østers udlagte 
paa 10 Favne Vand nogle Mile østen for Rygen. Ved 

en Revision, der tre Aar senere blev foretaget paa dette 
Sted af nogle sønderjydske Østersfiskere, fandtes i Løbet 
af flere Dage ikke en eneste levende Østers, og kun tre 
tomme, men endnu sammenhængende Skaller. 

De Forsøg, som i de senere Åar have været fore- 
tagne: for at forplante Østers til Kielerbugten, have havt 
et lige saa ugunstigt Resultat, omendskjøndt Vandets 
større Saltholdighed paa dette Sted berettigede til bedre 
Forventninger. 

Disse Tilfælde maa være tilstrækkelige til at paa- 
vise Nødvendigheden af en streng Kritik med Hensyn 
til. Valget af de Lokaliteter, hvor man vil gjøre. Forsøg i 
Retning af kunstig Østersavl, men en saadan Kritik, der 
til Forudsætning kræver Kjendskab til Betingelserne for 
de naturlige Bankers Oprindelse og Bestaaen, maa til- 
lige være alsidig. Jeg mener dermed, at den ikke bør 
lade et eneste af de Forhold upaaagtet, som Erfaringen 
eller den sunde Fornuft erklærer for at have eller at kunne 
have Indflydelse paa Østerslivets forskjellige . Stadier, 
Som saadanne Faktorer skal jeg exempelvis nævne: 
Forholdet mellem Ebbe og Flod, de fremherskende Strøm- 
retninger, Vandets Gjennemsnits-Temperatur paa de for- 
skjellige Aarstider og Strømretningernes Indflydelse der- 
paa, Dybde- og Bundforhold, navnlig Bundens Forander- 
lighed, Faunaens og Floraens Beskaffenhed, Vandets Salt- 
holdighed, Isforholdene om Vinteren osv. 

Førend vi begive os til Limfjorden, vil det maaske 
være hensigtsmæssigt at klare for os selv, hvad der for- 
staaes ved en Østersbanke. I Almindelighed. forestiller 
man sig ved en Østersbanke et ophøjet Sted paa Hav- 
bunden, der er bestrøet med Østers, og i Regelen, at 
disse danne mere eller mindre tykke Lag, hvorved der 

opstaaer et Slags Rev. Denne Forestilling er imidlertid 
urigtig for mange Tilfældes Vedkommende. En Østers- 
banke kan ganske vist forekomme paa ophøjede Steder 
af Havbunden, men lige saa ofte findes den paa et fladt 
eller endog påa et noget fordybet Terræn. Undertiden 
findes Østerserne sammenvoksede i større eller mindre 
Klumper (saaledes hyppigst paa de fladstrandske Banker), 
men da naturligvis saaledes, at den ene Østers ikke 
forhindrer den anden i at aabne sine Skaller. I Lim- 
fjorden træffes de sjelden sammenvoksede i større Antal, 
og det langt overvejende Flertal findes enkeltvis. De 
ligge der spredte paa Havbunden, snart med den hvæl- 
vede Skal opad, snart med den flade, dog hyppigst paa 
den første Maade. Bankens Rigdom afhænger naturligvis 
(fraseet dens Udstrækning) af den længere eller kortere 
Afstand mellem de enkelte Østers, thi at disse — saa- 
ledes som man undertiden hører fortælle — skulle ligge 
lagvis ovenpaa hverandre, er selvfølgelig ikke Tilfældet. 
Ifølge de Iagttagelser, jeg har gjort ved Hjælp af Vand- 
kikkert paa Limfjordsbankerne, troer jeg at kunne frem- 
kalde et nogenlunde rigtigt Indtryk hos Dem angaaende 
Østersmængden paa en jævn god Banke, naar jeg an- 
giver den indbyrdes Afstand mellem Østerserne til gjen- 
nemsnitlig en Fod. Jeg behøver neppe at tilføje, at en 
saadan Angivelse ikke maa tages lige efter Ordene, eller 
at Østerserne langtfra ligge ligelig fordelte overalt; store 
aabne Pletter findes ofte, ligesom man ogsaa hist og her 
seer hele Flader fuldstændig dækkede af tætliggende 
Østers. Naar Afstanden mellem Østerserne er større 
og Udbyttet af Skrabningen af den Grund ringere, kalde 
Fiskerne ikke længere en saadan Østerkoloni for en 
Banke, men detale om »Strø-Østers«. Grændsen mellem 

disse to Begrebs-Bestemmelser er naturligvis meget usikker 
og beroer altid paa et temmelig løst Skjøn. 

Der er endnu et Punkt, som det maaske vil være 
rettest at dvæle et Øjeblik ved, inden vi gaa videre, 
nemlig Østersbankernes Oprindelse. Det er Dem nu be- 
kjendt, at Østerserne ere Hermafroditer, og dersom .den 
af mange hyldede Antagelse, at der finder Selvbefrugt- 
ning Sted, er rigtig, ville De deraf kunne slutte Dem til, 
at under særdeles gunstige Betingelser vil en eneste 
Østers kunne. blive Stamfader og Stammoder til en hel 


Banke, ja dersom De huskede, hvor mange Unger en 


Østers føder ad Gangen, ville De endog kunne paastaa, 
at naar Forholdene forøvrigt stillede sig saa heldig - som 
vel tænkelig, med andre Ord: naar hele Østerskuldet 
blev ilive — saa vilde en saadan Banke blive af en be- 
tydelig Udstrækning. 

Coste angiver i sit bekjendte Rejseværk, at en 
Østers føder ikke mindre end 2 å 3 Millioner Unger (et 
andet Sted i samme Bog anslaaer han imidlertid Yngelen 
til kun 1 å 2 Millioner), men selv om man holder sig 
til en Angivelse af Måbius”), ifølge hvilken Gjennem- 
snitsmængden af et Kulds Unger beløber sig til omtrent 
1,200,000, saa ville De let indse, at disse, hvis de ere 
istand til at overvinde de Farer, der true deres Tilværelse, 
ville kunne grundlægge en ret antagelig Banke. Men 
netop Yngelens Talrighed er et Fingerpeg i Retning af 
de mange Farer, der omsvæve Individerne, og i Virke- 
ligheden se vi ogsaa disse Smaaskabningers Liv truet fra 


+) Dr. K. Mobius: Ueber Austern- und Miesmuschelzucht und die 
Hebung derselben an den norddeutschen Kusten, Berlin 1870. 
Flere Punkter i dette Foredrag maa betragtes som Uddrag af dette 
Arbejde. 


177 


alle Kanter. Det allerførste Udviklingstrin efter deres 
Fødsel tilbringe de under Beskyttelse af Moderdyrets 
Skaller, idet de ved Hjælp af et med svingende Fimre- 
haar besat Svømmesejl mylre omkring i det Vand, der 
omgiver Østersens Gjæller (det saakaldte Skjæg) og 
Kappebræmme. Naar Moderøstersen aabner sine Skaller, 
føres Yngelsværmen, der nærmest seer ud som Krudtstøv, 
ud i Havet og overgives til sin Skjæbne. De fimre liv- 
lig omkring, stadig ved Hjælp af deres Svømmesejl, og 
rives afsted med Strømmen. Utallige Sværme gaa til- 
grunde som Føde for Fisk og andre Havets Beboere, 
men selv de, der undgaa Ødelæggelsen ad denne Vej, 
ere dog ingenlunde sikre. Efter endnu nogen Tid at 
have holdt sig oppe og være blevne førte af Strømmen 
(hvorlænge ved man ikke og hvorlangt endnu mindre) 
svinder deres Svømmeapparat ind, de miste Evnen til at 
holde sig svævende i Vandet og synke tilbunds. Dette 
Øjeblik er af afgjørende Betydning for deres Liv, thi af 
Bundens Beskaffenhed paa det Sted, hvor de synke, af- 
hænger det for en stor Del, om de skulle dø straks, 
eller om deres fremtidige Tilværelse skal blive. af kortere 
eller længere Varighed. Dersom Bunden paa det paa- 
gjældende Sted er blød, 9: bestaaer af forraadnede Plante- 
dele eller løst Lerdynd, synke de smaa Østers (de ere 
endnu ikke nær saa store som et Knappenaalshoved) ned 
i Bundmassen og omkomme. = Dannes Bunden af løst, 
bevægeligt Sand, kunne. Østersungerne endnu i nogen 
Tid fortsætte deres Liv, men dog stadig med Fare "for 
at blive levende begravne; thi intet borger for, at den 
første den bedste Strømsætning ikke hvirvler saaledes 
op i Sandet, at dette lægger sig over dem og dræber 
" dem. Kun naar Bunden paa det Sted, hvor Yngel- 

sværmen aflejrer sig, er fast, kan den første Betingelse 
for Livets Fortsættelse siges at være tilstede, og dog er 
Existentsen naturligvis endnu ikke sikret. Det hænder 
nemlig ikke saa sjelden, navnlig i Bugterne, at der af 
Strømmen føres en Mængde Sand eller død Tang andet- 
stedsfra hen over en Banke, som da undertiden fuld- 
stændig begraves, og man kjender ligeledes Exempler 
paa, at Banker, der have ligget paa Skraaninger, ved 
voldsom Søgang ere blevne skyllede ud i Dybet, og at 
Østerserne der have fundet deres Død i den bløde Bund. 
Dette sidste har efter Fiskernes Udsagn saaledes været 
Tilfældet med en stor Del af den forhen saa udstrakte 
Banke »Store Knæ og lille Knæ« i Nissum-Bredning. 
Det er indlysende, at de ganske unge Østers have 
mindre Modstandskraft i alle slige Tilfælde end de 
gamle, og at der gaaer et langt betydeligere Antal til- 
grunde i den spæde Alder end i den voksne. Naar 
Østersungen synker, efterat den har mistet sit Svømme- 
sejl, hefter den sig fast til den første den bedste Gjen- 
stand, den træffer paa, hvad enten dette er en Sten, en 
Tangbusk, et Sandkorn, en Konkylie, en anden Østers 
osv., og De ville altid finde, at det er med den hvælvede 
(venstre) Skal, at den sidder fast”). Med Hensyn: til 


3) Som et Kuriosum skal jeg tillade mig at forevise dette Snegle- 
hus, der tilhører vor almindelige Søsnegl, Buccinum undatum. 
Sneglen, der beboer det, har — ligesom de allerfleste andre 
Havsnegle og en stør Mængde Land- og Feérskvandssnegle — 
paa Bagsiden af Foden en hornagtig Plade, der som et Laag 
passer ind i Skallens Aabning og tillukker denne, naar Dyret 
trækker sig ind i sit Hus. De se ikke denne Hornplade, 
men i dens Sted ville De finde en lille Østers. Sammenhængen 
er. ganske simpelt den, at Østersungen, idet den er sunken til- 
bunds, tilfældig er falden midt paa Laaget og har heftet sig” fast 
der. 'Saalænge Østersen med sine Rande ikke overskred Snegle- 

den Tid, en Østers behøver for at blive voksen (oa: for- 
plantningsdygtig), hersker der temmelig stor Meningsfor- 
skjel, idet Angivelserne variere mellem 5 og 2 Aar; 
maaske Sandheden ligger omtrent i Midten, saa at en 3 
å 4-aarig Østers er istand til at forplante sig. En saa- 
dan vil i Regelen være mellem 3 og 4 Tommer i Diameter, 
idet man ikke vil regne meget fejl ved at ansætte Øster- 
sens aarlige Vækst til 1 Tomme, i alt Fald indtil den har 
naaet en Gjennemsnitsbrede af 5 Tommer, og saafremt 
den ikke har været udsat for saadan Vold, at fine Vækst- 
blade jevnlig ere afstødte og Østersskallen saaledes: kun 
har kunnet tiltage i Tykkelse. 

Naar jeg til disse Bemærkninger endnu føjer den 
Oplysning, at Østersen lever af mikroskopiske Organis- 
mer eller Bestanddele af saadanne, baade levende og 
døde, baade af Dyreverdenen og Planteverdenen, saa troer 
jeg, at vi ere godt udrustede til Rejsen. 


laagets Omkreds, har den ikke været til noget Besvær og er 
maaske ikke engang bleven bemærket af Sneglen, men allerede 
ved sin nuværende Størrelse har den øjensynlig generet Bucci- 
numen, idet den har forhindret den i at trække sig længere til- 
bage i Huset.  SSneglens Anstrengelser i saa Henseende spores 
ogsaa paa Østersens Skal, som tydelig sees at have formet sig 
efter Sneglehusets Aabning. Spørge vi nu, hvem af disse to der 
vilde være gaaet af med Sejren, hvis ikke jeg havde blandet mig 
i Striden og slaaet begge de kæmpende ihjel, saa er det utvivl- 
somt, at. Østersen vilde have vundet, om der end maaske vilde 
være hengaaet flere Aar førend Sneglen havde bukket under; 
men tilsidst vilde Østersen være bleven for tung til, at Sneglen 
kunde krybe eller trække sig ind med en saadan Vægt, og Bucci- 
numen vilde paa denne Maade have mistet Evnen til at unddrage 
sig sine mange Fjenders Angreb. 

Et andet lille Exempel paa slige Luner eller Tilfældigheder 
afgiver denne lille Krabbe, der ogsaa har faaet en Østers at slæbe 
paa. Den havde dog ikke været saa slemt faren som Sneglen, 
thi ved næste Hudskifte eller Skalskifte var den bleven befriet 
for sin Byrde. 

De ville ved at kaste et Blik paa den vedføjede Kort- 
skitse over en Del af Limfjorden finde afsat en stor 
Mængde Mærker, dels større og mindre Pletter, dels fine 
Prikker; de første angive Bankerne, de sidste Strø- 
Østerserne. Efter de Oplysninger, som jeg paa en Rejse 
i Limfjorden dels indhentede hos Østersfiskerne dels søgte 
at faa bekræftede ved selvstændige Undersøgelser, har 
jeg været istand til at notere ikke mindre end 100 
Banker og Samlinger af Strø-Østers, en Rigdom, der 
bliver saa meget mere overraskende, naar man betænker, 
at man i Aaret 1851 første Gang fandt Østers i Lim- 
fjorden. Jeg lader nemlig her ganske ude af Betragt- 
ning, at der i en forhistorisk Tid har levet Østers i Lim- 
fjorden, hvorom Kalkbruddene ved Thisted og mangfoldige 
Kjøkkenmøddinger, navnlig den ved Virksund, give tyde- 
lige Vidnesbyrd, og holder mig udelukkende til Tiden 
efter 1825, da Gjennembruddet ved Agger fandt Sted 
den 3die Februar, thi fra denne Katastrofe skriver Op- 
rindelsen til Limfjordens nuværende Østersbefolkning sig; 
selv om der altsaa muligvis har været Østers i Fjorden 
flere Aar før 1851, saa kan det neppe have været i 
noget synderligt Antal, da de ikke vare blevne bemær- 
kede trods det betydelige Vaad-Fiskeri overalt i Fjor- 
den. — At Indvandringen er skeet fra Vesterhavet, synes 
at betragtes af alle som noget, hvorom der ikke kan 
være Tvivl; jeg maa imidlertid tilstaa, at jeg ikke i et 
og alt kan godkjende det Bevis, der i Regelen føres for 
denne Paastand. Man beraaber sig paa, at der i hele den 
østlige Del af Limfjorden fra Normandshage til Hals 
ikke findes Østers, hvorimod den vestlige Del er saa rig 
påa dem. Dette er, som et Blik paa Kortet vil overtyde 
dem om, fuldstændig rigtigt, men dermed er egenlig 

intet bevist, Bundforholdene mod Øst ere aldeles uskik- 
kede for Østersliv, thi derfindes næsten overalt blød Mudder- 
bund, hvorimod det vestlige Parti frembyder en Mængde 
fortrinlige Lokaliteter. Der er intet til Hinder for at 
antage, at utallige Sværme af Østersyngel ere komne 
ind med Strømmen fra Øst og gaaede tilgrunde i Mud- 
derbunden, men der er ligsaalidt noget naturstridigt i at 
tænke sig, at nogle enkelte Individer eller en enkelt Sværm 
er ført af Strømmen saa langt imod Vest, at Østerserne 
have fundet de nødvendige Betingelser for deres Tilværelse, 
Afstanden fra Hals til Normandshage er vel betydelig, 
men nåar man sætter Strømmens Hurtighed til blot 2 
Mile i Timen og beregner det Tidsrum, der hengaaer 
imellem Østersungens Udslipning fra Moderdyret og det 
Øjeblik, da den synker tilbunds, til et Døgn, saa vil 
man finde, at Muligheden af en Indvandring fra Øst ikke 
er modbevist. Man vilde maaske indvende, at dersom 
en saadan virkelig havde været mulig, saa maatte det 
synes i høj Grad paafaldende, at den ikke tidligere havde 
fundet Sted, da den Vej jo altid havde staaet aaben, 
men en Indvending som denne vilde være temmelig intet- 
sigende, medmindre man samtidig kunde føre Beviset 
for, at Gjennembruddet ved Agger ikke havde medført 
væsenlige Forandringer i Strømforholdene, og at de øvrige 
Faktorer, der spille en Rolle i Østerslivet (f. Ex. Van- 
dets Saltholdighed) ikke ved samme Katastrofe vare 
blevne modificerede til Gunst for Østerserne. Et saa- 
dant Bevis hører imidlertid til Umulighederne, idet Lim- 
fjorden, førend Gjennembruddet fandt Sted, tvertimod 
maatte betragtes som en Række Ferskvandssøer med 
fælles Udløb mod Øst. 

Efter dette lille Sidespring, der blot kar havt til 
Hensigt at vise Muligheden af en anden Forklaring 
end den sædvanlige, maa det være mig tilladt at vende 
tilbage til Virkeligheden og at forestille Dem dem af 
Bankerne, der af en eller anden Grund synes mig at 
fortjene at nævnes særlig. 

1.) Den vestligste af alle Bankerne i Limfjorden 
er Horum Ende, øst for Harboøre. Man kjender endnu 
ikke dens Udstrækning nøjagtig, skjøndt det er tre Aar 
siden den opdagedes. Udbyttet har i det hele taget 
været godt, i Gjennemsnit 2000—3000 Stkr. til hver 
Baad om Dagen, naar Vejrforholdene have "været gun- 
stige”); men Skrabningen vanskeliggjøres ofte ved Tang. 

Sydsydost for Horum Ende træffe vi: 


+) Nummerne svare til de paa Kortet angivne. 

+) Jeg skal straks ved denne Lejlighed bemærke, at overalt, hvor 
Gjennemsnitsfangsten nævnes i det følgende, forstaaes det Ud- 
bytte, som en Baad under jevnt gunstige Forhold i Regelen vil 
kunne gjøre Regning paa at erholde i Løbet af en Dag paa ved- 
kommende Sted. Herved maa dog erindres, at Baadene i 4de 
og bte Afdeling, der omfatte Thisted- og Nissum - Bredningerne 
med de mellemliggende Sunde, hver føre 3 Skrabere, medens de 
i 2den og 3die Afdeling (2: Livø- eller Løgstør -Bredning, med 
alle de mod Syd tilstødende Vande) kun føre 2; men disse sidste 
ere noget større end hine, Baadene derimod mindre og aabne, 
medens Thisted- og Nissum-Fiskerne som oftest have Dæksbaade. 
Skrabernes Konstruktion er noget forskjellig, idet Nykjøbing- og 
Struer-Distrikternes Skrabere kun have 1 Kjæbe, medens de 
andre have 2. Jerntraadsmaskerne i Nettet ere endvidere noget 
større end paa Skraberne i 4de og dte Afdeling. Antallet af de 
Baade, der til forskjellige Tider skrabe påa de enkelte Banker, 
er naturligvis ikke altid det samme, men skjøndt Baadenes Mængde 
selvfølgelig har Indflydelse paa Udbyttet for hver enkelt., har jeg 
dog maattet anse det gjennemsnitlige Beløb af en Baads Fangst 
paa en Dag som det paalideligste Udtryk for vedkommende Ban- 
kes Righoldighed. Å 

RR. Banken og Strø-Østers ved Geller Odde. 
Grændsen mellem den egenlige Banke og de spredte 
Østers lader sig ikke angive med Bestemthed. - Selve 
Banken findes nærmest mod Land, medens Strø-Øster- 
serne strække sig helt ud til Bredningens Midte og ind- 
tage et betydeligt Fladerum. Skjønt Udbyttet tidligere 
har været større end i de senere Aar, fiskes der dog 
endnu hver Vinter paa hele Strøget. 

9. 10, I. Humlum-Bankerne henlaa i flere Aar 
efter deres Opdagelse ubenyttede; nu skrabes der, og 
Udbyttet kan stige indtil 2000 Stkr., men paa Grund af 
Bankernes udsatte Beliggenhed kunne de dog kun sjeld- 
nere benyttes. Fiskerne kunne nemlig ikke ligge der 
med deres Baade, naar det blæser nogenlunde haardt af 
Vest eller Nordvest, netop de to Vinde, som ere frem- 
herskende i disse Egne. De tre Banker beskrabes under 
et og levere gode Østers. 

12. Helligsø-Banken, den nordligste Banke i 
Nissum Bredning, er en af de ældste Banker i hele Lim- 
fjorden. Den.var i Begyndelsen overordenlig rig, saa at 
… der endogsaa paa en Dag fiskedes omtrent 14000 Østers 
af en eneste Baad trods Fiskernes ringere Øvelse i Skrab- 
ning, og skjønt Redskaberne vare mindre godt indrettede 
end nutildags. Banken aftog Aar for Aar i Fyldighed, 
men var dog endnu i Foraaret 1368 saa rig, at en enkelt 
Baad paa en Dag skrabede omtrent 5000 Stkr. Nu 
giver den saa lidt, at Skrabningen ikke kan betale sig, 
og den er derfor indtil videre opgiven. 

13. Nord for Røjensø Odde ligger den saakaldte 
"Inden-Banke (ao: den indre Banke), der først blev 
opdaget i 1868; i de to første Vintre gav den umaade- 

ligt Udbytte, saa at endog Størstedelen af alle de i - 

Nissum Bredning erholdte Østers kom derfra. Nu faaes ) 
der næsten ingen mere, og Fangsten paa den maa for ; 
Øjeblikket betragtes søm opgiven. For en Del hidrører 
dette dog ogsaa fra de Vanskeligheder og Ulemper, der 
foraarsages af den store Mængde Sten, som ved Skrab- 
ningen ere blevne løsrevne og nu opfylde Bunden. 

14. Syd for denne findes »Uden Banken« (9: den 
ydre Banke) eller Røjensø-Banken, der opdagedes 
nogle Aar tidligere end hin og ligesom den i de første 
Aar gav uhyre Udbytte, efter Fiskernes sigende indtil 
flere hundrede tusinde; aarlig. Derefter mindskedes den 
og synes nu at være i stærkt aftagende, hvorfor der kun 
i-Ny og Næ skrabes paa den. 

1%... Kallerup og Jestrup - Banken har været kjendt 
i en længere Aarrække, men henlaa i flere Aar saa godt 
som ubenyttet, da Fiskerne afskrækkedes derfra paa Grund 
af de mange Forhindringer, der frembødes af en Mængde 
store og skarpe Sten. Først i det sidste Par Aar, da 
man havde lært denne Bankes store Udstrækning at 
kjende, er den bleven stadigere benyttet, og for Øje- 
blikket ansees den endog for den bedste Banke i Nissum 
Bredning. Den giver imidlertid meget vekslende Udbytte 
paa de forskjellige Steder og søges navnlig med Vind af 
Nordnordost eller Sydsydvest, fordi den da kan beskrabes 
paa langs baade frem og tilbage”). 


%) Det er indlysende, at Vindretningen maa have en vægtig Stemme 
med i Fiskernes Valg af de Banker, hvorpaa de den ene: eller 
. den anden Gang ville fiske. Er der. f. Ex. frisk Vind af. Vest, 
kunne Baadene ikke skrabe paa de østlige Banker i de større 
Bredninger, fordi Bølgegangen 'der er for stærk og Vinden har 
for stor Magt, idet den ikke brydes af noget paa en lang. Stræk- 
ning. At det er fordelagtigst at beskrabe de smalle langstrakte 
Banker fra den ene Ende til den anden, følger ogsaa af sig selv, 

Jeg har allerede paa et tidligere Punkt i min Frem- 
stilling berørt den Skjæbne, som ramte Banken »Store 
Knæ og lille Knæ«, idet en voldsom Orkan for 5 å 6 
Aar siden skyllede et stort Parti af den ud i Dybet. 
Denne Banke, der ligger ved Indløbet til Odde Sund, 
skal efter Fiskernes Udsagn oprindelig have været to 
fra hinanden adskilte Banker, der dog ved Skrabning 
hurtig forenedes. Førend Orkanen ødelagde den, var 
det en udstrakt og rig Banke, der laa paa en temmelig 
skraat affaldende Heldning, men nu findes der kun Strø- 
Østers. 

22. I det sydlige Farvand mellem Thyholm og Je- 
gindø findes en større Koloni af Strø-Østers udfor 
Søndbjerg og Hellerød. Denne Lokalitet har imid- 
lertid aldrig været benyttet, og Fiskerne vare uvidende 
om, at der fandtes Østers. Opdagelsen skyldes den nu- 
værende udmærkede Kontrollør for Limfjordsfiskeriet, 
Kammerraad B. Andersen, i Forening med hvem jeg 
undersøgte Stedet. Der findes baade mange og gode 
Østers, og Briling”) vilde udentvivl kunne svare Regning 


men er Vinden parallel med Bankens Akse, maatte Baaden, naar 

den var gaaet rumskjøds til den ene Ende af Banken, atter krydse 

sig op til sit Udgangspunkt, og dette vilde tage altfor megen Tid. 
=… Derfor fiskes der næsten kun paa slige Banker, naar man kan 
skrabe paalangs for en halv Vind. 
Udtrykket »Briling«, som jeg for et Øjeblik siden anvendte, er 
maaske ubekjendt for nogle af Dem; man forstaaer derved Fangst 
ved Hjælp af en »Bril« oa: en Ketser påa en lang Stang. Denne 
Fangemethode var oprindelig den eneste, der benyttedes i Lim- 
fjorden, inden Skraberne kom i Brug, og endnu den Dag idag 
anvendes den paa saadanne Steder, hvor Skrabningen vanskelig- 
gjøres af store Sten. Det er dog kun paa lavere Vand, at Bri- 
lingen kan give ordenligt Udbytte, og kun i ganske stille Vejr, 
da Havfladens Krusning ellers forrykker Synet. Foraaret er den 
gunstigste Aarstid, fordi Vandet da er mindst plumret. 
Fjerde Række. III. 13 


x 


== 

om Foraaret. Bunden er udmærket, men om Benyttelse 


af Skraberen vil der neppe kunne blive Tale, førend: 
Stedet er blevet befriet for flere meget store Sten. Der-' 
som Østerserne her blive fredede endnu et Par Aar, er 
der al Sandsynlighed for, at der vil danne sig en rig og 
udstrakt Banke, da der findes en stor Mængde Yngel i 
Opvækst. 

26. Sønderskovkrog-Banken i den østlige Del: 
af Venø Sund fortjener at nævnes paa Grund af sin 
overordenlig ringe Dybde under Vandfladen. Naar det 
er under daglig Vande, kunne Baadene ikke flyde over 
den, men ikke desto mindre have Østerserne intet lidt, 
selv ved temmelig langvarig og stærk Frost. Fiskerne 
forsikre, at Drivisen aldrig skyder sig i Bunden paa 
dette Sted, og paastaa, at Vandets Tilfrysning i længere 
Tid eller endog Bundfrysning ikke indvirker skadelig 
paa Østerserne. Denne Paastand tør man! imidlertid 
ikke saa ubetinget fæste Lid til, selv om Erfaringer 
andetsteds fra ikke talte imod dens Paalidelighed; men vi 
kjende fra de slesvigske- Banker adskillige Tilfælde, i 
hvilke vedholdende Frost har anrettet endog betydelige 
Ødelæggelser, saaledes. i, Vinteren 1863—64, da Isen 
forhindrede Fiskeriet fra den 21'de Decemb. til den 17de 
"Februar, og i 1864—65,. da det samme var Tilfældet fra den 
24de Januar indtil den 26de Marts; men Ødelæggelsen 
har dog aldrig naaet det Omfang som i Vinteren 1829—30, 
da Slesvig. blev hjemsøgt af en ganske usædvanlig lav 
Varmegrad' lige fra Midten af November indtil Begyndel- 
sen af Februar. De bedste Banker bleve ved denne 
" Lejlighed: næsten ødelagte, og der hengik en længere 
Aarrække, førend de gjenvandt deres tidligere Righol- 
dighed. 

Den Sygdom, som en'længe vedholdende stærk Kulde 
fremkalder hos” Østerserne, ytrér sig som en Svækkelse 
i. Fimrehaars - Beklædningen paa Gjællerne og Kappen 
samt en Slappelse af Lukkemuskelen (Stolen). Dens første 
Kjendemærke: bestaaer i,- at de nævnte: fritliggende Dele 
bedækkes med et fint Lag Dynd, idet Fimrehaarene have 
mistet deres Evne til ved kraftige Svingninger at fjerne 
de smaa Dyndpartikler, der med Vandet føres ind til 
Dyret. Saalænge Lukkemuskelen endnu har Styrke nok 
til at trække Skallerne sammen med en vis Hurtighed, 
ville Dyndpartiklerne føres bort med det udpressede Vand, 
men har først Lukkemuskelen tabt sin Kraft, saa' er 
Østersen redningsløs, medmindre Vandets Temperatur 
hurtig stiger; i saa Tilfælde kan Dyret endnu: gjenvinde 
sin Livskraft og de svækkede Organer paåary optage deres 
Forretninger; men vedbliver Kulden, saa taber Lukke- 
muskelen tilsidst ganske sin Sammentrækningskraft, Skal= 
lerne gåbe vidt fra hinanden, Gjællerne og Kappen antage 
en bleg Farve, Fimrehaars-Beklædningewm løsner sig og 
skaller af, og' Østersen fortæres af de: mange Fjender, 
mod hvis Angreb den før var beskyttet af sine Skaller 

30. Venø-Bugtens og overhovedet Limfjordens syd— 
ligste Banke er den saakaldte Volstrup eller Hand- 
bjerg-Banke. Da den for 10 Aar siden opdagedes, 
- gav den kun temmelig sparsomt Udbytte. Fem' Aar senere 
var den righoldigere, men Gjennemsnits-Fangsten beløb 
sig! dog sjelden til mere end 2000 Stkr.. Nu er' Fiskeriet 
foreløbig: opgivet paa dette Sted, dog nærmest fordi 
Østerserne ikke ere gode. 

32: Nord for Nygaard i Bugten udfor Sønder= 
lem Vig træffe vi den saakaldte Haastru'p-Bank'e, 
… der lige siden sin Opdagelse, som fandt Sted for over 
13% 

12 Aar siden, stadig har givet ret godt Udbytte af gode 
Østers, undtagen i 1869—70, da næsten alle Østers i 
Struer- Afdelingen vare slette. Da jeg besøgte Banken, 
var der kun skrabet en Gang iaar, og det havde da 
vist sig, at Østerserne vare lige saa magre som ifjor; 
men Fiskerne mente dog, at de længere ud paa Vinteren 
vilde blive bedre. Til sine Tider vanskeliggjøres Skrab- 
ningen her meget af død Tang, der af Strømmen. føres 
ind i Bugten. De hyppige vestlige Storme lægge ogsaa 
en Del Hindringer ivejen for Skrabningen; men maaske 
det netop er disse Hindringer, der have frelst Banken 
gjennem saa mange Aar, thi om frivillig Skaansel fra 
Menneskenes Side er der ikke megen Tale, naar det 
gjælder Limfjordsbankerne.”) 

33. Syd for Klovvig ligger Østen-Venø-Banken, 
der opdagedes for 4 Aar siden og indtil ifjor var den 
bedste Banke i Venø-Bugt. I forrige Vinter maatte 
Fiskeriet opgives ogsaa paa denne Banke, fordi. Øster- 
serne ikke duede, men iaar synes de atter at være blevne 
bedre. Banken har en fortrinlig Beliggenhed, idet den 
ligger i Læ af Venø mod Vestenvinden og mod Øst be- 
skyttes af en Stengrund, der dæmper Søgangen ved øst- 
lig Vind, saa at der næsten altid er smult Vande. 
Bunden er af udmærket Beskaffenhed og bestaaer af fast 
Sand med mindre Stene og svag Tangbevoksning. 

36. Den hesteskoformige Banke ved Kaas Hoved 
er først opdaget iaar. Den har hidtil givet et Gjennem- 
snits- Udbytte af 3000 Stkr. og ansees for Øjeblikket 
for at være den bedste Banke i hele Afdelingen. Øster- 
serne ere udmærkede, men Skrabningen møder en Del 
Vanskeligheder paa Grund af de temmelig talrige store Sten. 


+) se Efterskriften til nærværende Afhandling. 

4l. Nymølle-Banken afgiver et af de i Lim- 
fjorden desværre ikke ganske faa sørgelige Exempler 
påa, at en Østersbanke, naar den ikke behandles med 
en vis Varsomhed, et vist Hensyn, let kan gaa rent til- 
grunde i Løbet af faa Aar. Den nævnte Banke opdagedes 
for 8 Aar siden og viste sig da overordenlig righoldig. 
Den "gjennemsnitlige Fangst beløb sig endogsaa til 5 å 
6000 Stkr., og Banken var en af de bedste i hele Lim- 
fjorden. Østerserne vare fortræffelige og Bunden ganske 
udmærket, men efter to Aars Forløb var Banken op- 
fisket, og de senere gjentagne Gange anstillede Forsøg 
paa at skrabe der have kun givet Vished om, at Banken 
er totalt ødelagt. 

48—50. Hele det Terræn, som paa Søkortet kaldes 
Harrevig, men som Fiskerne kalde Brevig, er overalt 
befolket af Østers, der dels danne mindre Banker dels 
forekomme som Strø-Østers. For en Del Aar tilbage 
blev der skrabet temmelig meget, og Østerserne vare 
dengang — i det mindste efter Datidens Fordringer — 
af en særdeles god Beskaffenhed; men nogle af Bankerne 
bleve opfiskede, paa andre Steder blev Bunden overflydt 
med Tang, og da dertil kom, at den afsides Beliggenhed 
medførte for store Ofre af Tid, og at der stadig op- 
dagedes nye Fiskesteder andetsteds, saa tabte dette 
Fiskested sin Tiltrækningskraft. Dog ikke for alle, thi 
Østerstyvene, af hvilke der i Limfjorden gives nogle, 
som drive deres Haandtering med en utrolig Frækhed og 
Dristighed, indfandt sig straks og skulle efter sigende 
endnu jevnlig benytte Harrevig til deres Operationer. 

Det kunde maaske lyde besynderlig, da jeg be- 
mærkede, at Østerserne efter Datidens Fordringer 
vare særdeles gode, men i Virkeligheden er dette Udtryk 

fuldt berettiget. Det er kun en 4,5 Aar. sidemi(i det 
højeste), <at Forpagterne begyndte at ;vrage mellem 
Østerserne; før den Tid herskede .der -en JUskyldigheds- 
tilstand, «som de nulevende' yngre ;Ostreofager. vel neppe 
ville kunne forestille sig; man kjendte ikke Forskjel ;paa 
godt og slet, og en Østers var en Østers. - Man. er 
imidlertid ikke bleven staaende ved dette ene Fremskridt 
-paa Gastronomiens Bane, man har ikke ensidig høldt 
sig alene til det reale, men ogsaa henvendt Opmærk- 
somheden paa det sformale, og Skjønhedssandsen ;har 
nedlagt Protest imod at spise "skjæve- Østers, Denne 
iProtest har udentvivl reddet flere Banker i Limfjorden, 
saaledes: vw 

ål; Vestergaardsbanken paa Østsiden af 
Sallingsund og: 

52. ;Kybehuse- eller Pinehage-Banken nordnord- 


ostifor Vestergaards-Banken. De opdagedes begge;samtidig " 


for 7 eller 8 Aar siden og gave et betydeligt Gjennem- 
snits—, Udbytte (henimod 4000 Stkr.), men Østerserne 
vare skjæve, og da…man nogle Aar efter blev sopmærk- 
som paa dette, saa maatte Fiskeriet opgives, ;thi For- 
pagterne kunde ikke afsætte. disse Østers. Jeg tilstaagr, 
at jeg «har. spist en Del af dem og fundet dem ganske 
fortrinlige. 

— 55-57. I Glyngør Bugt findes. Østers paa tre-Steder; 
den nordligste (57) Banke er uden "synderlig Betydning, 
og det samme gjælder for Øjeblikket ogsaa om den syd- 
ligste (55), der næsten er opfisket; da,Bunden imidlertid 
er udmærket og hele det omkringliggende Terræn er besat 
af Strø- Østers, vil der sandsynligvis ;paany blive: Banke 
som nogle Aar. De Østers, der findes ;paa den mellemste 
Banke ,(56), … høre før største Delen sikke oprindelig 

hjemme .der, ;men' ;ere udlagte dels fra Bankerne, -dels fra 
Kasserne”). 

"Det fortjener ;at ;bemærkes, at de første Østers, .der 
opdagedes i Limfjorden, fandtes i'Glynger- Bugt et Par 
hundrede Favne syd for den sidstnævnte Banke (56). 

60... I Aaret 1865 opdagede Fiskerne ;i den nordlige 
Del af.Salling Sund en ikke ;meget ;omfangsrig, »men 
desto righoldigere Banke, den saakaldte Grynderup- 
Banke eller Lille-Banke. Den befiskedes fra Isen i 
;5 "Dage af 15 Fiskere, som derved tjente 10 Rd. hver 
om Dagen, hvilket svarer til et Antal af i det hele ;hen- 
imod 90,000 Østers ”). 

Da de 5 Dage vare forløbne, var Banken fuldstæn- 
dig opfisket, og alle senere Forsøg paa at erholde 
Østers paa dette Sted ;have været frugtesløse. Det lig- 


%) Ved »Kasserne« forstaaes de Beholdere, i hvilke Østerserne fore- 
løbig nedlægges, naar Fiskerne bringe dem fra Bankerne. Om 
Sommeren, da Østersfiskeriet som bekjendt er forbudt, uden at 
Forbruget derfor er ganske standset, ty Forpagterne derfor til 
de Østers, som de ved Slutningen af Fisketiden have opsamlet i 
Kasserne. Naar Beholdningen i disse ikke er. opbrugt i Løbet af 
Sommeren, ville de tilbageblevne Østers i Regelen være saa 
magre og daarlige, at de maa betragtes som usælgelige, og disse 
udlægges da paany paa Bankerne eller påa andre Steder, som 
antages at frembyde gunstige Betingelser for deres Liv. — De 
Østers, der udlægges fra selve Bankerne, ere dels saadanne, som 
ved Udsondringen befindes at være for smaa til at gaa i Han- 
delen, dels saadanne, som Forpagterne af en eller anden Grund 
flytte fra den ene Banke til den anden henimod Vinterens Slut- 
ning. De Østers, som ved ;Sorteringen kasseres af Forpagterne 
som Undermaals - Østers, have en Gjennemsnitsbrede af mindre 
end 31”; ifølge Forpagtnings - Kontrakten maa Østers med en 
Diameter af mindre end 21” ikke fiskes til Salg, men seiv de, 
der. altsaa ere en hel Tomme større, modtages ikke i Handelen. 
Fiskerne fik nemlig dengang 5 Mk. pr. 100, hvorimod de nu kun 
faa 3 Mk. og ovenikjøbet maa afgive 6 Stkr. i Tilgift paa hvert 
hundrede. 


kid 

ger ogsaa i Sagens Natur, at Skrabning fra Isen bedre 
end noget andet Middel er istand til at ødelægge en 
mindre Banke; de enkelte Slæb kunne nemlig foretages 
med en Regelmæssighed, som er uopnaaelig, naar man 
skraber fra Baad, idet Fiskerne, som staa paa begge 
Sidder af Vaagen, kunne trække Skraberen frem og til- 
bage. med samme Nøjagtighed som den, hvormed en 
Bonde kan pløje sin Ager. 

68. Nord for Nykjøbing paa Mors ligger en Banke, 
den saakaldte Skjælholm, der opdagedes for tre Aar 
siden. Skjøndt den "dengang gav langt rigeligere Ud- 
bytte end nu for Tiden, idet Forholdet stiller sig som 
henimod 3 til 1, fortjener den dog at nævnes paa Grund 
af sine fortrinlige Østers; selv ifjor, da de fleste andre 
Banker leverede daarlige, magre Østers, hævdede den 
sit Ry, og man mærkede ingen Forandring i Østersernes 
Tilstand paa dette Sted. 

Det er værd at lægge Mærke til, at jo længere 
man over Bjørndrupbjerg-Banken, Tødsø-Banken (Tøse- 
Banken) og Alstedhage-Banken kommer nord paa hen- 
imod Draaby Vig eller — som den almindeligere kaldes 
— Skarum Vig, desto daarligere blive Østerserne. 
Grunden dertil kan ikke angives med Sikkerhed, da man 
desværre endnu kjender for lidt til Enkelthederne i 
Østersernes Levemaade, og de Forklaringer, som man 
tager sin Tilflugt til, synes mig at lide af væsenlige 
Mangler. Der finder forøvrigt det mærkelige Forhold 
Sted, at Østerserne det ene Aar kunne være daarlige 
(2: magre og bløde, de saakaldte »Glasøsters«) paa de 
- samme Banker, hvor de det foregaaende Aar have 
været gode — og omvendt, uden at det i ringeste Maade 
er lykkedes at komme paa Spor efter Aarsagen dertil; 

ja man har endogsaa Exempler paa, at en enkelt lille 


Plet paa en forøvrigt god Banke stadig kan levere 
daarlige Østers. Den naturligste Forklaring vilde jo 


"aabenbart være at søge i Bundforholdenes Forandring paa 


de paagjældende Steder og den deraf følgende Afveks- 
ling i den Dyreverden, som udgjør en væsenlig Del af 
Østersens Næring, men det er i mange Tilfælde ikke 
lykkedes at paavise saadanne Forandringer, og selv om 
dette skete, saa vilde der dog kunne indvendes, at 
man. mangfoldige Gange har erfaret, at- Bundforholdene 
undergik slige Forandringer, uden at der sporedes nogen 
tilsvarende Forringelse eller Forbedring af Østersernes 
Beskaffenhed. Jeg skal senere komme tilbage til dette 
Punkt og nu blot antyde Muligheden af en Forbindelse 


imellem Østersernes Forplantningsvirksomhed og sygelige 


Tilstand. 


il. En af de ældste Banker i Limfjorden er den 
ved Alsted-Hage. Den har været kjendt lige fra den 
nuværende Forpagtningsperiodes Begyndelse og gav den- 
gang et efter Datidens Fordringer betydeligt Udbytte af 
udmærkede Østers. For Øjeblikket er Fiskeriet opgivet 


-der, dels fordi der kun findes meget faa Østers, dels 


fordi disse nu ere daarlige. 

72. Strø-Østerserne i Skarum Vig have lige- 
som de mys nævnte nærliggende Banker tidligere været 
langt bedre end nu og tillige tilstede i betydelig større 
Antal. Ifjor skrabedes der endnu paa dette Sted, men 
iaar modtages disse Østers ikke af Forpagterne, da de 
ikke kunne sælges. De store Masser af død Tang, der 
hvert Aar med sydlig Strøm drives ind i Bugten, have 
gjort Bunden uskikket for Østersliv. 

75... Omvendt forholder det sig smed "Hannæs:- 
Banken, i den nordligste Del af Løgstør-Bredning. 
Da den opdagedes ifjor, vare Østerserne saa) slette, at 
de ikke kunde sælges; iaar derimod ere ;de ;bedre. 
Banken synes at være righoldig, idet den hidtil har ydet 
"en Gjennemsnitsfangst af mellem 3 og 4000 Stkr.; men 
dens afsides Beliggenhed gjør Fiskernes Fortjeneste ;noget 
usikker, og der skrabes kun af faa Baade"). 

82. Trangehage og Klitgaardshage vare ;tid- 
ligere to adskilte Banker, som nu ved Skrabning serve 
blevne forenede. Begge Banker vare kjendte ved "den 
nuværende Forpagtningsperiodes Begyndelse og vare den- 
gang overordenlig rige, saa at der endog .med en Baad 
ser taget indtil 7000 Stkr. ;paa en Dag. Nu beløber det 
gjennemsnitlige Udbytte sig til omtrent 2000 Stkr., inaar 
Lejligheden er gunstig for Skrabning. Der fiskes ;navnlig 
mod Sæsønens Slutning, da der paa den. Aarstid findes 
mindst Tang. Østerserne ere udmærkede med. Und- 
tagelse af dem fra en lille Plet paa Trangehage. 


Vi have ;nu faaet et Overblik over "Bankernes Ud- 
bredning i Zden, 3die, 4de og åte Afdeling, og jeg 
har, som De jmaaske ville have bemærket, bestræbt mig 
for at vælge netop de Banker, hvis Omtale maatte med- 
føre en ;og anden Bemærkning af mere almindelig Natur. 

Den Afdeling, .der nu .staaer tilbage, nemlig Stræk- 
ningen fra Løgstør til Hals, frembyder kun faa Punkter, 
der kunne have Interesse for Dem. Det maa være nok ;at 
omtale den ;eneste Banke af nogen Udstrækning, ' nemlig: 


") Se Efterskriften. 

94. Sønderlo-Banken, thi de øvrige Bankers 
»Existents er for, Øjeblikket .en :Smule tvivlsom. Hvad der 
;derimod ikke er tvivlsomt, det er, at Flertallet af de 
Østers, som ;foregives at være skrabede paa disse, hidrøre 
fra Bankerne i de andre Afdelinger, hvor de blive er- 
hvervede paa ulovlig Maade. Efter de Undersøgelser, som 
jeg ved ;Hjælp af Skraber og Vandkikkert anstillede paa 
Sønderlo-Banken, ,er jeg mest tilbøjelig til at autage, at 
-heller ikke denne Banke benyttes af Fiskerne, thi ved 
Brugen maatte den da have været renset ganske ander- 
ledes end den var. Ålt hvad vi fik op med Skraberne, 
var fuldstændig overgroet med Tang og Svamp, og at 
Bunden er overordenlig fattig paa Østers, synes at 
fremgaa deraf, at vi ved et meget langt Slæb med 4 
Skrabere kun fik 20 Østers ialt. Dette kunde dog 
;muligvis hidrøre fra den store Mængde Tang, der nu 
atter findes ;paa Banken, men vore Undersøgelser med 
Nandkikkerten ;flere Steder i Bankens umiddelbare Nær- 
hed viste os en god, ren Stenbund, der var ganske 
blottet for Østers. 


Af det flygtige Omrids, jeg her har givet Dem af 
enkelte Bankers Historie, ville De udentvivl have faaet 
det Indtryk, at medens nye Banker i Aarenes Løb ere 
-opdagede endogsaa i betydeligt Antal, saa er paa den 
anden Side de gamle Banker for en stor Del blevne op- 
fiskede eller ødelagte. Det er ikke her: Stedet til at 
gaa. nærmere ind paa Undersøgelser -desangaaende, og 
jeg skal derfor indskrænke mig til at henvise til den 
Kjendsgjerning, at mangfoldige af Bankerne mere eller 
mindre pludselig have ophørt at give Udbytte, ;efterat 

de iforvejen have været Gjenstand for et stærkt Fiskeri. å 
Man skulde have troet, at de Folk, hvem Østersfiskeriets å 
Opkomst nærmest maatte ligge paa Sinde, af al Kraft 
vilde have arbejdet i den Retning, og naar man seer 
hen til den gjennem Aarenes Løb stadig tiltagne Pro- 
duktion, saa kunde man fristes til at tro, at Bestræbelser 
af denne Natur virkelig havde fundet Sted efter en ikke 
ringe Maalestok. Jeg beklager at maatte udtale, at det 
ikke er lykkedes mig at faa Øje paa slige alvorlige Be- 
stræbelser. Den tiltagende Mængde af Østers, der Aar 
for Aar fiskes i Limfjorden, skyldes ene og alene Fjor- 
dens naturlige Rigdom. Fra Statens Side er der gjort 
Forsøg paa at fremkalde kraftig Bistand af de rette 
vedkommende, dels ved at fastsætte visse Bestemmelser 
i Forpagtnings-Kontrakterne angaaende Bankernes til- 
børlige Fredning, Forbud mod Salget af Smaa-Østers 
og Tilintetgjørelsen af Østersernes Fjender, dels ved 
Løftet om meget betydelige Præmier for 'hvilkesomhelst 
væsenlige Forbedringer af Østersfiskeriet. Det vilde føre 
altfor vidt, hvis jeg her vilde indlade mig paa en Kritik 
af den Maade, paa hvilken disse og andre Bestemmelser 
i Forpagtnings-Konditionerne ere blevne fortolkede eller 
overholdte, men jeg troer dog at være i enhver Hen- 
seende berettiget til at fremdrage en enkelt herhen 
hørende Kjendsgjerning, hvis Belysning maaske vil være 
af nogen Interesse for Dem. Jeg sigter herved til Østers- 
fjendernes Ødelæggelse, hvorom det i Kontrakten hedder 
saaledes: »Det paalægges Forpagteren at drage Omsorg 
for, at hans Fiskere, naar de fiske Østers, medbringe 
til Land de Korsfisk og andre for Østersavlen skadelige 
Sødyr, som de under Fiskeriet drage op fra Fjord- 
bunden«. Det er ingen Hemmelighed, at denne For- 


197 


pligtelse ikke overholdes i fjerneste Maade, og jeg kan 
kun forklare dette derved, at vedkommende ikke have 
anseet dens Overholdelse for at være tjenlig for Fiskeriet. 
Forsaavidt dette skulde være Tilfældet, maatte de vel 
nærmest støtte deres Antagelse paa de Erfaringer, man 
har gjort i Bugten ved Arcachon i Nærheden af Bordeaux. 
Man har nemlig der bemærket, at Østerserne og deres 
Fjender høldt Skridt med hinanden i Henseende til deres 
Formerelse, saa at der paa de Steder, hvor der var 
mange Østers, ogsaa fandtes mange Østersfjender, og 
at disse sidste kun optraadte sparsomt, hvor Antallet af 
Østers var ringe. Men af denne Iagttagelse tør man 
dog ingenlunde ubetinget drage den Slutning, at der 
hersker en umiddelbar Aarsagsforbindelse mellem Mæng- 
den af Østers og Mængden af Fjender. Dersom det var 
Tilfældet, at Fjenderne udelukkende levede af Østers, 
og at disse igjen kun vare henviste til at nære sig af 
deres Fjenders Yngel, saa vilde Forholdet stille sig 
anderledes. Men det er en bekjendt Sag, at Østersernes 
Næring ikke alene bestaaer af den omkringsvømmende 
Yngel af saadanne Straaledyr, Orme, Krebsdyr og Snegle, 
som paa et senere Stadium optræde som deres Fjender, 
men tillige af talrige andre smaa Organismer eller Be- 
standdele af saadanne. Ligeledes er det bekjendt, at 
alle eller idetmindste det langt overvejende Flertal af 
de Dyr, der angribe Østerserne (det være sig den 
spæde Yngel eller de mere udviklede Individer), ikke 
ere indskrænkede til denne Føde alene — jeg behøver 
blot at minde om den Skade, som. vor almindelige 
Søstjerne eller »Korsfisk« anretter paa Fiskerierne i det 
hele — men at de overhovedet deltage i den alminde- 


lige Udryddelseskrig, der hersker næsten overalt paa 

Havbunden og mellem: saa' godt som alle dens Beboere. 
Den simpleste og naturligste Forklaring” af det Fæno= 
men, at hvor der findes mange Østers, der findes' der! 
ogsaa mange Østersfjender 0. s. v., ér derfor den, at 
hvor' Betingelserne for Østerslivet ere tilstede, der' ere! 
med' det samme Betingelserne for en Mængde andre Søs: 
dyrs (blandt andre ogsaa Østersfjendernes) Existents'sani= 
tidig tilstede, og at jo gunstigere' Betingelserne' ere for 
Østerslivet, desto; gunstigere ville de ogsaa være! for 
de Dyr, hvis Tilværelse kræver samme: Betingelser som! 
Østersernes. — Anvende vi dette" paa det omhandlede! 
Forhold mellem' Østerserne og Søstjernerne, såa bliver 
Spørgsmaalet: Skal man atter udkaste' de Korsfisk, måri' 
faaer op med Skraberen, eller skal man tilintetgjøre' 
dem? Østersen lever jo rigtignok af Korsfiskens Unger; 
og man berøver den altsaa Næring ved at tilintetgjøre 
disse. Forsaavidt burde man da kaste de fangne Kors=" 
fisk ud igjen. Men Korsfisken fortærer en Mængde' 
Østers, og paa en Østersbanke bestaaer dens Næring 
vel. hovedsagelig af disse.  Østerserne derimod " ville” 
neppe' lide Mangel paa Føde, idetmindste ikke i Lim=' 
fjorden, om saa alle Korsfiskene bleve udryddede; thi 
der findes fuldt op af Næring overalt. Dertil kommer" 
endvidere, at Korsfiskene og de andre Østersfjender for 
tære en stor Mængde af de Dyr, der ere uskadelige for 
Østerserne, og hvis Yngel skulde tjene disse sidste til 
Føde. 

Der kan saalédes' vel neppe være Tvivl omiHensigts>' 
mæssigheden af den trufne Bestemmelse angåaående Til- 
intetgjørelsen af Korsfiskene og om det beklagelige i, åt 
denne Bestemmelse ikke er bleven overholdt. 

Vanskelighederne ved at udstrække Paalæget ogsaa 
"til »de andre for Østersfiskeriet skadelige Sødyr« ere 
såa store, at en saadan Forpligtelse' umulig" vil kunne 
overholdes. De andre Dyr, der kunne betegnes som 
Østersfjender, ere nemlig saa smaa og tildels saa skjult 
levende Former, at Indsamlingen af dem maa betragtes 
som uudførlig. Anderledes: forholder det sig med de 
franske Banker baade i Ætlanterhavet' og Middelhavet 
og med: de slesvigske Banker; thi Faåunaen frembyder 
væsenlige: Forskjelligheder. Paa de førstnævnte findes 
nemlig en Snegl (Murex erinaceus), der ved at gjennemi- 
bore Østersskallerne og derpaa; fortære Østersen har 
anrettet meget: betydelige Ødelæggelser paa Bankerne. 
I Vesterhavet og i Kattegattet forekommer en anden 
Snegl' (Purpura lapillus), der paa lignende Maade gjør 
Skade, men ingen af' disse to Arter firides' som' sagt i 
Limfjorden. 

Det kunde maaske interessere Dem at faa at vide, 
hvorledes Østersen, der — som De ved — lever af mikro- 
skopiske Organismer,… er istand til at fortære' Unger af 
disse haarde, knudrede Korsfisk. Sagen er den, at disse 
Unger eller Larver, naar de træde ud af Ægget, ere af 
saa ringe Størrelse, at de ere aldeles” usynlige for det 
blotte Øje. Ligesom alle de mangfoldige andre Arter af 
Pighudenes eller Echinodermernes Klasse, og jeg kunde 
næsten sige: ligesom alle andre lavere: Dyr, saaledes 
gjennemgaa' ogsaa Korsfiskene en Forvandling, der ikke 
"staaer tilbage for den, hvis Hovedtræk de alle kjende, 
nemlig Insekternes: Deri nyfødte Korsfiske-Unge hvirvler 
ligesom Østers-Ungen livlig omkring i' Vandet ved Hjælp 
i af Fimrehaar, der hos de forskjellige Arter ere ordnede" 
"paa forskjellig Maade. Naar Fimrehaarene forsvinde, 

synker Ungen tilbunds og kan fra nu af kun bevæge sig 
ved at krybe. 

De ville nu kunne forstaa, at Korsfiske-Ungerne, som 
svømme omkring i Vandet, kunne føres med dette ind 
til Østersen og tjene den til Næring, men hvorledes de 
voksne Østers, der dog ere beskyttede ved deres Skal- 
pantser, kunne blive Korsfiskens Bytte, er Dem maaske 
mindre klart. Paa Undersiden af Søstjernernes Krop- 
skive findes en Aabning; dette er Munden, som fører 
umiddelbart ind i Maven. Der er ingen Tænder, saa-… 
ledes som hos de fleste Søpindsvin, og Føden kan ikke 
føres til Munden ved Hjælp af Armene; men til Gjen- 
gjæld kan Maven krænges helt ud af Munden. Dette 
finder ogsaa Sted, naar Korsfisken vil bemægtige sig 
en Østers. Den lægger sig da saaledes mod Østersen, 
at Munden og den udkrængede Mave knuges ind imod 
Skallernes Rand. Fra Mavens Vægge afsondres en skarp 
Vædske, som trænger ind imellem Østersens Skaller, og 
som hurtig lammer Lukkemuskelen. Er dette først skeet, 
saa at Skallerne begynde at gabe, gaaer Østersen hurtig 
sin Død imøde. Den skarpe Vædske opløser inden kort 
Tid næsten alle de organiske Bestanddele, som derpaa 
optages af Korsfisken, og naar denne forlader sit Bytte, 
er kun Lukkemuskelen tilbage. 

Forøvrigt leve Korsfiskene ikke alene af toskallede 
Bløddyr, men ogsaa af allehaande Snegle, Fisk, Krebs- 
dyr 0. s. v.. De mindre Dyr optage de uden videre i 
deres Mave, og alle de ufordøjelige Dele, Skaller, Ben 
og lignende Rester, gaa ud igjen ad samme Vej, som de 
ere komne ind; Maven væltes ud, skylles og trækkes 
ind igjen. 

Naar jeg paa et tidligere Punkt i dette Foredrag 
har udtalt, at Østerserne i Limfjorden vilde have rigelig 
Næring, selv om alle Korsfiskene bleve udryddede, saa 
kan denne Ytring til en vis Grad siges at være greben 
ud af Luften, nemlig forsaavidt som hverken jeg eller 
nogen anden endog blot tilnærmelsesvis ved, hvormange 
Østers der findes i Fjorden, og endnu mindre kan be- 
stemme Individ-Mængden af de andre der forekommende 
Sødyr. Men mine Undersøgelser over Fjordens Fauna 
have ført mig til det Resultat, at medens Artsantallet 
er temmelig ringe, navnlig i Sammenligning med begge 
de tilstødende Haves, saa ere de enkelte Arter repræ- 
senterede af et ganske umaadeligt Antal Individer, og 
dette er naturligvis Hovedsagen. 

Jeg skal tillade mig at anføre Udbyttet af enkelte 
Skrabningsforsøg for at bevise Dem, at min Paastand 
støtter sig til virkelige Iagttagelser. 

I Nissum-Bredning, hvor jeg skrabede paa de fleste 
af Bankerne, samlede jeg efter et Slæb, der vel havde 
varet i 4 Minuter, det Ler, som var fulgt op med 
Skraberen, og som vel alt i alt beløb sig til omtrent en 
Pot. Jeg lod det først gaa gjennem en grovere Sigte, 
derpaa gjennem en finere, og det, der blev tilbage efter 
Udvaskningen, undersøgte jeg derpaa omhyggelig. Alene 
af Snegle- og Muslinger fandt jeg deri noget over 4000 
Individer, af hvilke ikke mindre end 3152 tilhørte en 
— Art (nemlig Corbula rosea), 420 en anden (en Nucula), 
201 en tredie (Cerithium reticulatum), og de øvrige om- 
trent 15 andre Årter. De maa vel erindre, at disse 4000 
Individer kun ere Udbyttet af Bløddyr alene, thi af smaa 
" Orme, Krebsdyr, Søæg og Søstjerner fandtes ogsaa en 
= Mængde, og det maa endnu erindres, at alt dette fandtes 

ene og alene i den Smule Ler, der tilfældig var bleven 
hængende paa Skraberen, eller som jeg kunde erholde 
ved at skylle de større Gjenstande, som vare komne i 
Skraberen. Og blandt disse fandtes foruden Østerserne 
en Mængde Muslinger, Snegle, Echinodermer, Orme o. s. v. 
SSD, 

Ved et Slæb, som jeg foretog paa ét helt andet 
Sted af Fjorden, nemlig i Nærheden af Sønderlo, hvor 
Bunden var af en anden Beskaffenhed, fik jeg alene ved 
at ryste Tangen, som kom op med Skraberen, ikke 
mindre end 1068 Individer af en Snegleart (Cerith. 
reticulatum) foruden en Masse andre Dyr, og det er 
neppe overdrevent, naar jeg siger, at mindst et lige saa 
stort Antal gik tilspilde ved at falde udenfor. Sigten, 
hvorover jeg rystede Tangen. 

Jeg skal endnu blot tilføje, at jeg intetsteds, end 
ikke i Middelhavet, har seet Vandet saa fuldt af Morild 
som i Limfjorden. Dette Fænomen fremtraadte navnlig 
med en ganske usædvanlig Pragt i Fur Sund Natten 
mellem den 22de og 23de September. Den ringeste Be- 
vægelse i Vandfiaden frembragte ligesom et glimrende 
Fyrværkeri; dyppede man Haanden i Vandet, lyste den 
med en fosforagtig Glands endnu en Stund efter at være 
tagen op, og utallige. Ildglimt sprøjtede omkring ved 
hvert Aareslag. Det er Dem sikkert bekjendt, at dette 
Fænomen hidrører fra en Mængde forskjellige mikro- 
skopiske Organismer i Vandet, og der kan vel neppe 
være Tvivl om, at disse Smaavæsener udgjøre en sær- 
deles vigtig Bestanddel af Østersernes Næring. 

Jeg har i det foregaaende antydet, at Grunden til 
den hyppig stedfindende Forringelse i Østersernes Til- 
stand. neppe kunde være at søge i Mangel paa Føde, 

men muligvis stod i Forbindelse med Forplantningen. 
"Det er tilstrækkelig godtgjort, at Østersens rette Yngle- 
tid indtræffer om Sommeren, og i Overensstemmelse her- 
med er Fiskeriet paa Bankerne forbudt fra 1ste Maj til 
liste September. At Østerserne paa denne Tid af Aaret 
ere magre og daarlige, er almindeligt bekjendt, og man 
er berettiget til at slutte, at deres sygelige Tilstand er 
en Følge af Forplantningsvirksomheden. Men det er 
ved mangfoldige Iagttagelser bevist, at Yngletiden ikke 
lovmæssig er afstukken indenfor de nævnte Grændser 
(jeg selv fandt saaledes en Østers med endnu ikke ud- 
.slupne Unger den 28de September), og der er intet til 
Hinder for at antage, at den overvejende Mængde af 
Østers paa denne eller hin Banke en og anden Gang 
kan yngle noget senere end sædvanlig. Afdøde Pro- 
fessor Krøyer, hvis overordenlige Fortjenester af Kund- 
skaben om de danske Fiskerier ville være Dem alle be- 
kjendte, angiver i sit Værk over Østersbankerne, at paa 
de slesvigske Banker findes der i Juli og Avgust neppe 
10 p. C. af de voksne Østers, som have Yngel. Møbius 
fandt paa Bankerne ved Føhr og Amrom fra den 12te 
til d. l4de Avgust 1869 kun 2—4 p. C. drægtige Østers, 
medens Bankerne ved den sydlige Ende af Sylt fra den 
låde til d. 17de Avgust samme Aar havde 18—27 p.C. 
De ville af disse faa Angivelser se, at der hersker en 
temmelig betydelig Uregelmæssighed i Henseende til 
Østersernes Yngletid, og at man uden at gjøre » Vold 
paa Naturen« kan forklare Sygeligheds-Fænomenet paa 
den anførte Maade. Den Omstændighed, at det navnlig 
er i Vinterens Begyndelse, at Østerserne hyppig ere 
mindre gode, og at de længere ud paa Vinteren komme 
147 

til Kræfter igjen, synes mig ogsaa at tale for Rigtig- 
heden eller i alt Fald for Berettigelsen af min Antagelse. 

Jeg skal nu i al Korthed udtale mine Anskuelser 
med Hensyn til Anvendelsen af den kunstige Østersavl i 
Limfjorden. Der er allerede skrevet og talt saa meget 
om denne Industrigren, at jeg vel tør forudsætte Kjend- 
skab til Hovedtrækkene deraf og straks gaa'over til at 
omtale Forholdene i Limfjorden. 

I det hele taget troer jeg at kunne paastaa, at 
Limfjorden ikke egner sig for den kunstige Østersavl, 
men jeg maa dog bemærke, at jeg i de tre Uger, i 
hvilke jeg opholdt mig deroppe, ikke — trods al An- 
strengelse og trods al den fortrinlige og sagkyndige As- 
sistance fra Kammerraad Andersens Side — saa mig 
istand til at blive saa nøje bekjendt med de stedlige 
Forhold, som jeg kunde have ønsket, og at jeg derfor 
i flere Punkter kun kan udtale mig med et vist For- 
behold. 

Som en af de, om just ikke absolut nødvendige, 
saa dog yderst ønskelige Betingelser for Anvendelsen af 
den kunstige Avl maa jeg først nævne en "betydelig 
Forskjel i Vandstanden ved Ebbe og Flod. Det er 
navnlig dette Forhold, der muliggjør de Methoder, som 
anvendes i Frankrig, Italien og England, idet man ved 
Ebbetid kan gaa omkring mellem Østerserne og indrette 
alt paa det bedste for dem. I Limfjorden er Forskjellen 
mellem Ebbevande og Flodvande saa godt som for- 
svindende og i ethvert Tilfælde aldeles utilstrækkelig til 
at spille nogensomhelst Rolle ved den kunstige Østersavl, 
hvad enten man tager dette Ord i dets snevrere Be- 
tydning og altsaa derved forstaaer Yngelsværmenes Ind- 
samling ved Hjælp af Risknipper, Tagsten og lignende, 

Smaa-Østersernes Henbringelse til Steder, hvor de ere 
under Menneskets Kontrol, 0. s. v., eller i en mere ud- 
videt Forstand, hvorved altsaa ogsaa menes Østersens 
"Fedning i dertil indrettede Parke. 

Jeg har allerede i Begyndelsen af dette Foredrag 
fremhævet den indgribende Betydning, som adskillige 
Naturforhold (Strømretningerne, Temperaturen, Saltholdig- 
heden 0. s. v.) ville kunne have for Udfaldet af slige 
Forsøg, og det maa her være tilstrækkeligt at udtale, at 
Kundskaben om disse Forhold endnu er overordenlig 
ufuldstændig for Limfjordens Vedkommende. 

Men heldigvis er Fjorden i sig selv saa rig paa 
Østers, at der ved en fornuftig og samvittighedsfuld Be- 
handling af Bankerne neppe nogensinde vil blive følt 
Trang til kunstig Formerelse, selv om der i Frem- 
tiden skulde blive stillet endnu større Krav til dens 
Produktionsevne end nu for Øjeblikket. 

Skulde jeg særlig udpege et Sted, hvor Forholdéne 
synes mig at være af en saadan Natur, at de muligvis 
kunde benyttes i den kunstige Østersavls Tjeneste, da 
vilde jeg henlede Opmærksomheden paa et større Bassin 
i Bugten (den saakaldte Hulkrog) nord for Sundgaards 
Færge ved Oddesund. Dette Bassin kunde maaske ind- 
rettes til en Østerspark. Paa Kortet er det fejlagtig 
afsat med grundt Vand, thi det har en Gjennemsnits- 
dybde af 14—20 Fod, en Længde af omtrent 1500 Fod 
(efter et flygtigt Skjøn) og en Brede af vel omtrent 300 | 
Fod i Gjennemsnit. Det er fuldstændig afskaaret fra 
den udenfor liggende Del af Bugten ved et Stenrev, der 
dog ved Højvande overskylles, men som beskytter det 
imod Tilsanding og Aflejring af Tang og Mudder. Bunden 
er ganske vist ikke heldig for Østers, men naar den 

først engang var renset op og forbedret ved Udlægning 
af Smaasten, Skaller og lignende, vilde den nok holde 
sig. Bugten udenfor frembyder ret gunstige Betingelser 
for Østerslivet, idet Bunden langs hele Kysten bestaaer 
af grovt Sand og Sten. Jeg tør imidlertid ikke udtale 
mig med nogen Sikkerhed om denne Lokalitets Anvende- 
lighed, da jeg kun har havt Lejlighed til at foretage 'en 
temmelig overfladisk Undersøgelse deraf, — og jeg til- 
staaer, at selv om jeg havde været istand til at blive 
nøjere bekjendt med den, vilde -jeg dog neppe have 
turdet paatage mig noget Ansvar i saa Henseende. Sagen 
er nemlig den, at vor Kundskab om Østersens Leve- 
maade for største Delen kun er en Samling af Hypo- 
theser, som Erfaringen den ene Dag synes at støtte, 
men som Dagen efter vise sig fuldstændig uholdbare. 
Det maa indrømmes, at Vanskelighederne ved at opfatte 
Enkelthederne i Østerslivet ere baade mange og store, 
dels paa Grund af disse Dyrs Opholdssteder, dels paa 
Grund af de uovervindelige Vanskeligheder, som den alt 
andet end gjennemsigtige Skal lægger i Vejen for direkte 
Iagttagelse. Deraf kommer det, at man i de allerfleste 
Tilfælde, hvor et Foretagende skulde støttes paa en 
saadan Kundskab, ikke kan gaa rationelt, men kun fam- 
lende tilværks. Skylden for det mangelfulde i vor Ind- 
sigt paa dette Punkt ligger saaledes mindre hos Natur- 
forskerne end hos dem, der ifølge hele deres Virksom- 
hed, Opholdssted og egen Interesse have saa rig Lejlig- 
hed og saa stærk Opfordring til at yde Videnskaben 
Bistand til slige Spørgsmaals Besvarelse. Det vilde 
være ubilligt at forlange Spørgsmaalenes endelige Af- 
gjørelse af dem, der mangle de nødvendige videnskabe- 


lige Forudsætninger, men Materialet, det, som den 

daglige Erfaring giver, først og fremmest paalidelige 
og detaillerede statistiskeOplysninger, det kunde 
man forlange.  Saalænge man endnu ikke med nogen- 
lunde Sikkerhed kan angive Grundene til — f. Ex. den 
hyppig stedfindende Forringelse i Østersernes Beskaffen- 
hed, saalænge vil naturligvis ethvert Forsøg paa at raade 
Bod derpaa kun tilfældig kunne lykkes. Uden en om- 
hyggelig og indtrængende Undersøgelse af Forholdene 
- paa de enkelte Steder vil man imidlertid savne det 
nødvendige Grundlag for en sand Forstaaelse af Fæno- 
menet. Men en saadan Undersøgelse, der fordrer lang 
Tid, Udholdenhed og hyppig en Forening af Kræfter, 
vil — naar den ikke støttes ved Statistikens kraftige 
Hjælp — mangle den faktiske Paalidelighed, der kun 


opnaaes, naar Theori og Praxis gaa Haand i Haand. 


Efterskrift. I indeværende Foraar har der paa 
Haastrup- (eller Nygaards-) Banken (Nr. 32) været drevet 
et meget betydeligt Fiskeri. Den Formodning, at Øster- 
serne vilde blive bedre, har. vist sig rigtig.  Fangstens 
Størrelse er af nogle Fiskere anslaaet til 14 Million, men 
ifølge de Oplysninger, som jeg paa en senere Rejse til 
Limfjorden har kunnet indhente, antager jeg dog, at den 
ikke har beløbet sig til mere end 800,000 Østers. 

Hannæs-Banken (Nr. 75) trues for Tiden af den 
mest overhængende Fare. Da jeg i afvigte Maj-Maaned 
besøgte den, var den for en stor Del ødelagt af død 
Tang, som havde. aflejret sig paa den. Omtrent tre 
Fjerdedele af de opskrabede Østersskaller vare tomme 
eller indeholdt kun døde og mere eller mindre for- 


raadnede Dyr. 


Kjøns- og Befrugtningsforholdene i Planteriget. 
Af Eug. Warming. 


i: 


D. to Navne Kryptogamer og Fanerogamer, der 
hidrøre fra Linné, ere vist almindelig bekjendte som 
Betegnelser for de to store Afdelinger i Planteriget, som 
vi i vort eget Sprog nu hyppigst høre benævnede Spore- 
planter og Blomsterplanter. Men ordret oversat 
betyde de noget andet, nemlig: »Planter med skjult 
Kjøn« (eller »Lønboplanter«, som de især kaldtes tid- 
ligere) og »Planter med tydeligt Kjøn« 7). Vi se heraf, 
at det for Linné var en afgjort Sag, om man end ret- 
test maa kalde det en lykkelig Anelse, at der hele 
Planteriget igjennem finder en Kjønsmodsætning Sted eller 
en Formering ved Hjælp af Organer, som ere af modsat, 
det ene nemlig af kvindelig, det andet af mandlig Natur; 
og at der kun er den Forskjel, at denne Kjønsmodsæt- 
ning viser sig tydelig hos de højere Planter, mere skjult 
og vanskelig at opdage hos de lavere. Naar vi blandt 
andre Ytringer af Linne om Planternes Kjønsforhold 
ogsaa finde t. Ex. denne: »nuptiæ clam celebrantur« 
ao: hemmelig holdes deres (9: Lønboplanternes) Bryllup, 
— da er det, som man vil se, kun Udtryk for den 
samme Tanke, som vi se tydeliggjort i hans Benævnelser. 


+) xøvatog, hemmelig eller skjult, pavspoc, aabenbar, tydelig, og 
vanocg, Bryllup. 

Det er interessant at se, hvorledes det i Tidens 
Løb er gaaet med Linnés Opfattelse. Eftertidens Forsk- 
ninger have i fuldt Maal givet ham Ret og leveret Be- 
viserne for det, der for ham endnu kun stod som en ube- 
vidst Anelse. En Kjønsmodsætning og en Befrugtning 
eller en til Befrugtningen svarende Proces er funden 
hos alle de Lønboplanter, hvis Udviklingshistorie vi 
nøjere have kunnet forfølge, og om der end er et meget 
stort Antal tilbage, hos hvilke den endnu er os ukjendt, 
tør vi dog dristig antage, at skulde virkelig nogle til- 
sidst komme til at staa som aldeles kjønsløse, da maa 
deres Tal sikkert være meget ringe, og de selv høre 
hjemme blandt de laveste af alle Planter. Vi kunne i 
en vis Forstand nu endog næsten sige om Kryptogamerne, 
at de ere de mest fanerogame Planter, thi fremfor de 
højere Planter have de sat os i Stand til at skaffe os 
Indblik i Befrugtningens Væsen og løse Spørgsmaal, der 
ere af største Vigtighed baade for Plante- og Dyrefysio- 
logien, og som hine ingen Besvarelse give os af. Lige- 
som der altsaa i en vis Forstand er blevet vendt op og 
ned paa Kryptogamer og Fanerogamer, saaledes have vi 
ogsaa oplevet et Forsøg paa at vende op og ned paa 
Befrugtningsorganerne hos de sidste, idet en berømt tysk 
Forsker, Schleiden, som det vist vil være: mange be- 
kjendtf), for. nu omtrent en Snes: Aar siden traadte 
frem med den Paastand, at det, som vi med. Linné 
vare vante.til at betragte som de mandlige Organer 
(Støvdragerne), det var de kvindelige -—— og. omvendt. 


Ogsaa her viste Linnés Opfattelse sig at være rigtig; 


") Se Tidsskrift for popul. Fremstill af Naturvid., første Række, første Bind, 
S. 323: Befrugtningen hos Blomsterplanterne af P, Heiberg. 

Schleidens Anskuelse”) var en Vildfarelse, men det gik 
med den, som det ofte gaaer med Vildfarelser, der frem- 
sættes og forsvares af geniale Mænd, at den i høj Grad 
virkede fremmende og udviklende paa Videnskaben, og 
gjennem en Række af Kampe, som navnlig førtes med 
Mikroskop og Kniv, og i hvilke tusinder af Blomster 
maatte undgjælde, vandt Videnskaben frem til et saa 
grundigt Kjendskab til Blomsterplanternes Befrugtnings- 
forhold, som vel. muligt; og som vi uden disse Kampe 
vist næppe vilde være naaede til den Dag idag. 

Det er en Fremstilling af Kjøns- og Befrugtnings- 
forholdene i Planteriget, som jeg i det følgende vil for- 
søge at give. Ganske vist ere mange Forhold endnu 
ukjendte, men skulde jeg vente med at give Læserne en 
saadan Fremstilling, indtil alt var kjendt, fik vi maaske 
vente længe; og saa meget kjende vi da ogsaa, at vi 
baade kunne uddrage almindelige Resultater i fysiologisk 
Henseende, det vil sige med Hensyn til selve Befrugtningens 
Væsen, og i morfologisk Henseende eller med Hensyn 
til Organernes Grundformer opdage noget ensartet i den 
tilsyneladende saa store Uensartethed af alle de Organer, 
der træde i Befrugtningens Tjeneste. 

Men før vi gaa over til vort egenlige Emne, vil det 
maaske være nødvendigt at minde Læseren om Bygningen 
af det Legeme, som vi kalde en Celle. Som Ordet 
antyder, er det et lukket Rum, og saadanne ere jo og- 
saa alle de smaa Celler, som vi ved Mikroskopets Hjælp 
kunne iagttage i hver Plantes indre. At Planten er 
sammensat af Celler er en Opdagelse, der gaaer langt 


%) Denne var forresten ikke original, da Schleidens Slægtning 
Horkel har udtalt den før ham og rimeligvis i høj Grad paa- 
virket ham; men Schleiden og hans Elev Schacht bleve dens 
haardnakkede Forkæmpere. 

tilbage (Malpighi og Grew for 200 Aar siden), og der be- 
høves heller ikke nogen stærk Forstørrelse eller noget 
udmærket Instrument for at komme paa det rene dermed; 
men hvad man først langt senere har faaet Klarhed i, 
er, at det egenlig levende i Cellen er det Indhold, som 
den berømte Tibinger Botaniker, Hugo Mohl, gav 
Navnet Protoplasma, og som vi almindelig kalde Celle- 
slimen. Lader man en eller anden Vædske, saasom 
en Jodopløsning, paavirke en Celle, vil man se Proto- 
plasmaen vige tilbage fra Cellevæggen og trække sig 
sammen i Cellens indre (Fig. 1). Det er en kornet, 
sejg og slimet Masse, der er omgivet af en uendelig fin 
Hinde, og som har faaet sit Navn”), fordi det er den 
Masse, hvoraf alt det øvrige i Cellen dannes, nemlig 
ikke blot Stivelsekorn og Bladgrønt indadtil, men ogsaa 
udadtil den Cellehinde, i hvilken Celleslimen findes ind- 
kapslet. Det er derfor en Selvfølge, at Celleslimen,. som i 
kemisk Henseende omfatter de levende æggehvideholdige 
Stoffer i Cellens indre, spiller en vigtig Rolle, naar nye 
Celler skulle dannes; det er da den, der først maa dele 
sig i to eller flere Dele, som saa atter kunne kapsle sig 
ind og danne nye Celler enten indenfor den gamle 
Modercellehinde, der derved gaaer til Grunde, eller fri- 
gjorte fra denne. Det hører fremdeles med til Celle- 
slimens Væsen at være i en stadig Bevægelse, at kunne 
trække sig sammen, forandre Form, gjennemstrømme 
Cellerummet i uafbrudt vekslende Baner, snart hurtig 
og let iagttagelig, snart saa langsomt, at Øjet ikke 
umiddelbart kan. opdage og følge Strømningerne; denne 
Evne til at bevæge sig besidder Celleslimen, hvad enten den 


+) Protoplasma af det græske zpårog, den første, og 72a6uo, Dan- 
nelsesstof. 


har indkapslet sig 

i en Cellehinde, eller den frigjort fra 


dette Hylster tumler sig i Vandet; thi da Celleslimen er 
Fig. 1. 


En Celle med Dele "af til- 
stødende Naboceller; dens 
Celleslim har løsnet sig fra 
Cellevæggen og trukket sig 
sammen i dens indre. 


Fig. 2. 


Frie og spirende Sværmere 
af en Alge, Cladophora 
glomerata. 


det væsenlige og levende i Cellen, 
Cellehinden kun den Kappe, hvori 
rigtignok næsten alle Celler sent eller 
tidlig indeslutte sig, kunne vi let for- 
staa, at Celleslim-Klumper godt kunne 
leve og tumle sig nøgne i Vandet, det vil 
sige uden Cellehinde. Naar jeg her 
sammenstiller de to Figurer, hvoraf 
den ene forestiller, hvad man alminde- 
lig vil kalde en Celie med sit Indhold 
af Celleslim, sin » Cellekrop«, som 
vi maaske mest betegnende kunne 
kalde den+), den anden derimod Svær- 
mere af en Alge,.da bedes man altsaa 
erindre, at der i Hovedsagen ingen 
anden Forskjel er mellem dem, end at 
Cellekroppen i hin har en Beklædning 
om sig, men i denne endnu er nøgen. 

Efter disse Bemærkninger ville vi 
begynde med Kjønsforholdene hos Løv= 
sporeplanterne og da først skildre de 
Forhold, som have faaet Navn af: 
Kobling (Kopulation eller Konjuga- 
tion) og Parring af Sværmere. Her 
som overalt i det følgende ville vi 


kun fremdrage og gjennemgaa for- 


”skjellige godt bekjendte Typer. 


%) Man har givet den mange Navne, navnlig naar den optræder som 
fri nøgen Cellekrop, saasom »Slimcelle«, »Urcelle«, »Primordial- 


celle« osv. 

Kobling og Parring hos Løvsporeplanterne. 
Som første Exempel paa Kobling ville vi vælge en 


Desmidiace. Paa hosstaaende Billede (Fig. 3) vil man 
Fig. 3. 


En Desmidiacé, Cosmarium Botrytis, A, og dens Formering ved Deling frem- 
stillet i B—D. 


i1 Å se en hel lille Plante, en Art af Desmidiaceernes 
Orden, hvis Navn er Cosmarium Botrytis. — Den er 
forstørret mange Gange, thi alle til denne, paa elegante 
Former saa rige, Orden hørende Planter ere mikroskopiske. 
Vi finde Desmidiaceer i Mængde ogsaa hos os, overalt i 
vore ferske Vande, dog især i Damme, Moser og Grøvter, 
hvor der er Tørvemos, Kildemos og andre Vandplanter, 
mellem hvilke de opholde sig, ofte indesluttede i Slim. De 
fleste bestaa, som den her afbildede, kun af en eneste Celle, og 
det Kjendemærke, paa hvilket de næsten alle kunne gjen- 
kjendes, er, at denne ved en over Midten gaaende ring- 
formet Indsnøring er delt i to symmetriske Halvdele). 
Vi ville gjennemgaa denne Arts hele Livsløb. Som 
hos de højere Planter have vi baade en Formering ad 


+) De mørke- kuglerunde Legemer, hvoraf der hos den aftegnede 
Årt sees to i hver Celle-Halvdel, ere Stivelsekorn, og de noget > 
halvmåaanedannede Legemer, der, otte i Antal, ligeledes sees i 
hver Celle-Halvdel, ere Bladgrøntplader. Medens Bladgrøntet nem- 
lig hos alle højere Planter kun optræder i Form af Korn, findes 
det hos mange Alger bundet til Protoplasma-Masser, der have 
Form af Baand, Plader, Stjerner og lign. 

ukjønnet Vej, svarende til Knopformeringen hos disse, 
og -en kjønslig Formering. I hosstaaende Fig. 3 se vi 
den første fremstillet i B—D; -den bestaaer ganske 
simpelt i en Deling. Cellehindens yderste Lag brister nemlig 
ringformig der, hvor i Indsnøringen Cellen er snevrest, 
og idet de to Halvdele vige ud fra hinanden, se vi dem 
endnu en Stund forbundne med hinanden ved en af Cel- 
lens Indrehinde dannet Kanal. Men lidt efter sees lige- 
som en fin Linie løbe hen over denne Kanal, — der 
har nu dannet sig en Skillevæg tvers i den, og vi have to 
endnu sammenhængende Celler, der hver (som i B) be- 
staaer af en større og en mindre Halvdel. Det er let 
at se af Fig. 3, C og D, at den oprindelig udelte Skille- 
væg spalter sig i to Plader, og at de to nye Halvdele 
vokse ud til de gamles Størrelse.  Tilsidst skilles de 
ganske fra hinanden, Delingen er fuldendt, og vi have 
faaet to nye Individer, der omtrent ganske ligne Moderen, 
som de udgik af, og som hver bestaaer af en gammel og en ny 
Halvdel. Denne Delingsproces gaaer hurtig for sig, og 
da saaledes Generation opstaaer efter Generation, er disse 
interessante Smaavæseners store Mængde let forklarlig.. 

Naar de skulle forplante sig ad kjønslig Vej, skeer 
dette paa følgende Maade ved Kobling. I Fig. 4 seer 
man i a Billedet af en anden Art af den samme Slægt 
(Cosmarium), som ovenfor afbildedes. Under Koblingen 
lægge to Individer sig korsvis (d) op til hinanden, idet 
de tillige indhylle sig i en klar Slim; Cellehinderne briste 
nu i Indsnøringerne ligesom ovenfor under Delingen, og 
Cellens Indrehinde danner i hver Celle en stor Ud- 
" krængning, i hvilken Cellens Indhold flyder ind. De to 
Udkrængninger, der lægge sig tæt op til hinanden, svulme 
pludselig op til halvkugleformede Blærer, og idet Skille- 

væggen mellem dem opløses, kan Celleslimen af de to 
Individer smelte sammen til en eneste kugleformet Celle- 
krop (€), hvilket altsammen skeer i Løbet af 1—3 Kvar- 


Fig. 4. 


Kobling af en Desmidiacé, Cosmarium Meneghinii; a, b og c, hele Planter 

seet fra forskjellige Sider; d, to koblende Individer; e, en ung Kobbelspore, og f, 

en ældre moden mellem de to Moderplanters tomme Cellehinder; g, en spirende Spore; 

h, Kimkuglen efter sin Udtrædelse af Sporehinden; i, de to nye i Kimkuglen dan- 
nede Individer, i korsvis Stilling. 


ter. Denne nydannede Krop indkapsler sig inden ret 
længe i et forsvarligt tredobbelt Hylster, af hvilke det 
yderste bliver særlig udstyret med elegante Pigge, saa- 
ledes som Fig. 4, f viser, hvor den endnu sees sammen 
med de tomme Cellehinder af de to Forældre; den er nu 
bleven til en Spore, der paa Grund af sin ejendommelige 
Tilblivelsesmaade bærerNavnafKobbelspore(Zygospore). 

Kobbelsporen er en hvilende Spore; den maa ligge 
hen i længere Tid, ja vel end ogsaa overvintre, før 
den kan spire, og den har derfor ogsaa saa solid en 
Bygning. Naar den efter sin Hvileperiode vaaguer til 
nyt Liv, sprænger Cellekroppen, omgiven af den farve- 
løse Indrehinde, de to andre Hinder og træder frit ud 
(som i Fig. 4, g) som en Kugle (hj, der er større end 
Sporen og fyldt blandt andet med Oliedraaber. Disse 
have samme Betydning som Melstoffet i de højere Plan- 
ters Frøhvide og Kimblade, nemlig at tjene til Næring. 
for den nye Plante eller rettere for de to nye Planter, 
som udvikle sig inde i Kimkuglen; thi Celleslimen i denne 

deler sig snart i to Portioner, der ere Grundlaget for 
to nye Kosmarier af samme Form, som dem vi saa 
kobles. Saaledes se vi disse ligge næsten som to Fostre 
korsvis inde i Kimkuglen i Fig. 4, i (da det er korsvis, 
sees den ene kun fra Enden). 

Hermed have vi gjort Bekjendtskab med Fænomenerne 
i denne Arts Livsløb, og paa samme eller dog lignende 
Maade forholde sikkert alle andre Arter af Desmidia- 
Ceres 

En Algegruppe, som i visse Punkter har Lighed 
med Desmidiaceerne, men i andre fjerner sig betydelig 
fra dem, er Diatomeerne: Kiselalger har man kaldt 
dem paa dansk, og det ikke med Urette, thi en af 
deres Ejendommeligheder er den, at de have optaget såa 
megen Kisel i deres Cellevægge, at disse ere uforgænge=- 
lige og kunne modstaa selv stærke Syrer. Derfor" finde 
vi talløse fossile Diatomeer, medens Algerne ellers kun 
have efterladt sig meget faa Spor i Jordlagene; ja en- 
kelte Jordlag, som Moleret og Cementkalken om Lim- 
fjorden, bestaa næsten alene af Diatomeskaller.  Lige- 
som Desmidiaceerne ere de encellede, og de formere sig 
ogsaa som disse overordenlig hurtig ved en Deling; men 
i en Ting foruden i det nævnte fjerne de sig betydelig 
fra dem, nemlig ved aldrig at have et grønt, men et brun- 
ligt Celleindhold. Jeg skal her ikke opholde mig nær- 
mere ved dem, men kun omtale, hvorledes deres kjønslige 
Formering ved Kobling foregaaer. Hosstaaende Fig. 5 giver 
et Billede heraf. I A seer man to Individer af en Årt, 
Cymbella variabilis, som have lagt sig op til hinanden 
i Koblings-Stillingen. Hvert Individs Cellehinde bestaaer 
af to stribede noget halvmaanedannede Kiselskaller, der 


ere holdte sammen ved en ringformig Bindehinde. Kob- 

lingen indledes med at de, naar de have indtaget den 


angivne Stilling, omgive sig med en klar Slim, og med 


A—C to Diatomeer af Arten Cymbella variabilis i Koblingi; D de to ved Kob- 
lingen nydannede Individer. 


at Indholdet i hver af dem samler sig i to Klumper (se 
A). Saaledes kunne de ligge i flere Dage, førend ende- 
lig Bindehinderne briste og tillade de fire Klumper af 
Celleslim at træde frem. Idet hver af disse, som i Fig. 5, B, 
forener sig med sin lige over for liggende Gjenbo, dannes 
derved to nye Cellekroppe , som efterhaanden vokse 
ud, afkaste de gamle Moderskaller og selv danne sig en 
ny Cellehinde, der i Formen, men ikke i Størrelsen 
svarer til den gamle; thi det er det mærkelige, at de ved 
Koblingen dannede Individer ere to eller tre Gange saa 
store som Forældrene (Fig. 5)”). 

Koblingen hos Diatomeerne ligner den hos Desmidia- 
ceerne deri, at Foreningen af Cellekroppene foregaaer paa 
nevtralt Omraade, mellem de to koblende Celler, medens 
vi i det følgende ogsaa ville se Exempler paa, at den fore- 
gaaer i den ene eller den anden af dem. 

I de to hidtil gjennemgaaede Typer vare Individerne 
tillige frie og frit levende enkelte Celler; men Kobling er en 


+) Tilføjelser og Rettelser til denne Skildring findes i Efterskriften S. 235. 
Fjerde Række. III. 15 

ligesaa almindelig Formeringsmaade hos visse flercellede 
Traadalger, navnlig indenfor den Gruppe, som den ud- 
mærkede Botaniker De Bary i Halle har givet Navn af 
Konjugaterne, til hvilken han forøvrigt ogsaa henfører 
Desmidiaceerne”). I vore ferske Vande findes meget al- 
mindelig en ÅAlgeslægt, der har faaet Navnet Spirogyra, 
fordi Bladgrøntet i dens til ugrenede Traade forenede 


Celler er anbragt i et paa bestemt Maade snoet Spiralbaand. 
Hos disse Alger findes en ny Modifikation af Kobling, af 
hvilken hosstaaende Billeder give en Fremstilling. 

Fig. 7. 


To Traade af Spirogyra longata, i be- Videre fremskreden Køobling hos 
gyndende Kobling; man seer i dem de spiral- Spirogyra longata. 
snoede Bladgrøntbaand og Cellekjernerne. 


Naar to Traade ville koble sig, lægge de sig først 
parallelt med hinanden, og derpaa danne Cellerne Side- 
udkrængninger (Fig. 6), der vokse saa længe, til de fra 
to lige over for hinanden liggende Celler møde hinanden. 
Er dette skeet, varer det ikke længe, før Væggen mellem 


dem forsvinder, hvorved der bliver dannet en forbindende 


”) IDeBarys 1858 udgivne Værk: » Untersuchungen uber die Familieder 
Conjugaten« have vi de omhyggeligste Undersøgelser over Koblingen. 

Kanal mellem de to Celler.  Disses Celleslim har imid- 
lertid trukket sig sammen til ellipsoidiske Kroppe, som 
løsne sig fra Cellevæggen og ligge temmelig frit inden 
for denne, saaledes som a” paa Figur 7 viser. Den ene 
af de to Cellekroppe begiver sig nu paa Vandring og 
glider langsomt gjennem Kanalen ind i Gjenbocellen (b' 
ind i b), hvor den fuldstændig smelter sammen med dennes 
Cellekrop, omtrent som naar to Draaber af en Vædske 
flyde sammen, men dog med den mærkelige Omstændig- 
hed, at den nydannede Cellekrop omtrent beholder den 
samme Størrelse og Form, som hver især havde før 
Foreningsakten; under Sammensmeltningen maa Celle- 
slimen altsaa trække sig sammen, rimeligvis under Ud- 
stødelse af Vand. Den sees derefter at indkapsle sig 
i en ny tyk Cellehinde, det vil sige, den bliver til en 
Kobbelspore, der ligesom Desmidiaceernes er hvilende og 
først kan spire efter flere Maaneders Forløb; da udvikler 
sig umiddelbart en ny Plante af den. 

Lige saa lidt som vi ere i Stand til at. opdage nogen 
Forskjel paa de to Desmidiaceer eller Diatomeer, som 
kopulere sig, lige saa lidt kunne vi hos Spirogyra op- 
dage nogen Forskjel paa den modtagende og den af- 
givende Celle, og det er ogsaa muligt, at det er en 
ligegyldig Sag, om a's Cellekrop (se Fig. 7) vandrer 
ind i a' og b's i b”, eller om det omvendte finder Sted. 
Men hos andre Slægter er der en tydelig udtalt Modsætning 
mellem de koblende Celler, og det er da muligt paa For- 
- haand at angive, hvilken der er den passivt modtagende, og 
hvis Indhold der vil begive sig paa Vandring. Koblingen 
indledes da med en Celledeling, hvorved der fremkommer 
nogle ganske bestemte Kobbelceller. Medens saaledes 
de vegetative Celler i hosstaaende Traadalge (Sirogonium) 

15% 

ere lige store og, 
naar de dele sig, 
dele sig i to lige 
store  Døtreceller, 
se vi den ene af 
de to koblende Cel- 
ler (b) dele sig i 
en mindre og en 
større, og vi se frem- 
deles, at det er 


denne sidstes Celle- 


krop, som begiver sig Celletraade af Sirogonium sticticum,; A under 
paa Vandring TA å Koblingen, B efter samme med den færdige Kobbelspore. 
Gjenbocellen (a) af den anden Celletraad, som ligger op til 
den. De to Celletraade have nemlig begge ved en svag 
knæformet Bøjning bragt to af deres Celler i. Berøring 
med hinanden, og idet Cellevæggen ligesom hos: Spiro- 
gyra forsvinder paa Berøringsstedet, dannes en fri Pas- 
sage mellem dem. Ogsaa her er Resultatet af Koblingen 
en Spore, som sees helt udviklet i Fig. 8, B; i Mod- 
sætning til Celleslimen i A, der kun har en tynd Slim- 
hinde om sig, sees Sporen i B omgiven af en dobbelt Kon- 
tur, idet dens Celleslim nemlig har indkapslet sig i en 
Cellehinde. Dette samme Fænomen vil man iagttage, 
hvorsomhelst en Kobling af to Cellekroppe eller en Be- 
frugtning har fundet Sted; den med dobbelt Kontur 
forsynede Cellehinde er et Kjendetegn herpaa. 

Der gives endnu forskjellige andre Variationer af 
det samme Thema, hvoraf de mærkeligste ere de to i Fig. 9 
afbildede. I det éne Tilfælde har Koblingen fundet Sted 
mellem to Celler i samme Celletraad og Forbindelses= 
kanalen sees anbragt paa den ligesom en Hank 

(Fig. 9, B); i det andet Tilfælde, der er af større Inter- 
esse, fordi det konstant forekommer hos en lille Gruppe 
af Kobbelalger (Me- 
socarpeerne), dannes 
Kobbelsporen i selve 
den forbindende Kanal 
midt imellem de to 
koblende Celler, et 
Forhold, som jo der- 


ved i visse Maader 


mere ligner Koblingen 


A, Koblende Celler med moden Kobbelspore hos hos Desmidiaceerne og 
Mesocarpus parvulus; B, Koblingen af to 
Celler i samme CelletraadhosZygnema insigne. T)jatomeerne. 


Mellem Alger og Svampe er det umuligt at trække 
nogen naturlig Grændse. Indenfor den Afdeling af 
Svampene, som har faaet Navnet Vandsvampe, og 
til hvilke de almindelige Skimmelarter, Gjærsvampene, 
Kartoffelsvampene, Saprolegnierne og mange andre Svampe 
høre, findes der Former, som i deres Bygning ere saa lige 
med forskjellige Alger (af Siphoneernes Gruppe), at vi 
ikke vilde kunne undgaa -at føre dem sammen med disse, 
naar vi ikke vare nødte til at trække en, selvfølgelig 
kunstig, Grændse og henføre alle de klorofylholdige eller 
grønne til Algerne, alle de farveløse til Svampene. 
Gjøre vi ikke denne Adskillelse, saa ophæve vi enhver 
Grændse mellem Alger og Svampe. Hvad Under da, at 
vi gjenfmde samme Formeringsmaader indenfor begge 
Afdelinger og saaledes ogsaa Koblingen, En Skimmel- 
art, Mucor stolonifer, bestaaer af en eneste Celle, 
som gjentagne Gange deler sig uordenlig. Hvor to 
Grene berøre hinanden, udskyde de først cylindriske 
korte Grene mod hinanden (som i Fig. 10, a), der ikke 

ere tykkere end selve Svampens Mycelietraade. : De to 
Grene trykke straks deres Ender tæt mod hinanden og 
vokse nu videre, idet de, svulmende op, antage en stedse 
tydeligere Kølleform (b). Endnu er der ingen Forskjel 
at se mellem de to kølleformede Grene, men saa skæres 
ligesom begge Enderne af dem ved en Skillevæg i deres 
indre, og da afskæres der næsten altid et større Stykke 
af den ene end af den anden (& og É i Fig. c). De to 
nydannede Kobbel-Celler beholde ikke længe deres Selv- 
stændighed, thi snart er Skillevæggen mellem dem for- 
svunden, og idet deres Cellekroppe smelte sammen til 


Fig. 10. 


Kobling hos en Skimmelsvamp, Mucor stolonifer. 


en eneste, er Kobbelsporens Krop dannet. Denne ved- 
bliver endnu længe at vokse, og naar den er udvokset, 
se vi en forholdsvis kolossal blaasort næsten kugleformet 
Spore .(d), hvis tykke Sporehinde er glat paa de to 
Ender, der støde op til Stilkcellerne  a: det tilovers 
blevne af de koblende Grene, men ellers vortet. Af de 
to Stilkceller bliver den ene ligeledes ved at vokse, 
nemlig den (8 i Fig. c og d), som bar den lille Kobbel- 
celle, og antager efterhaanden Form af en karaffelformig 
Blære. 

Endnu hos nogle andre Skimmelsvampe har. man 
iagttaget Koblingen, men da den i alt væsenligt. for- 
holder sig som hos Mucor stolonifer, behøver den ikke 

nærmere at gjennemgaaes. Man, vil her (Fig. 11) se 
afbildet en af dem, Syzygites megalocarpus, hvis 
Kobling De Bary nøje har undersøgt; i Fig. b vil man 
se to Trin af Koblingen mellem Grene af den regel- 
mæssig tvedelte Celle; men medens Kobbelcellerne hos 
Mucor stolonifer i Regelen vare ulige store, er dette 
ikke Tilfældet her. 


Fig. 11. 


a, Mycelietraad af en Skimmelsvamp, Syzygites meg alocarpus, med Knopceller; 
b, en anden Traad med koblende Grene. 


Man vil let bemærke, at der hos disse Svampe 
atter er en Afvigelse i Maaden, hvorpaa Koblingen fore- 
gaaer, idet de koblende Cellers Væg her umiddelbart 
tager Del i Sporehindens Dannelse, medens denne hos 
de nævnte Alger er en fra Kobbelsporens Krop ud- 
gaaende fuldstændig Nydannelse. 

Er Koblingen nu virkelig en sexuel eller kjønslig 
Formeringsakt? Der er mange, som have tvivlet der- 
paa, og omendskjønt den almindelige Mening i Nutiden 
er, at det er en saadan, vil der maaske dog findes 

en og anden vantro. . Man vil indvende, at der ingen 
Forskjel er paa de Stoffer, som blandes, og en kjønslig 
Formering forudsætter netop, at de to samvirkende 
Stoffer ere polar modsatte, saa modsatte som Mand og 
Kvinde. Ganske vist kunne vi ikke paavise nogen kemisk 
Forskjel mellem de to Cellekroppe, som danne en Kobbel- 
spore, men det ere vi lige saa lidt i Stand til hos de 
Planter, hos hvilke der findes en utvivlsom Befrugtning; 
det er overalt Masser af Celleslim, som smelte sammen, 
og saa vidt vi vide af samme kemiske Sammensætning, 
men i hvilke der dog findes en saa mærkelig Modsætning, 
at et helt nyt Liv med alle sine mange mærkværdige 
Udviklingsprocesser bliver vakt ved deres Forening. 
Ganske vist er det besynderligt, at der i to Celler, som 
støde op til hinanden saa umiddelbart som t. Ex. de, 
der koble sig i Fig. 9, B., eller endnu besynderligere, 
om der i Grene af den samme Celle, som i Fig. 11, 
skulde findes en saadan Modsætning; men tage vi Hen- 
syn til Koblingens Resultat, da er det fuldkommen ligt 
en Befrugtnings, og det bør ogsaa erindres, at endskjøndt 
mange lavere Planter have flere end én Art af ukjønnede 
Formeringsorganer, der optræde i bestemt Ordensfølge 
sammen med Befrugtningsorganerne, have vi dog endnu ikke 
fundet baade Befrugtning og Kobling hos samme Årt; hvor 
Befrugtning findes, synes Koblingen udelukket og som= 
vendt, og begge synes at danne det afsluttende. Led i 
den cykliske Generationsfølge, hvor en saadan findes, 
eller Højdepunktet i Artens Udvikling. Endelig er der 
en saa jævn og gradvis Overgang fra Kobling til Befrugt- 
ning, at der ingen Tvivl kan være om, at den er'en Årt 
kjønslig Formering, om, end den laveste Form, hvilket 
vil fremgaa med større Tydelighed for Læseren, naar vi . 
have gjort Bekjendtskab med Befrugtningsforholdene hos 

»de andre Planter. Det karakteristiske for den er, 
at de to Kjønsceller ere. ensartede, og at vi endnu 
ikke ere naaede til forskjellig formede Befrugtnings- 
organer; vi. saa jo ikke nogen udvortes eller ind- 
vortes- Forskjel paa de to Desmidiaceer, de to Dia- 
tomeer eller de to Zygnemaceller, som koblede sig; men 
paa det næste Trin, som vi betragtede (Sirogonium, 
S. 220), er Form-Uddannelsen skreden fremad, og vi have 
en udpræget modtagende og en afgivende, en kvindelig og 
en mandlig Celle. Ligeledes finde vi hos Syzygites me- 
galocarpus ingen Forskjel paa de to Kobbelceller, medens 
der hos Mucor stolonifer findes en saadan. Ifølge Tulasne 
findes der endnu hos andre Svampe Befrugtningsforhold, 
som have saa meget tilfælles med Koblingen, at de 


kunne betragtes som dannende 
Fig. 12. 


en smuk Overgang mellem 
denne og hin. I hosstaaende 
Billede (Fig. 12) vil man se 
Befrugtningsorganerne hos en 
Svamp, Peziza confluens; der 
findes her altid to paa Celle- 
slim. rige Celler af -en noget 
forskjellig Form, siddende tæt 
sammen. Den ene er mere 


kølleførmet (den mandlige), den 


Kjønsceller af Peziza confluens: 


anden mere halvkugleformet 
med en seylindrisk krummet Forlængelse paa sin Top. Der 
hvor de to Celler i Spidsen berøre hinanden opløses 
Cellehinderne, og ved den umiddelbare Blanding af deres 
Celleslim foregaaer Befrugtningen, hvis Resultat viser sig 
deri, at der fra de to Kjønscellers Grund udvikler sig 
fine Celletraade, der rask vokse i Vejret, omspinde dem 


og udvikle Sporehuset. Fra denne Form af kjønslig For- 

mering, der omtrent staaer midt imellem Kobling og 
egenlig Befrugtuing, kjende vi nu en smuk Overgangs- 
række til denne sidste, af hvilken nogle Former senere 
ville blive omtalte. 

I alle foregaaende Exempler vare de sammensmel- 
tende Masser at Celleslim under Koblingen indkapslede 
i.Cellevægge, naar undtages Diatomeerne, hvor de koble» 
des i det frie, men -dog alligevel ligesom holdtes sammen 
tillige med deres afkastede Skaller af den udskilte Gelé 
(Fig. 5, B og C). Men. lad os gaa.et Skridt videre og 
tænke os Slimen borte og Cellekroppene frit bevægende 
sig i Vandet og der opsøgende hinanden; og dette Skridt 
ikke blot kan tænkes, men Pringsheim har allerede 
for to Aar siden opdaget den virkelige Tilværelse af dette 
Forhold. Han har kaldt det Parring af Sværmsporer. 

Det er vist en Fig. 13. Fig. 14. "SER 
stor jDel af mine 
Læsere bekjendt, at 
AÅAlgerne ad ukjønnet 
Vej kunne formere 
sig paa flere Maader, 
og saaledes ogsaa 
ved … Sværmsporer 
eller .Sværmere”), 
der ere fritsvøm- 
mende Cellekroppe 
uden omgivende Cel- 
lestof-Hinde. I hos- 


Stykke af en Celletraad af Frie og spirende Svær- 


staaende Fig. 13 Cladophora glomera- mere af samme. 
ta, med Sværmere i Cel- 
sees et Stykke af en ge 


%) Se en Afhandling af Vaupell i Tidsskr. for popul. Fremstill. af 
Naturvid., første Række, andet Bind, S. 164 og flgd. 


227 


Alge, Cladophora glomerata, i hvis Celler det hele Indhold af 
Celleslim har delt sig i en Mængde smaa Portioner, der, naar 
de blive frie (Fig. 13 øverste Celle og Fig. 14), sees at 
være pæreformede og have to lange Fimretraade i den 
spidse og altid farveløse Ende, hvor de tillige ofte have 
en rød Plet, næsten som et Øje; ellers ere de grønne 
(eller brunlige). De to nederste Celler ere endnu luk- 
kede, men man seer Stedet, hvor Hinden vil aabne sig; 
den øverste har allerede aabnet sig og de fleste af de 
smaa Cellekroppe have sat sig i Frihed og tumle sig nu 
lystig udenfor i Vandet (Fig. 14). Disse Sværmere 
have nu et forskjelligt Udseende hos de forskjellige 
Arter, baade med Hensyn til Formen, til Antallet af 
Fimretraade, til Pladsen, hvorpaa disse ere anbragte 
osv., men man har allerede længe vidst, at de mand- 
lige Befrugtnings- eller Sædlegemer hos en stor Del 
Alger have selv samme Udseende som samme Arts kjøns- 
løse Sværmere, kun at de vare noget mindre end disse. 
Sædlegemerne opsøge i alle de tidligere kjendte Tilfælde 
den rolig ventende kvindelige Cellekrop for at smelte 
sammen med den; men en Undtagelse herfra danne de 
Alger, der straks nedenfor blive omtalte. 

I vore ferske Vande findes der en lille Alge af 
Volvocineernes Gruppe, hvis Navn erPandorinaMorum. 
Den viser sig, selv naar den sees ved en temmelig stærk 
Forstørrelse, som en lille grøn Kugle af et Knappenaals- 
hoveds Størrelse, der lystig tumler sig omkring i Vandet. 
Betragte vi den nærmere, ville vi finde, at denne lille 
Kugle ikke er en enkelt Alge, men en hel lille Familie, 
hvis Medlemmers Tal altid er 16. De enkelte Medlemmer 
ere pæreformede Cellekroppe, som i den bredere Ende 
(b, i Fig, 15, A) bære to lange Fimretraade og ved 
a have en rød Plet: ligesom hine 'Sværmere, som 

En Volvociné, Pandorina Morum; A, en kjønsløs Familie; B, en Familie, hvis 

enkelte Medlemmer have dannet hver en ny, kjønnet Familie; C, en Familie af Hun- 

sværmere, forladende deres Bolig; D, en lignende af Hansværmere; E, F, G, Parring 

af Han- og Hunsværmere; H, hvilende Spore; K, Sporens Krop forladende sin Spore- 
hinde, J; L og M, unge af Sværmere dannede Familier. 


vi ovenfor omtalte, og de ere i Virkeligheden byggede som 
disse, kun at de ere sammenholdte af en fælles Bolig, 
idet de ere indesluttede i'et klart Geléhylster (Fig. 15, A). 
Saadanne Gelé- eller Slimmasser udvikles meget al= 
mindelig hos en Mængde lavere Alger, vel nærmest ved 
en Omdannelse af Cellevæggene. Idet Individerne ligge 
grupperede paa en bestemt Maade, rage deres Fimretraade 
udenfor Slimhylsteret, og naar de pidske om i Vandet, 
tumler den hele lille Familie afsted. Vi maa imid- 


lertid nærmere bestemme Slægtskabet mellem Fåmiliens 

16: Medlemmer og derfor betragte dens Udvikling. Dette 
Familieliv varer nemlig kun en Tid; hver af de 16 gamle 
Sværmere føler snart Trang til at stifte en ny Familie, 
-og idet den som Individ selv gaaer tilgrunde, deler den 
sig i 16 nye Cellekroppe, hvilket vi se af Fig. 15, B. Det 
gamle Slimhylster, Familiens tidligere Bolig, se vi her i 
Begreb med at opløses, og i hver af de 16 gamle Indi- 
viders Sted sees en Gruppe af lige saa mange nye. De 
16 Medlemmer i en Familie ere altsaa alle Søskende. 
Efter at det gamle Slimhylster helt er opløst, ere de 
16 nye Søsterfamilier frigjorte og have nu samme Ud- 
seende, som den vi gik ud fra. 

Vare de ny dannede Familier af Intetkjøn, vilde de 
ligesom en Mængde af Desmidiacé-Generationerne, som 
vi ovenfor omtalte, gjentage deres Delingsproces. Men 
der danner sig tilsidst ogsaa kjønnede Familier, hvis 
enkelte Medlemmer ikke dele sig yderligere, men frigjøres, 
idet Slimhylsteret opløser sig, og skilles ad for frit at 
tumle sig i Vandet. I Fig. 15, D sees en Familie af 
mandlige Sværmere, som ere i Begreb med at træde ud 
af deres Slimbolig. I Fig, C sees et Parti af en kvinde- 
lig Familie, hvis Individer ligeledes ere ifærd med 
at forlade Hylsteret for at begive sig ud i Livet. 
Man vil ved at betragte de mandlige og de kvindelige 
Sværmere se, at de i Form meget ligne hine Intetkjøns- 
Sværmere, der ere indesluttede i Slimhylstrene; de ere 
grønne som disse, med en farveløs Forende og et rødt 
»Øje« (se Fig. D eller i C Sværmeren længst tilhøjre og de 
sig parrende Sværmere i E, F og G), og have to Fimre- 
traade; at de ere nøgne Protoplasma-Masser, Cellekroppe, 
er allerede fremhævet. Mellem dem selv indbyrdes ere 
vi heller ikke istand til at opdage anden Forskjel end 
den, at de mandlige synes at være lidt mindre end de 

kvindelige; men da begge variere betydelig i Størrelse, have 
vi i de forekommende Størrelsesforskjelle ikke noget sikkert 
Holdepunkt for Afgjørelsen af en bestemt Sværmers Kjøn. 

Naar nu disse kjønnede Sværmere efter Familielivets 
Opløsning tumle sig i Vandet, se vi dem ligesom opsøge 
hinanden, og idet en kvindelig og en mandlig Sværmer 
først lægge sig, som i E, med de spidse farveløse Ender 
mod hinanden, indgaa de hurtig en stedse inderligere 
Forening. I Fig. G 'se vi dem helt og holdent sammen- 
smeltede, men at denne Kugle, som vi her 'have for os, 
er dannet ved en saadan Sammensmeltning, sees klart af 
de endnu tilstedeværende to »Øjne« og fire Fimretraade. 

Efter at denne »Parring«, som Pringsheim har kaldt 
den, og som kun varer nogle Minutter, er fuldendt, finde 
de samme Fænomener Sted, som ovenfor ved Koblingen, 
og som vi senere ville gjenfinde ved Befrugtningen; den 
nu ubevægelige kugleformede Cellekrop indkapsler sig i 
en tyk Cellehinde, og er nu bleven til Spore (Fig. H). 
For en Tid trækker den sig tilbage fra Omverdenen 
og holder sig i Ro indkapslet som den er; men naar 
saa Livskraften atter begynder at røre sig i den, 
sprænger den sin Sporehinde (J) og bryder frem. i 
forynget Form som en stor rød Sværmer (se K). Af 
denne udvikler sig ved Deiing en ny Pandorina- 
Familie; i Begyndelsen ligge de 16 Protoplasma-Klumper,. 
hvori den deler sig, noget uordenlig (se L) indenfor den 
udskilte omgivende Slim, men snart ordne de sig (som i M) 
til en ny regelmæssig Familie, lig den, hvorfra vi gik ud. 

Vi have nu gjennemgaaet denne interessante Alges 
forskjellige Livsfænomener; det er den samme Mand, 
som vi skylde saa mange Opdagelser i Algernes Liv, 
nemlig Pringsheim (for Tiden i Berlin), - der først, 
for ikke mere end to Aar siden, lærte os dem at kjende 

og derved belærte os om. en hel ny Art af kjønslig For- 
mering; thi at »Parringen« er en saadan, kan ikke betvivles. 
Pandorina Morum er det eneste hidtil bekjendte Exem- 
pel påa, at saavel den mandlige som den kvindelige 
Kjønscelle ere .selvbevægelige, og at »Parringen« fore- 
gaaer frit 1 Vandet”). Ligesom disse Fænomener kaste 
Lys over Koblingen og tillige ved de formede Kjøns- 
legemer og disses Bygning slutte sig til dem egenlige 
Befrugtning, saaledes tjene de ogsaa til at forklare nogle 
Fænomener hos de mærkværdige Skabninger, Slim- 
svampene, der tidligere omstændelig have været om— 
talte i dette Tidsskrift””). Kun Hovedpunkterne skulle 
derfor her omtales. 

Mange af mine Læsere have sikkert i en eller anden 
Have, i Mistbænke, paa Jordbærbede, mellem Garverbark, 
seet den mærkelige æggeblommegule flødeagtige Substans, 
der kaldes Troldsmør, og som efter en Regn pludselig 
kan komme tilsyne for efter kort Tid at trække sig 
sammen til en fastere Kage (Fig. 16); indenfor en noget 
kalkholdig Skorpe (Fig. 17, a) indeslutter denne et brunt 
Pulver, som ikke er andet end Millioner af Sporer (b i 
Fig. 17, Sporelaget). Denne »Troldsmør« er en af Slim- 
svampene, vist de lavest udviklede Planter, som vi kjende. 
De danne nemlig aldrig ordenlige Celler eller Cellevæv, 
men bestaa den største Tid af deres Liv af fri Celleslim 
(»Troldsmørret«), der er formløs, fordi den er i en uaf- 
brudt Bevægelse og Omformning; imellem trøsket Træ, 
Bark og paa lignende Steder, hvor de finde Fugtighed 


+) Hos Blæretangen foregaaer Befrugtningen ligeledes frit i Vandet, 
men Befrugtningskuglen er her ikke selvbevægelig. 
+%) Tidsskr. f. popul. Fremst. af Naturvid., Anden Række, Femte Bd., 
'S. 73 og 394: A. S. Ørsted, Om Svampene med nærmest Hen- 
syn til Troldsmørsvampen. 


Et Stykke af dette Spore- 


Sporehus af Troldsmørsvampen. hus, i lodret Gjennemsnit. 


Fig 18 

2, Spore af Troldsmørsvampen; b—e, Sporens Spiring; d, den udtraadte Cellekrop ; 
e—f, Sværmere; g—k, ældre Sværmere; 1—n, Myxoamoeber af forskjellige Slim- 
svampe; 1', tre Myxoamoeber i Parring; 0, et Stykke af et Slimnet. 

og organisk Stof i en vis Art af Opløsningstilstand, ere deres 
Opholdssteder; her kryber Celleslimen om i Hulhederne, 
og herfra vandrer den op til den frie Overflade, om ikke 
før, saa dog naar Slimen skal trække sig sammen til 
et forskjellig formet Frugtlegeme og falde hen i Sporer. 
Bringe vi en af de uendelig smaa Sporer (Fig. 18, a) 
under Forhold, som ere gunstige for dens videre Udvik- 
ling, se vi efter et halvt eller helt Døgns Forløb, at 
Sporehinden brister (Fig. 18, b og c), og Kroppen, 
Celleslimen, frigjøres og træder langsomt frem. Straks 
efter sin Fødsel bliver den liggende en kort Tid rolig og 
har da Kugleform (d); men det varer kort, ofte kun faa 
Minutter; da kommer der ligesom Liv i den, den for- 
andrer Form, bliver langstrakt, skyder spidse Flige ud 
og trækker dem atter til sig, og faaer endelig Form som 
Fig. f eller Fig. e, hvor vi se den som selvbevægelig 
»Sværmer«, forsynet med en eller to Fimretraade, og 
med en sammentrækkelig Vakuole i den bagerste stumpe 
Ende, det vil sige med et af Cellesaft fyldt Hulrum, som i 
Løbet af et Minut afvekslende trækker sig sammen, saa 
det næsten forsvinder, og derpaa udvider sig til et mange 
Gange større Omfang”). Sværmeren bevæger sig paa to 
Maader; snart se vi den langsomt krybe hen over den 
Gjenstand, den ligger paa, idet den uophørlig skifter 


Form; snart svømmer den frit om i Vandet, idet Fimre- 


+) Saadanne pulserende Vakuoler findes hos; mange, Sværmere. af 
Alger og Svampe. I Regelen vokse de langsomt til deres fulde 
Størrelse og trække sig såa pludselig sammen; Tidsrummet mel- 
lem Pulseringerne (3: fra de forsvinde den! ene Gang til: dette 
skeer næste Gang) er gjerne uforandret, selv i Løbet.af flere 
Timer. Hos nogle varer hver Pulsering 10 Sekunder, hos 
andre mere. Undertiden findes flere Vakuoler i samme Celle, og 
da kan en regeJmæssig Veksel i deres Pulsering bemærkes, saa- 
ledes at først den ene, saa den anden trækker sig sammen. 
Fjerde Række. ill. dl Abs Hg - 

traaden bugter sig frem og tilbage, og idet den slaaer 
sin Krop i Bugter og oftest tillige drejer sig om sin 
Længdeakse. Sværmerne forholde sig paa en Maade 
som Diatomeerne og Desmidiaceerne, der ovenfor omtaltes, 
idet de sikkert igjennem flere Generationer formere sig ved 
Deling, hvorved deres Mængde i en uhyre Grad forøges. Men 
to eller tre Dage efter Saaningen af Sporerne blive de ro- 
ligere og langsommere i Bevægelserne og gaa over i den 
krybende Form, idet de trække deres Fimretraad ind. Nu 
seer man dem tillige nærme sig hverandre, samle sig i 
Grupper (1), skilles ad igjen, og tilsidst smelte to og 
tre sammen og danne større uregelmæssige Klumper af 
Celleslim, saakaldte Myxoamoeber eller Plasmodier (1,m,1); 
disse smelte atter sammen til større og større Slimmasser 
(0), og saaledes faa vi de store Slimmasser, som vi oven- 
for omtalte under Navn af »Troldsmør«. Disse Masser 
ere altsaa frit levende Celleslim, de have alle dettes 
Egenskaber, bevæge sig og forandre Form udadtil og 
fremvise uafbrudte Strømninger i deres indre. 

Efter at vi ved Pringsheims Undersøgelser have 
gjort Bekjendtskab med Parringen af Sværmere hos Pan- 
dorina, kan man, som ogsaa Ørsted har udtalt”), ikke 
holde den Betragtning borte, at vi her i Sammensmeltningen 
af Slimsvampenes Sværmere have en Proces af en ganske 
analog Natur, nemlig en kjønslig Akt, en Art Kobling. 
Men den vil da rigtignok ogsaa være at betragte som 
den allerlaveste Art af kjønslig Formering, da de Masser 
af Celleslim, som forenes, hverken ved Form eller ved 
anden Beskaffenhed røbe for os den polare Modsætning, 
som vi i saa Fald maa antage skjult at være -tilstede 
hos dem, og de efter Parringen opstaaede Planter tillige 
vedblive at være nøgne den største Tid af deres Liv. 

%) A. &. Ørsted, Løvsporeplanterne, Kjøbenhavn 1871, S. L, 

Efter at have gjort Bekjendtskab med disse de laveste 
Former af kjønslig Formering, som vi overhovedet kjende 
i Planteriget, ville vi i næste Afsnit vende os til Be- 
tragtningen af Befrugtningsforholdene hos Alger og Svampe. 

Efterskrift. Efter at ovenstaaende var trykt, har 
jeg havt Lejlighed til at gjøre mig bekjendt med et iaar 
udkommet Arbeide af E. Pfitzer (Untersuchungen iber 
Bau und Entwickelung der Bacillariaceen (Diatomaceen)) 
og derigjennem med de af Wallich, men fuldstændigere 
af den nævnte Botaniker og af Mac Donald omtrent sam- 
tidig gjorte interessante Opdagelser med Hensyn til Kisel- 
algernes Bygning og Udvikling. 

Den ovenfor (S. 217) omtalte besynderlige Udviklings- 
gang, at de ved Kobling dannede Sporer, » Auxosporer«, 
som Pfitzer benævner dem, (3: »Forstørrelses-Sporer«, af 
avEn, Forstørrelse) og de af dem udviklede nye Individer 
ere saa betydelig større end deres Forældre, finder nu sin 
tilfredsstillende Forklaring. For at forstaa den maa vi 
kort betragte Bygningen af Diatomeé-Cellen, om hvilken vi 
ogsaa først ved disse Arbejder faa en nøjagtigere og mere 
omfattende Forestilling. Den bestaaer nemlig ikke, som 
man almindelig hidtil har antaget, af to flade, lidt hvæl- 
vede, ved en »Bindehinde« sammenholdte Skaller, men 
maa tænkes bygget omtrent som en Æske med Laag paa, 
altsaa af to æskeformede Skaller, der ere skudte ind i 
hinanden, og hvoraf den ene selvfølgelig maa være en 
Smule mindre end den anden; Bunden og Loftet i den 
saaledes lukkede Æske ere de to Skallers Hovedflader, 
som ved deres mangfoldige og elegante Forsiringer, især 
i Form af Striber, i saa høj en Grad have trukket saa- 
vel Dilettanternes som de egenlige Videnskabsmænds 

167 

Opmærksomhed hen paa denne interessante Gruppe af 
Organismer, og Bindehinden er ikke en enkelt Hinde, 
men to over hinanden skudte ringformede Sideplader, 
hvoraf hver med sin ydre Rand er fastgjort til.en af 
Hovedfladerne medens den anden indre Rand ender frit. En 
saadan Bygning af en Plantecelle har, hidtil været ukjendt, 
om man end blandt visse Alger, som Oedogonium, flere 
Desmidiaceer osv., kan finde Analogier. Naar nu en 
Kiselalge deler sig, vige de to æskeformede Skaller ved 
Celleslimens Forøgelse ud fra hinanden, omtrent som 
naar to Led i. en Kikkert trækkes ud fra hinanden; 
Celleslimen deler. sig i to Dele, saaledes at Delingsfladen 
gaaer midt igjennem Cellen parallel) med Skallernes 
Hovedflader og altsaa lodret paa Ringfladerne, og nu 
udskilles der to nye æskeformede Skaller, som vende 
Ryggene mod hinanden, og hvoraf den ene griber ind i 
den. ene af de gamle Skaller, den anden ind i den anden; 
da de to gamle Skaller, der nu helt skilles ad, vare 
… ulige store, maa de to nye naturligvis ogsaa være det 
saavel indbyrdes, som i Forhold til den af de gamle 
Skaller, som de ere skudte ind i. Derimod vil den største 
af de nye være ligestor med den mindste af de gamle. 
Det er nu klart, at Individerne i al Fald i største. Delen 
af de Generationer, der opstaa ved Celledelingen, stadig 
blive mindre og mindre, da det kan bevises, at Diatomé- 
Cellevæggen ikke vokser i Længden (som alle andre Cel- 
lers Vægge, navnlig førend de dele sig). Arten maatte 
saaledes synke ned til stedse mindre Former og tilsidst 
forsvinde, naar ikke en Udviklingsmaade, der kunde gjen- 
oprette det. tabte, fandt Sted; men dette skeer. nu netop 
ved Koblingen eller ved Auxosporens Dannelse (hvilket 
Udtryk er at foretrække, da den Formeringsmaade, hvor- 
ved den bliver til, ikke altid synes at være en Kobling). 

Ved et eneste Spring hæver Arten sig altsaa fra at 
være sunken ned til en Dvergform op til sit andet 
Yderpunkt, Åuxosporen, der i Regelen er dobbelt saa 
stor som Moderindividerne og straks er i Stand til at 
udvikle et nyt Individ. Denne Theori forudsætter nu, at 
det fortrinsvis er de smaa Individer, som kobles, og 
dette synes ogsaa at være Tilfældet. 

Det fremgaaer endvidere, navnlig afPfitzers Under- 
søgelser, hvor vanskelig det er at trække Grændsen ogsaa 
mellem den kjønslige og den ukjønnede Formeringsmaade. 
Koblingen maa jo, som jeg ovenfor har fremhævet, sikkert 
betragtes som den laveste Art af kjønslig Formering; 
en virkelig Kobling forekommer nu hos mange Kiselalger, 
idet to Celler umiddelbart forene deres. Cellekroppe 
og danne enten en eller to Auxosporer. Men saa 
træffes der andre Former, hvor de to Celleslim - Masser 
kun igjennem en Diffusion eller Sivning gjennem Celle- 
væggen og den omhyllende Slim træde i Vekselvirkning 
med hinanden, og endelig gives der nogle, hvor en 
enkelt Celles hele Indhold eller Cellekrop frit træder 
ud for straks at udvikle sig til en eller to delingsdygtige 
Celler af den dobbelte. Størrelse. Her kan der altsaa 
ikke være Tale om nogen kjønslig Formeringsmaade, men 
kun om en Foryngelsesproces af Cellekroppen, saadan 
" som vi kjende den fra mange andre Alger. — Auxosporerne 
ere ikke som Desmidiaceernes Kobbelsporer og andre 
Algers Ægsporer hvilende og overvintrende; de danne 
sig næsten til alle Aarstider og udvikle sig straks videre. 
Interessant er det ogsaa, at den ene Skal altid opstaaer 
før den anden, saavel naar Auxosporen indenfor sin 
Sporehinde udvikler et nyt toskallet Individ, som ogsaa 


naar almindelige Individer dele sig. 


Mindre Meddelelser. 


En mærkelig Bladlus-Form, Vi have tidligere”) om- 
talt den Bladlus-Form, om hvis usædvanlige Udseende den 
vedføjede Afbildning giver en Forestilling, og vi. an- 
tydede da, at vi vel vilde faa Lejlighed til at komme 
tilbage til den en anden Gang, da dens Livshistorie frembød 
mere end en Gaade. Den er iagttaget af: flere Zoologer 
påa Ahorn-Arter (Acer campestre og Å, pseudoplata- 
nus) og benævnes i Regelen Periphyllus testudo efter 
van der Hoeven, men har 
ogsaa faaet andre . Navne. 
Indtil 1867 stod den som 
en abnorm Slægt af Bladluse- 
eller Skjoldluse- Gruppen; men 
i dette Aar meddelte Balbiani 
og Signoret det franske 
Akademi nye Undersøgelser 
om den, hvoraf . det skulde 

Å fremgaa, at den hverken er en 
Periphyllus testudo forstørret. selvstændig Art eller Slægt, 
men en abnorm gold Form 
af Ahorntræets Bladlus (Aphis aceris); den frembringes nem- 
lig af Individer, som i ingen Henseende ere forskjellige 
fra dem. der føde normale Bladlus, som ere i Stand til at 
udvikle sig videre og forplante sig; ja de iagttoge endog, 
at den samme Moder fødte Unger af begge Slags, baade 
normale Bladlus og Periphyller. I vore Tider, hvor man 
spekulerer saa meget over Arternes Oprindelse, var det 
naturligvis meget kjærkomment, at man saaledes kunde paa- 
vise, at en hel ny Slægtstyp ligesom tog Tilløb til at skille 
sig ud fra Stamarten; rigtignok blev det ikke til nogen ny 
selvstændig Form, da den jo, mærkelig nok, skulde være 


+) Dette Tidsskrift 1869 S. 284, 

aldeles gold; men støttende sig paa den Erfaring, man har 
fra Bierne om, at det er Fødens Beskaffenhed, som, i det 
mindste i en vis Periode af Larvens Liv, bestemmer, om 
den skal vedblive at være gold eller blive en frugtbar Hun, 
opstillede man den Hypothese, at, bragt under ret gunstige 
Livsbetingelser, kunde vel ogsaa en slig Periphyllus blive 
frugtbar, og da havde man jo den nye Art fix og færdig! 
—- Dette Haab er imidlertid blevet skuffet. En hollandsk For- 
sker, Hr. Ritsema, har i det hele stadfæstet de franske Forske- 
res Iagttagelser, men tillige ført dem langt videre, og Sagen 
stiller sig nu paa en hel anden Maade, som vilde trodset 
den skarpsindigste Gjætning.. I Februar fandt R. unge 1” 
lange, mørkegrønne eller næsten sorte Larver af Aphis 
aceris paa Acer pseudoplatanus og tilligemed dem, 
især i Bladakslerne og ved Grunden af Knopperne, de 
glindsende sorte ovale Æg, af hvilke de vare udklækkede. 
Det var altsaa den første Generation, han havde for 
sig. Efter at have skiftet Hud fem Gange vare de i Slut- 
ningen af Marts blevne forvandlede til vingeløse, mørke- 
grønne eller brune, stærkt opsvulmede, 117” lange ,,Ammerf, 
som hurtig begyndte at føde lysegrønne Larver (anden 
Generation). Sidst i April havde disse efter blot at 
have skiftet Hud fire Gange opnaaet deres fulde Udvikling; 
nogle af dem havde Vinger, andre vare vingeløse. Men 
efter at denne anden Generation af ,,Ammer' havde født 
mange Unger, som aldeles stemte med deres egne første 
Livsstadier, blev der tillige af de samme Ammer født 
Individer af den abnorme Form, Periphyller med andre Ord; 
og medens disses normale Sødskende skrede videre i deres 
Udvikling og i Midten af Maj optraadte som den tredie 
Generation af vingeløse eller vingede ,,Ammerf, viste 
Periphyllerne endnu ingen Tegn til at ville forandre sig. 
Hin tredie Generation af normale Bladlus-Ammer frembragte 
paa samme Maade først normale Bladlus-Larver(fjerde Gene- 
ration) og derefter Periphyller, men denne Gang var der 
forholdsvis flere af de sidste end forrige Gang, og tillige var 
der i dette Kuld Overgangsformer mellem begge, d. v. s. 
Former, hos hvilke de bladagtige Vedhæng vare færre og 
smallere eller endog gik over i Haardannelser; tillige mang- 
lede disse de regelmæssige Figurer, som de ægte Periphyller 
have paa Ryggen, men havde i dets Sted de to Rækker 
Børsteknuder og de Honningrør, som findes hos alle nor- 
male Bladlus-Larver, men mangle hos de ægte Periphyller. 
Alle disse uægte Periphyller undergik imidlertid snart en 

Forvandling og vare efter deres første Hudskifte ikke til 
at skjelne fra de almindelige Bladlus-Larver. Sidst i Maj 
havde den fjerde normale Bladlus-Generation opnaaet sin fulde 
Udvikling og begyndte nu ligeledes at formere sig; men 
denne Gang fremkom der først talrige Periphyller, derefter 
nogle faa Overgangsformer og tilsidst et mindre Antal nor- 
male Bladlus (femte Generation), Desværre blev Forfatte- 
ren hindret i at forfølge disse sidstes senere Skjæbne; det er 
ikke usandsynligt, at deres Afkom vilde vist sig at bestaa 
i Periphyller ene og alene, og dersom det virkelig forholdt 
sig saa, at Periphyllerne våre golde, vilde det blive aldeles 
ufatteligt, hvorfra det afsluttende, frugtbare, æglæggende Kuld 
skulde komme. Forfatteren blev imidlertid ved at holde Øje 
med sine forskjellige Kuld af Periphyller. Lige til Slutningen 
af Avgust kunde han ikke iagttage nogen Forandring paa dem; 
men paa den Tid begyndte de at blive tykkere i Kroppen 
og et mørkere Indhold at skinne igjennem Huden. I Be- 
gyndelsen af September begyndte de endelig at skifte Hud, 
og ud af dette Hudskifte traadte de som ganske andre 
Væsener:: som normale Bladlus- Larver efter første Hud- 
skifte! Fjorten Dage efter ;vare de fuldvoksne (men vinge- 
løse) og formerede sig nu-påa sædvanlig Maade; deres Af- 
kom, normale lysegule Larver, skiftede Hud sidste Gang sidst 
i September og fik heller aldrig Vinger; men de af dem 
igjen fødte Larver udviklede sig førend Midten af Oktober 
til vingede Hanner og vingeløse Hunner, der parrede 
sig og lagde Æg, hvis Bestemmelse det var til næste Foraar 
at indlede det beskrevne mærkelige og indviklede Kredsløb 
forfra igjen. Hin abnorme Bladlus-Form —- den saakaldte 
Periphyllus — er altsaa blot en midlertidig Larveform, 
hvormed visse Generationer af kjønsløse Ammer, der ud- 
vikle sig i Sommerens Løb, træde op; efter at have afkastet 
denne midlertidige Maskering føde de normale Bladlus Ammer, 
der atter afføde kjønnede Individer. De ere altsaa ingen- 
lunde Larver til disse, men kun Bedstemødre eller, om man 
hellere vil, ,,Gammelammer" til Hannerne og Hunnerne. 
Ikke desto mindre synes de — af endnu ubekjendte Grunde 
— at være et for denne bestemte Bladlus - Art nødvendigt 
Gjennemgangsled i den hele Kjede af Dannelser, som afløse 
hinanden fra Bladlusen kryber ud af Æget om Foraaret til 
et nyt lægges sent paa Efteraaret. 


P. G. Philipsens Forlag. 

En almeenfattelig Fremstilling af Verdenssystemet. 

Capitain i Søetaten. 


(Tredie, gjennemsete og forøgede Udgave af »Sol- eller Planetsystemet« m. m,) 


Med mange i Texten indtrykte oplysende Afbildninger og Kort samt Titel-" 
billede i Farvetryk med Donatis Comet over Kjøbenhavns Horizont. 


PROSPECTUS. 


Medens Naturvidenskaben overhovedet har taget et storartet Opsving i den 
nyere Tid og adskillige af dens Grene saagodtsom først ere blevne til i denne, 
er det et snaturvidenskabeligt Fag, hvis Dyrkelse gaaer ligesaa langt tilbage i Old- 
tiden som Historie og Cultur, ja maa ånsees for en Betingelse for disses Existents, 
det er Åstronomien. Hvor langt vi gaae tilbage, finde vi lagttagelser af 
Stjernerne, en derpaa begrundet Tidsregning og en atter deraf afhængende 
borgerlig Orden.  Tilvendte Astronomien sig saaledes tidlig Interesse, har den 
ogsaa vidst at vedligeholde den; vel har den rolig prøvende Videnskab maattet 
forkaste de langt ind i Middelalderen, ja efter denne spøgende Phantasier om 
Stjernernes Indflydelse paa, den menneskelige Skjæbne, men for Tabet af hine 
luftige Drømmebilleder har den samme Videnskab ydet den herligste Erstatning, 
hvadenten man seer hen til den praktiske Nytte eller til den meest ophøiede 
åandelige Nydelse; Copernicus vidste ved en genial Combination at bringe 
Eenhed, Simpelhed og Klarhed tilveie der, hvor der. før kun øinedes Forvirring 
og uopløselige Forviklinger, og Newtons Seerblik opdagede det Baand, der 
fastholder de uhyre Verdenskloder, og viste den forbausede Menneskehed, at det 
var den selvsamme os saa fortrolige Kraft, der tvinger den udkastede Steen til- 
bage til Jordens Overflade. Stedse mere fuldkomne Redskaber i dygtige og 
utrættelige Forskeres Hænder udvidede tillige idelig Grændsen for vort Øie og 
vore Undersøgelser, og påa samme Tid som Phantasien svimler ved de uhyre 
Afstande, fyldes Tanken af Glæde og Forundring over, at det kan lykkes at an- 
stille Beregninger, hvor alle Holdepunkter synes at maatte svigte. 

For enhver Dannet, ja for enhver Tænkende har Astronomien noget sær- 
deles Tiltrækkende; den formaaer endog, hvad der er nægtet flere af Naturviden- 
skabens Grene, at fængsle umiddelbart, at henrive ved den blotte Beskuelse af 
dens Gjenstand.  Betragtningen af den stjerneklare Himmel fylder Sindet med 
Alvor og Beundring og vækker til samme Tid Lyst til at erfare noget nærmere 
om hine tillokkende og gaadefulde, glimtende Lys. 

Der savnes nu vistnok hverken i vor eller i fremmede Literaturer Værker, 
der have sat sig til Formaal, at veilede ogsaa den Ukyndige paa dette saa interes- 
sante Omraade, men deels er Naturvidenskaben og ogsaa denne Deel deraf i en 
uophørlig Fremskriden, saa at selv et for sin Tid fortræffeligt Værk forholdsviis 
snart bliver ufuldstændigt eller endog vildledende for den Ukyndige, deels kan 
"jo den samme Gjenstand sees og behandles fra forskjellige Sider, der alle kunne 
have deres eiendommelige Fortrin. Forlæggeren har derfor ikke betvivlet, at det 
vilde være Publicum velkomment fra den som populair astronomisk Forfatter 
allerede fordeelagtigt bekjendte Capitain i Søetaton J. C. Tuxens kyndige AN 
at faae en Ledsager gjennem de mærkeligste af hine ophøiedePhæno- 
mener tilligemed Oplysninger om de mange hermed forbundne For= 
hold paa vor Klodes Overflade. | 

Værket udkommer i 6 Leveringer med mange i Texten indtrykte oplysende 
Afbildninger. Prisen for hver Levering bliver 40 Sk. 

Første Levering er udkommen; de øvrige udkomme med nogli 
Ugers Mellemrum. Subskription modtages i alle Boglader og hos Forlæggeren. 

Kometerne. 


Af stud. mag. J. Dreyer. 


TRT 2 


Alistenter Solen og Maanen ere Kometerne upaatvivlelig 
de Himmellegemer, der til alle Tider have tildraget .sig 
mest Opmærksomhed. Deres pludselige Fremtræden, 
besynderlige Udseende og tilsyneladende forvirrede Be- 
vægelser ere i Forbindelse med deres ofte umaadelige 
Størrelse Omstændigheder, der straks adskille dem fra 
"de andre Stjerner, der i Åartusinder have vandret i deres 
Baner og ere gamle bekjendte for Mennesket, Igjennem 
hele den historiske Tid have Kometerne derfor været 
Gjenstand for en særlig Opmærksomhed og frembudt en 
vid Mark for Videnskabsmandens Forskninger og Gisninger 
og den menige Mands overtroiske Forestillinger. " Lige 
til Nutiden har man været i fuldstændig Uvidenhed om 
disse hemmelighedsfulde Legemers physiske Natur, om 
end allerede det forrige Aarhundrede havde slaaet fast, 
at de ere Medlemmer af Solsystemet og underkastede de 
almindelige Love for Bevægelserne i dette. Det er først 
de sidste 4 Aar, der have aabnet os et nærmere Indblik 
i Kometernes physiske Beskaffenhed, om man end maa 
tilstaa, at meget endnu staaer ligesaa usikkert og blottet 


for Forklaring som før. 

Vistnok ligesaa gammel som Betragtningen af. Stjer- 
nerne er Troen paa deres skjæbnebestemmende Indflydelse. 
Men naar man tog Varsler om kommende Begivenheder 
" af de velbekjendte Stjerner, der uden at have noget sær- 
lig forbavsende eller skrækindjagende ved sig hvert Døgn 
bevæge sig i deres faste, bestemte Baner, saa var det 
jo rimeligt, at dette i endnu højere Grad blev Tilfældet 
med Kometerne. Paa Grund af deres usædvanlige Skik- 
kelse, som sammenlignedes med Svøber, Sværd, Drager 
0. S. V., fik Kometerne det særlige Hverv at være 
Ulykkesbebudere, Og det var ikke blot den uvidende 
Hob, der med Skræk og Bekymring saa op til de ræd- 
somme »Haarstjerner«; dannede Mænd delte deres Tids 
Fordomme, Digtere og Skribenter kappedes om at udmale 
og systematisere Kometernes Betydning som Varsler om 
Krig, Sygdom, Jordskjælv, Oversvømmelser og andre 
Ulykker. Saaledes forsikrer Cicero i fuldt Alvor, at 
alle Kometer bebude Krig og borgerlige Uroligheder. 
Seneka, der iøvrigt, som vi skulle faa at se, stod højt 
over sin Tid i sine Anskuelser om Kometernes Natur, 
" paastaaer desuagtet , at Kometerne ere meget ondskåbs- 
fulde Væsner, idet ikke engang den, der viste sig »under 
Nero's herlige Regjering«, kunde omstyrte det slette Ry, 
hvori denne Årt Himmellegemer fra de ældste Tider 
havde staaet. Igjennem hele Middelalderen blev denne 
Overtro fortsat og videré udviklet i den Grad, at der 
skulde flere Aarhundreder til for at rykke den op med 
Rode. Enhver Komet, der findes optegnet i Oldtidens 
og Middelalderens historiske Aarbøger (og disse forsømme 
sjælden at meddele Oplysninger om et saa interessant 
Fænomen), blev sammenstillet med kort derpaa følgende 
Begivenheder, ligefra de største og betydningsfuldeste i 

Verdenshistorien, som Slaget ved Hastings elfer Kon- 
stantinopels Erobring af Tyrkerne, og ned til saadanne, 
.der i det højeste have havt en rent stedlig og forbigaående 
Interesse, saasom usædvanlige Græshoppesværme i Kala- 
brien eller en Katteepidemi i Skotland. 

Ved Siden af denne Overtro, der først forsvinder 
henimod Aar 1700, fremstod i Tidernes Løb mange for- 
skjellige Meninger om Kometernes Natur og Beskaffenhed. 
Hos Kaldæerne, et af de Folkeslag, der tidligst have 
dyrket Astronomien, stode efter Seneka's og Sto- 

FF bæus's Overlevering to Anskuelser ligeoverfor hinanden. 
Ifølge den ene vare Kometerne en egen Slags Planeter, 
- der Tid efter anden unddrage sig vor Betragtning ved at 
gaa bort til fjernere Egne af Verdensrummet, »ligesom 
Fiskene forsvinde, naar de dykke ned i Havets Dyb«, 
medens de blive synlige for Jordbeboerne, naar de komme 
os nærmere. Ligeoverfor denne fornuftige Anskuelse stod 
en anden, der betragtede Kometerne slet og ret som et. 
atmosfærisk Fænomen, hidrørende .fra Dampe, der af 
" Vinden førtes op i Ætherregionen. Disse to Meninger 
rivalisere igjennem hele Oldtiden og Middelalderen. med 
hinanden. I Oldtiden hyldedes den første Mening af 
Pythagoræerne samt af Anaxagoras og Demo- 
krit. De to sidstnævnte Filosofer udtalte sig endnu 
mere bestemt end Pythagoras for, at Kometerne ere 
Himmellegemer udenfor Jordens Atmosfære, idet de an- 
toge dem for opstaaede ved en tilfældig Sammenkomst 
af mange smaa Planeter — netop den Anskuelse, hvortil 
Nutidens Opdagelser have ført. Seneka antog ogsaa 
Kometerne for Himmellegemer og udtalte sig herom paa 
… følgende Maade i sine »Qvæstiones naturales« (XY 25)" 
»Lader os ikke undre os over, at vi endnu ikke kjende 
1 Ul 

Lovene "for Kometernes Bevægelser; det er jo kun 1500 
Aar siden, at Grækerne begyndte at betragte Stjernerne 
og give dem Navne; endnu kjende mange kun overfladisk 
Stjernehimlen og ere uvidende om Aarsagen til For- 
mørkelsérne. Engang vil der komme en Tid, hvor det, 
som nu er os gaadefuldt, vil være bragt for Lyset ved 
Aarhundreders Flid.« 

"Men allerede paa Seneka's egen Tid var denne 
Udtalelse som en Røst i Ørkenen, Åristoteles, hvis 
Ord var Rettesnor for alle Videnskabsdyrkere, var nem- 
lig åf den modsatte Anskuelse. Efter ham vare Kometerne” 
tørre og varme Dunster, der fra Jorden hæve sig op i 
de højere Luftlag, hvor de komme i Brand og drives af- 
sted af Vinden. Hovedaarsagen til, at Aristoteles for- 
kastede Ideen om Kometernes kosmiske Natur, var, at 
hans Verdenssystem var baseret paa Theorien om de 
solide Krystalsfærer, den ene udenom den anden, paa 
hvilke Planeterne vare befæstede. Da Kometernes uregel- 
mæssige Bevægelser forbød at indrangere dem i Sfære- 
systemet, maatte man altsaa, naar man vilde fastholde, 
at de ere Himmellegemer, lade dem bevæge sig paa 
kryds og paa tvers igjennem Sfærerne, men dette var 
jo efter Forudsætningen om disses Soliditet umuligt. 

I hele Middelalderen fandt Astronomien saa godt som 
ingen Dyrkere i Evropa, men kun i Arabien og Kina. 
Araberne observerede imidlertid ikke Kometerne, og Nu- 
tidens Astronomer maa derfor ty til kinesiske Skrifter 
for at finde Oplysninger om Kometerne fra dette Tidsrum. . 
Medens de evropæiske Annalister kun fortælle om de for- 
mentlige Virkninger, som Kometen udøvede paa Jorden 
og give overdrevne Skildringer af dens umaadelige Stør- 
relse og frygtelige Udseende, berette Kineserne som 

oftest, igjennem hvilke Stjernebilleder Kometen har be- 
væget sig, og levere derved ofte det fornødne Materiale 
til en Beregning af dens Bane. 

Astronomiens Gjenfødelse i Evropa begyndte i det 
låde Aarhundrede. En af de første betydeligere Astro- 
nomer i denne Periode var Johannes Miller, af sit 
Fødested, en lille Landsby Kønigsberg i Franken, sæd- 
vanlig kaldet Regiomontanus. Trods sin korte Leve- 
tid (han døde 1476 i sit 40de Aar) udrettede han 
overordenlig meget i alle da existerende Grene af 
Astronomien, og det var ogsaa ham, der paany henledede 
Astronomernes Opmærksomhed paa Kometerne. Paa sit 
Observatorium i Nirnberg iagttog han flittig en Komet, 
som viste sig i Begyndelsen af Aaret 1472 og i vore 
Kometfortegnelser aåabner Rækken af de i Evropa iagt- 
tagne Kometer. Efter Regiomontanus bleve Kometerne 
i det 16de Aarhundredes første Halvdel iagttagne af 
Italieneren Fracastor og Tydskeren Apianus. Den 
sidste leverer Beskrivelser og Iagttagelser af fem Kometer, 
der viste sig i hans Levetid, og gjør opmærksom paa, at 
Komethalen stedse vender bort fra Solen. Ingen af disse 
Astronomer løste imidlertid det gamle Spørgsmaal, om 
Kometerne ere Himmellegemer eller meteorologiske Fæno- 
"mener. Til at afgjøre dette fordredes Kjendskab til 
Parallaxen, det vil sige den Vinkel, som Synslinierne fra 
Jordens Centrum og fra en Iagttager paa Jorden til 
Kometen danne med hinanden, hvilken Vinkel er nød- 
vendig til Bestemmelsen af Kometens Afstand fra Jorden”). 
Men denne Parallaxe kan kun udledes af nøjagtige Ob- 
servationer, som ingen dengang var istand til at anstille. 


+) Videre om Parallaxe se dette Tidsskrifts tredie Rækkes tredie 
Bind S. 145 ff. 

Først Tycho Brahe gav Observationskunsten den hertil 
fornødne Udvikling. I det Tidsrum af omtrent tyve Åar 
(1576—-1597), hvori denne »Astronomernes Konge« (som 
Bessel med rette kalder ham) arbejdede paa Hven, 
viste der sig syv Kometer, som han alle observerede 
meget omhyggelig"). Af disse Observationer fremgik 
med Bestemthed, at Kometerne vare betydelig længere 
borte end Maanen, at -de følgelig vare Himmellegemer og 
ikke Fænomener i Jordens Atmosfære. Men i hvilke 
Baner bevægede denne nye Art Planeter sig? Vildledet 
af den tilsyneladende Bane paa Himlen, der omtrent er 
en Storcirkel (oa: en Cirkel, der halverer Himmelkuglen), 
antog Tycho Brahe, at Kometerne bevæge sig i Cirkler 
omkring Solen, der som bekjendt efter hans Verdens- 
theori var Planetbanernes Centrum og bevægede sig om- 
kring Jorden som Universets Midtpunkt. Men denne 
Theori kunde kun meget ufuldkomment bringes til at 
stemme med Observationerne, og Kepler, der af Tycho 
Brahes Planetobservationer udledte, at Planetbanerne 
ere Ellipser””), i hvis ene- Brændpunkt Solen befinder sig, 
kom ved at. undersøge hans Kometobservationer til det 
mærkelige Resultat, at Kometerne bevægede sig i rette 
Linier forbi Solen. Denne Antagelse kunde imidlertid 


+) Disse Observationer bleve i Aaret 1867 første Gang udgivne i 
Trykken under Ledelse af Professor d'Arrest. ' 

&%) Ellipsen er en Kurve, hvori et- 
hvert Punkis Afstande fra to faste 
Punkter S og P, Brændpunkterne, 
have en konstant Sum lig den 
store Akse Å B. EF kaldes den lille 
Akse, A og B Toppunkterne, For- 
holdet SG: AC kaldes Excentrici- 
teten. (Jfr. dette Tidsskrift 3 BR. 
Bd SLEM 

… heller ikke tilfredsstille Observationerne. Kepler troer 
ikke, at Kometerne ere varige Himmellegemer, »de svømme 
i Ætheren ligesom Hvalfiske i Havet; naar de gaa bort 
fra Solen, ere de gjennemædte af Solstraalerne og op- 
løses snart. « i 

Tycho Brahes og Keplers Ideer vandt ikke 
nogen almindelig Tilslutning; man betragtede endnu stedse 
Kometerne som -overordenlige Fænomener af gaadefuld 
Natur. Den næste Astronom, som vedholdende. beskjæf- 
tigede sig med Kometerne, var Hevel (+ 1687). Han 
var en rig Mand, fra en ung Alder Borgermester i Dan- 
zig, og byggede der et Observatorium paa en Platform 
over tre sammenstødende Huse, hvis Gavle efter Tidens 
Sædvane vendte ud imod Gaden. Her indrettede han 
sig efter en pragtfuld Maalestok i Tycho Brahes 
«Manér med kolossale Instrumenter, paa hvilke han ikke 
anbragte nogen Kikkert, uagtet dette Redskab havde 
været kjendt siden Aarhundredets Begyndelse og præci- 
serede Observationerne betydelig. Hevel nærede nemlig. 
den Indbildning, at Kikkerten viste Himmellegemernes 
Plads forrykket, hvorimod den ikke forvanskede deres 
Form. « Han benyttede derfor Kikkerten til topografiske 
Undersøgelser paa Himlen. 1668 udkom hans » Cometo- 
graphia«, der først omhandler Kometernes Natur og der- 
næst leverer en Fortegnelse over alle Kometer, der have 
vist sig ligefra de ældste Tider”). I sine Anskuelser om 


+) Samtidig udgav en polsk Adelsmand, Stanislaus Lubienitzki 
et stort» Værk: »Theatrum Cometicum« i to Foliobind, af bvilke 
det første meddeler en stor Mængde Observationer af de to Ko- 
meter 1664 og 1665, det andet giver en almindelig Kometfor- 
tegnelse, hvis Øjemed skulde være at vise, at Kometerne aldeles 
ikke bebude Ulykker af nogensomhelst Art. De i Nutiden mest 

Kometernes fysiske Beskaffenhed søger Hevel at mægle 
imellem de to gamle Theorier, idet han antager, at de 
opstaa i det yderste af Planeternes og Jordens ÅAtmo- 
sfærer og i Spiraler gaa ud i Verdensrummet. Komme 
de i Nærheden af Solen, tvinges de til at bevæge sig 
»in motu parabolico«, hvorved han dog blot synes at 


mene, at deres Baner ere krumlinede, uden at ville paa- 


staa, at de ere Kurver med de mathemathiske Egen- 


skaber, des karakterisere en Parabel). 

Men den Tid var nu kommen, da Beskaffenheden af 
Kometernes Baner endelig skulde blive bekjendt. I Slut- 
ningen af Aaret 1680 og de første Maaneder af 1681 
viste der sig en meget stor og pragtfuld Komet, hvis 
uhyre Hale strakte sig over den halve Himmelhvælving. 
Dén observeredes af mange Astronomer (ogsaa af Hevel, 
uagtet hans Observatorium Aaret forud var blevet øde-«…. 
lagt ved Ildebrand), og af Observationerne udledte 
Dørfel, en Præst i Plauen i Sachsen, at Kometens 
Bane var en Parabel, i hvis Brændpunkt Solen 
havde Plads. Hermed vare alle Hypotheser og Gjet- 
ninger banlyste for stedse, i alt Fald fra Videnskabs- 
mændenes Verden, thi man fandt straks, at Dørfels 


benyttede Kometfortegnelser ere Pingré's Cometographie (Paris 
1783) og Olbers's Katalog, fortsat til Nutiden af Galle. 


Fy En Parabel er en Kurve, hvori ethvert Punkt (f. Ex. M) har 
T samme Åfstand fra et fast Punkt F (Brændpunktet) 
ol= se lg somi fra en fast ret Linie L N, der kaldes Pa- 
rablens Ledelinie (FM = MC). En Linie AB 

i igjennem Brændpunktet lodret påa Ledelinien 
| TR B kaldes Aksen. Parablen bestaaer af to uendelige 


Grene, der støde sammen i Toppunktet ÅA og 
<& ere symmetriske med Hensyn til Aksen. . 

Theori passede paa alle Kometer, der nogensinde vare 
observerede. 

Faa Aar efter denne vigtige Opdagelse offenlig- 
gjorde Newton sin berømte Gravitationslov. Der blev 
herved ligesom blæst Liv i den theoretiske Astronomi, 
der hidtil kun havde behandlet Solsystemet som et Sy- 
stem af Ellipser (og nu tillige Parabler), paa hvilke mathe- 
matiske Punkter bevægede sig, uden at kunne forklare, 
hvilke Kræfter der styrede denne Bevægelse. - Nu blev 
det "klart, hvorledes Solens uhyre Masse ved den al- 
mindelige Tiltrækning binder Planeterne til sig og nøder 
dem til stedse at beskrive de samme Baner, der kun 
modificeres lidet ved Planeternes indbyrdes Tiltrækning. 
Som naturligt var, vandt Newtons Lære flest Tilhæn- 
gere "i England, medens den kun langsomt trængte igjen- 
nem hos de andre Landes Videnskabsmænd. Det var 
da ogsaa en Englænder, Edmund Halley, der skulde 
give Kometerne Plads i denne smukke Verdensbygning. 
Halley var en trofast Discipel af Newton og! har 
virket betydelig ikke blot i Astronomien men ogsaa ide 
tilgrændsende Videnskaber. Efter en af Newton angivet 
Methode beregnede han Banerne for en Del Kometer og 
stødte herved paa den Mærkelighed, at de tre Kometer, 
der vare observerede i Aarene 1531, 1607 og 1682, be- 
vægede sig akkurat i samme Bane. . Halley sluttede da 
straks, at de tre Kometer vare tre Tilsynekomster af en 
og samme Komet, og at Banen ikke var en Parabel, men 
en meget langstrakt Ellipse. I »Philosophical Transac- 
tions« offenliggjorte han 1705 en Afhandling, »a synop- 
sis of the astronomy of comets«, hvori han fremsatte 
den Anskuelse, at denne Komet bevægede sig i en Ellipse 
: omkring Solen med en Omløbstid af c. 76 Aar. Han 

beregnede for hver af de tre tidligere Tilsynekomster de 
Indvirkninger, som Planeterne ved deres Tiltrækninger 
— havde udøvet paa Kometens Bevægelser, og forudsagde 
dristig, at Kometen i Begyndelsen af Aaret 1759 atter 
vilde komme Jorden saa nær, at den vilde kunne iagt- 
tages "herfra. sæ Hø 

Halley oplevede ikke at nyde sin Triumf ved at 
se sin Forudsigelse gaa i Opfyldelse. Han døde i Aaret 
1742. Men hans Udtalelser vare ikke blevne overhørte 
af Astronomerne, og da Tiden nærmede sig, paa hvilken 
deres Rigtighed skulde prøves, gave flere Mathematikere 
og Astronomer sig til at beregne Tiden for Kometens 
Passage igjennem Periheliet o: det Punkt af Banen, hvori 
Kometen er nærmest ved Solen (Ellipsens eller Parablens 
Toppunkt). Dette Arbejde krævede dengang en umaa- 
delig Tid, idet Theorien for Himmellegemernes Bevægelser 
endnu ikke havde modtaget den betydelige Udvikling, som 
Olbers og Gauss halvhundrede Aar senere gav den. 
Beregningerne fuldførtes af Clairault i Forbindelse med 
Lalande og Madame Lepaute, og Resultatet var, at 
Kometen, forsinket ved Jupiters og Saturns Tiltræk- 
ninger, den 1åde April 1759 vilde passere Periheliet. 
I December 1758 begyndte Astronomerne da med deres 
Kikkerter at søge efter den ventede Komet i de af Be- 
regnerne betegnede Himmelegne. Juleaften lykkedes det 
en ivrig Dilettant-Astronom, en "Bonde ved Navn Pa- 
litsch i Nærheden af Dresden, at finde Kometen, der 
snart efter blev iagttaget fra alle Evropas Observatorier. 
Perihelpassagen fandt Sted den 12te Marts, altsaa havde 
Clairault kun fejlet 30 Dage, og -denne Fejl hidrørte 
fra Datidens unøjagtige Kjendskab til Saturns Masse og 

Uvidenheden om Existensen af Planeten Uranus udenfor 
"Saturns Bane. i 
Efterat det saaledes havde vist sig med uomstødelig 
Sikkerhed, at den Halleyske Komet, som den efter 
sin Beregner kaldes, har en regelmæssig Omløbstid af 
76 Aar, begyndte man. at søge i Kometfortegnelserne 
efter tidligere Tilsynekomster af denne Komet. Det viste 
sig da, at man kunde forfølge Kometen tilbage til før 
Kristi Fødsel. I Aaret 12 f. Chr. vakte denne Komet 
-stor Rædsel i Rom, hvor den senere blev betragtet som 
Forvarsel for den bekjendte Feltherre Agrippas Død, 
der indtraf Aaret efter. Fra dette Tidspunkt kan man 
følge Kometen igjennem hvert Omløb, men den første 
sikre Tilsynekomst, af hvilken der foreligger aldeles paa- 
lidelige Observationer (baade fra Kina og Evropa), er 
fra Aaret 1456. Kometen viste sig da meget glimrende 
og af betydelig Størrelse og opvakte en saadan Skræk i 
Kristenheden, der efter Konstantinopels Erobring truedes 
stærkt af Tyrkerne, at Pave Kalixtus den tredie i den 
Anledning paabød særegne Bededage for at afvende Him- 
lens Vrede. Derefter blev Kometen, som allerede om- 
talt, seet 1531, da den observeredes af Apianus, frem- 
deles. 1607, da den observeredes af Kepler i Prag og 
Longomontanus i Kjøbenhavn. 1682 blev Kometen 
bedst observeret, og .denne Tilsynekomst kan (som 
Littrow siger) betragtes som dens videnskabelige Fødsel. 
— Efter 1759 ,skulde den Halleyske Komet efter Be- 
regningerne atter komme tilsyne i Slutningen af 1835, og 
den 6te Avgust dette Aar fandt Dumouchel i Rom 
Kometen som en meget svag Taageplet i Nærheden af 
det forudberegnede Sted. Den blev snart efter i flere 
Uger synlig for det blotte Øie, men viste sig ikke i den 

Glands og Størrelse som ved mange af de tidligere Til- 
synekomster. En Del mærkelige Fænomener i selve 
Kometens Form og Beskaffenhed, som ved denne Lejlig- 
hed iagttoges, skulle vi sénere komme til at omtale. 
I Aaret 1912 vil den Halleyske Komet atter komme i 
Perihelium. É 

Men, spørger man sagtens, havde Dørfel da Uret, 
da han paastod, at Kometbanerne ere Parabler? En Pa- 
rabel er jo en aaben Kurve og en Ellipse en lukket; et 
Legeme, der bevæger sig paa en Parabel, kan jo kun 
engang komme i Nærheden af Brændpunktet, det maa 
komme vandrende fra umaadelige Afstande og atter fjerne 
sig 1 det uendelige for aldrig at vende tilbage. . Men 
Dørfels Theori gjælder kun om den Del af Banen, der 
er nærmest Solen, og for de allerfleste Kometers Ved- 
kommende kan denne betragtes som en Parabel. Har 
en Parabel og en Ellipse fælles Brændpunkt og fælles 
Toppunkt, såa vil et desto længere Stykke af Ellipsen 
falde sammen med Parablen, jo mere langstrakt eller ex- 
centrisk Ellipsen er, og gjer man Ellipsens store Akse 
uendelig stor, falde de to Kurver fuldstændig sammen. 
Naar man derfor af Observatianerne finder, at en Komets 
Bane er en Parabel, saa kunne to Tilfælde være mulige. 
Enten bevæger Kometen sig virkelig paa en Parabel og 
kommer altsaa kun engang i Solens og Jordens Nærhed, 
eller den bevæger sig paa en saa langstrakt Ellipse, at 
den ved Solen (Brændpunktet) nærmeste Del af Banen 
faaer Udseende af en Parabel. Hvis vi kunde forfølge 
Kometerne i et længere Stykke af deres Bane, vilde vi 
bedre være istand til at undersøge dennes Beskaffenhed ; 
men paa Grund af deres ringe Lysstyrke forsvinde disse 
Himmellegemer, naar de komme i en større Afstand fra 

" Jorden, og vi kjende derfor kur faa periodiske Ko- 


meter med nøjagtig bestemt Omløbstid. 

Medens alle Planeter bevæge sig om Solen i Ret- 
ning fra Vest til Øst, i hvilken Retning ogsaa deres 
Akseomdrejning finder Sted saavel som deres Maaners 
Omløb, bevæge mange Kometer sig fra Øst til Vest 
(saaledes den Halleyske Komet), medens andre bevæge 
sig i samme Retning som Planeterne, fra Vest til Øst. 
Men Kometernes Baner frembyde ogsaa en anden Mærke- 
lighed fremfor Planeternes. Medens disse ligge næsten i 
et Plan og kun have en ringe Heldning imod Jordbanens 
Plan, have Kometernes Baner derimod alle mulige Held- 
ninger ligefra 0? til 90? mod dette Plan.  Kometerne 


- ere saaledes ikke som Planeterne indskrænkede til et 


bestemt Bælte paa Himlen (Dyrekredsen), men kunne 
vandre i alle mulige Egne af Verdensrummet og befolke 
de Regioner, der ere tomme paa Planeter. 

Disse Ejendommeligheder ved Kometernes Baner 
gjøre det rimeligt, at Kometerne oprindelig ikke høre 
med til Solsystemet. Efter Laplace”'s Hypothese+) ere 
Planeterne, ved Centrifugalkraften udslyngede fra Sol-" 
ækvatoren under Solens Omdrejning fra Vest til Øst og 
herved nødsagede til at foretage deres Omløb om Solen 
i samme Retning. Men dette kan ikke være Tilfældet 
med Kometerne, dels fordi mange af disse jo bevæge sig 
i den modsatte Retning, dels fordi deres Baner ofte have 


"en meget betydelig Heldning mod Solækvatoren, der næ- 


sten ligger i samme Plan som Jordens og Planeternes 
Baner. Man maa da antage, at Kometerne oprindelig 


bevæge sig frit i Verdensrummet. Kommer en da paa 


") Se dette Tidsskrift, første Række, andet B., pag. 391. 

denne Vandring ind i Solsystemet, bliver den ved Solens 
Tiltrækning tvungen til at nærme sig i en Parabel, svinge 
omkring Solen og atter fjerne sig fra Solsystemet, stadig 
i en Parabel. Men hvis Kometen paa sin Vej igjennem 
Solsystemet kommer i- altfor stor Nærhed af en Planet, 
kan denne ved sin Tiltrækning tvinge Kometen til at be- 
væge sig i en Ellipse omkring Solen. Et Eksempel påa 
en ” saadan Baneforandring frembyder den saakaldte 
Lexellske Komet. I Aaret 1770 opdagede den franske 
Astronom Messier en Komet, for hvilken Svenskeren 
Lexell. beregnede en elliptisk. Bane med en Omløbs- 
tid af kun 5 Aar og nogle Maaneder. Man søgte 
forgjæves efter tidligere Tilsynekomster af denne Komet; 
den var aldrig før bleven seet. Grunden hertibt opdagedes 
af Bureckhardt efter en Del Aars Forløb, idet denne 
Astronom udfandt, at Kometen i Begyndelsen af Aaret 
1767 havde nærmet sig Solen i en parabolsk Bane. Paa 
denne Vandring var den imidlertid, inden den var kommen 
Jorden nær nok til at kunne iagttages herfra, kommen 
meget nær til den store Planet Jupiter, :;og dennes umaa- 
" delige Masse, ligeoverfor hvilken Kometens Masse var 
aldeles forsvindende, forstyrrede da ved sin Tiltrækning 
Kometbanen i den Grad, at den blev forandret til en 
Ellipse med den nævnte korte Omløbstid. I Aaret 1775 
kom Kometen anden Gang i sin elliptiske Banes Peri- 
" helium, men siden er den udebleven for stedse. I Avgust 
1779 kom den nemlig endnu nærmere til Jupiter end i 
1767 og blev paany tvungen til at bevæge sig i en Pa- 
rabel. Ved denne Komet kan man bedst faa en Fore- 
stilling om,… hvor ringe disse Himmellegemers Masse er, 
thi da den sidste Gang var i Nærheden af Jupiter, op- 
holdt den sig i 3 til A Maaneder imellem denne Planets 

Maaner, uden at disses Bevægelser lede mindste Foran- 
dring ved dens Tiltrækning. I 1770 kom den i forbi- 
gaaende” ogsaa Jorden meget nær, og havde dens Masse 
været ligesaa stor som Jordens, vilde den have forlænget 
dennes Omløbstid om Solen” næsten tre Timer, men man 
har ikke mærket et Sekunds Forskjel paa Aarets Længde 
før og efter den Tid. Adskillige andre Kometer ere 
komne Planeterne overordenlig nær uden i fjerneste 
Maade at indvirke paa deres Bevægelser. Man ved føl- 
gelig med Sikkerhed, at Kometernes Masse er meget 
ringe og i Sammenligning med Planeternes aldeles for- 
svindende. 

Antallet af de Kometer, hvis Omløbstid er saa kort, 
at den" kan -bestemmes nøiagtig, er hidtil vokset til 10. 
I Marts 1815 opdagede Olbers en lille uanseelig Ko- 
met, for hvilken Bessel beregnede en Omløbstid af om- 
trent 74 Aar, saa at den i 1889 atter vil være synlig 
fra Jorden. Efter sin Opdager kaldes denne Komet 
Olbers's Komet. Den tredie periodiske Komet er 
Enckes Komet… Den blev funden i November 1818 af 
den berømte Kometopdager Pons”) Encke fandt; at 
Banen var en Ellipse, hvori Kometen bevægede sig med 
en Omløbstid af kun 3 Aar og 110 Daåge, og «viste, at" 
den flere Gange havde været seet fra Jorden, uden at 
man havde bemærket Banens elliptiske Form. Den er siden 
bleven iagttaget i hvert Omløb, og der har da vist sig 


”) Denne Pons var oprindelig Tjener paa Observatoriet i Marseille, 
men indlagde sig såa megen Berømmelse ved sine talrige (37) 
Kometopdagelser, at har 1820 kaldtes til at være Direktør for et 
Observatorium, som Ex-Kejserinde Marie Luise lod bygge i 
Marlia ved Lucca. Dette Observatorium blev imidlertid nogle 
Aar efter ophævet, hvorefter Pons blev Direktør for Observa- 
toriet i Florents, 

den Mærkelighed,: at Omløbstiden stadig bliver kortere 
og kortere, saaledes at den indtil Nutiden er aftagen 2 
Dage. Grunden til dette aldeles enestaaende Fænomen 
søgte Olbers i et Medium, Ætheren, der opfylder Ver- 
densrummet og hæmmer Kometens Bevægelse , medens 
det ikke kan gjøre nogen kjendelig Indflydelse gjældende 
paa de betydelig mere vægtfyldige Planeter. Man kunde 
tro, at et saadant modstræbende Medium, som det af 
Olbers formodede, vilde gjøre Kometens Omløbstid læn- 
gere og ikke kortere, ligesom den atmosfæriske Lufts 
Modstand formindsker en Kanonkugles Fart. Men lige- 
som Kanonkuglen i sit Løb stadig tiltrækkes af Jordens 
Masse. og herved tvinges til at bevæge sig i en krum 
Linie (en Parabel) i Stedet for en rét Linie, "saaledes 
virker Solens Tiltrækning ogsaa hvert Øieblik paa de 
den omkredsende Himmellegemer, hvorved disse nødes til 
at beskrive deres krumlinede Baner om Solen. Idet nu 
Ætheren formindsker Hastigheden, kan Solens Tiltrækning 
virke stærkere end ellers og drager i hvert Tidselement 
Kometen et lille Stykke nærmere ind imod sig. Idet 
Afstanden fra Bevægelsens Midtpunkt formindskes, bliver 
Omløbstiden kortere efter de almindelige Bevægelses- 
" love. "Denne formodede Æthermodstand er vel her 
i fuldstændig Harmoni med Observationerne, men -den 
er ikke bleven bemærket ved nogen ” anden Komet. 
For nogle Aar siden troede en udmærket svensk 
Astronom, Axel Møller i Lund, at have fundet en 
lignende Formindskelse i Omløbstiden for en anden 
periodisk Komet, der bærer Faye”s Navn, men ved en 
gjentagen Beregning af denne Komets Bane har det vist 
sig, at her ikke finder nogen Formindskelse Sted i Om- 
løbstiden, som uforandret er den samme. Denne Om- 

stændighed har gjort mange vaklende i Troen paa Æther- 
modstandens Existens, men indtil en anden Forklaring 
af det ved Enckes Komet iagttagne Forhold kan gives, 
maa man holde sig til denne. 

Biela's Komet blev opdaget af den østrigske Kap- 
tajn v. Biela i Aaret 1826. Det viste sig straks, at 
ogsaa denne Komet havde en meget kort Omløbstid, 
nemlig 7 Aar og 9 Maaneder og var bleven observeret 
to Gange tidligere. Kometen blev seet i flere Omløb 
uden at frembyde videre mærkeligt, indtil man i 1845 
iagttog det sjældne Fænomen, at Kometen delte sig i to 
Dele. Ligesom Enckes Komet var denne Komet ikke 
meget lysstærk og viste sig kun som en rund svag Taage, 
noget lysere ind mod Midten, men uden nogen Hale- 
dannelse. Men i Januar 1845 bemærkede man pludselig, 
at Kometen havde delt sig i to smaa Kometer, hver 
med svage Spor til haleagtig Dannelse, og som fulgtes 
ad paa deres Vej gjennem Verdensrummet ved Siden af 
hinanden, idet den nordligste og lyssvageste gik lidt 
forud for den sydligste og klareste. I Begyndelsen af 
Februar vare begge Taagerne lige lysstærke, og et Par 
Dage derefter blev den, der før var svagest, den klareste. 
I Midten af Februar skiftede Forholdet atter, og den af 
de to Kometer, der nu blev den klareste, vedblev at 
være det, saa længe de vare synlige. I 1852 blev Ko- 
meten atter synlig fra Jorden, og man iagttog da atter 
de to Smaakometer, der nu stode i en betydelig større 
Afstand fra hinanden end i 1845, men iøvrigt viste 
samme Lysveksel som før. Omstændighederne vare 
denne Gang ikke gunstige for at observere Kometen, idet 
denne kun kunde sees en kort Tid i Morgendæmringen. 


I Aaret 1859 vendte Kometen atter tilbage til Periheliet, 
Fjerde Række. III. 18 

men kunde ikke iagttages formedelst sin Stilling i Nær- 
heden af Solen. Man ventede da i Efteraaret 1865 at 
se Kometen nærme sig Jorden og haabede atter at kunne 
betragte de mærkelige Fænomener fra 1345 og 1852. 
Giocomo Michez havde beregnet Perihelpassagen til 
den 26de Januar 1866, og i Oktober 1865 begyndte 
Astronomerne at rette deres Kæmpekikkerter mod de 
Egne af Himlen, hvor Kometen først skulde vise sig. 
Men ingen kunde finde mindste Spor til nogen Komet. 
Da det var noget aldeles nyt, at en Komet udeblev fra 
sin Periheliumspassage, uden at man kunde søge Grun= 
den dertil i Baneforstyrrelser , foraarsagede ved Pla- 
neternes Tiltrækninger, søgte man med stor Udholdenhed 
efter Kometen; i Særdeleshed anvendte d'ÅArrest i Kjø- 
benhavn og Secchi i Rom de til deres Raadighed 
staaende fortrinlige Instrumenter til en grundig Under- 
søgelse af de paagjældende Himmelegne. Men alt var 
forgjæves. Den første offenlige og bestemte Udtalelse 
om, at Biela”s Komet var udebleven, var et Brev fra 
d” Arrest til Peters i Altona, som denne Åstronom 
lod trykke i sit Ugeblad »Astronomische Nachrichten«. 
Nogle Astronomer, saaledes Weiss, Otto v. Struve 
og Karl v. Littrow, tro, at Kometen blot er undgaaet 
Søgernes Opmærksomhed, og minde om den ikke ube- 
tydelige Forskjel imellem Observation og Beregning, som 
fandt Sted i 1845, men d”Arrest paastaaer bestemt, at 
Kometen ikke paa nogen Maade kunde være undgaaet 
hans Opmærksomhed, hvis den virkelig havde givet Møde. 
Den er ikke siden bleven seet, og man er nødt til at 
antage, at den har opløst sig. Dette Tilfælde er vel 
enestaaende, men den Mening, at Kometernes Tilværelse 


kun er kortvarig, er meget gammel (man erindre Kep= 

lers Anskuelser), og vi skulle ved Slutningen af denne 
Skildring se, hvorledes dette Fænomen meget vel kan 
harmonere med den nyeste Tids Erfaringer med Hensyn 
til Kometernes fysiske Beskaffenhed. 

De øvrige periodiske Kometer med nøiagtig bekjendt 
Omløbstid frembyde mindre Interesse, og vi skulle kun 
meddele deres Navne og Omløbstider: 


Faye's Komet opdaget 1843, Omløbstid 7 Aar 5 Mndr. 
de Vico's - - 1844, - Ham vier 
Brorsens - - 1846, - 5 DE EN 
d' ÅArrest's - - 1851, - rr Hr 
Tuttles - - 1858, SANS 3 FR EER > DER 
Winnecke's  - - 1858, - SEE GK 


Omløbstiden ved de Vico's Komet er temmelig 
tvivlsom, idet Kometen ikke kunde observeres i 1850, 
da den var i Perihelium, og som Følge heraf ikke kunde 
forudberegnes til 1855 og 1860 med saa stor Nøjagtighed, 
at den kunde gjenfindes. Det samme Tilfælde indtraf 
ved Brorsens Komet, men denne blev i 1857 uden 
nogen Forudberegning aldeles tilfældig gjenfunden af 
Bruhns, og dens Bane blev nu nøje bestemt. Iøvrigt 
fandt d” Arrest ved denne Komet et lignende Forhold 
som ved Lexells Komet, idet den i 1842 ved Jupiters 
Tiltrækning fik sin Bane forvandlet fra en Parabel til 
en Ellipse. 

For adskillige andre Kometer har man beregnet 
elliptiske Baner med længere Omløbstider, men disse ere 
alle meget usikre, idet man ikke har seet de paagjældende 
Kometer mere end en Gang. 

Efter Betragtningen af Kometernes Baner og deres 
Bevægelse i disse skulle vi nu gaa over til at under- 
søge de ydre Fænomener ved deres Fremtræden, deres 
Udseende og Skikkelse. Som oftest viser en større 
Komet sig som en aflang, lysende Taage, der henimod 
den ene Ende fortætter sig til en stærkere lysende rund 
Kjærne, omgiven af et rundt Taagehylster , Hovedet, 
hvorfra den svagere lysende Hale udgaaer. De mindre 
Kometer, som ere for lyssvage til at kunne iagttages 
uden Kikkert, have i Regelen kun Form af en uregel- 
mæssig Taage, hvis Lys bliver stærkere ind mod Midten. 

Som vi allerede have omtalt, bemærkede Apianus 
først, at Kometernes Haler vende bort fra Solen”). 
Men endnu i det 16de Aarhundrede saa man, at dette 
ikke er korrekt, idet Komethalerne undertiden kunne 
danne næsten en ret Vinkel med en Linie igjennem 
Kometens Hoved til Solen. Tycho Brahe troede at 
kunne opstille den Regel, at Kometernes Haler vende 
bort fra Planeten Venus og ikke fra Solen, men denne 
Regel var aldeles greben ud af Luften, som der ikke 
behøvedes lang Tid til at indse. Derimod har man i 
vort Aarhundrede bemærket, at Komethalerne aldrig 
nøjagtig danne en ret Linie, men ere mere eller mindre 
krummede i en Retning, der er deres Bevægelse i Banen 
modsat. Saaledes efterviste Bessel af Jesuiten Jean 
Baptist Cysat's Observationer, at Kometen 1618 
slæbte sin Hale efter sig i sin Bane. Dette Spørgsmaal 
om Halens Retning er i den nyere Tid blevet undersøgt 
af Winnecke, der er kommen til det Resultat, at 


") Biot har iøvrigt paavist, at Kineserne have lagt Mærke hertil 
over 2000 Aar f. Kr. 

Kometernes Haler ligge i deres Baner eller danne i alt 
Fald kun en meget lille Vinkel med disse. 

Halen er som oftest stærkere lysende ved Randene 
end i Midten og faaer herved Udseende af at være en 
hul Cylinder eller Kegle. Undertiden seer man dog 
" ogsaa lysere og mørkere parallele Baand afveksle med 
hinanden, medens man ved flere Kometer har iagttaget 
en lysere Stribe gaaende midt igjennem hele Halens 
Længde. I denne Henseende har næsten hver Komet 
sine Ejendommeligheder, men det synes at være en fast 
Regel, at den Side af Halen, der vender ind i Banens 
Konkavitet, er skarpere begrændset end den ydre. Ud- 
seendet kan i Løbet af et Par Dage forandre sig betyde- 
lig, idet snart en Del, snart en anden er stærkere 
lysende. Disse Forandringer kunne enten hidrøre fra 
virkelige Omflytninger i de enkelte Dele, hvoraf Kometen 
bestaaer, eller have deres Grund i en Akseomdrejning 
af Halen, hvilket sidste Fænomen Sir William Herschel 
med Bestemthed paastaaer at have observeret ved den 
store Komet af Aaret 1811. Men man har endnu for 
faa Observationer til med Sikkerhed at kunne afgjøre, 
hvorvidt Kometerne rotere eller ikke, og dette Spørgs- 
maal maa overlades Fremtiden til Afgjørelse. 

Kometernes Hoved er i Almindelighed en parabolsk 
formet Taagemasse, der omgiver Kjærnen som en Sam- 
ling af Lag, det ene udenom det andet og undertiden af 
meget forskjellig Lysstyrke. De enkelte Lag ere ofte 
adskilte ved mørkere Mellemlag. Bagtil forlænger Hovedet 
sig til den lange Hale, idet det seer ud, som om Lys- 
materien blev stødt fremefter fra Kjærnen i den samme Ret- 
ning, i hvilken Kometens Bevægelse foregaaer, men paa 
en eller anden Maade blev standset og nødt til at flyde 

tilbage udenom Kjærnen. I Henseende til Bevægelser 
og Forandringer i Hovedet frembød den Halleyske Komet 
i Aaret 1835 rig Lejlighed til Iagttagelse, endskjøndt 
den langtfra var saa stor og glimrende som ved de tid- 
ligere Tilsynekomster. Af disse Fænomener har Bessel 
leveret en udførlig Beskrivelse”), ledsaget af omhyggelig 
udførte Afbildninger.  Kometen havde i Begyndelsen 
kun Udseende af en i Midten stærkere lysende Taageplet, 
men tiltog efterhaanden i Lys, medens der fra Kjærnen 
udgik Strømninger af Lysmaterie, der bevægede sig frem 
og tilbage i pendulagtige Svingninger. Den 12te Oktober 
"om Natten iagttog Bessel, at Udstrømningen, der lignede 
en brændende Raket, hvis Hale bøjedes til Side af 
Vinden, i Løbet af 8 Timer fuldførte en Svingning paa 
36%. Den følgende Aften var Udstrømningen forsvunden, 
og man såa nu en stor Mængde udstrømmet Lysmaterie 
tilvenstre for Kjærnen og i nogen Afstand fra det Sted, 
hvor Udstrømningen havde været i Slutningen af den 
forrige Nat. Man saa altsaa, at Pendulsvingningen var 
fortsat i Dagens Løb, men at Udstrømningen var ophørt. 
Disse mærkelige Fænomener kunde desværre ikke for-- 
følges videre de følgende Nætter formedelst overtrukken 
Himmel, men Bessel mente at kunne slutte af Obser- 
vationerne, at Lysudstrømningen i Løbet af 4 Dage og 
14 Timer vilde fuldføre en Svingning paa 1209. Aar- 
sagen til disse Bevægelser kan ikke være den almindelige 
Tiltrækning, hvorfor Bessel antog, at Solen er Sæde 
for ejendommelige polare Kræfter, der kun fremkalde 


”) »Von den Erscheinungen, welche der Halleysche Komet gezeigt 
hat«, i hans »Populåre Vorlesungen« Hamburg 1848 (oprindelig 
i »Astronomische Nachrichten« Nr. 300—302 og i Schumachers 
»Jahrbuch fur 1837«). 

Forandringer i selve Kometen, men ikke have nogen Ind- 
flydelse påa Bevægelsen i Banen. Foruden Halleys 
Komet 1835 har kun en Komet vist saadanne Lyssving- 
ninger, nemlig en Komet, der i Sommeren 1862 samtidig 
opdagedes af Tuttle, Schjellerup 0. fi.; for dennes 
Pendulbevægelse bestemte Julius Schmidt en Periode 
af 4 Dage og 20 Timer. Det samme Tidsrum viste sig 
besynderlig nok ogsaa at være Periode for Kjærnens 
foranderlige Lys og Halens Figur. 

Hvad selve Kjærnen angaar, saa er denne ikke 
nogen kompakt Masse, men betegner kun det Sted, hvor 
det Stof, der danner Kometen, har sammenhobet sig 
tættest. Man har mangfoldige Gange seet en Komet- 
kjærne bedække en Fixstjerne, uden at denne tabte mere 
i Lys, end der var en naturlig Følge af, at den blev 
seet med lyse Omgivelser (nemlig Kometen) i Stedet 
for projiceret paa den sædvanlige mørke Himmelbaggrund. 


Vi begyndte denne Skildring med en historisk Over- 
sigt over de forskjellige Anskuelser om Kometernes Natur 
og Beskaffenhed, som i Tidernes Løb have været de her- 
skende. Vi saa da, hvorledes man i det 16de Åar- 
hundrede kom paa det rene med, at disse Himmellegemer 
ere af kosmisk Natur, og hvorledes Spørgsmaalet om 
deres Baner i Slutningen af det 17de Aarhundrede fik 
sin Besvarelse ved Dørfels Opdagelse, at de bevæge 
sig i Parabler, og endelig hvorledes man efterhaanden 
har erkjendt en Del Kometer for periodiske og blivende 
Medlemmer af Solsystemet. Men med Hensyn til Ko- 
meternes fysiske Beskaffenhed var man endnu ligesaa 
klog som før; man var kommen til Ro efter Aarhundre- 

ders, ja man kunde næsten sige Aartusinders, vilde Fan- 
taseren og lod sig nøje med at undersøge Kometernes 
Bevægelser og iagttage Fænomenerne i deres indre. 
D'Alembert's fyndige Ord: »On n'en sait rien« kunde 
ligesaa godt være sagt om Kometernes Natur som om 
Planetbeboernes Existens. Alle Gisninger og Hypo- 
theser omstyrtedes ved nye Erfaringer; man opstillede 
f. Ex. den Formodning, at Kometerne vare store gjen- 
nemsigtige Taagemasser, men denne Forklaring maatte 
opgives, fordi man, naar en Komet gik over en Fix- 
stjerne, hverken iagttog nogen Straalebrydning eller nogen 
tilsyneladende Formindskelse af Stjernens Lys. Saa 
tænkte man paa flydende Masser, men her mødte man 
samme Hindring som før; kort sagt ingen Hypothese 
kunde fastholdes. Astronomerne vare fuldstændig vaaben- 
løse. ligeoverfor den store Hobs Frygt for, at en eller 
anden Komets Sammenstød med Jorden skulde have de 
skrækkeligste Følger for denne. Først Aaret 1867 bragte 
Klarhed tilveje paa dette før aldeles uoplyste Punkt af 
Astronomien, idet man da, temmelig uformodenlig for de 
fleste, opdagede et mærkeligt Slægtskab mellem Kometerne 
og de periodiske Stjerneskud. 

Stjerneskuddene have i vort Aarhundrede været Gjen- 
stand for større Opmærksomhed end tidligere.  Efterat 
man havde lagt Mærke til, at Avgust og November vare 
de Maaneder, der vare de rigeste paa Stjerneskud, be- 
gyndte man at iagttage disse, idet flere Iagttagere be- 
tragtede Himlen fra forskjellige Steder paa en og samme 
Tid. Hver noterede Tiden for de Stjerneskud, han saa, 
og indtegnede samtidig disses tilsyneladende Baner paa 
et Stjernekort. Ved Sammenligning af saadanne korre- 
sponderende Observationer kunde man da beregne Me- 

teorets Afstand fra Jorden. Men dette var ikke den 
eneste Frugt af Observationerne. Man bemærkede, at 
næsten alle de tilsyneladende Baner for de Stjerneskud, 
der viste sig i Nætterne den 10de til 12te Avgust, ved 
Forlængelse tilbage over det Punkt, hvor hvert Stjerne- 
skud først var fremtraadt, stødte sammen i et og samme 
Punkt paa Himlen, det saakaldte Radiationspunkt, i Nær- 
heden af Stjernen y i Stjernebilledet Perseus. Man lærte 
da heraf, at disse Meteorer dannede en sammenhængende 
Sværm, der bevægede sig i en bestemt Bane. De Stjerne- 
skud, der aarlig observeredes den 11lte—1åde November, 
viste sig at have et andet Radiationspunkt, nær ved 
Stjernen £ i Løvens Billede. Efterhaanden, som Mæng- 
den af Stjerneskudobservationer blev større og større, 
bemærkede man, at adskillige andre Dage i Aarets Løb 
betegne Tiden for regelmæssig tilbagevendende Stjerne- 
skudsværme. Man gav sig ifærd med at beregne Banerne 
for de Sværme, af hvilke der forelaa flest Observationer, 
og i December 1866 fandt en italiensk Astronom Schia- 
parelli, at der af Observationerne af Avgustsværmen 
fremgik en parabolsk Bane eller maaske en langstrakt 
Ellipse, hvori denne Sværm bevægede sig om Solen i 
retrograd Retning fra Øst til Vest. Schiaparelli blev 
ved Banens Form ledet paa den Tanke, at der var et 
Slægtskab imellem Stjerneskudsværme og Kometer, hvis 
Baner jo ere af samme Beskaffenhed, og efter nogen 
Søgen fandt han, at Avguststjerneskuddene bevæge 
sig netop i selvsamme Bane som den førnævnte 
Komet fra 1862. For denne havde Oppolzer be- 
regnet en elliptisk Bane med en Omløbstid af omtrent 
120 Aar, medens Schiaparelli for hine fandt henved 

105 Aars Omløbstid; Forskjellen imellem disse to Tal 
har intet at betyde, thi hverken Kometens eller Svær- 
mens Omløbstid kunde bestemmes med nogen stor Nøj- 
agtighed. 

Dette overraskende Resultat ledede Leverrier til 
at forsøge paa at bestemme Banen for Novemberstjerne- 
skuddene. Disse havde netop i 1866 været overorden- 
lig talrige, og da Aarene 1799 og 1833 ligeledes i høj 
Grad havde været rige paa Stjerneskud i November 
Maaned, baserede han sin Baneberegning paa den Forud- 
sætning, at Novembersværmen bevægede sig i en Ellipse 
med en Omløbstid af omtrent 33 Aar. Efter at Bereg- 
ningen var fuldendt og offenliggjort, varede det ikke 
længe, før Peters bemærkede, at denne Bane var aldeles 
den samme som den, der af Oppolzer var beregnet 
for en Komet, som havde vist sig i Januar 1866. Atter 
her havde man en Komet og en Stjerneskudsværm, der 
bevægede sig om Solen i samme Omløbstid. Man har 
senere ialt fundet 13 mindre Sværme, som passere forbi 
Jorden til forskjellige Tider af Aaret, og som hver have 
Bane fælles med en eller anden Komet; saaledes har 
Biela”s Komet samme Bane som en Stjerneskudsværm, 
der gaaer forbi Jorden hvert Aar den 28de November. 
En fælles Egenskab ved alle disse Baner, af hvilke de 
fleste ere Parabler og kun nogle faa Ellipser, er, at de 
skjære Jordbanen. Naar Jorden passerer Skjærings- 
punktet, blive de af Sværmens Medlemmer, der ere i 
Nærheden, synlige for os under Forbifarten. 

Spørgsmaalet om &Kometernes Natur har herved 
endelig faaet en Løsning. Kometerne ere altsaa intet 
andet end tætte Stjerneskudsværme eller med andre Ord 

Samlinger af smaa runde faste Legemer, der følges ad i 
samme Bane. Tænker man sig Banen som en elliptisk 
Ring omkring Solen, saa ere disse smaa Legemer for- 
delte langs ad hele Omkredsen af denne Ellipse. Etsteds 
har der fundet en tættere Sammenhobning Sted: her er 
Kometen. Hermed stemmer den ovenfor nævnte Iagt- 
tagelse, at Kometernes Haler ligge i Banen, fuldstændig 
overens. Har vedkommende Sværm et med visse Mellem- 
rum regelmæssig tilbagevendende Maximum, som f. Ex. 
Novembersværmen har, saa er der i dens Bane to tættere 
Klumper: Kometen og Maximumshoben. Jorden passerer 
over den sidstnævnte Sværms Bane den 13de November, 
nogle af de langs hele Banen fordelte Stjerneskud sees 
da at fare forbi. Hvert treogtredivte Aar træffer Jorden 
netop sammen med den ene store Hob. Da den anden 
Hob kort i Forvejen kom til de to Baners Skjærings- 
punkt, var Jorden endnu et Stykke Vej borte herfra, og 
denne Hob blev da synlig fra Jorden som en Komet. 

Adskillige forhen uforklarlige Fænomener ved Ko- 
meterne kunne nu bringes i fuldstændig Samklang med 
denne nye Theori. Ved flere periodiske Kometer og især 
ved den Halleyske har man iagttaget, at Størrelsen og 
Lysstyrken efterhaanden bliver mindre og mindre. Dette 
kan nu forklares saaledes, at en Del af de enkelte Smaa- 
legemer, hvoraf Kometen bestaaer, ved de før skildrede 
Udstrømninger fra Hovedet lidt efter lidt have fjernet 
sig fra Hovedmassen, hvorved denne altsaa er bleven 
mindre. Den Biela'ske Komet har i Aaret 1845 udskilt 
sig i to mindre Samlinger af Smaalegemer,. og disse have 
atter i Mellemtiden fra 1852 til 1865 spredt sig langs 
hele Banen. 

Flere af de Stjerneskudsværme, for hvilke man til 
Dato har fundet tilsvarende Kometer, bevæge sig i Pa- 
rabler. Disse Sværme maa da være umaadelig lange, 
naar Jorden i en lang Aarrække hvert Aar støder paa 
dem. En saadan langstrakt Sværm har oprindelig ikke 
denne Form, men faaer den først ved at komme indenfor 
Solsystemets Omraade, Ifølge den tredie Keplerske Lov 
komme nemlig de Legemer, der ere Solen nærmest, til 
at bevæge sig hurtigere end de mere bortfjernede, disse 
sidste sakke da agterud, og efterhaanden bliver Sværmen 
mere og mere langstrakt. Kommer Sværmen, medens 
den endnu er mere samlet, før nær til en Planet, kan 
dennes Tiltrækning gjøre Banen til en Ellipse, saaledes 
som jo adskillige Gange er skeet med Kometer. Leverrier 
undersøgte, endnu medens Identiteten af Stjerneskud- 
sværme og Kometer var en ganske ny Opdagelse, hvor- 
længe Novembersværmen har bevæget sig i sin elliptiske 
Bane, idet han forfulgte Sværmens Omløb tilbage i Tiden 
og beregnede Planeternes Stillinger for hvert af disse 
Omløb. Han opdagede saaledes, at Hovedmassen i 
Aaret 126 e. Chr. var kommen i Nærheden af Pla- 
neten Uranus og ved dennes Tiltrækning blev tvungen 
. til at bevæge sig i en Ellipse omkring Solen, ligesom 
i 1767 Lexells Komet af Jupiter blev nødsaget til at 
forandre Bane. 

Vort Kjendskab til Kometernes Natur er saaledes i 
de sidste Aar blevet forøget i betydelig Grad. Men der 
er endnu meget tilbage at undersøge for Eftertiden; saa- 
ledes staa vi med Hensyn til de Kræfter, der foraarsage 
de besynderlige Omvæltninger i disse Hobe af Meteorer, 
endnu påa det selvsamme Uvidenhedens Standpunkt som 

før 1867. Men disse Fænomener have ogsaa kun været 
observerede i dette Aarhundrede og endda kun ved et 
ringe Antal Kometer, og ved fortsat Iagttagen med ud- 
mærkede Instrumenter vil det, som vi haabe, lykkes vore 
Efterkommere eller maaske allerede den nulevende Gene- 
ration at komme paa Spor efter disse hemmelighedsfulde 
Fænomeners Natur. 


Kjøns- og Befrugtningsforholdene i Planteriget. 


Af Eug. Warming. 


HØ 


Befrugtningen hos Løvsporeplanterne. 


Årene 1854, 1855 og 1856 ere mærkelige i Botanikens 
Historie, og ikke blot i Botanikens, men jeg kan gjerne 
sige i hele.Fysiologiens Historie, thi det var i disse, at 
Befrugtningsforholdene hos de lavere Lønboplanter op- 
dagedes og et klarere Lys derved kastedes over de 
samme Forhold saavel hos de andre højere staaende Plan- 
ter som i Dyreriget. Man havde vel opdaget Organer hos 
Mosserne, Bregnerne og visse Alger, som man havde 
al Grund til at anse for Kjønsorganer, navnlig for- 
medelst den paafaldende Lighed, som var mellem de 
dyriske Sædlegemer og de Dannelser, der hos disse Plan- 
ter antoges at have samme Betydning; man havde fundet 
to Slags Sporer hos visse Alger, og havde Grund til at 
tillægge dem forskjellig Oprindelse og Betydning; man 
vidste, at der gaves Bastardformer hos Bregnerne, der 
altaa kun kunde være opstaaede ved en Befrugtning, og 
det var endelig fra gammel Tid af bekjendt, at naar ikke 
de to Former af en tvebo Mosart, som ansaaes for den 
mandlige og den kvindelige, voksede i hinandens Nærhed, 
satte den sidste ikke Frugt. Der var altsaa mange Grunde 

til at antage, at en Befrugtning forekom; man havde 
endog, f. Ex. hos Bregnerne, mere end en Formodning med 
Hensyn til Maaden, hvorpaa det befrugtende Legeme kom 
hen til det, der skulde befrugtes; men selve Befrugtnings- 
akten var endnu aldrig iagttaget, og paa hvad Maade de 
Legemer, som ansaaes for Kjønsstofferne, virkede sam- 
men, derom vidste man intet med Sikkerhed; Befrugt- 
ningens Væsen var altsaa ukjendt, og det selv hos 
Fanerogamerne, hvis Befrugtningsforhold dengang dog 
kjendtes med temmelig Fuldstændighed, da den store 
Schleidenske Strid lige var sin Ende nær.”) Da paaviste 
først Thuret (1854), hvorledes Befrugtningen foregik 
hos Tangarterne, og godtgjorde yderligere ved Forsøg 
Rigtigheden af sin Opfattelse af de paagjældende Organers 
Natur, og i det næste Aar fik vi af Pringsheim den 
mesterlige Undersøgelse af Udviklingen af en Ferskvands- 
alge, Vaucheria sessilis, ved hvilken han førte os endnu 
videre end Thuret; dennes Undersøgelser havde nemlig 
ikke fyldestgjørende besvaret det vigtige Spørgsmaal, om 
Sædlegemet trænger ind i den kvindelige Kimcelle (Æg) 
og stoflig blander sig med denne, om altsaa en virkelig 
materiel Blanding finder Sted, eller om Sædlegemet kun 
ved en blot Berørings-Paavirkning giver Stødet til Kim- 
cellens videre Udvikling til den nye Plante. Prings- 
heim løste dette Spørgsmaal, og de i samme Aar offen- 
liggjorte Iagttagelser af Cohn over Udviklingen af en 
anden ÅAlge, Sphæroplea annulina, saavel som navnlig hans 


+) Interessant er det at se, at endnu i 1847 benægtede Någeli 
aldeles kjønslig Formering hos Algerne, Rødalgerne undtagne, og 
benyttede endog denne formodede Forskjel som Inddelingsprincip 
i sit Algesystem; i dette finde vi derfor to store Afdelinger, den 
højest stillede, Rødalgerne, med, den laveste, de andre »egenlige 
Ålger«, uden kjønslige Formeringsorganer. 

egne Undersøgelser i næste Aar (13856) over Oedogonium, 
bekræftede hans Iagttagelser. Hos en ikke ringe Del 
Alger og Svampe ere Kjønsorganerne nu kjendte, takket 
være de Undersøgelser, som siden den Tid ere anstillede 
afPringsheim, Cohn, Thuret, DeBary, Radlkofer, 
Vaupell og mange andre, og hos flere af dem er tillige 
Befrugtningen umiddelbart iagttaget. 


Af de Exempler, der bedst oplyse os om Befrugt- 
ningens Væsen og Kjønsorganernes Formrigdom hos de 
forskjellige Løvsporeplanter, ville vi først mere omstændelig 
gjennemgaa Sphæroplea annulina, der, som allerede 
anført, er den anden Ferskvandsalge, i hvis Kjønsforhold 
det lykkedes os at faa Indblik. 

Sphæroplea annulina hører til de Planter, der ikke 
findes overalt og til enhver Tid, men som kun komme 
tilsyne med større Mellemrum og under særegne Forhold ; 
her i Danmark er den ifjor fundet paa Anholt. Saalænge 
den endnu er i ren Væksttilstand, danner den store grønne 
Klumper af sammenvævede Traade; men da Cohn fandt 
den i Oktober 1854 paa en Kartoffelmark ved Breslau, 
der ved Oderens Oversvømmelser havde været under Vand 
i Avgust Maaned, bedækkede den den nu tørre Mark 
som et næsten uafbrudt Filt, der paa Overfladen var 
prægtig mønnie- eller zinnoberrødt; paa samme Maade 
er den tidligere fundet, og det er vel muligt, at den har 
givet Anledning til Sagn om Blodregn. Denne røde 
Farve hidrørte fra Sporerne, med hvilke Traadene vare 
fuldproppede; Planten er altsaa i denne Tilstand i Frugt. 
I Fig. 1 D sees en Spore aftegnet; Sporehinden er glas- 
klar, men det indre er tæt fyldt med røde Oliedraaber. 
Disse Sporer saaede Cohn i Vand i Oktober, men de 

tilbragte hele Vinteren lige til Slutningen af Marts Maa- 
ned uden at forandre sig; da begyndte de at spire, og 
det samitidig saavel disse, der havde tilbragt den seks 
Maaneder lange Hvileperiode i et opvarmet Værelse, som 
de, der havde ligget paa Kartoffelmarken. Ved Spiringen 
er der den Mærkelighed, at Sporens Indhold først deler 
sig i to, derpaa i fire eller otte Portioner, der som for- 
yngede Cellekroppe 

sprænge  Sporehinden Fig. 1. 

og som frie, prægtig 
karmin- eller zinnober- 
røde, oftest kuglefor- 
mede (se Fig. 1, E) 
Sværmere tumle sig om- 
kring i Vandet; i den 
ene Ende, som er farve- 
løs, bære de to lange 
Fimretraade. Efter sin 
ofte flere Timer lange 


Sværmperiode ind- 


kapsler Sværmeren sig 
i en Cellehinde, bliver 
derpaa rolig og vok- 
ser efterhaanden ud og 
danner en ny Sphæro- 
plea-Traad. . Bygnin- 


gen af den udvoksne 


Alge vil forstaaes, naar 


Traade af Sphæroplea annulina med Spo- 


man betragter Fig. 1, A. rer, Sædlegemer og Sværmere. 


Den bestaaer af læn- 
gere og kortere Celler, der ere føjede til hinanden til 


en lang Traad, — har altsaa den samme Bygning som 
Fjerde Række. III, 19 

saa mange andre Alger, navnlig de egenlige Vandhaar; 
men det, der er mest ejendommeligt for Sphæroplea, og 
som har givet den dens Navn”), er Maaden, hvorpaa 
dens Celleindhold er ordnet; store med vandagtig Vædske 
fyldte Rum (saakaldte »Vakuoler«, r paa Billedet) ligge 
nemlig som klare Perler i dens indre og trænge Celle- 
slimen med dens Bladgrønt og Stivelsekorn ud mod Væg- 
gene og sammen til de Plader, der skille Hulrummene 
fra hverandre”). Saa regelmæssig udviklet er Cellen kun, 
saalænge som den er ren vegetativ; naar den bereder 
sig til Sporedannelse, rives den smukke Bygning i dens 
indre ned, de enkelte Bestanddele kastes mellem hver- 
andre, men af den hele uordenlige Masse fremgaa da til- 
sidst under en uafbrudt Formændring og Omdannelse i 
Cellen et Antal kugleformede Cellekroppe (k i Fig. 1, B); 
det er de vordende Sporer, »Kimcellerne«, der i sig bære 
Muligheden for en ny Plantes Tilblivelse ==), 


”) Sphæroplea af 6paioo, en Kugle, og <z4£oc, fuld 9: den der er fyldt 
med Kugler; Artsnavnet »annulina« betyder »den, der bærer Ringe«. 
+) Foruden de store Vakuoler sees en Mængde smaa og desuden 
mørkere Stivelsekorn. 
””) Med Hensyn til Benævnelsen af de forskjellige hos de lavere 
Planter forekommende Formeringsorganer hersker der endnu selv 
i den videnskabelige Litteratur en vis Usikkerhed. Pringsheim 
kalder saadanne Cellekroppe, hvis Bestemmelse er at befrugtes, 
»Befrugtningskugler«; dette Navn er baade urigtigt, thi de ere 
langt fra altid »Kugler«, og uklart, thi man maa derved snarest 
tænke paa det Legeme, som befrugter, ikke paa det, der skal 
befrugtes.  Ligesaa urigtigt er Ordet »Kimblære«, som især 
bliver anvendt af Hofmeister og andre paa de hos de højere 
Planter forekommende tilsvarende Dannelser. Man kan da meget 
mere passende kalde dem »Æg«, »Ægceller«, »Kimlegemer« (analog 
»Sædlegemer«), »Kimkroppe« eller »Kimceller«, da de i Virkelig- 
heden jo fuldkommen ere Geller, skjøndt de ingen Cellestofhinde 
have; det sidste Ord er vel at foretrække, Cellen, hvori de ligge, 
kunde kaldes »Kimcellegjemme« eller »Kimgjemme«; da Ørsted 

Medens denne her beskrevne Omdannelse foregaaer 
i nogle Celler, udvikle andre sig samtidig paa en hel 
anden Maade (Fig. 1, C); Indholdet uden om Hulrummene 
antager en ejendommelig rødbrun Farve, og kort efter har 
det delt sig i »Myriader« af smaa mellem hverandre 
uordenlig blandede Legemer, Cellekroppe, af den i G 
tegnede Form, og hvis hele Længde er 51, Linie. De 
ere altsaa blegt brune af Farve, men det forreste langt 
tilspidsede »Næb« er glasklart og bærer to lange Fimre- 
traade, i hvilke Punkter der altsaa er en paafaldende 
Overensstemmelse med de kjønslige Sværmere (Fig. E), 
der udvikledes af Sporen D. Først ligge de rolige ved 
Siden af hverandre; saa begynder en enkelt at bevæge 
sig, andre følge dens Exempel, og i Løbet af faa Minuter 
er den hele Sphæropleacelle fyldt af disse Smaalegemer, 
som fare igjennem den i alle Retninger. Det er, siger 
Cohn, et forunderligt Syn, at forfølge disse utrolig 
livlige Bevægelser indenfor Modercellen. De store Va- 
kuoler. existere endnu; de svømme omkring i Cellerummet 
og rives ofte med i hvirvlende Dands af de lystige Sæd- 
legemer, — thi dette ere disse utallige smaa Legemer. 
Saaledes se vi Celleslimen i to forskjellige Celler af en 
Sphæroplea-Traad dele sig i nye Cellekroppe, som have 
hver sit bestemte Arbejde. Spørgsmaalet bliver nu, hvor- 
ledes de udføre deres Gjerning. 

Det næste interessante Skridt i Udviklingshistorien 


er nu det, at der danner sig kredsrunde Huller 


imidlertid allerede har indført Ordet »Æggjemme«, vil jeg her 
beholde dette, naar man blot derved erindrer, at man har 
»Ægets« rent fysiologiske Betydning for Øje og ikke dets morfo- 
logiske, altsaa ikke fører Tanken hen paa »Æget« hos Blomster- 
planterne, der aldeles ikke kan stilles homologt med »Ægene« 
2: Kimcellerne hos Lønboplanterne. 

(o i Fig. 1, B og C), såavel paa Sæd- som Æggjem- 
merne, og hvilken Bestemmelse disse have, lære de efter- 
følgende Begivenheder os. Det varer ej længe, saa seer 
man et Sædlegeme vandre ud af Cellen gjennem et af 
Hullerne (Fig. C, s), flere følge efter den, og tilsidst 
begive hele Skarer sig paa engang ad denne Vej ud i 
det omgivende Vand. Her er deres Bevægelser i Begyn- 
delsen svage; de klæbe fast ved hverandre og vakle i 
Fællesskab frem og tilbage, men snart blive Bevægelserne 
kraftigere, og med uendelig Livlighed sprede de sig i alle 
Retninger; endnu er der nogle Fanger tilbage i Moder- 
cellen, som gjennemstrejfe denne paa kryds og tværs, 
men tilsidst lykkes det ogsaa disse at finde Døren, der 
fører dem ud til Frihed, og Sædgjemmet er tomt. Sæd- 
legemernes Bevægelser ere højst karakteristiske; naar de 
ere raskere, se vi dem nemlig dreje sig om deres Tvær- 
akse, som naar en Stok bliver holdt fast paa Midten 
og hurtig drejet rundt om denne; de egenlige Sværmere 
dreje sig derimod om deres Længdeakse. Samtidig der- 
med bevæge de sig fremad; undertiden kredse de om sig 
selv, uden at komme af Stedet, »som Katten om sin egen 
Hale«; men som oftest kaste de sig afsted i Buer, og 
bevæge sig fremad i Spring eller Hop; sjeldnere skrue 
de sig fremad i lige Retning. 

Efter. kort Tids Forløb se vi de befriede Sædlegemer 
forsamle sig omkring Æggjemmerne med Hærskarers. 
Mangfoldighed. Nu nærmer et Sædlegeme sig til et af 
de smaa Huller, der ogsaa havde dannet sig paa disse 
Cellers Væg (0 i Fig. B) og stikker sit lange »Næb« ind 
gjennem den (se s i Fig. B). Ofte er den bagerste Ende 
af dens Krop for tyk til, at den uden Besvær kan slippe 
ind; da skruer den sig med synlig Anstrængelse fremad, 

idet Næbet uafbrudt arbejder, og idet den presser sin 
elastiske Krop sammen; endelig lykkes det den at 
tvinge sig igjennem og komme ind i. Æggjemmet. Gjen- 
nem de andre Huller (der er ofte indtil seks) ere andre 
slupne ind, de tyndere uden nogensomhelst Besvær og 
uden at støde an mod Cellevæggen straks ved det første 
Forsøg, og i kort Tid ere vel en Snes Stykker komne 
ind og sværme nu omkring Kimcellerne; de kaste sig fra 
den ene til den anden, »som bleve de tiltrukne og fra- 
stødte ved elektriske Kræfter,« saa hurtig, at Øjet 
næppe kan følge dem, og undertiden sætte de da ogsaa 
de flere Gange større Kimceller i Bevægelse, I over to 
Timer har Cohn seet dem tumle sig i Cellen; men efter- 
haanden blive deres Bevægelser dorskere, og tilsidst hæf- 
ter en eller to sig med det farveløse »Næb« lodret (se 
Fig. F) fast til Kimcellen, som det synes til dennes 
farveløse Parti, ganske paa samme Maade som ogsaa de 
to Sværmere hos Pandorina først forene sig med de 
farveløse Forender (se S. 228 Fig. 15, E, F). 

Nu træder altsaa det Spørgsmaal frem, om de stof- 
lig smelte sammen med Kimcellen og optages i den eller 
ikke. Cohn afgjorde ikke dette med tilstrækkelig Be- 
stemthed; han mente dog, at en Del af Sædlegemerne 
ved Gjennemsivning opsuges af Kimcellen, men en for- 
melig Indtrængen af Sædlegemet i denne har han ikke 
bemærket; tvertimod har han seet en Rest af Sædlegemet 
endnu en Tid lang fastklæbet paa Sporens Yderside. 
Følgen af Sædlegemets Indvirkning paa Kimcellen er, 
at et nyt Liv bliver vakt i denne, og den hele Række 
af Omdannelser og Udviklinger, som ere knyttede til et 
levende Væsens Existens, tager sin Begyndelse; det 
første for os mest iøjnefaldende Tegn paa, at Befrugt- 

ningen er fuldført, er, at Kimcellen udskiller en Cellestof- 
hinde om sig (se Cellen n i Fig. B), og nu danner sig 
lidt efter lidt den røde takkede »Ægspore« (D)”), som 
vi begyndte med; hermed er denne Arts Livsløb altsaa 
gjennemgaaet. 

Her have vi altsaa et Exempel paa en virkelig Be- 
frugtning. Vi se, at det ligesom ved Kobling og Parring 
er nøgne Cellekroppe, der virke sammen; at en-Celle- 
stofhinde først uddanner sig efter deres Samvirken og 
som en Følge af denne; men i Modsætning til det ved 
Koblingen stedfindende Forhold se vi her, at de Celle- 
kroppe, som skulle virke sammen, ikke blot antage nøje 
bestemte Skikkelser før Befrugtningen, men ogsaa at disse 
Skikkelser i deres Tilblivelse, Form og Størrelse træde i en 
tydelig udtalt Modsætning til hinanden; vi kunne altsaa 
nu tale om og med Bestemthed paavise mandlige og 
kvindelige, paavirkende og paavirkede Kjønsceller. Pan- 


dorina viser sig nu tydeligere som et Overgangsled”"); 


%) Spore er en almindelig Benævnelse for Formeringsorganerne hos 
Lønboplanterne; men først den. nyere Tid har lært os, at vi maa 
skjelne mellem dem, der umiddelbart opstaa af em befrugtet 
Kimcelle; de kaldes »Oosporer«, »Ægsporer«; og dem, der ikke 
skylde nogen kjønslig Akt deres Tilblivelse; saadanne ere de nøgne 
»Sværmsporer« eller »Sværmere« og de med Cellestofhinde. for- 
synede Sporer hos de højere Lønboplanter. 

Videnskaben -gaaer ustandselig og hurtig fremad, og Opdagelse 
følger paa Opdagelse; næppe er I1ste Afsnit af disse Fremstillinger 
trykt, før et nyt Exempel paa »Parring af Sværmsporer« er fundet, 
og det et, hvorved Broen mellem Kobbelalgerne og Sværmalger 
yderligere opbygges; Dr. Velten har i Botan. Zeitung for Yde Juni 
meddelt sine Iagttagelser over Chlamydococcus pluvialis, 
som han havde i yppig Udvikling i en Tagrende; såa vel den 
mandlige som den kvindelige Kjønscelle ere selvbevægelige ved 
to Fimretraade; der er ingen Forskjel mellem dem, hvad Stør- 
relsen angaåaaer, men den Hinde, hvormed de begge ere omgivne, 
slutter tæt til den kvindelige Cellekrop, hvorimod den ligger som 

thi hos den finde vi allerede de bestemt formede og selv- 
bevægelige mandlige Kjønsceller, der gjenfindes saa at 
sige hos alle Alger med Befrugtning, og tillige viser den 
os de første Spor til den Størrelsesforskjel mellem Kjøns- 
… cellerne, som siden bliver en ufravigelig Regel, nemlig at 
de mandlige Kjønsceller ere ofte mange Gange mindre 
end de kvindelige; ligesom for at bøde paa dette Mis- 
forhold se vi dem da, hvorpaa ogsaa Sphæroplea byder 
os et Exempel, optræde i en såa mangfoldige Gange 
større Mængde. Det synes overalt at være Tilfældet, at 
jo større Vanskelighederne ere, og jo mindre Udsigten for 
Sædlegemerne til at naa til deres Maal, desto større er 
deres Mængde; jo sikrere Vejen er banet for dem, desto 
færre, indtil vi i Koblingen, hvor Vejen er kort og 
sikker, paa hver Side kun se en eneste Kjønscelle. 

At den ovenfor beskrevne Proces nu virkelig er en 
Befrugtning, derom kan der ikke være den allermindste 
Tvivl; derpaa tyde Sædlegemernes Bestræbelser for at 
trænge ind til Kimcellerne, som tydelig nok ikke er 
noget tilfældigt; derpaa tyder dette, at de ubefrugtede 
Kimceller gaa til grunde, saa vel som at man ikke har 
seet et eneste Sædlegeme have Evne til at udvikle sig 
selvstændig videre; derom overbeviser os den Udviklings- 
gang, der tager sin Begyndelse med den fuldendte Be- 


frugtning; og derom giver endelig Overensstemmelsen med 


en sid Kappe løst om den mandlige. Fra Pandorina fjerner 
den sig ved, at Kjønscellerne parre sig med den bagersteEnde 
(a: den der er modsat den spidsere med Fimretraade forsynede 
Ende), og endelig ved Tilstedeværelsen af den omtalte Hinde, ud 
af hvilken den mandlige Cellekrop altsaa maa smutte for at glide 
ind og forene sig med den kvindelige. Netop herved er Forbin- 
delsen knyttet nøjere mellem Kobbelalgerne og Pandorina. 

alle de i Plante- og Dyreriget kjendte Befrugtningsfor- 
hold os ubestridelige Vidnesbyrd. 


Efter at jeg saa vidtløftig har gjennemgaaet Sphæro- 
pleas Udvikling, for dog at give Læseren ét fyldigere 
Exempel paa de mange interessante Fænomener, der 
findes i disse lavere og i Regelen oversete Planters Liv, 
vil jeg kunne fatte mig med større Korthed med Hensyn 
til de andre Alger, hvis Befrugtningsforhold jeg vil 
gjennemgaa. Jeg vil da nærmest have det Maal for Øje 
at vise den Mangfoldighed, som aabenbarer sig paa et- 
hvert Sted i Naturen, og saaledes ogsaa med Hensyn til 
Opnaaelsen af dette Maal: Dannelsen af en befrugtet Spore. 

Overensstemmelsen mellem den tidligere betragtede 
Kobling og Parring og den nu beskrevne Befrugtning hos 
Sphæroplea er iøjnefaldende; men i et Punkt løste hine 
Forhold os Spørgsmaalene bedre end denne, nemlig med 
Hensyn til det tvivlsomme, om en stoflig Blanding finder 
Sted eller ej. Som allerede anført løste Pringsheim 
dette Spørgsmaal (1855) ved sine Iagttagelser af Vau- 
cheria sessilis. 

Arterne af Algeslægten Vaucheria”") ere ikke som 
Sphæroplea flercellede Planter; men hvert Individ er 
dannet af en eneste grenet eller ugrenet, men ofte 
tommelang Celle. De findes ikke sjelden hos os især 
påa fugtig Jord, i Vand i Grøvter o. s. v. Ligesom 
Sphæroplea har Vaucheria en Formering ad kjønsløs Vej; 
men dennes Sværmere danne sig ikke i Sporerne, men i 


Enden af Grenene, som saa ved en Tvervæg skilles fra 


z) Den er benævnt efter Jean Pierre Vaucher, der levede som 
Præst i Genf i Begyndelsen af dette Aarhundrede og har gjort sig 
bekjendt navnlig ved sine Studier over Algerne. 

Resten af Cellen”). Naar den derimod formerer sig ad 
kjønnet Vej ved Ægsporer, sees en Aftenstund den første 
Begyndelse dertil som to smaa Udkrængninger paa Celle- 
væggen, efter at Opsamlinger af Olie og Bladgrønt dog 
først have betegnet Stedet, hvor de ville danne sig; de 
staa tæt ved hinanden og ere fra første Færd af for- 
skjellige i Størrelse, Deres senere Udvikling er ogsaa 
meget forskjellig. Den ene smalere vokser hurtig ud til 
en slank trind Gren (»Hornet« er den bleven kaldet), 
som krummer sig først fra, derefter tilbage mod Nabo- 

Et Stykke af Vaucheria sessilis med Kjønsorganer, 


udkrængningen (b i Fig.2, A); den anden bredere vokser 
langsommere, men bliver tykkere og større og faaer en 
mere æglignende Form (a i Fig. 2, A). I hin samler 
sig farveløs Celleslim mod Spidsen, denne er derimod 
mere fyldt med Bladgrønt og Oliedraaber. Naar de to 
Organer have opnaaet en vis Størrelse, afbrydes den frie 
Forbindelse med Modercellen, som "før existerede, og 
pludselig og samtidig i begge, men i forskjellig Højde, 


+) Vaucherias Sværmsporer ere blevne berømte ved, at det var 
dem, hvis Spiring og videre Udvikling til Plante først af alle Al- 
gers Sværmere bleve iagttagne og beskrevne, Aar 1843, af den 
iforfjor afdøde østerrigske Botaniker Unger. Han gav sin Af- 
handling den Titel: »Die Pflanze im Momente des Thierwerdens«. 

hvad ogsaa Figuren viser, danner der sig en Skillevæg 
tvers over. 

I Spidsen af Hornet omdanner den farveløse Celle- 
slim sig til en utallig Mængde af smaa langagtige Lege- 
mer, der have to ulige lange fra Siden af Kroppen ud- 
springende Fimretraade og bevæge sig livlig; som alle= 
rede Ligheden med Sphæroplea angiver os, ere de Sæd- 
legemerne. I det andet Organ, Æggjemmet, samler 
Bladgrøntet og Olien sig i Midten og Grunden af 
Cellen, medens farveløs Celleslim ophobes mod Spidsen, 
indtil den omgivende Cellehinde ved at opløses og tillige 
ved at sprænges af den indenfra trykkende Celleslim 
brister, og en Aabning danner sig; ikke sjelden udskilles 
da en Del af den farveløse Slim og ligger som en Kugle 
foran Aabningen. Med én mærkværdig Samtidighed har 
ogsaa Sædgjemmet aabnet sig, og Billedet viser os, hvor 
langt lettere Sædlegemerne her have ved at naa hen til 
Æggjemmet end hos Sphæroplea; vi se dem nu ogsaa 
straks forsamle sig uden om dets Spidse, af hvilken en klar 
Slimtap (& paa Fig. A) rager frem; til denne finde vi 
ogsaa hos Sphæroplea noget tilsvarende i det farveløse 
Parti paa den ene Side af Sporen; denne »Kimplet« eller, 
som man hellere skulde kalde den, »Undfangelsesplet« 
synes at være af særdeles "Vigtighed ved Befrugtningen, 
thi vi finde den næsten allevegne, og det er med den, 
at Sædlegemet træder i Berøring. Bevægelsesfænomenerne 
hos Sædlegemerne m. m. maa jeg her som i det følgende 
forbigaa, hvor interessante og underholdende de end 
kunne "være; men hvad der her er af største Vigtighed 
er, at Pringsheim har seet et Sædlegeme trænge ind 
i Kimpletten og optages i Kimcellen, saaledes, at den 
tydelig laa indenfor den Kimcellen omgivende Slimhinde, 

og da det samme senere er iagttaget af andre t. Ex. 
Walz, tør vi vel sige, at herved de ovenfor fremsatte 
Spørgsmaal ere løste, og at en materiel Blanding af 
Kjønsstoffer virkelig finder Sted. 

Hele den i det foregaaende skildrede Udviklingshistorie 
tager sin Begyndelse Kl. 9—10 om Aftenen og afsluttes 
næste Formiddag mellem Kl. 10—1, da Betrugtningen gaaer 
for sig. Efter denne udvikler Kimcellen sig til Ægspore 
(Fig. 2, B); Sporehinden udskilles, og Sporekroppen fyldes 
med røde og brune Oliedraaber — Næringsstof ved Spirin- 
gen; men naar efter Overvintringen denne finder Sted, 
vokser der umiddelbart, uden forudgaaende Sværmer- 
dannelse, en ny Vaucheria-Celle ud af den foryngede 
Sporekrop. 

Allerede Vaucher kjendte Sædgjemmerne og Æg- 
gjemmerne hos Vaucheria og anede deres Betydning, men 
først Pringsheim opdagede, som alt omtalt, Befrugt- 
ningen. Aaret efter (1856), opdagede han ogsaa denne 
hos Algeslægten Oedogonium, hos hvilken den senere 
er iagttaget af forskjellige andre Botanikere, deriblandt 
Vaupell”), 

Oedogonium-Arterne ere mangecellede ugrenede 
Traadalger, som i Regelen sidde fast med den ene Ende ” 
af Traaden paa Vandplanter og andre i de ferske Vande 
værende Legemer. Tre efter Størrelse og Form for- 
skjellige Slags Celler ville vi kunne finde i disse Celle- 
traade; nogle, de rent vegetative, ere lange og trinde, 
som de nederste i Fig. 3, A og B; andre ere tønde- 
eller kugleformet opsvulmede, hvorfor de fremtræde som 


+) Iagttagelser over Befrugtningen hos en Art af Slægten Oedogonium 
(Disputats, - 1859). Bidrag til Oedogoniernes Morphologie (Overs. 
af d. Kongl. d. Vid. Selsk Forhandl. 1861). 

Knuder paa den ellers trinde Traad%); de ere. Æggjem- 
merne; deres Kimcelle (se a og b i Fig. 3, A) stemmer 


Fig. -3 


A—E, Formeringsorganer af Cedogonium ciliatum; F, Hanplante og G, Sæd- 
legeme af Oed. gemelliparum. 


i Bygning med Vaucherias og har som den en farveløs 
Undfangelsesplet i den øvre Ende; men medens Vaucherias 
Æggjemme aabnede sig ved en Explosion og Opløsning 
af Cellehinden, og der hos Sphæroplea dannede. sig 
regelmæssige Huller paa denne, finde vi her en ny, hos 
de forskjellige Arter iøvrigt forskjellig, Mekanisme, som 
vil sees paa det øverste Æggjemme i Fig. A: Celle- 
væggen brister ringformet, den øverste Del bøjer sig til 
Siden som et Laag, en ny Hinde udvikler sig i Aabningen, 
og først i den dannes det Hul, gjennem hvilken .Sæd- 


+) Herefter har Oedogonium sit Navn; dette er dannet af oidog, 
Svulst, og vovrog, frugtbar. 

legemet trænger ind. Endelig ville vi, som Fig. B og F 
vise, finde en tredie Slags Celler, kortere, mere skive- 
formede; de ere Sædgjemmerne. 

Den mindst komplicerede Befrugtningshistorie findes 
t. Ex. hos Oedogonium curvum, hvor hvert Sæd- 
gjemme kun frembringer et eneste Sædlegeme, der umid- 
delbart befrugter Kimcellen. Men Formrigdommen i denne 
Slægt er stor, og den frembyder et interessant Exempel 
paa Arbejdets Deling og den dermed følgende Udviklings- 
gang fra simplere til mere sammensatte Former selv 
indenfor et saa lille Omraade. Det næste Trin er det, 
som sees i Fig. F, hvor hvert Sædgjemme uddanner 2 
Sædlegemer. Gaa vi herfra, idet vi forbigaa forskjellige 
Mellemformer, til det mest indviklede Forhold, ville vi 
finde det fremstillet i Fig, B og A; den i B ved Sæd- 
gjemmets Opspringning frigjorte Cellekrop er nemlig ikke 
det umiddelbart befrugtende Sædlegeme selv; thi den 
forholder sig som Artens kjønsløse Sværmere, den sætter 
sig fast og spirer (c i Fig. A), og det altid paa et Æg-= 
gjemme eller i dettes umiddelbare Nærhed; der udvikler 
sig da af en saadan »Hansværmer« (»Androspore«) en 
af tre Celler bestaaende Dverg-Hanplante, og de to 
øverste af disse, der åabne sig ved Laag (som d i Fig. A), 
frembringe det umiddelbart befrugtende Sædlegeme (et i 
hver.) I Æggjemmet har Cellekroppen trukket sig sammen 
til en i Cellens Midte frit liggende Kimcelle, og denne 
befrugtes paa den Maade, at Sædlegemet med sin farveløse 
Forende fæster sig til Undfangelsespletten (i b, Fig. Å, 
vil man kunne opdage det indtrængende Sædlegeme) og 
derpaa mister sin Form, opløser sig og optages i Kim- 
cellen, saa at der ikke bliver mindste Spor af det til- 
bage udenfor den; derimod iagttager man inde i Kim- 


286 


cellen forskjellige Korn, som maa antages at hidrøre fra 
Sædlegemet. Saaledes have vi ogsaa her faaet Be- 
kræftelse paa den Mening, at Befrugtningen bestaaer i 
en stoflig Blanding af de medvirkende Legemer, og de 
af Pringsheim gjorte Iagttagelser ere bekræftede af 
andre udmærkede Botanikere, saasom De Bary; hos 
Oed. vesicatum bruger denne for at udtrykke Sammen- 
smeltningens Natur netop dette Billede, at den er, som” 
naar »to Draaber Vand forene sig«. 

Endnu skal med Hensyn til Oedogoniums videre Ud- 
vikling kun bemærkes, at den befrugtede og hvilende 
røde Ægspore (C i Fig. 3) ved sin Spiring danner fire 
Sværmere (se D og E), af hvilke først en ny Plante 
umiddelbart udvikles, et Forhold, der altsaa minder om 

Fig. 4. Sphæroplea. Sværmerne. ere. ellip- 
soidiske eller kuglerunde Legemer, 
der nedenfor deres farveløse For- 
ende have en Krands af Fimre- 
traade og saaledes paafaldende ligne 
dei G og F tegnede Sædlegemer, 
kun ere de en Del større. I hos- 
staaende Billede (Fig. 4) vil man for- 
oven se dem ved stærkere Forstørrelse 
og forneden ifærd med at spire. 

De første Alger, hvis Befrugt- 


ning iagttoges, vare Tangarterne; 
Frie og spirende Sværmere af 2llerede 1854 offenliggjorde Thuret 

VE DE DE NT sine ved Normandiets Kyster gjorte 
Opdagelser; da de tidligere have været omtalte i dette 
Tidsskrift”), kan jeg fatte mig i Korthed. Paa hosstaaende 


+) Vaupell: »Om Sværmsporerne og Befrugtningen hos Algerne«, 
Række;I; Bd. 2, S. 242. 

Billede (Fig. 5) vil man i A se et Stykke af en Hun- 
plante af vor almindelige Blæretang; de med a mærkede 


Fig. 5. 


GX: D. F. 


Blæretang (Fucus vesiculosus) med Kjønsorganer og spirende Ægsporer. 


Legemer, der ogsaa sees længere nede, ere de blære- 
formede luftfyldte Udvidninger, som have givet Planten 
dens Navn, og som intet have at gjøre med Formeringen. 
Derimod vil man ved b i Enden af Grenene finde en Mængde 
smaa Fordybninger, hvoraf en er forstørret fremstillet i B. 

I disse udvikles Æggjemmerne (s); af hvilke hvert bliver 
Moder til 8 Kimceller. Det mest åfvigende er, åt disse 
ikke forblive i deres Æggjemmer, men ved en ejen- 
dommelig Mekanisme frigjøres og kastes ud af den Hule, 
hvori de ligge, gjennem Aabningen h. Dette er Hun- 
planten; vi ere nemlig her allerede komne et Skridt 
videre i Arbejdets Deling. Hos Sphæroplea fandtes 
Sædgjemmer og Æggjemmer i samme Celletraad uden at 
afvige fra hverandre i ydre Form; hos Vaucheria 
fandtes de som Grene endog af en og samme Celle ved 
Siden af hinanden, men vare forskjellig formede; alle 
Vaucheria-Arter ere enbo; hos Oedogonium ere nogle 
Arter enbo, andre tvebo, og der er altid betydelig For- 
skjel mellem Sædgjemmer og Æggjemmer; endelig komme 
vi her til Blæretangen, der altid er tvebof); én 
Plante overtager det Arbejde at udvikle Sæd, en anden 
det at udvikle Æg, og Kjønsmodsætningen mellem de to 
Planter er saa gjennemgaaende, at de endog i længere 
Frastand kunne adskilles ved deres Farve; hin er mere 
gulbrun, denne mere olivengrøn. I Hanplantens Sædhuse, 
som de Hulheder i Løvet kaldes, i hvilke Sædgjemmerne 
sidde, findes nu grenede Traade af den i Fig. C tegnede 
Form; paa disse sidde nogle mørkere Celler (a), Sæd- 
gjemmerne, hvis Cellekroppe omdannes til Myriader af 
Sædlegemer. Men Sædgjemmerne selv løsne sig, føres ud af 
Sædhuset, og saa først udtømme de deres Indhold (se Fig D, 
hvor Sædlegemerne netop ere i Begreb med at forlade 
deres Sædgjemmer). Nu vrimler Vandet altsaa af Sæd- 


+) Tage vi hele Slægten for os, ville vi ogsaa finde enbo Arter. Vi 
finde da ogsaa andre Forskjelligheder, saasom den, at hvert Sæd- 
gjemme udvikler ikke 8, men 2 eller 4 Sædlegemer, hos nogle 
endog kun 1. 

legemer, der frit. tumle sig omkring ved Hjælp af en i 
hver Ende anbragt Fimretraad, og af Kimeeller, der af 
Strømningerne villieløst føres omkring; hine samle sig nu 
om. disse, lægge sig i største Mængde op til dem (Fig. 
E) og sætte den mangfoldige Gange større Kimcelle 
i den lystigste Dands; den varer vel en halv Time, 
og Befrugtningen er fuldført, Sporehinden udskilles, og 
Sporen er dannet. Thurets Bevis for, at dette virkelig 
var en Befrugtningsakt, hentede han ej alene fra Ana- 
logier, men ogsaa fra de Forsøg, han anstillede, og som 
t. Ex. viste, at saavel Sædlegemer som Kimcelle gik 
til Grunde, naar de holdtes adskilte. Men Thuret an= 
saa Befrugtningen for at bestaa i en blot Berørings- 
"Indvirkning. Pringsheim gjennemgik og bekræftede 
Aaret efter hans Undersøgelser, men troede ogsaa her 
at kunne paavise den stofiige Blanding og Sædlegemernes 
Indtrængen i Kimcellen. 

Medens Ægsporen i alle de hidtil betragtede Til- 
fælde, lige som Kobbelsporen i de fleste Tilfælde, var 
en »hvilende« Spore, der i kortere eller længere Tid, 
hos mange som Sphæroplea et halvt Aar, maatte holde 
sig i Ro, før den kunde spire, er Tang-Sporen straks i 
Stand dertil (d. e. efter et til to Døgn), og en ny Plante, 
der kan naa til Kjønsmodenhed, synes umiddelbart at 
vokse ud uden mellemliggende Slægtled (se de spirende 
Sporer i F). 

Kaste vi Blikket tilbage paa den hos Pandorina 
forefundne Parring, og sammenligne den med denne hos 
Tangen beskrevne Befrugtning, finde vi baade Lighed 
og Forskjel; Lighed, for saa vidt som to nøgne Celle- 
kroppe frit svømmende i Vandet indgaa den For- 


ening, som fører til Udviklingen af en ny Plante, lige- 
Fjerde Række. III. 920 

som naar Fiskenes »Mælk« befrugter den i Vandet 
lagte Rogn; Forskjel, for saa vidt som der hos hin kun 
med Vanskelighed kunde paavises en i det ydre udtalt 
Forskjel mellem de sammensmeltende Legemer, medens 
denne i højeste Grad træder frem her; og endvidere den 
Forskjel, at disse Legemer hist kun ere to, der begge 
ere selvbevægelige, her er der paa den ene Side utal- 
lige, paa den anden kun en, som ikke er selvbevægelig. 


Ligesom vi hos Svampene fandt Koblingsmaa- 
der, der ganske svarede til de hos Algerne forekom- 
mende, finde vi ogsaa ganske ensartede Befrugtnings- 
maader. Som et første Exempel kan anføres Befrugtningen 
hos Saprolegnierne, der ligeledes er opdaget af 
Pringsheim. Af disse Planter vil man let kunne faa 
en Form at se, naar man i Sommertiden kaster døde 
Fluer i Vand; de omgives da efter nogen Tids Forløb 
med en Mængde graalige Svampetraade, der fra den 
døde Krop straale ud til alle Sider; paa andre døde 
Insekter og paa forraadnende Plantestoffer findes andre 
Slægter og Arter. 

De tvebo og enbo Former forholde sig noget for- 
skjellig med Hensyn til Befrugtningsmaaden. I Fig. 6 
vil man i ÅA og B finde to Traade af den tvebo Form, 
Saprolegnia dioica, der i Mængde vokse frem ved 
Siden af hverandre netop af døde Fluer; Befrugtnings- 
organerne minde paa en paafaldende Maade om dem 
hos Sphæroplea; A's to øverste Celler vil man se 
fyldte med Sædlegemer, af hvilke dog en stor Del alle- 
rede har forladt Cellerne gjennem de paa Væggen ud- 
dannede Huller; de have kun én, i Forenden anbragt 
Fimretraad (Fig. D); i B vil man derimod se den øverste 

Celle kugleformet opsvulmet, dens Cellekrop har delt sig 
i fire frit liggende Kimceller, og gjennem de i Celle- 


Fig. 6. 


Kjønsorganer af Saprolegnia dioica (A, BogD) og af Achlya racemosa (C). 


væggen synlige kredsrunde Huller trænge (i Følge Ana- 
logi, da det endnu ikke er iagttaget) Sædlegemerne ind 
og udføre Befrugtningen. . 

De enbo Arter af Saprolegnierne forholde sig næsten 
som Vaucheria. I Fig. 6, C ere Kim- og Sædgjemmer 
af en anden Art (Achlya racemosa) aftegnede; Æg- 
gjemmet er kuglerundt; de i dets indre liggende Kim- 
celler maa allerede være befrugtede, da de ere omgivne 
af en paa sin dobbelte Kontur kjendelig Sporehinde+). 
Medens Æggjemmet danner sig, vokse tynde trinde Grene, 
som slaaende minde om Vaucherias »Horn«, ud fra den 
nedenfor det liggende Del af Cellen eller fra andre 
nærliggende Mycelietraade, og hen imod Æggjemmet; 
deres øverste Ender trykke.-sig fast op til dette, svulme 
noget op, adskille sig ved en Tvervæg fra det øvrige 
og ere nu blevne til selvstændige Celler, til Sædgjemmer; 


+) Saprolegniernes Ægsporer spire først efter længere Tids Forløb. 
20? 

Befrugtningen foregaaer derved, at Sædgjemmerne udvikle 
hver en kort lige Gren, som gjennemborer Æggjemmets 
Væg og trænger ind i dets indre, og her aabne de sig 
ifølge Pringsheim hos-nøgle Arter i Spidsen og udtømme 
deres Indhold over Kimcellerne; i Sæden paåastaaer han 
at kunne se Smaalegemer bevæge sig med overordenlig 
Livlighed, men da de kun ere +1, Del af en Millimeter, 
har deres Form endnu ikke nærmere kunnet bestemmes. 
Hos den aftegnede Art er det derimod tvivlsomt, om 
de aabne sig, og der er da i saa Fald heller ikke Tale 
om Sædlegemer; men i alt Fald er der den Forskjel mellem 
de enbo og tvebo Former, at der hos hine ingen Huller 


dannes i Æggjemmet forud for 


Fis 


Befrugtningen. 

Vi nærme os her til den i 
første Afsnit omtalte Kobling, og 
jeg skal endnu blot anføre et Par 
af de forefundne Mellemled. Hos 
de fleste af dem er den direkte 
Befrugtning endnu ikke iagttaget 


og ; experimentelle Undersøgelser 
B meget vanskelige; det er kun ad 
Analogiens Vej, at vi ere komne 
til de Tydninger, der nu gjælde 
for de rigtige. 

Et Forhold, der har megen 
Lighed med det hos den sidst- 


nævnte Saprolegniéslægt, findes 


KjønsorganerneafPeronospora hos Peronosporeerne, den 
lsi . 5 : . 

BE SATSER Gruppe af Svampe, til hvilke Kar- 

toffelsvampen hører. Den her afbildede (Fig. 7) lever i det 


indre af Planter, som høre til Fladstjernernes Familie. Be- 

frugtningsmaaden vil let forstaaes af Afbildningen, der har en 
paafaldende Lighed med Fig. 6, C; o er Æggjemmet, oga 
Sædgjemmet, som vokser ud som Gren af Mycelietraaden 
m.. I Fig. A sees Sædgjemmet ifærd med at trænge ind 
i Æggjemmet; i B er Kimcellen helt uddannet, Sæd- 
gjemmets Forlængelse er trængt helt ind; men medens 
dette i alt Fald hos visse Saprolegnier aabner sig, bliver 
det her altid lukket, og til Sædlegemer seer man ikke 
mindste Spor, saaledes at den paafølgende Befrugtning, 
der tilkjendegiver sin Afslutning paa sædvanlig Vis, maa 
foregaa ved Gjennemsivning. 

Sammenstille vi hermed endnu den tidligere (første 
Afsnit S. 225) omtalte Befrugtning hos Bægersvampene 


(Peziza confluens og andre Arter) (se Fig. 8 og 9), vil 


Fig. 8. 
Fig. 9. 


Kjønsorganer af Peziza confluens. Kjønsorganer af Peziza scutellata. 


man finde Forhold, der jævnt føre os over til Koblingen, 
og den Anskuelse, at denne er den laveste Førm af 
kjønslig Formering, vil da bedre kunne forstaaes. — 
Senere ville Rødalgerne vise os et andet endnu mærke- 


ligere Exempel paa Kobling. 

I alle de hidtil særlig betragtede Tilfælde (ikke 
hos de sidst nævnte Peziza-Arter) var Resultatet af Be- 
frugtningen det, at der dannede sig en Spore slet og: 
ret; men nogle andre Løvsporeplanter gaa videre, og ved 
Befrugtningen udvikles her en Slags Sporehus; dette 
Forhold findes med forskjellig Udviklingsgrad t. Ex. hos 
Coleochæte, hos Rødalgerne og dernæst hos mange 
Svampe, og det er vel værd at lægge Mærke til, da 
vi' senere, hos de højere Kryptogamer, ville finde til- 
svarende Forhold. 

Coleochæte er en Ferskvandsalge, hvis Celletraade 
udstraale fra et Centrum og saaledes danne smaa (1—1 
Linie brede) kredsrunde Skiver, sjeldnere Puder, der 
ligge tiltrykte til den Gjenstand, til hvilken de ere 
heftede%); efter som disse udstraalende og forgrenede 
Celletraade slutte sig tæt til hverandre eller ligge friere 
ved hverandres Sider, 'ere Skiverne hos de forskjellige 
Årter af en mere sammenhængende eller mere løs Natur; 
Fig. 10, A, giver et Billede af et lille Parti af en Skive. 

Befrugtningsmaaden er nøje kjendt, og det er atter 
her Pringsheim, hvem vi maa nævne som Opdageren 
(Aar 1860). Paa Fig. A vil man ved a se, at den 
øverste Celle af Grenen har uddannet sig paa en egen 
Maade omtrent som en Art Flaske, hvis Hals er. meget 
lang og smal, og som forneden er stærkt udvidet. "Op- 
rindelig er Halsen lukket, men paa det afbildede Trin 
se vi den aaben i Spidsen og Cellekroppen tilgængelig 
for udenfra indtrængende Smaalegemer. == Disse flaske- 
formede Æggjemmer hos Coleochæte minde paa en paa- 


+) Navnet Coleochæte har den deraf, at Celler hist og her bære 
en i en Skede (x0420v) indesluttet Børste (7a/7n), som e i Fig. A. 
»Skedehaar« kunde den benævnes paa Dansk. 

faldende Maade om Æggjemmerne hos de højere Krypto- 
gamer. — Sædgjemmernes Form og Stilling sees ved c 


Fig. 10. 


Formeringsorganerne hos Coleochæte pulvinata. 


og d, Fig. 10, A. De ere smaa kegledannede Celler, hvis 
Krop omformer sig til et Sædlegeme af den i Fig. E 
tegnede Form; ved d sees dette netop ifærd med at for- 
lade Sædgjemmet. Den direkte Optagelse af Sædlegemet 
i Æggjemmet er endnu ikke iagttaget, men at det gjennem 
dettes Hals vil trænge ned til Kimcellen, derom synes 
der efter alle Analogier at dømme ingen Tvivl at 
kunne være; Kimcellen faaer efter fuldendt Befrugtning 
som sædvanlig sin egen Cellestofhinde. Men nu ind- 
træder der en egen Udviklingsmaade, som vi i det fore- 
gaaende ikke have havt noget tilsvarende Exempel paa; 
fra de Celler, der ligge umiddelbart under Æggjemmet, 
(og tillige fra andre nærliggende) udvokse efter Befrugtningen 
flere Grene (se Fig. A, b), som trykke sig tæt op til det, 
vokse hen over det og beklæde det med et »Barklag«, 
hvorved vi altsaa faa en Art Sporehus. Den videre Ud- 

vikling berettiger ydermere til denne Opfattelse.  Be- 
frugtningen og hele denne Udvikling fuldendes i Løbet af 
Maanederne Maj til Juli; hen paa Efteraaret dø Celle- 
traadene, »Barklaget« farver sig mørkebrunt, og det hele 
Sporehus synker til Bunds; det seer da ud som i Fig. B, 
hvor de mangekantede Figurer angive os de »Barklaget« 
sammensættende Celler; men indenfor se vi Sporen ufor- 
andret, frisk og levende. Ved Spiringen i det kommende 
Foraar iagttages atter en Mærkelighed, den nemlig, at 
Sporen deler sig og danner en Slags Cellevæv i sit indre, 
der først ret kommer til Syne (a i Fig. C), naar Bark- 
laget (b—b) ved Spiringen bliver afkastet; Sporen har 
altsaa frembragt et flercellet Legeme, og først dennes Celler 
er det, hvis Kroppe frigjøres og træde ud som Sværmere 
(afbildede Fig. D), der ved deres Spiring lægge Grund» 
laget til en ny Plante7). Ved denne Udvikling gjør 
Coléochæte en smuk Overgang til de højere med Spore= 
hus forsynede Lønboplanter, navnlig Rødalgerne, 'Krands= 
naalene og Mosserne, og tillige giver den os et meget 
tydeligt Exempel pååa den hos mange lavere Planter 
forekommende Generaåtionsveksel; den kjønnede Plafte 
og den kjønsløse Sporefrugt ere de to med hverandre 
paa lovbestemt Maade afvekslende Generationer: 

Endnu mere indviklet og afvigende er Befrugtnings- 
maaden hos Rødalgerne, som enkelte Botanikere derfor 
ogsaa ere tilbøjelige til åt udskille fra Algerne som en 
egen højere staaende Gruppe.  Kjønsorganerne ere her 
allerede opdagede i Fyrgetyverne af Schweizeren Någeli, 
men Befrugtningsmaaden først i 1867 af de to franske 


%) Man vil ogsaa her let bemærke den Form-Lighed, der findes mellem 
den kjønsløse Sværmer (D) og Sædlegemet (E); Forskjellen er 
tilsyneladende kun den, åt hin er større. 

Botanikere Thuret og Bornet. Æggjemmet udvikles 
forskjelligt hos de forskjellige Slægter og er ofte meget 
kompliceret; dog dette have alle fælles, at de bære en 
ofte meget lang tynd Celle, der minder om Halsen paa 
Coleochætes Æggjemme; men her aabner Halsen sig 
aldrig for at optage Sædlegemerne. Paa Billedet (Fig. 11, 


Fig. 11. 


Kjønsorganer af Rødalgeér; A, af Lejolisia mediterranea; B—E, af Helmin- 
thora multifida. 


B) 'sees Sædgjemmerne sammenhobede i Enden af en 
Gren ved å og ovenfor nogle frigjorte Sædlegemer; disse 
åfvige fra alle andre Algers Sædlegemer ved at være 
kuglerunde med Cellestofhinde forsynede, ikke selv- 
bevægelige 'Celler, som altsaa af Vandets Strømninger 
maa føres hen til Spidsen af Æggjemmets Hals, hvor 
de fæste sig; Væggen mellem dem og Halsen opløses, 
og nu finder en Art Kobling Sted. Hermed ere vi 
imidlertid ikke til Ende med de afvigende Forhold; thi 

en egenlig Kimcelle synes ikke at dannes, og Befrugtningen 
har ikke den direkte Omdannelse af Æggjemmets . Celle- 
krop til Spore eller Sporehus til Følge; der fremkaldes 
nemlig en Celledeling i denne, og de ny dannede Celler 
vokse ud til korte Celletraade, der tæt sammenhobede 
sees i Fig. E, (Udviklingsgangen kan forfølges fra B, b 
gjennem C til D og E); først i den øverste Celle af 
hver af disse korte Traade danner Sporen sig. 

Mere indviklet er Befrugtningen hos andre Årter, 
t. Ex. den i Fig. 11, A afbildede; Sædgjemmet sees 
ved a; et Sædlegeme x har allerede frigjort sig, og to 
sees fastheftede til Halsen af Æggjemmet (b), hvis Bygning 
deri er afvigende fra det først betragtede, at det er 
flercellet; kun den i Midten liggende Celle, til hvilken 
Befrugtningens Virkning overføres, frembringer Sporerne ; 
de andre udvikle det disse (p) omgivende Hylster (s). 

Endelig gives der endnu mere indviklede Forhold, 
som jeg her ikke nærmere skal gaa ind paa, hos t. Ex. 
Dudresneya, hvor Befrugtningens Virkning gjennem 
forbindende Celler overføres fra det kvindelige Befrugt- 
ningsorgan til helt andre Grene. 

Ligesom jeg allerede tidligere har omtalt den mellem 
Svampe og Alger paa mange Punkter stedfindende til- 
svarende Udviklingsmaade, saaledes vil jeg ogsaa her berøre, 
at paa samme Maade som her hos Rødalgerne Resultatet 
af Befrugtningen er Dannelsen af et Sporehus, paa 
samme Maade er dette ogsaa Tilfældet hos mange Svampe, 
som det synes især af Bægersvampenes Gruppe; hos den 
i første Afsnit omtalte Peziza confluens f. Ex. dannes 
Sporehuset af mange fra den kvindelige  Kjønscelles 
Grund udvoksende Traade (Fig. 8). Det samme er Tilfældet 
med Meldugsvampen (Erysiphe communis), og efter 

Ørsteds Iagttagelser er det store kjødfulde Sporehus hos 
Hatsvampene, der vil være Læserne bedst bekjendt under 
Navnet »Paddehat«, ligeledes Resultatet af en Befrugtning. 


Jeg har behandlet Løvsporeplanterne saa vidtløftig, 
fordi de i Virkeligheden ere de af alle Planter, der have 
givet os de første, paalideligste og fuldstændigste Oplysninger 
om Befrugtningens Væsen”). Samle vi nu i en kort Over- 
sigt de vigtigste Punkter, som vi have lært med Hensyn 
til deres kjønslige Formering, da er det følgende. 

Den kjønslige Formerings Væsen bestaaer deri, at 
nøgne Masser af Celleslim blandes med hinanden og det 
befrugtende Legemes Stof optages i det, som befrugter. 

Disse Masser af Celleslim vise sig paa det laveste 
Trin (ved Koblingen) ensartede for vore nuværende In- 
strumenter i Henseende til Form, Indhold og kemisk 
Beskaffenhed; men gjennem en Række Overgangsformer 
føres vi til en navnlig i Form og Størrelse, mindre i 
Indhold og kemisk Beskaffenhed, stedse bestemtere udtalt 
Modsætning (ved den egenlige Befrugtning). 

Om denne Modsætning kan i Almindelighed kun 
siges, at de befrugtende Legemer, Sædlegemerne, i Stør- 
relse staa: tilbage for de befrugtede, og at de paa faa 
Undtagelser nær besidde en høj Grad af Selvbevægelig- 
hed (hvormed da følger en bestemt Form-Uddannelse, idet 
Fimretraade optræde). Den kvindelige Befrugtningscelle, 


%) At Laverne ikke have været omtalte, har sin Grund i, at vi vide 
endnu mindre om deres Kjønsorganer end om de fleste Svampes; 
for øvrigt haaber jeg længere hen at kunne gjøre Læseren bekjendt 
med de højst interessante Spørgsmaal om disse Skabningers 
sande Natur, som netop i den nyeste Tid beskæftige Botanikerne. 

Kimcellen, er ikke selvbevægelig, og forbliver paa faa 
Undtagelser nær afventende indesluttet i sin Modercelle- 
hinde. Fremdeles kan fremhæves, at Sædlegemerne i 
Regelen kun indeholde lidt af Olie, Stivelse, Bladgrønt 
eller andre farvende Stoffer; Kimcellerne derimod inde- 
holde oftest meget af disse Stoffer. Grunden er let for- 
klarlig; hine have altid en efemer Tilværelse, deres Liv 
er- flygtigt og de gaa snart tilgrunde, hvad enten de op- 
fylde deres befrugtende Bestemmelse eller ikke; disse 
maa derimod leve længere, opsamle Næring for sig selv 
og deres mulige Afkom. Endelig ere Sædlegemerne i 
Regelen mange i Antal, Kimcellerne faa. Disse Mod- 
sætninger træde endnu 'skarpere frem hos de højere 
Lønboplanter. 

Farveløs Celleslim synes at spille en Rolle ved Be- 
frugtningen (og Parringen); thi oftest er en farveløs 
»Undfangelsesplet« tilstede paa Kimcellen, og til denne 
lægger Kimlegemet sig i saa Fald op med sin altid farve- 
" løse Forende. 

Med Hensyn til Maaden, hvorpaa de to Kjønsceller 
kunne komme til at virke sammen, hersker den største 
Mangfoldighed, paa hvilken vi i det foregaaende have 
seet nogle Exempler. 

Det første synlige Resultat af Befrugtningen er 
Udsondringen af en Cellestofhinde om Kimcellen, hvor en 
saadan var bestemt foruddannet; hos de fleste udvikler 
sig blot en encellet, ofte hvilende Spore, hos andre et 
mere eller mindre kompliceret Sporehus. 

I det følgende Afsnit ville vi fortsætte med de højere 
Lønboplanter. ! 


Om nogle af de mindste Organismer. 


D. smaa Organismer, der benævnes Bakterier, Vibrioner 
o. l., og som efter Forslag af Någeli sammenfattes under 
Betegnelsen:  s»Schizomyceter« og maaske paa Dansk 
kunde kaldes Svampealger, gribe paa forskjellig Maade 
ind i flere af de Spørgsmaal, som i den senere Tid i 
fortrinlig: Grad have tiltrukket sig Naturforskernes Op- 
mærksømhed. De spille saaledes ifølge Pasteurs Under- 
søgelser' en vigtig Rolle ved forskjellige Gjæringsfænomener ; 
flere Naturforskere have i dem seet det egenlige Smitte- 
stof,. hvorved nogle af de farligste Smittesoter udbredes, 
og de have faaet en særlig Interesse ved det navnlig i 
Anledning af den Darwinske Lære paany fremdragne 
Spørgsmaal om Selvdannelsens Mulighed. En sammen- 
trængt Fremstilling af det Kjendskab til disse Organismers 
Natur, hvortil den nyere Tids Undersøgelser have ført, 
turde derfor maaske være paa sin Plads i nærværende 
Tidsskrift. 

Svampealgerne høre til de mindste og ufuldkomneste 
af alle Organismer, ere udbredte over hele Jorden, findes 
i større eller mindre Mængde i enhver Vædske, i Mælk, 
Eddike, ofte i Dyrs og Menneskers Tarmkanal, ja endog 
i Blodet, og svæve som usynlige Smaalegemer i al Luft. 

Man er istand til, naar som helst man ønsker det, at 
fremkalde dem i Millionvis. Man behøver kun at hen- 
lægge et lille Stykke Kjød, Brød eller anden organisk 
Substans i Vand, som er udsat for Luftens Indvirkning, 
og efter faa Timers Forløb vil der vise sig en Vrimmel 
af punkt- eller stavformede farveløse Smaalegemer, som 
bevæge sig med stor Livlighed; men de ere saa småa — 
too rig Linie lange — at man maa anvende en stærk 
Forstørrelse for at faa Øje paa dem. Efter Bevægelsen 
at dømme er det Infusionsdyr, man har for sig; men i 
deres ydre Form, i Bygning og Formeringsmaade have 
de mest Lighed med visse Alger, og i deres biologiske 


Forhold stemme de ganske overens med Svampene. 


1 MonasCrepusculum. 2 en Monaskjæde. 3 Vibrio serpens. 4 Spirillum., 

5 Bakterier. 6 Lang Bakteriekjæde. 7 Monade og Bakterie-Slim, frembragt ved Dyrk- 

ning af disse paa en Kartoffelskive. 8 Sarcina ventriculi i Urin; 9 samme fra 
Tarmkanalen. 


Hvad Formen angaaer, frembyde disse Smaaorganismer 
navnlig følgende Forskjelligheder. De kunne være kugle- 


formede (Fig. 1) og ere da beskrevne som Årter af 

Slægten Monas (M. Crepusculum, M. prodigiosa). 
Saadanne forekomme ogsaa kjædeformig forenede (Fig. 2). 
De ere meget ofte stavformede og henføres da til Bac- 
terium (Fig. 5) eller Zoogloea, naar de ere enkelt- 
levende eller kun danne korte Kjæder, men danne de 
længere Kjæder (Fig. 6), der endog undertiden kunne 
være grenede, ere de beskrevne som Leptothrix (L. buc- 
calis, der lever i Slimen paa Tænderne, L.intestinalis 
i Lunge og Maveslim).  Ere de bugtede, kaldes de 
Vibrio (V. serpens Fig. 3), spiralsnoede (Fig. 4), 
Spirillum og, naar Vindingerne støde tæt op til 
hinanden, Spirochæte (S. plicatilis). Kun sjelden ere 
Cellerne forenede til en Flade eller et Legeme (Sarcina 
ventriculi Fig. 8—9). 

Svampealgerne ere altsaa, ligesom mange egenlige 
Alger, enkeltlevende eller i Kolonier forenede Celler, 
men den klare Celleslim udfylder saa ensformig hele den 
indre Hulhed, at man troer at se solide Legemer. De 
ere i Regelen farveløse, sjelden røde (Monas prodi- 
giosa) eller brunlige (Sarcina). De formere sig meget 
hurtig ved gjentagen Tvedeling. Delingen skeer lodret 
paa Cellens Længdeakse og i Regelen gjennem alle 
Generationer i samme Retning, saa at Cellerne, for saa 
vidt de vedblive at staa i indbyrdes Forbindelse, danne 
en enkelt Række. Kun hos Sarcina skeer Delingen i 
de paa hinanden følgende Generationer i 3 Rumdimensioner, 
saa at der dannes et Cellelegeme. 

Svampealgerne leve ligesom Vandsvampene (Sapro- 
legniaceæ) fornemmelig i Vand eller andre Vædsker, 
hvori der findes raadnende organiske Substantser. De 
vise sædvanlig en livlig Bevægelse ligesom Algernes 


" Sværmsporer og Sædlegemer. De bevæge sig i lige 

Linier eller i Buer og — de spiralformige dreiende sig 
om deres Akse paa Oscillatoriernes Vis — lige saa godt 
forlænds som baglænds. Egne. Bevægelsesredskaber som 
Sværmsporernes Fimrehaar er det hidtil ikke lykkedes at 
iagttage. De fleste have et Hvilestadium, i hvilket de 
indhylles i en klar Slim. De kunne ogsaa, navnlig Mo» 
naderne og Bakterierne, leve paa et fugtigt Underlag; 
overførte f. Ex. paa en Kartoffelskive ville de danne et 
Slimlag, som vokser til en anselig Tykkelse og svarer 
til det, hvori de befinde sig i deres Hvileperiode (Fig. 7). 
Naar den Vædske, hvori de leve, tørrer ind, føres de som 
Støv om i Luften uden at tabe deres Spireevne, Det 
er netop herved, at de faa en saa stor Udbredning og 
spille en saa vigtig Rolle i Naturens Husholdning. Det 
er især ved den i Vand foregaaende Opløsning og For- 
raadnelse af Kjød og andre Dele af det dyriske Legeme, 
at de ere virksomme, og det antages, at Kogsaltets 
og Kloroformens konserverende Egenskaber fornemmelig 
bero derpaa, at disse Stoffer virke som Gift paa Bak- 
terierne. 

Nogle af de herhen hørende, tidligere som Monader 
beskrevne, Organismer udvikles paa organiske Substanser, 
især paa Brød, kogte Kartofler og andre Madvarer, som 
henligge i fugtig Luft, og det er en saadan, som under 
Navn af »Blod i Brødet« til alle Tider har givet Anled= 
ning til overtroiske Fortællinger og derved faaet en 
særegen historisk Betydning. Den viser sig som Blod- 
pletter og bestaaer af kugleformede, + yg Linie store 
Celler, indhyllede i en Slim. Disse Celler formere sig 
med utrolig Hurtighed ved Deling, saa at lidt af Slimen, 
overført paa en passende Bund i varm og fugtig Luft og 
i Mørke, snart vil vokse til en stor »Blodplet«. Da der 

1848 viste sig »Blod i Brødet« i Berlin, blev denne 
Fremtoning første Gang gjort til Gjenstand for omhygge- 
lig Undersøgelse afEhrenberg. Han kaldte den herved 
virksomme Organisme Monas prodigiosa og henførte 
den til Infusionsdyrene, og han viste med sjelden Lærdom, 
hvorledes dette »Vidunder« kan forfølges tilbage til de 
ældste Tider. Der viste sig saaledes Blod i Soldaternes 
Brød, da Alexander den Store beleirede Tyrus i 
Syrien; men det var især, naar denne Plante indfandt 
sig paa det ved den hellige Nadvere indviede Brød 
(Hostien), at den ved at fremkalde Troen paa en over- 
naturlig Forvandling kom til at spille en mærkelig Rolle 
gjennem hele Middelalderen. I Aaret 1201 tog en Hyrde, 
som havde overværet den hellige Nadvere ved Klosteret 
Doberan i Mechlenburg en Hostie hjem med sig og 
gjemte den i sin Hyrdestav, for at den kunde tjene som 
Beskyttelse for Hjorden. Det blev opdaget, og da 
Hostien viste sig »blødende«, antoges her at være skeet 
et Vidunder. Der blev bygget et eget Kapel til Op- 
bevaring af det »hellige Blod«, og hertil foretoges paa 
en bestemt Dag om Aaret Valfarter. Blod, som viste 
sig paa en Hostie 1264, havde til Følge, at Pave Urban 
ved en egen Bulle anordnede en aarlig Kirkefest. 1296 
satte en Jøde sig i Besiddelse af en Hostie for at van- 
hellige den. Da det blev opdaget, at Hostien viste Blod, 
gav dette Anledning til et storartet Myrderi blandt 
Jøderne i Wirzburg, Rothenburg og Nirnberg. 
Om lignende Tilfælde haves Underretning fra 1299, 1330, 
1338, 1369, 1492 0. fl. A. Endnu i 1819 satte »Blod«, 
som viste sig paa Brød og andre Madvarer hos en Bonde 


i Nærheden af Padua, Befolkningen i Bestyrtelse. 
Fjerde Række. III. 91 

Bakterierne og lignende Organismer ere, som Pa- 
steur først har paavist, virksomme ved Mælkesyre- og 
Smørsyre-Gjæring og i det mindste i visse Tilfælde ved 
Vinsyre- og Eddikesyre-Gjæring, men det synes ikke, 
som Pasteur har ment, at være forskjellige Arter af 
Bakterier, der bestemme Gjæringens Karakter; snarere 
synes det at være de samme Arter, som overalt indlede 
Gjæringen, medens dennes specielle kemiske Retning 
bestemmes ved det forskjellige Substrat. 

Man har i den senere Tid tillagt Bakterierne stor 
Betydning som den egenlige Aarsag til flere af de far- 
ligste Sygdomme, men i Regelen uden Grund"). De 
samme Bakterier, som leve i Vandet, findes nemlig 
normalt hos Menneskene i Mundhulen, i Maven og Tarm- 
kanalen. Det er derfor urigtigt, naar man t. Ex. i Bak- 
teriers Tilstedeværelse i Kolerapatienters Udtømmelser 
har troet at se noget for denne Sygdom ejendommeligt. 
Derimod synes den navnlig blandt Hornkvæg og Heste 
saa ødelæggende »Miltbrand« at bero paa en Over- 
fyldning af Blodet med Bakterier, og man har været 
istand til at overføre Sygdommen ved Inokulation med 
det bakterieholdige Blod. 

For omtrent 30 Aar siden opdagede Goodsir en, 
som det synes, med Bakterierne beslægtet Organisme 
(Sarcina ventriculi) i -Tarmkanalen hos Mennesket. 
Den er et terningeformet Legeme, dannet af mange, 


undertiden flere tusinde, Celler, og har en brunlig, 


”) Den tydske Botaniker, Prof. Hallier, har navnlig fantaseret 
meget i denne Retning. De Organismer (»Micrococcus«), som 
han finder overalt, og hvoraf alt kan opstaa, ere ikke andet end de 
Smaadele, hvori mange organiske Legemer henfalde ved Opløs- 
ning. Det er nu almindelig erkjendt, at der ikke kan tillægges 
hans Arbejder den ringeste videnskabelige Værd. 

graalig-rød eller graa Farve. Den synes at være meget 
almindelig tilstede og staaer i Regelen ikke i Forbindelse 
med nogen Forstyrrelse i Fordøjelsen. Den forekommer 
ligeledes ofte i Urinen, men er da mindre og bestaaer 
kun af 4—64 Celler. Ogsaa i Lungerne og Hjernen er 
Sarcina bleven paavist. 

Da Svampealgerne høre til de mindste og ufuldkomneste 
Organismer, var det naturligt, at de maatte inddrages i 
Spørgsmaalet om Selvdannelsens Mulighed, som ved den 
Darwinske Lære har faaet forhøjet Interesse. Da denne 
Lære gaaer ud paa, at de fuldkomne Organismer ere 
opstaaede ved Omdannelse af de ufuldkomnere, maa den 
nødvendigvis føre til den Antagelse, at de aller ufuld- 
komneste skylde Selvdannelse deres Tilværelse. De i 
denne Anledning anstillede Forsøg ere dog ingenlunde 
gunstige for Selvdannelsen. Det har nemlig vist sig, at 
naar man drager Omsorg for, at Bakteriekimene dræbes i 
den med en bakteriefri Vædske i Forbindelse staaende 
Luft — hvilket kan ske ved at lede denne gjennem et 
rødglødende Jernrør — vil der ingen Bakterier opstaa 
i Vædsken. 

" Ihvorvel de i det foregaaende omhandlede Orga- 
nismer i den nyere Tid i en ganske særlig Grad have 
tiltrukket sig Naturforskernes og Lægernes Opmærksomhed 
og ofte ere blevne gjorte til Gjenstand for omhyggelige 
Undersøgelser — alene om Sarcina er der skrevet over 
50 Afhandlinger — ere vore Kundskaber til dem endnu 
meget ufuldkomne, og navnlig maa det ansees for tvivl- 
somt, om de som egne Slægter beskrevne Former ikke 
snarere ere forskjellige Udviklingstrin af de samme Årter. 
Ligeledes hersker der endnu Tvivl med Hensyn til disse 
Organismers Stilling i Systemet. Det maa ansees for 

afgjort, at de ikke ere Dyr, som man tidligere antog, 
men Planter, og fremdeles at de i deres Formering, 
Vækst og ydre Form”) slutte sig nærmest til Algerne, 
i deres biologiske Forhold derimod til Svampene. Rigtigst 
er det maaske at betragte dem som en egen Gruppe, 


der danner Overgang mellem Vandsvampene og Algerne. 


De Afhandlinger, hvorfra de bedste Oplysninger om 
Schizomyceterne kunne hentes, ere følgende: Herm. Hoff- 
mann: Ueber Bacterien (B. Zeit. 1869 p. 233). Pasteur: 
Etudes sur les vins (Comptes rendus des séances de Vaca- 
demie des sciences Tom. 58. 1864 p. 142). Ehrenberg: 
Nachweis, dass das Prodigium des Bluts in Brod u. Speisen 
durch ein  monadenartiges Thierchen hervorgebracht ist 
(Monatsber. Berl. Acad, 1848 p. 349, 1849 p. 101, 
1850 p. 215). De Bary: zur Beurtheilung der Pilzschriften 
des Herrn Hallier (Bot. Zeit. 1868 p. 294); Bericht uber 
die an den Cholera-Auslerungen vorgefundenen Pilze (Bot. 
Zeit. 1868 p. 686). Suringar: Ein Wort uber den 
Zellenbau von Sarcina (Bot. Zeit. 1866 p. 269). 


") De slutte sig i deres morfologiske Forhold især nær til de blaa- 
grønne Slimalger. Spirillum og Spirochæte svare saaledes 
ganske til Spirulina blandt Oscillatorierne og Sarcina til 
Morismopedia. 


Mindre Meddelelser. 


1. Ynglepleje hos Fiske.”) En engelsk Iagttager (Hr. 
Peek) har forøget Antallet af de Exempler, man har paa, 
at Hanfisken vaager over Ægene, med den lille Flod- 
ulk (Cottus gobio), som ogsaa findes i vore Vandløb. 
Han fik tilfældigvis 4 Exemplarer af denne Fisk, som han 
anbragte i sit Akvarium. En Morgen (d. 4de Marts) havde 
han den Overraskelse at finde, at et stort lystfarvet Exemplar 
var blevet paafaldende tyndt, og at en lille mørktfarvet ++) 
Fisk indtog en fast Stilling paa Toppen af en Sten henne 
ved den ene Side af Beholderen. Ved nærmere Eftersyn 
fandt han, at den lyse Fisk (Hunnen) havde lagt sine Æg 
paa Siden af Glasset i Højde med Toppen af Stenen, om- 
trent 2 Tommer fra Bunden. Den lille sorte (Hannen) blev 
siddende ved Ægene, som vare omtrent 40 i Tallet, og blev 
uafladelig ved at vifte dem med sine store Brystfinner, medens 
den ,,med vilde Blikke" agtede paa de andre Beboeres Be- 
vægelser i Akvariet. Efter at have viftet Æggemassen med 
en Bevægelse nedad, som om den havde gjort Regning paa, 
at de vare afsatte paa Bunden (hvad de vel egenlig ogsaa 
skulde have været), syntes den pludselig at blive deres unatur- 
lige Stilling var og ombyttede Finnernes Bevægelse med 
den modsatte, saa at Vandstrømmen derved ledtes opad 
gjennem den befæstede Masse. Denne Fejltagelse indtraadte 
mange Gange om Dagen og blev ligesaa ofte rettet igjen. %%+) 


") Jfr, Costes lagttagelser om Hundestejlernes Redebygning i dette 
Tidsskrift 3die Række 1ste Bind S. 124 og Gerbes over redebyg- 
gende Læbefiske sammesteds 3die Bind S. 330. 

"”) Farven skal variere efter Bundens Beskaffenhed. 

""”) Det var vel ingen Fejltagelse, men Bevægelsen skiftedes forsætlig 
for at frembringe Strømninger i forskjellige Retninger og derved 
sikre saavidt muligt alle Ægene den for deres Udvikling nød- 
vendige stadige Fornyelse af det omgivende Vand. 

(R. A,) 

Mellem Ægene var der flere Kanaler, hvorigjennem Vandet 
kunde gaa frit, saa at hvert enkelt Æg kunde blive berørt 
af Vandstrømmen. Medens Hanfisken saaledes holdt Vagt, 
tog den aldrig den mindste Føde, og ethvert Forsøg paa at 
made den blev vist tilbage; den ene Orm efter den anden 
blev budt den, men den tog dem kun i Munden og flyttede 
dem til den fjerneste Krog i Beholderen. Da Hr. P. stak 
en Jernpind ned i Vandet tæt ved den for at flytte en lille 
Sten, greb den saa heftig om den og holdt den saa 
fast, at han kunde løfte den næsten 1 Alen op af Vandet 
og holde den svævende der et Øjeblik. En levende Reje blev 
sat ned til den i Nærheden af det Sted, hvor Ægene laa; 
Fisken greb den midt om Kroppen og kastede den tilside, 
som en Hund vilde have gjort ved en Rotte, og vendte saa 
tilbage til sin Post og begyndte igjen at vifte Ægene med 
fornyet Kraft og Iver, ligesom for at indvinde den tabte Tid. 
Dersom noget faldt ned fra Bregnerne ovenover den, blev 
det grebet og hurtig ført bort til den anden Ende af Akva- 
riet. — Fire Dage efter at den mørke Ulk havde begyndt 
sit Kjærlighedsværk, begyndte Ægene at antage en gulagtig 
Farve. Den syntes at være yderst urolig over Hundestejlernes 
store Frækhed, at komme og iagttage dens Adfærd med 
Nysgjerrighed. Den maatte ikke alene passe paa disse uved- 
kommende fremmede, men ogsaa paa Moderen, som var i 
en mager Tilstand og syntes at lure paa en Lejlighed til 
at fortære Rognen. 16 Dage efter at Ægene vare lagte, 
havde de faaet et plettet Udseende, og ved Hjælp af en Lupe 
opdagede Hr. P., at disse Pletter vare Øjnene, og at hvert 
Æg indeholdt en levende lille Fisk. Deres Bevogter begyndte 
nu at blive rasende ophidset og viftede ivrig Dag og Nat 
uden Ophør, først nedad og saa opad, foer rundt i Behol- 
deren, angreb dettes andre Beboere uden mindste Anledning 
og vendte hurtig igjen tilbage til sin Pligt. 35 Dage efter 
Æglægningen udklækkedes en lille Fisk af de allerfleste Æg. 
En af de første Gange dette skete, jog Faderen den lille Fisk 
ned paa Bunden af Beholderen, tog den forsigtig i sin Mund 
og anbragte den igjen i Æggeklumpen. Den fik dog ikke 
Lejlighed til at gjentage dette, da Ungerne nu i stor Mængde 
begyndte at bryde ud af deres Fængsler. Desværre blev 
Iagttagelsen her afbrudt ved Hr. P.s Fraværelse og en under 
denne indtruffen Beskadigelse af Akvariet, men saa meget 
viste sig dog, at den opofrende Hanfisk ikke alene bevog- 
tede Ægene over en Maaned, men blev ved at vifte de tomme 
Æggeskaller, efter at de smaa Fiske vare slupne ud; saa 

opfyldt var den af sit Arbejde! At det i dette og lignende 
Tilfælde er Hannen, hvem dette paahviler, er ikke saa 
- underligt; naar Hunnen har skudt sin Rogn, gaaer den sin 
Vej og bekymrer sig ikke mere om den, hvorimod det bliver 
Hannens Sag, naar den kommer bag efter for at befrugte 
dem. at blive der og beskytte dem. 

I det franske Akademies Møde den 16de Avgust 1869 
meddelte Hr. Carbonnier en smuk Iagttagelse over en 
lille kinesisk Ferskvandsfisk af de labyrinthgjælledes Familie 
(en Macropodius), der lever i Kantons Rismarker. ,,Naar 
Legetiden nærmer sig, paraderer Hannen for Hunnen med 
udspilede Finner; denne synes heller ikke at forblive lige- 
gyldig ved dens opfordrende Lader, men begynder sine For- 
beredelser til Æglægningen. I Overfladen af Vandet sluger 
den i sig en Luftblære, som den giver fra sig igjen, og som 
stiger op til Overfladen uden at briste, maaske fordi den 
er forsynet med en af Fiskens Mund afsondret Slimhinde. 
Ved at fortsætte denne Fremgangsmaade uden at unde sig 
Hvile danner den paa Overfladen af Vandet en Skumplade, 
der kan have en Tykkelse af 4—5 Linier. Den er bestemt 
til at danne et Tag for Ægene. Nu finder Parringen Sted: 
Hannen krummer sig i en Bue, medens Hunnen indtager en 
lodret Stilling i Vandet, saaledes at den nederste Del af dens 
Krop omfattes af den af Hannens Legeme dannede Ring, der 
slutter sig sammen om den, trykker sig op ad den og driver 
den til at give sine Æg fra sig, som i samme Øjeblik be- 
frugtes. Parringen foregaaer lige under Skumtaget, 6—8 Tom- 
mer under dette; de skilles nu ad og Ægene flyde omkring, 
men Parringen gjentager sig flere Gange om Dagen paa 
samme Maade. Saasnart Æglægningen er forbi, jager Han- 
nen Hunnen bort; hvad der nu er at gjøre besørger den 
alene. Den henter taalmodig de spredte Æg i sin Mund 
og bringer dem hen under Skumtaget, der i den næste halve 
Snes Dage er en Gjenstand for dens stadige Aarvaagenhed. 
I al denne Tid tager den ikke Føde til sig, men anvender 
hele Tiden paa at bevogte det luftige Bo, der huser dens 
Yngel. Opstaaer der et Hul i Skumtaget, stopper den det 
med nye Luftblærer; er der et Sted for mange Æg, puffer 
den dem med Hovedet hen paa et andet, hvor de ligge mindre 
tæt. Efter Udklækningen vaager den med samme Omhu over 
den spæde Yngel, gjør Jagt paa dem, der ville forlade det 
fædrene Tag, tager dem i Munden og bringer dem tilbage; 
først naar Flygtningenes voksende Mængde lærer den, at dens 
Faderværdighed ikke mere agtes, og at den nye Familie ikke 
mere behøver dens Beskyttelse, ophører dens Aarvaagenhed.” 

Om Ynglepleje hos nogle brasilianske Flod- Læbefiske 
(Geophagus) beretter den tydske Zoolog Hensel,”) der 
har været i Syd-Amerika, følgende: ,,Denne Fiskeslægt er 
bekjendt ved højst mærkelige Ejendommeligheder i dens Yngle- 
pleje, og navnlig siges det at være Hankjønnet, som udmærker 
sig ved en særegen Omhu for Afkommet. Desværre var 
Sommeren skredet for langt frem, til at jeg kunde iagttage 
Legen hos G. scymnophilus, og jeg maa derfor lade 
det henstaa uafgjort, om denne Fisk bygger en Rede til 
Ægene eller udruger dem i sin Mundhule. Derimod lykke- 
des det mig ofte at iagttage den Omhu. hvormed Fisken 
(sandsynligvis Hannen) beskytter og leder Ungerne. Medens 
disse endnu ere meget smaa, opholder den gamle Fisk sig i 
de lave Bjergbække, hvor Vandet flyder klart og rent hen over 
Smaastenene; sandsynligvis er det ogsaa netop i dem, den 
leger. Her træffer man den nu paa meget flade Steder i 
Nærheden af Bredden, hvor Vandet standses af stedlige Smaa- 
forhindringer og derfor staaer næsten aldeles stille, hvor 
Stenene ere overtrukne med grønne Alger og Bunden rige- 
lig dækket med Dynd. Her svømme Ungernes Flok, maaske 
bestaaende af 20—30 Stykker, sorgløst om, medens den 
gamle forsigtig holder Vagt i nogen Afstand. Viser der sig 
nu en eller anden Fare — f. Ex. et Menneske, der nærmer 
sig hurtig — indfinder den gamle sig pludselig midt i Flok- 
ken og giver den sandsynligvis et Tegn; thi ligesom paa 
Kommando forsamle alle Ungerne sig om den gamles Mund, som 
de omgive ligesom et Skæg; med Lynets Hurtighed forsvinde 
de alle ind i den, og førend man kan hindre det, er den langt 
borte med dem allesammen. Beholder man den i Sigte, vil 
man snart se den opsøge et Sted, der ligner det, den har forladt, 
og her igjen slippe Ungerne ud af deres Varetægtsfængsel. Er 
man bleven Fisken var i længere Afstand, hvilket paa Grund 
af Vandets Klarhed ikke er vanskeligt, lykkes det ikke sjelden 
med Forsigtighed at komme den saa nær, at man ved plud- 
selig at stikke et lille Net imellem kan skille den gamle fra 
Ungerne og spærre disse af i deres lille Vig. De svømme 
da, tæt sammentrængte til en Stime, frem og tilbage i det 
lille Rum, der staaer til deres Raadighed, og oppebie Hjælp 
fra den gamle, der gaaer urolig udenfor og lurer paa en 
Aabning, hvorigjennem den kan befrie sine Unger. og dette 
gjør den saa hurtig og forsigtig, at det, hvor megen Umage 
jeg end gjorde mig, aldrig lykkedes mig at fange den i Nettet 


”) Archiv f, Naturg. 1870. 

med Ungerne i Munden; det lykkedes mig kun ved at affyre 
” et Skud i Vandet tæt ved den, hvorved den blev dræbt eller 
bedøvet. Ungerne ligge tæt pakkede i Mundhulen med Ho- 
vederne vendende bagud henimod Gjællerne.” 

Om en Mallefisk, den store Arius Commensonii, 
hedder det: Hunnen lægger nogle faa Æg saa store som 
almindelige Geværkugler. Hannen befrugter dem formodenlig 
først og optager dem saa i sin Mundhule for at lade dem 
udvikle sig der. Uden Tvivl kan Hannen i al denne Tid 
—- dennes Varighed er iøvrigt ubekjendt — ikke tage Føde 
til sig, og dette er maaske Grunden til den store Dødelighed 
mellem disse Fiske (?). H. fandt i en slig død Fisk Munden 
fuld af vel udviklede, men døde Unger med stor Blommesæk, 
og Fiskerne fange i Legetiden Hannerne, løfte dem i Vejret 
ved Halefinnen og ryste saaledes Ægene ud af Munden paa 
dem; de tørres for at benyttes til Madding. 

Endnu større Interesse knytter der sig maaske til de 
sjeldnere Tilfælde, hvor Yngleplejen fra Naturens Side er 
overdraget til helt andre Væsener. Et saadant Forhold er 
i den senere Tid paavist mellem flere Arter af Ferkvands- 
muslinger og en lille, halvanden til to Tommer, sjelden 21” 
lang, ved sin Sejglivethed og bitre Smag udmærket Fisk af 
Karpefamilien (Rhodeus amarus), som er udbredt over 
hele Mellem-Evropa og i Tydskland benævnes ,,Bitterling". 
1857 blev Prof. Krauss i Stuttgart opmærksom paa,. at 
Hunnen af denne lille Fisk i Legetiden har et ganske ejen- 
dommeligt Vedhæng, der hænger ned fra dens Bug. Dette 
er et Rør til at aflægge Ægene med, om man vil, en meget 
forlænget ,,Urogenitalpapil". Det udvikler sig efterhaanden 
under Legetiden; naar Ægene i Æggestokken ere modne, 
hænger det frit ned fra Bugen lige foran Gatfinnen som en 
81" indtil 2” lang ormdannet Snor. Naar Fisken svømmer, 
slæber det efter den, saa at det rager ud over dens Hale- 
finne og ligner en Regnorm, der hænger den ud af Tarmen. 
At det virkelig er et Læggerør, derom overbeviste Siebold 
sig, da han den 16de April 1858 fandt en uhyre Mængde 
»Bitterlinge" falbudt paa Torvet i Strasburg; mange af dem 
havde netop været i Begreb med at aflægge deres gule Æg, 
og Læggerøret, der lige fra Roden til Spidsen var udspilet 
af en Række svovlgule Æg, kom derved til at se ud som 
en Perlesnor. .Æggehinden var meget elastisk, og de gule 
ovale Æg, der ere meget store (1'”” brede og 11'”” lange) i 
Forhold til Læggerørets Omfang, antage derfor, medens de 
gaa igjennem dette, en næsten cylindrisk Form, som dog 

forsvinder, saasnart de ere traadte ud af dets Spidse. Naar 
Legetiden er forbi og dermed ogsaa Læggerørets Funktion,” 
skrumper det saa fuldstændig ind igjen, at der kun bliver 
en 11/” lang Papil eller blød Gatvorte tilbage. 

Allerede meget tidligere havde forskjellige Naturforskere 
lagt Mærke til, at der hos Ferskvandsmuslinger af Slæg- 
ten Unio (mindre hyppig hos de mere tyndskallede Ano- 
donter) i Mellem-Evropas Floder i den samme Aarstid 
(April, Maj) fandtes meget ofte gule Æg af den ovenfor 
beskrevne Form, Størrelse og Farve anbragte i forskjelligt 
Antal i Muslingens indre Gjæller (sjelden tillige i de ydre, 
hvori Muslingens egne Æg ophobes). Karl Vogt fandt 
saaledes blandt 100 Muslinger 60, som indeholdt de om- 
talte Fiskeæg eller unge udklækkede Fiske, stundom indtil 
40 i en og samme Musling. Allerede førend man iagttog 
Læggerøret hos Rhodeus amarus. var man kommen under 
Vejr med, at disse Æg ikke kunde tilhøre nogen anden Fisk. 
Der er den Mærkelighed derved, at denne Fisks Æg ud- 
klækkes meget tidlig. d. v. s. Yngelen forlader Æget paa et 
tidligere Udviklingstrin end andre Fiske og trænger altsaa vir- 
kelig til den Beskyttelse, som Opholdet i Muslingegjællen 
kan yde den Dette Ophold varer iøvrigt ikke meget længe 
— Dr. No11 fandt de første Æg den 19de April, de første ud- 
klækkede Unger den 8de Maj og Unger færdige til at for- 
lade Muslingen (5'” lange) den 15de Maj — men synes ikke 
heller at medføre nogensomhelst Ulempe for Muslingen. 
Bitterlingen vælger sin Ammestue godt; thi Ægene have i 
Muslingens sækformige Gjæller. beskyttede af dens øvrige 
bløde Dele (de ydre Gjæller, Kappen) og af Skallerne, saa 
trygt et Barnekammer, som det vel var muligt at skaffe dem, 
og det gjennemstrømmes jo for Værtens eget Aandedræts 
Skyld af uafladelige Strømninger, der paa en Gang tilføre 
dens egne Gjæller og dens smaa Snyltegjæster eller Plejebørn 
friskt Vand. hvilket for Fiskeægenes Udvikling som bekjendt 
er en meget væsenlig Omstændighed. Hvorledes Fisken 
bærer sig ad med at anbringe sine Æg i Muslingens Gjæller, 
er endnu ikke ligefrem iagttaget, men det er klart nok, at 
det udføres ved Hjælp af Læggerøret, og at dette stikkes 
ind i Muslingens Kappehule. Muslingen sidder nemlig næsten 
fuldstændig begravet i Dyndet i en Stilling, der nærmer sig 
meget til den lodrette, saaledes at kun Bagenden af de to 
Skaller og mellem dem de to Kappeaabninger — den større, 
fryndsede, hvorigjennem Vandet idelig strømmer ind, og den 
mindre, glatte, hvoraf det strømmer ud — rage lidt op over 

Vandbunden. Gjennem den større Aabning vil nu Fisken 
lade sit ægfyldte Læggerør hænge ned i Muslingens Kappe- 
hule: foruroliges Muslingen derved — hvilket endda ikke er 
saa vist — vil det ikke have anden Følge, end at den klemmer 
Skallerne sammen om det og derved selv fremskynder Æg- 
lægningen; Fisken vil det neppe kunne skade. Rimeligvis 
stikker denne endogsaa sit Læggerør helt ned i den Kanal, 
der løber paa hver Side langs Muslingens Ryg og langs med 
Gjællernes Grund, og hvorfra Ægene da let kunne komme 
ind i Gjællesækkens forskjellige Afdelinger eller Kamre. I 
disse indtage Smaafiskene altid en bestemt Stilling med Hovedet 
mod Gjællens frie Rand; de maa da søge baglænds gjennem 
den omtalte Kanal ud i den bageste Deel af Kappehulen og 
derfra ud i det frie gjennem Udførselsporten. Frit i Vandet 
fandt Noll Stimer af denne Yngel den 28de Maj. Iøvrigt 
synes det, at samme Musling godt kan blive belagt af for- 
skjellige Fiske. da dissee Æg og Yngel som i samme 
”Musling paa meget forskjellige avikbagsken. I Slutningen 
af Maj fandt Noll alle Æg udklækkede, men andre have 
fundet dem i Muslingerne endnu i Juli. — Et interessant 
Modstykke er det iøvrigt, at selve Muslingernes spæde Yngel 
efter at have forladt Modermuslingens Gjæller sætter sig fast 
paa Ferskvandsfiskenes,Hud og der tilbringer flere Maaneder, 
indesluttet i smaa Kapsler, som andre Snyltedyr. +) 

Det viser sig ogsaa mere og mere, at de større Gopler 
spille en vis Rolle som Beskyttere af Havets Fiskeyngel. 
Man har oftere og i meget forskjellige Have gjort den Iagt- 
tagelse, at der under hver større Gople holdt en lille Flok 
Smaafiske til. som, naar de bleve fordrevne derfra, søgte til- 
bage til den igjen og tilsyneladende færdedes temmelig uan- 
tastede mellem Goplens Net af talløse Fangtraade, hvis 
giftige Neldeblærer ellers antages at bringe alle de Smaa- 
væsener Død og Undergang, med hvilke de maatte komme 
i Berøring. Saadanne Iagttagelse ere gjorte af Peach, den 
ældre Sars, Leuckart, Malm. Alex. Ågassiz, Wallich, 
Collingwood. I flere Tilfælde var det Unger af Makrel- 
fiske, og i to Tilfælde kunde disse bestemmes som Unger af 
Støkkeren. En af de ovennævnte Iagttagere beretter saaledes: 


”) Ogsaa en Vandmide (Limnochares Anodontæ) anbringer sine 
Æg i Gjællerne eller Kappen hos Ferskvandsmuslingerne, og 
Ungerne opholde sig i Muslingernes Kappehule, indtil deres Ud- 
vikling er afsluttet. " Visse Havmuslinger anbringe deres Æg i 
Kappen paa Søpunge (Ascidier). 

»Pelagia quinquecirra (en ved Nordamerikas Kyster op- 
trædende Gople) er altid ledsaget af en Fisk af Silde- 
familien, som opholder sig i Mundarmenes Folder, følger 
med Goplen og, naar den tilfældigvis fordrives, søger tilbage 
til dette sit Skjul. Fra 20 til 30 Stykker har jeg seet svømme 
mellem Mundarmenes Folder. Det er besynderligt nok, at 
de søge Ly der. thi af og til maa en af dem bøde derfor 
med at blive slugt, uden at det forstyrrer de andre det mindste; 
de søge til Gjengjæld deres Føde mellem Armenes Folder, 
ja fortære endog disse, indtil Turen kommer til dem selv at 
blive spiste. Jeg saa paa denne Maade tre tommelange 
Smaafiske blive spiste i Løbet af ligesaa mange Dage" (for- 
modenlig af en Gople, der blev holdt i et Glaskar). — 
Allerede Baser siger (1778): ,,Vore Fiskere, som fange 
Kabliaven ikke langt fra jydske Rev, se ofte i stille og klart 
Vejr en stor Mængde Meduser, af hvilke nogle naa ind- 
til 2 Fod i Tvermaal, og de forsikre alle, at de under 
disse Meduser altid iagttage en Mængde Unger af Torsk, 
Kuller og Sej, som der søge Beskyttelse mod de store 
Fiskes Angreb. indtil de have naaet en Længde af c. 3 Tommer". 
De udførligste Iagttagelser heraf skyldes imidlertid den yngre 
Sars, som har vist, at der er et bestemt Trin i Lofot-Torskens 
Livshistorie, hvori den er knyttet til og søger Beskyttelse 
hos ,,Manæterne", navnlig hos Cyar'ea capillata. Vi til- 
lade os at aftrykke det herom handlende Stykke af Hr. Sars” 
Indberetninger om de 1864 —69 anstillede Undersøgelser an- 
gaaende Torskefiskeriet i Lofoten. 

Under sine ivrige og skarpsindige Bestræbelser for at 
forfølge Torsken paa dens forskjellige Opholdssteder, fra den 
forlader Æget, indtil den som fuldvoksen atter indfinder sig 
paa Legepladsen, havde han en kort Tid tabt Torskeynge- 
lens Spor og var betænkt paa at drage hjem i den Over- 
bevisning, at han havde udstrakt disse Undersøgelser såa 
langt som muligt. ,,Forinden vilde jeg dog endnu gjøre et 
sidste Forsøg og anstille nogle Efterforskninger ved et andet 
Fiskevær. De første Dage gik det mig ikke bedre her, og 
jeg havde derfor næster: ganske tabt Haabet om at finde dem 
igjen, da jeg en vakker, stille Dag, den dte Juli, tilfældigvis, 
idet jeg lod mine Folk ro mig omkring i de dybt indstik- 
kende Bugter der i Nærheden, fik Øje paa en liden Fiske- 
unge, der næsten ganske var skjult under en stor Manæte 
(Cyanea capillata), saa at kun Spidsen af Halen stak frem 
under Manætens Skive. Ved Hjælp af en Haav (Fangenet) 
af fint Gaze fik jeg Manæten og tilligemed den ogsaa Fiske- 

ungen op og fandt til min Glæde, at det var en virkelig 
Skrejunge (Skrej er Torskens norske Navn). Man kan be- 
gribe, at jeg nu med den største Opmærksomhed gav mig 
til at mønstre disse overalt saa almindelige Sødyr, som jeg 
før neppe havde værdiget et Øjekast. Og virkelig gjentog det 
samme Fænomen sig. Under de fleste af dem stak ogsaa 
en og ofte flere smaa Fiskeunger. Disse vare dog ikke alle 
Skrejunger; blandt dem fandtes ogsaa en anden Slags Fiske- 
unger, som jeg ved nærmere Undersøgelse fandt at være Unger 
af vor almindelige ,,Hyse" (Gadus æglefinus). Kun disse 
2 Slags Fiskeunger og ingen anden fandtes under disse ejen- 
dommelige Forhold. Aldrig fandt jeg nogensinde en Sej-Unge 
paa denne Maade, skjøndt de paa denne Tid vrimlede overalt 
langs Stranden.” 

»Hvad kan nu Grunden være til dette i høj Grad mærk- 
værdige Forhold mellem to saa vidt forskjellige Dyr? At 
den i dette Udviklingstrin saa yderst fine Fiskeyngel skulde 
søge hen til Manæterne, hvis utallige i alle Retninger ud- 
strakte giftige Traade ikke alene gjøre dem til en Skræk for 
alle mindre Sødyr, men ogsaa gjøre dem med Rette forhadte 
af Menneskene, var mig noget saa uforklarligt, at jeg i Be- 
gyndelsen endog mente, at den paa en eller anden Maade 
mod sin Villie maatte være kommen i Manætens Vold. Ved 
opmærksomt at iagttage dem kom jeg dog snart fra denne 
Forestilling. De svømmede aldeles ugenert om i alle Ret- 
ninger mellem Manætens talrige Traade og lode sig ved den 
mindste Støj skræmme langt bort fra den for efter nogen 
Tid igjen at vende tilbage. Der maatte altsaa være noget, 
der lokkede dem frivillig hen i disse Sødyrs Nærhed. 
Maaske søgte de et Slags Beskyttelse under deres store 
Skive mod andre Fiske eller Sødyr? Denne Forklaring 
kunde endnu lade sig høre, men var mig dog ikke ganske 
tilfredsstillende. Derimod er jeg ved omhyggelig anstillede 
Iagttagelser kommen til den Overbevisning, at de væsenlig 
samle sig om Manæterne for at bortsnappe de mindre Smaa- 
dyr, der i Almindelighed tjene Manæten til Næring, og som 
den med sine talrige i alle Retninger udstrakte giftige Traade 
bedøver for derpaa lidt efter lidt ved Hjælp af disse at drage 
dem op under Skiven. Skjøndt Fiskeungerne herved berøve 
Manæten en Del af dens retmæssige Føde, bevise de den 
dog til Gjengjæld en meget væsenlig Tjeneste; dette Sødyr 
er nemlig i høj Grad plaget af et Snyltedyr, et Krebsdyr 
(Hyperia, Goplelus), der ofte i stor Mængde ved Hjælp af 
sine skarpe Kløer hægter sig fast overalt paa dets Krop og 

endog æder sig langt ind i den geleagtige Masse, hvoraf 
dets Legeme bestaaer. Af disse Snyltedyr fandt jeg altid 
et eller flere Stykker i Maven paa de største Fiskeunger. 
Dette mærkværdige Forhold mellem Manæterne og Fiskeungerne 
er dog ikke ganske uden Fare for de sidste, skjøndt det 
vistnok i endnu flere Tilfælde frier dem fra større Fiskes 
Efterstræbelser. Ved at komme for nær ind under Manætens 
Skive kunne disse fintbyggede Smaaskabninger let blive ind- 
viklede i dens giftige Traade og derved omkomme. Virkelig 
fandt jeg ogsaa engang en temmelig stor Skrej-Unge, som 
paa denne Maade havde maattet bøde med Livet for sin 
Nærgaaenhed." 

»De følgende Dage besøgte jeg flittig disse Bugter for 
at anstille videre Iagttagelser over Skrej-Ungerne. Saa ofte 
Søen ,flør op", sætter Strømmen ind i disse Bugter og fører 
med sig store Mængder af de i Overfladen svømmende Ma- 
næter, der ofte ved højeste Flod blive saa tæt sammenstuvede, 
at man knap kan se Bund; og altid var jeg sikker paa, 
under en eller anden af dem at faa se Skrej- eller Hyse- 
Unger. De vare imidlertid nu saa raske i deres Bevægelser, 
at jeg maatte bruge al min Behændighed for at faa dem 
op i Haaven; i de allerfleste Tilfælde pilede de bort som et 
Lyn, saasnart de fik Øje paa den. Kun naar de stode saa 
skjulte under Manæten, at de ikke fik Fangenettets første 
Bevægelser at se, lykkedes det mig at fange dem. De 
største Skrej-Unger, jeg paa denne Maade fangede, vare næsten 
halvanden Tomme lange. Et Par Dage, da det var rigtig 
stille og vakkert Vejr, gjorde jeg ogsaa nogle Ture langt 
ud i Vestfjorden og fandt ogsaa der af og til, selv i over 
en halv Mils Afstand fra Land, Skrej-Unger (aldrig som inde 
ved Land Hyse-Unger) ikke alene under den langtraadede 
Cyanea capillata, men ogsaa under den uskadelige Medusa 
aurita; ja undertiden saa jeg dem ogsaa staa paa samme 
Maade rolig under andre i Søen flydende Gjenstande, af- 
revne Tangstykker f. Ex." 

Da Sars næste Aar gjenoptog disse Undersøgelser paa 
det Punkt, hvor han havde afbrudt dem, overbeviste han sig 
om, at Torskeyngelen atter kunde findes staaende paa samme 
Maade under de i Havets Overflade svømmende Vandmænd. 
Men tillige overbeviste han sig om, at saasnart de ere blevne 
lidt større, maa de ikke længere søges i disses Selskab. 
Han fandt, at de den nærmeste Tid derefter holde til paa 
de Steder, hvor Havet er opfyldt med flydende Tangstykker 
og andre af Strømmen sammendrevne Gjenstande, for ikke 

længe efter at søge ind til Stranden, hvor de ,,ombytte sit tid- 
ligere omflakkende Liv med en mere stationær Levevis.” 
»Som et naturligt Mellemled mellem begge disse Perioder kan 
man betragte den Tid, da de søge Manæternes Selskab. Da 
disse Sødyr gjerne af Strøm og Vind blive i stor Mængde 
sat op under Land, kan man gjerne sige, at de ligesom vise 
Skrej-Ungerne Vejen til nærmeste Land. Ved en Længde 
af halvanden indtil to Tommer forlade de Manæternes be- 
skyttende Selskab.” 

I Forbindelse med disse Iagttagelser over et ejendom- 
meligt Samliv mellem bestemte Arter af Fiske og bestemte 
Arter af lavere Dyr, hvorved det navnlig tilsigtes at yde 
Fiskeyngelen en særegen Beskyttelse, kunde der være Anled- 
ning til at erindre om de ikke faa Iagttagelser fra ældre og 
nyere Tid over et lignende mærkeligt Samliv mellem visse 
Fiske og visse Aktinier, Søpølser (Holothurier) og Sø- 
stjerner. Der findes saaledes i det indiske og stille Hav 
nogle store kortarmede Søstjerner (Culcita), der ligne en tyk 
femkantet Pude; gjentagne Gange har man i dem — der til- 
føjes i Reglen i deres Mave — fundet mindre Fiske, der 
vel af mærke ikke vare slugte, men opholdt sig der og syntes 
at befinde sig vel derved. Ligeledes har man i Søpølser, 
saavel i Middelhavet som i det indiske og stille Hav, fundet 
nogle lignende baanddannede Smaafiske (Ophidium); de synes 
at opholde sig i Søpølsens Endetarm og i den dermed i 
Forbindelse staaende saakaldte ,, Lunge", et hult grenet 
Redskab, hvori Vandet optages i Aandedrættets Tjeneste. 
Iagttagelserne over Fiskes Ophold i Aktinier skylde vi 
Collingwood,%+) der beretter som følger: ,,Det mærkeligste, 
jeg traf paa et Koralrev i det sydlige kinesiske Hav, var 
nogle store pragtfulde blaa Aktinier, der maalte fulde to 
Fod i Tvermaal i fuldt udfoldet Tilstand. Som jeg nu stod 
i Vand til Brystet og beundrede dette prægtige Straaldyr, 
lagde jeg Mærke til en meget vakker lille Fisk, der stod i 
Vandet tæt ved og næsten over Sø-Anemonen, Den var 
6 Tommer lang, havde et orangegult Hoved og Legemet 
stribet paa tvers af 3 mathvide og 3 orangegule Bælter. 
Da Fisken blev ved at staa stille og ikke syntes at lade 
sig skræmme af mine Bevægelser, gjorde jeg flere Forsøg 
paa at fange den; den vidste altid at skuffe mine Bestræbelser, 
men flygtede alligevel ikke; tvertimod vendte den altid tilbage 


+) Rambles of a naturalist on the shores and waters of the China- 
Sea (1868). 

til samme Plet. Alt medens jeg vandrede om for at søge 
Konkylier og Dyr, besøgte jeg af og til Sø- Anemonens 
Opholdssted og hver Gang fandt jeg den lille Fisk der, hvor 
ofte den end blev forstyrret. Denne besynderlige Forkjær- 
lighed for den samme Plet og for Sø-Anemonernes Naboskab 
vakte hos mig en stærk Formodning om, at der maatte være 
en eller anden Forbindelse mellem dem, og denne Formod- 
ning fik jeg senere stadfæstet. Paa Koralrevene ved Øen | 
Labuan fandt Hr. L. og jeg mere end et Exemplar af denne 
Kæmpe-Ånemone, og atter var Fisken — hvis Udseende er 
saa karakteristisk, at man ikke kan tage Fejl af den, naar 
man engang har seet den — i dens Nærhed. Ved at rode 
om med en Stok i Aktiniens Mave bleve ikke færre end 6 
Fiske af samme Årt og af forskjellig Størrelse efterhaanden 
drevne ud af dette deres Tilfugtssted og fangede i et lille 
Net. At der er en Forbindelse mellem Fisken og Sø-Ane- 
monen er saaledes tydeligt, men Øjemedet med den er endnu 
en Gaade. Hos Hr. L. paa Labuan saa jeg en anden Art 
af disse Aktinie-Gjæster med sorte og flødefarvede Bælter 
istedenfor orangegule og hvide; den var ogsaa taget i en 
Sø-Anemone, men formodenlig i en anden Art end den ovenfor 
nævnte. Den levede i flere Maaneder i en Spand i bedste 
velgaaende, og af hvad Beskaffenhed end dens Forhold til 
Aktinien monne være, kan dette følgelig ikke være en Livs- 
betingelse for Fisken". 

Paa slige gaadefulde Kameradskaber mellem Dyr af 
meget forskjellig Art vilde der kunne anføres adskillige andre 
Exempler; maaske komme vi en anden Gang tilbage dertil. 


2. Middel mod Kornormene. I et fransk Agerdyrknings- 
tidsskrift læses en Anvisning til at ødelægge Kornormene, 
som anbefaler sig ved sin Simpelhed og Billighed og derfor 
fortjener at prøves. Man anbringer rundt omkring paa sit 
Kornloft, omtrent halvanden Ålen fra de angrebne Partier, 
Surdejgskager af Form som en hul Halvkugle og 4—5” tykke; 
efter nogle Timers Forløb vii man finde dem bogstavelig 
bedækkede af Billerne, der have lagt deres Æg i dem i 
Tusindvis; man samler nu Kagerne sammen i en Sæk og 
brænder det hele. Med for 8 Sk. Surdejg har man paa 
nogle Dage renset et Kornmagasin, der indeholdt 110 Centner 
Korn. Fremgangsmaaden gaaer, som man vil se, ud paa 
at formaa Billerne til at lægge deres Æg alle paa et Sted, 
hvor man kan. samle og ødelægge dem, istedenfor at sprede 
dem over hele Kornloftet, hvor det er umuligt at komme 
dem til Livs. (Revue de Zoologie 1869). 

Billed-Galleri 


a 
berømte Maleres Værker, 


indeholdende 


staalstukne Gjengivelser af italienske, spanske, franske, flanderske, 

hollandske og tydske Mesteres meest fremragende Malerier. Med en 

Række Portraiter i Træsnit og en efter de nyeste og bedste Skrifter 
udarbeidet biographisk Text. 


PROSPECTUS. 

Efterhaanden som ogsaa Kunsthistorien forlanger sin Plads i den alminde- 
lige Dannelse, voxer Trangen til et Værk, der ved at henvende sig til bBeskuelsen 
kan afgive det -<nødvendige Supplement, uden hvilket den theoretiske Viden aldrig 
kan blive en levende Eiendom. For vor nationale Malerkunsts Vedkommende 
findes et saadant allerede, men da denne først ret kan opfattes i sit Forhold til 
de fremmede Kunstretninger, og da hverken vore Gallerier ere rige paa uden- 
landske Mesterværker eller det falder i de Flestes Lod at kunne besøge de be- 
rømte Samlinger i fremmede Lande, maa Øieblikket nu synes at være kommet 
for et Værk, der, som nærværende, vil søge at udfylde Savnet ved at byde 
en Samling af de store italienske, spanske, franske, flanderske, 
hollandske og tydske Maleres meest fremragende Arbeider, gjengivne 
i Staalstik som den Reproduction, der saavel ved Varighed som ved Mulighed af 
Lysvirkningens nøiagtige Gjengivelse og Antydningen af Farveharmonien måa 
foretrækkes for enhver anden. 

£ vBilledgalleri af berømte Maleres Værker« vil indeholde henved 
200 staalstukne Blade foruden c. 40 Portraiter i Træsnit af de re- 
præsenterede Kunstnere, ledsagede af en oplysende, biographisk Text, 
udarbeidet efter de nyeste og bedste Skrifter. Ogsaa ved en elegant Udstyrelse 
vil der blive sørget for, at Værket kan fortjene Navn af et sandt Pragtværk, der 
vil smykke enhver Bogsamling og enhver Salon. 


Værket udgives i Hefter å 40 Sk., hvert indeholdende 3 Billeder — Qvart- 
format — og 6 å 8 Sider Text, de fleste tillige et Portrait. For at tilvejebringe 
en livlig;Afvexling vil hvert Hefte indeholde Billeder af forskjellige Malere; 
ved Værkets Slutning vil en ordnet Indholdsfortegnelse”og en Anviisning til Bog- 
binderen anvise det Sammenhørende sin rette Plads. 

De første tre Hefter ere udkomne og indeholde: 

Raphael Sanzio: Madonna (Den Sixtinske); — Gerard Dow: Tand- 
lægen; — Rubens: Rubens' Sønner; — Rubens' Portrait; — Rem- 
brandt: Rembrandts Portrait; — Correggio: Magdalena ; — Caravaggio: 
Romerske Soldater; — Giorgiones Portrait; — Murillo: Drenge, der 
spise Melon; — Rembrandt: Rembrandt og hans Hustru. — Van 
Ostade: Hollandsk Bondekro; — samt forklarende Text. 

Hefterne udkomme med 2 å 3 Ugers Mellemrum, og Subskriptionen, som 
er bindende for det hele Værk, modtages i alle Boglader i Danmark, Norge og 
Sverig samt hos Forlæggeren. 


Indhold af 3%e Bindg 4'e Hefte. 


i Kometernene.… ATF stud. magstkeDreyer . 3 SUSER 241. 
2. . Kjøns- og Befrugtningsforholdene i Planteriget. Af Eug. 
Warm] ER DU ØRER 0 25" ME BØRSER 270. 
35. Om mogle, af "de: mindste! Øfødmismer.. . 2... 32330 re 5" 0) 
4... Mindre Meddelelser: ' 
1stYnelepleje; hos, Fiske KYÆRERRESS 2. 570 ERR 309. 


2.… Middel. mod "Kornormeneassi 2. . BEER 320. 


Af delte Tidsskrift udkommer aarlig 6 Hefter (30 Ark) til 
en Pris for hele Aaret af 3 EBdl.  Subskriptionen, der 
er bindende for et Bind, modtages i alle Boglader og paa de 
kongelige Postkontoirer uden nogen Prisforhøjelse. Bi- 
drag — af lwilke originale Afhandlinger honoreres med 16 Rdl. 
Arket — bedes sendte til en. SÅ Udgiverne eller til Phi- 
lipsens Boglade. 


De ærede Forfattere, som ikke, & Dage efter at et Hefte 


af Tidsskriftet er udkommet, have modtaget en Anvisning paa 
Honoraret, gt om at henvende sig 1 Forlæggerens Bora 
Højbroplads Nr. 

I alle ag sl af dette Tidsskrift vedrørende Anlig- 
gender behage man at henvende sig til Dr. phil. C. F. Litken, 
som træffes i sin Bolig, Nørrebro, Blaagaards Dossering ved 
Peblingesøen Nr. 18, i Stuen, sikkrest fra 5-6 E., eller til 
Overlærer C. Fogh, Fælledveien Nr. 5, sikkrest fra 5-7 E., 
eller til Dr. phil. Eug. Warming, Dosseringen Nr. 26 B 
Iste Sal. 


Varmeangivelserne i dette Tidsskrift ere efter det hundrededels Ther- 
mometer, Vægt- og Maalangivelserne ere danske, — forsaavidt andet 
ikke udtrykkelig er bemærket. 

IX. og X. Levering 
af 


Kunsthistorien. 


Fra de ældste Tider til vore Dage 
af Vilhelm Libke. 


Bearbeidet efter Originalens fjerde Oplag med særligt Hensyn til 
Kunsten i Norden 
ved 


Jul. Lange, Cand. mag., 
Docent ved det kgl. Kunstacademi og ved Universitetet, 


Dette Værk, der er "udstyret med c. 400 Afbildninger, vil udkomme 
i c, 12 Leveringer å 48 Sk. 


Af de med IX. og X. Levering følgende Illustrationer nævnes : 


Kain og Åbel, Relief fra Domkirken i Orvieto. — Marias Besøg hos 
Elisabeth, Relief af Andrea Pisano. — Af ,,Dødens Triumf” i Campo 
Santo i Pisa. — Fiesole, Marias Kroning. — Den sidste Olie, Maleri fråff 
S. Maria Incoronata i Neapel. — Capella Pazzi i Florents. — Palazzok 
Strozzi i Florents. — Gaard i Palazzo Gondi i Florents. — Palazzo Ven 
dramin Calergi i Venedig. — S. Maria della Grazie i Mailand. — Can: 
celleriets Gaard i Rom. — Gaard i Palazzo Massimi i Rom. — Gjennem: 
snit af Peterskirken i Rom. -— Gaard i Palazzo Sauli i Genua. — Pa 
lazzo Pesaro i Venedig. — Gaardfacaden i Louvre i Paris. — De nyd 
Kongers Capel i Kathedralen i Toledo. — Galleriet langs Kongefløien 
Frederiksborgs indre Slotsgaard. — Grundtegning af Trefoldighedskirkent 
i Christiansstad. — Gjennemsnit af Christian YPs og Frederik Vs Capelf 
ved Roeskilde Domkirke. — Ghibertis Døre paa Baptisteriet i Florenis 
— Madonna af Lucca della Robbia. — Relief af Donatello. — Relieig 
af Benedetto da Majano. — Relief af Tullio Lombardo. — Af Masacciost 
Fresker i Florents. — Johannes's Afsked. Af Filippo Lippi. — Noah: 
Vinhøst. Af Benozzo Gozzoli. — Zacharias skriver Johannes's Navn. ål 
Ghirlandajo. — Af Signorellis Dommedag. — Christus begrædt af Engle 
Af Mantegna. — Marias Kroning. Af Borgognone. — Christus. Af Gio& 
vanni Bellini. — Madonna. Af Pietro Perugino. — Madonna. Af Frang 
cesco Francia. — Christi Daab. Af Andrea Sansovino. — Moses. 
Michel-Angelo. — Gravmæle. — Riccios Kandelaber i Padua. — Relie 
af Sansovinos Broncedør i S. Marco. 


Subskription modtages i alle Boglader samt hos Forlæggeren. 


Om Vårmen i de levende Organismer. 


To Søndagsforedrag i den naturhistoriske Forening. 


Af Ove Krarup. NS ER 
ÆDER ("MAR 16 1942 / 
D. den menneskelige Følesånds er istand til at opfatte 
Legemernes forskjellige Varmegrad, maa Tilværelsen af 
den dyriske Varme høre til vore tidligste Naturiagttagel- 
ser. Ved sammenlignende Undersøgelse af Legemer med 
forskjellig Varmegrad har denne Temperatursands en ikke 
ringe Skarphed, vel at mærke, naar Indtrykkene komme 
hurtig efter hverandre; men vi mangle Evnen til at 
"erindre Varmegraden, vi savne et fast Udgangspunkt og 
en nøjagtig Maalestok for Varmebestemmelsen ved Hjælp 
af Følelsen. 

Ønske vi derfor et sikkert Udbytte af vore Under- 
søgelser af disse Forhold, maa vi betjene os af Instru- 
menter og ere da nærmest henviste til det samme In- 
strument, hvormed vi maale Luftens Varmegrad i vore 
Værelser eller udenfor i det frie. -Til dette Øjemed 
konstruere vi et Thermometer, hvis Beholder gjøres aflang 
og hvis Maalestok er anbragt paa selve Thermometerrøret 
eller i et Glasrør omkring dette. Fremdeles gjøres Be- 
holderen temmelig rummelig i Forhold til Rørets indre 


Gjennemsnit, hvorved opnaaes, at Gradeafstanden bliver 
Fjerde Række. III. 99 

we 


stor og let lader sig dele i 5 eller endog 10 Dele, saa 
at smaa Brøkdele af en Grad kunne aflæses. Med dette 
forholdsvis simple og fordringsløse Instrument kan der 
gjøres en Mangfoldighed af interessante Iagttagelser over 
Varmeforholdene saavel i Plante- som i Dyreverdenen. 

For at begynde med hvad der er os nærmest kunde 
vi jo i en Kreds som denne, der tæller Mennesker af 
forskjellig Alder og forskjelligt Kjøn, gaa rundt og be- 
stemme hver enkelts Varmegrad. Vi kunde i saa Fald 
gaa mere overfladisk tilværks og kun maale i den lukkede 
Haand eller i Armhulen, med Armen sluttet til Kroppen, 
eller vi kunde trænge dybere ind og anbringe Thermometer- 
kuglen i Munden under Tungen, hvorved vi oplyses om, 
at vor indre Varmegrad er lidt højere end vor ydre. 
Iøvrigt vil Undersøgelsens Resultat være, at vi alle have 
paa det nærmeste samme Varmegrad, c. 37? paa Hun- 
dredgrads Thermometeret (c. 29—30? Reaumur). Kun ved 
et nøjere Studium af de iagttagne Brøkdele af Grader, 
sammenholdte med de ærede Tilhøreres forskjellige Alder 
og Kjøn, vil der vise sig nogle ganske smaa, men dog 
regelbundne, Forskjelligheder. Varmest ere Børnene og 
de ærværdige Gamle, medens i Alderen fra 20—50 Åar 
Damerne ere noget varmere end Herrerne, men For- 
skjellen er kun ringe. En større Åfvigelse ved nogen af 
vore Iagttagelser vilde tyde paa Sygdom. 

Forinden vi under vor fortsatte Undersøgelse af 
Menneskets Varme skride til at studere Virkningen af 
de forskjellige Paavirkninger udefra og de forskjellige 
indre legemlige Forandringers Indflydelse paa Varmegraden, 
vil det være af Interesse at gjøre nærmere Bekjendtskab 
med Dyrenes og Planternes Egenvarme.  Hudfølelsen 


lærer os, at Fuglen, Hunden og Katten ere varme, vi 

kalde dem derfor varmblodige Dyr; Frøen og Fisken føle 
vi koldere end vor Haand, ja, som vi endog, rigtig nok 
med Urette, synes, koldere end den omgivende Luft, vi 
kalde dem derfor koldblodige Dyr. Tage vi Thermometret 
til Hjælp, viser der sig ganske vist Forskjel mellem disse 
to Slags Dyr, men de koldblodige kunne blive varmere 
end de varmblodige, naar nemlig Omgivelserne, Vandet 
eller Luften, have en højere Varmegrad. Forskjellen er 
da den, at de varmblodige Dyr ligesom Mennesket have 
en fast Varmegrad, ere stedse ens varme, medens de 
saakaldte koldblodige Dyrs Varmegrad er afhængig af 
Omgivelsernes og paavirkes betydelig af forskjellige ydre 
og indre Forandringer, som paa de varmblodige have en 
forsvindende ringe Virkning. De burde derfor egenlig 
kaldes forskjelligvarme. Blandt de varmblodige Dyr ud- 
mærke Fuglene sig ved at have den højeste Varmegrad, 
imellem 40? og 43? (Celsius), medens Pattedyrenes er 
mellem 35? og 40?. I den ejendommelige Tilstand, der 
kaldes Vintersøvn, synker nogle varmblodige Dyrs Varme- 
grad ganske betydelig, medens Dyret ligger stille hen 
uden at tage Føde til sig. I denne Tilstand, hvor alle 
Livsvirksomheder, Aandedrættet, Kredsløbet o.s.v., ere 
overordenlig svage, nærme Varmeforholdene sig stærkt 
til de koldblodige Dyrs, navnlig ved den ejendommelige 
Mangel paa Evne til at modstaa ydre Indflydelser. Men 
Afhængigheden er ikke absolut; saavel hos de varm- 
blodige Dyr under Vintersøvnen som hos de koldblodige 
findes en Egenvarme, og Thermometret vil som Regel 
vise os det koldblodige Dyrs Varmegrad noget højere 
end Omgivelsens. Kun i det Tilfælde, at den ydre 
Varmegrad pludselig stiger, vil Dyrets stundom ikke hur- 
tig nok kunne vinde med, saa at den forbigaaende kan 
77 Meg 

være lavere, For det samme Individ er Varmeforskjellen 
mellem det selv og dets Omgivelser ikke altid ens. Er 
det koldt, vil en Frøes Varmegrad være flere Grader 
højere end Luftens, er det derimod varmt, vil Frøen kun 
være nogle Brøkdele af 1 Grad varmere. Under visse 
Forhold sees hos de koldblodige Dyr en ganske betydelig 
Stigen af Varmegraden; saaledes er der hos Python- 
slangen under Rugningen iagtaget en Varmegrad af 39? 
(C.), 18% over den omgivende Lufts. Hos Insekterne 
have mange forskjellige Forskere iagttaget Varmeudvik- 
ling. Hos dem, som overhovedet hos smaa Dyr, blive 
Varmefænomenerne mere iøjnefaldende, naar man an- 
bringer Thermometret midt i en større Forsamling af dem. 
Saaledes have mange Bivenner iagttaget, at der i Kuben er 
en betydelig Varmeudvikling, idet en Temperatur af 30? C. 
om Vinteren er den almindelige. I Myretuer ligesaa. 
Fylde vi en Urtepotte med Oldenborrer og stikke et 
Thermometer ned i den, vil det vise sig, at Temperaturen 
er flere Grader højere end udenfor. De koldblodige Dyrs 
Varmeudvikling er altsaa ikke saa ganske ubetydelig, 
men de savne Evnen til under almindelige Forhold at 
bevare en højere Varmegrad, og navnlig formaa de ikke 
at vedligeholde en fast Temperatur. I denne Henseende 
danne de en Overgang til Planterne. 

Stikke vi et Thermometer ind i en Træstamme, vil 
det paa en Sommerdags varmeste Tid angive en lavere 
Varmegrad i Træet end den omgivende Lufts; naar Af- 
-tenens Kølighed indfinder sig, eller om Vinteren, vil 
"Træet være varmere end Luften. Dette Forsøg er imid- 
lertid utilstrækkeligt til at belære os om Planternes Egen- 
varme. Det antyder, at den ydre Temperatur kun lang- 
somt gjennemtrænger Planten, det leder vor Opmærk- 

somhed hen paa, at Træet sender sine Rødder dybt ned 
i Jorden, opsuger Vædsker derfra og saaledes staaer i 
et Afhængighedsforhold til Jordvarmen, som Dyret fri- 
gjør sig for. Undersøge vi derimod en Plante i en Urte- 
"potte, samtidig med at vi drage Omsorg for, at den 
omgivende Lufts Varmegrad ikke forandres, saa kan det 
iagttages, at Planten har en Varmegrad, der er noget, 
om end kun lidet, højere end Luftens. 

Disse Temperaturforskjelligheder ere saa smaa, at vi 
føle Trang til et finere Maaleapparat end vort Thermo- 
meter. For at tilvejebringe et saadant har man benyttet 
den Erfaring, at man ved at opvarme en Sammenlodning 
af to Metaller, frembringer en elektrisk Strøm. Loddes 
derfor en Jerntraads ene Ende til Enden af en Kobber- 
traad, vil selv en overmaade svag Opvarmning af det 
sammenloddede Stykke frembringe en elektrisk Strøm, 
som ved Benyttelse af Ørsteds Opdagelse af Strømmens 
Evne til at dreje Magnetnaalen med Lethed kan an- 
skueliggjøres. Med et saadant elektrisk Thermometer, 
hvor Magnetnaalens større eller mindre Udslag angiver 
Varmegraden af den Plante, i hvilken det sammenloddede 
Stykke er anbragt, lader det sig altsaa bevise, at den 
levende Plante ligesom Dyret udvikler Varme. Ligesom 
Varmen hos de koldblodige Dyr under visse Forhold tager 
betydelig til, saaledes iagttage vi det samme hos Plan- 
ten under Blomstringen og Frøenes Spiring. Naar den 
pragtfulde Victoria regia udfolder sine Blomster, finder 
saaledes en betydelig Varmeudvikling Sted. Thermometret 
har vist, at Blomsterne paa dette Tidspunkt ere indtil 
5? varmere end Vandet, hvori Planten vokser, og 15? 
varmere end den omgivende Luft. Endnu større Varme 
naa Blomsterne hus forskjellige Kalla-Arter; saaledes har 

man iagttaget en Varmegrad af 10, 15, 209%, ja endog 
indtil 30? højere end den omgivende Lufts. 

Anbringes et Thermometer i en Bunke spirende Frø, 
angiver det en ikke ubetydelig Varmeudvikling. Saaledes 
vise Hvede og Havre under disse Omstændigheder en 
Varmegrad, der er 10—129, Raps en Varmegrad, der 
endog er over 20% højere end Luftens. 

Skjøndt de varmblodige Dyr ikke ere undergivne såa 
betydelige Temperaturforandringer som de koldblodige og 
Planterne, maa det om dem benyttede Udtryk stedse 
ens varme« dog ikke tages altfor bogstavelig. Først og 
fremmest maa enhver af os gjennemgaa de forskjellige 
Temperaturstadier, som den fremskridende Alder fører 
med sig, men ogsaa i den enkelte Dag gjør vor Varme- 
grad en lille Svingning. Om Morgenen er Temperaturen 
lavest og stiger op ad Dagen for hen ad Eftermiddagen 
igjen at dale. Forskjellen mellem højest og lavest naaer 
imidlertid sjelden over en halv Grad. Endvidere ere 
forskjellige ydre og indre Forhold istand til at fremkalde 
mere eller mindre hurtig forbigaaende Forandringer af 
vor Varmegrad. 

Ere vi saaledes udsatte for Indvirkning af stærk 
Kulde, er det indlysende, at den vil berøve os noget af 
vor Varme, og vi formaa ikke altid ved forøget Varme- 
udvikling at erstatte Varmetabet hurtig nok til at undgaa 
en forbigaaende Afkøling. En anden af Kulden betinget 
Forandring formindsker imidlertid denne. Det er den 
Sammentrækning, som de fine Aarer i Huden undergaa, 
hvorved bevirkes, at en mindre Blodmængde kommer til 
Overfladen. Legemets samlede Vædskemasse vil saaledes 
være bedre bevaret for Afkøling end under almindelige 
Cirkulationsforhold. 

Den modsatte Forandring, at Hudkarsystemet ud- 
vides og lader en større Vædskemængde komme til Over- 
fladen, betinges af en høj Varme. I Regelen vil denne 
dog være under Legemsvarmen og derved en Afkøling 
kunne finde Sted, men selv om Luftens Temperatur er 
højere end Legemets, vil den af den rigeligere Vædske- 
tilstrømning foranledigede Svedafsondring og Fordampning 
frembringe Afkøling. løvrigt er der al god Grund til at 
antage, at ydre Varme foranlediger en Formindskelse af 
Varmeudviklingen, ligesom Kulden bevirker en Forøgelse, 
men det gjælder om alle disse Modvægtsbestræbelser, at 
de ikke virke saa hurtig, at en forbigaaende Forandring 
af Legemets Temperatur kan undgaaes. Efter en kortere 
Tid vil altsaa Normaltemperaturen igjen være tilvejebragt, 
men, som det gaaer med andre Ligevægtsforstyrrelser, 
vil der ogsaa her finde en Svingning Sted ud over Hvile- 
stillingen, inden Ro er tilvejebragt. Derfor ville vi efter 
en stærkere Afkøling kunne iagttage en senere Stigen af 
Varmegraden over det normale, og omvendt efter en 
Ophedning en følgende Dalen under Normaltemperaturen. 
Disse Forhold vil enhver kunne iagttage paa sig selv 
under Brugen af de forskjellige Slags kolde og varme 
Bade, medens imidlertid det, om det er Luft-, Damp- 
eller Vandbade, bliver af noget forskjellig Virkning paa 
de omtalte Fænomeners Optræden. Denne Varmeregu- 
leringsevne sætter os istand til at udholde, i det mindste 
i nogen Tid, Varmegrader, der ligge ganske betydelig 
over vort Legemes, saaledes i de romerske Bade 50—60", 
ligesom ogsaa særdeles lave Temperaturer, tiltrods for 
. at en Forandring af vor Egenvarme af en 5—6"? vil 
medføre Døden. 

Forhold, som herved komme i Betragtning, ere 
Huddækkets Beskaffenhed og Dyrets Størrelse. Smaa 
Dyr have meget vanskeligere ved at modstaa den ydre 
Temperaturs Indvirkning end store, og de med tykt og 
tæt Haarlag dækkede Dyr have selvfølgelig større Mod- 
standskraft end de nøgne. I Haarlaget findes et Lag 
Luft, som ved sin ringe Varmeledningsevne dækker Dyret 
saavel mod Polaregnens Frost som mod Tropernes glødende 
Sol. Vi Mennesker nødes til at omgive vor nøgne Hud 
med et konstigt Hylster, ikke for at opvarme os, men 
kun for at bevare vor Egenvarme.  Araberen hyller sig 
i sin uldne Kappe for at holde Ørkenens brændende 
Hede ude, ligesom Eskimoen syer sig ind i Skind for at 
dække sit Legeme mod den isnende Kulde. 

De anstillede Undersøgelser, som iøvrigt ikke ere 
foretagne i stort Antal, tale for, at Menneskets Varme 
under Troperne er nogle faa Tiendedele højere end i de 
kolde Klimater, navnlig gjælder dette for de indvandrede. 
Derimod synes det vekslende Lufttryk at være uden Ind- 
flydelse; kun ved særdeles store Lufttrykforøgelser, såa- 
ledes som de findes ved den medicinske Anvendelse af 
sammenpresset Luft eller i Dykkerklokker, iagttages ved 
Indtrædelsen i Klokken en Stigen af Egenvarmen, som 
imidlertid hurtig efterfølges af en Dalen. 

Ligesom den ydre Temperatur paavirker Organismen, 
saaledes virker selvfølgelig ogsaa hvad vi indføre i vort 
Legeme, naar det har en fra Legemets forskjellig Tem- 
peratur. Af størst Betydning i saa Henseende bliver den 
indaandede Luft, der altid, inden den udaandes, erholder 
Legemets Varmegrad, og derfor bibringer Organismen et 
ganske betydeligt Varmetab, der yderligere forøges ved 
den særdeles store Fordampning af Vand, der finder Sted 

i Lungerne. Af den ydre Lufts Varme- og Fugtigheds- 
grad vil selvfølgelig Varmetabets Størrelse være afhængig. 

Om hvad vi spise og drikke gjælder det ogsaa, at 
det i en forholdsvis kort Tid erholder vort Legemes 
Temperatur og derfor, eftersom det er koldt eller varmt, 
enten berøver eller tilfører os Varme. Efter Nydelsen 
af en stor Mængde koldt Vand vil Legemsvarmen saa- 
ledes forbigaaende kunne synke henimod en Grad; iøvrigt 
have Maaltiderne en yderst ringe Indflydelse paa Legems- 
varmens Forøgelse. Den daglige Temperatursvingning vil 
kun meget ubetydelig modificeres ved et eller flere Maal- 
tiders Udeladelse og viser klart nok sin Uafhængighed af 
Maaltiderne og den Tid, paa hvilken de indtages, ligesom 
ogsaa af Søvnen og Sovetiderne. Kun efter lang Hunger 
vil et rigeligt Maaltid kunne forhøje Temperaturen hen- 
imod en halv Grad. 

Der findes imidlertid mellem de Stoffer, vi nyde, 
negle, som have en ganske særlig Virkning paa Legems- 
varmen. Vi synes, at vi ved Nydelsen af Vin og Spiri- 
tuosa opvarmes, men den thermometriske Undersøgelse 
viser os tvertimod, at Nydelsen af disse Stoffer nedsætter 
vor Temperatur i Forhold til den nydte Spiritusmængde. 
Meget stærk Kaffe og The hæve derimod Legemsvarmen 
noget. 

Med Hensyn til Virkningen af Legemsbevægelse eller 
i det hele ethvert Muskelarbejde maa man antage, at 
der medgaaer eller forbruges en vis Mængde Varme til 
Udrettelse af det mekaniske Arbejde, ligesom det finder 
Sted i en Dampmaskine, og at som en Følge deraf de 
arbejdende Muskelpartier afkøles. Noget saadant er virke- 
lig ogsaa som en ganske forbigaaende Forandring iagt- 
taget af nogle Forskere, dog hersker der nogen Uenighed 

om dette Punkt; derimod kunne alle let blive enige om, 
at Hovedvirkningen af Muskelarbejdet er en Forhøjelse 
af Legemets Varmegrad, betinget af en betydelig forøget 
Varmeudvikling. Medens Varmeforhøjelsen hos de kold- 
blodige Dyr er ret betydelig, er den hos de varmblodige 
— kun ringe, idet der som Modvægtsbestræbelser her op- 
træder (foruden en Del -”Varmes Omdannelse til mekanisk 
Kraft) forøget Fordampning fra Huden paa Grund af den 
rigeligere Svedafsondring og tillige et af det livligere 
Aandedræt foranlediget større Luftskifte i Lungerne og 
dermed følgende større Afkøling. Naar Musklerne trættes, 
standser deres forøgede Varmeudvikling og følges af en 
Synken af Temperaturen under det sædvanlige, hvilket 
ogsaa iagttages, naar Arbejdet ophører. 

Ogsaa stærke aandelige Anstrengelser synes, om end 
kun i ringe Grad, at forhøje Temperaturen. 

Alle de her beskrevne Varmeforandringer ere hos de 
varmblodige Dyr kun ringe og naa sjelden over en Grad. 
Ville vi iagttage større Svingninger, måa vi gaa til de 
koldblodige Dyr eller til de syge. Den mærkelige Varme- 
- reguleringsevne, som de varmblodige Dyr ere i Besiddelse 
af, er noget af det første, som forandres og svækkes 
ved en sygelig Tilstands Indtrædelse. Medens den, som 
ovenfor vist, hos den sunde kun tilsteder ringe og forbi- 
gaaende Ændringer af den faste Varmegrad, ville hos 
den syge de forskjellige omtalte ydre og indre Indflydelser 
kunne bevirke en ret betydelig Forandring af Tempera- 
turen.  Afseet fra selve Sygdommens Indvirkning paa 
Varmeudvikling og Varmeudstraaling vil Luftens Varme- 
grad, legemlige og aandelige Anstrengelser, Maaitider 
og Bade have en betydelig stærkere og langvarigere For- 
andring af Varmegraden til Følge end hos den sunde. 

En Reguleringsbestræbelse findes der, men ringere, og 
Ligevægtspunktet, hvorom Svingningerne finde Sted, er 
forrykket, i Reglen opad paa Thermometerskalaen. Nogle 
af disse Varmeforandringer opfatter den syge selv rigtig 
uden Thermometrets Hjælp, men for andre er Sandsningens 
Indtryk i afgjort Modsætning til den thermometriske Iagt- 
tagelse. Saaledes er Kulderystelsen i de febrile Syg- 
domme ledsaget af en ofte meget betydelig forhøjet 
Legemsvarme, idet kun Huden paa Ansigt, Hænder og 
Fødder har en noget lavere Varmegrad end det feberhede 
Legemes indre. Medens en Forhøjelse af Temperaturen 
er den almindeligste af Sygdom foranledigede Varme- 
forandring, gives der dog ogsaa sygelige Tilstande, der 
ledsages af en Varmeformindskelse, saaledes stærke 
Blødninger, heftige Udtømmelser 0. s. v. Temperatur- 
forandringerne kunne naa indtil 4—5 Grader over eller 
under det normale. Jo større Afvigelsen er, desto mindre 
gunstig er Udsigten til Helbredelse. 

Hovedresultatet af de thermometriske Undersøgelser 
er altsaa, at Udvikling af Varme er en for de levende 
Organismer, Planter og Dyr, fælles Egenskab; derved 
bliver Organismens Temperatur højere end Luftens eller 
Vandets, hvori den lever, hvisaarsag en Afgivelse af 
Varme maa finde Sted. Planterne og adskillige Dyr have 
kun ringe Evne til at modstaa den deraf følgende Varme- 
forringelse, af hvilken Grund deres Temperatur bliver 
foranderlig som Vejret, medens derimod Pattedyr og 
Fugle, naar den omgivende Luft er kold, forstaa at 
formindske Udstraalingen og forøge Udviklingen af Var- 
men, og omvendt naar det er varmt. Men med denne 
Evne til at vedligeholde den samme Temperatur følger 
ogsaa Forpligtelsen til at benytte den, thi en lidt be- 

tydeligere Afvigelse fra Normaltemperaturen taales ikke, 
den medfører Døden, medens de lavere stillede Orga- 
nismer ikke lide selv ved meget store Forandringer af 
den indre Varme. 


IT. 


De foregaaende Betragtninger have nærmest havt til 
Opgave at godtgjøre Tilværelsen af en Egenvarme i de 
levende Organismer og oplyse de Svingninger og For- 
andringer, som denne er undergivet.  Spørgsmaalet om 
Varmens Åarsager, dens Tilblivelse og Fordeling frem- 
byder sig nu for vor Forskning. 

De fleste Lignelser halte, og det gjælder ganske 
vist i høj Grad om den gængse Sammenligning, som kan 
anstilles mellem et Menneske og en Kakkelovn. En 
Kakkelovn udvikler Varme, det gjør Mennesket ogsaa, 
men medens vi ved vore Sandser let kunne komme efter, 
hvorfra i Ovnen Varmen kommer, saa frembyder det 
ikke ringe Vanskelighed at finde, hvor og af hvad 
Varmen har sit Ophav i Mennesket. Den indre Varme- 
grad er vel noget forskjellig i de forskjellige Legemsdele; 
saaledes er f. Ex. det Blod, der kommer fra Lungerne 
og de overfladiske Dele, ikke saa varmt som det, der 
strømmer til dem; men denne Omstændighed har sin 
naturlige Forklaring i den Afkøling, som nødvendigvis 
maa finde Sted der. Netop Kredsløbet, som, samtidig 
med at det fører Vædsker rundt ojennem alle Legems- 
dele, fordeler Varmen over den hele Organisme, gjør det 
end vanskeligere at finde Varmekilden. Forskjellige Tiders 
Forskere have ment at have fundet den snart i et og 
snart i et andet Organ, men bedst som de troede at 
staa ved den, svandt den bort; den stedse flydende 

Varmestrøm var der, men Kilden skjulte sig i Vævenes 
Labyrinth. Efter alle de foretagne Undersøgelser nødes 
vi til at antage, at Varmeudviklingen foregaaer overalt i 
Vævene, men sandsynligvis ikke lige stærkt i dem alle. 
Saaledes have vi allerede erfaret, at Musklerne, naar 
de arbejde, udvikle en særdeles betydelig Mængde Varme. 
Det samme gjælder om Kirtlerne; saaledes er det Blod, 
der gaaer fra Leveren, varmere end det, der gaaer til 
den, og det samme er Tilfældet med Spyttekirtlerne, 
naar de ere i travl Virksomhed med deres for For- 
døjelsen saa vigtige Afsondring. 

I en Kakkelovn skyldes Varmeudviklingen en For- 
brænding, men findes en saadan i Mennesket? Der gaaer 
i ethvert Fald ingen Røg af den Brand, og vi nødes derfor 
til at trænge lidt dybere ind i, hvad der er Forbrændings- 
processens egenlige Væsen, for at kunne besvare dette 
Spørgsmaal. I dette Øjemed tage vi et Lys, sætte det 
paa den ene Skaal af en Vægt og lægge saa mange 
Vægtlodder, som svare til Lysets Vægt, paa den anden 
Skaal. Naar vi nu antænde Lyset, vil der, foruden 
Udvikling af Lys og Varme, ogsaa iagttages en Svinden 
af Lysets Masse, som her bliver iøjnefaldende, idet det, 
efterhaanden som det ved Forbrændingen bliver lettere, 
hæves mere og mere af Vægtlodderne paa den anden Skaal. 

Anbringe vi derimod paa Vægtskaalen over det bræn- 
dende Lys en Tragt, som fortsætter sig i et Rørsystem, 
i hvilket der i et Afsnit er lagt Kalk, i et andet Klor- 
kalcium, saa vil det være saa langt fra, at de Vægtlodder, 
;som paa den anden Side kontrabalancere Lyset med Til- 
behør, formaa at hæve Lyset i Vejret, efterhaanden som 
det brænder, at vi tvertimod ville se Lyset synke desto 
-dybere, jo mere der brænder af det. 

Af dette simple Forsøg lære vi, at den Forsvinden 
af Stof, som under en Forbrænding synes at finde Sted, 
kun er tilsyneladende, at man i Virkeligheden, ved paa 
passende Maade at opsamle Forbrændingsprodukterne, 
vil se, at disse veje mere end det Stof, der brændte. 
Dette Tilskud kan ikke være kommet fra andre Steder 
end fra Luften, og ligesom enhver ved, at Luftens Ad- 
gang er nødvendig, for at en Forbrænding kan finde Sted, 
saaledes vil en nøjere Undersøgelse vise, at det er Luf- 
tens Ilt, der er gaaet i Forbindelse med Lysets Kulstof 
og Brint og derved har dannet Kulsyre og Vand. Det i 
Rørsystemet anbragte Kalk har havt den Opgave at fast- 
holde Kulsyren, medens Klorkalciumet optager Vand; 
derfor vil en særskilt Vejning af hvert af disse Stoffer 
før og efter Forsøget angive os Mængden af Kulsyre og 
Vand. Medens Udvikling af Lys er Forbrændingens mest 
iøjnefaldende Egenskab, bliver dens væsenlige Karakter 
altsaa den, at det er en kemisk Proces, en Iltning, der 
foregaaer, under Udvikling af Varme. 

Gjenoptages Spørgsmaalet, om Varmen i de levende 
Organismer har samme Oprindelse som i Lyset eller 
Ovnen, lader det sig afgjøre ved et lignende Forsøg, som 
det med Lyset anstillede. Vi tænke os altsaa et Men- 
neske anbragt paa Vægtskaalen; det vil da vise sig, at 
efterhaanden som han staaer og trækker Vejret, vil han 
aftage i Vægt og derfor vippes højere og højere op af 
Vægtlodderne paa den anden Skaal.  Åander han der- 
imod i det førbeskrevne Rørsystem med Kalk og Klor- 
kalcium, vil hans Side af Vægten blive tungere og tungere, 
og han vil synke. Undersøges Kalken, vil det vise sig, 
at den har optaget Kulsyre, medens Klorkalciumet vil 


have optaget Vand, og en Undersøgelse af den udaandede- 

Lufts Iltmængde godtgjør, at Luften under sit Ophold i 
Lungerne har mistet Ilt og endog en større Mængde end 
den, der findes i den udaandede Kulsyre.  Overskudet 
maa være anvendt dels til Dannelse af Vand, dels til 
andre Iltningsprocesser, hvis Produkter foreløbig blive 
tilbage i Organismen. Forsøget gjør det imidlertid klart, 
at Aandedrættets Væsen er det samme som Forbræn- 
dingens. 

Da Luften optages i og afgives fra Lungerne, er 
det letforklarligt, at man i Lungerne har ment at have 
Ildstedet for den dyriske Forbrænding, men herimod taler 
den ovenfor omtalte Kjendsgjerning, at Lungernes Tem- 
peratur er lavere end de andre indre Organers.  Saavel 
den temmelig ligelige Temperatur, som ogsaa den Om- 
stændighed, at en Iltning af Legemets Kulstof finder 
Sted i alle Væv, taler altsaa stærkt for, at Udvikling af 
Varme ogsaa finder Sted overalt i Organismen. 

Jo mere Kul vi brænde i vor Ovn, desto mere 
Varme udvikles der; ligesaa med Organismen. Da Kul- 
mængden med Lethed lader sig beregne af den udviklede. 
Kulsyremængde, vil en Bestemmelse af denne, ligesom 
den er af stor Interesse for Læren om Livet i det hele, 
ogsaa for Læren om Varmen i Organismen blive af Be- 
tydning. Thermometret kan vel lære os, at Varme ud- 
vikles, og hvor høj en Varmegrad de maalte Stoffer i 
Forsøgets Øjeblik have, men til Bestemmelse af den ud- 
viklede Varmes Mængde maa andre Undersøgelser fore- 
tages; thi lige store Dele af forskjellige Stoffer behøve, 
for at opvarmes til samme Varmegrad, en forskjellig 
Varmemængde, og Udstraaling og Ledning søge stadig 
at udjevne Varmeforskjellen mellem Organismen og dens 


Omgivelser.  Fremdeles finder en Del af den udviklede 

Varme Anvendelse til Udførelse af mekanisk Arbejde og 
andre Kraftytringer i Organismen. 

Til Bestemmelse af den samlede Varmeproduktion 
har man benyttet forskjellige Methoder. Saaledes ved 
man, hvor stor en Varmemængde en vis Mængde Kulstof 
eller Brint udvikler ved sin Forbrænding. Naar man 
derfor bestemmer den i en vis Tid dannede Kulsyre og 
Vandmængde, kan man deraf beregne den dertil med- 
gaaede Kul- og Brintmængde og altsaa, i Henhold til 
det ovenfor anførte, beregne den ved denne Forbrænding 
udviklede Varmemængde. Som Enhed for Varmemængden 
kunne vi sætte den Mængde, som behøves for at opvarme 
1 Pot Vand 1 Grad. 1 Gram Kulstof vil ved fuld- 
stændig Forbrænding levere c. 8 saadanne Varmeenheder 
eller med andre Ord kunne hæve Temperaturen af 1 Pot 
Vand 8 Grader eller af 8 Potter Vand 1 Grad. 1 Gram 
Brint leverer ved sin Forbrænding henimod 31 saadanne 
Varmeenheder. 

Bestemmelsen af den udskilte Kulsyre og Vand- 
mængde kan foretages paa mange Maader, som imidlertid 
frembyde de 2 Hovedforskjelligheder, at man enten inde- 
spærrer hele den Skabning, som skal undersøges, i en 
lukket Klokke eller Beholder eller kun ved en Slags 
Maske sikrer sig Aandedrætsprodukterne til Undersøgelse. 
I første Tilfælde maa man altsaa efter Forsøget under- 
søge den Mængde Kulsyre og Vand, som Forsøgsindividet 
har leveret, og samtidig bestemme, hvor megen Ilt han 
har berøvet Luften i Beholderen. Forandringen af Luftens 
Sammensætning i denne vil imidlertid ikke være uden 
Indflydelse paa Aandedrætsprocessen, hvisaarsag man 
helst maa ventilere Beholderen og undersøge den ud- 
strømmende Lufts Sammensætning. 

Den anden Hovedmethode lader altsaa Forsøgsindi- 
videt ved Hjælp af en tætsluttende, med Ventiler for- 
synet, Maske aande Luften ud i et Rør, som enten fører 
den til en større Beholder for senere at undersøges, eller 
umiddelbart fører til et Rørsystem, der, som det tidligere 
beskrevne, indeholder Stoffer, som optage Kulsyren og 
Vandet i sig. Ved Hjælp af saadanne Apparater er der 
udført en stor Mængde Aandedrætsbestemmelser baade 
for Mennesker og Dyr, og man har udvidet dem tl at 
omfatte de forskjellige Tilstande, hvori Individet kan be- 
finde sig, saaledes f. Ex. under Søvnen, Maaltiderne, den 
hungrende Tilstand, forskjellige Sygdomme o.s.v. I det 
enkelte at gjennemgaa disse Forhold vil ved denne Lejlig- 
hed føre os for vidt, kun maa fremhæves følgende Hoved- 
resultater med Hensyn til Overensstemmelsen mellem Kul- 
syremængden og Individets Temperatur. Hos de varm- 
blodige Dyr udvikles forholdsvis mere Kulsyre end hos 
de koldblodige. I de forskjellige Tilstande, hvor Varme- 
graden er højere end sædvanlig, er Kulsyremængden i 
Reglen ogsaa større. Hvor Varmegraden er ringere, er 
Kulsyremængden det ogsaa, saaledes under Søvnen og 
da navnlig under Vintersøvnen. Under anstrengt aande- 
ligt Arbejde er Kulsyremængden noget forøget, under 
højrøstet Tale og Sang ligesaa, men navnlig under stærk 
Legemsbevægelse og Arbejde. I saa Fald kan den ud- 
aandede Kulsyremængde blive mere end dobbelt. saa stor 
som i den hvilende Tilstand. 

Udstrækkes Undersøgelsen til Planterne, maa det 
forudskikkes, at ogsaa hos dem finder en Optagelse af 
Ilt og en Udskillelse af Kulsyre Sted, men foruden dette 
Luftskifte findes der et andet, som, da det opdagedes, 


vakte saa megen Opmærksomhed, at det blev stillet 
Fjerde Række. Ill, 93 

fuldstændig i Forgrunden og i et og alt paralleliseredes 


med "Dyrenes Aandedræt. Det var den ejendommelige 


Optagelse af Kulsyre og Udskillelse af Ilt, som de grønne 
Plantedele under Sollysets Paavirkning frembyde. Denne 
Proces: staaer imidlertid i et saa stærkt Modsætnings- 
forhold til det dyriske Aandedræt, at den ingenlunde kan 
paralleliseres med dette. Skal den sammenlignes med 
noget, maa det snarere være med Dyrenes Maaltid, der jo 
"blandt andet ogsaa gaaer ud paa at optage Kulstof eller 
i ethvert Fald kulstofholdige Stoffer af de nydte Føde- 
midler og gjøre dem til Bestanddele af Organismen. 
Planternes Aandedræt er derfor den samme Proces som 
Dyrenes, nemlig Iltning ved Luftens Ilt af Kulstof og 
Brint og Udskillelse af de dannede Produkter. — Under- 
søge vi de ejendommelige Tilstande i Planterne, ved 
hvilke den ellers saa svage Varmeudvikling under 
Blomstring og Spiring hæver sig højt over det sædvanlige, 
vil der ogsaa vise sig en betydelig Forøgelse af Kulsyre- 
udskillelsen. Interessant er det, at man i nogle saa- 
danne Tilfælde kan paavise, at der under dem med 
Blomstringen følgende Iltning forsvinder Stoffer, som ere 
særlig tilbøjelige til at ilte sig. 

Af den ved Aandedrætsprocessen udviklede Kulsyre 
og Vandmængde vil man altsaa kunne beregne den pro- 
ducerede Varmemængde, men det er og bliver kun en 
tilnærmelsesvis Bestemmelse, thi, som allerede berørt, 
der foregaaer andre Iltningsprocesser, hvis Produkter 
ikke ere Kulsyre og Vand og ikke desto mindre bidrage 
til Udvikling af Varme. Derfor bliver Resultatet af 
denne indirekte Bestemmelse noget lavere end det, som 
en. direkte Maaling af Varmemængden giver. En saadan 


vil man kunne udføre, naar man anbringer Forsøgsdyret 


É 

i em Beholder, som hel og holden er nedsænket i Vand, 
hvis Mængde og Temperatur bestemmes. I lige Maade 
bestemmes Temperaturen og Mængden af Luften i Be- 
"hølderen samt den Luft, der ledes til og fra denne. Naar 
Vandbeholderen ved passende Indpakning er forhindret 
fra at udstraale Varme til Omgivelserne, vil man af den 
Opvarmning, som Vandet og Luften undergaa, kunne 
bestemme, hvor mange Varmeenheder Dyret under For= 
søget har udviklet, under Forudsætning af, at det har 
bevaret sin egen Temperatur uforandret. Bestemmer man 
tillige de i samme Tidsrum udviklede Aandedrætsprodukter, 
har man Lejlighed til at sammenligne de 2 Methoders 
Resultater. 

Som Resultat af disse Undersøgelser er det fundet, 
at et vel udviklet Menneske producerer henimod 3060 af 
de omtalte Varmeenheder i Løbet af et Døgn, en Varme- 
mængde, som vil kunne hæve Temperaturen af 3000 
Potter Vand 1 Grad eller opvarme 100 Potter Vand fra 
O: til 30 Grader, eller bringe 30 Potter iskoldt Vand i Kog. 

Henvende vi nu vor Opmærksomhed paa det til Or- 
ganismernes Varmefrembringelse nødvendige Brændsel, 
da er det klart, at det leveres af de optagne Nærings- 
midler, og dette gjælder selvfølgelig, hvad enten vi 
undersøge Planter eller Dyr. Et mere indviklet Spørgs- 
maal er det, hvor stor en Del af den udviklede Kulsyre der 
er dannet af Vævenes Kulstof og hvor meget af optagne 
Næringsmidler, som uden at blive Vævselement iltes. 
Ernæringens Rolle bliver i ethvert Fald em dobbelt; Ved- 
ligeholdelsen af Organismens Væv, som ere en stadig 
Omdannelse undergivne, og Tilvejebringelsen af Varmen, 
som, i sig selv en Betingelse for Livet, er den Natur- 
kraft, hvoraf det mekaniske Arbejde og sandsynlig nok 

23" 

ogsaa den for Nervevirksomheden nødvendige Elektricitets- 
udvikling har sit Ophav. 

De ovenfor omtalte Undersøgelser gjøre det sand- 
synligt, at de kulstofholdigste Fødemidler have den 
største Varmeproduktionsevne. Derfor blive Fedtstofferne 
i denne Henseende at stille i Spidsen, ligesom de ogsaa 
instinktmæssig foretrækkes til Næring i de kolde Kli- 
mater, hvor en stærkere Varmeudvikling er nødvendig 
til at vedligeholde Egenvarmen. Af lignende Grunde 
foretrækkes de fede Spiser af dem, der have strengt 
Arbejde og derfor behøve den forøgede Varmeudvikling 
for at omdanne den til mekanisk Kraft. Efter Fedt- 
stofferne komme de saa kaldte Kulhydrater, hvortil Mel- 
stof og Sukker høre, medens Kjødet og de dermed be- 
slægtede Næringsmidler have mere Betydning for Vævs- 
dannelsen end for Varmeudviklingen. Saaledes vil der 
ved udelukkende Kjødnæring behøves særdeles store 
Mængder for at kunne deraf producere den nødvendige 
Varmemængde. Indtages i længere Tid ingen Føde, maa 
det til Frembringelse af Egenvarmen nødvendige Brændsel 
tages af Legemets egne Væv, og ved denne Lejlighed. 
viser det sig ogsaa, at det, som først bliver forbrugt, 
er Fedtet, og først naar dette er gaaet med, gaaer det 
i en væsenlig Grad ud over de andre Væv. 

Varmeudviklingen er altsaa, for i Korthed at sammen- 
fatte disse Meddelelsers Hovedindhold, saavel i Dyre- som 
Planteverdenen Resultatet af kemiske Processer, blandt 
hvilke Iltning af Kulstof har den største Betydning. 

En levende Organismes Varmegrad er afhængig ikke 
alene af den Varmemængde, som produceres, men ogsaa af 
det Varmetab, der finder Sted. Den harmoniske Vekselvirk- 
ning af disse 2 Faktorer betinger den konstante Varmegrad. 


Sand-Loppen. 


(Efter de nyere Undersøgelser af Karsten, Guyon og Bonnet). 


En af det tropiske Amerikas Plager er Sand- Loppen 
(Pulex penetrans Lin., Slægten Rhynchoprion Oken”), 
i Landet selv benævnet Nigua, Bicho, Chigo, Chique, Jigger, 
Pico, Pique 0. s. v. 0. s. v.), en lille Loppe-Art, som 
borer sig ind under Overhuden paa Mennesker og varm- 
blodige Dyr — hos hine især omkring og under Neglene 
paa Tæerne, hos Pattedyrene især paa Fødderne, Halen og 
Ørene — og svulmer op der, saa at den bliver rund og 
stor som en lille Ært. Skjøndt mange rejsende have 
omtalt og beskrevet dette Dyr, have deres Beretninger 
dog i flere vigtige Punkter været modsigende eller 
usandsynlige, ja, som det nu har vist sig, ofte endog 
aldeles urigtige, og hvad der stod at læse om det i de 
bedste Haandbøger var derfor hverken paalideligt eller 
synderlig oplysende. Heldigvis er det i den senere 
Tid blevet Gjenstand for flere gode Monografier af 
Naturforskere eller Læger, som have- studeret det paa 
Stedet selv, navnlig af Prof. Karsten”) i Wien, 


") Sarcopsylla Westwood, Dermatophilus Guérin. 

”; Beitrag z. Kenntniss d. Rhynchoprion penetrans, i »Bul- 
letin de la societé imperiale des naturalistes de Moscou, 1864, 
vol. 34 pt. 24 

som har erhvervet sig Kundskab om det paa en Rejse 
i Syd-Amerika, af den bekjendte franske Militær- 
læge Guyon"), som tidligere havde gjort dets Bekjendt- 
skab i Vestindien og senere har kunnet benytte de paa 
det franske Tog til Mexiko gjorte talrige Erfaringer, og 
endelig af den franske Overskibslæge Bonnet”). "Vi 
skulle forsøge, saa godt vi formaa, af de nævnte Kilder, 
uagtet disse heller ikke altid stemme saa særdeles godt 
overens, at uddrage, hvad der efter vort Skjøn kan an- 
sees for oplyst om dette ret mærkelige Snyltedyrs Natur- 
historie og dets Virkninger paa de af det angrebne 
Organismer, og som tillige kan antages at have "mere 
almindelig Interesse, idet vi henvise den, der enten i 
naturhistorisk eller pathologisk Henseende måatte ønske 
nærmere Oplysning, til den noget møjsommelige Gjennem- 
læsning og Sammenligning af de nævnte tre Kildeskrifter. 
Mangler i Fremstillingen, som ere en næsten uundgaaelig 
"Følge af de med det foreliggende Stofs Behandling for- 
bundne Vanskeligheder, maa Meddeleren haabe ville blive 
velvillig undskyldte; og skulde den opmærksomme Læser 
opdage adskillige Modsigelser i de meddelte Erfaringer, 
er Grunden til disse ikke den, at de have undgaaet vor 


Opmærksomhed, men at de have foreligget i Kilderne 


”) »Histoire naturelle et médicale de la Chique (Rhynchoprion 
penetrans Oken), insecte parasite des regions tropicales des deux 
Amériques«. Denne Afhandling gaar gjennem 5 Aargange af »Revue 
et magasin de Zoologie pure et appliqué« 1865—69 (17—21). 
»Mémoire sur la Puce penetrante ou Chique«. 1867. Denne For- 
fatter citerer tillige flere andre Læger, som i franske Journaler 
have leveret Bidrag til Sand-Loppens Naturhistorie. Af mindre 
Betydning er en Disputats af Louis-Léon Gage: »Des animaux 

 nuisibles å Yhomme et en particulier du Pulex pénétrans« (1867). 


%% 

og ikke aldeles have ladet sig fjerne ved en efter Evne 
kritisk Benyttelse af disse. | 

Sand-Loppen er indskrænket til det tropiske Amerika; 
rigtignok omtaler Adanson »Sand-Lopper« i Senegal, 
men det synes ikke at være den samme Årt, ej heller 
et Dyr med den samme (virkelig snyltende, ikke blot 
blodsugende) Levemaade. I Syd-Amerika gaaer dens Ud- 
bredning omtrent til den 29” s. Br. eller bestemtere til 
289 40" (S. Borja, Uruguays venstre Bred) paa Østsiden, 
og til 29? 54” 10” (Coquimbo) paa Vestkysten. Mod 
Nord er Providence (Bahama-Øerne, 25? 4” 33") det os 
nærmeste Punkt, hvorfra man kjender den; den omtales 
ikke fra nogen af de nordamerikanske Fristater, selv 
ikke med Sikkerhed fra Texas, i hvis sydligste Del den 
dog maaske endnu vil blive paavist. Sandsynligvis be- 
roer det paa tilfældige, mere lokale Erfaringer, naar 
Humboldt lader den være endnu hyppigere i en vis 
Højde paa Bjergene (i Bregnetræernes Bælte, mellem 
3 og 6000 Fod over Havet) end i selve det hede Lav- 
land, hvor den dog, især ved selve Strandbredden, er saa 
overordenlig hyppig. Den findes endnu ved Sta Fé de 
Bogota i en betydelig Højde over Havet (8,470 Fod), hvor 
de fleste andre tropiske Insekter ere forsvundne, men 
ikke i Byen Mexiko, der ligger mindre højt (7,250 Fod), 
"men fjernere fra Ækvator; dog findes den endnu i saa 
stor Mængde i Mexikos mindre hede Højdebælte (»tierra 
templada«), at Marskalk Bazaine maatte paabyde et 
dagligt Eftersyn af Soldaternes Fødder. Der er heller 
ikké noget i Vejen for, åt Insektet, efter at det har tagét 
Sæde i Dyrs eller Menneskers Hud, kan med dem blive 
flyttet langt udenfor sine sædvanlige geografiske Grændser 
uden at lide noget derved. Denne Erfaring maatte f. Ex. 


344 


en fransk Læge gjøre, som havde faaet Sand-Lopper paa 
sig i Assumpcion (25? 26” s. Br.), men først mærkede 
det i Rosario (329 51”); ja man har endog fra den 
seneste Tid, efter at Syd-Amerika er kommet i umid- 
delbar Dampskibsforbindelse med Evropa, Exempler paa, 
at rejsende have bragt dem levende til Evropa i deres 
Fødder, og der er saaledes i det mindste en Mulighed 
for, at Syd-Evropa ad denne Vej kunde blive besværet 
med en Insektplage til foruden dem, det allerede "har i 
altfor rigelig Mængde. 

Om de Steder, paa hvilke Sand-Loppen opholder sig 
med størst Forkjærlighed, udtrykker Karsten sig saa- 
ledes: »Den opholder sig paa høje og varme Steder og 
træffes altid i Nærheden af menneskelige Boliger, hvad 
enten disse ere forladte eller beboede; alle Beretninger 
om dens Forekomst paa Marker, i Skove og Plantninger 
hidrøre derimod fra Forvekslinger med Blodmider (Ixodes), 
med Undtagelse af dem, der.sigte til de Løvhytter, som 
Markarbejdere eller rejsende opføre for at skaffe sig Ly 
en Nat eller nogle faa Dage. Naar saadanne Hytter 
eller Bladtage forlades af deres Beboere af Menneske- 
slægten, blive de gjerne benyttede af Rotter, Mus og 
lignende Dyr, som søge Ly der mod Regnen, saa længe 
Taget kan yde det, og disse Dyr tjene da til at bevare 
og forøge den Nigua-Yngel, som de rejsende maatte 
have efterladt sig. Derfor ere Niguaerne ofte særdeles 
hyppige paa slige Steder og angribe i stor Mængde den 
nyankomme, hvad jeg kan bevidne af egen Erfaring. 
Det samme finder Sted i forladte Planterhuse, i hvis 
Værelser de af de efterladte Æg udviklede Niguaer først 
samle sig i overordenlig stor Mængde, men senere tage 
af igjen og tilsidst forsvinde aldeles, uden Tvivl fordi 

disse Steder ikke i den Grad ere tilgængelige for Patte- 
dyr, selv ikke for de mindre, saa at Lopperne ikke 
kunne formere sig der og omsider maa dø ud«. Det er 
især Rengger, som har betonet, at Sand-Loppen ikke 
findes paa aldeles ubeboede Steder, som hverken besøges 
af Mennesker eller Husdyr; overalt hvor Mennesket 
trænger frem, indfinder den sig derimod, men forsvinder 
igjen efter nogen Tids Forløb, naar Besøget ikke gjen- 
tages. Dog siger en fransk Læge, som har gjort sine 
Erfaringer netop i det samme Land, at man træffer den 
saa langt ude i Skoven og paa Stepperne, at man for- 
bavses derved; men selv derhen kan den jo gjerne være 
bragt af Mennesker eller Husdyr, uden at det aldeles 
bestemt lader sig paavise, at det har været Tilfældet. 
De fleste ere enige om, at i det frie findes den ikke, 
hvor Jordbunden er stenet eller sumpet, kun hvor den 
er løs og let, mest derfor paa sandige Steder, f. Ex. 
paa Strandbredden. Paa de lavere liggende Steder ville 
de aarlige Oversvømmelser i alt Fald fordrive Lopperne og 
drukne Larverne og Puperne. Paa Urter, Træer og Buske 
er Bonnet, der har syslet saa overmaade meget med disse 
Dyr, den eneste, der har iagttaget dem. Lige saa lidt 
som de taale Regn eller Væde, taale de efter sigende 
at udsættes umiddelbart for Solstraalerne; de ynde derfor 
mørke Steder og ere især i Bevægelse om Natten, og endnu 
mere skjulte leve Larven og Pupen, som vi siden skulle 
faa at se. I Husene træffer man egenlig kun Sand-Loppen 
i underste Stokværk, i Støvet, Asken, Gulvsprækkerne 
0. s. V.; i de øvre kommer den kun, hedder det, naar 
den ligefrem bringes derop af Mennesker eller Husdyr. 
Negernes og Indianernes Hytter, alle Værksteder, Fabriker, 
Kaserner og Hospitaler ere især hjemsøgte af Sand- 

Lopper, naturligvis i desto højere Grad, jo mere urenlige 
og støvede de ere; thi Renlighed og Vand ere deres 
værste Fjender. Deres Talrighed i Lokaler, usom… have 
været ubeboede i nogen Tid, svarer ganske til "den 
almindelige Loppes store Talrighed under lignende For- 
hold hos os. I Stalde, Faarestier, Hønsegaarde, Svine= 
stier ere de ligeledes overmaade hyppige; under Felt- 
toget i Mexiko gjorde man især den Erfaring, at Svine- 
stier af denne Grund vare et meget ubehageligt 
Naboskab. Man fristes næsten til at give Negerne og 
Svinene (tamme og forvildede, hvilke sidste f. Ex. 
forekomme i stor Mængde i Guyanas Skove) største 
Delen af Skylden for Sand-Loppens Hyppighed og store 
Udbredning. Hvis det f. Ex. er sandt, hvad en ældre 
Forfatter beretter, at den er særdeles hyppig i Batatas- 
Plantningerne paa Jamaika, er det vistnok Negerne. selv, 
som foranledige dette; thi deres nøgne Fødder udsaa 
Nigua-Æg overalt, hvor de færdes. Det er mange Steder 
et meget almindeligt Syn at se Negerne sidde udenfor 
deres Hytter, beskæftigede med at rense deres Fødder 
for de Sand-Lopper, der have boret sig ind i dem. Med 
Hensyn til Aarstiden, da denne Landeplage føles mest, 
ere Forfatterne ikke ganske enige”). I de ægte tropiske 
Egne vil man næppe bemærke nogen stor Forskjel i 
deres Hyppighed efter Aarstiden, uden for saa vidt Regn- 
tiden driver dem sammen omkring de beboede Steder 


eller ind i Husene, saa at deres Nærværelse føles mere 


”) Ifølge Guyon skulde Sand-Loppen være hyppigst om Vintren, i 
Regntiden, hvorimod Rengger beretter, at den i Påraguay er 
en sand Landeplage om Foraaret, men tager af efterhaanden i 
de varme Sommermaaneder (i hvilke den efter Moussys Iagt- 
tagelser fra Tucuman endog skulde forsvinde aldeles) og det 
regnfulde Efteraar og næsten ikke mærkes i den kølige Vintertid. 

paa denne Tid. De eneste Dyr, som med nogen Rime- 
lighed nævnes som deres naturlige Fjender og Efter- 
stræbere, ere Kakerlakerne og for Larvernes Ved- 
kommende maaske Myrerne. 

Mennesket har, søm det tildels allerede er antydet, 
denne Snyltegjæst fælles med Pattedyr og Fugle, især 
med de først nævnte. Rengger har saaledes iagttaget 
den hos mange forskjellige Dyr, dels Husdyr, dels vilde 
Dyr i Fangenskab, f. Ex. hos Hunde, Katte, Svin, tamme 
Aber, Kuatier, Panterkatte, Jaguar-Unger, Ræve, Raa- 
dyr, Høns, Ænder og Åra'er; derimod saa han den 
aldrig hos vilde Dyr. Andre have truffet den paa Faar, 
… Pakaer, Agutier, Mus, Rotter og andre Smaagnavere, 
Duer, Bæltedyr o. s. v., ja Bonnet nævner endogsaa 
som dens Værter Okser, Faar, Geder, Heste, Muler og 
Æsler — hos alle disse Hovdyr turde dens Forekomst 
dog være en Undtagelse — hvorimod han aldrig har seet 
den hos Høns eller andre Fugle. Forholdet er i alt Fald 
ikke det (som man af Renggers Iagttagelser kunde 
formode), at den udelukkende er knyttet til Mennesket 
og til de i umiddelbar Forbindelse med dette staaende 
" Dyr, men Sandheden er vel, at den kun findes hos de 
vilde Dyr, der komme i Nærheden af beboede Steder, 
eller hos de forvildede (Svin f. Ex.), der nedstamme fra 
Husdyr; paa denne Maade kan det i det mindste forklares, 
at man undertiden kan blive meget stærkt angrebet af 
dem paa Steder, hvor Mennesker ikke i lang Tid have 
opholdt sig. — Burmeister fandt en Gang 13 Sand- 
Lopper i det ene og 14 i det andet Øre hos en Mus. 
Den Haleløshed, som ikke er saa ganske sjælden hos 
brasilianske Pigrotter, er Reinhardt tilbøjelig til at for- 


klare deraf, at disse afbide deres egne Haler, naar de 

ere altfor stærkt angrebne af denne Snylter"). Svinene 
og Hundene lide især af dem, de sidste ofte i den Grad, 
at de ikke kunne gaa — Natterer mistede endog paa 
denne Maade en ypperlig Jagthund, hvis loppefyldte 
Fødder nu opbevares i Museet i Wien — uagtet Hundene 
(ligesom Kattene) efter fleres Iagttagelser ypperlig 
forstaa at befri sig for dem ved at gnave eller grave 
dem ud. Sandsynligvis er intet mindre varmblodigt Dyr 
frit for deres Angreb, uden for saa vidt det aldrig kommer 
paa de Steder, hvor de findes. Der er ingen Grund til 
at antage, at det skulde være forskjellige Arter af Sand- 
Lopper, som plage disse forskjellige varmblodige Dyr, 
Mennesket derunder indbefattet — Brasilianerne skjelne 
rigtignok mellem en »Bicho dos pes« (i Menneskets Fødder) 
og en »Bicho de cachorro« (Hundens) — ej heller, som 
det ligeledes har været angivet, at der skulde være to 
Arter, en forholdsvis uskadelig, mørkere, med hvid 
Bagkropsæk og en giftig, lysere (gul) .med askegraa 
Sæk, hvis Angreb skulde medføre Lidelser i Lymfe- 
kirtel-Systemet. Denne Forskjel i Følgerne af deres An- 
greb ligger, som vi siden skulle se, ikke hos Angriberen, 
men hos den angrebne selv. — Humboldt vil have gjort. 
den Erfaring, at fremmede især ere udsatte for Sand- 
Loppens Angreb, og at Kreolerne kunne gaa barbenede 
om i det samme Værelse, hvor nyankomne Evropæere 
straks ville blive hjemsøgte af dem; og Rengger mener, at 
Evropæerne først ved at akklimatiseres miste denne 


uheldige Tiltrækningskraft, som Beboerne af Venezuela 


”) »”Om en mærkelig abnorm Haleløshed hos visse. sydamerikanske . 
Pigrotter« (Videnskabelige mu us blser fra den naturhistoriske 
Forening 1849, S. 110). 

ville have lagt Mærke til, at Franskmændene især skulde 
være i Besiddelse af. Der ligger vistnok rigtige Iagt- 
tagelser til Grund for dette Udsagn, men det maa dog 
forklares paa en hel anden Maade. Det er vistnok saa, 
at nyankomne, hvem det uanselige Insekt er ubekjendt, 
pleje at lide mere deraf end andre, og Karsten gjorde 
selv den Erfaring, at han i Begyndelsen af sit Ophold i 
Venezuela var meget plaget af det, hvorimod han i de 
senere Aar af sine Rejser i Ny-Granada næppe nogen- 
sinde blev angrebet af en Nigua, uagtet Kreolerne paa 
de samme Steder klagede meget over dem. At Niguaerne 
samle sig i større Mængde, opnaa en fuldstændigere 
Udvikling og af begge Grunde fremkalde heftigere Li- 
delser hos nyankomne fremmede eller rejsende, forklares 
ganske simpelt deraf, at disse dels ikke ere indrettede 
paa eller vante til at yde deres Fødder den fornødne 
Renlighed og Pleje, dels ikke ændse den ringe Kløe, 
som frembringes ved, åt Insektet borer sig ind i Huden, 
da de ikke vide, hvad den Smule Smerte har at betyde. 
Jo blødere og fugtigere Huden er af Sved og andre Ud- 
søondringer, desto ivrigere vil Niguaen efterstræbe den, 
thi desto lettere har den ved at trænge ind, og Bur- 
meister vil derfor endogsaa have gjort den Erfaring, 
at barbenede Personer ere mindre udsatte for den end 
bestøvlede — hvilket dog næppe .er at forstaa efter 
Ordene. Indianerne plages maaske mindre af dem paa 
Grund af de Forebyggelsesmidler, som de anvende, hvor- 
imod de indiske Kulier »bogstavelig blive ædte op af 
dem«, dog vistnok kun paa Grund af deres Usselhed, 
Urenlighed, Skjødesløshed og Ubekjendtskab med dette 
Onde. Hos et sligt Individ fandt Bonnet over 300 

Chiquer! Folk med en saakaldet lymfatisk. Konstitution 
synes især at udøve en vis Tiltrækningskraft paa dem. 
Kun den befrugtede Hun borer sig ind i Huden 
hos: varmblodige Dyr for — hvis den faaer Lov dertil -— 
at blive der til sin Død og bringe sine talrige Ægkim 
til Udvikling. At de aldrig bore sig ind i koldblodige 
Dyr (f. Ex. Krybdyr), og at de befrugtede Hunner ikke 
føormaa at frembringe Afkom, naar de hindres i at 
trænge ind i et varmblodigt Dyr, derom har Bonnet 
overbevist sig ved ligefremme Forsøg. De Sand-Lopper; 
som han holdt i Fangenskab i Maaneder, parrede- sig 
ofte, men til Udvikling af Æg viste der sig ikke Spor: 
Udtog han en befrugtet Hun, straks efter at den havde 
boret sig ind i hans Hud, uden at beskadige den, kunde 
den vel vedblive at leve, men bragte ikke sine Æg til 
Udvikling. Bonnet er ogsaa den, som har bragt det 
til Vished, at ogsaa Hannerne og de ubefrugtede 
Hunnér angribe Mennesker og Pattedyr for at suge Blod, 
men ikke bore sig ind under Huden. De tidligere Iagt- 
tagere havde ikke havt deres Opmærksomhed ret henvendt 
paa denne Side af Sagen, og det var derfor tvivlsomt, 
hvorledes det hermed forholdt sig. Det var jo: tænkeligt, 
at Sand-Lopperne som fuldt udviklede Insekter ikke toge 
Føde til sig, Hannerne slet ikke, og Hunnerne først efter 
at Snyltelivet var begyndt, og skjøndt dette var mindre 
sandsynligt, da Hannerne og Hunnerne ere ens byggede i 
alle Henseender (med Undtagelse af de indre og ydre Kjøns= 
redskaber og nogen Forskjel i Aandedrætsredskaberne, 
som: betinges af Hunnens senere Omdannelse) og navn- 
lig have Sugesnablen af samme Længde og Bygning, 
trængte man dog til at faa dette Punkt oplyst. ved 
umiddelbar Iagttagelse. De ældre Iagttagelser, der gaa 

i samme Retning, have derfor nu mindre Interesse”). — 
Disse Dyr kunne i øvrigt udholde en: fuldstændig Faste af 
over en Maaned. Bonnets Antagelse, at Hunnerne, ere 
5 Gange saa talrige som Hannerne, stemmer ikke med 
em af ham selv. anført Erfaring, at mellem de Chiquer, 
som han fangede paa sig selv paa og efter en Spadsere- 
tur, var der 12 Hanner og 10 Hunner: 

Skjøndt et hvilket som helst Sted paa Legemet kan 
være udsat for Sand-Loppens Angreb.— man har enkelte 
Gange truffet den i Kinderne, Øjelaaget, Øjets Bindehud 
eller paa endnu ubehageligere Steder — er der dog nogle, 
som ere det mere end andre, fremfor alt Huden omkring 
og under Neglene paa Fødderne, derefter Hænderne, 
Albuerne, Knæerne o. s. v. Men i 99 Tilfælde af 100 
vælger den Fødderne til Opholdsted. Den er selvfølgelig 
ude af Stand til at arbejde sig gjennem en Skind- 
handske, end sige gjennem en Støvle; derimod ere Silke- 
handsker, Strømper 0. s. v. ingen Hindring for den. 
Hvorledes Niguaen bærer sig ad med at bore sig ind 
gjennem Overhuden, har Bonnet havt Lejlighed til at 


iagttage; ogsaa ved denne Lejlighed er Snablen dens 


”) Før Fuldstæudigheds Skyld kunne vi dog unde dem en Plads her. 
Saaledes synes Guyon at antage det for en afgjort Sag, at alle 
Sand-Lopper suge Blod, baåde Hannerne og de ubefrugtede Hunner; 
han omtaler, at deres Stik ligner den almindelige Loppes, men 
udføres nok saa hurtig. Aug. St. Hilaire maatte engang over- 
natte i det frie, fordi han straks ved at træde ind i et Hus, der 
skulde ydet ham Nattely, fik Fødderne bedækkede af Sand-Lopper; 
og det er dog lidet rimeligt, at de alle skulde have været be- 
frugtede Hunner. Guyon meddeler et lignende Tilfælde fra den 
mexikanske Krig; i Begyndelsen af dette Felttog fik et Jæger- 
kompagni Ordre til at tilbringe Natten i en Hvælving, hvis Gulv 
var bedækket med nedfaldne Sten, Gibs o. s. v., men maatte 
skyndsomst tage Flugten, da Folkene vare besatte fra øverst til 

=… nederst med »tusinder af Sand-Lopper af begge Kjøn«. 


3052 


vigtigste Arbejdsredskab. Det er især de savdannede 
Kindbakker, som her træde i Virksømhed; den saver 
formelig med dem, op og ned, skiftevis; af og til 
standser den og spærrer dem ud fra hinanden for at 
udvide Hullet. Saa snart den har naaet Læderhuden, 
stikkes den syldannede Overlæbe ind i denne; Blodet 
strømmer naturligvis til som Følge af den ved Stikket 
frembragte Irritation og pumpes nu op i Munden gjen- 
nem det af Underlæben dannede Halvrør. Hannerne og 
de ubefrugtede Hunner fortsætte ikke Arbejdet ud over 
dette Punkt, og de bore derfor Huden an paa et hvilket 
som helst Sted, helst dog hvor Overhuden er tynd og 
fin. Den befrugtede Hun maa 

Fig. 1. derimod gaa til Værks med større 

Omhu, og man seer den derfor 
beføle og undersøge Huden meget 
ivrig med Kjæbepalperne; først 
naar Savene ere traadte i Virk- 
somhed, falde Palperne i Ro og 
holdes ganske stille langs hen 
med Legemet. Naar Hullet er 
dannet, udvides det ved, som 
ovenfor omtalt, at spærre Kind- 


bakkerne stærkt ud fra hinanden; 


i det spidse, skarpkantede, haarde 

Sand-Loppens Munddele m Kind- Hoved trænger da med Lethed 
bakkerne. 1 Overlæben. p Kjæbe- Eu Å ; å 

SEES BER ned i Aabningen ligesom en Kile 

i en Spalte, og Resten af Kroppen, 

hvis Ringe til en vis Grad lade sig skyde over hin- 

anden, følger uden Vanskelighed efter. Den Stilling, som 

Loppen nu har indtaget, lodret paa Huden, med Næbet 


indad mod Læderhuden og Bagenden udad mod ÅAab- 

ningen paa den Hule, som den saaledes har dannet sig 
méllem Over- og Læderhud, er dén' nu ikké mere i Stand 
til at forandre. Den for Aandedrættet nødvendige For- 
bindelse med Omverdenen holdes vedlige gjennem den 
nys” nævnte Aabning, og gjennem den føres Ægené ud, ålt 
som de modnes. Har Insektet Ro — hvortil hører, at 
det arbejder ii Mørke — varer det hele Arbejde, de nød- 
vendige Hvilepavser medregnede, ikke over et Kvarter. — 
Mar ved nu ogsaa ret; godt, hvilke Forandringer Sand- 
Loppen undergaaer, naar den først ér kommen ind undér 
Huden; mer førénd vi omtale dem, vil det være rigtigt 
at betrågte Dyret lidt nærmere. 
De' vedføjede Afbildninger ville 
give em tilstrækkelig Forestilling 
om dets Udseende; en udførlig 
Beskrivelse er neppe nødvendig. 
Fig. 2 forestiller den ube- 
frugtede Hun, forstørret 25 Gange; 


man vil se, at den ligner den 


Ubefrugtet Hun, forstørret 25 
Gange. 


almindelige Loppe temmelig meget. 
Den skal imidlertid efter de fleste 
Beretninger paa Grund af de noget kortere Bagben ikke 
kunne springe saa godt som denne, højst et" Par Pommer”) i 
Vejret — en Omstændighed, hvorover Ulloa (1748) udtaler 
sinGlæde i de megét overdrevne Udtryk »at var dette ikke 
Tilfældet, vilde den tilintetgjøre alle levende Væsener«. 
Den løber temmelig rask, c. 4 Tommer i 1 Minut, og 
ved Hjælp af Føddernes Kroge holder den sig med Let- 


—y Bomnet lader dem dog springe over en Fod, men beskriver og 
afbilder ogsaa dens Bagben som dobbelt saa lange som Mellem- 
benene, hvilket ikke stemmer med de andre Fremstillinger, som 
man' hår. 


Fjerde Række. III. 94 

hed fast ved de glatteste Flader. Farven er brun eller 
gulagtig, Størrelsen omtrent 4 Linie, altsaa kun Halv- 
delen eller noget mindre af den almindelige Loppes; 
Hannen beskrives snart som noget mindre, snart tvert- 
imod som lidt større end Hunnen, hvis Bagkrop allerede 
førend Parringen er mere udviklet.” Det er dog først 
under den befrugtede Huns Snyltetid at. denne Legemsdel 
svulmer op i den Grad, at den opnaaer et Tvermaal af 
21/. den danner da en rund opsvulmet Blære af Størrelse 
som en lille Ært, paa hvilken man let kan overse Dyrets 
forholdsvis lille Forkrop med Hovedet, Munddelene. o. s. v. 
I Virkeligheden er det dog kun anden og tredje Bag- 
krops-Ring, som tage Deli denne Opsvulming og Om- 
dannelse; de mangle derfor ogsaa Aandehullerne, som 
derimod findes paa disse Led hos Hannerne ligesom paa 
alle de andre Bagkrops-Ringe. Visse ældre Beskrivere f. Ex. 
Sloane (1707) og Catesby (1743) troede, åt denne 
»Pose«, som de meget godt vidste indeholdt Loppens 
Æg, var en Slags Sæk eller Kokon' (ikke ulig Edder- 
koppens Æggesæk f. Ex.), hvori den havde aflagt sine 
" Æg, og som den saa havde anbragt i Menneskers eller 
Dyrs Hud, »ligesom andre Insekter lægge deres i Bladene 
eller Barken paa Træerne«. Denne »Sæk«, der i. 24 
Timer opnaaer et "Hirsekorns, paa 3—4 Dage som 
sagt en Ærts Størrelse, opstaaer imidlertid, som an- 
ført, ved en Udspiling af hine to Ringe af Hunnens 
Bagkrop, der ligesom Termit-Dronningens Bagkrops-Ringe 
svulme op i en uhyre Grad paa Grund af den stærke 
Udvikling af Æg (mindst 200) af en forholdsvis meget 
betydelig Størrelse, næsten halv saa store som det 
udviklede Insekt i ubefrugtet Tilstand. Det er frem- 
deles en Vildfarelse, naar enkelte ældre Beskrivere have 


i 
p 


å 


i 


… attester ugænteikes 

antaget disse Æg eller »Gnidder«, som de kalde dem, 
for Loppens Larver eller Puper, saa at den altsaa 
skulde føde levende Unger ligesom Snylte-Fuerne (f. Ex. 
den saakaldte »Faaretæge«); Ægene maa tvertimod føres 
ud af hin »Sæk« for at gaa deres Udvikling i Møde i det 
frie ligesom Larverne af den almindelige Loppe. — Hos 


Fig. 4. 


Fig. 3 viser en befrugtet Hun, efter at den allerede har opholdt sig flere Dage i 
Huden, forstørret 10 Gange. Fig. 4 en fuldstændig udviklet ægsvanger Hun, seet 
forfra, forstørret 4 Gange. Fig. 5. En Del af samme, forstørret 25 Gange. Fig. 6 
et Æg, forstørret 25 Gange. (Efter Karsten). Fig. 7 befrugtet Hun; Bagkroppens 
Omdannelse er lige begyndt; forstørret 25 Gange. Fig. 8 samme paa Snyltelivets 
tredie Dag, forstørret 10 Gange. (De sidste to Figurer, efter Bonnet, gjengive vist- 
nok Lemmernes Former mindre nøjagtig, men oplyse ret godt Bagkroppens Omdannelse 
samt Aanderørenes Udbredning i denne). 


alle de Niguaer, som Karsten saa blive udtagne af 
hans egne eller af andre Menneskers og Dyrs Hud, havde 
denne Bagkrop-Sæk en mere eller mindre ren hvid Farve, 
med Undtagelse af dem, der udtoges af Negerne; de 
vare nemlig graa, formodenlig paavirkede af det mørke 
Farvestof i disses Hud. Indgangen til den lille runde 


Hule, hvori den sidder, og som skal være dens Bolig i 
247 

den korte Tid, den har tilbage, og derefter dens Grav, 
udfyldes netop af Sand-Loppens Bagende, saaledes at den 
Aabning, hvoraf Ægene skulle føres ud, befinder . sig 
umiddelbart indenfor hin Indgang; ved det svageste Tryk 
ville derfor de modne Æg trykkes ud af denne og falde 
paa Jorden. — Sin fulde Størrelse opnaaer den snyltende 
Hun-Loppe jo temmelig hurtig; Ulloas Angivelse, -at 
dertil medgaa 4 eller 5 Dage, efter at Insektet er trængt 
ind i Huden, er som vi have seet, fuldkommem rigtig. For 
Resten er der ikke meget. at. sige om déns Liv i denne 
Tid. I Begyndelsen er den vistnok beskæftiget med at 
optage em rigelig Mængde af det kraftige Fødemiddel, 
som skal sætte den i Stand til i saa kort en Tid at 
udvikle de talrige Ægkim til Æg. Der skal efter 
Guyons Iagttagelser udvikle sig et eget trevlet og kar- 
fyldt Væv i Bunden af Hulen, hvorved der tilvejebringes 
en lignende Forbindelse mellem Snylter og Vært som 
ved »Moderkagen« mellem Foster og Moder; visse af 
Hudens Haarkar svulme op og pumpe med regelmæssige 
Pulsslag Blodet ind i Munden paa Loppen. Det varer 
imidlertid ikke længe, inden den falder hen i Ro og 
Uvirksomhed; alt som Æggestokkene udvikles og Bag- 
kroppen svulmer op, svinde alle de andre Organer, der 
ikke skulle bruges mere; og naar Ægenes Udvikling er 
tilendebragt og de efterhaanden have forladt Værtens og 
Moderdyrets Legemer, er dettes (Loppens) Liv ogsaa til 
Ende. Den skrumper nu ind og tørres hen og vil dele 
Skjæbne med den omgivende Overhud, d. v. s: afkastes 
eller afskalles med denne. Hvad enten den foranlediger 
sygelige Tilfælde, Ansamlinger af Materie o. s. v. eller 
ikke hos. sin Vært, vil dens Skjæbne i Hovedsagen være 


den samme, at føres ud af Legemet med Resten af sine 

Æg, i død eller døende Tilstand. — De i og for sig aldeles 
usandsynlige Angivelser af næsten alle ældre rejsende 
(endogsaa Rengger og Tschudi, for blot at nævne to 
af de berømteste), at Sækken skulde briste i Huden og 
Larverne sprede sig om i Saarets Omgivelser og der 
udvikles til nye Sand-Lopper, have, som man maatte 
vente det, vist sig aldeles ugrundede. De fleste, som 
oftere have udtaget den udspilede Hun af dens Hule, 
ville have lagt Mærke til, at saa snart det svageste Tryk 
blev udøvet paa Sækken, f. Ex. med Naalen, traadte et 
fuldmodent Æg ud, hvilket viser, at Ægene ikke kunne 
være bestemte til at udvikles i Moderens eller Værtens 
Legeme. De talrige Ægkim, som udfylde den gaffel- 
dannede Æggestok, udvikles i den Orden, at det modneste 
Æg altid ligger nærmest ved Udgangen og drives ud ved 
Trykket af de andre, alt som disse vokse til, førend der 
endnu er begyndt nogen Fosterdannelse i dem; efter- 
haanden som Ægenes Udførsel skrider frem, maa jo 
rigtignok dette Tryk ophøre, og det er vel muligt, at 
de sidste blive tilbage uden at udvikles og dele Skjæbne 
med Moderens hendøende Legeme. 

Deneneste, der har oplyst Sand-Loppens Forplantnings- 
ogUdviklingshistorie, erBonnet; han har endog oftere iagt- 
taget Parringen under Mikroskopet. Den skal vare 3—10 
Minuter, foregaaer i Almindelighed i Mørke, aldrig om Dagen; 
som oftest nede i det Sand eller de Savspaaner, hvori han 
holdt sine Forsøgsdyr. Ægenes Udvikling medtager 6—7 
Dage. I Henseende til Æglægningen er denne Forfatter 
i øvrigt af en noget anden Mening end de fleste andre 
Iagttagere; det normale Forhold er efter hans Mening det, 
at Ægene først lægges, efter at Moderloppen atter har 
forladt sin Værts Legeme, hvilket — for saa vidt Snyl- 

teren ikke udtages ved Konst — kun kan ske derved, at 
den gaaer bort med den afskallende Overhud, Han har 
i alt Fald »over hundrede Gange« seet ægsvangre Hunner 
efter at være udtagne af deres Huler lægge deres Æg, 
d. v. s. give dem fra sig ved Hjælp af Bagkroppens 
Sammentrækninger, et for et, til de. dannede en lille 
Hob. I Begyndelsen gaaer Æglægningen ganske rask, 
omtrent 1 hver Minut; efter at en halv Snes Æg ere 
lagte kan der indtræde Pavser, hvorefter der fortsættes 
dermed igjen; senere indtræde disse Pavser hyppigere. og 
blive længere og Sammentrækningerne svagere; tilsidst 
standser det med et forgjæves Forsøg paa at lægge et 
Æg, og Dyrets Liv er forbi med det samme.. Hvad .der 
bestyrker ham i den. Opfattelse, at en Æglægning, før- 
end Snylteren er udskilt af Værtens Organisme, er en. 
Undtagelse og ikke, som man ellers antager, Reglen, er 
den Erfaring, som han gjorde, at det aldrig vilde lykkes 
ham at holde Liv i Larverne, hvad han saa forsøgte at 
fodre dem med (Blod, Kjød, Plantedele. 0. s. v.), und- 
tagen naar han lod dem beholde Moderens døde Legeme 
(»Sækken«); den fortærede de tilligemed de ikke. lagte 
Æg i denne, og saa udviklede de sig til Puper og disse 
igjen til fuldkomne Insekter. Alligevel benægter han 
ikke, at Larverne under naturlige Forhold kunne udvikle 
sig uden at have Moderlegemet at leve af; han antager 
ligesom andre, at de leve af allehaande organisk Affald i 
de Bunker af Støv, Fejeskarn og andet Snavs, hvori 
mange Erfaringer tale for, at de under sædvanlige For-= 


hold leve og udvikle sig"); og allermindst maa man i 


”) I Lima ere Sand-Lopperne saaledes tagne stærkt af, efter at man 
har indført at befri Gaderne for det Lag Muldyrskårn, som 
tidligere dækkede dem. | 

hin formentlige Erfaring se en Støtte for den gamle 
Overtro, at Larverne udklækkedes i selve Værtens Hud 
og levede i Saaret; Bonnets Iagttagelser gaa tvertimod 
lige i modsat Retning. Æg og Larver gik altid til Grunde, 
naar han anbragte dem paa saadanne Steder. — Ægets 
Længde, naar det er fuldbaaret, angives til 0,4 Millimeter 
(omtrent 1 af en Linie); 3—14 Dage efter at det er 


Fig. 9. Fig. 10. 


Fig. 9 Larven i Æget, forstørret 46 Gange. Fig. 10 den udklækkede Larve, forstørret 

36 Gange. Fig. 11 Kokon med Pupe, forstørret 9 Gange. Fig. 12 næsten fuldt ud- 

viklet Pupe; det fuldkomne Insekts Former sees gjennem Pupehuden (ikke at for- 
veksle med Pupesvøbet eller Kokon'en), forstørret 23 Gange. 


lagt, brister det, og Larven, hvortil der endnu ikke var 
Spor i Æget, da det blev lagt, kommer til Syne; det er 
en hvid, fodløs, blind Maddike med ret vel udviklede 
bidende Munddele og Spor til Følehorn; den bevæger 
sig i lodrette eller vandrette Slangebugter, dels ved Hjælp 
åf de Smaakroge og Børsteknipper, hvormed dens Hoved 
og Ringe ere udstyrede, dels ved Hjælp af nogle Fod- 

knuder påa den sidste Ring. I Løbet af 8—10 Dage 
vokser den fra 1,78r=» til.2,26r= eller lidt over en Linies 
Længde. I al denne Tid og indtil de indspandt sig 
(10—15 Dage ialt) levede de skjulte i Sandet eller Sav= 
spaanerne, hvoriBonnet holdt dem; saassnart han bragte 
dem op til Overfladen, "borede de sig straks ned igjen, 
Kokon'en er dannet af fine guldgule Silketraade, hvortil 
Sandkorn, Savspaaner 0. s. v. klæbe fast; den er kun 


1,37 lang, da Larven i den atter har indtaget sin sam- 


menbøjede Stilling; aabner man den efter nogen Tids 


Forløb, vil man i den finde en, alt efter den Tid der er 
forløben, mere eller mindre udviklet Pupe, der mere eller 
mindre plumpt gjengiver det fuldkomne Insekts Former. 
Har denne 33 den ottende, senest den femtende Dag — 
afkastet sin Pupehud, staaer der kun tilbage for den ogsaa 
at befri sig for sit Pupesvøb (Kokon'en); den borer sig 
ud af det ved sine Kindbakkers Hjælp, paa samme Maade 
som den senere borer sig ind gjennem Øvyerhuden paa 
Mennesker eller Dyr. Nogle Øjeblikke forholder den sig 
aldeles rolig, som om den var træt og hvilede sig; men 
snart efter hopper den afsted for at opsøge sit Offer. 

… Vi ville fatte os kortere end vore Kilder om den 
Del af vort Æmne, hvis Behandling" endnu staaer tilbage, 
nemlig om de sygelige Tilfælde, som Nigua-Loppen kan 
fremkalde hos Mennesket, og om den rette Behandling 
af disse; thi selv om vi besad den fornødne lægeviden=> 
skabelige Indsigt, vilde det maaske falde vanskelig at 
træffe det rette Valg mellem de mange, i alt Fald i det 
mindre væsgenlige, ofte temmelig modsigende individuelle 
Erfaringer og Anvisninger. Vi yille foreløbig holde øs 
til Bonnet, der foruden sin egen. rige Erfaring støtter 

” sig til en anden fransk Læges, Levachers, udstrakte 
Erfaring i Vestindien. 

" Saalænge Snylte-Loppen kun arbejder i Overhuden, 
mærker man den ikke; først naar den naaer Læderhuden, 
. føler man en ubetydelig Kløe, der er saa langt fra at 
være "pinlig, at der tvertimod er Folk, som finde den 
ret behagelig og derfor lade et Par Dage gaa hen, inden 
de befri sig for Snylteren;: Evropæere eller andre frem- 
mede, der først for nylig ere komne til Landet, lægge i 
Reglen ikke engang Mærke til den, og det er først, naar 
man oftere har gjort dette Snyltedyrs personlige Be- 
kjendtskab, at man lærer at blive opmærksom paa dette 
allerførste Kjendetegn paa dets Nærværelse i sit Legeme. 
Men det varer ikke længe, inden denne Fornemmelse 
gaaer over til en stikkende Smerte, der snart bliver 
aldeles utaalelig; der er ikke længere Tale om at sove 
(hvis Anfaldet har fundet Sted om Natten); man maa 
staa op og befri sig for sin Plageaand, før faaer man 
ikke Ro. I Begyndelsen føles Smerten kun af og til; 
der er Pavser deri, svarende til Pavserne i Insektets 
Arbejde; men alt som Insektet svulmer op, og de bløde 
nerverige Væv trykkes af den sig udviklende Sæk, bliver 
Smerten baade heftigere og mere vedvarende. Er det, 
som hyppigst er Tilfældet, Foden, som er angreben, er 
det umuligt at gaa paa den eller beholde Støvlen paa. 
I Begyndelsen seer man alligevel ikke noget udvortes 
" Tegn paa, at der er nøget galt paa Færde; først naar 
Sækken begynder at udvikle sig, bliver man en lille sort 
Prik vaer temmelig dybt under Overhuden, som endnu 
ikke har hævet sig i Vejret eller i nogen Henseende 
undergaaet nogen Forandring; det er næppe nok, at man 
med Lupen kan opdage den fine Aabning, hvor igjennem 

Insektet er. trængt ind; den sorte Prik, som man gjerne 


kunde antage for en lille Torn, som man havde traadt 


sig ind i Foden, er dets Hoved, Bryst og Fødder. Har 
Angrebet fundet Sted i Nærheden af Neglen "paa "den 


store Taa, vil der vise sig en let Betændelse, "ledsaget , 


af Hede, Rødhed og større Smertefuldhed;; tages Snylte- 


Loppen nu ud, er det forbi med det samme; Kløen kan 


vare ved nogle Timer endnu, især hvis det ikke er 
lykkedes at faa Snylteren” fjernet fuldstændig. — Dermed 
er der i øvrigt ikke ferbundet nogen videre Ulempe,… og 
Kløen kan i alt Fald standses ved at hælde en Draabe 
Ammoniak, Kloroform eller Kamferspiritus i” Hullet. 
Bonnet anbefaler overhovedet, i Modsætning til hvad 
der i Almindelighed raades, at befri sig for Snyltegjæsten 
saa tidlig som mulig, såa snart man mærker den. — Ud- 
tages Snylteloppen ikke, bliver Ondet selvfølgelig værre; 
Er Huden paa det lidende Sted tyk og haard, føles' der 


endnu kun Smerte, men ingen Hede eller Rødhed spores, 


ingen Hævelse: af Overhuden; er Huden derimod fin og 
rig paa Nerver og Kar, samler der sig en klar Vædske 
omkring Sækken, hvorved Hulens Størrelse og Trykket 
paa de omgivende Dele selvfølgelig forøges. —"Opera= 
tionen er, forudsat at man endnu kun har med enkelte 
Niguaer, ikke” med en. hel Ansamling af-disse, at' gjøre, 
paa dette Udviklingstrin af Sygdommen endnu "lettere 
end paa det tidligere; fjernes Insektet, finder man, at 
Bunden af den Fordybning i Huden, hvori den havde 
Sæde, er rød og betændt og udsveder en blodig Vædske; 
overlader man "dette Saar til sig selv, tørrer det hen 


eller sætter Ar, og der danner sig en ny Overhud. Nu 


bør man imidlertid vøgte sig vel for at rive Sækken ituy 
saa at Ægene eller andre Levninger af Snylteren blive: 


å 
ii 
3 
3 

tilbage i Saaret, og; dette bør renses omhyggelig og 
ætses med Helvedessten eller behandles. med Jod- eller 
Ammoniak - Tinktur. — Fjernes Sækkene heller ikke 
påa dette Udviklingstrin af Sygdommen, skrider Be= 
tændelsen videre. : Der udvikler sig Materie (Pus); man 
seer da inderst en sort Prik (Hovedet), uden om den 
en gul Kreds (Dyrets Bagende), saa en hvid Kreds 
(Sækken selv) og yderst nok en gul Kreds, dannet af 
den afsondrede Materie; gaaer alt vel, og breder Be- 
tændelsen sig ikke videre, løsner Overhuden sig og med- 
tager »Sækken«, der af Materien er løsnet fra sin Hule, 
men hænger temmelig fast ved &Overhuden. paa det 
Sted, hvor Insektets Bagende slutter til Aabningen i 
denne; Materien flyder ud og Saaret læges i Løbet af 
3—4 Dage. — Hvis der er flere eller mange saadanne 
Nigua-Sække ved Siden af hinanden, breder Betændelsen 
sig derimod let til de omgivende Dele og kan fremkalde 
meget ondartede Tilfælde, Rosen, Lyskesvulster, Stiv- 
krampe 0. s. v. Det bliver da altfor besværligt, for 
ikke at sige umuligt, at pille Lopperne ud en for en; 
man maa nu dræbe dem alle under et ved Omslag, der 
forgive eller kvæle dem, og naar de ere gaaede bort 
med OQverhuden, fremskynde Hudens Helbredelse ved de 
til Raadighed staaende og med Patientens Race-Ejen- 
dommelighed og Konstitution stemmende Midler. Undlades 
dette, saa at Betændelsen griber videre om sig, opstaaer 
der ondartede Brandsaar (Ulcera) og Vædskeflod, eller 
der indtræder endog Koldbrand (Gangræn), Benedder 
0. s. v. Man har da meget alvorlige Tilfælde for sig, 
der kræve Lægens hele Omhu og ofte operativ Ind- 
skriden, ja endog Amputation af. en eller flere Tæer 
eller af hele Foden,, eller medføre uheldbredelige Fod- 
skader. Alle disse ondartede Tilfælde-indtræde dog kun 

hos Individer, der leve under slette Forhold, f. Ex. 
Negere, indiske eller kinesiske Kulier eller evropæiske 
Arbejdere og Straffefanger (i Guyana f. Ex.), der dele 
Livsvilkaar med hine. Med Kreolerne og de velstaaende 
Evropæére kommer det sjelden eller aldrig saa vidt, og 
med de indfødte Rødhude endnu mindre. 

Saavidt Bonnet; vi ville dog ogsaa høre, hvad 
andre Forfattere berette derom. De lægge især Vægt 
paa, at den angrebne Del ikke irriteres f. Ex. ved Klø- 
ning, og at Snylterens Udtagelse finder Sted helt og 
fuldstændig.  s»Efter at Sand-Loppen har indtaget sin 
Plads, foraarsager den ikke videre Ulempe, naar den 
lidt betændte Del af Huden, hvori den boer, ikke trykkes 
eller kradses«, siger Karsten. »Den ubetydelige Be- 
tændelse, som Dyret frembringer i Huden, og som igjen 
frembringer en let Kløe, forøges derimod betydelig, hvis 
den -angrebne Del irriteres.«  mHudens Hede og større 
Blødhed vil lokke andre Niguaer til, som bore sig ind 
ved Siden af den første, og Ondet vinder derved i Styrke 
og Udbredning; det er upaatvivlelig dette, som har givet 
Anledning til det Sagn, at Ungerne udklækkedes i Saaret 
og spredte sig i dettes Omgivelser. Man har anbefalet 
at anbringe en Prop af Tælle i det tomme Hul eller at 
putte Tobaksaske, tygget eller stødt Tobak deri; men 
Vizy udtaler sig mod dette Middel, der vel kan hindre, 
at Saaret paavirkes udenfra, men synes selv at maatte 
virke irriterende paa Huden og fremkalde Forbolning. — 
Den meget forskjellige Virkning, som fremkaldes af 
Niguaens Angreb, synes tildels at være en Følge af det 
angrebne Individs forskjellige Konstitution; der er mange, 
hos hvilke Niguaen ved at komme i Berøring med de 
fine Lymfekar i Foden eller Haanden fremkalder smerte- 

lige eller endog betænkelige Opsvulminger og Betændelser 


af Lymfekirtlerne i Lysken eller Akselhulen, hvilke først 
høre op, naar Aarsagen. dertil er fjernet; heller ikke er 
det ualmindeligt, at Negere, som vadske deres Fødder 
efter at have udtaget Niguaer af dem, faa Stivkrampe og 
dø deraf — noget, hvorfor unge Negere paa 9—15 Aar 
overhovedet skulle være meget udsatte"); Rengger op- 
levede i 6 Aar ikke mindre end 14 saadanne Tilfælde i 
Paraguay. Det synes overhovedet, at Stivkrampe i hint 
hede Klima let indtræder som Følge af en Forkjølelse 
af den lidende Del, naar den ved Operationen blottede 
Del af Læderhuden kommer i Berøring med koldt Vand 
eller udsættes for Træk; ved at vaske Fødderne med 
varmt Vand vilde denne Fare i alt Fald formindskes meget, 
men bedst er det at .opsætte det aldeles et Par Dage 
og at stoppe Hullet med Tælle, Charpi eller deslige”). 
Et eneste Nigua-Saar er nok til at frembringe Stiv- 
krampe, og det er ikke nødvendigt, for at denne skal 
indtræde, at Insektet er blevet fjernet. Guyon har 
havt et Exempel paa, at en Negerdreng. fik Stivkrampe 
og døde som Følge af, at han gik ud at bade sig for 
at dulme Smerten i sine angrebne Fødder, af hvilke 
Niguaerne ikke vare blevne pillede ud. — Hos Mennesket 
ville dog i Reglen alle ondartede Forbolninger forebygges 
derved, at Niguaen skaffes bort ved Kunst, en Operation, 


hvori især Negerinderne og Indianerinderne”") besidde 


") Guyon bemærker i den Anledning, at den tidligere store Døde- 
lighed mellem Negerslavernes nyfødte Børn i de franske Kolonier 
(10 pCt.) hidrørte derfra, at de straks efter Fødselen bleve ud- 
satte for Luften. 

") Smlgn. dog, hvad derom er bemærket paa foregaaende Side. 

”””) Bonnet fortæller om en Indianerstamme i Guyana, at Kvin- 
derne altid bære, stukne gjennem Underlæben, et Par Naale med 

megen Færdighed, og som maaske bedst udføres, naar 
Dyret er faldet til Ro paa sit Opholdssted. Medens 
Dyret endnu arbejder sig ind og i de første Timer der- 
efter, er det nemlig endnu kraftigt og meget bevægeligt 
og arbejder rask med sine syl- og savdannedé Munddele; 
hvis det nu foruroliges, vil det derfor forøge sine An- 
strængelser for at arbejde sig dybere ind og plante sine 
Munddele saa fast i Huden, at de afrives og blive sid- 
dende, naar Dyret udtages med Vold. Lader man det 
derimod have Ro, vil allerede den næste Dag dets Styrke 
og Bevægelighed være taget betydelig af, og da — men 
endnu bedre efter nogle Dages Forløb — kan man let 
med lidt Forsigtighed skyde Overhuden til Side rundt 
omkring Sækken med en stump Kniv eller' en Naal 
eller i Mangel derat med en Torn, et Fiskeben eller et 
lignende ikke altfor skarpt eller spidst Redskab. Det 
kommer an paa uden at beskadige den at blotte den 


saa meget, at man kan komme ind under den med hine 


Redskaber eller med en fin Tang og saaledes fjerne den 
uden stor Modstand ved et svagt Tryk tilligemed 
»Rødderne« eller »Traadene« (oa: Munddelene)”), der 
stikke temmelig dybt ned i Læderhuden. Den Mod- 
stand, som der gjøres mod denne Operation, især saa 
længe Dyret endnu er i Besiddelse af en vis Livlig- 
hed, hidrører formodenlig fra den lille Krog, hvormed 
Kindbakkerne ende. Det kagedannede Mellemvæv, som 


vi ovenfor have omtalt, synes ikke at følge med 


ombøjet Spids for at kunne trække Sand-Lopperne ud paa deres 
Mænd og Børn. 

") Ved disse »Traade« eller »Rødder«, som omtales af flere lagt- 
tagere, er der maaske ogsaa undertiden tænkt paa det ovenfor 
omtalte trevlede Væv i Bunden af den Hule, som Niguaen har 
dannet i Huden ved at installere sig i denne. 


see 

ved: denne Lejlighed eller at skulle fjernes ved 
Kunst; det gaaer bort af sig selv nogle Dage efter. De 
fleste ere enige om, at bærer man sig saa klodset 
ad med at fjerne den udspilede og tyndhudede Bag- 
kropssæk, som kan hænge mere eller mindre fast ved 
det omgivende Bindevæv, at den gaaer itu, og at en Del 
af den efterlades i Huden tilligemed den i denne ind- 
borede Snabel, vil der bestandig flyde Vædske ud af 
Saaret, og den Forbolnelse, som snart vil indfinde sig, 
vil forvandle det i Begyndelsen ubetydelige Saar til en 
mere eller mindre udbredt Koldbrand. At Neglene gaa 
bort er at betragte som rene Smaating.i Sammenligning 
med, hvad der kan indtræde som Følge af denne eller 
lignende Forsømmelser af Nigua-Saarene. 

Vi ville godtgjøre dette ved at anføre nogle ældre 
og nyere rejsendes Udtalelser, som vi nu tildels ville 
være i Stand til: at forstaa bedre end vedkommende 
Meddelere selv. Karsten og Bonnet have begge seet 
Negere hoppe ynkelig om paa taaløse vædskeflydende 
Fødder og hørt dem angive Niguaer som Aarsagen 
til deres Lidelser. Allerede Oviedo beretter (1526), 
at »naar man kløer det angrebne Sted, formerer Chi- 
quen sig saa stærkt, at der i Løbet af kort Tid er 
en stor Mængde af dem.« Vi vide nu bedre, hvor- 
ledes dette er at forstaa, saa vel som det følgende, at 
o»naar man ikke tager dem ud med en Naal, forværres 
ondet betydelig ved, at de trænge ind i Kjødet og 
sprede sig i dette« — og han tilføjer, at »mange af 
Spanierne mistede Fødderne eller i det mindste Tæerne 
"af dette onde, som det dog er saa let at afhjælpe, naar 
man tager det i Tide«. En vis Tompson (1555) for- 
tæller, vistnok med nogen Overdrivelse, at Fødderne . 

kunne blive saa store som Hoveder deraf, og åt man 


maa gjøre Indsnit paa 3—4 Tommers Dybde for at; he 
brede dem. Joh. de Laét (1630) forsikrede, at »Ni£ 
guaen er saa frugtbar, at hvor dem en Gang har sat sig 
fast, er det ikke muligt at blive fri for den uden at 
anvende ætsende Midler eller Amputationer&; og Dw- 
tertre meddeler ligeledes (1654), at hvis mam forsømimér 
i rette Tid: at fjerne Chiquerne, formere de sig saa stærkt, 
at man kan blive Krøbling paå Fødderne deraf.  (Tagt= 
tagelsen er rigtig, kun maa Ordet »formere sig4« ikke tages 
altfor bogstavelig, som om de' første Chiquer avlede: de 
senere tilkomne). D”Auteroche (1772) bevidner, at 
mange Indianere have vanskabte eller ligesom afgnavede 
Tæer af de Operationer, som de have maattet' foretage for 
at udtage Niguaerne, og mange andre rejsende bekræfte, 
at slige mere eller mindre betydelige Lemlæstelser ere 
et ikke ualmindeligt Særsyn som Følge af' Forsømmelse 
af Nigua-Saarene. Der er et bekjendt Sagn, som' for= 
tælles fra flere Steder og paa lidt forskjellig: Maade, om 
en Kapucinermunk, som vilde bringe Sand-Lopper hjem 
til Evropa i sin Fod, men satte denne eller endog Livet 
til derved. Andre ere komne tilbage til Evropas lidende 
af Følgerne deraf og ere blevne opererede her hjemme; 


mewm først i den seneste Tid har man havt det Tilfælde; - 


at en Person blev opereret i Paris den 3lte Januar for 


friske Sand-Lopper, som han havde faaet; ved at gaa 


barbenet paa Gulvet i Pernambuco, senest den 10de De- 
cember, paa hvilken Dag Dampskibet nemlig forlod denne 
By; denne Tildragelse viser tillige, at Insektets Levetid 


i Huden er længere, end man tidligere havde antaget. 


(8—14 Dage). Hospitålskibet »I'Amazone« forlod Guyana 
"1 Juli 1866 og gik til Toulon; i Januar 1867, da det 

blev udrustet igjen, fandt Lægen en ægsvanger Sand- 
Loppe mellem Tæerne paa en Matros, der havde været 
med at lade Kul. — Hos urenlige Negere, spedalske, 
Idioter 0. s. v. kan Huden paa Fødderne se ud som en 
Hvepserede, naar de ere blevne rensede for disse Snylte- 
dyr.… Af 15 Tilfælde, .hvorover Guyon har ført Journal, 
endte de to med Døden, det ene som Følge af Stivkrampe 
(den før nævnte Negerdreng), det andet (hvor Lægehjælp 
ej havde fundet Sted, da Lægen ombord i Skibet var bort- 
reven af gul Feber) af Koldbrand. G. har iblandt andet 
oplevet, at en Neger var aldeles bedækket med Niguaer, 
Ansigtet end ikke undtaget; man gav ham et varmt Bad 
med stærkt Afkog af Tobaksblade og lod en af hans 
Kammerater gnide ham. Den Kløe, som han havde følt over 
hele Legemet, tog naturligvis først til, men varede ikke 
længe; efter en Times Forløb var al Smerte ophørt, og 
et Par Dage efter begyndte OQverhuden at skalle af, 
først paa de Steder, hvor Niguaerne havde været mest 
udviklede, og med den fulgte de døde Sand-Lopper. 
Da Manden efter kort Tids Forløb havde faaet en 
hel ny Overhud, saa han ud som om han havde havt 
Kopper; hvert Sted, hvor der havde siddet et af hine 
Insekter, var der en lille Grube. — Hvor ondet er mere 
lokalt, men dog for udviklet til, at man kan overkomme 
at pille Niguaerne ud, f. Ex. naar Fodsaalen eller Lægen 
er fuld deraf, anvender man jo gjerne et eller andet blød- 
gjørende Omslag (f. Ex. af Anona-Frugten eller Manjoc- 
Roden), som kvæler Insekterne og fremkalder Over- 
hudens Afskalning. Det er i Grunden den samme Frem- 
gangsmaade i en mere barbarisk og tillige farligere Form, 
som de Indianere anvendte, der i sin Tid helbredte en 


Englænder ved at hælde smeltet Voks over Fodsaalen 
Fjerde Række. III. 95 

og senere afrive dette Plaster tilligemed Overhuden og 
de dræbte Niguaer. Man har mange andre Midler til 
at kvæle eller forgive dem paa Stedet — Svovlbade, 
Terpentin, Benzin, Kloroform og Merkur har man blandt 
andet anvendt dertil — men Tilstædeværelsen af et 
fremmed dødt Legeme under Overhuden kan, naar denne 
ikke løsner sig hurtig-og tager de døde Niguaer med 
sig, let fremkalde Forbolnelse og denne igjen farligere 
Tilfælde. — Som Forebyggelsesmiddel anbefales foruden 
Renlighed og jevnligt Tilsyn med sine Fødder at vaske 
dem med Citronsaft, forskjellige Olier, Gummier og Har-. 
pixer. Indianerne og Maron-Negerne indgnide sig, hine 
med Orellan eller Tobakssaft, disse med Carapa-Olie 
som Beskyttelsesmiddel mod Solen, Myggene og Sand- 
Lopperne. Det er en almindelig Erfaring, at evropæiske 
Nybygder i Syd-Amerika lide forholdsvis mest af denne 
Landeplage, fordi Nybyggerne hverken forstaa at fore- 
bygge eller helbrede Nigua-Skaden; men det sørgeligste 
Exempel er dog en irsk Koloni i Guyana, bestaaende af 
c. 100 Mennesker, som opløste sig aldeles, da den i 
Løbet af nogle faa Maaneder (1822) var smeltet sammen 

til ikke over 30, ene og alene som Følge af dette' onde, | 
mod hvilket hverken de stakkels Nybyggere eller den 
Læge, som ledsagede dem, vidste noget Raad; og 
Bonnet beretter en ganske lignende Tildragelse i 1865 
med en Sending af indiske Kulier til Guyanas- Guld- 
miner; seks Maaneder efter Ankomsten var en Trediedel 
af dem bukket under for dette onde (i Forbindelse med 
andre lokale -ondartede Sygdomme), og næsten alle vare. 
haardt angrebne af meget ondartede Brandsaar. Det er 
derfor ingenlunde uden Betydning: for Beboerne af det 
hede Amerika, særlig for evropæiske Nybyggere i dette 

Land, at man nu har lært dette Snyltedyrs Naturhistorie 
og Behandling temmelig godt at kjende; ligesom . det 
paa den anden Side har været Naturhistorikerne kjært at 
komme til Kundskab om den rette Sammenhæng med de 
fleste omtvistede Punkter og ved samme Lejlighed at kunne 
udrive nogle Blade med Vildfarelser af »Naturens Bog«. 


I Anledning af foranstaaende har en dansk Natur- 
forsker, der har opholdt sig længere Tid i Brasilien, havt 
den Godhed at meddele os nogle Bemærkninger, som vi 
endnu til Slutning ville give Plads her: 

»I de Egne af Brasilien, hvor jeg har været, har 
jeg aldrig hørt nogen skjelne mellem flere Slags »bicho« 
og aldrig hørt Tale om en »bicho de cachorro«; Hunden 
er nok heller ikke oprindelig i Brasilien, men først ind- 
ført af Evropæerne, og det vilde saaledes være mærkeligt, 
om den skulde have en egen Sort »bicho« i dette Land. 

»Karstens Iagttagelse af en Slags Akklimatisation 
med Hensyn til »bichos« kan jeg heller ikke bekræfte; 
det forekommer mig ogsaa mindre sandsynligt, at det 
forholder sig saaledes; man kan naturligvis hærdes mod 
Følgerne af Myggestik, Bistik osv., og mange »Bifædre« 
mærke jo slet ikke Bistikkene, men det er noget andet 
end ikke at blive stukket; jeg seer slet ingen Grund, 
hvorfor »bichos« ikke skulde tage til Takke med en akkli- 
matiseret Person, forudsat at han ikke er bleven eachech- 
tisk, og jeg selv fik lige saa let »bichos« den sidste som 
den første Maaned, jeg opholdt mig i Brasilien«. 

»Det kan naturligvis ikke falde mig ind at benægte, 
at der kan opstaa meget farlige Tilfælde af »bichos«, men 
jeg troer dog, at de ikke ere saa hyppige, som man af 
Fremstillingen skulde formode. Jeg erindrer ikke at have 
seet nogen, der havde mistet Tæerne ved »bichos« eller 


- faaet store ulcererende Saar af dem; og jeg har heller 


aldrig seet noget Dyr, noget Svin eller nogen Rotte osv., 
som havde slige Saar, skjøndt navnlig Svinene stadig 
ere befængte med »bichos« i Mængde, der jo selvfølgelig 
blive siddende. Man hører aldrig, at Folk miste deres 
Svin paa den Maade. I Brasilien maa man. vogte sit 


— Kvæg og sine Lastdyr for »bicheiras«, der kunne for- 


| 


aarsage deres Død, men en »bicheira« er ikke en Følge 
25": 

af Sand-Lopper; man forstaaer derved de af Spyfluelarver 
frembragte ofte meget store Saar, i hvilke disse ækle 
Larver vrimle i hundredvis og æde det levende Dyr op, 
hvis det ej faaer Hjælp. Muligvis kunne saadanne »bi- 
cheiras« og deres Ødelæggelser af ukyndige rejsende 
være forvekslede med Sandloppe-Saar. I det hele maa 
det ej glemmes, at »bicho« betyder »et Dyr« og kun i 
en indskrænket Forstand betegner Sand-Loppen; ikke 
blot ethvert Insekt kaldes lige saa godt »bicho« (forudsat 
at det ej har et eget”Navn), men selv Pattedyr be- 
nævnes saaledes«. 

»Man maa være mere end almindelig ømskindet, naar 
man vil tale om »Smerter«, foraarsagede af »bichos«. 
Man kan gaa ikke faa Dage med »bichos« uden at mærke 
dem, og jeg har flere Gange forsætlig ladet dem sidde 
en Række Dage for at se, hvor hurtig de voksede, hvad 
jeg ikke havde gjort, hvis det havde smertet mig. I det 
hele turde det væsenlig være Ubekjendtskab med »bi- 
choerne«, der giver. Anledning til saadanne storartede 
Følger af deres Indboring, som der berettes om. I Bra- 
silien, hvor hver, selv den ringeste, vasker sine Fødder, 
naar han gaaer til-Sengs, mindst flere Gange om Ugen, 
hvis ikke daglig, der bemærkes »bichoerne« let og kunne 
ikke faa Tid til at samle sig i overdreven Mængde. Jeg 
har havt hundreder af »bichos« i mine Fødder, men har 
aldrig brugt andet Middel imod dem, end simpelthen 
lade en af mine Folk tage dem ud med en Naal eller 
spids Kniv; det er yderst let at faa dem hele ud, og 
Exemplet viser, at man ikke behøver at gjøre noget 
ved Hullet, der bliver tilbage. 

»At en »bicho« i 3 til 4 Dage kan opnaa en Ærts 
Størrelse maa jeg betvivle; den vil efter min Erfaring i 
den Tid næppe blive større end et lille Hampefrø; der 
gaaer i Brasilien vistnok en 10 til 12 Dage hen, førend 
de naa en Ærts Størrelse «. 

Nogle Bemærkninger om den Indflydelse, som 
Skovenes Borthugning hår paa Kilder 
og rindende Vande. 


Af Becquerel +). 


De Indflydelse, som Skovenes Borthugning har paa 
Kildernes og Flodernes Vandrigdom, er af største Vigtig- 
hed og fortjener i høj Grad at paaagtes; men Vanske- 
ligheden ved at paavise denne Indflydelse er saa meget 
større, som det ikke er muligt forud at bestemme, hvor- 
vidt en Skovstrækning tilfører en bestemt Kilde eller 
Flod nogen Forøgelse af dens Vandmasse. 

Kildernes Tilstedeværelse er ganske i Almindelighed 
betinget af Regnvandet, som siver gjennem de øvre 
Jordlag, indtil det træffer paa uigjennemtrængelige Lag, 
" hvis Heldning det følger, og flyder videre for tilsidst 
igjen at træde frem for Dagen.  Brøndene have ingen 
anden Aarsag end Kilderne, af hvilke de righoldigste 
optræde i Bjergegne. 

Skovenes Indflydelse paa Kiidedannelsen er dobbelt, 
dels ved at tiltrække Fugtighed og forhindre Fordamp- 
ningen i Jordbunden, dels ved at Rødderne gaa ned gjennem 
Jorden og gjøre den mere modtagelig for Regnvandet. 


+) Efter »Gæa«. 


374 


Strabo beretter, at man i Oldtiden i Babylon maatte 
træffe Foranstaltninger for om Foraaret at beskytte Staden 
mod Evfrats Oversvømmelser, da den aarlig traadte over 
sine Bredder paa Grund af Sneens Smeltning i Armeniens 
Højbjerge. For at forhindre, at staaende Vande skulde 
samle sig paa de dyrkede Marker, dannede man Afled- 
ningsgrave og Kanaler. Nutildags er efter Oppert, som 
for faa Aar siden gjennemrejste Mesopotamien, Evfrats 
Vandmængde langt ringere end i tidligere Aarhundreder; 
Oversvømmelser finde ikke mere Sted, Kanalerne ere 
tørre, Sumpene forsvundne, og Egnen har mistet sin 
forrige usunde Karakter. Oppert overbeviste sig om, at 
denne Aftagelse af Vandmængden maa tilskrives Skovenes 
Udryddelse paa de armeniske Bjerge. 

I sin »Voyage dans les Alpes« gjør Saussure op- 
mærksom paa, at Vandspejlet i Søerne i. Schvejz synker 
som Følge af Skovenes Aftagelse, hvilket især finder Sted 
ved Murten, Neuenburger- og Brienzer-Søen. 

ChoiseulGouffier kunde under sit Ophold i Egnen 
om Troja ikke mere finde Skamander, der paa Plinius's 
Tid endnu var sejlbar; nu er den ganske udtørret, men 
ogsaa Cedrene paa Bjerget Ida, hvor Skamander og 
Simoffis havde deres Kilder, ere forsvundne. 

Nøjagtige Undersøgelser om, hvilken Indflydelse 
Skovenes Aftagelse har paa Flodernes Vandrigdom, har 
Boussingault anstillet under sit Ophold i Bolivia. I 
Provindsen Venezuela findes ikke langt fra Kysten den 
frugtbare Dal Aragua. Den er paa alle Sider indesluttet 
af Bjerge, saa at Bækkene, der flyde i Dalen, ikke finde 
nogen Vej til Havet og ved deres Forening danne Søen 
Takarigua. Da Humboldt i Begyndelsen af dette Aar- 


hundrede besøgte denne Sø, havde den i omtrent 30 Aar 

gaaet en langsom Udtørring imøde, hvortil de omboende 
ikke kjendte Grunden. Efter Humboldt maa denne Af- 
tagelse tilskrives den Borthugning af de storartede Skove, 
som fandt Sted i Dalen Aragua. I Aaret 1822 hørte 
Boussingault af Beboerne i denne: Egn, at Søens 
Vandspejl igjen var steget betydelig, og at Jordstræk- 
ninger, som tidligere bleve dyrkede, nu stode under Vand. 
Men i 22 Aar havde Dalen været Skueplads for blodige 
Kampe i Uafhængighedskrigen, Befolkningen var taget af, 
Markerne bleve ikke dyrkede, og tæt Skov bedækkede en 
stor Del af Egnen. Man seer her tydelig, hvilken Ind- 
flydelse Skovene have paa det rindende og det stille- 
staaende Vands Mængde. 

Boussingault anfører endnu flere Exempler, som 
lede til de samme Resultater med Hensyn til store Skoves 
Indflydelse paa en Egns Vandmængde. Det maa være 
nok at anføre to af dem. 

I Aaret 1826 stod i den metalrige Bjergkjæde ved 
Marmato kun faa, af Negerslaver beboede Hytter. Fire 
Åar senere havde Forholdene forandret sig meget; thi 
der fandtes da talrige Værksteder og en Befolkning paa 
3000 Sjæle. Man var nødt til at fælde en stor Mængde 
Træ til Brænde; men skjønt Skovenes Aftagelse først 
var begyndt for 2 Åar siden, bemærkede man dog alle- 
rede en Formindskelse af det til Maskinerne benyttede 
Vand. Ikke desto mindre fandt Boussingault, at der 
i det andet Aar faldt mere Regn end i det første. Heraf 
synes at fremgaa, at Skovenes Forsvinden kan bevirke, 
at Kilderne tage af og forsvinde, uden at der derfor 
falder mindre Regn end tidligere. 

Indbyggerne. i Byen Dubate, som ligger i Ny Granada 
mellem to Søer, der endnu for 60 Aar siden vare for- 

enede, bevidne, at Vandspejlet stadig synker. Boussin- 
gaults Undersøgelser beviste, at Formindskelsen er frem- 
kaldt ved Bortryddelsen af talrige Skove. 

Desbassyres de Richemont beretter, at der paa 
Øen Ascension ved Foden af et Bjerg findes en smuk 
Kilde, som udtørredes ved Skovenes Udryddelse, men 
kom igjen, efter at Bjerget i Tidens Løb atter var blevet 
bedækket af Skov. 

Berghaus fandt, at Oderens Vandmængde "aftog 
fra 1778 til 1835, og at noget lignende fandt Sted 
med Elben mellem 1828 og 1836, saa at man engang 
maa forandre Skibenes Form paa disse Floder, naar 
denne Aftagelse vedbliver. Statistiske Undersøgelser have 
vist, at denne Formindskelse sikkert maatte tilskrives 
Skovenes Borthugning. 

Man: har undersøgt, om ikke Aftagelse af den i 
Evropas forskjellige Lande faldende Regnmængde var 
Grunden til Formindskelsen af disse Floders Vand- 
mængde; men disse Undersøgelser have ikke ført til 
noget positiyt Resultat. De siden 1689 i Paris iagt- 
tagne Regnmængder skulle endog tyde hen paa en ringe 
Tiltagelse, og noget lignende har Cesaris udfundet af 
Iagttagelserne for Mailand siden 1763; det samme er 
Tilfældet i Rochelle og Rhonebækkenet. Da man altsaa 
ikke kan tænke paa nogen Aftagelse af den absolute 
Regnmængde, troede man, at Regnvejrenes Antal havde 
forandret sig, idet stærke Regnskyl tilføre Floderne mere 
Vand end samme Vandmængde, naar den fordeles' paa 
et længere, ved tørre Dage afdelt Tidsrum; men man 
har ikke fundet noget paalideligt herom. Altsaa var 
man nødt til alene at benytte de ved Kulturen frem- 
kaldte klimatiske Forandringer til Forklaring af Fæno- 

menet. I enkelte Tilfælde udtørres Kilder rigtignok og- 
saa paa Grund af Jordskjælv; men dette er Undtagelser, 
medens de fleste Exempler lære, at Vandets Formind- 
skelse i Kilderne næsten indfinder sig samtidig med 
Skovenes Aftagelse. 

Vi ville endnu anføre nogle Exempler, som ikke ere 
uden Interesse. 

Romerne ledede Kilden Etuvees Vande over Orleans; 
denne Kilde er nu ganske udtørret. En Bæk, som flød 
ud i Loire øst for Orleans, og som ved denne Byes 
Belejring 1428 væsenlig bidrog til Forsvaret og var 
saa betydelig, at den satte Møller i Bevægelse, er nu 
ikke mere til; men de Skove ere heller ikke mere til, 
som dengang fandtes paa denne Kant omkring Orleans. 
Som Følge af denne Skovenes Forsvinden udtørres ogsaa 
Brøndene i Byen mere og mere, saa at Byraadet for nogle 
Åar siden var nødt til med en Omkostning af 300,000 
Frank at lede Drikkevand fra Loiret's Kilde til Orleans. 

Naar man undersøger den Indflydelse, som Skovenes 
Aftagelse har paa de rindende Vande, kommer man alt- 
saa til følgende Slutninger: 

1) Stærk Skovhugst formindsker det rindende Vands 

Mængde i et Landskab; 

2) Det er uafgjort, om denne Aftagelse maa til- 
skrives en Formindskelse eller en anden For- 
deling af Regnmængden eller en stærkere For- 
dampning eller alle disse Aarsager tilsammen ; 

3) Tørt, bart, men dyrket Land fortærer en Del af 
de rindende Vande; 

4) Egne, som ikke have undergaaet nogen Forandring 
ved Kulturen, synes at besidde en uforanderlig 
Mængde rindende Vand; 

5) Skovene yde de rindende Vande Beskyttelse og 
hæmme deres Afløb; 

6) Indflydelse herpaa har den i Skovene herskende 
Fugtighed saavelsom Trærødderne, der gjøre Jord- 
bunden mere gjennemtrængelig for Vandet; 

7) Skovenes Aftagelse paavirker de rindende Vande 
i Bjergegnene og Kilderne i Sletterne, men især 
de sidste. 

Det er en Vildfarelse at tro, at Udryddelsen. af 
Skovene i et Land nødvendigvis maa drage dettes Ufrugt- 
barhed med sig. 

Exempelvis kan man anføre England med 2 og 
Spanien med 34%, Procent skovklædt Overflade. Eng- 
land har et Søklima, fremherskende Sydvestvinde fuld- 
mættede med Vanddampe, saa at den ringeste Formind- 
skelse i Temperaturen fremkalder Taage. Spanien der- 
imod har et ganske andet Klima, dets frugtbareste 
Egne ere de, som faa deres Fugtighed fra store Floder, 
medens Højsletterne ere sande Ørkener”). — Naar man 
altsaa vilde borthugge en stor Skov i Nærheden af en 
frugtbar Højslette, som kun har "Kilder, maatte man. då 
ikke frygte for at fremkalde disse Kilders Udtørring og 
Egnens Forarmelse? | 

Paa sandig Jord kan Udryddelsen af Skovene nok 
drage de nærliggende Sletters Tilsanding efter sig. Dette 
fremgaaer af den Fremstilling, som Chevreul har givet 


%) Sammenligningen med England er forøvrigt ikke godt valgt; thi 
de britiske Øer staa under ganske andre almindelige meteoro- " 
logiske Betingelser end Spanien, saa at man slet ikke kan anstille 
nogen . sammenlignende Betragtning over Indflydelsen: af ;begge 
Landes ringe Skovbestand. Snarere kunde man sammenligne 
Dele i et og samme Land, som ere skovbevoksede i forskjellig 
Udstrækning. Anm. af Gæa's Red. 

af Klitternes Dannelse i Bretagnes Heder. Vinden driver 
Sandet afsted foran sig, indtil dette finder en Hindring; 
der danner sig nu en lille Forhøjning eller Række af 
Klitter. Det indtrængende Vand væder deres Grund- 
flade og hefter dem til Jorden, medens Vinden igjen 
driver de øvre Dele videre, hvorpaa samme Spil gjen- 
tager sig, indtil hele Fladen er tilsandet. 

Naar en Skov træder i Vejen for en med skadeligt 
Smitstof svanger Vind, beskytter den undertiden de bag- 
ved den liggende Egne for Vindens fordærvelige Ind- 
flydelse paa Klimaet. 

Fordelen ved igjen at fremkalde Skovvækst paa Bjer- 
gene beroer paa den Lethed, hvormed Regnvandet trænger 
ned i Jorden, paa Vanddampeunes Fortætning i Luften, hvor- 
ved der fremkaldes Regn, og paa den Fugtighed, som for 
det meste hersker inde i og i Nærheden af Skovene, og 
som ved en lav Temperatur giver Anledning til Duggens 
Dannelse. 

Mange Kjendsgjerninger vise, at Strækninger, der 
berøves deres Skove, let blive til Moradser. Brenne, 
som ligger mellem Indre og Creuse, har en kreds- 
formig Overflade af omtrent 160,000 Tdr. Lands Areal. 
Jorden, der bestaaer af Ler og Grus, hviler paa et 
uigjennemtrængeligt Lerlag. Hele Egnen er oversaaet 
med Damme, hvilke man tilskriver de der saa hyppige 
"Febere. For 1000—1200 Aar siden var denne Egn be- 
.dækket med Skove og Enge, der fandtes rindende Vande, 
men hverken Damme eller Moradser, og Egnen var be- 
rømt for sin Frugtbarhed og sit milde Klima. Men med 
Skovenes Forsvinden fremstod der Sumpe, som snart ud- 
bredte sig over Jorden, der begyndte at blive ufrugtbar. 
… I Sologne, som har en Overflade af omtrent 900,000 

Tdr. Land, og hvis usunde Klima er bleven til et Ord-- 
sprog, har der vist sig noget ganske lignende. Histo- 
riske Dokumenter bevise, at en stor Del af denne Egn 
engang var bevokset med Skove; men efter at disse ere 
forsvundne, have de stillestaaende Vande og Lyngen taget 
Overhaand. 

I Bjergegne befordrer Skovenes Aftagelse vilde Bækkes 
Fremkomst, hvorpaa Alperne levere mange Beviser. Naar 
der har udviklet sig en levende Vegetation paa Bjerg- 
skraaningerne, danne Rødderne paa en Maade et Næt; 
men bliver Skoven hugget om, tager det nedstrømmende 
Vand den frugtbare Muldjord med sig og danner Render 
i Jorden, som udvide sig mere og mere og tilsidst blive 
til Lejer for Vildbække. Naar Skraaningerne ere be=- 
voksede med Skov og Buskas, gjøre de Vandløbene Mod- 
stand paa mangfoldige Maader, fordele Vandet mere over 
hele Fladen, og Jorden, der er skjørnet ved Rødderne, 
optager en Mængde Fugtighed, som strømmer ned i 
dybere Regioner og kommer frem igjen i Skikkelse af 
Kilder. 


Mindre Meddelelser. 


1. Et nyt Thermometer. Blandt den store Mængde 
Apparater, der benyttes ved fysiske Undersøgelser, hører 
Thermometret vistnok til de mest bekjendte. Man ved, at 
dets Virkning grunder sig paa, at Kvægsølvet eller Spiritussen, 
hvormed Thermometer-Kuglen er fyldt, udvider sig stærkere 
ved Varmen end Glasset og derfor stiger op i Røret. Det 
er imidlertid indlysende, at man for at bestemme et Legemes 
Varmegrad ogsaa kan benytte sig af andre Egenskaber ved 
" Varmen end netop den at kunne forandre Legemernes Rum- 
fang. Saaledes grunder den thermoelektriske Søjle, det mest 
følsomme Apparat til Varmemaaling, vi besidde, sig paa den 
Evne, Varmen har til at forandre den elektromotoriske 
Kraft, som udvikles ved Berøring mellem Metaller. En anden 
Methøde til Bestemmelsen af smaa Temperatur-Forskjelligheder 
frembyder Varmens Egenskab at kunne forandre den gal- 
vaniske Ledningsmodstand hos Metallerne osv. 

I den sidste Tid er der imidlertid i Frankrige blevet 
opfundet et Thermometer, der hviler paa et aldeles nyt 
Princip, og som derfor i enhver Henseende er forskjelligt 
fra de tidligere benyttede Konstruktioner. Førend vi gjøre 
Rede for dette, maa der imidlertid forudskikkes nogle for- 
klarende Bemærkninger. 

For nogle Aar tilbage lykkedes det den franske Kemiker 
St. Claire Deville at paavise et ejendommeligt Forhold 
ved den Adskillelse af endel kemiske Forbindelser, som 
fremkaldes ved Varmen. Imellem Legemernes kemiske og 
fysiske Forandringer hersker der efter hans Mening en fuld- 
stændig Analogi; til Kogningen, en Vædskes Overgang fra 
den flydende til den luftformige Tilstand, svarer Legemets 
Dekomposition eller Adskillelse i dets enkelte Bestanddele; 

til Fortætningen svarer en Rekomposition eller Gjenforening 
af de enkelte Bestanddele. Naar en Vædske opvarmes, fore- 
gaaer der, inden Kogepunktet er naaet, en langsom For- 
dampning, der er afhængig af Dampenes Spænding, idet de 
udviklede Dampe trykke paa Vædsken; naar de kemiske For- 
bindelser adskilles ved Opvarming, indtræder der en 
Mellemtilstand, Dissociationen, og jo højere Varmegraden 
er, desto mere adskilles Forbindelsen, og desto højere stiger 
Dissociations-Spændingen. Devilles Forsøg omfattede 
væsenlig Luftarterne, men H. Debray, der har anstillet 
en Række Forsøg med faste Stoffer, sammensatte af en fast 
og en luftformig Bestanddel, f. Ex. kulsur Kalk, Kvægsølvilte, 
tvekulsurt Natron osv., har ført Ligheden mellem Fordamp- 
ning og Dissociation endnu videre. Ved samme Varmegrad 
er de mættede Dampes Spænding altid konstant; Spændingen 
af den ved Dissociationen udviklede Luft, Dissociations- 
Spændingen, er ligeledes konstart under de samme Betingelser, 
altsaa samme Varmegrad og Tilstedeværelsen af et Over- 
skud af Forbindelsen, hvad der ved Dampene svarer til Be- 
røringen med deres Stamvædske. Omvendt vil Afkjøling eller 
et forøget Tryk bevirke en Gjenforening af Legemets Be- 
standdele, ligesom de frembringe en Fortætning af Dampene. 
Tage vi f. Ex. et Stykke Dobbelspath (kulsur Kalk) 
og ophede det tilstrækkelig stærkt, vil det sønderdeles i sine 
Bestanddele. Skeer Opvarmingen i det lufttomme Rum, fri- 
gjøres Kulsyren ved en Varmegrad af 850?, saalænge til 
den udviklede Lufts Dissociations-Spænding har naaet 85 
Millimeters Kvægsølvtryk, hvorefter enhver fortsat Sønder- 
deling ophører ved denne Varmegrad. Bortskaffes den ud- 
viklede Kulsyre, fortsættes derimod Sønderdelingen ved samme 
Varmegrad, saa længe der endnu er noget af Forbindelsen 
tilbage; i første Tilfælde vil man ved en fortsat Opvar- 
ming til 1040”? opnaa en ny Kulsyreudvikling, men den frie 
Syres Tryk naaer da 520 Millimeter. 

Til en bestemt Varmegrad svarer altsaa et bestemt 
Tryk af Luftarten eller en bestemt Dissociations-Spænding. 
Herpaa beroer det Thermometer, Franskmanden Lamy har 
konstrueret til Maaling af høje Varmegrader, og som ud- 
mærker sig ved sin særdeles simple Konstruktion. Det be- 
staaer af et glaseret Porcellænsrør, fyldt med kulsur Kalk 
(Dobbelspath eller hvid Marmor) og lukket for den ene Ende, 
medens den anden er forbundet med en Trykmaaler f. Ex. 
et Glasrør med ned- og opadbøjet Gren, hvori der findes 
Kvægsølv.  Porcellænsrøret udsættes for Opvarmingen,' og 

Trykket aflæses paa Trykmaaleren. Det forstaaer sig af sig 
selv, at man til Vejledning for dennes Angivelser maa have 
en Tabel over den kulsure Kalks Dissociationsevne. 

Da den kulsure Kalk (først dissocieres ved en Temperatur 
over 800?, maa man til et Thermometer, der skal angive 
lavere Varmegrader, benytte et Stof, som dissocieres allerede 
ved almindelig Varmegrad, og et saadant Thermometer er 
ogsaa nu konstrueret af Lamy. 

Klorkalcium, der har optaget Ammoniak, afgiver 
atter denne ved en svag Opvarming, og den Ammoniak, 
der dissocieres ved en Temperatur fra 07—469%, antager 
en Spænding, der kan stige fra 120 til 1551 Millimetres 
Tryk. Dette Stof kan derfor benyttes til et Ther- 
mometer, som skal angive Varmegrader mellem 0? 
og 469, 

Apparatet er indrettet paa følgende Maade: en vis 
Mængde af Saltet indesluttes i en lille rund Beholder af 
Kobberblik, som ved et Blyrør af knap en Linies Dia- 
meter er sat i Forbindelse med Trykmaaleren, paa hvilken 
man vil aflæse Observationerne. Den atmosfæriske Luft 
fjernes af Daasen og Røret, der istedenfor fyldes med tør 
Ammoniakluft. Naar nu Temperaturen omkring Kobberdaasen 
stiger, vokser ligeledes Trykket i Trykmaalerens Rør; synker 
Varmegraden, formindskes Trykket. Det er klart, at kun 
Temperatur-Forandringerne omkring Kobberbeholderen eller 
rettere sagt i det i denne indesluttede Salt kunne komme 
i Betragtning, medens de Temperatur-Forandringer, der kunne 
foregaa i Blyrøret eller i Trykmaaleren, ville blive uden 
Indflydelse. Ligeledes ville heller ikke tilfældige Forandringer 
i Daasens eller Rørets Rumfang kunne foraarsage nogen 
Usikkerhed ved Observationerne. Lamy har konstrueret et 
saadant Thermometer, hvis Blyrør var henved 70 Fod langt, 
og der er intet i Thermometrets Konstruktion til Hinder 
for, at det kan gjøres endnu længere. Opfinderen henleder 
endvidere Opmærksomheden paa, at Instrumentet med meget 
stor Hurtighed angiver de Temperatur-Forandringer, som 
foregaa i Daasen. 

Det her i Korthed beskrevne Instrument lover at yde 
Videnskaben og Industrien store Tjenester. Ved Hjælp af 
dette kan man, uden større Besvær end der udkræves 
til Aflæsningen af et Barometer, i sit Arbejdsværelse observere 
… den Varmegrad, der findes selv paa meget langt bortliggende 
"Steder, f. Ex. dybt under Jorden eller højt oppe i Luften. 
Vandets Temperatur-Forandringer paa Bunden af dybe Søer 

eller Havet kunne bestemmes paa samme Maade. Ligeledes 
vil dette Instrument kunne blive af stor Nytte for de 
Industrigrene, der udkræve en aldeles bestemt, enten højere 
eller lavere Varmegrad. Dets Indretning er tillige saa- 
ledes, at dets Angivelser meget let kunne registreres af det 
selv, f. Ex. ved Hjælp af Fotografien eller ved at lade 
Kvægsølvsøjlen selv føre en Stift, som tegner Kurven.” Endnu 
kan det tilføjes, at Instrumentets Forfærdigelse ikke udkræver 
nogen særlig Dygtighed hos Fabrikanten, at det kun er 
lidet kostbart og ikke let kommer i Uorden. 


A. B. 


2. Blyants-Fabrikationen. Blyantens Oprindelse skriver 
sig først fra den senere Middelalder. I det 14de Aarhundrede 
tegnede man i Italien med Stifter, der bestode af en Legering 
af Tin og Bly, men disse Tegninger lode sig let udvidske 
med en Brødkrumme. Fra denne Sammensætning hidrører 
formodenlig Benævnelsen Blyant, der har vedligeholdt sig 
til den Dag i Dag, skjøndt det Materiale, der nu benyttes, 
er Grafit. Petrarcas Laura blev afbildet med et saadant 
Blyant, og paa Michel Angelos Tid vedligeholdt Brugen af 
disse Blyanter sig endnu. Grafit synes vel at have været 
bekjendt i Begyndelsen af Middelalderen i Lilleasien; men 
man anvendte den til andre Øjemed. En russisk Tekniker 
har nemlig opdaget, at det berømte Damascenerstaal, der er 
saa smidigt og haardt, at en Klinge, der er forfærdiget deraf, 
kan bøjes sammen med Spidsen imod Grebet uden at 
springe, blev fremstillet i en BPuddelovn ved Hjælp 
af Grafit. Af Liniernes Struktur havde man tidligere 
sluttet, at Staalet var sammensmedet af Jerntraad, og man 
havde forsøgt at efterligne det paa denne Maade i Toledo 
og i Solingen, uden at det var lykkedes; Fabrikationsmaaden 
forblev en uigjennemtrængelig Hemmelighed, indtil den rus- 
siske Tekniker opfandt den igjen i vor Tid. I Evropa blev. 
Grafitten kun anvendt til Fabrikation af Blyanter, og den 
opdagedes her først i England i det 17de Aarhundrede. 

I Aaret 1664 opdagedes nemlig den berømte Grafitgrube i 
Borrowdale i Cumberland. I 1665 fabrikeredes de første 
ægte Blyanter eller Grafitpenne i England. 

Borrowdale-Gruben, der tidligere paa Grund af sit kost- 
bare Indhold var udsat for Bjergbeboernes røverske Anfald, 
leverer endnu den Dag i Dag Englænderne Materialet til 
de bedste engelske Blyanter. Bearbejdelsen af den indvundne 
Grafit skete paa den Maade, at man skar Materialet, saaledes 

som det kom fra Gruben, ved Hjælp af Save i passende 
Stykker, som derpaa uden videre Tilsætning lagdes i Træet. 
Mærkelig nok er det, at de første paa denne Maade for- 
færdigede Blyanter afgjort maa betragtes som de bedste, og 
endnu ikke ere overgaaede af andre med Hensyn til Grafitens 
Finhed og Blødhed. Kunstnere betjente sig gjerne af første 
Kvalitet af disse, og det samme gjaldt ogsaa om Parlaments- 
stenograferne, men man betalte ogsaa Cumberlands-Blyanterne 
med 4 Mk. Stykket. 

Cumberlands - Gruben var kun åaben i 6 Uger om 
Aaret, og dog skal Værdien af den Grafit, der blev vunden 
" åd denne korte Tid, hver Gang have beløbet sig til 40,000 
Pund Sterling. Dette Produkt sendtes, saa snart det kom 
fra Gruben, til London og solgtes der paa Grafitmarkedet 
ved en Avktion, der fandt Sted den første Mandag i 
Maaneden. Prisen var i Gjennemsnit 40—50 Frank pr. 
engelsk Pund, og Værdien af den gode Cumberlands-Grafit 
beløb sig ifølge Dufrenoy til 400 Fr. for et Kilogram. 
Hvilken. Betydning denne Grube og den dermed forbundne 
Blyantsfabrikation havde for England, sees deraf, at den 
engelske Regjering ansaa det for nødvendigt at forbyde al 
Udførsel af Grafit paa anden Maade end som Blyanter. 
Men uagtet dette, og uagtet Gruben kun var aaben 6 Uger 
om Aaret, kunde det dog ikke undgaaes, at Udbyttet efter- 
haanden aftog som Følge af den i Aarhundreder fortsatte 
Udtømmelse, indtil den tilsidst ikkun leverede et Affald, der 
ikke, saaledes som det tidligere Produkt, egnede sig til 
Blyantsproduktionen. For at bøde paa Cumberlands-Grubens 
Forfald søgte man i England ivrig efter nye Gruber, hidtil 
dog uden Resultat. Der stod derfor ikke andet tilbage end 
at finde paa et Middel til at rense de tilstede værende 
" urene Rester, Den Fremgangsmaade, der anvendtes hertil, 
bestod i at støde Grafiten,- saaledes som den kom fra Gruben, 
til et fint Pulver og, efterat dette ved en "kemisk Proces 
var befriet saa meget som mulig fra Urenhederne, igjen 
at sammentrykke det i en Presse saa stærkt, at man kunde 
skjære det i Stykker ligesom den rene Cumberlands-Grafit. 
Trods alle Bestræbelser er det imidlertid ikke lykkedes 
at rense dette Materiale, der desuden kun forekommer i 
ringe Mængde, saaledes, at det bliver aldeles frit for kornede 
Substantser. 

Grafitaffaldets Sjeldenhed gjorde det til en Nødvendighed 
at finde paa et Bindemiddel, der tillod større Økonomi ved 
Grafittens Anvendelse. Man prøvede i England paa at be- 

nytte Lim, Husblas, Tragant eller Gummi hertil, men ingen 
af disse Substantser kunde udholde Prøven. Senere søgte 
man at forbedre Grafitten ved at smelte den sammen med 
Mineralier, idet man satte 30—40 pCt. Svovl til den.… Men 
Svovlet gjorde Grafitten altfor sprød, og de hermed frem-. 
stillede Blyanter gave knap en tydelig Streg. Endelig faldt 
man paa en Sammensætning med Spydglands, hvorved man 
rigtignok fik en Masse, der i sit ydre stod den rene: Grafit 
meget nær, men som kun gav daarlige Resultater som 
Skrivemateriale. I 1798 faldt man paa i Frankrige at be- 
nytte Leret som Bindemiddel. Ved denne Tilsætning sparede 
man ikke blot en Del af det kostbare Materiale, men gjorde 
ogsaa Fabrikationen simplere, saa at Blyanterne kunde 
sælges til en billigere Pris, ligesom man ogsaa opnaaede at 
fremstille Blyanter af forskjellig Haardhed, men dermed vare 
dog langtfra ikke alle Fordringer tilfredsstillede, 

Da lykkedes det Johann Lothar Faber i Stein ved 
Nurnberg at fuldkommengjøre Produktet saaledes, at han 
kunde fremstille Blyanter af alle. Haarhedsgrader, som i 
Finhed nærmede sig til de ægte gamle Cumberlands-Blyanter. 
" Den Fabrik, han ejede, og hvis Ledelse han havde overtaget 
i 1839, var allereds anlagt i 1761 af hans Oldefader Kaspar 
Faber, og dens aarlige Omsætning udgjorde, da han overtog 
den 12,000 Gylden. Han begyndte at forfærdige bedre 
Kvaliteter, og da Kjøbmændene i Nirnberg ikke vilde for- 
handle disse paa Grund af deres højere Priser, berejste han 
selv en stor Del af Evropa for at knytte selvstændige 
Handelsforbindelser. Hans Bestræbelser kronedes med et 
saadant Held, at han efter 10 Aars Forløb kunde anlægge 
et Filial i New-York og oprette Agenturer i Paris, Italien, 
Rusland og England, saa at hans Produkt blev udbredt paa 
Verdensmarkedet. — Men endnu havde Fabriken dog ikke 
naaet sit Højdepunkt; det skete først, da den ved en over- 
raskende Opdagelse kom i en ualmindelig heldig Stilling. 
Der indtraf nemlig pludselig den uventede Efterretning, at 
man havde fundet, hvad man i England saa længe forgjæves 
havde søgt, og som var uundværlig for Fabrikationens Frem- 
gang, — nemlig en ny Grafitgrube. En russisk Handels- 
mand, Johan Peter Alibert, havde foretaget en Under- 
søgelsesrejse i det østlige Sibiriens bjergrige Skovegne 
for at finde Guld. Han undersøgte Sandet i flere Floder 
og stødte tilfældig i en af Bjergkløfterne ved Irkutsk 
paa Brudstykker af ren Grafit. Alibert indsaa straks, 
hvor vigtigt dette Materiale var, og anstillede nøjagtige 

Undersøgelser, ved hvilke han i 1847 kom til den Overbevisning, 
at der i en Gren af Bjergkjæden Saian, 400 Verster øst 
for Staden Irkutsk, nær ved Kinas Grændse, maatte findes 
et mægtigt Grafitleje. Han gik straks til Arbejdet med at 
undersøge dette, og efterat 6000 Centner Affald vare 
skaffede bort, fandt han et betydeligt Lag af den bedste og 
reneste Grafit. Paa Udstillingen i London 1862 fandtes , 
der kolossale Stykker af dette Materiale, som viste dets 
Finhed. Indtil da vare nok nogle andre Grafitlejer opdagede: 
i Ronda i Granada, ved Malaga, paa Ceylon, i Kalifornien, 
Frankrig, Italien og Bøhmen, men ingen af disse forskjellige 
Grafitsorter kunde i gode Egenskaber maale sig med Cumber- 
lands-Grafitten.. Kun Produktet fra den sibiriske: Mine 
naaede denne i Renhed og Sølvglands, men overgik den i 
Mægtighed. 

Efterat Alibert ved en Rejse til England og ved Er- 
klæringer fra Akademiet i St. Petersborg og forskjellige 
Fagmænd havde overbevist sig om Værdien af sine Prøver, 
sluttede han en Overenskomst med Faber som den største 
Fabrikant, ifølge hvilken denne mod at indskyde en betyde- 
lig Kapital i Foretagendet — thi Forarbeiderne havde kostet 
Alibert henved 1 Mill. Franks — skulde modtage hele 
Leverancen af Grafit fra de sibiriske Bjergværker. 

Det var et stort Værk, som Aliberts rastløse Driftighed 
her havde bragt til Udførelse i et fremmed, kun lidet til- 
gængelig Land. Paa Toppen af Bjerget Batugol, der nu 
paa de russiske Landkort til Ære for Opdageren kaldes 
»Aliberts-Bjerg" , forsamlede denne sine Arbejdskræfter, og 
snart dannedes der her en Koloni af Bjergfolk, som bragte 
Grafitblokkene frem for Dagens Lys. Transporten "er for- 
bunden med overordenlige Vanskeligheder. Grafitblokkene 
indpakkes omhyggelig i Trækister, og disse befordres paa 
Rensdyr ad en uhyre Bjergstrækning, hvor der ingen Lande- 
vej er, til den nærmeste Havn, hvorfra de da til Søes gaa 
til Evropa. En Del transporteres om Vinteren paa Slæder 
gjennem Rusland. 

Materialet forarbejdes dels i raa Naturtilstand, dels 
males det til Støv og forarbejdes kunstig. Derved opnaaes 
en saadan Grad af Ensartethed, Finhed, Haardhed og Renhed, 
som man tidligere kun traf hos de gamle, massive Cumber- 
lands-Blyanter. De Fordele, som udmærke Blyanter af 
sibirisk Grafit, ere, at de ere frie for alle fremmede Stoffer, 
selv saadanne, som man traf i Cumberlands-Blyanterne, at 
deres Spidser ere fastere og haardere, at de kun bestaa af 

et eneste Stykke Grafit, at de slides langsommere, og at 
deres Pris er langt lavere end Cumberlands-Blyanterne. | 

Som Indfatning til de finere Sorter anvendes udelukkende 
Cedertræ fra Florida, hvis Tilskjæring og Polering skeer i 
" den Faberske Fabrik ved et ejendommeligt System af Høvle- 
maskiner og Save. 

Nurnberg er i det hele Sædet for en udstrakt Blyants- 
fabrikation, idet der findes ikke mindre end 20 saadanne 
Fabriker der. Af disse beskjæftiger alene den Faberske 
Fabrik henved 500 Arbeidere, (Efter Max Wirths,, Deutscher 
Gewerbskalender" for 1870). (A. B.) 


3. Stenolien. I dette Tidsskrifts femte Bind (1868) 
meddelte vi efter . Dr. 0. Buchner en Udsigt over 
Stenoliens geografiske Udbredelse; hertil skulle vi nu efter 
samme Forfatter føje nogle Oplysninger om Forholdet i den 
nyeste Tid. I 

Stenoliens sociale Betydning, om man tør sige saa, har 
stadig været i tiltagende, og i de sidste Aar har dens 
Frembringelse, Renselse øg Handelen dermed i Nordamerika 
beskjæftiget omtrent ligesaa mange Mennesker som Kulgruberne 
og Jernindustrien, og den stigende Produktion af Mineral- 
olier har naaet den største Vigtighed ikke blot i de Egne, 
hvor de vindes, men endogsaa over hele Evropa. 

Pennsylvanien, Vestvirginien og Ohio i de forenede 
Stater tilligemed Kanada maa nu betragtes som Hoved- 
produktionsstederne; dog kommer den største Del af den 
til Evropa forsendte Stenolie fra County Venango i Pennsyl- 
vanien i Nærheden af Oil-City, Titusville, Petroleum, Cherry 
Run osv. Borehuller af 2—3 Tommers Gjennemsnit blive 
neddrevne til en Dybde af 5—600, ja ofte til 800 Fod. I 
Begyndelsen flyder Olien af sig selv ud af disse Huller, men 
siden maa den pumpes op deraf; Erfaringen har lært, at der ofte, 
naar der bores i et Olielag, pludselig bryder en saadan Mængde 
Gas frem, at Boreredskaberne kunne kastes ud og slynges 
op i Luften. Derpaa følger da en udstrømmende Blanding 
af Stenolie og Gas, indtil der tilsidst kun kommer Stenolie; 
men denne bliver endnu slynget højt i Vejret, indtil Søjlen 
efterhaanden synker, ikke mere naaer Overfladen og tilsidst 
endog maa pumpes op. Ofte, naar det sidste Lag er gjennem- 
boret, viser der sig istedenfor Gas straks Stenolie med Vand, 
og først senere kommer Blandingen af Gas og Olie, og 
endelig kan ogsaa Udstrømningen af Gas, Vand og Olie 
finde Sted skiftevis med regelmæssige Mellemrum. Disse 

Fænomener have ført til den Slutning, at Stenolien hoved- 
sagelig optræder i Revner, Kløfter og andre Hulheder i 
Stenen og svømmer deri paa et Lag Vand, og at derover 
Gassen lejrer sig under stærkt Tryk. Saaledes optræder 
Stenolien i Pennsylvanien ved Oilcreek i meget porøse Lag 
af Sandsten, der som Vokskagerne i en Bikube indeholder 
mange Celler og hule Rum. Naar man ved Boring her har 
naaet Olien, bliver den af Gassen dreven op til Overfladen 
eller endog indtil 50 Fod over denne, saa at den hæver sig i en 
uafbrudt Straale, som i regelmæssige Perioder stiger mere 
eller mindre højt. Ogsaa her kunne vi antage, at de tre 
paa samme Tid optrædende Stoffer ere lejrede ovenpaa 
hverandre i tre Stenlag, og at den øverstliggende Gas presser 
Stenolien nedenunder i Vejret i Borehullet. : Dog maa Gassens 
Spænding tage af, da der er givet den et større Rum til 
Udvidelsen. Men snart strømmer der Gas til fra Nærheden, 
og Spændingen stiger igjen, indtil den i Tidens Løb stedse 
bliver svagere. 

Saadanne Oliebrønde levere ofte i flere Aar en stor 
Mængde Stenolie. Dennes Kvantitet og Kvalitet staaer ofte 
i direkte Forhold til Borehullets Dybde; korte Borehuller 
levere kun en ringe Mængde tung Olie af højere Kvalitet, 
medens dybe Borehuller for det meste kun frembringe lette 
Olier. I Distriktet Cherry Run i Pennsylvanien naa Bore- 
hullerne i Dalen en Dybde af omtrent 550, i Pit-hole endog 
af 620 Fod. Medens netop i disse Egne i Begyndelsen uhyre 
Summer gik tabte ved frugtesløse Boringer, har der lidt 
efter lidt ved stigende Erfaring udviklet sig et bedre Bore- 
system, og nu kan der i en Maaned med et tilstrækkeligt 
Antal Arbejdere skaffes et Borehul til Veje af næsten 900 Fods 
Dybde, og Udpumpningen af Stenolien saaledes forberedes. 
Anlægget af en saadan Brønd koster 4—5000 Dollar, men 
sikrer, naar alt gaaer vel, en stor Fordel. Saaledes levere- 
de 10 Borehuller paa en eneste Avlsgaard daglig over 300 
Barrelf) Stenolie å 5 Dollar, og den derved udstrømmende 
Gas er tilstrækkelig til Frembringelsen af den fornødne 
Dampkraft uden Anvendelse af andet Brændsel. Regner 
- man Udgifterne, Amortisationsomkostningerne osv. til 500 
Doll. daglig, har man endnu 1000 Doll. i dagligt Netto- 
udbytte. 

Ikke uden Interesse ere ogsaa de statistiske Opgivelser i 
»Titusville Herald", et pennsylvansk Dagblad. Derefter var 

der i Begyndelsen af 1868 i Pennsylvanien 182 Brønde i 
Arbejde, hvis Antal i Begyndelsen af 1869 var steget til- 
373 og altsaa viste en Tilvækst af 191; døg havde samtidig 
Produktionen af ældre Borehuller taget: væsenlig af. Ogsaa 
i Fremtiden behøves en stadig Forøgelse af Brøndenes 
Antal for ikke at foraarsage en Formindskelse i Udbyttet. 
Heller ikke alle Borehuller dække Anlægsomkostningerne. 

Medens Produktionsmethoden kun har forandret sig lidt 
siden denne mærkværdige Industries Begyndelse, er der ind- 
ført overordenlige . Forbedringer i Raaoliens Rensning og 
Fremstillingen af lugtfri Stenolie. Især i Kanada, hvor det 
raa Produkt udmærkede sig ved en højst ubehagelig Lugt, 
vare Destillationsprodukterne netop af den Grund i flere Aar 
omtrent værdiløse; men ogsaa her er det lykkedes at frem- 
stille svagt lugtende Belysningsolie, og derved er der indtraadt 
en fuldstændig Forandring i denne Kolonies Handelsforhold. 
I Begyndelsen af 1869 blev i Kanada et Forraad fra tid- 
ligere Aar paa 400,000 Barrel bragt i Handelen, og dertil 
kom 200,000 B., der bleve vundne i Aaret 1869. Den 
rensede Olie blev ogsaa udført til Evropa og der funden 
ligesaa god som anden Stenolie. Ogsaa i de forenede Stater 
har Rensningsmaaden og Retorternes Form og Størrelse 
væsenlig forandret sig, og derved er Produktionen stærkt 
tiltaget. ; 

1869 var Stenoliens Pris højere end tidligere, ligeso 
ogsaa Udbyttet af de deri anbragte Kapitaler var større 
end de foregaaende Aar. Intet Under da, at Spekulationen 
tog et uhyre Opsving, dog fulgte færre Fallitter end sæd- 
vanlig og faa af særdeles Betydning. De bedste Borehuller 
i Pennsylvanien leverede daglig 2530—300 Barrel, dog vare 
de kun fire i Antal, og mod Slutningen af Aaret var der 
kun et, der producerede 200 B., medens 30 Brønde kun 
leverede 50—100 B. daglig. 

Pennsylvaniens uhyre aarlige Produktion fremgaaer af 
følgende Fremstilling: 


1859 82,000 B. 1865  2,497.700 B. 
1860 500.000 - 1866 --3,597,700'55 
1861 2,103,600 - 1867  3,347,300 - 
1862  3,056,600. - 1868. 3,715,700 - 
1863. :2,611,300 '- 1869. 4,215,100 5- 


1864- 2,116,100" - 
Ialt: 27,853,100 B. 
Dertil kom alene i 1869 i Vestvirginien og Ohio dag- 
lig omtrent 1000 B., hvoraf 3 falder paa Vestvirginien, 

" fremdeles i Kentucky omtrent 75 B. daglig og i Olieegnen 
i Kanada ugenlig 1000 B. Denne Kæmpeproduktions Til- 
vækst sees af følgende Sammenstilling: 


1868 1869 
Pennsylvanien 3,415,700 B:459 751100; Bi 
Vestvirginien og Ohio 125,000 - 365.000 - 
Kentucky 25.000 -. 27,000 - 
Kanada 100,000 - 210.000 - 


Herved er der ikke taget Hensyn til Kalifornien' og 
Montana, fordi Produktionen der forholdsvis er ubetydelig 
mod de andre Staters. : 

"I New-York alene blev der 1867 udskibet 1,537,200 B., 
1868 2,250,400 B. &Forraadet af Raaolie i de forenede 
Stater beløb sig i Begyndelsen af 1870 til 880,000 B. eller 
180,000 B. flere end den iste Juli 1869 og 90,000 flere 
end i' Begyndelsen af 1869, men 200,000 færre end den 
første Januar 1868. 

Hvilken betydelig Indflydelse Stenolie-Handelen har ogsaa 
for evropæiske Havne, fremgaaer af følgende Sammenstilling. 
i' hvilken Handelsbevægelsen i de to sidste Aar sammen- 
lignes. 


Tilførsel: 
1870 1869 
Antwerpen 44855035” B. 333.318 B. 
Bremen DETATO "- 294.417 - 
Hamborg 200,007 - 14%785 .- 
Rotterdam 157,544m1: 121.444. - 
Stettin 132,634 - 146.924 - 
Amsterdam 35,700. - 25.000. - 
Ialt: 1,228460 - 1,063,688 . - 
Udførsel: 
Antwerpen ad 500, BB: > VREDE KS pl 52 
Bremen 291,566 - 299.0195 …—- 
Hamborg 206.628. - Tre I hane 
Rotterdam 146,092 - 128,381 - 
Stettin k55:128. " - 156953. 
Amsterdam 21,890. - 25.300" - 
kalt: 71. 597.280. - KOL OTÆG" ”- 


EN) 
4,… Hornnødden (Trapa natans), fandtes iaar i Juli 
Maaned i den nordøstlige Del af Skaane af nogle yngre 

svenske Botanikere (se Botaniska Notiser 1871, S.: 135). 
Den udbredte her sine «lysegrønne rudeformede Blade paa 
en Sø i Selskab med Aakande og Nøkkerose, - Blærerod; 
Tusindblad og andre Vandplanter, og var kjendt af Omegnens 
Bønder under Navn af ,,Fodangler". Dette Fund har. sin 
meget store; Interesse,. thi det er det eneste Sted i Skandiz- 
navien, Danmark og England; hvor den nu med Sikkerhed 
vides at vokse.: Efter Fries har den endnu i forrige Aar- 
hundrede vokset i Smaaland, og Hornemann angiver den 
fra Lauenborg; men fra begge disse Steder er den sikkerlig 
ganske forsvunden. Ligeledes ere dens. Frugter fundne 
subfossile i skaanske Tørvemoser afNathorst og i danske 
(paa Lolland) af Rostrup (Se Vidensk. Meddel.' fra d; 
Naturh. Forening, 1858):. Planten har altsaa været hyppigere 
her i Norden i gamle Dage. "Nu findes den efter De Candolle 
omkring i Italiens, Frankrigs, Schweiz”s, Tydsklands og 
Hollands ferske Vande og gaaer herfra over til Kavkasus- 
Landene og Sibirien, medens den mangler paa Middelhavets 
Øer. Men overalt findes den meget spredt, og der findes 
indenfor denne dens Voksekreds Egne, i hvilke'den ganske 
mangler, og andre, hvor den stadig aftager, som det .øst- 
lige Frankrig og Jurabjergene. Den synes at være en 
Plante, som erifærd med at førsvinde, i alt Fald fra vor Verdens- 
del; men hvilken Faktor i den store Kamp for "Tilværelsen, 
som det er, at den bukker under for, er ikke tilstrækkelig 
bekjendt. At det næppe er Klimaet synes at fremgaa deraf, 
at den trives villig og formerer sig let overalt, hvor man 
inden for denne Voksekreds- henplanter den, t. Ex. i botaniske 
Haver. Nærmest synes Mennesket at være Skyld ;i dens 
Forsvinden, men om indirekte, ved at han fremhjælper andre 
Planter. paa dens Bekostning, eller direkte ved at udtørre 
Søerne, i hvilke den vokser, opfiske den ved Vaadfiskeri 
eller paa andre lignende Maader — det er en Gaade. Ogsaa 
den Gisning er fremsat%), af den muligvis slet ikke oprinde- 
lig har hjemme i Evropa, men i den graa Oldtid er ført 
bort fra sin Hjemstavn (i Asien, hvor de faa andre til denne 
Slægt hørende Arter vokse) og af Mennesket er indført her 
som Næringsplante. Andre Arter af Slægten, som Trapa 
bispinosa og bicornis dyrkes endnu i stor Maalestok i 
flere centralasiatiske Lande (Thibet, Kaschimir, Kina osv.) 
paa Grund af de store melstofrige Frugter, der sees af- 


") Steenstrup, Smaaudflugter paa Natur- og Kulturhistoriens Fælleder, 
i Dansk Maanedsskrift 1867, 2det Bind Side 111, : 

bildede nedenfor i naturlig Størrelse. Dens Forsvinden 
skulde da forklares af, at den, da Kulturens beskyttende 
Haand toges bort, fordi andre Næringsplanter fik Fortrinet 
for den, ikke kunde hævde sin Tilværelse her over for de 
indfødte Planter og for Naturforholdene i det hele. 

Hvad Frugterne angaaer, daer det dem, der have givet 
Planten. alle dens forskjellige Navne. Det er mærkeligt 
nok, at de svenske Bønder kalde dem ,,Fodangler", thi i 
Frankrig benævnes de paa samme Maade: 1, chausse-trape", 
efter hvilket Ord deres latinske Slægtnavn ,,Trapa" skal være 
dannet. Dette Navn saavel som Navne som: ,Jesuiter- 
mitze". ,,Stachelnuss”, ,,Hornnød" ere nærmest hentede fra 
deres Form og fra de fire Horn, som sees paa dem. Disse 
ere de fire vedblivende Bægerblade af den oversædige Blomst; 
paa Spidsen af dem, hvor de ere afsmalnede, sidder egenlig 
paa hver Side en Række fine tilbagebøjede Torne, der virke 
som Modhager, og som ere Sideribberne i Bægerbladet, der 
blive siddende, medens det omgivende Bladkjød opløses; 
paa Afbildingerne, der ere af de i de lollandske Moser fore- 
fundne Frugter, ere de forsvundne. Ligeledes er det Frugten, 
der har skaffet den Navne som: Vandnød, Sønød, Vand- 
kastanie, hvilket Navn den bærer baade i Tydskland og 
Frankrig; rimeligvis har man heri en Antydning af dens An- 
vendelse som Næringsplante. 


| 
Frugter af Hornnødden fra en Tørvemose, sete fra Siden, fra oven og 
neden. 


5. Et af Danmarks Kæmpetræer. Som bekjendt er 
Bornholms: Skovvegetation endeel afvigende fra det øvrige 
Danmarks, idet navnlig den almindelige danske Bøg aldeles 
mangler (den plantes nu i Almindingen 0. fl. St.), medens 
"igjen nogle andre Træarter optræde der, som ellers ere 
sjældne eller aldeles mangle i den danske Flora. Af disse 
- er Akselbærtræet (Akselbær-Røn, Sorbus Aria) vistnok det 
3 hyppigste; dette Træ havde tilmed i ældre "Tider en 


AJ 


" vis" økonomisk Betydning, idet Bærrene, som Panum 

siger i sin Bornholms-Beskrivelse af 1830, ,,bruges eller have 


været brugte til Pølser og derfor kaldes bornholmske Rosiner" 
(Traditionen herom lever endnu). — Akselbærtræet : opnaaer 
undertiden en ret anseelig Størrelse, men det største Exem- 
plar paa Bornholm og altsaa vel i hele Danmark nu for 
Tiden er sandsynligvis det, der findes ved Lundegaaården, 
omtr. £ Mil v. for Svaneke. Højden er vel kun 44 Fod, 
men Stammens Omfang i Brysthøjde er ikke mindre end 
12 Fod 4 Tom.; allerede i 5—6 Fods Højde deler Stammen 
sig i 15 Grene, af hvilke flere naa en Snes Fod ud til 
Siderne, saa at Kronens Brede bliver lig Træets Højde. 
Det har tidligere været omgivet og beskyttet af et lille Krat, 
som for endel Aar siden er bortryddet. Indtil for en 3—4 
Aar siden syntes Træet trods den upaatvivlelig meget høje 
Alder at være fuldkommen friskt; Kronen var meget smuk; 
tæt og regelmæssig og næsten hvert Aar prydet med en 
Mangfoldighed af ,,bornholmske Rosiner",. der søgtes med 
Begjerlighed af Omegnens Kramsfugle; men i de sidste Aar 
ere flere Grene bortdøde, og det viser sig nu. at allerede 
en betydelig Deel af Stammen er udhulet. Det vil saaledes 
næppe vare mange Åar, inden en af vore stærke Efteraars- 
storme kaster den livstrætte Kæmpe til Jorden. — (L. P.) 


6. Karper og Tudser. I Pariser-Akademiets: Møde 
den 1lte April f. A. meddelte Duchemin en ret mærkelig 
Iagttagelse. ,,I Parken ved Slottet Montigny (Dept. Eure), 
som tilhører en Hr. Deroche, er der en stor Dam, hvori- 
gjennem der flyder en jevn Strøm af særdeles smukt klart 
Vand (altsaa netop af den for en Karpedam allergunstigste 
Beskaffenhed); i denne Dam opfostres talrige Karper, som 


trives godt med Undtagelse af de første Foraarsdage, paa 


hvilken Tid der hver Aar optræder en paafaldende stor 
Dødelighed iblandt dem. Hos alle de døde Fiske, der flyde 
paa Vandets Overflade, iagttages altid et og det samme 
Sygdoms-Symptom; de ere altid blinde! En Slags Hinde 
dækker Øjnene, ja endogsaa en Del af Hovedet. Under- 
søgelsen bringer ikke nogen indvendig Skade eller Sygdom 
for Dagen med Undtagelse af en svag Omdannelse af Vævene 
til Fedt. Indvoldene synes at være sunde og indeholde 
ingen Indvoldsorme. Man har ikke tidligere efterforsket 
Grunden til denne besynderlige Sygdom; men det synes at 
fremgaa af Duchemins og Deroches Undersøgelser, at 
Strandtudsen (Bufo calamita) er en Fjende, om ikke 
af alle Fiske, saa dog i det mindste af Karpen om Foraaret. 

"Den angriber, udmatter, overvælder og dræber den. For at 


afgjøre dette Spørgsmaal undersøgte de alle Karperne i 
Dammen og fandt, siddende paa Hovedet af alle de syge, 
en uhyre Tudse, hvis to Forpoter vare anbragte paa Øjnene 
af den ulykkelige Fisk. Denne hæslige Tudse, der seer 
saa enfoldig ud, har dog altsaa Forstand nok til at angribe 
og overvælde en stor Fisk; mangler den Bevægelighed og 
Energi, saa har den List og Udholdenhed.  Formodenlig 
dræber den Fisken ved at udmatte den, men det er muligt, 
at dens skarpe Hududsondring ogsaa gjør sin Virkning. 
I et senere Møde kommer Duchemin tilbage til denne Sag 
og … bemærker, at yderligere Iagttagelser have godtgjort, at 
Tudsen kun bliver siddende paa Hovedet af Fisken, 
saa længe denne giver Livstegn. Alle de Karper, som bleve 
befriede for denne hæslige Plage, viste sig at være mere 
eller mindre blinde; de bleve omhyggelig satte over i en 
anden Dam, men ingen af dem kom sig. At Karpen muligvis 
fortærer 'Tudsens Æg, synes ikke at være en tilstrækkelig 
Begrundelse af dette besynderlige Fjendskab. " Vejinspektør 
Meimet i Contexville (Vosges) beretter, at det har vist 
sig umuligt at holde Karper i et Vand der i Nærheden paa 
Grund af Tudsernes Talrighed.”" — Den bekjendte Naturforsker 
Ray Lankester henviser som en Slags Forklaring. til 
den bekjendte Erfaring, at Han-Padderne i' Yngletiden ofte 
klynge sig til hvilke som helst Gjenstande og trykke Hænderne, 
paa hvis Tomler der paa denne Aarstid er udviklet er sær- 
egen sort Vorte, fast ind imod disse, det være nu en Pind, 
en Finger, en Karpe osv., med en mærkværdig, næsten 
krampagtig Styrke; og han anfører et interessant Forsøg, 
der viser, hvor aldeles uvilkaarlig denne Fastklyngning er 
for  Dyret.”) — En anden Indsender til Bladet ,,Nature” 
gjør opmærksom paa, at allerede den gamle berømte Fiskemester 
Walton (1653) meget godt kjendte dette Forhold mellem 


+) Et mærkeligt Bevis for denne Bevægelses Reflex-Natur og for 
Hjernens Betydning som hindrende de saakaldte Reflex-Bevægelser 
fik jeg for nylig ved at gjennemskjære Halsen paa en Han-Tudse, 
Min Finger var mellem Dyrets Forben, men paa Grund af Frygt 
eller en anden fra Hjernen udgaaende Virkning greb den ikke fat; 
men aldrig saa snart var Forbindelsen mellem Hjernen og Ryg- 
marven afbrudt, førend dens Arme sluttede tæt sammen om min 
Finger, Tommelfingeren trykkedes tæt ind i den paa sædvanlig 
Maade, og det hovedløse Legeme holdt fast paa mig med betyde- 
lig Muskelstyrke. Det er det samme Fænomen, som naar Benet 
af en hjerneløs Frø trækkes hurtigere op af Vand, hvortil der er 
sat Syre, end en fuldkommen sund og uskadt Frø vil gjøre det,” 

Karpen og Tudsen: ,,Jeg har kjendt en Person, siger han, 
som havde vogtet sin Fiskedam omhyggelig, men som, da 
han fiskede den ud, af 70—80 store Karper kun. fandt 
5—6. Han vilde have opsat endnu længere at tørre den 
ud, dersom han ikke paa en varm Sommerdag havde seet 
en stor Karpe svømme nær ved Vandets Overflade med en 
Frø paa Hovedet; de faa Karper, som forefandtes, vare meget 
syge og svage, og hver af dem havde sin Frø siddende saa 
fast paa sit Hoved, at den ikke slap, uden at man anvendte 
Vold eller dræbte den.” At W. taler om Frøer istedenfor 
Tudser, derpaa maa man ikke. lægge for megen Vægt. 
Han omtaler ogsaa, at Gedder angribes og omkomme paa 
samme Maade. — En anden Indsender, Hr. Crotch, gjør dog 
opmærksom paa, at lignende Sygdomme "hos Fiskene kunne 
have andre Aarsager. Han har to Gange iagttaget den af 
Duchemin fremhævede Række af Symptomer, begyndende med 
Blindhed og endende med Døden, den ene Gang i Norge; 
hvor Ørreden og Graalaksen vare de eneste angrebne, den 
anden Gang i Lord Bathursts Park i Circenster, hvor kun 
Gedderne bleve angrebne, medens Aborrerne og Suderne 
slap fri.- I begge Tilfælde stræbte han at komme efter: den 
sandsynlige Dødsaarsag; ingen Indvoldsorme vare: at opdage, 
og ingen af Vævene syntes at være syge med Undtagelse af 
Øjets Hornhinde, der var uigjennemsigtig og saa skjør, at 
Lindsen traadte ud ved et meget svagt Tryk. Langvarig- 
heden af denne Blindhed, førend Døden indtraadte, gjorde 
det sandsynligt, at Sult som Følge af Blindheden var idet 
mindste den sædvanlige Dødsaarsag. Begge Tilfælde indtraf 
rigtignok om Foraaret, men i ingen af dem saaes der Tudser 
i Nærheden af de døde Fisk; i den Del af Norge, hvor 
Soten optraadte, ere Tudser næsten ukjendte. Han har hid- 
til kun kunnet udfinde en eneste Forklaring, nemlig Tilstede- 
værelsen af fint fordelt Dynd i Vandet; baade i Norge og 
Circenster var der foretaget Arbejder i Vandet lige før Sotens 
Udbrud, og dette var derved blevet blandet med meget Ler; for 
ikke at tale om at Foraarsdagene med deres Regnfald og Sne- 
smeltning maatte forøge denne Ulempe og saaledes gjøre det ved 
Menneskenes Arbejde foraarsagede onde endnu værre. — Hertil 
skulle vi bemærke, at beggeForklaringer ladesig forene; rigtignok 
er det lidet sandsynligt, at Vandets forbigaaende lerblandede 
Beskaffenhed skulle skade Karpen, der er vant til at søge 
sin Føde og Vinterleje i Dyndet og med stor Fordel fodres 
i Karpedammene med Gjødning, fordærvede Frugter og des- 
lige, eller at Blindheden; Grunden til denne være nu hvilken 

som helst, skulde gjøre det umuligt for Karpen (hvad saa 
Tilfældet end vilde være med Gedden og Ørreden) at søge 
Føden; men dersom der gives andre ubekjendte Aarsager, 
som let fremkalde Blindhed hos Ferskvandsfiskene om For- 
aaret — og dette synes jo at være Tilfældet — saa kunde 
det: vel være, at Tudsen i sin Parrings-Paroxysme 
griber og i sin betagne Tilstand haardnakket fastholder de 
syge Fiske, der paa Grund af denne deres Blindhed ikke 
kunne unddrage sig den og, naar de først have faaet denne 
ubehagelige Gjæst, ikke ere istand til at befrie sig for 
den og formodenlig heller ikke formaa at skaffe sig Føde. 
Iagttagelserne bevise ikke, at Tudserne frembringe Blind- 
heden, men kun at alle de af dem plagede Karper vare mere 
eller mindre blinde, og at de holdt sig fast ved dem, saa 
længe der var Liv i dem. De opdage med andre Ord først 
deres Fejltagelse, naar Karpen forholder sig som en anden 
aldeles livløs Gjenstand. Uden at have til Hensigt at gjøre 
deres Livsfæller nogen Fortred vilde Tudserne altsaa alligevel 
blive den saa at sige uskyldige Aarsag til, at Karperne, 
hvis Sygdom og Blindhed maaske ellers kun vilde være 


" forbigaaende, bukke under; den ydre Anledning til. det hele 


besynderlige Fænomen vilde da egenlig være det Sammentræf, 
at Karpens Øjensygdom og Tudsens Parring indtræffe paa 
samme Tid. Yderligere Iagttagelser, der navnlig maatte 
oplyse, om Tudsen nogensinde sees at sætte sig paa Hovedet 
af en Karpe, hvis Syn er uskadt, om Fænomenet indtræder 
hvert Aar eller kun enkelte Aar, i hvilke Karpernes Øjne 
ere angrebne, om denne Sygdom ogsaaindtræder, hvor Tudserne 
mangle osv., maa afgjøre, om den fremsatte Forklaring, der 
for Tiden synes os at være Gaadens eneste Løsning, er 
den rette. 


7. Parthenogenesis hos en Hveps. Vore Læsere ville 
vistnok mindes de mærkelige Undersøgelser%), som for nogle 
Aar siden syntes at godtgjøre, at Biernes Æg tildels ud- 
vikles uden at befrugtes, saaledes at ethvert ubefrugtet Æg 
afføder en Han, hvert befrugtet Æg en Hun eller en Ar- 
bejder (gold Hun); hvor overraskende dette end maatte 
synes, tilstedte Kjendsgjerningerne ingen anden Tydning. 
De stode imidlertid noget isolerede, og det er derfor meget 
vigtigt, at Siebold%+) for ikke længe siden har paavist 


— noget aldeles tilsvarende hos en Hveps (Polistes gallica). 


ly 


å 


+) jfr. dette Tidsskrift 2den Række første Bind S. 165. 
%%) Zeitschr. f, wissensch, Zoologie 1870. — (Herer Claparédes Ud- 
drag lagt til Grund). 

Allerede i 1858 havde Leuckart opdaget, at Arbejderne 
i Biernes' og Hvepsenes Samfund ikke ere aldeles" golde, 
men kunne lægge Æg, der ere i Stand til at udvikle sig. 
Siebold har forfulgt dette Forhold nærmere hos Polistes 
gallica, en Hveps, der ganske særlig egner sig til slige 
Undersøgelser, fordi dens Rede bestaaer i-en eneste util- 
dækket lodret Kage af Celler; denne Redes Ufuldkommenhed 
gjør det nemlig.let at iagttage alt, hvad dens Beboere tage 
sig for, og hvad der overhovedet foregaaer i Cellerne. Det 
lykkedes S. at faa disse: Hvepse-Kolonier "anbragte i stor 
Mængde paa Steder, som han selv havde valgt, ja endog 
at kunne flytte dem, uden at de forlodes af deres Beboere. 
Han har saaledes kunnet iagttage hundreder af Polistes- 
Kolonier fra deres første Begyndelse til deres Undergang. 

En slig Koloni har hele Sommeren igjennem nok i en 
eneste Rede, der benyttes baade som Bolig og som Op- 
fostringshus; om Efteraaret dø alle Selskaberne ud, hvor 
talrige de end have været, og hvert Foraar grundlægge de 
overvintrede Hunner hver sit nye Selskab. Disse Hunner 
ere fødte den foregaaende Sommer og have parret sig om 
Efteraaret, førend Vinterdvalen kom over dem. De i Sæd- 
beholderne opbevarede Sædfim holde sig friske hele Vinteren 
igjennem og befrugte Ægene om Foraaret, efterhaanden som 
de lægges. Hver enkelt Hun bygger sig nu en lille Rede 
bestaaende af et ringe Antal Celler og beskjæftiger sig først 
med at lægge Æg og derpaa med at opfostre det første 
Kuld. Indtil henimod Midsommerstid bestaaer dette udelukkende 
af Hunner. De først fremkomne, som ere opfostrede af 
Moderen alene, ere meget smaa; dette har uden Tvivl sin 
Grund i, at den med Arbejde overlæssede Moder ikke kan 
skaffe dem rigelig Føde. Denne bestaaer især i Sommer- 
fugle- og Bladhvepse-Larver og indgives Larven tygget gjennem 
Munden. Saa snart de første smaa Hvepse have forladt 
deres Celler, tage de straks med Iver Del i Arbejdet, hjælpe 
med til at bygge Reden større ved at opføre nye Celler, 
slæbe Føde til, fodre med stor Udholdenhed den tilstede 
værende eller efterhaanden tilstede kommende Yngel og for- 
svare med stor Aarvaagenhed Reden mod de forskjellige 
Fjender, som efterhaanden indfinde sig. Man har hidtil kaldt 
disse smaa Individer ,,Arbejdere" og derved stillet dem i 
Klasse med Arbejdsbierne. Siebold har imidlertid dissekeret 
flere af dem og ved Undersøgelsen af deres Forplantnings- 
redskaber overbevist sig om, at de ikke som Arbejdsbierne 
ere ,hæmmede Hunner, men fuldt udviklede Hunner, hvis 
struttende Æggestokke ere fulde .af modne Æg, 

Saa snart de oprindelige Mødre paa denne Maade have 
skaffet sig flittige og aarvaagne Hjælpersker i disse jomfrue- 
lige Arbejdere, vokser Reden hurtig til, og da Larverne nu 
faa rigeligere Føde, udvikles de til Hvepse, der ikke 
give Moderen. noget efter i Størrelse. Sidst i Juni eller 
i Begyndelsen af Juli har Kagen faaet et stort Omfang og 
er sammensat af en stor Mængde Celler. Paa denne Tid 
bemærker man først nogle enkelte Hanner blandt de talrige 
store og smaa Hunner, og deres Antal tager fra nu af kjendelig 
til. S. spurgte derfor sig selv, om der ikke maaske hos 
Polistes skulde findes en fysiologisk Arbeidsdeling Sted, 
saaledes at de idet foregaaende Aar befrugtede Hunner kun 
frembragte kvindelige Æg, Jomfruerne af det nye Kuld 
derimod — parthenogenetisk — mandlige Æg.  Formod- 
ningen syntes at støttes af Polisternes faatallige Æggestoksrør, 
som kun kunde frembringe et mindre Antal Æg, hvorfor 
det var usandsynligt, at det hele Selskab kunde. nedstamme 
umiddelbart fra den Moder-Hveps, der havde grundlagt det. 

Forsøgene bekræftede denne Formodning paa den mest 
glimrende Maade. Siebold udvalgte sig et vist Antal Reder 
om Foraaret paa den Tid, da Mødrene allerede have opdraget 
en eller -to Medhjælpersker. Disse Reder berøvede han deres 
Mødre, som han dissekerede for at forvisse sig om, i hvilken 
Tilstand deres Forplantningsredskaber befandt sig. Han 
fandt altid Æggestokrørene i fuld Virksomhed og Sædbeholderen 
fuld af bevægelig Sædfim. Tillige tømte han alle de Celler 
i disse Reder, som indeholdt Æg eller meget smaa Larver 
og lod kun de store Larver beholde Livet. Trods Mødrenes 
(Dronningernes) Forsvinden, bleve de smaa ,,Jomfruer' ved 
at pleje de skaanede Larver, at arbejde paa Redens For- 
øgelse med nye Celler og forsvare den mod fjendtlige Angreb, 
og Selskaberne gik følgelig heller ikke til Grunde. S. havde 
været saa forsigtig at mærke sig for hver Rede, hvilke 
"Celler der vare besatte og hvilke der vare tomme. Efter 
omogle Dages Forløb iagttog han, at en Del af disse sidste 
"indeholdt Æg, og ved skærpet Agtpaagivenhed lykkedes det 
ham endogsaa at gribe nogle af de smaa jomfruelige Hvepse 
i.det Øjeblik, da de lagde et Æg i Bunden af en Celle. 
"Disse Exemplarer bleve straks offrede, og S.. fandt deres 
"Æggestoksrør fuldstændig udviklede, fyldte med Æg af 
"forskjellig Modenhed, og Sædbeholderen vel udvilket, men al- 
"deles tom. Imidlertid havde, takket være de unge ,,Jomfruers" 
"utrættelige Omhu, de skaanede store Larver udviklet sig til nye 
"Hunner, der uden Tøven toge Del i Selskabets Arbejder. Rederne 
forøgedes derfor med nye Celler, som snart bleve optagne 

af de af ,,Jomfruerne" lagte Æg; alle disse Æg udviklede 
sig uden Befrugtning og frembragte Larver, der trivedes 
ved det jomfruelige Samfunds Omhu, og alle disse Larver 
viste sig ved deres endelige Forvandling at være Hanner, 
i Modsætning til de af Bedstemoderen lagte Æg, som kun 
havde givet Hunner. … (Disse befrugtes. altsaa om Efter- 
aaret af en af deres ældre Søstres Sønner.) 

Man kunde, naar man vilde være meget skeptisk, sop- 
kaste det Spørgsmaal, om ikke en fremmed befrugtet Moder 
kunde have forvildet sig hen til de moderløse Reder og lagt 
nogle Æg i disses Celler. S. benægter paa det bestemteste 
denne Mulighed. I de fire Aar, som han har ofret. til 
Undersøgelsen af disse Hvepse, har han bestandig overbevist 
sig om, at Beboerne af en-Rede aldrig tillade en Pøolistes, 
der hører til et andet Selskab, at trænge sig ind i deres. 
Deres Instinkt lærer dem, at slige paatrængende Gjæster kun 
ere Røvere, der ville stjæle og fortære deres Larver. Saasnart en 
Polistes-Hveps nærmer sig et Polistes-Samfund, der er i 
travl Virksomhed, og bliver opdaget af et af dettes Med- 
lemmer, vender dette sig straks mod den Fremmede og retter 
sin Forkrop i Vejret for ret at kunne tage imod den, hvis 
den skulde gjøre Mine til at besøge Reden. Skeer dette, 
staa begge Hvepse lige overfor hinanden med Mund. mod 
Mund, og i samme Øjeblik har den aarvaagne Skildvagt op- 
daget, om det er Ven eller Fjende den har for sig; i første 
Tilfælde blive de ved at berøre og beføle hinanden med 
deres Munddele, der ere i livlig Bevægelse; derpaa skilles de 
fredelig ad og gaa hver til sit Arbejde. Er Redens om- 
hyggelige Vogter derimod kommet til det Resultat, at den 
ankomne ikke hører til dens egen Stat, og det ved den, 
saa snart den har berørt den med sine Munddele, bliver den 
straks vist harmfuldt tilbage, og hjælper det ikke, jaget om- 
kring paa Reden af den højst opirrede Hveps, indtil den 
fortrækker. Skulde den vise den Haardnakkethed ikke at 
ville rømme Marken, løber Forsvareren summende om paa 
Reden og puffer til sine Kammerater, hvis Opmærksomhed 
maatte være optaget af deres huslige Forretninger, og For- 
følgelsen mod den fremmede Gjæst bliver nu såa almindelig 
og kraftig, at den skyndsoms maa trække sig tilbage. 
Lige over for en saadan Aarvaagenhed maa hin Tvivl forsvinde, 
og der kan derfor ikke være Tvivl om, at hos Polistes 
gallica idet mindste fødes Hannerneparthenogenetisk 
af ubefrugtede Æg. 

Indhold: Indledning. — Den gammelnordiske eller islandske 
Literatur: 1) Eddaerne: Den poetiske Edda. Den prosaiske Edda. 
2) Sagnliteraturen, De historiske Sagaer. — De poetiske Sagaer. — 
Skjaldedigtningen. — De islandske Love. — Den danske Literatur: 
I. Middelalderen (1000—1500): 1) Klosterliteraturen: a. religiøse Skrifter; 
b. historiske Skrifter. — 2) Lovliteraturen. — Peder Låles Ordsprog. — 
Rimkrøniken. — 3) Poesien: a. religiøs Digtning; b. verdslig Digtning: 
Folkevisedigtningen. — Il. Reformationstiden (1500—1560): a. Den viden- 
skabelige (latinske) Literatur; b. Den reformatoriske (danske) Literatur ; 
c. Poesien: religiøs Digtning, verdslig Digtning. — 1ll. Den lærde Tid. 
(1560—1700): a. religiøse Skrifter; b. naturvidenskabelige Skrifter; c. hi- 
storiske Skrifter; d. danske Sprogskrifter; e. Poesien: religiøs Digtning, 
verdslig Digtning, dramatisk Digtning. — IV. Holbergs Tid (1700—1750): 
Ludvig Holberg: a. Digterværker; hb. historiske Værker: c. moralske 
Skrifter. — a. Religiøse og filosofiske Skrifter; naturvidenskabelige Skrifter ; 
d. danske Sprogskrifter; e. Poesien: religiøs Digtning, verdslig Digtning. 
— V. Oplysningens Tid (1750—1800): a. Skrifter angaaende den alminde- 
lige Oplysning; b. religiøse og filosofiske Skrifter; c. naturvidenskabelige 
Skrifter; d) historiske Skrifter; e) Sprogskrifter; f) Poesien. VI. Folke- 
tidens Begyndelse (1800—1850): a. religiøse Forfattere; b. filosofiske For- 
fattere. — Forskjellige Forfattere. — c. Poesien. — Slutning. 

Af Forfatterens Forord anføres: »Meningen med Udgivelsen af 
nærværende Bog er deels at den i Almindelighed skulde kunne bruges 
som Haandbog i den danske Literaturs Historie, deels at den skulde 
kunne bruges som Lærebog ved Siden af Forfatterlæsningen i de lærde 
Skolers øverste Klasser og i lignende Underviisningsanstalter, hvor der 


" kræves en Oversigt over Literaturens Udvikling, og dette Formaal er da 


atter Grunden til, deels at Hovedforfatterne ere behandlede bredere og 
fyldigere end de andre Forfattere, cg deels at af disse sidste ikke er 
medtaget flere end høist nødvendig for ei .at overfylde Bogen med en 
Mængde Navne og Aarstal, som i Virkeligheden intet siger. « 

Priis 1 Rd. 72 Sk., eleg. indb. 2 Rd. 48 Sk. 


Indhold af 3die Binds Ste Hefte. 


Pag. 
5. Om Varmen i de levende Organismer. To Søndagsforedrag 2 
i den naturhistoriske Forening. Af Ove Krarup. I.. . 321. 
6. Sand-Loppen. (Efter de nyere Undersøgelser af Karsten, 
Guvonsod, BORTE 1)... SOREN 3 SSR . 341. 

Af dette Tidsskrift udkommer aarlig 6 Hefter (30 Ark) til 
en Pris for hele Aaret af 3 Rdl.  Subskriptionen, der 
er bindende for et Bind, modtages i alle Boglader og paa de 
kongelige Postkontoirer uden nogen Prisforhøjelse. Bi- 
drag — af hvilke originale Afhandlinger honoreres med 16 Rdl. i 
Arket — bedes sendte til en af Udgiverne eller til Phi- 
lipsens Boglade. KØ 

De ærede Forfattere, som ikke, & Dage efter at et Hefte 
af Tidsskriftet er udkommet, have modtaget en Anvisning paa 
Honoraret, i el om at henvende sig i Forlæg gede Boglade, 
Højbroplads Nr. 

IT alle SN SB af dette Tidsskrift vedrørende Anlig- 
gender behage man at henvende sig til Dr. phil. C. F. Liitken, 
som træffes i sin Bolig, Ladegaardsvei Nr. 11, D. sikkrest 
fra 5-6 E., eller til Overlærer C. Fogh, Fælledveien Nr. 5, 
eller til Dr. phil. Eug. Warming, Søgade Nr. 2, sikkrest 
fra 5-7 E. 


Varmeangivelserne i dette Tidsskrift ere efter det hundrededels Ther- 
mometer, Vægt- og Maalangivelserne ere danske, — forsaavidt andet 
ikke udtrykkelig er bemærket. 

T; de enhovedes Familie høre som bekjendt Hesten, 
—Æslet, Tigerhesten”) og nogle uddøde Heste-Arter. 
Naar man vilde sammenligne disse tre beslægtede Dyr med 
hinanden og spørge, hvilket af dem der har størst Betyd- 
ning for Mennesket, da vilde vi rigtignok uden nogen 
som helst Betænkning straks pege paa Hesten og sige: 
»her staaer Menneskets Ven og trofaste Hjælper fra de 
ældste Tider, her staaer et af de Dyr, der høre til de 
allermest uundværlige af alle vore Husdyr«, og Æslet 
vilde blive sat langt tilbage, ikke at tale om Tiger- 
hesten. Æslet sættes dog af os her hjemme let altfor lavt, 
hovedsagelig fordi vi kjende det saa lidt. Medens det 
hos os kun spiller en meget underordnet Rolle som Hus- 
dyr, ja vel ofte kun holdes for Kuriositetens Skyld, er 
det i andre Lande, navnlig i det sydlige Evropa, det 
sydlige Asien, det nordlige Afrika og i Syd-Amerika et 
overordenlig vigtigt og nyttigt Husdyr.  Rigtignok er 
Æslet der ogsaa et ganske andet Dyr end det, vi her 
hjemme kjende under dette Navn, og vi vilde tage 


f) Den tredie Afdeling eller Underslægt af Heste-Slægten, omfattende 
Zebraen, Kvaggaen og Dauv-Hesten — alle tre Afrikanere. 
n (R. A.) 
Fjerde Række. III. 27 

mærkeligt fejl, om vi fra dette vilde slutte til hint. 
Der skattes det i mange Henseender næsten lige med 
Hesten og fortjener det virkelig ogsaa. Det turde der- 
for have sin Interesse at lære dette Dyr lidt nøjere 
at kjende, og hertil skulde det efterstaaende tjene, 
der med. nogle Forkortelser er uddraget og oversat af 
A. E. Brehms villustrirtes Thierleben«. 


Æ slet er ligesom Hesten et livligt, muntert, bevæge- 
ligt og klogt Dyr. Dets Bevægelser have noget let, sirligt 
og stolt ved sig. Den sædvanlige Gangart er hos de 
vildt levende et temmelig raskt Trav, Løbet en meget let 
Galop. Det er i vild Tilstand fredeligt og godmodigt 
mod andre Dyr, som ikke gjøre det Fortred, undflyer 
med ængstelig Forsigtighed Mennesket og de større Rov- 
dyr, men forsvarer sig i Nødsfald med stort Mod ved 
at bide og slaa. Dets Formering er meget langsom; 
Hoppen bærer nemlig længe og giver da kun et Føl. 

De Kjendetegn, der adskille Æslet fra Hesten, ere 
ikke af stor og væsenlig Betydning ; imedens Hesten 
baade paa For- og Bagbenene har en Hornvorte (den saa- 
kaldte »Kastanie«), desuden en lang Manke og lange Haar 
paa Halen lige fra den øverste Ende af Haleroden, har 
Æslet Hornvorten kun paa Forbenene, en kort, op- 
staaende Manke og lange Haar blot paa den yderste Ende 
af den længere Hale. Ogsaa ere dets Øren meget længere 
og Krydset lavere end hos Hesten. Men hermed ere og- 
saa alle Afvigelser i de ydre Kjendetegn angivne, og i 
det hele staa alle Æsler og Heste hinanden meget nær. 
Vi ville først omtale de forskjellige Former af vilde 


Æsler, som kjendes. 

Dshiggetajen, »den langørede« , som Mon- 
golerne kalde "den (Asinus hemionus), har den ud- 
mærkede Forsker Pallas for næsten hundrede Åar 
siden beskrevet saa godt, at der lige til G. Raddes 
nyeste Beretninger ikke er nogen anden Iagttager, der 
har kunnet føje noget væsenligt til. I Størrelse og 
Udseende ligner Dshiggetajen et vel bygget middelstort 


— Muldyr; dog er den kjønnere end dette og har navnlig 

en smækrere Bygning. Den maaler fra Hoved til Hale 
noget over 10 Kvarter; Hovedet er 20 Tommer, Halen 
foruden Haarkvasten 16 Tommer lang, saa at altsaa den 
hele Længde er 16 til 17 Kvarter; Højden er omtrent 
8 Kvarter over Skuldrene og 84 Kvarter over Hofterne. 
Hovedet er større end hos Hesten og mere sammen- 
trykt fra Siden, Halsen smækrere og rundere end selv 
hos hjortehalsede Heste. Kroppen er temmelig lang- 
strakt, og den er snarere lidt karperygget end svej- 
rygget. Lemmerne ere høje, fine og senestærke; Skuldre, 
Hofter og Laar noget tørre, som hos let byggede Muldyr. 
Halen ligner en Kohale; den middellange, tynde Halerod 
er ganske trind, fra den øverste Ende og indtil Midten 
nøgen, Resten besat med mørke Børster, som i Enden 
af den danne en 9 Tommer lang Kvast. Ørene ere 
meget længere end hos Hesten, men dog ulige sirligere 
end hos Æslet. Øjnene ere middelstore, Næseborene 
aabne som Hestens. En blød, opretstaaende, mørk og 
noget tilspidset Manke paa omtrent 41 Tommers Højde 
gaaer fra Issen indtil over Skuldrene og ligner Manken 
paa et ungt Føl. Haarlaget er forskjelligt efter Aars- 
tiderne. Om Vintren ere Haarene indtil 2 Tommer 
- lange, paa Ryggen krusede som Kamelhaar; udvendig 
ere de isabellegraa, men have inde ved Roden en lys 
PA fig 

staalgraa Farve. Om Sommeren ere Haarene derimod 
neppe 34 Linie lange. Flere Haarhvirvler og Skilninger 
give dem en forskjellig Schattering. Om Mulen er Farven 
hvidlig, men den øvrige Del af Hovedet spiller mere i 
det gule; Halsen er bleggul, Kroppen fra Ryggen ned 
paa Siderne næsten okkergul, Siderne lysere og Lem- 
merne endnu lysere. Den bageste Rand af Baglaarene, 
Indersiden af Bagbenene og Bagsiden af Forbenene ere 
hvidlige. Der hvor Manken holder op, begynder en 
sortebrun »Åal«, der naaer helt ud til den buskede Del 
… af Halen. 

Aabne og tørre Sletter eller Bjergskraaninger i det 
østlige Mellem- Asien, især i Mongoliet, ere Dshiggetajens 
Hjem. I Sletterne omkring Tarei-Søen, der ere besaaede 
med saltholdige Pytter, sværmer det nu hyppig om. 
Tidligere saa man det i store Hobe paa den arguniske 
Steppe, nu findes kun nogle spredte Flokke der. Gamle. 
Hingste anføre ofte flere end 20 Hopper og Føl, men i 
Almindelighed ere Flokkene mindre, og mangen Hingst 
har ikke flere end 5 til. 10 Hopper. De Hingste, der 
blive fordrevne fra de gamle Hjorder, følge sædvanligvis 
bagefter disse i lang Afstand saa længe, til det lykkes 
dem at lokke en eller flere Hopper til sig. De gamle 
Hingste skulle i Parringstiden fjerne de unge Hopper, 
der endnu ikke ere ret udviklede, fra Hjorden og der- 
ved give deres yngre Medbejlere Lejlighed til at er- 
hverve sig en egen Trup. 

Til disse Meddelelser føjer Radde endnu følgende: 
»Dshiggetajens største Vandringer finde Sted om Efter- | 
aaret, fordi det omflakkende Liv først kan begynde, naar 
Føllenve fra om Foraaret ere blevne kraftige nok tii at 
gjøre de lange vedholdende Marscher med. Ved Slut- 

ningen af September forlade de tre- eller fireaarige 
Hingste de Hjorder, hvortil de hidtil have hørt, og 
drage enkeltvis op i de bjergfulde Stepper for selv at 
stifte en Hjord. Ved den Tid er Dshiggetajen allermest 
ustyrlig. I hele Timer staaer den unge Hingst paa den 
højeste Spids af en stejl Bjergryg med Front imod 
Vinden og seer langt bort udover Landskabet. Dens 
Næsebor ere vidt opspilede, Øjet farer hen over de øde 
Strækninger. Kampbegjærlig venter den påa en Mod- 
stander; saa snart den bliver én saadan var, springer 
den ham imøde i strakt Galop. Nu begynder en blodig 
Kamp om Hopperne. Med Halen i Vejret jager Angriberen 
forbi Føreren for Hjorden og slaaer i Forbiløbet med 
Bagbenene efter den. Mere og mere rejser den buskede 
Manke sig; efter nogle Spring standser den derpaa pludse- 
lig, vender til en af Siderne og omkredser i Trav 
Hjorden i en stor Bue, medens den holder godt Øje med 
Føreren. Men den gamle Hingst passer paa og venter 
taalmodig, indtil dens frække Modstander kommer den 
nær nok. I det belejlige Øjeblik styrter den rask løs paa 
den, bider og slaaer, og ikke sjelden lade Kæmperne 
et Stykke af deres Skind eller Halvdelen af den glatte 
Hale i Stikken.« — Alle de Hingste, som Radde 
dræbte, beviste ved deres talrige Ar, hvor kamplystne 
disse Dyr ere. | 

Det er forbundet med store Vanskeligheder at komme 
til at iagttage Dshiggetajens Levemaade. Det er et for- 
underlig flygtigt Dyr, der ikke i sit Løb kan indhentes 
af selv den hurtigste Hest. Dertil er det sky, og dets 
skarpe Sandser  forraade det et Menneskes Nærmelse 
allerede i det fjerne; det skal kunne vejre i over en 
Fjerdingvejs Afstand. Naar det er i Ro, bærer det altid 

sin Hjortehals stolt oprejst, men saa snart det bliver 
uroligt, kaster det Hovedet højt ivejret for at se sig 
tilbage og løfter Halen op. Hingsten er overordenlig 
paåaapassende og holder sine Hopper omhyggelig sam- 
lede... Naar et Medlem. af Hjorden seer ; noget i…det 
fjerne, springer Hingsten frem og søger spejdende ad 
Omveje at nærme sig Gjenstanden saa meget, at den 
kan erkjende Farens Beskaffenhed. Undertiden strejfer 
den to eller tre Gange forbi Jægeren, naar han udstrakt 
paa Jorden ligger paa Lur efter den, og mangen Gang 
bliver den ogsaa ved en saadan Lejlighed skudt; men 
mærker den i Tide Faren, saa driver den sin efterladte 
Hjord med utrolig Hurtighed paa Flugt. Mongolerne 
holde Dshiggetajen for det. hurtigste af alle vilde Dyr, og 
Thibetanerne give Ildens og Krigens Gud den til Ridehest. 

En stærk Hingst synes at være aldeles nødvendig, 
for at en Hjord kan bestaa. Bliver Anføreren skudt, 
adsprede Hopperne sig, og der er da god Jagt paa dem, 
fordi de langtfra ere saa aarvaagne og paapasselige som 
Hingstene. Men ogsaa den Tid, hvori Hjordernes An- 
førere slaaes, benyttes af Tunguserne til Jagt. 

»Naar Jægeren«, fortæller Radde videre, »vil dræbe 
dette meget sky Dyr, begiver han sig tidlig om Morgenen 
ridende paa en lysegul Hest ind i Bjergene. Igjennem de 
øde Strækninger, hvor Murmeldyrene sole sig paa deres 
Høje, og hvor Ørnene kredse højt oppe i Luften, rider 
han langsomt over Bjerg og Dal. Saa snart han har 
naaet en Bjergtop, skuer han ud i det fjerne for at 
se, om ikke en mørk Plet skulde røbe ham det ønskede 
Vildt. Har han opdaget noget saadant, rider han rask 
nærmere. Vejen er lang, thi han tør kun ride i Dalene 
og imod Vinden. Paa den Høj, der. er nærmest. ved 

Dshiggetajen, sniger den erfarne Jæger sig op med den 
største Forsigtighed. Dyret staaer som fastnaglet og 
stirrer stift imod Nord, og nu begynder den egenlige 
Jagt. Paa den raske Kleppert blive de løse Halehaar 
bundne sammen for oven, for at de ikke skulle flyve i 
Vinden, derpaa fører han den op paa Toppen af Bakken 
og lader den græsse. Jægeren lægger sig omtrent 100 
Skridt fra den plat ned paa Jorden med Bøssen i fast 
Anlæg og parat til Skud. Saaledes venter han. Dshigge- 
tajen lægger snart Mærke til Hesten, troer, at det er en 
Hoppe af dens egen Art, og stormer i Galop op imod 
den. Men saa snart den kommer i Nærheden, studser 
den, sagtner sit Løb og standser. Nu er Øjeblikket 
kommet til at anbringe Skuddet. Jægeren sigter helst 
påa Brystet og nedlægger ikke sjelden Vildtet paa 
Stedet, men undertiden maa Dshiggetajen have indtil 
fem Kugler, før den falder. — Ofte lykkes det ogsaa at 
snige sig tæt hen til den trods dens stærke Lugtesands, 
naar den nemlig paa en stormfuld Dag gaaer langsomt 
øg græsser i Udkanten af en Dal.« 

Udbyttet af Jagten er ikke ubetydeligt. Dshiggæe- 
tajens Kjød er en Lækkerbidsken for Tunguserne, Skindet 
betales højt af Mongolerne, og i Huden paa Halen med 
den lange Kvast ligger der ifølge Folketroen en for- 
underlig Lægekraft; naar man brænder et Stykke deraf 
paa Kul og lader et sygt Dyr indaande Dampen deraf, 
- kommer det sig. 

Efter Mongolernes Fortælling føder Hoppen om For- 
aaret et Føl, som allerede er voksent, naar det er tre 
Aar gammelt, 

Dshiggetajen er i forrige Aarhundrede aldrig nogen- 
sinde bleven fuldstændig tæmmet, uagtet Mongolerne, 

der ere fødte Ryttere og Hyrder, oftere have prøvet 
påa at opdrætte unge fangne Føl. »Hvis det kunde 
lykkes at tæmme Dshiggetajen« , siger Pallas, »saa 
vilde den ikke alene afgive den hurtigste Jagtkleppert, 
men ogsaa væsenlig forbedre Æsel- Tillæget. Hidtil er 
den ligesom Zebraen endnu ikke bleven tæmmet; dog 
troer jeg, at man. endnu ikke bør opgive Haabet om 
at gjøre den til et Husdyr.« Det Haab, den berømte 
Forsker her udtaler, er i det mindste kommet sin Op- 
fyldelse' meget nær. Man har i de sidste 20 Aar ikke 
alene flere Gange holdt dette smukke Dyr i Dyrehaver, 
men ogsaa oftere — efter Dr. Weinland 16 Gange 
alene i Paris — bragt det til at parre sig der. Man 
har med Held formaaet det til at parre sig ikke 
alene med Hopper af Æsler, men ogsaa af Kvag- 
gaer og Zebraer”). I Akklimatisations - Haven i Bou- 
logne-Skoven synes det endogsaa at være blevet taalelig 
tamt; i det mindste skriver A. Geoffroy St. Hilaire 
til Dr. Weinland: » Vore Dshiggetajer ere endnu ikke 
afrettede til at kjøre med, men. jeg troer, at hvis vi 
havde Tid og en Mand, der forstod sig påa det, 
maatte det vist kunne lykkes med Hingstene. Man har 
allerede gjort to ret heldige Forsøg.«  »Blandinger af 
Dshiggetajer og Æsler ere hos os, som overalt, gode 
Arbejdere,« - Det synes altsaa, at det dog vil lykkes at 
gjøre os dette stolte Dyr underdanigt. 

Nogle Forskere antage, at »Kiang'en« er det samme 
Dyr som Dshiggetajen, medens andre holde den for en 


%) Det maa dog bemærkes, at disse og de følgende Angivelser ikke 
egenlig gjælde den mongolske Dshiggetaj, men den indiske 
Dshiggetaj eller »Gorkur«, om hvis Forhold til den mongolske 
mere siden i »Efterskriften«. (R..A.) 

særegen Årt. Disse Dyrs Levevis er unegtelig ganske 
forskjellig. Pallas siger udtrykkelig, at Dshiggetajen 
sjelden søger Bjergene, og at der paa Grændsen af 
Daurien ligger høje og klippefulde Snebjerge, igjennem 
hvilke den aldrig plejer at drage, imedens Kiang”en netop 
strejfer om paa Himalayas højeste Toppe, findes i Kløfter, 
som "kun yderst sjelden besøges af rejsende, og gaaer 
til Højder, hvor foruden den kun Moskusdyret og Grynte- 
oksen kunne opholde sig. Hidtil er Dyret endnu for lidt 
kjendt, til at vi med Bestemthed kunne afgjøre dette 
Spørgsmaal. Ifølge gamle Beretninger er Kiang'en et 
smukt Dyr, der noget ligner Antilopen, har en kraf- 
tig, men smækker Bygning og livlige Øjne, og er over- 
ordenlig rask og dristig i sine Bevægelser, sky, ud- 
holdende og nøjsom, Moorcroft gjorde -sig forgjæves 
Umage for at nedlægge et af disse Dyr. 

De andre vilde Æsler, der leve i det vestlige Asien, 
ville vi her sammenfatte under Benævnelsen Kulan eller 
Gorkur; man har i dem ment at gjenkjende de gamles 
»Onager« 7), som ogsaa flere Gange omtales i Bibelen. 
Efter de gamles Angivelser var »Onager'en« udbredt over 
Lille- Asien, Syrien, Persien og Arabien. Xenofon traf 
den i .stor Mængde i Nærheden af Eufrat. Strabo, 
Varro og Plinius henføre den til Lille-Asien, Marcellin 


+) Det vil sees af »Efterskriften«, at man enten maa holde de for- 
skjellige geografiske Varieteter af det asiatiske Vildæsel bedre 
ude fra hinanden end her er skeet eller forene dem alle med 
Dshiggetajen til en Art. Det er ikke ganske klart, hvilken af 
disse syd- og vestasiatiske Former det er, Brehm nærmest har 
for Øje i sin Beskrivelse af »Kulan'en«. Den her benyttede Af- 
bildning forestiller det indiske Vildæsel, den saakaldte »Gorkur« ; 
Afbildningen er efter et i »Jardin des plantes.… født Exemplar. 

(R. A.) 

til Kurdistan. Men siden den Tid, da Romerne mistede 
Verdens-Herredømmet, hørte man næsten slet intet mere 
om den, før Pallas igjen henledede Opmærksomheden 
paa den. 

Kulan'en er noget mindre end Dshiggetajen, men 
dog meget højere og finere af Lemmer end det alminde- 
lige Æsel. Hovedet er endnu større end hos Dshigge- 
tajen; de tykke Læber ere lige til Randen tæt besatte 
med stive, børsteagtige Haar. Ørene ere temmelig lange, 
men dog kortere end hos vort Æsel. Den fremherskende 


Farve er hvid med en smuk sølvagtig Glands; kun Hovedet, 
Siderne af Halsen og af Kroppen saavelsom Hofterne ere 
noget mørkere, lyst isabellefarvede. I Flankerne strækker 
der sig en hvid Stribe ned paa en Haands Brede; en 
anden Stribe løber langs med hele Ryggen og ned ad 
Bagsiden af Laarene; midt i denne Stribe løber en kaffe- 
brun »Aal«. Haarlaget er endnu mere silkeagtigt- og 
blødt end hos Hesten. Vinterhaarene ligne Kameluld, 
men Sommerhaarene ere yderst glatte og fine. Manken 


re 

bestaaer af bløde, uldagtige, 3 til ÆA Tommer lange Haar 
og ere opstaaende ligesom hos unge Føl. 

I sin Levevis minder det vilde Æsel lige saa meget 
om Dshiggetajen som om den vilde Hest. En gammel 
Hingst anfører Hjorderne, der bestaa af Hopper og Føl; 
dog synes det, at Hingstene ere mindre skinsyge end 
hos de beslægtede Arter; i det mindste skulle i Vandrings- 
tiden ofte flere Hjorder slaa sig sammen, men det er 
rigtignok saa heller ikke sjeldent, at Hingstene komme 
op at bides. Med Hensyn til Hurtighed staaer Kulan'en al- 
deles ikke tilbage for Dshiggetajen. Allerede Xenofon 
beretter, at det vilde Æsel i Løb lader den bedste Hest 
langt efter sig, og de ældre Skribenter omtale ligeledes 
dets Hurtighed. En rejsende, Porter, udtaler sig med 
Beundring om dette Dyr; i Provindsen Fars gav hans 
fortrinlige Jagthund sig påa en Gang til at forfølge 
et Dyr, som hans Ledsagere antoge for en Antilope. 
Man satte øjeblikkelig efter Vildtet i fuld Galop og 
fik ogsaa ved Hundens Hjælp ganske rigtig Øje paa 
det; da saa man til ikke ringe Forundring, at den for- 
mentlige Antilope var et vildt Æsel. »Jeg besluttede«, 
siger P., »paa min overordenlig hurtige Araber at 
ride dette prægtige Dyr op, men alle den ædle Hests 
Bestræbelser vare forgjæves, indtil Vildtet pludselig 
stod stille og gav mig Lejlighed til at betragte det i 
Nærheden. Paa en Gang fløj det igjen med Tankens Fart 
afsted, gjorde Luftspring, slog op og gjorde Løjer, som 
om det ikke i allermindste Maade var anstrengt og 
Forfølgelsen kun var en Fornøjelse for det.« 

Kulan'ens Sandser, navnlig dens Hørelse, Syn og 
Lugt, ere saa skarpe, at det paa aaben Slette er aldeles 
umuligt at komme den nær. Derhos er den overorden- 

lig nøjsom, drikker i det højeste en Gang om Dagen, såa 
at det i Reglen er forgjæves at lægge sig paa Lur efter 
den ved et eller andet af dens Drikkesteder. Saltholdige 
Planter holder den mest af, dernæst af dem med bitter 
Mælk som Løvetand, Svinetidsel o. dsl.; men den for- 
smaaer heller ikke Kløver og alle Slags Bælgfrugter. 
Derimod holder den aldeles ikke af vellugtende, bal- 
samiske Planter, af Sumpurter, Ranunkler og alle stik 
kende Væxter, altsaa heller ikke af Tidsler, som dog 
det tamme Æsel gjerne æder. Salt Vand holder den 
mere af end af ferskt, men det maa være rent; plumret 
Vand drikker den aldrig. 

Om Parrings- og Foletiden ved man intet bestemt. 

Kulan'en er et vigtigt Dyr for Steppeboerne. Af 
Kirgiserne holdes dens Kjød for at være det lækreste af 
alt, og Perserne, der kalde den »Ischacki« eller »Bjerg- 
æsel«, synes at være af samme Mening. Selv Araberne, 
der dog ere meget nøjeregnende med deres Føde og 
aldrig vilde spise et tamt Æsel, betragte Kulan'en som 
et meget ædelt Vildt. Sandsynligvis var det samme 
Tilfældet med Jøderne, og at Romerne vare meget 
begjærlige efter unge Vildæsler, vide vi med Vished. 
Plinius fortæller, at de bedste fandtes i Frygien og 
Lykaonien. »Disse Dyrs Føl«, siger den gamle Natur- 
forsker, »ere bekjendte som Lækkerbidskener. Måcen 
var den første, der ved sine Gjæstebud indførte den 
Skik at tage Muldyrføl istedenfor hint udenlandske Vildt. « 
Perserne benytte foruden Kjødet ogsaa Galden af det 
vilde Æsel og bruge den som Middel mod Øjensygdomme. 
Bukarerne lave af dens Skind Chagrin og Støvler, der 
betales meget højt. Alle Mellem-Asiater efterstræbe. der- 
for ogsaa det ædle Dyr paa det ivrigste og paa de mest 

forskjellige Maader.  Kirgiserne søge kun at skyde det 
fra Baghold; Perserne derimod fange det ved at grave 
dybe Grave for det. Over Gravene lægge de et tyndt 
Lag Grene og Græs og fylde dem til en vis Højde med 
Hø, for at de nedfaldende Dyr ikke skulle komme til 
Skade; derpaa driver man Kulan'erne ned i de Dale, 
hvor Gravene ere anlagte, og de unge Føl, der fanges, 
sælges da til høje Priser til Opdræt i de fornemmes 
Stutterier. Af disse fangne Føl faaer man de smukkeste 
og flinkeste Rideæsler, som man har i Persien og 
Årabien, og man betaler gjerne 75 til 100 Dukater for 
Stykket. De beholde alle deres vilde Forældres gode 
Egenskaber: den smukke Bygning, den raske Holdning, 
det hurtige Løb, deres Nøjsomhed og Udholdenhed. 
Niebuhr anslaaer den Vej, som et Rideæsel tilbage- 
lægger i en halv Time i ensformig Skridt til 1750 
dobbelte Menneskeskridt, imedens den store Lastkamel 
kun kan tilbagelægge 975 saadanne og” den lille eller 
Dromedaren i det højeste 1500. Han angiver, at man 
blandt de arabiske Rideæsler finder mange, som stemme 
ganske overens med Kulan'en i Farve. 

Pallas fortæller om en vild Æselhoppe, der blev 
bragt til Petersborg, men som forinden var bleven meget 
slet passet. Alligevel havde dette Dyr en Sommer ud- 
holdt Turen fra Astrakan til Moskov, over 200 Mile, 
bestandig løbende bagefter en Postvogn og med kun et 
Par Nætters Hvil under Vejs. Det havde dertil oven 
i Kjøbet lidt ved Fald og ved Stød, ja det var endog 
blevet slæbt et Stykke bagefter Vognen — og dog løb 
det efter et kort Ophold i Moskov til Petersborg. Da 
den stakkels Hoppe kom hertil, var den rigtignok for- 


færdelig mager og saa elendig, at den neppe kunde 

staa paa Benene; men den kom snart igjen til Kræfter, 
og da den henimod Efteraaret døde, var det ikke hin 
Udmattelse, der var Skyld deri, men derimod det kolde 
og vaade Klima samt Jordbundens og Græsgangenes 
Beskaffenhed, og endelig det Middel, man anvendte for 
at fordrive et ondartet Hududslet, den havde faaet. 
Trods denne Sygdom kom den sig nemlig saa godt, at 
den fik en Del af sin forrige Munterhed og Hurtighed 
tilbage og viste sine andre fra Lastæslet saa forskjellige 
Egenskaber og Fortrin. Det raakolde Efteraar frem- 
kaldte derimod dens Død; de vaade Græsgange havde 
ødelagt Hovene, disse revnede, og denne Sygdom tog til 
i den Grad, at Hovene tilsidst stykkevis skallede af fra 
Fødderne. Den var for øvrigt meget tam og fulgte gjerne 
ligesom en Hund de Folk, der fodrede og vandede den. 
Med Brød kunde man lokke den, hvorhen det skulde 
være. Kun naar man vilde tvinge den et Sted hen ved 
at trække den i Grimen, viste den sig egensindig. 

I den kejserlige Dyrehave i Schånbrunn har der levet 
et Par af disse stolte Dyr, men de vare begge meget vilde 
og utilgængelige. 

»Hamar el Wadi« eller det afrikanske Steppe- 
æsel ligner i Størrelse og Udseende sin tæmmede Broder 
i Ægypten, men i Holdning og Væsen ganske sin vildt 
levende asiatiske Slægtning. Den er stor, smækkert og 
smukt bygget, snart askegraa snart isabellefarvet, under 
Bugen lysere, over Skuldrene har den en tydelig Kors- 
stribe cog paa Ydersiden af Underfoden nogle mere 
eller mindre tydelige Tverstriber.  Manken er temme-- 
lig svag og kort, men Halekvasten stærk og lang. 
Dette Dyr findes sandsynligvis i alle Steppelande øst for 
Nilen. Omkring Atbara, den guddommelige Strøms Hoved- 

biflod, træffes det hyppig; ogsaa i Barkas Højland findes 
det. Dets Gebet naaer til Kysten af det røde Hav. 
Her lever det under ganske lignende Forhold som 
Dshiggetajen og Kulan'en. Hver Hingst anfører en 
Hjord paa 10 til 13 Hopper, som den bevogter og for- 
svarer. Den er overordenlig sky og forsigtig, hvorfor 
ogsaa Jagten paa den er yderst besværlig. Af en rejsende, 
som havde tilbagelagt Vejen fra det røde Hav til Kar- 
tum, erfoer jeg, at det vilde Æsel ofte, ligesom Hesten 
i Paraguay, løber efter Lejrilden, stiller sig op i en 400 
Skridts Afstand derfra, studser og derpaa ved den 
ringeste Bevægelse i Lejren jager afsted i vildeste Løb 
og med højt opløftet Hale. Tamme Æselhopper skulle 
de ikke sjelden bortføre og optage i deres Hjorder. 

Alle de tamme Æsler, der benyttes i sydligere Egne 
(sandsynligvis ogsaa i Abyssinien), synes at nedstamme 
fra denne Art”); thi efter Arabernes Forsikring ligne de 
vilde Æsler dem paafaldende. Jeg saa Æsler, om hvilke 
man paastod, at de vare blevne fangede og tæmmede 
" som ganske unge. Jeg veed ikke, om denne Paastand 
var sand, men saa meget kan jeg forsikre, at de kun 
adskilte sig fra de andre der brugelige Æsler ved en 
noget stoltere Holdning og større Udholdenhed. Flere 
Gange har jeg redet paa saadanne Dyr og derved havt 
Lejlighed til at bemærke, at de vare lige saa føjelige 
og fordringsløse som de, der vare fødte tamme.  Dyre- 
haven i Hamborg besidder en ung Hingst, der, om jeg 
ikke tager fejl, stammer fra et Par Steppeæsler, som 
Heuglin bragte til Wien. Denne Hingst er et smukt, 


+) Af Efterskriften vil det sees, at det afrikanske Vildæsel rimeligvis 
netop er Stamarten til det tamme Æsel. (R:7As) 

muntert og klogt Dyr. Den har bevaret sin ædle Hold- 
ning og gjør derfor et særdeles godt Indtryk paa Be- 
skueren. Dens Væsen er ikke mindre behageligt. Den 
er godmodig, meget kjælen mod den Mand, der passer 
den, og mod -dem, den kjender; men den har ofte Nyk- 
ker, der besværliggjøre Behaudlingen eller i det mindste 
et nærmere Forhold til den. Endskjøndt. den holder 
meget af Kjærtegn og synes at være taknemmelig for 
dem, kan den dog ikke lade være, naar man vil klappe 
den, lejlighedsvis at snappe efter Haanden, eller hvis 
den kan se sit Snit, at give en et Hovslag, naar man 
vil gaa bort fra den. Desuagtet er ogsaa den føjelig og 
sætter sig ikke op uden i det højeste af Kaadhed og: Lyst 
til Spilopper. Dens Fader levede i Dyrehaven i Wien. 

Baandene om Fødderne ere en ret interessant Ejen- 
dommelighed, thi de stille dette Æsel som et Mellemled 
mellem dets andre Slægtninge og Tigerhestene, og'de af- 
give et Vidnesbyrd om, at de forskjellige Verdensegne 
give deres Skabninger forskjellige Ejendommelighederå). 

Om det end maa forblive uafgjort, hvilket vildt Æsel 
vi skylde vort nyttige Husdyr, saa staaer dog saa meget 
fast, at baade Asiens »Kulan« og Afrikas »Hamar el 
Wadi« fra. gammel Tid af ere blevne benyttede til For- 
ædling af Æsel - Tillægett"). De gamle Romere udgave 
store Summer til denne Forædling, Perserne og Araberne 
gjøre det endnu. Kun hos os er det tamme Æsel ved 


bestandig Forsømmelse sunket ned til at blive en sand 


Krøbling. 
+) Navnlig for saa vidt Stribningen overhovedet — i sin mere eller 
mindre udviklede Skikkelse — bliver et Fællesmærke for alle 


afrikanske Heste, det afrikanske Vildæsel og Tigerhestene. 
£x) Jfr, dog »Efterskriften«, sidste Side. (R. Å.) 

Naar man sammenligner det Æsel, 'der her til Lands 
bærer Korn til Mølle eller trækker Mælkevognen, med 
dets sydlandske Brødre, kunde man fristes til at anse 
dem. for to forskjellige Arter, saa ringe er Ligheden 


imellem dem. Det nordiske Æsel er som bekjendt. en 


doven, egensindig, ofte stædig Krabat, der sædvanlig, 
om ogsaa med Urette, gaaer som Sindbillede paa En- 
foldighed og Dumhed. Det sydlandske Æsel "derimod, 
især det ægyptiske, er et smukt, livligt, overordenlig 
arbeidsomt og. udholdende Dyr, der i sine Præstationer 
slet ikke staaer langt tilbage for Hesten, ja i flere Hen- 
seender overgaaer den. Men det bliver ogsaa der be- 
handlet med langt større Omhu end hos os. I mange 
Egne af Orienten holder man de bedste Racer lige saa 
rene som de ædleste Hestes, fodrer Dyrene meget godt, 
anstrenger dem ikke for meget, medens de ere unge, og 
kan derfor af de voksne fordre Ting, som det vilde være 
aldeles umuligt for vore Æsler at præstere. Og man har 
Grund til at anvende megen Omhu paa Æselavlen, thi Æslet 
er der et Husdyr i Ordets. fuldeste Betydning; det findes 
i den rigeste Mands Pallads som i den fattigste Mands Hytte, 
det er Sydboens uundværligste Tjener. Allerede i Græken- 
land og Spanien seer man meget smukke Æsler, omend- 
skjøndt de endnu staa langt tilbage for dem, der bruges 
i Orienten, især i Persien, Arabien og Ægypten. Det 
græske og spanske Æsel ligner i Størrelse Muldyret, thi 
dets Skulderhøjde er sædvanlig over 10 Kvarter. Dets 
Haarlag er glat og blødt, Manken temmelig lang og Hale- 
kvasten forholdsvis meget lang; Ørene ere lange, men 
fint byggede, Øjnene livlige. Dets store Udholdenhed, 
en let, jordvindende Gang og en behagelig Galop stemple 


dette Dyr som et uovertræffelige Rejsedyr. Mange Arter 
Fjerde Række. III. 98 

gaa en naturlig Pasgang, saaledes f.. Ex. de største, jeg 
nogensinde har seet, de saakaldte spanske Kulæsler, der 
hovedsagelig blive benyttede til at bringe Kul fra Bjergene 
ned til Syden. Foruden det store Æsel har man ogsaå 
i Grækenland og Spanien. mindre, men de ere ligeledes 
meget finere byggede end vore og have et blødere, sir- 
ligere Haarlag. 

Langt smukkere end disse fortræffelige Dyr ere dog, 
som sagt, de orientalske. I Årabien findes de smukkeste 
i Jemen. Der er her to Racer, en stor, modig og rask, 
der- egner sig fortrinlig til Rejser, og en mindre, svagere, 
der almindelig bruges til Lastdyr. Det store Æsel er 
sandsynligvis blevet forædlet ved Kulan”en. Ganske lig- 
nende Racer findes i Persien og Ægypten, og man betaler 
der store Summer for et godt Æsel. Et Rideæsel, der 
tilfredsstiller alle Fordringer, staaer højere i Pris end en 
middelmaadig Hest, og det er ikke sjeldent, at man be- 
taler Priser derfor, der' svare til en 6—700 Rd. i vore 
Penge. Den bedste Race er kun i Hænderne paa de 
fornemste. Den er paa Størrelse som et sædvanligt 
Muldyr og ligner dette skuffende lige til de lange Øren. 
En fin Bygning og et glat, blødt Haarlag udmærke den 
især”). Det almindelige Æsel, der er i hver Mands Hænder, 
er af Middelstørrelse, men alligevel af fortrinlig Godhed. 
Det er arbejdsomt, yderst nøjsomt og meget udholdende. 
Om Natten faaer det sit Hovedfoder, haarde Bønner, som 
det tygger med megen Knasen; om Dagen faaer det kun 


+; Man klipper Haarene påa Rideæslerne meget' omhyggelig og kort 
påa hele Kroppen, medens man lader dem staa i deres fulde 
Længde paa Laarene; der klipper man da alle Slags Figurer og 
Snirkler, saa Dyrene faa et ganske ejendommeligt Udseende. 

nu og! da et lille.Bundt frisk Kløver eller en Haandfuld 
Bønner, og saa maa det arbejde dygtig. 

»Et nyttigere og bravere Kreatur end dette Æsel,« 
siger Goltz, »er ikke tænkeligt. Den største Karl kaster 
sig paa Ryggen af et Dyr, der ikke er større end en 
seks Ugers Kalv, og sætter afsted i Galop. Disse svagt 
byggede Dyr gaa en. fortræffelig Pasgang; men hvor de 
faa Kraft fra til i hele Timer at slæbe omkring med et 
voksent Menneske paa Ryggen i Trav og i Galop og det 
i den stærkeste Hede, det synes mig næsten at gaa langt 
udenfor Naturen. « 

Sydligere i Afrika, hvor dette Dyr ogsaa er et al- 
mindeligt Husdyr, seer man faa ædle Æsler, og disse 
- maa altid indføres fra Jemen eller fra Ægypten. Det 
almindelige Æsel i Øst - Sudan staaer i enhver Hen- 
seende tilbage for det ægyptiske. Det er mindre, svagere, 
dovnere og ikke saa føjeligt, men dog en værdifuld 
Gjenstand for Sudaneseren, uagtet han lader det halvt 
sulte ihjel eller lader det selv søge sit Foder. Uagtet 
denne Frihed" forvildes Æslet her alligevel ikke som paa 
andre Steder. 

I tidligere Tider traf man halvt: forvildede Æsler 
paa nogle af Øerne i det græske Archipel og paa Øen 
Sardinien, og nutildags finder man dem endnu i Syd- 
Amerika. Saadanne Æsler, der ere undslupne Menneskets 
Tugt, antage snart alle deres vilde Forfædres Sæder; 
Hingsten danner sig en Hjord, kæmper med andre paa 
Liv og Død, er sky, aarvaagen, forsigtig og underkaster 
sig ikke saa let igjen Menneskets Villie. Ogsaa i Syd- 
Amerika vare disse forvildede Æsler før langt talrigere 


end nu, og de ville vel snart ganske førsvinde. 

I det foregaaende er Kredsen for Æslets: Udbredelse 
efterhaanden antydet. For- og Mellem-Asien, det nord- 
lige og østlige Afrika, Syd- og Mellem-Evropa og' ende- 
lig Syd- Amerika ere de Egne, hvor: det trives bedst. 
Jo mere tørt Landet er, desto bedre befinder Æslet sig. 
Fugtighed og Kulde taaler det mindre godt end Hesten. 
Derfor finder man i Persien, Syrien, Ægypten, Berberiet. og 
Syd-Evropa. de smukkeste, i det regnfulde Mellem-Afrika 
eller hos os, der rigtignok ogsaa bo udenfor dets egen- 
lige Gebet, de sletteste Æsler. Vistnok bliver det til- 
med meget forsømt i Mellem-Evropa og i det indre af 
Afrika , imedens man i Asien og det nordlige Afrika 
i det mindste søger at forædle det ved Krydsning. . En 
god Behandling bliver for Resten ogsaa i Syden kun de - 
værdifulde Æsler til Del, de øvrige føre ét næsten lige 
saa sørgeligt Liv som vore. Spanieren f. Ex. pynter vel 
sit: Æsel med alle Slags Kvaster og Rosetter, brogede 
Halsbaand,. smukke Ridedækkener og deslige, paastaaer 
ogsaa, at hans »Graadyr« fører sig dobbelt stolt, naar 
det er pyntet, at det altsaa glæder sig ved hans: Op» 
mærksomhed imod det, men han behandler sin, arme. fir- 
benede Tjener overordenlig slet, lader den sulte og arbejde 
og prygler den dog paa. det ubarmhjertigste. Heller ikke 
det almindelige ægyptiske Æsel har en misundelsesværdig 
Lod. Det er hver Mands Slave og hver Mands. Nar. I 
hele Orienten falder det ingen ind at gaa til. Fods,, selv 
Tiggeren har i Almindelighed sit Æsel; han rider paa 
det til det Sted, hvor: han vil bede om Almisse, lader 
Æselet, som han siger, græsse; paa »Guds grønne Jord«, 
og rider om Aftenen hjem igjen paa det. 

Intet Steds i Verden gaaer Æselridningem vistnok saa— 
ledes i Svang som i Ægypten. Her ere disse villige Dyr 

i alle større Stæder ligefrem uundværlige til Livets Be- 
kvemmelighed. Man bruger dem, ligesom vi bruge 
vore Hyrevogne, og derfor generer man sig heller ikke 
ved at; bruge dem. I de snevre Gader i hine Stæder 
ere de det eneste Befordringsmiddel, der. egner sig til at 
forkorte og lette Vejen. Derfor seer man dem f. Ex. i 
Kajro 'overalt i den tætte Menneskevrimmel, der vælter 
sig igjennem Gaderne. Kajros Æseldrivere danne en egen 
Stand, en formelig "Kaste, de høre til Staden ligesom 
Mimareterne og Palmerne. De ere uundværlige for Ind- 
vaanerne saavelsom for de fremmede; hver Dag more de 
en, ligesom de ogsaa hver Dag ere i Stand til at bringe 
Galden i Bevægelse. »Det er en sand Lyst og en sand 
Jammeru, siger den ægyptiske Spidsborger, »at have 
med :disse Æselsdrenge at gjøre... Man kan ikke blive 
enig med dem og ved alligevel ikke, om man 'skal 
kalde” dem ondskabsfulde eller godmodige, trevne eller 
tjenstvillige, dovne eller livlige, gemytlige eller ufor= 
skammede: de ere en Blanding af .alle mulige Egen- 
skaber.« — Den rejsende træffer paa Æselsdrengene, saa- 
snart han i Alexandria. sætter sin Fod paa Land. - An- 
komsten af et Dampskib er for dem en Begivenhed; thi 
det gjælder nu at faa fat i dem, der i deres Øjne se 
mest uvidende og dumme ud. Den fremmede tiltales 
straks i; en 3—4 Sprog, og ve ham, om han lader høré 
en eneste Lyd, der ligner engelsk. Da: opstaaer der et 
sandt-Slagsmaal om denne Pengemand, indtil den rejsende 
finder paa det klogeste, han under disse Omstændigheder 
kan gjøre, nemlig paa Lykke og Fromme at bestige et 
af Æslerne og lade sig bringe til:det første det bedste 
Hotel. Saaledes er det første. Bekjendtskab med dem, 
men først naar man har lært noget arabisk og kan tale 

med dem i deres Modersmaal istedenfor: i det kauder- 
vælsk, de lave sammen af;en 3—4 mishandlede Sprog, 
først da lærer man dem rigtig at kjende. "Det er' 'over= 
ordenlig morsomt at høre paa deres Talemaader;,; men 
fremfor alt: de Lovtaler, de holde over deres: Dyr. 

»Se her, gode "Herre!« siger den ene, »se denne 
Dampvogn af et Æsel, som'jeg byder Dig,'og sammen- 
lign det med. dem, de andre Drenge staa og rose for Dig! 
De vilde synke sammen «under Dig, for;det.er nogle 
elendige Krikker, og Du er en stærk Mand! Men: mit! 
Det tager Dig: som en Visk og løber: med Dig som sen 
Gazelle!« En anden siger: »Her er et Kahiriner Æsel, 
dets Bedstefader var en; Gazelle og dets Tipoldemoder 
en vild Hest. Ei, du -Kabiriner! løb og vis Herren;Syn, 
for Sagn! Gjør ikke dine Forældre Skam!w En: tredie; 
søger endnuyat overbyde begge de andre, og' i denne 
Tone bliver det ved, indtil man endelig er kommen paa 
. Ryggen af et:af Dyrene. Det bliver nu-såt i-Galop ved 
uforlignelige Fagter, Slag, Stød eller Stik «med sen Stok; 
der er. tilspidset i den ene Ende, og. bagefter ;løber 
Drengen. :;. Han sludrer, raaber, skriger,” skynder paa 
Dyret, mishandler kort sagt sine Lunger saavelsom Dyret; 
»Se Dig for,”Herre! Din Ryg, din Fod, din "højre Side 
er i Fare! Pas paa 'din venstre Side, dit! Hoved! Giv 
Agt, en Kamel, set Muldyr, et Æsel, en Hest! Vogt dit 
Ansigt, «din Haand! Af Vejen min Ven! Lad mig. og 
min Herre komme forbi! «Skamskjænd. ikke mit Æsel, 
dm Pjalt! det er mere værd end din 'Oldefader var! 
Undskyld, gode Herre! at Du blev stødt« . Disse og 
hundrede andre Talemaader surre bestandig .den rejsende: 
om Ørene. Saaledes jager man afsted - mellem Dyr: og 
Ryttere, imellem Karrer,: belæssede Kameler, Vogne: og: 

Fodgængere, og Æslet taber intet Øjeblik sit Humør og 
sin Villighed, det lader! sig ikke standse, men stormer 
afsted i en yderst let og behagelig Galop, indtil det har 
naaet Maalet. 1 Kajro er Æslets Højskole. Her. først 
lærer. man ret at kjende, "skatte, sagte og elske dette 
fortræffelige Dyr. 

Det tamme Æsels Sandser ere godt udviklede. Bedst 
er Hørelsen, derefter følger Synet og saa Lugten. Følelse 
synes det at have mindre af, og Smagen er vel heller 
ikke stærk, siden det tager til Takke med saa slet 
Kost. Dets Forstand er det heller ikke saa slet bevendt 
med, som man almindelig antager. Hukommelsen er ud- 
mærket, og det kan finde enhver Vej, søm det blot en 
Gang før har tilbagelagt. Det er, saa dumt det ogsaa seer 
ud, mangen Gang dog ganske snu og listigt og heller ikke 
altid saa godmodigt, som man antager. Ofte har. det 
endog ret afskyelige Luner; det bliver pludselig staaende 
paa Vejen jog lader sig ikke engang ved Prygl drive frem, 
undertiden kaster det sig endog ned med sin Byrde og 
bider og slaaer. I øvrigt er der «mange Naturforskere, 
der mene, at dets fine. og sensible Hørelse er Skyld i 
alt dette, at enhver Larm bedøver og forskrækker det, 
omendskjøndt det ellers ikke er frygtsomt, men: kun lune- 
fuldt. Naar Æslet kommer i en Egn, hvor der er Rov-: 
dyr, som kunde blive farlige for det, bærer det sig 
højst mærkværdig ad. Det er en sand Morskab .eller 
en sand Jammer, som man vil, at ride paa et Æsel eller. 
et Muldyr igjennem de snevre Bjergpasser i 'Abyssinien. 
Overalt sporer den langørede en Fare. Den vender og 
drejer sig 'til alle Sider, kigger- forsigtig til enhver 
Klippeblok, der kunde! afgive et godt Baghold, forsøger 
i…dristige Vendinger at opfange en eller anden Lyd fra 

de højere liggende Strækninger, der omgive "den, rejser 
sig pludselig paa Bagbenene og lytter ængstelig til Siden; 
kort sagt: den har tusinde Betænkeligheder. Troer den: 
nu tilmed at kunne spore en Fjende ved Hjælp af Lugten; 
da er det fuldkommen ude med det ædle Dyrs Sjælero. 
Det vil ikke af Pletten. Netop hvor. det staaer, er 
maaske forrige Nat det forfærdelige skeet, at en Løve, 
en Leopard, en Hyæne eller et andet grueligt Rovdyr 
er gaaet tvers over Vejen! Æslet snøfter da, stirrer, 
lurer; Ørene' dreje sig formelig helt om; det er ikke at 
formaa til at'gaa videre, førend endelig en af Folkene 
gaaer foran. Saa følger det efter, thi det er snu nok 
til at indse, at han sandsynligvis vil blive den første 
til at forbløde i det grumme Rovdyrs Kløer, og saaledes 
gaaer det' aldeles beroliget videre. -Paa sine Rejser kan 
Æislet slet ikke undvære nogen af sine Sandser. Binder 
man Øjnene til paa det, bliver det øjeblikkelig staaende, 
ligesom naar man tilbinder eller tilstopper Ørene' paa 
.det, og først naar det faaer fuldkommen Raadighed igjen 
over alle sine Sandser, gaaer det videre. "Kun dets For=" 
libthed kan bringe det til at overvinde alt; - vi" kunde 
ikke faa et gammelt, blindt Æsel, der var bestemt til 
at tjene 'Gribbene til Føde oppe paa Toppen af et Bjerg 
i- Spanien, op dertil uden ved at føre en Æselhoppe 
foran det, sv Nu ledede dets Lugtesands' det, og det 
fulgte med stor Iver efter sin -Veninde. 

Æslet er, som bekjendt, overordenlig nøjsomt, det 
tager til Takke med den sletteste Næring, det tarveligste 
Foder. Det Græs og Hø, som en velopdragen Ko snuser 
til og med Afsky lader ligge, og som ogsaa Hesten med! 
Uvillie forsmaaer, ere endnu Lækkerbidskener for dets 
det nøjes jo endog med Tidsler, tornede Buske og Urter. 

Blot med Hensyn til Drikkevandet er det kræsent, det 
rører ikke Vand, der er grumset; Saltvand og Brakvand 
drikker" det gjerne, men rent maa det være. I Ørkenen 
har man ofte sin store Nød med Æslet, fordi det, om 
det end er nok saa tørstigt, ikke vil drikke af det 
plumrede Vand, der medføres i Læderflaskerne. - 

Hos os falder Parringstiden i de sidste Foraars- og 
de første Sommermaaneder; i Syden er der egenlig 
ingen bestemt Parringstid. Hingsten erklærer Hoppen sin 
Brynde med det øresønderrivende, velbekjendte »J—a, 
J—a«, og til de langtrukne, fem, seks Gange gjentagne 
Toner "føjer 'den endnu et helt Dusin snøftende Sukke. 
En saadan Erklæring er uimodstaaelig, den udøver endog 
sin Magt over alle Medbejlerne. Saa snart Æselhoppen 
lader sin Stemme høre — hvilket et Oprør da” i hele 
Æsel-'Selskabet! Den nærmeste Hingst føler sig over-' 
ordenlig smigret ved at være den første til at for- 
nemme de ømme Toner, den besvarer dem straks pligt- 
skyldigst og skryder løs af alle Livsens Kræfter: " En 
anden, tredie, fjerde, ... tiende falder ind med; -endelig 
skryde de alle, og man er nærved at blive døv eller halv 
forrykt, før de holde op igjen. Ja man maa have levet 
i et "Land, hvor der er mange Æsler, for at forstaa 
dette! Om denne Medskrigen har sit Udspring i øm 
Medfølelse eller kun i Lyst til at skryde, skal jeg lade 
være usagt, men saa meget er vist, at et Æsel kan faa 
ålle de andre til at skryde. De forhen beskrevne Æsels- 
drenge i Kajro, der synes at more sig meget ved at høre 
deres Dyrs Stemme, vække deres Lyst til at skryde ved 
at efterligne dette »Ji, Ji, Ji«, der' gaaer forud for 
Hovedindholdet af Æselsproget; straks fortsætter da et 
af Æslerne og forplanter Gemytligheden videre. 

Omtrent: il Maaneder efter Parringen. føder Æsel= 
hoppen et (højst sjelden to) fuldkommen udviklet; seende, 
Føl, som det viser megen.Omhu, slikker, øg allerede en, 
halv Time efter. Fødslen lader patte.… Efter 5. til…6 
Maaneders Forløb kan Føllet vænnes fray.men…det..følger 
Moderen endnu længe efter allevegne. , Det fordrer heller 
ikke i sin spædeste Ungdom nogen særegen Pasning'eller 
Pleje, men nøjes ligesom Forældrene med enhver Næring; 
som man giver det. Det.er ikke synderlig følsomt for: 
Vejrligets Indflydelser og bliver derfor "heller. ikke saa 
let sygt. Det er et: overordenlig. muntert,' livligt , Dyr), 
og. det giver sine -Luner, og sin. Hjertensglæde , Luft 
ved. de.morsomste Spring og Bevægelser.  Naar.man vil 
skille det fra "Moderen, sætte de sig begge derimod; og. 
naar det. ikke hjælper, tilkjendegive de hele Dage igjen=! 
nem deres Smerte og; deres Længsel ved Skryden. eller 
i.det mindste. ved stor Uro. I Fare forsvarer. den gamle 
sit Barn: med "stort Mod, skyer hverken Ild. eller. Vand 
og' giver sig" hellere selv til Pris, end;-.den lader. idet i 
Stikken. . Allerede med det andet Aar er: Æslet «voksent, 
men først med det tredie naaer.- det sin fulde Kraft. 
Det. kan,; om, det ogsaa smaa arbejde dygtig, . opnaa 
en temmelig. høj Alder; man kjender Exempler..påa, sat 
Æslet er blevet 40, 50,' ja: 56. Aar gammel. 

Allerede fra gammel Tid har man brugt at' parre 
Hest og Æsel med hinanden og. ved en, saadan Kryds-=; 
ning faaet Bastarder, som man kalder'Muldyr, naar 
Faderen er, et Æsel, og Mulæsel, naar Moderen ser. .et, 
Æsel. Begge have i deres Bygning arvet mere af Moderen 
end af Faderen, men i deres Væsen have de arvet mest; 
af Faderen. 

Muldyret er næsten lige saa; stort som Hesten og 
bygget omtrent som den, men adskiller sig fra -den 
ved Hovedets Form, Ørenes Længde, de smækre Laar, 
de smalle Hove, og derved at Haleroden ikke er bevokset 
med lange Haar, hvilket altsammen minder om Æslet. 
I Farven ligner det i Reglen Moderen. Det skryder som 
-" sim Hr. Fader. 

Mulæslet beholder Moderens uanselige Figur og 
ringe Størrelse og faaer fra Hesten kun det smallere 
og længere Hoved, de kortere Øren, de fyldigere Laar, 
den i hele sin Længde behaarede Hale og "den vrin- 
skende Stemme. Det har imidlertid Moderens Doven- 
skab, og er altsaa i det hele et langt mindre nyttigt 
Dyr end hint. 

Heste og Æsler parre sig aldrig indbyrdes af sig 
selv, og derfor maa Muldyravlen. altid støtte sig. paa 
Menneskets Bistand. Heste og Æsler, der leve' i større 
Frihed, hade netop hinanden, og det kommer ofte til 
bitre Kampe imellem dem.  Krydsningen behøver derfor 
ogsaa mange Forberedelser og særegne Kunstgreb. Æsel- 
hingsten parrer sig endda let med Hoppen, men denne 
ikke gjerne med hin, og heller ikke' Hingsten «med Æsel- 
hoppen. Sædvanlig binder man Hoppen et Tørklæde for 
Øjnene, naar man vil bringe den til Parring med .en 
Æselhingst, for at den ikke skal se.den; forinden har 
man ladet den se en smuk Hingst blive trukken … frem 
og ombytter nu denne med Æslet. Paa tilsvarende Maade 
maa man bære sig ad, naar man vil have Hingsten til 
åt parre sig med Æselhoppen. Naar Hest og Æsel have 
levet sammen fra Føl af og ere opvoksede sammen, lykkes 
Parringen lettest, da: de derved. miste en god Del af 
deres naturlige Utilbøjelighed for hinanden,; Allerede! de 

gamle Romere sørgede for, at de Heste og Æsler, de 
vilde benytte til Muldyravl, kom til at leve uafbrudt 
sammen. Spanierne og Sydamerikanerne 'bære sig ligedan 
ad endnu. Man tager det unge Æselføl, faa Dage efter at 
det er født, og giver det til en Hestehoppe, der har 
Mælk, og dennes Moderkjærlighed vænner den snart af 
med dens Utilbøjelighed for det den paatvungne Plejebarn. 
Imellem Hoppen og Æselføllet opstaaer der snart et 
inderligt Forhold; ja det kan gaa saa vidt, at det unge 
Æsel viser Uvillie mod sine lige og "holder "sig til 
Hestene. I Syd-Amerika er der Æselhingste, som aldeles 
ikke ere at forinaa til at parre sig med Æselhopper. 

For at Parringen af Hest og Æsel skal kunne bære 
Frugt, er det nødvendigt at pleje Heste- og Æselhopperne 
omhyggelig, thi Naturen hevner sig for det voldsomme 
Indgreb i dens Love og fremkalder let Fejlfødsler.. Heste=- 
hoppen bærer Muldyret meget længere end sit naturlige 
Føl, men Muldyrføllet kan meget før staa paa Benene 
end dette. Det bruger længere Tid om at blive fuld- 
voksent end Hesteføllet; før det fjerde Aar tør man ikke 
lade det arbejde, men såa varer dets Kraft ogsaa i Reglen 
til det tyvende, tredivte, ja ikke sjelden endog til det 
fyrretyvende Aar. En rejsende beretter om et Muldyr, 
som blev 5$2' Aar gammelt, og en romersk Skribent: for- 
tæller om et, der i Athen endog naaede en Alder af 
80 Aar. 

Paa Grund af deres større Brugbarhed opdrætter man 
i Reglen Muldyr og ikke Mulæsler. Kun i Spanién'og 
Abyssinien har jeg seet Mulæsler.  Muldyret forener i 
sig: begge sine Forældres Fortrin. Dets Nøjsomhed og 
Udholdenhed,' dets jevne, sikre Gang ere en Arv fra 
Æslet, dets Kraft og Mod fra Hesten. I alle Bjerglande 

anseer man Muldyret for ganske uundværligt; for Syd- 
Amerikaneren er det, hvad Kamelen er. for Araberen. Et 
godt Muldyr bærer en Byrde af 300 Pd. og tilbagelægger 
dermed daglig 6 til 7 Mile. Derhos mærker man ikke 
en Gang efter lange Rejser nogen Aftagen. af Kræfterne, 
om ogsaa Foderet mangen Gang er knapt og saa slet, at 
en Hest slet ikke vilde have rørt det. Dertil kommer, 
at Rytteren kan betro sig til det sikre Dyr med den 
fuldkomneste Tryghed selv paa de vanskeligste Stier. 
I Spanien anvender man i Almindelighed Muldyret til at 
trække, og man betaler der gjerne lige saa meget for et 
Par: gode »Mulas« som for et Par Heste. Spanieren. er 
stolt af sit Muldyr og pynter det paa alle mulige Maader 
med Flitterstads, navnlig med røde Baand og Snore, men 
behandler det alligevel kun sjelden godt. = Rigtignok 
bliver det. ordenlig passet, faaer nok at æde og drikke, 
" men saa byder man det ogsaa næsten det umulige og 
straffer det haardt med Prygl, Stenkast, ja vel og med 
Knivstik, naar det ikke øjeblikkelig efterkommer Herrens 
Ønsker. En Rejse med en spansk Ilpost er en sand 
Helvedestur. Fem Par Muldyr spændes bagefter hinanden; 
paa det forreste Sadeldyr sidder Forrideren, paa Bukken 
Kudsken med en frygtelig Pidsk, og ved Siden af ham 
endnu en særegen Muldyrdriver, der fører en dygtig 
Knippel. Ethvert Muldyr har sit særegne Navn”), som det 
lærer paa den Maade: det til Posttjeneste. bestemte: Dyr 
bliver bundet fast til en Pæl og ovenikjøbet holdt af en 


£) De Navne, som man giver Muldyrene, staa ikke i nogen Kalender 
og ere forskjellige efter Provindserne. »Francés« (Franskmanden), 
»Ingles« (Engelskmanden), »Generala« "Generalinden), »Coronela« 
(Oberstinden), »Valerosa« (den modige), »Platera« (den sølverne) 
synes at. være meget yndede. 

stærk Mand. En anden sagkyndig fører en uhyre Pidsk 
og prygler nu løs paa den arme, uskyldige Skabning, 
idet han for hvert Slag skriger af fuld Hals det for den 
bestemte Navn. Efter et Kvarterstid fører man »den 
nydøbte« bort og giver den noget at æde;. men den 
næste Dag begynder Lektionen forfra, og sædvanlig har 
Muldyret først efter 8 til 10 Dage fuldkommen lært sin 
Plageaands Hensigt at forstaa. Naar det senere hører 
sit Navn, husker det de skrækkelige Prygl, lægger Ørene 
tilbage og tager paa at løbe det bedste den kan. 

Endnu i den nyeste Tid hører man det ofte blive 
paastaaet, at Muldyr og Mulæsler ere ufrugtbare. Dette 
er imidlertid ikke ganske Tilfældet. Allerede fra de 
ældste Tider har man kjendt enkelte Exempler paa, at 
Blandinger af Hest og Æsel have faaet Afkom; men da 
man ansaa en saa usædvanlig Sag for Hekseri eller for 
en uheldsvanger Begivenhed, fortiede man ofte saadanne f 
Tilfælde. Det første bekjendte Tilfælde fandt Sted i Rom 
i Aaret 1527; senere hørte man om to Tilfælde paa 
St. Domingo. I Valencia i Spanien blev i Aaret 1762 
en smuk brun Muldyrhoppe parret med én prægtig 
graa Andalusier og fødte efter den sædvanlige Bæretid 
det følgende Aar et meget smukt fuksrødt Føl med sort 
Manke, hvilket viste alle den gode, rene Hesteraces Egen- 
skaber, var overordenlig livligt og allerede i en Alder 
af 21 Aar brugeligt til Ridning. Den samme Hoppe 
fødte senere med to Aars Mellemrum et andet, tredie, 
fjerde og femte Føl, der alle faldt. efter den samme 
Hingst, og. som alle vare lige saa smukke som det 
første. Ogsaa i Oettingen fødte en Muldyrhoppe i Aaret 
1759 et Hingsteføl efter en Hingst; det lignede fuldkom- 
men et Hesteføl og havde ikke andet Særkjende end 

noget længere Øren. Et andet Føl faldt i Skotland efter 
en. Hingst og en Muldyrhoppe, men blev straks dræbt af 
de brave Landboere, der ansaa det for et Uhyre. 

Ogsaa fra den nyere Tid foreligge flere Iagttagelser, 
der stille Muldyrets Frugtbarhed udenfor al Tvivl. Det 
er dog under alle Omstændigheder et meget sjeldent 
Tilfælde, og det gjælder kun Muldyr-Hoppen; Muldyr- 
Hingsten er altid gold, hvoraf da atter følger, at Muldyr- 
Hoppe og Muldyr- Hingst heller ikke kunne avle Afkom 
med "hinanden. Her som i andre slige Tilfælde ere Ba- 
starderne virkelig ufrugtbare — altid indbyrdes, og, med 
sjeldne Undtagelser, ligeledes med Stamarterne; man har 
derfor ikke kunnet danne en selvstændig Mellemrace 
mellem Æsel og Hest, men maa idelig danne den paa ny, 
og det lykkes ikke uden ligesom at narre Naturen til. at 
begaa denne Vold paa sig selv. 


-Efterskrift. 


Spørgsmaalet .om, hvor mange Arter af vilde Heste eller 
rettere Æsler der beboe Nord-Afrika og Mellem-Asien, er for 
ikke længe siden bleven drøftet af Dr. George, en af 
Milne-Edwards Elever. Det Resultat, hvortil han kommer, 
er det, at der alt i alt kun kjendes to saadanne Årter, den 
ene i Afrika, den anden i Asien; at det afrikanske Vild- 
æsel ikke er forskjelligt som Art fra Tamæslet og altsaa er 
at betragte som- dettes Stamform; hvorimod det asiatiske 
Vildæsel eller .,Halvæsel?f , der er bekjendt under for- 
skjellige saavel populære som videnskabelige Navne (Kulan, 
Dshiggetaj, Gour, Gorkur, Kiang: Equus hemi- 
onus, hemippus, onager osv.) vel er artsforskjelligt fra 
Tamæslet og det abyssiniske Vildæsel, men ikke med god 
Grund kan kløves i flere Arter. 1 det vi kortelig gjøre 

Rede for nogle af de Grunde, hvorpaa dette: Resultat. er 
støttet, ville vi tillige faa Lejlighed til at følge Kund- 
skaben om disse Hesteformer i dens historiske Udvikling 
og bede Læseren derefter at berigtige enkelte Punkter i 
Brehms Fremstilling, som vi nærmest have optaget, fordi den 
skildrer de vilde og tamme Æslers biologiske Forhold saa 
fyldig og anskuelig, og fordi den giver os Lejlighed til 
atter at komme tilbage, til dette Spørgsmaal, hvor mange 
Arter af vilde Heste (Æsler) der virkelig gives, hvilket 
Spørgsmaal man nu, som det vil sees, mener at kunne 
besvare lidt anderledes end for nogle Aar siden”). 

At der lever vilde Æsler i Nord-Afrika har været 
bekjendt ligefra Plinius”s Dage og stadfæstes ved Vid- 
nesbyrd af rejsende fra den allerseneste Tid (Heuglin 
f. Ex.). Nu findes de kun i Abyssinien, hvorfra Pariser- 
Haven "fik et Exemplar i 1851, hvis Artsidentitet med 
Tamæslet anerkjendtes af alle sagkyndige; det lever i 
Abyssinien i store Flokke og 'er Gjenstand for Jagt,” I 
Oldtiden fandtes det ogsaa i det gamle Mauritanien; 
dets Udryddelse der hidrører maaske fra, at man i 
det yppige Rom fik Smag paa Kjødet af Æselsføl og 
snart lærte at sætte Vildæslets over Tamæslets; og som 
bekjendt sparede man der ikke paa noget, naar det gjaldt 
om at stille Ganen tilfreds. De ydre Karakterer, som 
udmærke Vildæslet i Modsætning til det asiatiske Halv- 
æsel, ere det store Hoved, de overvættes store Øren, hvis 
Indreflade er vel forsynet med lange Haar, og den skifer- 
graa Farve med en -sort Stribe langs ned ad Ryggens 
Midtlinie og en sort Korsstribe ned over begge Skuldre; 
de mørke Zebrastriber paa Benene har det derimod i 
Reglen forud for Tamæslet.… De Forskjelligheder i Ben- 
bygningen , som en omhyggelig Sammenligning udpeger 
mellem Hesten og Tamæslet, gjenfindes mellem Hesten og 
Vildæslet. j 

Allerede Aristoteles vidste, at der i Syrien er et 
Dyr, der ligner Mulæslet, men kan, forplante sig, ikke er 
ufrugtbart som dette; han betegner det; i øvrigt med det 
sædvanlige græske Navn for Mulæslet: ,,Halvæslet" (He- 
mionos); ogsaa Xenofon omtaler vilde Æsler som levende 
i stor Mængde i Omegnen af. Eufrat%f); men. det er først 


") See dette Tidsskrift, tredie Række, andet Bind, S. 110. 
"") Aimnsworth omtaler ligeledes (1838) vilde Heste« i Mesopota- 
mien; men han saa dem ikke. 

i vore Dage, at man fik noget bestemtere at vide om det 
" syriske Halvæsel. — Messerschmied, som foretog en 
videnskabelig Rejse til Sibirien for Peter den store, bragte 
til Petersborger-Museet Huden af det dauriske (mongolske) 
Vildæsel; og Pallas fik paa sin Rejse yderligere Lejlighed 
til at studere dette Dyr, Mongolernes Dshiggetaj, der 
lever i store Flokke paa Mellem- Asiens Stepper; han 
erkjendte det for en fra Æslet og Hesten forskjellig Art, 
skjøndt i Legemsbygning en Mellemform mellem begge, 
altsaa et Slags naturligt Mulæsel eller ,,Halvæself som 
det af Aristoteles omtalte; han døbte det derfor Equus 
hemionus og inførte det (1774) i Systemet som Heste- 
Slægtens fjerde Art ved Siden af Hesten, Æslet og 
Zebraen, de tre eneste Arter, som Linné kjendte. Nogle 
Aar efter meddelte den samme berømte Naturforsker nogle 
Oplysninger om et Vildæsel fra Egnene syd for det kaspiske 
Hav, hvoraf Gmelin havde skaffet sig et Par i Khasbin, 
og af hvilke det var lykkedes ham at bringe det ene levende 
til St. Petersborg; Pallas identificerede, støttende sig paa 
Beretninger af Kjøbmænd fra Bukhara, dette Dyr med det 
Halvæsel, Kirgisernes Kulan, som beboer Ørkenen øst for 
det kaspiske Hav, mellem” dette og Aral-Søen, men ansaa 
det for forskjelligt fra Dshiggetajen i Mongoliet; det maatte 
da være de gamles (vel at mærke af dem kun fra Afrika 
kjendte) virkelige Vildæsel eller ,,Onager" , og Equus 
onager blev denne formentlige femte Arts Navn. Først 
langt nede i det 19%de Aarhundrede blev man opmærk- 
som paa et tredie beslægtet Dyr, der beboer Indus- 
landet Kutsch og der er bekjendt under Navnet ,,Gorkur"; 
Duvaucel hjemsendte en Tegning af det efter et tæmmet 
Exemplar i Luknow, hvor det efter hans Beretning blev 
brugt paa samme Maade som Tamæslet, og Fr. Cuvier 
bestemte (1823) dette Dyr som en Dshiggetaj (Equus 
hemionus Pall..…. Da Dussumier 1835 hjemsendte et 
Par af disse indiske Halvæsler til Pariser-Haven, hvor det 
parrede sig og avlede Afkom, tiltraadte Isidore Geoffroy 
St. Hilaire denne Bestemmelse; andre Zoologer have 
derimod identificeret det med den saakaldte Kulan (E. 
onager) eller opstillet det som egen Art (E. indicus 
Sclater). End mere indviklet blev dette Spørgsmaal ved 
Gjenopdagelsen (1835) af Vildæsler i For-Asien; Bour- 
going traf et Par i Guvernøren af Damasks Stalde; 
han havde faaet dem af en arabisk Bey, og de vare 
fangne i den syriske Ørken mellem Bagdad og Palmyra. 

Fjerde Række. III. 929 

Pashaen forærede Kejserinde Eugenie dem, og hun skjænkede 
dem igjen til Pariserhavens Menageri, hvor de levede et Par 
Aar; St. Hilaire erklærede dem for en ny Art, som han 
benævnede E. hemippus da: ,,Halvhestenf, uden dog at 
kunne glæde sig ved almindelig Tilslutning i denne Hen- 
seende. Bonaparte antog den for at være et ægte Vild- 
æsel (E. asinus); at det er den samme Dyreform, som 
allerede Aristoteles havde omtalt som et ,vildt frugtbart 
Halvæsel", derom kan der i alt Fald neppe være Tvivl. Den 
syriske ,,Halvhest" er ligesom det indiske Halvæsel isa- 
bellefarvet med sort Manke og Rygstribe, og de ligne over- 
hovedet hinanden saa meget, at man let kan forveksle dem; 
som Forskjelligheder mellem dem anfører St. Hilaire, at 
den syriske Form har et mindre og finere Hoved, meget 
kortere Øren (altsaa et mere hesteagtigt Fysionomi), Halen 
bedre forsynet med lange Haar, omtrent som Muldyrets, 
Isabellefarven stærkere og strækkende sig længere ned paa 
Siderne, Halsen og Lemmerne; endelig skulde dens Røst 
være forskjellig fra de andre i Evropas zoologiske Haver 
levende Vildæslers. — Det sammenlignende Studium af 
det ægte Vildæsels og , Halvhestens”  Benbygning har 
overbevist Dr. George om, at Bonapartes Mening er 
aldeles urigtig; de ere utvivlsomt vel adskilte Arter. Hvor- 
ledes den sidste derimod forholder sig til de andre asiatiske 
Halvæsler, er vanskeligere at afgjøre. Indernes ,Gorkur" 
ligner den ganske med Undtagelse af, at den har lidt 
længere Øren, et sværere Hoved og lysere Kropsider; man 
kunde gjerne antage denne ,,Gorkur" for en Afart af det 
ægte (abyssiniske) Vildæsel, dersom ikke alle Forsøg i 
Menagerierne godtgjorde, at dens Bastard-Afkom med Æsel- 
hopper altid er ufrugtbart; Artsforskjelligheden godtgjøres 
desuden af vigtige anatomiske Forhold. De osteologiske 
Forskjelligheder, som lade sig paavise mellem det indiske 
og det syriske Halvæsel, ere derimod meget ubetydelige. 
Dertil kommer, at alle disse asiatiske Former ere forbundne 
ved geografiske Mellemformer , som vel endnu ere meget 
ufuldstændig kjendte, men som synes at maatte kunne gjøre . 
de samme Krav paa Årtsberettigelse. Det Vildæsel, som 
beboer Persiens Saltstepper og er bekjendt der under Navnet 
»Gour" — i Begyndelsen af det 17de Aarhundrede saa 
Olearius 32 Stykker blive slagtede til Shahens Taffel — 
og som Porter "traf 1822 i Ørkenerne mellem Shiras og 
den persiske Havbugt, havde saaledes efter denne rejsendes 
bestemte Udsagn ikke den mørke Ryglinie, som udmærker 


435 


baade den syriske og den indiske Form; de, der jages i 
Ørkenerne om Ispahan, ere derimod ifølge Lajard (en af 
Deltagerne i General Gardannes Gesandtskab) mere 
graalige med en stærk brun Linie langs ned ad Ryggen og 
brunstribede Ben. Fra Khorasan, fra Turkestan, fra Shiraz 
omtales disse Vildæsler af forskjellige rejsende i Persien, 
og det var sandsynligvis netop et saadant Dyr, som af 
Gmelin blev bragt til Petersborg og af Pallas bestemt 
som E. onager. Dette Vildæsel havde lange Øren, isabelle- 
farvet Lød og stærkt udpræget Rygstribe; Hannen havde 
tillige Korsstriben over Skulderen, men Hunnen manglede 
den. At man ikke kan lægge megen Vægt paa denne 
Karakter, seer man bedst deraf, at Blyth hos en indisk 
»Gorkur" fandt Skulderstriben vel udviklet paa den ene 
Side af Dyret, men manglende paa den anden”). Til det 
nordpersiske Vildæsel slutter sig i geografisk Henseende 
Kirgisernes ,,Kulan" som Mellemform mellem ,,Gour'en” 
0g ,Dshiggetajen", der, efter hvad de nyere russiske rej- 
sende have oplyst, allerede optræder paa Åral-Søens østlige 
Bred. - Der lever endelig en lignende Form i Thibet, 
»Kiang"fen. Den er lysebrun med vel udpræget mørk 
Ryglinie, men uden Skulderkors, har stort Hoved og 
lange Øren. Ogsaa den er bleven opstillet som egen 
Art (Asinus equodes eller A: polyodon), men den Om- 
stændighed, at et, som det senere viste sig, fra Thibet 
stammende Exemplar af Blyth blev erklæret for at være 
en ,Gorkur", efter: at han havde havt Lejlighed til 
at sammenligne det med flere levende Exemplarer af 
dette indiske Vildæsel, synes at antyde, at de smaa For- 
skjelligheder i Størrelse og Farve, som man har udpeget 
mellem disse Former, ere for ubetydelige til at begrunde 
en Artsforskjeilighed. Sluttelig maa nævnes en lysebrun 
Æselform med Ryg- og Skulderstribe, zebrategnede Ben 
og smaa Øren, hvorpaa Hamilton Smith opstillede sin 
»Åsinus equuleus;" den skulde være fra det kinesiske Tar- 
tari, men er endnu. kun kjendt af et- eneste Exemplar. 
Resultatet af alle disse Sammenstillinger synes at blive det, 
at der ikke er tilstrækkelig Grund til at opstille disse 


") Paa de Exemplarer af begge Kjøn, der levede i Pariser-Haven, 
manglede den; derimod fandtes den hos et Exemplar i den 
zoologiske Have i London og hos et af Jaqueminot i Barrak- 
pore undersøgt Individ, og Morris omtaler den ligeledes hos 
Vildæslerne i Øst-Persien, 

forskjellige asiatiske Vildæsler som forskjellige Arter; at 
Ds higgetaj, Kulan, Kiang og Gorkur med næ- 
sten fuldstændig Vished kun udgjøre en Art; at det 
syriske Vildæsel i det højeste kan betragtes som en stedlig 
Afart af samme; og at Persiens Vildæsler (Gour) ikke 
endnu ere saa godt” kjendte, at man kan udtale sig saa 
bestemt om dem, men at der ikke er nogen større Sand- 
synlighed for, at de ville vise sig at tilhøre andre Arter end 
'det over saa store Strækninger af Mellem-Asien udbredte 
syrisk -indisk -tibetansk - mongolske ,,Halvæself (Equus he- 
mionus Pall.)"). Først naar man kan anstille Parrings- 
forsøg med disse forskjellige Former, og det viser sig, om 
deres Afkom er goldt eller frugtbart, vil mån opnaa fuld 
Vished i dette Spørgsmaal. 


") Forf. forholder sig ogsaa vantro overfor det almindelig udbredte 
Sagn, som ogsaa paa flere Steder har foresvævet Brehm, at de 
persiske Tamæslers Skjønhed skulde stamme fra Racekrydsning 
med ,Gourfen; disses Afkom med Æslet vil sandsynligvis vise 
sig at være goldt ligesom Muldyr og Mulæsler ere .det. 


Kjøns- og Befrugtningsforholdene i Planteriget. 


Af Eug. Warming. 


ITE: 


Krandsnaalene og Mosserne. 


I de to første Afsnit af denne Afhandling har jeg givet 
en Oversigt over Kjønsforholdene hos Algerne og Svam- 
pene, saavidt som vi for Øjeblikket kjende dem. Vi be- 
gyndte med den laveste Form af kjønslig Formering, som 
vi overhovedet kjende, og som kun vides at forekomme 
hos disse Planter, nemlig Koblingen; vi førtes dernæst 
fra denne gjennem Mellemled, som Parringen af Sværmere 
hos Volvocineerne og Koblingen hos Bægersvampene, til 
den egenlige Befrugtning, ved hvilken der i Størrelse og 
Form er en betydelig Modsætning mellem det i Alminde- 
lighed selvbevægelige Sædlegeme og den ubevægelige 
kvindelige Cellekrop. Hos alle Svampe og Alger ere 
Sædlegemerne, saavidt vi vide, altid mere eller mindre 
ellipsoidiske, pære- eller stavformede Legemer; men idet 
vi nu gaa over til Krandsnaalene (Characeerne), møde 
vi pludselig en hel anden Form af Sædlegemer, der 
slutter sig nær til de hos Dyrene forekommende, nemlig 
slanke spiralvundne »Sædfim» (Fig. 1, E), som be- 

væge sig ved de Fimretraade, der, ligesom hos Algerne 
og Svampene, findes anbragte paa dem, og denne Form 
af Sædlegeme gjenfinde vi hos alle følgende højere staa- 
ende Lønboplantér, lige til vi naa Blomsterplanterne. 
Ved dette Forhold fjerne Krandsnaalene sig fra hine først 
omtalte lavere og nærme sig til de højere Lønbloplanter, 
men paa den anden Side minde de ved deres Bygning, 
Levevis og, som vi skulle se, ogsaa ved deres For- 
plantning saa meget om Ålgerne, at de komme til at 
danne et lille naturligt men højst mærkværdigt Mellemled. 
Men det bliver rigtignok ingen jævn og umærkelig Over- 
gang, som de saaledes tilvejebringe; de danne tvertimod 
en. bestemt begrændset og skarpt udpræget Gruppe med 
mange Ejendommeligheder, og der bliver en lille Kløft 
tilbage saavel mellem Alger og Krandsnaale, som mellem 
disse og de højere Lønboplanter. 

Krandsnaalene ere Vandplanter, der vokse saavel i 
ferske Vande, især i kalkholdige Pytter som «Mærgel- 
grave og lignende, som og langs Kysterne i Saltvand, og 
de findes fra Polen til Ækvator, paa den nordlige som 
paa den -sydlige Halvkugle. Trods denne kpsmopolitiske 
Natur har man hidtil dog kun opdaget to Slægter; der 
begge findes repræsenterede: hos os, Chara med 14 og 
Nitella med 8 Arter. Læseren vil kunne danne sig et 
Billede af disse Planter (se Fig 1, 4), naar han tænker 
sig en Traadalge, i hvilken hver anden Celle er meget 
lang, hver anden meget kort. De lange Celler, som ere 
blevne berømte i Plantefysiologien ved de i dem sted- 
findende pragtfulde Strømninger af Celleslimen, forblive 
enten nøgne (Nitella) eller omgives ved en ejendommelig 
Udviklingsgang (hos Chara) med en Beklædning af et 

Lag snævre lange Celler”). Fra de korte Celler udvikles 
derimod »Krandsgrenene» (m, Fig. 1, A), der ere byggede 


Charafragilis: A, Parti af en Plante, i naturl. Størrelse; m ere Bladene 
(,,Krandsgrenene''), »m en Gren; B, et Parti af et Blad, 5, med Kjønsorganerne og de 
hossiddende ,,Smaablade'' 2' og 23''; C, et af de otte Skjolde, som danne Væggen i 
Sædgjemmet. Nitella flexilis: D, et Stykke af en Sædgjemmetraad med inde- 
sluttede Sædlegemer; E, to frie Sædlegemer. ' 


nøjagtig som selve Stængelen af afvekslende korte og 


lange Celler; undertiden forgrene de sig meget lidt, 


") Da de lange Celler kunne blive flere Tommer lange med et 
Tvermaal af næsten en Linie, høre de til de største i hele 
Planteriget, 

undertiden noget mere, men i alle Tilfælde standse de 
snart deres Længdevækst, og det er den væsenligste 
Grund til, at man har betegnet dem som Krandsnaalenes 
»Blade». De optræde ogsaa, som om de vare ægte 
Blade, -derved at en eller to af dem (den ældste og 
næstældste) i sin Aksel støtter en virkelig Gren (n), der 
danner en fuldstændig Gjentagelse af Hovedstængelen og 
har dennes ubegrændsede Udviklingsevne. Da to paa 
hinanden følgende Bladkrandse veksle med hinånden i 
Stilling ganske som Krandsene paa en Skovmærke eller 
anden krandsbladet Plante, har Naturen her altsaa lige- 
som gjort det Forsøg at frembringe en Plante med Al- 
gernes Cellebygning og Levevis, men med Henblik til 
en krandsbladet Blomsterplantes Type, uden dog endnu 
at gjennemføre den morfologiske Modsætning, som findes 
hos disse mellem Akse og Blad. 

De kjønslige Formeringsorganer ere let iøjnefaldende 
og have været kjendte i langt over et Aarhundrede, om 
end ikke i deres speciellere Bygning; Linne gik endog 
saa vidt, at han "anbragte Krandsnaalene i sin 21de 
Klasse som enbo og enhannede Planter »med tydeligt 
Kjøn». Enhver, som har trukket Krandsnaale op af 
en Mergelgrav, vil næppe .have kunnet undgaa at se de 
mønnierøde kuglerunde Smaalegemer, med hvilke de fleste 
af dem til visse Aarstider ere besatte; de betragtedes af 
Linné og alle senere som, de mandlige Formeringsorganer. 
Linné kaldte dem endog ligefrem Støvknappe, og selv 
1837 se vi en Botaniker, Fritsche, tage dem med op i 
et Arbejde over Støvkornenes Bygning og betegne dem 
”" paa samme Maade. Det var imidlertid, som man vil se 
af det følgende, mere ad Analogiens Vej, og fordi man 
intet andet fandt, som man kunde tyde saaledes, at man 

kom til den Slutning, at de vare de mandlige Kjønsor- 
ganer, thi først i nyere Tid lærte vi deres Bygning og 
Udviklingshistorie nærmere at kjende og fik derved først 
det videnskabelige Bevis. 

Sædgjemmerne, af hvilke et sees afbildet ved a, 
Fig.…1, B, opstaa ved Omdannelse af Endecellerne i et 
Blads Hoved- eller Sidegrene og have en aldeles eneé- 
staaende meget kompliceret Bygning. Holde vi os til de 
vigtigste Træk i denne, da kunne vi betegne dem som 
hule Kugler, hvis Skal er dannet af otte meget sammen- 
trykte flade Celler (»Skjoldene»), der ligge regelmæssig 
ordnede; fire ligge om den ene. frie Pol og ere tre- 
kantede, de fire andre om den anden Pol, ved hvilken 
Sædgjemmets Stilk er befæstet, og disse ere skævt ;rekt- 
angelformede; men alle ere de pyntede med Lister og 
Linier, fyldte med et højrødt Indhold (rødfarvede Blad- 
grøntkorn), og deres takkede Rande grihe paa det nøj- 


… agtigste ind i hverandre (Fig. C og a Fig. B). Hver af 


disse otte »Skjolde» bærer paa sin Indreflade, middelbart 
befæstede paa Midten, et Antal af omtrent 24 pidske- 
formede Celletraade, hvis Bygning ganske ere som en 
Traadalges (Fig. C og D), og i hver af disse Traades 
Celler, af hvilke der ialt findes 20—40000”), opstaaer 
der ved Omdannelse af Celleslimen et Sædlegeme af "den 
i Fig. E angivne Form, — et altid til samme Side 
spiralsnoet slankt Legeme, der-i sin tilspidsede Forende 
bærer to lange Fimretraade.  Sædlegemerne og deres 
Bevægelse bleve iagttagne allerede 1828 af Bischoff, 


") Hvert af de 8 Skjolde bærer c. 24 Celletraade; der er altsaa i det 
hele Sædgjemme omtrent 200 af disse, og hver Traad har 
100—200 Celler; Produktet heraf bliver altsaa det angivne uhyre 
Antal. É. . 

men han antog dem for Infusionsdyr; først 1840 opdagede 
Thuret de to Fimretraade, og der blev herved givet et 
vægtigt Bidrag til Støtte for den Antagelse, at de ere Sæd- 
legemer, nemlig deres Overensstemmelse med Dyrenes og 
de andre Kryptogamers. Da hvert enkelt af de kugle- 
formede Sædgjemmer altsaa indeholder mangfoldige, tu- 
sinder af Sædlegemer, kan man tænke sig, hvorledes 
Vandet maa vrimle af dem, naar Skjoldene falde fra 
hverandre og Sædlegemerne frigjøres fra deres Moder- 
celler, hvilket oftest synes at ske om Morgenen. 

Hvad de kvindelige Formeringsorganer angaa, da 
vare ogsaa disse kjendte og anerkjendte som saadanne 
allerede paa Linnés Tid; de ere noget større end de 
mandlige (c i B, Fig. 1), i Regelen ellipsoidiske af Form, 
først grønlige eller rødlige og tilsidst kulsorte. Medens 
man dengang tydede Sædgjemmerne som mandlige Be- 
frugtningsorganer navnlig paa Grund af deres Forekomst 
sammen med de kvindelige, deres Fordeling påa Plan- 
terne, alt eftersom disse ere enbo eller tvebo, og den 
fuldstændige Mangel af andre Organer, der kunde be- 
tragtes som mandlige, havde man lidt mere Ret til at 
betragte disse som kvindelige, thi man havde seet, at de 
kunde spire og frembringe en ny Plante; men det var 
dog” ogsaa her Sandsynlighedsgrunde, der maatte træde i 
Stedet for videnskabeligt Bevis, lige indtil Professor De 
Bary i Halle sidste Foraar opdagede selve Befrugtnings- 
akten og paaviste Maaden, paa hvilken Sædlegemer og 
Kimcelle træde i Vekselvirkning. 

Æggjemmet synes efter Al. Braun hos nogle 
Krandsnaale at opstaa af en omdannet Gren, hos andre 
af en omdannet Bladdel; i begge Tilfælde er dets Bygning 
dog væsenlig den samme. Den øverste Celle, »Central- 

cellen», hvis Cellekrop bliver til den for Befrugtning mod- 
tagelige Kimcelle, vokser saa betydelig i Længde og 


" Tykkelse, at den tilsidst bliver ægformet, og væsenlig giver 


det hele Æggjemme dets Form. Under den følger efter en 
eller 2—3 højst ubetydelige Celler, som Braun har kaldt 
»Vendingsceller», en »Knudecelle», der fungerer gan- 
ske som den lille Celle i Stænglerne, fra hvilken Bladene 
udspringe; thi ogsaa fra den udspringer en "Krands af 
fem Blade, der lægge sig tæt sammen og op til Central- 


cellen, vokse op om den og omsno den i en hos alle 


Krandsnaale ufravigelig til højre snoet Spiral (e, i Fig. 
1, B, og Fig. 2); Bladene have tidlig delt sig i en øvre 
og nedre Del; denne danner det spiralvunde Hylster om 
Centralcellen, medens de frie øvre Ender danne en opret- 
staaende lille Enderosette, »Kronen»”) (£ i Fig. 2), der 
altsaa dækker Centralcellens Top. Denne selv er altid 
fuldkommen farveløs, men dens oprindelig klare Protoplasma 
fyldes hurtig med Masser af Stivelsekorn og Fedtdraaber, 


" — kun den allerøverste Top bliver ved at være klar og 


" danner en »Undfangelsesplet» (man betragte e, Fig. 


U 
w 


» 


1, B og Fig. 2 ved %w), der ganske stemmer med de hos 
forskjellige Alger iagttagne og ovenfor omtalte. Under 
Kronen og mellem de øverste Ender af de fem Hylster- 
celler altsaa umiddelbart over Kimcellen og Undfan- 
gelsespletten bliver der et med vandklar Vædske fyldt 
Cellemellemrum tilbage, som vi ville kalde »Forgaarden» ; 
men i sin første Tid er denne helt afspærret fra Kom- 
munikation med Omverdenen, ved at alle Hylstercellerne 
slutte ganske tæt. sammen; først hen imod Befrugtningens 


”) Kronen er hos Nitella tocellet, hos Chara encellet; hins Hyl- 
sterblade have altsaa tre, dennes to Celler. 

Tid strække disses Ender sig lidt, vige ud fra hverandre, 
saa at der mellem dem dannes smale Spalter, hvad man 
tydelig vil se paa Fig. 2, og nu er der intet til Hinder 
for, at Smaalegemer gjennem disse Spalter trænge ind i 
Forgaarden og gjennem denne ned til Centralcellens Top; 
da Cellevæggen her samtidig opløses, er dens Cellekrop 
eller Kimcellen derved bragt i direkte Forbindelse med 
Omverdenen og færdig til Befrugtning. 

De første Trin i Æggjemmets Udvikling ere allerede 
for en Snes Aar siden iagttagne af Al. Braun i Berlins 
de sidste, der staa i særlig Forbindelse med Befrugtningen, 
saavel som denne selv først iaar af De Bary, og det 
meget gaadefulde, som hidtil herskede med Hensyn til 
dette Punkt i Krandsnaalenes Naturhistorie, derved op- 
klaret. Medens nogle troede, at Kronens Celler vege ud 
fra hverandre og dannede en Kanal, gjennem hvilke Sæd- 
legemerne kunde trænge ned. til Kimcellen, var der 
andre, der formodede, at Hylstercellerne først dannedes 
efter Befrugtningen i Analogi med Coleochætes Barklag 
(se ovenfor S. 295), og at Dannelsen af de smaa Vendings- 
celler mellem Centralcellen og Hfylsterets »Knudecelle» 
vare de første Celledelinger i den unge Kim; det er nu. 
paavist, at Dannelsen af alt dette ligger forud for Be- 
frugtningen, og at Centracellen og dens Hylster før denne 
vokse ud omtrent til deres fulde Størrelse og Udviklings- 
trin. Medens man tidligere støttende sig paa de nævnte 
fejlagtige Formodninger var mest tilbøjelig til at nærme 
Krandsnaalene til Mosserne, bliver Overensstemmelsen 
nu langt større med Ålgerne, og jeg behøver blot at 
minde om Oedogonium og Vaucheria, for at dette 
skal blive indlysende. 

Befrugtningen foregaaer nemlig paa den Maade, som 

man - maatte antage, naar først det var bekjendt, at 
Hylstercellerne vige ud fra hverandre. under »Kronen» 
(paa den af De Bary saakaldte »Hals»), og at Undfan- 
gelsespletten herved og igjennem Forgaarden kommer til 
at kommunicere frit med Omverdenen. De Bary siger 
følgende om Befrugtningen hos Chara foetida: »Kort 
Tid, ifølge mine Iagttagelser en halv til en hel Time, efter 
at dette var begyndt (d. e. at Sædgjemmerne havde 
aabnet sig), finder man Sæd- 
legemerne massevis foran Hal- 
sens Spalter (se Fig. 2); nogle 
komne til Rø, andre lige ud- 
strakte siddende i Spalterne, 
andre længere udenfor disse, 
men netop rettede mod Spal- 
terne, og yderst endnu andre, 
vendte i forskjellige Retninger 
og endnu sammenrullede, dels 
rolige, dels i Bevægelse.» De 
fastholdes af den klæbrige Geleé, 


mener han, som fylder For- 


gaarden 08: Spalterne og vel ÆggjemmeafCharafoetid aumid- 


ogsaa udbreder sig lidt uden- delbart efter Befrugtningen; Sædlege- 
mer, 8, sværme endnu udenfor Halsens 
for disse. Fra Spalterne af spalter; £ er Kronen. 
trænge de ind i Forgaarden og ved gunstige Exemplarer 
findes de lige ned til Kimcellens Top. Her danner 
Sværmen af Sædlegemer ofte en tæt Klump, der seer ud 
som en finkornet Masse, men naar den klemmes ud af 
Spalterne ud i det frie, vikle de enkelte Sædlegemer sig 
ud fra hverandre igjen. Det er ikke lykkedes ham at 
iagttage, at Sædlegemer direkte optages i Kimcellens 


Celleslim, hvilket ogsaa paa Grund af den Uigjennem- 

sigtighed, som følger med dens Masser af Stivelse og Olie, 
vil være meget vanskeligt, og vi kunne altsaa ikke endnu 
sige, om Befrugtningen er en blot og bar Berøringsakt 
af de to Kjønsstoffer eller bestaaer i en- stoflig Blanding, 
saaledes som alle Analogier føre til at tro. 

At Befrugtningen er fuldført kjendes ligesom hos 
Alger og Svampe paa, at Kimcellen (Centralcellens) omgives 
med en tyk farveløs Cellestofhinde og bliver til Ægspore; 
Hylstercellerne derimod farves brune og blive meget faste, 
navnlig i den mod Sporen vendende Side, medens den 
øvrige Del forbliver klar og hindeagtig blød; tillige finde 
Kalkaflejringer Sted, saaledes som vi jo saa” almindelig 
finde dem hos alle Krandsnaalene, og derved fremkomme 
de. smaa Characé-Frugter, der ere saa karakteristiske 
og let gjenkjendelige, hvad enten vi finde dem i Mudderet 
paa Bunden af vore Mergelgrave eller i forhistoriske 
Lerlag og Tørvdannelser. 

Naar Sporen spirer, dannes der ifølge Pringsheims 
Undersøgelser først en Art Forkim, og fra denne, der har 
begrændset Længdevækst, udvikles den egenlige Plante 
med den Forgreningsmaade, som ovenfor beskreves. Saa- 
ledes kjendes nu det væsenligste i Krandsnaalenes Ud- 
viklingshistorie, fra Sporen spirer til den nye Spore 
dannes. P 

Opdagelsen af Befrugtningsfænomenerne have saaledes 
bragt Klarhed i Krandsnaalplanternes systematiske Plads 
og endnu skarpere udhævet deres isolerede, fra alle 
andre Planter afgrændsede Stilling. Paa den ene Side 
Alger i Levevis og Befrugtningsforhold, og paa den anden 
Side beslægtede med de højere Kryptogamer i Henseende 
til Sædlegemernes Form, Forkimdannelsen m. m. ere de 
som et. første Forsøg af Naturen paa at frembringe Blom- 

sterplanternes Forgreningsmaade og fremkalde den mor- 
fologiske Modsætning mellem Akse og Blad; herved saavel 
som ved Sædgjemmernes Bygning og andre Forhold af- 
vige de fuldstændig fra alle andre Planter. 


Gaa vi fra Krandsnaalene over til Mosserne i 
videste Forstand, hvorunder jeg sammenfatter baade Halv- 
mosser og Bladmosser, maa vi, naar vi begynde med de 
laveste Former blandt disse, vende tilbage fra hint ejen- 
dommelige Forsøg af Naturen paa at opbygge en blad- 
bærende Plante, til den fuldstændigste Løvdannelse, ved 
hvilken der ligesom hos Laverne end ikke er Spor af 
Udprægninger i Form af Akse, Blad og ægte Rod. Men 
indenfor denne store og meget interessante Afdeling hæves 
vi langsomt Trin for Trin til den bladbærende Mosplantes 
allerede højt udviklede Form. Medens den vegetative 
Bygning saaledes viser de største Forskjelligheder hos de 
forskjellige Slægter, er der en langt større Ensartethed i 
Kjønsorganernes Uddannelse, en saa stor, at vi her maa 
behandle dem under et. 

Jeg har i Begyndelsen af I1ste Afsnit omtalt, at 
Linné antog en Kjønsmodsætning hos alle Lønboplanter; 
dette gjaldt da ogsaa Mosserne, men medens han og hans 
Samtid hos Krandsnaalene grebe rigtig med Hensyn til 
Tydningen af Kjønsorganerne, toge de her fejl, thi det var 
da en almindelig Antagelse, at Sporehusene vare Støv- 
dragere og Sporerne Støvet, som de jo ogsaa nok for en 
flygtig Betragtning kunde ligne; Sædhusene kjendte man hos 
nogle enkelte, og de bleve gjorte til Frøene; men forøvrigt 
var der en fuldstændig Usikkerhed med Hensyn til disse 
Forhold, og vi se andre famlende og søgende betegne baade 

Kapslernes Hætter og Mundtænder, fejlslagne Æggjem- 
mer og mange andre Ting som mandlige Organer. Det 
var Hedwig, som ii et klassisk Værk over Mosserne (1784) 
bragte mere Sikkerhed tilveje; han saa unge Planter udvikle 


nd sk eee] 


sig af Sporerne og fandt Sædgjemmerne (Antheridierne) | 


"hos de allerfleste Mosser, og den Tydning af disse Or- 
ganer, som han ledtes til, bestyrkedes ved Moskjendernes 
mangfoldige Iagttagelser af Ufrugtbarhed hos tvebo Mos- 
arter, naar en af Formerne manglede. De videnskabelige 
Beviser for hans Tydnings Rigtighed og Udviklingshistorien 
af alle Organer ere først blevne leverede i Nutiden; navnlig 
er der en Mand, som jeg her maa nævne, fordi jeg oftere 


vil komme til at anføre ham, som ved sine omfattende 


og geniale Undersøgelser har lært os de højere Lønbo- 


planter udmærket at kjende, nemlig Wilhelm Hofmei- 
ster, Hovedet for et stort Boghandlerfirma i Leipzig og 
Professor i Heidelberg. 1851 udgav han et Værk: 
»Sammenlignende Undersøgelser over Spiringen, Udvik- 
lingen og Frugtdannelsen hos højere Lønboplanter», der 
er et Hovedværk med Hensyn til alle disse Planters 
Naturhistorie, om end Enkeltheder i Undersøgelsen hist 
og her vise sig urigtige. É 

Naar vi gjennemgaa Kjønsorganernes Bygning hos en 
enkelt Form, lære vi de væsenlige Træk at kjende, som ville 
gjenfindes hos alle andre; jeg vil her vælge som Exempel 
en af vore mest bekjendte Halvmosser, Marchantia 
polymorpha, som jo forekommer saa hyppig paa fug- 
tig Jord i Havegange og Skove, Enge og Grøvter. De 
brede flade Flige af Løvet, der er gaffelformig delt og 
kun paa Undersiden bærer Spor af Blade, brede sig her 
ud over Jorden og hæfte sig til den ved Hæftetraade 
(Fig. 3, A og C). Man vil let paa Løvets Overflade 

opdage smaa Bægere (s, i Fig. 3, 4), der indeslutte 
grønne skiveformede Legemer; disse have imidlertid intet 
med Befrugtningen at gjøre, men ere ukjønnede Forme- 
ringsorganer, en Art Knopper, der frigjøres og udvikle 
en ny Plante. Men man vil ogsaa let kunne finde nogle 
stilkede Legemer, som a og 6, Fig 3, Å, eller Fig. 3, C, 


Fis: 3. 


Marchantia polymorpha. Å, en kvindelig Plante i naturl. Størrelse; a-a 
ere unge, b en ældre ,,Frugtholder''; s ere bægerformede Dannelser paa Løvets Over- 
flade, hvori de lindseformede Yngleknopper ligge; B en Frugtholders Hat seet neden- 
fra, saaledes at man seer de med en Rende langs Midten forsynede Straaler og mel- 
lem dem de toklappede fryndsede Svøb, som gjemme Sporehusene. CC, en mandlig 
Plante, med en ung og en ældre Sædgjemmeholder; D, en saadan lodret gjennem- 
skaaren, saa at man seer de i Hulheder nedsænkede Sædgjemmer, %; m ere Aab- 
ningerne, der føre ned til disse Hulheder. 


der have en vis Lighed med smaa Paddehatte, som ere 
indplantede i Løvet. De staa i Forbindelse med Plan- 
tens Kjønsliv, som vi nu skulle se. 

Den ene Slags, der sees paa Fig. 3, C, har Form af 
en .stilket Skive, hvis Rand er stærkt kervet; lægge vi 


et Snit lodret ned gjennem Skiven, ville vi opdage Sæd- 
Fjerde Række. III. 30 

gjemmerne (»Antheridierne», af »anthera», en Støvknap) 
nedsænkede i Hulheder i den. - Man har fulgt deres Ud- 
vikling Skridt for Skridt" lige fra det Øjeblik, da en 
Overhudscelle vokser ud "og tverdeler sig og derved 
grundlægger Sædgjemmet, til dettes Modenhed; den øverste 
af de nydannede Celler deler sig atter paa béstemt Maade, 
og med stor Regelmæssighed og Orden opføres den hele 
lille Bygning. Det maa være nok for os her at bemærke, 
at vi ere naaede saalangt i Undersøgelsesmethoderne, at 
ikke blot simpelt byggede Organer som Sædgjemmer, 
Haar 0. s. v., men endogsaa hele Blade, Grene 0. s. v. 
kune forfølges i deres Vækst og ere blevne forfulgte paa 
det nøjagtigste i deres Celledelinger, ja selv de højeste 
og mest komplicerede Blomsterplanter kunne vi saaledes 
gjennemskue. | 

Fig. 4. Det fuldt udviklede kortstilkede Sæd- 
gjemme har den i Fig. 4 aftegnede 
Form og Bygning. En Væg, som kun 
bestaaer af et eneste Cellelag, omslutter 
en utallig Mængde af meget smaa regel- 
mæssig ordnede Celler; i hver. af 
disse er der først rigelig Celleslim; 
saa danner der sig i Cellens Midte en 
»Vakuole» d. e. en med Cellesaft fyldt 
Blære, der efterhaanden vokser og 


Marchantia poly- 


mopha: et Sædgjemme, trænger Celleslimen sammen mod Om- 
som næsten er modent. Ved 


en kort Stilk er det be- kredsen, hvor denne altsaa kommer til 


fæstet i Sædgjemmeholde- , 
rens Hulheder (se 4 i Fig. at ligge som en Beklædning af Moder- 


RE: cellens Væg; endelig spalter dette 
Lag af Celleslim sig spiralformig, og Sædlegemet er 
dannet. Imidlertid have'de mange smaa Moderceller i 


Sædgjemmet løsnet sig fra hverandre, de sprænge ved 

deres Tryk Sædgjemmet, og idet deres Vægge svulme op 
og opløses i det omgivende Vand, frigjøres Sædlegemet, 
ruller sig ud som det slanke, svagt spiralsnoede Legeme, 
. der sees i Fig. 5, og som tumler sig med sine to Fimre- 
traade og i Regelen endnu en Stund slæber sin Vakuole 
omkring med sig. 

Naar Læseren har gjort Bekjendtskab med Bygningen 
af et Sædgjemme, vil han have gjort Bekjendtskab med 
alle andre; thi det er kun i uvæ- HE BD 
senlige Træk, at de afvige fra hver- 
andre. Men han vil rimeligvis her 
spørge: hvorledes komme disse Sæd- 
legemer i andet Vand end det, som 
Botanikeren lægger dem i under sit 
Mikroskop? thi Marchantiaen 
vokser joikke i Vandet som Krands- 


Marchantia polymor- 


naalene og Algerne. Alle under ,%a: fre Sædlegemer, hvoraf 


det ene har mistet sin Blære. 


Form af Sædfim forekommende Be= 
frugtningsorganer hos Lønboplanterne kunne kun ved 
Vandets Hjælp føres hen til Æggjemmerne og befrugte 
dem, og det hvad enten Planten lever i Vandet eller paa 
den tørre Jord; i det sidste Tilfælde er det Regnen og 
Dugdraaberne, der maa træde hjælpende til. "Lader man en 
Vanddraabe falde ned paa Sædgjemmeholderens Hat, vil 
man se den med Lethed fæste sig og brede sig over dens 
Flade, og findes der modne Sædgjemmer, vil Vandet efter faa 
Øjeblikkes Forløb blive mælket eller dog uklart, og det 
er nu vrimlende fuldt af Sædlegemer, som Sædgjemmerne 
have udtømt. Marchantia polymorpha er imidlertid 
en tvebo Plante, og Sædlegemernes Overførelse til Æg- 
gjemmerne kan sikkert kun finde Sted, naar ved et Regn- 
skyl smaa Vandstrømme opstaa, der kunne føre dem med 
307 

sig, eller maar de nedstyrtende Draaber sprøjte om til 
alle Sider. 

Vende vi os til Æggjemmerne (»Archegonierne»), 
maa vi søge dem paa andre Planter, og de tørre ogsaa 
regelmæssig hen, naar ingen mandlige Planter findes i 
Nærheden... De findes anbragte paa et noget lignende 
paddehatteagtigt Legeme (a og 6, Fig. 3, A) som Sæd- 
gjemmerne, men paa Undersiden af dette, Deres 


Fig. 6. 


Marchantia polymorpha: Å, ungt uaabnet Æggjemme; B, ældre aabnet 
ved Mundingen, m, sees Sædlegemer i Begreb med at trænge ned i den af 4 Celle- 
rækker dannede Halskanal; X& er Kimcellen. OC, et umodent Sporehus, ixcdesluttet i 
Æggjemmet, a-a; f er Sporehusets Væg; st, dets Stilk; de lange Celler i dets indre 
ere Slyngtraade, de smaa mellem disse Sporerne. 


Form vil man se paa Fig. 6 B, der forestiller et modent 
Æggjemme i dets naturlige Stilling. Ogsaa de ere for- 


fulgte Skridt for Skridt fra Celledeling til: Celledeling. 
Et halvt udviklet Exemplar er tegnet Fig. 6,.4; det 

har altid Form af en Flaske med meget lang Hals; et 
eneste Cellelag danner dets Væg; Bunden af Flasken 
opfyldes af en stor paa Celleslim rig Celle med en stor 
Cellekjerne; ovenfor den er endnu en lille Celle, derpaa 
kommer Halsen, hvis Væg altid er dannet af 4 eller 6 
Cellerækker, og i hvilken der sees en Række af Celle- 
kjerner, uden at det dog kommer til Dannelse af Skille- 
vægge mellem dem; det er altsaa en eneste lang paa 
Celleslim rig Kanalcelle. Omgives et modent Æggjemme 
af Vand, svulmer Kanalcellens Slim øjeblikkelig op, 
sprænger Æggjemmet i Spidsen (Fig. B, ved m), og en 
Del af den præsses ud og ligger foran Mundingen ganske 
som hos Vaucheria (ovenfor 5. 281—2). Cellekroppen 
af den nederste Celle, »Centralcellen», trækker sig sam- 
men, runder sig af og ligger nu som »Kimcelle« eller 
» Æg» (k) færdig til at befrugtes; ogsaa paa den iagt- 
tager man et farveløst Parti, Undfangelsespletten. 

| Den Celleslim eller geleagtige Masse, som saaledes 
kastes ud eller opfylder Halsen, synes at være af stor 
Vigtighed for at lede Sædlegemerne ned til Kimcellen; vi 
have seet den før t. Ex. hos Krandsnaalene, hvor den fyldte 
Forgaarden og Halsspalterne, og vi ville gjenfinde den hos 
mange efterfølgende Lønboplanter. Den synes at spille 
samme Rolle som ÅArret og det ledende Cellevæv hos 
Blomsterplanterne, nemlig at fastholde og lede Sædlege- 
merne; i stor Mængde seer man disse samle sig foran den 
aabnede Kanal og massevis at trænge ned i den. Det 
Spørgsmaal maa naturlig paatrænge sig, hvad det er 
for en Magt, der drager Sædlegemerne hen til Slimen og 
ned i den; det er vel ikke besvaret helt tilfredsstillende, 
men den synes dog at være af rent fysisk Natur, thi det 
er ikke blot den paagjældende Plantes egne Sædlegemer, 

men ogsaa alle andres, ja selv ganske fremmede Smaa- 
legemer, som optages og fastholdes af Slimen. 

Da Befrugtningen hos Marchantia ikke er iagttaget 
lige til Sædlegemernes Indtrængelse i Kimcellen, ville vi 
foretrække her at indskyde Strasburger's Skildring af 
Befrugtningen hos Bregnerne, hos hvilke Forholdet er af 
ganske lignende Natur og Kjønsorganernes Bygning væ- 
senlig den samme. | 

Lægges modne Sædgjemmer og Æggjemmer. af en 
Årt Ørnebregne (Pteris serrulata) i Vand, aabne først 
Sædgjemmerne og i gunstige Tilfælde ogsaa snart Æg- 
gjemmerne sig. —Sædlegemerne, der hidtil ligegyldige 
passerede forbi Spidsen af det uaabnede Æggjemme 
ganske som andre fremmede Legemer, der af Vandstrøm- 
ninger førtes forbi, forholde sig meget forskjellig, saa- 
snart det har aabnet sig. I det Øjeblik, i hvilket de 
komme ind i Slimen foran Kanalen, blive" deres Bevæ- 
gelser langsommere; man seer, at de blive opholdte her; 
mange blive siddende i Slimen, mange komme igjen løs; 
men i de fleste Tilfælde skeer ingen af Delene, thi Sæd- 
legemet ledes i sin Bevægelse af den udtømte Slim, saa 
at det med sin Spidse foran styrer lige løs paa -Hals- 
mundingen; der er aldeles ikke Tale om nogen Malstrøm, 
som pludselig skulde gribe det og hvirvle det ned i 
Halsen; thi selv ganske smaa Korn blive liggende rolige 
lige foran Mundingen.  SSædlegemet hører ikke op at 
dreje sig om sin Akse, men Bevægelserne blive lang- 
sommere; fører det endnu sin Blære med sig, rives denne 
af, førend det kommer ned i Centralcellen; medens det 
arbejder sig gjennem Halsen, blive dets Vindinger i Re- 
gelen trukne noget ud fra hverandre, men saasnart det 
naaer ned i det større Rum, trække de sig sammen igjen, 

og -Bevægelserne blive friere. Det første Sædlegeme 
efterfølges af flere, ja Antallet af dem, der naa ind i 
Centralcellen, kan stige til 4 og 5, og de bevæge sig da 
muntert mellem hverandre. - Senere. ankommende blive 
siddende fast i Halsen; ethvert nyt skruer sig ind mel- 
lem de allerede tilstedeværende, saalænge der overhovedet 
er nogen Mulighed for det til her at bevæge sig, og tilsidst 
er Halsen fyldt som af utallige lange Traade, og ud af 
Mundingen rager som en hel Buket af dem, der kom 
allersidst og ikke kunde slippe ind; Strasburger har 
talt over 100 i en saadan. Hos en anden Bregne (Cera- 
topteris thalictroides) lade Sædlegemernes Bevægelser i 
Centralcellen sig lettere iagttage end hos denne Art. Det 
første, som trænger ind i Centralcellen, støder sædvan- 
ligvis straks eller efter kort Sværmen med sin forreste 
Spidse paa den klare »Undfangelsesplet» og bliver hæn- 
gende; det drejer sig nu hurtig om sin Akse og synker 
med Spidsen foran langsomt ned i Kimcellen; nu 
blive Bevægelserne langsommere, snart høre de helt op; 
det hele Sædlegeme opløses, og efter en 3—4 Mi- 
nuters Forløb er der intet mere af det at se.  Stras- 
burger har ved Forsøg overbevist sig om, at et eneste 
Sædlegeme er istand til at udføre Befrugtningen. 

Disse Iagttagelser af Strasburger, der ere af 
nyere Datum, nemlig fra 1869—70, vise saaledes ogsaa, 
hvad Pringsheim, De Bary og andre have iagttaget 
hos andre Lønboplanter, at en virkelig stoflig Blanding 
af de to Kjønsstoffer finder Sted derved, at det ene op- 
tages i det andet. 

Den første umiddelbare Følge af Befrugtningen er en 
vis Uklarhed af Kimcellen; dens Indhold bliver kornet, 
uigjennemsigtigt og faaer dernæst en fast Hinde om sig; 

Halskanalen skrumper ind og farver sig brunlig efter en 
6—8 Timers Forløb; som senere Følger af Befrugtningen 
indtræde Celledelingerne med hvad dertil hører. 

Mossernes Æg- og Sædgjemmer ere i alt væsenligt. 
byggede som hos Bregnerne; man tør derfor vel ogsaa 
antage, at Befrugtningen vil ske paa væsenlig samme 
Maade. — Hvad Marchantia angåaer, ere dens Æg- 
gjemmer som anført anbragte paa Frugtholder-Hattens 
Underside i flere Dobbeltrækker og vende altsaa Mun- 
dingen nedad; for at forstaa, hvorledes Befrugtningen af 
dem bliver mulig, naar de ved Frugtholderens lange Stilk 
ere hævede højt op over Jorden, maa jeg gjøre opmærk- 
som paa Strasburgers Iagttagelse, at naar en Vand- 
draabe falder paa Hatten, bliver den ikke liggende som 
hos Sædgjemmeholderne, men glider ned og bliver hæn- 
gende ved Undersiden af de furede Straaler, der udgaa 
fra Skiven, og fastholdes af dem saavel som vel ogsaa 
af de fryndsede Svøb, der omgive Æggjemmernes Dobbelt- 
rækker (se Fig. 3, B). Indeholder Regndraaben Sædfim, 
kan Befrugtningen altsaa foregaa. 

Hos de sidst (S. 296-99) omtalte Alger og Svampe ud- 
viklede den befrugtede Kimcelle sig til et Sporehus, og Spo- 
rerne ere altsaa ikke det umiddelbare Resultat af Befrugt- 
ningen. Ganske det samme erTilfældet her; thi de Cellede- 
linger, der paåbegyndes i den befrugtede Kimcelle, føre til 
Dannelsen af et Sporehus,. som derfor er indesluttet i det 
gamle Æggjemme, saaledes som man vil se af Fig. 6, €, 
hvor Æggjemmets Hals og Væg ere betegnede med a, Spore- 
husets Væg med f og dens nederste stilkformede Del med sz. 
Det vil være bekjendt, at »Hætten» paa Moskapselen 
netop er Resterne af det ved Frugtens Udvikling indtørrede 
og sprængte Æggjemme. — Sporehusets Stilk borer sig 

ofte langt ned i Moderplantens Væv, men træder aldrig 
i nogen inderligere organisk Forbindelse med det — 
en Grund til, at man betragter det som en egen selv- 
stændig Generation. 

Det er kun i mindre væsenlige Forhold, at de andre 
Mosarter afvige fra Marchantia, Forhold, som navnlig 
faa Betydning ved Begrændsningen af Slægterne; saasom i 
Æg- og Sædgjemmernes Stilling (umiddelbart paa Løvets 
Overflade hos Riccia, inde i Løvet hos den højst af- 
vigende og mærkelige Anthoceros, i Bladakslerne eller 
paa Stængelspidserne hos Jungermannierne og Bladmosserne 
0. S. V.), eller i Maaden, hvorpaa Kjønsorganerne opbygges 
fra den fælles simple Begyndelse — en udhvælvet enkelt 
Celle —, i Maaden, hvorpaa Sporehuset udvikles og aabner 
sig (med Klapper eller Laag eller uregelmæssig), om 
det har en Midtsøjle (Bladmosser) eller mangler en saa- 
dan (Halvmosser) 0. s. v. 0. s. v., men i Bygningen af 
Kjønsorganerne og Befrugtningsmaaden er der, saavidt vi 
vide, ingen væsenlige Afvigelser. Hos Bladmosserne ere 
Sædgjemmerne i Almindelighed mere cylindrisk lang- 
strakte og langstilkede end hos Halvmosserne (se m, 
Fig. 7, B) og anbragte paa Enden af Stænglerne — hos 
enbo Mosarter sammen med Æggjemmerne, som paa hos- 
staaende Billede, og gjerne omgivne af særegent formede 
Blade og blandede med Safttraade(s) — men Bygningen af 
dem er den samme som hos Marchantia, og ligesaa 
af Æggjemmerne (n-n i Fig. 7, B). Ligesaalidt ere 
Sædlegemerne forskjellige (Fig. 7, A). Derimod er der 
en betydeligere, skjøndt næppe gjennemgribende Forskjel 
mellem Halv- og Bladmosserne i den hele Udviklings- 
gang af Plantearten; naar en Spore af en Halvmos spirer, 
udvikler den sig hos' Flertallet af Arter umiddelbart til 

den fuldkomne. kjønnede Plante, og vi have altsaa kun 
to væsenlige Generationer: den vegetative Kjønsorga- 
nerne bærende Plante og det Sporerne frembringende 


Fig. 7. 

A. Sædlegemer, B,'Sæd- (m) og Æggjemmer (nx) af en Mosart; s ere de saa- 
kaldte Safttraade. 


Sporehus; ”naar derimod en Spore af en Bladmos spirer 
(s i Fig. 8), dannes en saakaldt »Forkim» (f-f), .der er 
bygget af Celletraade, som have en paafaldende Lighed 


Fig. 8. 


Ung Forkim af et Mos; s er. Sporen, hvoraf den er fremgaaet, f-f, selve Forki- 
men; 7, Rodhaar; £ en ung Plante, der er opstaaet paa Forkimen. 


med en forgrenet Traadalge og ofte ere blevne forvekslede 
med saadanne og opstillede i Systemet som Algearter 

(t. Ex. Forkimen af Schistostega osmundacea som Algen 
Catoptridium smaragdinum); fra en eller anden af For- 
kimens Celler (ofte fra flere paa samme Forkim) udvikles 
en ung Plante af den egenlige Mosarts Bygning og Form 
(£, Fig. 8); denne danner da den anden Generation, som 
frembringer Kjønsorganerne, og Sporehuset er Plantens 
tredie væsenlige Generation. 

Med Hensyn til vore Kundskabers historiske Udvik- 
ling vil jeg endnu blot tilføje følgende. Hedwig var, 
som sagt, den, der først (1784) gav .den rette Tydning 
af Sporehusene og Sædgjemmerne; 1793 opdagede 
Schmidel den Bevægelse i det af Sædgjemmerne ud- 
traadte Indhold, som er en Følge af Sædlegemernes 
— Sværmen, men uden at faa rigtig Øje paa de enkelte af 
disse, og ligesaalidt var dette lykkedes Nees von Esen- 
bech endnu Aar 1822; han havde vel seet enkelte af 
Sædlegemernes Moderceller svømme om og blive satte i 
Bevægelse af det endnu indesluttede Sædlegeme, men han 
ansaa dem for Infusionsdyr. Det var forbeholdt Unger, 
som vi ovenfor have nævnet under Algerne (S. 281), at 
være den første, som 1834 fik dem at se, og dog saa 
han ikke engang alt, thi først 1845 offenliggjordes Op- 
dagelsen af de to Fimretraade af Thuret og Decaisne. 
Den nærmere Udvikling og Bygning af saavel Sæd- som 
Æggjemmer har navnlig Hofmeister givet os, og om 
der end ere enkelte Træk, der er ubekjendte eller om- 
stridte, ere de væsenligste dog kjendte hos de fleste 
Former. Befrugtningsakten selv er vel iagttaget, men 
det er dog ikke lykkedes nogen fuldkommen tydelig at 
se Sammensmeltningen af de to Kjønsstoffer. 


Mindre Meddelelser. 


1. En Orang-Utan-Unge. Som et Tillæg til vor tidligere 
Skildring af Orang-Utan”ens og de andre menneskelignende 
Abers" Naturhistorie (dette Tidsskrift 3die Række andet Bind) 
vil den følgende Beretning om en Orang-Utan-Unge og dens 
morsomme Lighed med et Barn i Adfærd ikke savne Interesse. 

»En Dag havde Wallace skudt en Orang-Utan eller, 
som den paa Borneo kaldes, en Mias; dens Unge blev 
funden under Træet med Ansigtet ned i Dyndet. Den lille 
Skabning var kun en halv Alen lang og havde aabenbart 
hængt ved Moderen, da hun faldt ned første Gang.  Heldig- 
vis syntes den ikke at have lidt Skade, og da vi havde ren- 
set dens Mund for Jorden, begyndte den at skrige og syntes 
at være fuldkommen rask og livlig. Medens jeg bar den 
hjem, fik den fat med sine Hænder i mit Skæg og tog saa- 
dan fat, at jeg havde meget ondt ved at befri det;.det sidste 
Led paa Fingrene er nemlig gjerne bøjet indad, saa at de 
danne formelige Kroge. Endnu havde den ikke en eneste 
Tand, men nogle faa Dage senere fik den sine to Underfor- 
tænder. Uheldigvis havde jeg ingen Mælk at give den og 
forhørte mig forgjæves om et Husdyr, som kunde amme mit 
lille Pattebarn; jeg var derfor nødt til at give den Risvand 
af en Flaske med en Pennepose i Proppen, hvoraf den efter 
nogle faa Forsøg meget godt lærte at patte. Men det var 
kun en mager Kost, og det lille Dyr trivedes ikke godt der- 
ved, uagtet jeg af og til kom Sukker og Kokosmælk deri 
forat gjøre det mere nærende. Stak jeg min Finger i dens 
Mund, pattede den paa den med stor Kraft og opgav det 
kun fortvivlet efter at have holdt ved i lang Tid, og ud- 
stødte saa et Hyl, der meget lignede et Barns under. lig- 
nende Omstændigheder. Naar den blev tumlet eller plejet, 
var den rolig og tilfreds, men naar den skulde ligge hen 
for sig selv, skreg den uafladelig, og i de første Nætter var 

den meget urolig og støjende. Jeg indrettede en lille Kasse 
til en Vugge med en blød Maatte til at ligge paa, som blev 
skiftet og vasket hver Dag, og jeg fandt det snart nødven- 
digt ogsaa at vaske den lille Mias. Da jeg havde gjort det 
nogle Gange, kom den til at holde deraf og begyndte at 
skrige, saa snart den var smudsig, og holdt ikke op, førend 
jeg tog og bar den til Posten; her blev den straks rolig, 
skjøndt den peb lidt over den første Skylle køldt Vand og 
skar latterlige Ansigter, medens Straalen flød ned over dens 
Hoved. Den gottede sig forskrækkelig ved at blive tørret 
og redet, og naar jeg kæmmede dens Haar, syntes den at 
være rigtig glad og laa aldeles stille med udspærred Arme 
og Ben, medens jeg ordenlig kæmmede de lange Haar paa 
dens Ryg og Arme. I de første Dage klamrede den sig 
fortvivlet med alle fire Hænder til alt, hvad den kunde faa fat 
paa, og jeg maatte passe paa, at mit Skæg ikke kom den 
i Vejen, thi dens Fingre fattede mere haardnakket om Haar 
end om nogen anden Ting, og jeg kunde ikke slippe løs 
uden Hjælp. Naar den var urolig, slog den om sig i Luften 
"for at finde noget, den kunde gribe fat i, og naar den havde 
faaet en Smule Pind eller Klud i to eller tre af sine Hænder, 
syntes den at være fuldkommen lykkelig. I Mangel af 
andet greb den ofte om sine egne Fødder, og da nogen Tid 
var gaaet, lagde den bestandig Armene overkors og greb 
med hver Haand fat i de lange Haar lige under den mod- 
satte Skulder. Da dens faste Tag begyndte at slappes, 
maatte jeg finde paa noget, der kunde øve og styrke dens 
Lemmer; i dette Øjemed gjorde jeg den en kort Stige paa 
3—4 Trin, hvorpaa jeg lod den hænge et Kvarter ad Gan- 
gen. I Begyndelsen lod den til at finde meget Behag deri, 
men den kunde ikke faa alle 4 Hænder i en bekvem Stil- 
ling, og efter at have skiftet flere Gange gav den slip med 
den ene efter den anden og faldt paa Jorden. Undertiden, 
naar den blot hang i de to Hænder, gav den slip med den 
ene og slog -den om mod den modsatte Skulder for at gribe 
i sit eget Haar; og da dette tiltalte den langt mere end Pin- 
den, .gav den ogsaa slip med den anden Haand og faldt ned, 
hvorpaa den saa slog begge Arme overkors og laa ganske 
glad påa Ryggen uden at synes at have lidt noget af sine 
talrige Fald. Da jeg mærkede, at den holdt saa meget af 
Haar, forsøgte jeg at lave den en kunstig Moder ved at 
svøbe et Stykke Bøffelskind sammen til en Bylt og hænge 
denne op omtrent en Fod fra Gulvet. I Begyndelsen syntes 
dette at tiltale den overordenlig, da den kunde spænde sine 

Ben ud omkring den og altid finde nogle Haar, som den 
greb fat i med den største Ihærdighed. Jeg haabede nu, 
at jeg havde gjort den lille moderløse fuldkommen lykkelig, 
og det saa ogsaa saadan ud, indtil den begyndte at huske 
paa sin "Moder og forsøgte at patte. Den trykkede sig tæt 
op til Skindet og ledte overalt efter et passende Sted, men 
da det kun lykkedes den at faa Munden fuld af Uld og 
Haar, blev den højst ulykkelig, gav sig til at skrige vold- 
somt og opgav det hele efter to eller tre Forsøg. En Dag 
fik den noget Uld i Halsen, og jeg troede, at den. skulde 
kvæles, men efter megen Gaben og Gylpen kom den sig 
dog, og jeg var nødt til at tage den falske Moder fra hin- 
anden igjen og opgive dette mit sidste Forsøg paa at skaffe 
det lille Dyr nogen Motion.” 

»Efter at en Uge var gaaet, opdagede jeg, at jeg kunde 
bedre made den med en Ske og derved give den lidt mere afveks- 
lende og solid Føde. Godt udblødte Biskøjter blandede med 
lidt Æg og Sukker og undertiden med Batater nød den gjerne; 


og det var en aldrig svigtende Morskab at se de snurrige 


Forandringer i Ansigtets Udtryk, hvormed den tilkjendegav 
sit Bifald eller: Mishag med, hvad der blev den budt. Det 
stakkels lille Dyr kunde slikke sine Læber, gjøre sine Kinder 
hule og vende Øjnene i Vejret ved et Udtryk af den højeste 
Tilfredshed, naar den fik en Mundfuld, der rigtig var efter 
dens Smag; var Maden derimod ikke. tilstrækkelig sød eller 
velsmagende, drejede den Mundfulden rundt. med Tungen 
et Øjeblik, som om den vilde forsøge at faa al den Velsmag 
ud deraf, som var mulig, og skjød saa det hele ud mellem 
sine Læber. Blev jeg desuagtet ved at give den" den 
samme Mad, gav den sig til at vræle og sparke aldeles -som 
et arrigt Pattebarn." 

»Da jeg havde havt lille Mias i omtrent tre Uger, var 
jeg saa heldig at faa en ung Abekåt (Macacus cynomolgus), 
der, skjøndt lille, var meget livlig og kunde spise selv. Jeg 
satte den i den samme Kasse som Mias, og de bleve straks 
ypperlige Venner, der ikke vare det mindste bange for hin- 
anden. Den lille Abekat satte sig ofte paa den andens 
Mave eller Ansigt uden at tage mindste Hensyn til dens 
Følelser, og naar jeg madede Mias, sad den ved Siden, op- 
samlede alt, hvad der blev spildt, og strakte af og til Haanden 
ud for at gribe Skeen; saa snart jeg var færdig, samlede den 
op, hvad der var blevet siddende ved Læberne paa Mias, 
lukkede Munden op paa den for at se efter, om der var 
blevet noget tilbage i denne, og lagde sig såa ned paa det 

stakkels Dyrs Mave som paa en bekvem Pude. Den lille 
hjælpeløse fandt sig med den mest exemplariske Taalmodighed 
i alle disse Forhaanelser og var kun altfor glad ved at have 
en varm Gjenstand i Nærheden, som den kunde fatte kjær- 
lig i sine Arme. Undertiden fik den dog Hævn; thi naar 
Abekatten vilde gaa sin Vej, holdt M, fast, saa længe den 
kunde, i det løse Skind paa dens Ryg eller Hoved eller i 
Halen, og det var først efter mange kraftige Spring at det 
lykkedes den at slippe løs. Det var snurrigt at se disse to 
Dyrs forskjellige Adfærd, uagtet de ikke kunde være meget 
forskjellige i Alder. Mias laa som et andet spædt Patte- 
barn ganske hjælpeløs paa Ryggen og rullede sig dovent 
fra den ene Side til den anden, strittende med alle fire Hæn- 
der ud i Luften, som om den ønskede at gribe noget, men 
ikke ret var i Stand til at styre sine Fingre hen til en be- 
stemt Gjenstand, og naar den var misfornøjet, aabnede den 
sin næsten tandløse Mund og udtrykte sit Savn i et Skraal 
næsten som et Barneskrig. Den lille Abekat var derimod i 
uafladelig Bevægelse, løb og sprang omkring, hvor den fandt 
for godt, undersøgte alt, greb med største Sikkerhed om de 
mindste Gjenstande, gyngede paa Kanten af Kassen eller 
løb op ad en Pæl og hjalp sig selv til hvad spiseligt den 
traf paa. Der kunde neppe tænkes en større Modsætning 
end den, der var tilstede her, og Mias-Ungen tog sig ikke 
mindre barnagtig ud ved denne Sammenligning.” 

»Da jeg havde havt den omtrent en Maaned, begyndte 
den at vise Tegn til at ville gaa alene, Naar den blev 
lagt paa Gulvet, skuppede den sig afsted med Benene eller 
slog Kolbøtter og kom saaledes fremad med Besværlighed. 
Naar den laa i Kassen, plejede den at løfte sig op til 
Kanten i en næsten opret Stilling, og et Par Gange lykkedes 
det den at vælte ud. Naar man lod den være smudsig eller 
sulten eller overhovedet forsømte den, vrælede den voldsomt, 
indtil man tog sig af den, men Vrælet skiftede med en Slags 
hostendé eller pumpende Lyd, der meget lignede den, som 
det voksne Dyr frembringer. Dersom der ikke var nogen 
hjemme, eller ingen brød sig om dens Skrig, blev den stille 
efter en lille Stunds Forløb, men saa snart den hørte et 
Fodtrin, tog den værre paa Vej end nogensinde.” 

»Efter åd Ugers Forløb fik dem to Overfortænder, 
men i hele denne Tid var den ikke vokset eller tiltaget 
det allermindste i Vægt, siden jeg fik den. Grunden dertil 
var uden Tvivl Manglen af Mælk eller anden lige saa 
nærende Føde. Risvand, Ris og Biskøjter vare kun en 

daarlig Erstatning derfor, og Kokosmælken, som jeg stundom 
gav den, bekom ikke dens Mave godt. Den tilskrev jeg i 
det mindste et Anfald af Diarrhe, hvoraf det stakkels. lille 
Dyr led meget, men en lille Dosis amerikansk Olie virkede 
godt og helbredede det. Men et Par Uger efter. blev den 
atter syg, og denne Gang. alvorligere. Symptomerne vare 
ganske som i andendags Feber, ledsaget af vandsotige Op- 
svulninger paa Fødder og Hænder. Den mistede al Mad- 
lyst, og efter at have hensmægtet en Ugestid som en højst 
ynkelig Gjenstand døde den efter at have været i mit Eje . 
næsten tre Maaneder. Jeg var meget forknyt over Tabet 
af min lille Yndling, som jeg havde haabet at kunne op- 
fostre og bringe hjem til England. I flere Maaneder havde 
den ydet mig daglig Morskab ved sine snurrige Manerer .og 
det uforlignelig latterlige Udtryk i dens lille Ansigt.… Den 
vejede 3 Pund og 9 Unser, var 14” høj og maalte 23” i Arm- 
vidde. Da jeg præparerede dens Skind og. Skelet, opdagede 
jeg, at da den faldt ned af Træet, maa den have knækket 
en Arm og et Ben, hvilke dog vare voksede sammen. 'saa 
hurtig, at jeg ikke havde lagt Mærke til de haarde Op- 
svulmninger af Lemmerne paa de Steder, hvor Knoglernes 
uregelmæsige Sammenvækst havde fundet Sted.” 


2. Dræbe de saakaldte Fugle-Edderkopper (af Slægten 
Mygale) Fugle og andre mindre Hvirveldyr, eller ikke? 
Der er visse Spørgsmaal i Naturhistorien, der, om ide end 
ikke høre til de allervigtigste, dog have en vis Interesse, 
fordi de ligesom bevæge sig paa Grændsen mellem Overtro 
og. Viden, : hvorfor det har været vanskeligt at faa dem 
besvarede tilfredsstillende; dertil hører f. Ex. det, om visse 
Flagermus (de saakaldte Bladnæser eller » Vampyrer" ) vir- 
kelig suge Blod af Pattedyr og særlig af Mennesker, eller 
om de kun nære sig af Insekter og Frugtsafter%); om ide 
saakaldte , Lygtedragere" (Fulgora, store Insekter af Cica- 
dernes Gruppe med ejendommelige Forlængelser paa Hovedet, 
hvorfra Lyset sagdes at udgaa) virkelig lyse eller ikke; om 
der gives en Bremselarve, der lever i Menneskets Hud, lige- 
som f. Ex. Oksens og Rensdyrets i disse Dyrs; om de saa- 
kaldte spiselige Fuglereder hidrøre fra halvfordøjede Alger 
eller fra Svalernes størknede Spyt? Er det sandt at Hug- 
orme og Klapperslanger undertiden nedsvælge deres Unger 


”) Jfr, denne Aargang af dette Tidsskrift S. 145 og figd. 

for at yde dem Beskyttelse%)? — for ikke at tale om de aldeles 


til Overtroens Omraade hørende Sagn om Svalernes Vinter- 
dvaleliv og om Frøers og andre paddeagtige Dyrs aarlange 
Indeslutning i Træstammer eller Stene, med Hensyn til hvilke 
det i det højeste kan have Interesse at faa oplyst, hvad der kan 
have givet Anledning til denne besynderlige Overtro. Man 
beskæftiger sig ikke gjerne med disse Spørgsmaal, fordi de 
påa en ubehagelig Maade blotte noglé af Videnskabens 
Huller, og fordi man saa saare let kommer til at fejle til 
en af Siderne: enten at være altfor imødekommende overfor 
det usandsynlige eller altfor skeptisk overfor Virkeligheden. 
Imidlertid kan et populært Tidsskrift ikke for bestandig skyde 
disse Opgaver fra sig, og vi have derfor ogsaa allerede tid- 
ligere samlet nogle Bidrag til Besvarelsen af nogle af de 
ovennævnte Spørgsmaal og skulle denne Gang søge at be- 
svare det for Fugle-Edderkopperne opkastede. 

Det er i ældre Tid blevet sagt — navnlig af den be- 
rømte Forfatterinde Md. Merian — at de store, plumpe 
og lodne Edderkopper af Slægten Mygale, der have hjemme 
i de tropiske Lande, efterstræbe Smaafugle, dræbe dem med 
et Bid af deres stærke Giftkjæber og derpaa udsuge deres 
Blod; senere er dette Sagn blevet stemplet som Digt og 
Løgn, men tilsidst atter gjenoptaget af troværdige Iagttagere. 
Det vil maaske ikke være uden Interesse at kaste et Blik 
paa disse modstridende Beretninger, der turde vise, at hvor 
berettiget det end er at modarbejde den Lettroenhed og 
Forkjærlighed, hvormed alt, der lyder vidunderlig, bliver 
troet, gjentaget og grebet af den store Almenhed, kan man 
dog ogsaa let komme til at drive sin hovmodige Kritik for 
vidt, selv om den støttes af negative Erfaringer. 

Den ansete engelske Zoolog og Entomolog Macleay, der 
havde opholdt sig paa Kuba, ytrer sig paa følgende Maade"): 
»Md. Merian, den bekjendte Forfatterinde til et Værk om 
Surinams Insekter og deres Forvandlinger (f 1717) var, troer 
jeg nok, den første, som rystede vore uvidenskabelige Olde- 
mødres Nerver med den kostelige Fabel om Edderkopper 
som Fuglefængere; dette Digts Historie er ret mærkelig og 
viser, hvorledes det, der oprindelig kun beroede paa en falsk 
Opfattelse, efterhaanden kunde forvandles til en Malerløgn. 
Den ældste Beretning om amerikanske 'Edderkopper er af 


— 


”) Jfr. dette Tidsskrift 4de Række Iste B. S$. 459. 
”) Transact, of the zoolog. Society, vol. I, (1834). - 

Oviedo (1547), som ikke siger noget om, at de fange 
Fugle, uagtet den, som han beskriver, uden Tvivl hører til 
den Art i Vestindien, som gjør det stærkeste Væv, nemlig 
Nephila clavipes. Den næste Gang jeg finder ameri- 
kanske Edderkopper omtalte er af Fader Labat (1640) i 
hans Beretning om Bermudas-Øerne, der synes at være 
tagen af et eller andet gammelt engelsk Skrift; han skriver: 
»hidtil har man ingen giftige Dyr fundet der; selv Edder- 
kopperne ere ikke skadelige; man finder meget smukke, 
sirlig tegnede Former med forskjellige Farver, som om 
Sommeren væve saa' stærke Næt, at de smaa Fugle 
blive hængende deri,” hvilket meget godt kan være 
sandt altsammen og rimeligvis ligeledes sigter til en Art af 
Slægten Nephila. Den næste Beretning em amerikanske 
Edderkopper er af Rochefort (1658), der aabenbart sigter 
til det anførte Sted hos Labat, naar han, efter at have givet 
en fortræffelig Beskrivelse af den store brune Edderkoppe- 
form, som nu i Almindelighed kaldes Mygale, ender sin 
Beskrivelse med følgende Ord: ,,,de nære sig af Fluer 
og lignende Kryb, og man har lagt Mærke til, at de 
påa nogle Steder spinde sig Næt, der ere saa stærke, 
at de smaa Fugle, der blive indviklede deri, have Van- 
skelighed ved at fri sig ud af dem. Man siger det 
samme om 'de Edderkopper, der ere almindelige paa Ber- 
mudas- Øerne, og det er meget muligt, at det er den 
samme Årt,"" Af det ovenanførte Sted hos Labat er "det 
imidlertid klart, at denne rejsende ikke havde den ensfar- 
vede brune Mygale for Øje, men en anden stor, smukt tegnet 
Edderkoppeform, rimeligvis en Nephila.& 

»30—40 Aar senere læste nu Marie Sybille Merian, 
at Rocheforts store brune Edderkop fangede Smaafugle i 
sit Væv, og idet hun derfra straks svang sig op til: den 
Slutning, at den ikke fangede dem for ingen Ting, var hun 
saa forekommende at afbilde, om jeg mindes ret, ud af sin 
Indbildningskraft en uhyre Mygale i Færd med at fortære 
en Kolibri paa den allergyseligste Maade%). Derfor kaldte 


”) Macleay citerer aabenbart Md. Merians Værk alene efter Hu- 
kommelsen. Efterslaaer man det, vil man finde, at han gjør hende 
nogen Uret; der er ingen Spor til, at hun har øst enten af Roche- 
fort eller af sin Fantasi. eller at hun overhovedet fortæller andet 
end, hvad hun har hørt i Surimam som en der vel bekjendt Sag; 
at hun selv har seet det, siges derimod ikke. Hendes Ord ere 
følgende (Veranderingen der Surinamschen Insekten, 1719, S. 18): 
»deslige store sorte Edderkopper har jeg ofte fundet paa Gua- 


467 


Linné den Mygale avicularia, og derfor hellige uvidende 
Bogmagere ikke sjelden de slemme fuglefangende Edder- 
kopper et populært rørende Afsnit og et oplysende Træsnit.” 

»Det er umuligt for Mygale-Slægten, hvoraf der gives 
flere Arter af en uhyre Størrelse paa Kuba, at fange Fugle; 
for det første, fordi de ikke spinde noget Fangenæt, men 
leve om Dagen i Huller under Stene eller i Gange i Jorden, 
der gaa indtil 11 Alen dybt ned og i Almindelighed aabne 
sig under Stene; paa dem vil en Kolibri visselig ikke støde; 
for det andet, fordi Mygalen er altfor langsom i sine 
Bevægelser og holder sig altfor beskedent til den moderlige 
Jord til at kunne komme en Kolibri nær, en Fugl, som, 
efter hvad jeg har seet, aldrig sætter sig paa andet end 
Grene. Denne Edderkops virkelige Føde har jeg af Lev- 
ningerne i dens Gange fundet at være Tusindben, Bænke- 
" bidere, underjordiske Faarekyllinger og de store .dovne 
Kakerlaker, som sværme næsten under enhver Sten”). Det 
er saa langt fra, at den danner et regelmæsigt geometrisk 
Næt som den lumske Kors-Edderkops, at den blot undertiden 
spinder sig et fint Silketæppe til at beklæde sit" Rør med 
indvendig og til at holde sig selv tør; i Regntiden har jeg 


java-Træerne; de bo i saadan en rund Rede, som paa det med- 
følgende Blad er afbildet som et Larvespind, [det siges ikke ud- 
trykkelig, som Latreille gjengiver det, at de benytte visse Som- 
merfuglelarvers Cocon'er; Meningen er rimeligvis kun, at deres 
Reder ligne Larvesvøb, men det er sikkert urigtigt, at denne 
Rede anbringes frit paa et Træ; det har man i det mindste al- 
drig ellers hørt om en Mygale] og danne ikke de lange Traade, 
som nogle rejsende have villet indbilde os [altsaa ikke et Fange- 
næt som Nephilernes f. Ex.]; deres almindelige Føde er Myrerne, 
som ikke undgaa dem, naar" de løbe op ad Træerne; naar de mangle 
Myrer, hale de ogsaa Smaafugle ud af Rederne og suge 
dem alt Blodet ud af Kroppen.” Derefter fortælles, hvorledes 
Myrerne alligevel overvælde dem, naar de aarlig i Masse vælte frem 
af deres underjordiske Boliger [Moreau de Jonnés fremstiller 
deres Forhold til Myrerne paa selvsamme Maade], og tilsidst tilføjes 
der igjen: ,Kolibrierne fanges, som sagt, i deres Reder,« 

') ,Mygale avicularia's Huller ere meget almindelige i min Have 
og ligne ganske i Udseende, hvad man hjemme i England kalder 
»Tudsehuller”, De ere mig overmaade nyttige, da de leve af 
Faarekyllinger, Jøordkrebs, Kakerlaker og andre underjordiske 
Orthopterer, som ere de største Plager for Havedyrkeren i varme 
Lande. Kan Mygalen end ikke selv fange Fugle, bliver den dog 
undertiden fanget af dem. Jeg havde i min Have en Gang en tam 
Krage (Corvus jamaicensis), der besad stor Færdighed i at udgrave 
disse Edderkopper af Jorden og en egen Smag for at suge dem 
alt Blodet ud af Kroppen uden for Resten at fortære dem.” 

.netop lagt Mærke til, at Rørets Aabning, naar det ikke 
udmunder under en Sten, undertiden lukkes af et uregel- 
mæsigt Spindelvæv. Under Stene kan man altid finde 
disse Dyr, men om Dagen aldrig i fri Luft. Om Natten 
foretage de derimod deres Udflugter, især førend Regn, paa 
hvilken Tid Atmosfærens elektriske Tilstand synes at sætte 
" Skorpioner og andre edderkoppeagtige Dyr i Bevægelse; til 
saadanne Tider kravler Mygalen ogsaa langsomt ind i Hu- 
sene, hvor den er en ildeseet Gjæst, skjøndt den med Let- 
hed og uden Fare kan trædes ihjel paa Grund af dens 
Langsomhed og nedadbøjede Giftkroge. Man siger, at dens 
Bid. skal være værre end Skorpionens Stik; jeg kan dog 
ikke godt begribe, hvoraf nogen skulde kunne vide det, 
med mindre han har været saa videbegjærlig forsætlig at 
udsætte sig for at blive bidt. I saa Tilfælde kan jeg nok 
begribe, at dens stærke krogdannede Kindbakker kunde bi- 
bringe et alvorligt Saar, uden Hensyn til den Gift de 
maatte være i Stand til at gyde i dette. For atter at komme 
tilbage til det Sagn, at disse uhyre Edderkopper — hvis 
Afstand mellem Fodspidserne undertiden beløber sig næsten 
til en Fod — skulde dræbe Kolibrier, da er det saa langt 
fra, at de vilde fortære dem, naar de havde fanget dem, at 
jeg en Gang har sat en levende Kolibri og et lille Firben 
(Anolis) ind til en Mygale i dens Rør; Edderkoppen forlod 
det uden at ville røre ved mine Hvirveldyr!« +) 

»De største Edderkopper, som danne et. geometrisk 
Næt, høre til Slægten Nephila, og den største Art, som 
jeg har seet i Vestindien, er den smukke N. clavipes L., 
der er almindelig i Haver, hængende i Træerne midt i sit 
Væv. Det er nu ganske vist muligt, at dens Næt kunde, 
som Labat beretter, hændelsesvis standse de mindste Koli- 
bri-Arter, men jeg betvivler meget, at Edderkoppen vilde 
røre dem... Min Have er fuld af disse Nephiler om Efter- 
aaret, og jeg har forsøgt at traktere en af dem med en lille 
Gekko, som jeg puttede ind i dens Rede. Saa snart Edder- 
koppen følte Nættet ryste under Firbenets Anstrængelser 
for at blive fri, nærmede den sig øjeblikkelig og viklede det 
ind i sit Spind; men saa snart det paa denne Maade var 
bragt til Ro, syntes den-at blive sin Fejltagelse var 
og skyndte sig med at overskære Traadene og lade sin 
Fange falde til Jorden. — Saaledes har jeg da bevist; 


”) Sammenlign dog hermed de nedenfor anførte Iagttagelser af 
Moreau de Jonnés. 

at Mygale avicularia ikke fanger Fugle, og skjøndt der 
vistnok ,er flere Ting paa Jorden 'end vor Videnskab 
drømmer om", vil jeg endog gaa saa vidt at erklære mig 
for vantro med Hensyn til, at der overhovedet skulde gives 
nogen Edderkop, der fanger Fugle.” 

Saavidt Macleay. Til de reisende, der have udtalt 
sig i lignende Retning, hører Grev Langsdorff, der rent 
ud erklærer, at de amerikanske Mygaler ikke fange Fugle, 
og at den gængse Historie derom er aldeles falsk; ,,de danne 
ikke noget Væv, men leve altid i Huller i Jorden.” Da 
han spurgte Brasilianerne, om Mygalerne levede af Kolibrier, 
svarede man ham "med et Udbrud af Latter, at de blot 
glædede deres Bug med store Fluer, Myrer, Bier, Hvepse 
og Biller, hvorom han senere selv havde Lejlighed til at 
overbevise sig%).  Fremdeles Meyer (Reise um die Erde 
1834), som i Chile traf en 71” lang Mygale ædende af et 
Stykke Vandmelon og ligeledes erklærer det for en ren Fabel, 
at de skulde efterstræbe Smaafugle. 

Imidlertid havde man allerede fra den samme Tid Iågt- 
tagelser, der viste, at Mygalerne havde Tilbøjelighed til at 
dræbe og fortære Smaafugle, der sattes ind til dem i Bur, 
lagtagelser, som atter maatte vække Tvivl, om Mygalerne 
virkelig vare saa fri for den imod dem rejste Anklage, 
som man havde ment. En Regjeringraad Schmidt i 
Stettin meddeler saaledes i ,,Spenersche Zeitung" 1834, 
at en Mygale, som var kommen dertil med en Ladning 
Campeche-Træ fra Laguayra, straks greb en af Æget nys 
udklækket Spurveunge med sine Kindbakker, trykkede den 
tæt op til sig, dræbte den ved at udsuge den og forlod den 
først, da den havde forvandlet den til en grødagtig uformelig 
Masse; senere greb den paa samme Maade et Stykke 
Kalvekjød og sugede Vædsken ud af det. Skulde man paa 
Grund af det anførte noget stærke Udtryk (Spurvens For- 
vandling til ,,en grødagtig, uformelig Masse") ville betragte 
denne Berétning med Mistillid, vil i alt Fald en senere Beret- 
ning af Araneologen Doleschall kunne træde i Stedet 


”) Macleay, der gjerne vilde citere Langsdorff som Støtte for 
sin Anskuelse, maa dog hertil bemærke, -at han meget betvivler, 
at en Mygale kan fange noget flyvende Insekt. Ogsaa i et 
andet Punkt maa han berigtige Langsdorff, nemlig naar denne 
siger, ,at de kun forlade deres Huller i meget varmt Solskin 
og da kun i et Skridts Afstand”. Mygalerne ere tvertimod vidt 
omstrejfende Natdyr. Langsdorffs Ytringer turde derfor i det 
hele ikke have megen Beviskraft. 

derfor%); den gaaer ud paa, at han var kommen i Be- 
siddelse af en levende, men ikke ganske voksen Mygale 
javanica, som. han lod sulte i nogle Dage, hvorpaa han 
i manges Nærværelse satte en nylig fangen voksen Risfugl 
ind til den; ,,næsten øjeblikkelig sprang Edderkoppen løs 
paa sit Bytte, omfattede det med sine Ben og slog sine 
Giftkroge dybt ind i det i Nærheden af Rygraden; 30 Se- 
kunder derefter var Fuglen død af Stivkrampe, hvorefter 
Edderkoppen endnu i nogle Minutter blev ved at suge af 
sit Bytte.” 

Det varede da heller ikke længe, inden Macleay selv=7) 
maatte tilbagekalde sin saa stærkt betonede Tvivl, om der 
overhovedet gives Edderkopper, som fange Fugle. I 1840 saa 
han nemlig selv paa Nyholland en lille Fugl (Zosterops dorsalis), 
der efter Fjerdragtens Beskaffenhed at dømme først nylig havde 
forladt Reden, hænge i en uhyre Kors-Edderkops regelmæsige 
Næt; den var allerede halv fortæret, og Edderkoppen var 
i Færd med at udsuge den; den syntes at have været 
død i 2 eller 3 Dage. Da M. fortalte sin Fader dette, 
sagde denne ham, at han tidligere havde iagttaget det 
samme, hvilket synes at tyde paa, at det ikke en Gang er 
noget særdeles sjeldent eller enkeltstaaende Fænomen.. En 
lignende Iagtagelse er ogsaa meddelt af CapitainSherwill +) 
med følgende Ord: ,,Paa en af mine Udflugter med 4 andre 
Officerer til Karrakpur-Bjergene ved Ganges stødte jeg paa 
flere kæmpemæsige Spindelvæv, der tilhørte en stor, sort og 
rød Edderkop (Epeira?) og paa mange Steder spændte tvers 
over vor -Vej, hvor de paa .Grund af deres store Styrke 
gjorde en kjendelig Modstand, naar vi brøde igjennem dem. 
Disse Spindelvæv ere af en skinnende gul Farve og have 
en Vidde af 5—10 Alen, naar de graa Touge regnes 
med, hvormed de ere fæstede til et eller andet Træ eller 
en Bambus-'Gruppe; det egenlige Væv eller Næt, i hvis 
Midte Edderkoppen sad og ventede paa sit Bytte, var om- 
trent 21 Alen i Tvermaal; af Farve var den sort med rødt, 
men nærmere erindrer jeg nu, efter 3 Aars Forløb, ikke dens 
Udseende; en, som jeg bragte med fra Toppen af Bjerget 
Morruk, 1700 Fod over Ganges, maalte 6 Tommer mellem 
Fodspidserne, som den sad i Nættet. Det var i den selv- 
samme Edderkops Næt, at jeg fandt en Fugl. (efter en 
medbragt Skitse en Horningfugl, Nectarinia) og de unge 

”) Natuurkundig Tijdschrift voor Nederlandsch Indie XII, 1856—57. 


"”) Annals of Natural History, 1842, 
””y Journal of the Asiatic Society of Bengal (1851). 

Edderkopper, omtrent 8 i Tallet og af en teglstensrød 
Farve, ædende af Aadslet. Fuglen var meget raaden og 
indviklet i Nættet, med Hovedet nedad og Vingerne trykkede 
tæt til Siderne af det omhyllende Spindelvæv, omtrent midt 
i Nættet, medens den gamle Edderkop sad omtrent en Fod 
højere oppe i Vævet. Havde vort Selskab ikke været halvt 
forhungret, skulde vi have puttet Fuglen, Edderkoppen og 
dens Unger i Flasken, men det var mod Slutningen af en 
5 Dages Strejfen om mellem disse stejle med tæt Græs be- 
dækkede Bjerge, midt i Regntiden, uden Senge eller Tæpper, 
saa De kan let tænke dem, at vor Intendantur havde altfor 
stor Ebbe til at kunne afse Brændevin i et saadant Øjemed.” 

Hin Iagttagelse af Macleay kunde ikke andet end 
styrke Mistanken om, at der dog kunde være noget sandt i 
den gamle Beretning om Mygalerne som Fugledræbere, uagtet 
man maatte give ham Ret i, at der ingen Analogi-Slutning 
kan drages.fra de Edderkopper, der væve et Fangenæt højt 
oppe i Luften mellem Træerne, til dem, der hverken væve 
Fangenæt eller komme paa Træerne. Uagtet Macleay selv 
havde maattet modificere sin første Paastand og selv havde 
sat en sikker Iagttagelse af en Fugle fangende Kors-Edder-. 
kop i Stedet for det løse Sagn om Fugle fangende Mygaler, 
fastholdt han dog fremdeles sin Paastand, at Md. Merian 
havde fortalt og afbildet en bevidst Usandhed, og at hver- 
ken Mygalerne eller Nephilerne (som dog væve et stærkt 
Fangenæt) give sig af med Fuglefangst, hvilket ogsaa hos den 
nyhollandske Epeira antoges at være en sjelden og tilfældig 
Afvigelse fra den sædvanlige Insektjagt (Græshopper og 
Sommerfugle). Fuldstændig frikjendt for den mod hende 
rejste Anklage for forsætlig Usandhed er den hollandske For- 
fatterinde først bleven i den seneste Tid ved en Iagttagelse 
af en engelsk rejsende, H. W. Bates%). der som speciel 
Entomolog og omhyggelig Iagttager af Leddyrenes Liv maa 
betragtes som et aldeles uforkasteligt Vidne i denne Sag. 
»I Cometa (i Brasilien),” beretter han, ,,havde jeg det Held at 
kunne overbevise mig om et Forhold i en stor lodden Edderkops 
Levemaade, af Slægten Mygale, som jeg troer forijener at 
meddeles. Det var enten Mygale avicularia eller en meget 
nærstaaende Art; dens Krop havde en Længde af næsten to 
Tommer, men Benene spændte 7 Tomm., og baade Kroppen 
og Benene vare bedækkede med grove graa og rødlige Haar. 
Jeg blev opmærksom paa Uhyret ved en Bevægelse af det 


”) The naturalist on the river Amazone (1864). 

paa en Træstamme (af det vedføjede Træsnit seer man, 
at det ikke var et styrtet Træ); det sad tæt under en dyb 
Revne i Træet, over hvilken der var spændt et tæt hvidt 
Væv. Den nederste Del af dette var itu, og to smaa Fugle 
af Finke-Slægten vare indviklede i Stumperne deraf; de vare 
omtrent saa store som en Sisken, og jeg antog dem for at 
være Han og Hun. Den ene af dem var aldeles død, og 
den anden laa under Edderkoppens Krop, besudlet af den 
ækle Vædske eller Spyt, som Uhyret havde udgydt. Jeg 
fordrev Edderkoppen og tog Fuglen, men den døde meget 
snart. — ÅAÅt Arter af Mygale drage ud om. Natten, be- 
stige Træer og udsuge Kolibriernes Æg og Unger er alle- 
rede bleven berettet for længe siden af Palisot de Beau- 
nis og Md. Merian, men da det ikke senere er blevet 
bekræftet, have disse Beretninger tabt i Tiltro; af den Maade, 
hvorpaa de fortælles. synes de alene at hidrøre fra de ind- 
fødtes Beretninger, uden at de rejsende selv. havde været 
Vidne dertil; jeg gjorde imidlertid ligesom Langsdorff 
den Erfaring, at det var noget aldeles nyt for Beboerne der 
.1 Egnen, uagtet Mygalerne ere meget almindelige der. 
Nogle Arter indrette deres Celler under Stene, andre danne 
kunstige Tunneler i Jorden, atter andre bygge deres Huler 
i Hustagene. Nogle opnaa en uhyre Størrelse; en Dag saa 
jeg en hos Børnene af en Indianerfamilie, der samlede for 
mig; de havde bundet en Snor midt. om Livet paa Uhyret 
og førte det omkring i Huset ligesom en Hund.” 

Bates har allerede tidligere meddelt den samme Iagt- 
tagelse i et Brev til det entomologiske Selskab i London 
(trykt i dettes Forhandlinger for 1855); man .erfarer heraf, 
at Mygalen virkelig havde sit Bo i den omtalte Revne i 
Træet, og at Spindelvævet lukkede for Indgangen dertil>). 


") Man vilde maaske ellers snarest have tænkt sig, at Spurvene 
have havt deres Rede i det hule Træ, og at Edderkoppen havde 
spundet Hullet til over dem for at gribe dem, naar de kom frem, 
Man fatter ellers ikke let, hvorledes det er lykkedes Mygalen paa en 
Gang at fange og dræbe begge Spurvene. At Mygalerne over- 
hovedet ikke saa udelukkende ere knyttede til ,,den moderlige 
Jord", som Macleay antog efter sine egne Iagttagelser, frem- 
gaaer- ogsaa af andre Beretninger, Latreille (Annales du Mu- 
seum, 1822) anfører saaledes nogle Iagttagelser af en Kjøbmand 
Goudot paa Martinique, ifølge hvilke Mygalerne ,bygge deres Bo 
i Træernes Revner, under.deres Bark, mellem Stene eller 
paa den ene Side af forskjellige Blade, som ved deres 
Form, Udbredning, Overflade o.s. v. egne sig dertil.”. Som Vidne 
i Sagen contra Mygalerne som Fuglemordere kunde man fremdeles 

Han tilføjer. fremdeles følgende ret interessante Bemærk- 
ninger: »Dersom Mygalerne ikke gjøre Hvirveldyr 
til deres Bytte, fatter jeg ikke, hvordan de skulle kunne 
finde tilstrækkelige Midler til deres Underhold. Paa San- 
tarems vidtstrakte Sand-Campos, der ere saa blottede for 
Sri findes de. skraanende Gange af en stor Mygale- 


Art ifhundredevis. Omhyggelige Undersøgelser have over= 


bevist mig om, at Campos ere næsten blottede for Insekter, 
men vrimle af smaa Firben [hvoraf leve disse da?|] og af 
nogle mærkelige Jordfinker af Værling- Gruppen; des- 
uden lægge talrige Natravne og Jordduer deres Æg 
der paa den- bare Jord. Jeg troer, at denne Mygale-Art 
lever af disse Dyr og deres Æg om Natten. Netop naar 
jeg ved dennes Frembrud ilede hjem for ikke at overfaldes 
af Mørket i den vejløse Ørken, overraskede jeg ofte disse 
Uhyrer, som trak sig tilbage til Mundingen af deres Huler, 
naar jeg nærmede mig." 

Hvad Bates her anfører om Mygalerne som formenti- 
lig levende af visse Jordfugle og deres Æg er selvfølgelig 
endnu kun en Formodning, som enhver har Ret til at til- 
lægge hvad Betydning han vil; men saa meget fremgaaer dog 


citere Moreau de Jonnés, i sin Tid Guvernør paa Martinique, 
hvis han fortjente nogen særdeles Tiltro som Iagttager; han 
beretter imidlertid (Bulletin de la Societé philomatique, 1817), at 
Mygalen angriber eller overrasker, skjult under Blade, sit Bytte, 
som kan bestaa i Firben af Slægten Anolis og i (Ungerne af?) 
forskjellige Smaafugle (der nævnes udtrykkelig- 4 Arter af Koli- 
brier og 1 Certhia-Art), og at den altid slaaer sine Giftkroge 
i sit Offer paa et bestemt Sted mellem Nakken og de første Hals- 
hvirvler, Denne Angivelse, der støttes af Dolesehalls ovenfor 
anførte Iagttagelse, tyder paa, at bestemte, gjentagne Iagttagelser 
ligge til Grund derfor, og vil ikke kunne forkastes, fordi Med- 
deleren samtidig beretter aabenbart urigtige Ting, f. Ex., at 
den af nogle Kirtler i Bagenden skulde kunne udslynge en æt- 
sende Vædske mod sine Modstandere for at blinde dem. — Som 
Støtte for Mygalernes Dræben Fugle citeres endnu flere Skrifter, 
som vi ikke have kunnet raadspørge, f. Ex. Milbert ,, Voyage å 
Visle de France” Palissot deBeauvais (som siger, at Mygalerne 
om Natten bestige Træer og udsuge Kolibriernes Æg og deres 
Ungers Blod) og Percival ,,Account of Ceylon", der beretter, 
at M. fasciata danner Næt, stærke nok til at fastholdeSmaa- 
fugle, som udgjøre dens sædvanlige Føde, rimeligvis en 
dobbelt Fejltagelse, en Sammenblanding af de gængse Sagn om 
Mygalerne og af store Epeira-agtige Edderkoppers Næt; Emmerson 
Tennent kunde ikke erfare noget derom paa Ceylon, men an- 
fører dog, at den ,undertiden dræber en Gekko", Det er os 
derfor ubekjendt, om disse Skrifter indeholde virkelige Iagttagelser 
i den anførte Retning eller kun løse Rygter. 

af de ovenfor meddelte Iagttagelser af Macleay, Sherwill 
og Bates, at der i Tropelandene gives enkelte store Edder- 
koppe-Former, som i det mindste af og til, naar Lejlighed 
dertil gives, gribe, dræbe og udsuge mindre Fugle (og Kryb- 
dyr)"); at dette navnlig er Tilfældet med visse Mygale- 
og Epeira- Arter, og at: Navnet »Fugle-Edderkop&. til de 
første af disse ikke kan siges at være saa upassende eller 
uheldigt, som man til en Tid har antaget, om det end 
vilde være urigtigt at antage, at Smaafugle udgjøre disse 
Leddyrs eneste eller vigtigste Føde. — Jo flere Analogier 
man kan finde til et tilsyneladende naturstridigt Forhold, 
desto mere forstaaeligt og naturligt vil det synes, og det 
turde derfor ikke være uden Interesse at nævne endnu en 
bekjendt Iagttagelse af lignende Art, skjøndt dens Rigtighed 
er bleven stærkt omtvistet. 


”) Endnu mindre skulde man vel formode, at Edderkopper gav sig 
af med at fange Fisk. En Hr, Spring meddeler derom til 
»det naturvidenskabelige Akademi i Philadelphia" under 26de Juli 
1859 følgende, der, hvor besynderlig det end kan lyde, sikkert 
ikke kan afvises som en Opdigtelse. ,,En Dag, da jeg spadserede 
med en Ven i en sumpet Skov, hvor der var gravet en Grav af 
omtrent 3 Fods Brede, opdagede vi midt i denne Grav en stor 
sort Edderkop, som gjorde nogle højst besynderlige Bevægelser. 
Ved nærmere Eftersyn viste det sig, at den havde fanget en 
Fisk, som den havde bidt lige foran Rygfinnen, og den stakkels 
Fisk svømmede langsomt rundt eller vred sig som af heftig Smerte. 
Dens sorte Fjendes Hoved var undertiden næsten trukket ned 
under Vandet, men aldrig ganske; dertil syntes Fisken ikke at 
have Styrke nok, men den bevægede sine Finner, som om den var 
mat, og hvilede ofte, Til Sidst svømmede den hen under et Blad, 
der flød paa Vandet, og syntes at forsøge ved at gaa hen under 
det at skubbe Edderkoppen af, men forgjæves. Da de kom i 
Nærheden af Bredden, strakte Edderkoppen pludselig sine lange 
sorte Ben op af Vandet, greb fat i Ujevnhederne paa Gravens 
Sidevægge og begyndte at hale sit Bytte op ad Bredden, Min 
Ven blev staaende for at iagttage dem, medens jeg gik til det 
nærmeste Hus for at hente en Flaske med vid Aabning. -I de 5 
eller 6 Minuter jeg var borte havde Edderkoppen trukket Fisken 
helt op af Vandet, men derpaa vare de faldne ud i dette begge 
to, da Bredderne vare næsten lodrette. Der havde været en 
heftig Kamp imellem dem, — og nu, da jeg kom igjen, var Fisken 
allerede halet mere end halvt op paa Land. Fisken var meget mat 
og rørte sig neppe, og Edderkoppen havde aabenbart vundet Sejr 
og halede den langsomt, men stadig, opad. I hele det Kvarter 
eller den halve Time, vi havde iagttaget den, havde den ikke givet 
slip en eneste Gang; gaaende baglænds, med Hovedet vendende 
mod Fiskens Hale, halede den den op under en Vinkel af 452, Hvor 
længe Striden havde varet, eller hvor langt borte fra de kom, er os 
ubekjendt. Edderkoppen var 3 Tomme, Fisken 31 Tomme lang.” 

Et Slags Sidestykke til denne visse Edderkoppers Evne 
til at overvælde Dyr, som i alle Henseender staa saa højt 
over dem, har man nemlig i nogle Iagttagelser af Dr, 
Fl mor mienn om en or damer ikR ER Knæler (Mantis 
carolina) — ett med Græshopperne nærmest beslægtet Insekt, 
udmærket ved Forbenenes Omdannelse til Fangben af en 
ganske egen Byg- 
ning, hvorom hos- 
staaende Tegning 
. maaske bedst vil 
give en Forestil- 
ling! "At" det er 
kraftige Rovdyr, 
har ingen betviv- 
let, men man vilde 
vistnok ventet, at de lode sig nøje med Insekter (Græs- 
hopper og &Sommerfuglelarver nævnes særlig), og ikke 
formode, at de kunde fortære unge Frøer eller Firben 
(Lacerta quadrilineata), 3 Gange saa lange som de selv. 
Den bekjendte Entomolog Erichson spottede derfor ogsaa 
over Historien og forudsatte, at Dr. Z. havde tilladt sig at 
drive Gæk med Burmeister, i hvis ,,Handbuch der En- 
tomologie" Z.s Brev var aftrykt. Z. erklærede imidlertid +), 
at det var ramme Alvor og fuld Sandhed; af hans yderligere 
Meddelelser derom seer man, at Knæleren fangede og for- 
tærede — i det mindste naar de sattes ind til den i Glasset — 
ikke alene Insekter, men ogsaa unge Frøer og Tudser, Firben 
og Salamandre, ja endog Mus(!). ,,Salamanderen drejede og 
snoede sig og slog om sig med Halen, hvori den har større 
Kraft end Firbenene, men Knæleren holdt fast og aad af den, 
til den ikke kunde mere.” Det er os dog ikke bekjendt, at 
disse mærkelige Iagttagelser senere ere gjentagne af andre. 


3. Nordlysets Spektrum. Man har længe været af den 
Mening, at Nordlyset er et elektrisk Fænomen, der opstaaer 
ved, at Elektriciteten udlader sig under Gnistdannelse i den 
fugtige og fortyndede Luft i Nærheden af Jordens magne- 
tiske Poler. Nordlysets Indvirkning paa Magnetnaalen og 
dets nære Sammenhæng med Jordens magnetiske og elektriske 
Fænomener synes at hæve Rigtigheden af denne Antagelse 
over al Tvivl, I Overensstemmelse hermed maatte man da 
antage, at Nordlyset fremkaldes derved, at de Luftarter, 


”) Archiv f. Naturgeschichte (1843). 

hvoraf Atmosfæren bestaaer, ved den elektriske Udladning 
bringes i glødende Tilstand. Naar man undersøger Nord- 
lyset gjennem Spektroskopet, skulde man derfor vente at 
gjenfinde de samme Spektrallinier, som naar man lader den 
elektriske Gnist slaa over gjennem atmosfærisk Luft i' for- 
tyndet Tilstand. Men at dette ikke er Tilfældet, synes. at 
fremgaa af nogle Forsøg, som den svenske Fysiker Prof. 
AÅngstrøm har anstillet over Nordlysets Spektrum, idet 
han i Vinteren 1867 flere Gange iagttog Spektret af den 
lysende Bue, der i Almindebe bed omgiver det mørke Seg- 
ment i. Nord. Ved Undersøgelsen af detti fandt Ångstrøm 
en gul Linie, der ikke svarede til nogen af dem, som tilhøre 
. Atmosfæren. Desuden viste der sig Spor af tre svage Lys- 
bælter længere henne mod den blaa Del af Spektrum. Paa 
den sidste svenske Expedition til Spitsbergen gjorde Dr. 
Lenstrøm den samme Iagttagelse, og det lykkedes  bam 
omtrentlig at bestemme Beliggenheden af et Par af Linierne 
i den blaa Del af Spektrum. . Lignende Iagttagelser ere 
blevne gjorte af andre Observatorer, og man har senere 
fundet en Linie i den røde Del af Spektret, der lige. saa lidt 
" som de andre svarer til de Linier, der tilhøre Atmosfæren. 
Paa Grund heraf kunde man fristes til at opgive den Me- 
ning, at Nordlyset er af elektrisk Oprindelse), Køllner 
har søgt at hæve denne Modsigelse, idet han ved. en nylig 
foretagen Undersøgelse har gjort det i høj Grad sandsynligt, 
at man ikke er berettiget til at slutte fra de Spektralforsøg, 
man anstiller i et Laboratorium, til Beskaffenheden af Nord- 
lysets Spektrallinier. Udseendet af det Spektrum, en Luftart 
giver, afhænger nemlig af Luftartens Varmegrad og af Mæng- 
den af de glødende Partikler i den, som udstraale-Lys.… I 
begge disse Henseender adskiller Nordlyset sig fra de kun- 
stig glødede Luftarter, hvorfor man fra Beskaffenheden af 
den ene ikke kan drage Slutninger om den anden. 


(Efter Prof. Edlunds Foredrag ved Vetenskaps-Akademiens høg- 
tidsdag). ! A. B. 


”) Det fortjener at bemærkes, at i Marts -1867 iagttog Angstrom 
Zodiakallysets Spektrum og fandt det bestaaende af en eneste Linie, 
den samme som Nordlysets. Endelig fandt han i en stjerneklar 
Nat i det af Himlen udsendte Lys Spor af den samme Linie. 

— En ny Bife om Or. Madfen. — En førgelig Kjærlighedgvife, — Forfatterglæder. 
— BVaa gredag! — Bifen om ,, den lille bitte Mand", — F. C.: En ny Bife om. 
Grovfmedene., — Et Matftyffe. — Frue Kirfes Ubr. — S. Ewald: Ariofo af ,, Ft 
fferne”, — Claus Kimers Gravffrift. — Impromptu. — P. Faber: ODriffevife. — 
Dr. Frandomwmig: Ny Havrevife. — Conftantin Hanfen: Ole Skeie i Kom. — 
2. S. Hanfen: Amalie og Henriette. — Communifterne, — Frierdagene og Sgte- 
jftanden. — 3. £L. Heiberg: Til Jer. — Tjenjtagtighen. — P. AX. Heiberg: Laterna 
magica. — Gang af ,,Chinafarerne”. — Fohannes Helms: My førgelig Bife om 
em Mand t Sverrig. — Bife. — HH. Herg: Bryggerens Jeremiade. — En lille 
VWortælling. — Luftfeiladfen. — Reifen til Bitnlandene. — Bilhelm Holft: Bije af 
nBorgfogdens Brylup". — €. Hoftrup: Athene og Regentåpronvften. — Bryllups- 


vije. — Den danife Student, — SDriffevife. — Driftevife. — En Gadevife, — 
Moral for Krigere, — Gang af ,, En Spurv t Tranedands”, — Til en Natteravn. 
— Zoo GConetter paa Rimet ,,Zræjto”. — Ved Billedhugger Malthes Gortreife, — 


Bife af ,,Cventyr paa Fodretjen”. — H.B. Kaalund: Den fiirbenede Broletar. — 
—$—: Bariatjoner over et befjendt Thema. — "Poul M. Møller: Gjertrud. — 
Hans og Zrinc. — Mads og Mtiffel, — Om Jenfes Lidenhen, — Til Seljtabet 
for de ffjønne Bidenffaber, — ODehlenfølæger: Den tyffe Mand. — Til Mimer. — 
€. Ploug: Soldets Philofophi. — KH. L. IJahbef: Dranferromance. — Driffevife. 
— Orthographiff Fredåvife. — Adolph Rede: En ny Vife om Hertugen af Choi- 
jeul PVraslin. — T. Feenberg: Driffevife, — Chriftian Kidardt: De nyere Phi- 
lofopher. — Et romerft fel. — Fejt- Cantate ved V. Heifes Bortreife,. — Philijter- 
vije ved €. Hoftrups Bortreije. — I Gadedøren. — £. Sagen: Drikfkevife, — 


— SS. Sijandorph: Sjællandft Komantif. — Ambrofius Stub: Aria. — Aria. — 


Paa en Zlajfe med en ling i Spiritus. — Thomas Thaarup: Vife af ,,9aft- 
gildet”, — FF. C. Tode: Oldtidens BGerømmelfe, — ØP. K. Trojel: Ode til min 
Sfræder. — P.. M. Trojel: Driffevife. — Øde til DOumhed. — 3. £$. QResfel: 
Gaffelen. — Geburtédags-Carmen, — Herremanden, — Hundemordet. — Smeden 
og Bageren. — Til Digterens Huftru. — Chriftian Qilfter: Da jeg var ftor. — 
Studentervife. — Chr. Winther: Oet Farlige, — Driffevife, —— ODriffevife. — 
3. getlig: Driffevife. — Driffevife, — En ubefjendt gammel Forfatter: Sang. 
Prits: 1 Rd. 72 SE; indb. ti et dertil componeret Bind: 2 Rd. 48 SE, 

g FORE gå 
Indhold af 3te Binds 6fe Hefte. 

Par: 
1. Æslet som vildt og som Husdyr. (Efter Brehm) ...... 401. 

2. Kjøns- og. Befrugtningsforholdene i Planteriget. III, Krands- 
nåaalene og Mogsserne. "Af Eu& Warming . 705 ERE 437. 

3. Mindre Meddelelser: 

1. En Orang-Utan-Unge (efter Wallace) .......- 460. 


2. Dræbe de saakaldte Fugle-Edderkopper (af Slægten 
Mygale) Fugle og andre mindre Hvirveldyr, eller ikke? 464. 
3. Nordlysets Spektrum (efter Edlund) .....0, EK 475. 


Af deile Tidsskrift udkommer aarlig 6 Hefter (30 Ark) lil 
en Pris for hele Aaret af 3 Rdl.  Subskriptionen, der 
er bindende for et Bind, modtages i alle Boglader og paa de 
kongelige Postkontoirer uden nogen Prisforhøjelse. Bi- 
drag — af hvilke originale Afhandlinger honoreres med 16 Rdl. 
Arket — bedes sendte til en af Udgiverne eller til Phi- 
lipsens Boglade. 

De ærede Forfattere, som ikke, 8& Dage efter at et Hefte 
af Tidsskriftet er udkommet, have modtaget en Anvisning paa 
Honoraret, anmodes om at henvende sig i Forlæggerens Boglade, 
Højbroplads Nr. 5. 

I alle Redaktionen af dette Tidsskrift vedrørende Anlig- 
gender behage man at henvende sig til Dr. phil. C. F. Litken, 
som træffes i sin Bolig, Ladegaardsvei Nr. 11, D. sikkrest 
fra 5-6 E., eller til Overlærer C. Fogh, Fælledveien Nr. 5, 
eller til Dr. phil. Eug. Warming, Søgade Nr. 2, sikkrest 
fra 5-7 E. 


Varmeangivelserne i dette Tidsskrift ere efter det hundrededels Ther- 
mometer, Vægt- og Maalangivelserne ere danske, — forsaavidt andet 
ikke udtrykkelig er bemærket. 

